
In acest al doilea volum al scrierilor lui Odo- 
bescu am grupat articolele si studiile lui privitoare 
la literatură şi etnografie. La cele cunoscute am 
adăugat altele, inedite, îndeosebi lucrările scoase 
din ziarul „Epoca“, la care autorul nostru a fost 
un distins colaborator, prin anul 1687. 

Volumul din urmă — pus sub tipar şi acela — 
va coprinde la un loc cercetările arheologice şi is- 
orice ale lui Odobescu. 





CÂNTICELE POPORANE 


ÎN RAPORT CU TARA, ISTORIA SI DATINELE ROMÂNILOR. 


Pe la sfârşitul secolului din urmă, (1778—79), un critic şi 
filosof eminent al Germaniei, |. Gotfried Herder, avù fru- 
moasa idee de a adună şi de a publică, traduse pe limba 
sa, o culegere de cântice poporane ale deosebitelor naţiuni, 
sub titlul foarte nimerit de G/asuri ale popoarelor 1). 

Din toată a sa lucrare, rămasă acum înapoi prin străda- 
rea a mai multor urmaşi critici şi culegători de cântice na- 
tionale, s'au păstrat, ca vrednice de o necontenită laudă, lu- 
minoasa inspiratiune ce a îndemnat pe filosoful german să 
caute, în sânul poeziei poporane, caracterul şi amintirile unei 
naţiuni, şi apoi încă şi acel titlu atât de adânc şi plin de 
adevăr, glasuri ale popoarelor! 

Glas al poporului e, cu bună seamă, acea neregulată şi 
adese ori monotonă poezie, care, transmisă din gură în gură, 
purtată din secol în secol, păstrează cu simplitate, dar şi cu 
sânţenie, traditiunile şi legendele vechi, care aduce aminte 
fiilor vitejiile şi suferinţele părinţilor, care, mai -colorată în 
veci decât chronica, ne înfăţişează cu feţe mai vii şi mai fe- 
lurite, viaţa vremilor trecute şi ne pătrunde inima cu toate 
simţirile ce a încercat o naţiune în frământările sale, pe care 
istoria ştie mai adesea numai a ni le povesti. 


1) Stimmen der Völker in Liedern, gesammelt, geordnet und zum. 
Theil übersetzt von |. Gottfried Herder. 

Tot Herder, în prefața acelei publicări, vorbind despre ce 
a fost poezia în timpurile cele mai antice, despre isvorârea 
ei si despre elementul în care ea träeste, ne dă o definițiune 
in care se vädeste toată însemnătatea poeziei poporane; el 
zice: «Ea vietuia în urechea poporului, pe buzele si pe har- 
«pele cântăreților de atunci; ea cântà istoria si felurite în- 
«tâmplări, tainele si minunele si semnele prevestitoare; ea 
«eră floarea prin care se caracterizà poporul cu limba şi țara 
«sa, cu îndeletnicirile si prejudecățile, cu patimele şi cu tru- 
«fiile, cu muzica şi chiar cu sufletul său !» 1) 

Dela Herder încoace, mai toate națiunile Europei, sau prin 
critici pământeni, sau prin scriitori străini, 'şi-au adunat 
cânticele poporane °); din acele felurite colectiuni, purtând 
fiecare stema unei nationalitäti,-nu e de tăgăduit că si lite- 
rile şi istoria s'au înavuțit cu noțiuni mai lămurite şi mai 
drepte despre caracterul şi despre principiul vital al popoa- 
relor, cu isvoare mai îmbelşugate şi mai sporitoare de o in- 
spiratiune ce atinge mai de aproape şi mişcă mai cu tărie 
inimile noastre. 

Aceasta ne-o arată şi nemuritorul poet polonez Adam 
Miczkievicz când, cu glasul coprins de entuziasm, el face 





i) Vorrede der Volkslieder. 

2) În Germania, în Franţa, in Italia, în Spania şi în mai toate ţările 
europene s'au făcut colectiuni însemnate de cântice nationale. Având a 
ne ocupă mai cu deosebire de ale Europei răsăritene, adicăale popoare- 
lor care înconjoară pe Români şi se invecinesc cu dânşii, vom mentionà 
pentru cânticele greceşti: Chants populaires de la Grêce moderne, pu- ` 
blies et traduits en français par C. Fauriel. Paris 1824. Didot; care au 
fost şi traduse în limba germană: Neugriechische Volkslieder gesammelt 
und herausgegeben von C. Fauriel, übersetzt... von Wilhelm. Müller, 
Leipzig, 1824. 2 Bände in-8.-- Mai târziu Contele Demarcin du Tyrac 
de Marcellus a publicat o nouă colectiune sub titlul: Chants populaires 
de la Grèce. Paris. 1851, 2 vol. care s'a retipărit la 1860. 

Pentru poeziile poporane ale Sârbilor, un literat însemnat din acea 
(ară, Wuk Stefanovici Caragici a lucrat ne'ncetat de patruzeci de ani şi 
nai bine şi a publicat, la 1815, în Viena, o mică colectiune sub titlul: 
Haponns cpôcke necne; Cântice populare sârbești), pe care a complec- 
tat-o în două ediţii tipărite, una la Lipsca (4 vol. în 12 mare, 18231834) 

această călduroasă invocatiune : «Cântice poporane, voi, sicriu 
«sfânt al credinței, ce legați timpurile cele vechi de cele nouă, 
«în voi îşi depune o națiune trofeele eroilor săi, speranţa 
«cugetărilor şi floarea simtirilor sale. Sicriu plin de sfinţenie! 
«Pe tine nici te atinge, nici te sfarămă vre-o lovire, precât 
«poporul tău chiar nu te-a profanat. O cântic poporan! Tu 
«stai şi păzeşti templul amintirilor nationale; tu ai aripi şi 
«glas ca de archangheli, adesea ai şi arme ca dânşii. Flacăra 
«mistueşte lucrările pensulei, tâlharii jefuesc comorile, dar 
«cânticul scapă în veci cu viaţă şi se strecoară printre oa- 
«meni. Dacă sufletele înjosite nu ştiu să-l hrănească cu dor 
«şi cu speranţă, el fuge la munţi, se acafä de ruine şi de 
«acolo spune din vremile trecute. Tot astfel şi privighetoarea 
«sboară afară dintr'o casă ce a ars şi se opreşte un minut 
«pe învelitoare; dar dacă şi învelitoarea se cuiundä, atunci 

«pasărea fuge în păduri şi, din mijlocul ruinelor, din mijlocul 





şi alta la Viena (3 vol. în 8, 1841-1846, cărora se va adaoge un al 4-lea 
volum la care încă lucrează editorul), — Domnişoara lacob-Robinson a 
tradus o parte din cânticele sârbeşti în limba germană, sub pseudonymul 
de Talvy: Serbische Lieder, Halle, 1326, 2 Bănde, reproduse şi adăogite 
la 1853. — Domnişoara Elisa Voiart a reprodus această traducere pe 
frantuzeste: Chants populaires des Serviens, Paris, 1834, 2 vol. iar 
apoi Dozon a publicato altă colectiune de cântice sârbești, traduse pe 
limba franceză: Poésies populaires des Serbes, traduits par Aug. Dozon, 
Paris, 1859, in 18. 

Pentru cânticele române, cele două mici volume publicate de d. Va- 
sile Alecsandri, Poesii populare, Balade (cântice bătrâneşti) adunate şi 
îndreptate de V. Alecsandri, Iaşi, 1852—1853:în 18, precum şi cânticele 
= populare din foaia România literară, anul 1855, sunt cele mai însemnate 
culegeri. ln Spitalul amorului de Anton Pann, Bucureşti 1850, în 12, 
in Balade culese si corese de M. Marian Marienescu, Pesta, 1858 şi în- 
traite mici volume precum: Dorul, culegere de 72 cântice naţionale, 
Colecfiune de cântice populare prin O. Dumitresci:, Culegere de mai 
multe cântice naţionale din ambele Principate etc., culese de Cristu loanin, 
se găsesc ceva cântice poporane, însă de o mai mică însemnătate. Colectiunea 
d-lui Alecsandri s'a tradus frantuzeste : Ballades et Chants populaires 
de la Roumanie, recoueillis et traduits par V. Alecsandri, avec une in- 
troduction par M. A. Ubicini, Paris, 1856, — O parte din cântice -s'a 

«mormintelor, ea cântă călătorilor, cu glas răsunător, doina 
«cea din jale !» | 
Cuvintele acestea din urmă, în care se simte dureroasa 
mângâiere ce'şi crease poetul exilat, cântând patria sa de- 
părtată şi căzută, ne destăinuesc totdeodată şi una din cele 
mai solide virtuţi ale poeziei poporane, adică stăruința cu 
care cântecele poporului, lipsite de toate mijloacele de per- 
petuare ale literaturilor cultivate, se păstrează necontenit chiar 
în sânul naţiunilor bântuite de soartă. In asemenea ceasuri 
însă, caracterul lor oare-si-cum se preface. Ca o suflare de 
jale, ca un dor nestins se revarsă asupră-le; în povestirea 
faptelor celor mai strălucite se strecoară o amarnică zâm- 
bire; un răsunet tânguios se îmbină cu strigătele de veselie 
şi chiar sărbătorile îşi au lacrimile lor. Dar cât de adâncă 
fie durerea, cât de mare fie umilinţa, precât încă poporul le 
simte, poezia veghiază la porţile templului unde se păstrează 
amintirile naţionale. Mai vrednic încă de însemnat e că a- 
tunci, chiar accentele ei devin mai pătrunzătoare. Si ntra- 
devăr, dacă ea este glasul poporului, când oare glasul scoate- 

tradus şi nemtegte în colectiunile următoare : Romänische Dichtungerr 
für Deutschen, übersetzt von S. Môckesch, Hermanstadt, 1851, în 8.— 
Romänische Volkspoesie gesammelt und gedruckt von Alecsandri, deutsch 
iibersetzt von Wilh. Kotzebue, Berlin, 1851, in 8. — Romänische Volks- 
lieder, metrisch übersetzt und erläutert von loh. Karl Schuler, Hermanstadt 
1859, în 12. — Si Ungurii au tradus cânticele poporane româneşti : 
Virágok a Román (Oláh) népköltészek mezejéröl. Ismertet és kiadja 
Acs Károly, Pest, 1858, în 12.— Ca atingătoare de datinele Românilor, 
putem cità încă colectiunea de basme adunate în Banat si traduse în 
limba germană: Walachische Märchen, herausgegeben von Arthur und 
Albert Schott, Stuttgart und Tübingen, 1845, Gotha, în 8. E de dorit 
ca o asemenea colectiune şi mai complectă să avem şi în limba natio- 
nală, precum este iar de dorit ca colectiunea începută de d-l Alecsandri 
să se complecteze cu toate cânticele ce nu au fost cunoscute sau încă 
publicate de d-lui. < 

In ziua de azi (1887) s'ar puteà mări în mod considerabil această listă 
bibliografică, mai ales dacă s'ar mai adäogà şi notițe despre cânturile 
poporane ale Albanezilor, ale Magiarilor, ale Polonilor, ale Malo-Ro- 
sienilor (Ruşii din mica Rusie) şi ale altor națiuni vecine. 





CÂNTICELE PUPURANE 5) 
va mai din adâncul inimii, răsunetele sale, decât în ceasurile 
de durere ? Care popor cântă-va mai frumos, mai cu foc, 
mai cu duioşie decât acela ce'şi a perdut bunurile strămo- 
sesti, ce cunoaşte gloria şi fericirea numai ca o amintire din 
trecut, ca o. dorinţă, ca o aspiraţiune către viitor? 

E în firea omului de a cântă în ceasurile de mâhnire; 
atunci sufletul e împins de sine-şi spre gândiri poetice ; min- 
tea zăreşte natura şi soarta omenească printro rază amur- 
gità ce'i ascunde amäruntele banale ale vietei şi glasul chiar, 
înmuiat în lacrime, are un nu ştiu ce mlădios care se ’n- 
voieşte cu dispunerile inimii, şi ast-fel cântarea sporeşte. 

Nu voim însă a zice că întristarea e singurul isvor de ins- 
piratiuni poetice; lauda şi mirarea, recunoştinţa facerilor de 
bine, veselia isbândei şi a plăcerilor, şi însfârşit mai toate 
mişcările sufletesti îşi au răsunetele lor prin viersul poeziei. 
Acea cuvântare cadenţată, pe care mintea o crează cu măies- 
trie, în minutele de inspiratiune, pe care memoria, ajutată 
de modulaţiunile repetite ale versului, o păstrează mai cu 
înlesnire, pe care glasul o rosteşte cu plăcere, desfătându-se 
in armonia ritmului, a fost învederat cea d'întâi productiune 
a geniului omenesc, stimulat de patimile sufletului. 

Să nu ne prinză dar mirarea când vedem poezia figurând 
in leagănul tutulor literaturelor începânde. Omul a vorbit 
mai întâi în proză, dar, ca Burghezul Gentilom al lui Mo- 
lière, fără de a cunoaşte puterea prozei; când însă a început 
să îi vină în minte idei vrednice de a fi împărtăşite unui 
cerc mai lätit, de a fi transmise generatiunilor viitoare, pentru 
acele idei el a inventat o limbă măiestrită, cadentatä, înaltă: 
aceia a fost poezia. y 

La toate popoarele ea astfel s'a manifestat ; astfel s'a urzit 
pretutindeni poezia poporană, în veci imperfectă în privința 
prosodiei, care de o dată cu dânsa s'a născut, mai adesea 
semănată cu simplitäfi copiläresti, cu noțiuni greşite, ba une- 
ori şi monstruoase, dar plină de verdeață si de putere, de 
un parfum de junie ce învie si intäreste sufletele. 

«Poezia poporană şi curat firească», ne zice Montaigne !) 
«are simplitäti şi gratii prin care se poate potrivi cu cea 
«mai însemnată frumuseţe a poeziei desăvârşite depre artă». 
Si Herder, tot în prefața mai sus citată, adaoge: «Aibă chiar 
«un cântic de felul celor bune mai multe greşeli însemnate, 
«greşelile îi se pierd, strofele rele se trec, cu cântarea; dar 
«spiritul cânticului, care singur stăpâneşte sufletele, acel 
«spirit e nemuritor şi poartă mintea înainte. Cânticul nu se 
«vede, ci se ascultă; se ascultă cu urechea sufletului, care 
nu ştie să numere, să măsoare şi să cumpănească silabele 
«izolate ci se pătrunde de răsunetul lor general, şi, răpit de 
dânsul, înoată cu el înainte.» 

Să ne oprim un minut asupra importanţei acelor cuvinte : 
«Cântecul nu se vede ci se ascultă!» şi aci care martor, 
care desluşitor al acestor cuvinte putea-vom aduce mai vrednic 
de crezământ, în ceeace se atinge de impresiunile sufletului, 
decât pe nemuritorul filosof elen, pe Platon ? Să'l urmărim 
dar un minut pe malul Ilisului, în ocolul Atenei, şi să ascul- 
tăm cu dânsul convorbirea plină de graţie şi de adâncime a 
lui Socrat cu Fedru, umbriti amândoi sub un platan, in veci- 
nătatea templului Dianei °): 


„Socrat: — Ştii tu oare prin ce fel de cuvinte am Blaga mai mult 
Zeului ; prin cele scrise sau prin cele gräite ? A 

„Fedru: De loc; dar tu? 

„Socrat : Am să-ţi spun şi eu ce am auzit dela cei bătrâni, căci vezi, 
aceia spuneau adevărul. Ş'apoi de am puteă noi înşine găsi adevărul, 
ne-ar mai fi păsut nouă ceva de părerile celorlalţi oameni ? 

„Fedru ; — Ciudată întrebare ; dar spune-mi tu ce ai auzit? 

„Socrat: — Am auzit că odinioară pe lângă Naucratis, în Egipt, sar 
fi născut unul din zeii lor cei vechi de pe acolo, aceluia căruia era în- 
chinată şi pasărea ce-i zice ibis. Numele acestui demon eră Teut; zice 
că el ar fi născocit mai întâi numerile şi socoteala şi geometria şi astro- 


a ÎI pe nt 


1) Essais de Michel Montaigne, Liv. I chap. 64 «La poësie populaire 
«et purement naturele a des naïfvetez et grâces, par où elle se compare 
«à la principale beauté de la poesie parfaite, selon Part. 

=) Platon, Fedru LIX şi LX. 

nomia, ba si sahul, zarul si încă si scrisoarea (“pâtuara); fiind pe atunci 
rege al Egiptului întreg Taumas, care sta în cetatea cea mare din susul 
tärei, pe care Elenii o numesc Teba din Egipt, iar pe zeul de acolo 
Amon, şi venind la dânsul, Teut, ii arătă aceste măiestrii si ii spuse că 
trebueşte să le împărtăşească şi celorlalţi Egipteni ; iar el întrebă de ce 
folos ar fi fiecare dintr'insele si, desbătând ce i se părea. că e bun şi 
ceeace nu e bun, pe una o defaimă pe alta o lăudă. Astfel zic că multe 
de tot felul ar fi spus Taumus lui Teut, în privinţa fiecărei măiestrii, pe 
care lucruri ar fi lungă vorbă de a le spune; dar când ajunse la scri- 
soare : — «Această invätäturä, o rege, zise Teut, va face pe Egipteni mai 
învăţaţi şi mai lesnicioşi la memorie (uynuovirwtépous) ; căci am găsit 
un leac pentru memorie şi pentru ştiinţă». — lar el spuse: «O prea 
mäiestretule Teut, unul e vrednic să născocească măiestriile, iar altul sä 
pretuiascä câtă parte de pagubă sau de folos poate eşi din întrebuinţarea 
lor; tu dar acum, fiind părintele scrisorii, din dragoste către dânsa, ai 
arătat'o altfel decât cum este; căci ea va aduce în sufletele celor ce în- 
vață numai uitarea şi neîngrijirea memoriei, pe care încredinţând'o scrierii. 
o vor lăsă pe seama acestor semne străine şi în sineşi chiar, ei nu vor 
ține minte nimica. Aşă dar tu n'ai găsit un leac pentru memorie, ci nu- 
mai pentru păstrarea amintirilor; (oino pyiunc ai DTOUYYGEWS 
capuarcy ebpec); ceeace arăţi şcolarilor tăi este umbra ştiinţei şi nu 
adevărul; căci, după ce ei vor fi citit multe, fără de a le fi învăţat la das- 
cäli, ei vor crede că sunt foarte înţelepţi, deşi cei mai mulţi vor fi fără 
cunoştinţe şi grei la trai, ca unii ce, în loc de ştiinţă, vor avea numai 
umbra ei. 


„Fedru: — O Socrate, minunat ştii tu să faci, când vrei, cuvinte ca din 
Egipt sau din orice alt loc. 
„Socrat: — Prietine, cei din templul lui Joe dela Dodona spuneau că 


cele dintâi cuvinte prooroceşti au eşit dintr'un stejar; acei oameni dar, 
cari nu erau aşa de învăţaţi ca noi aceştia de acum, primeau din sim- 
plitate să asculte şun stejar şi chiar o peatră, numai adevărul să zică. 
Tu însă, dinpotrivă, vrei să ştii cine şi de unde este acel ce vorbeşte, 
şi nici nu bagi în seamă dacă lucrul este sau nu precum el îl spune, 

„Fedru : — Ai cuvânt să mă dojeneşti. Insă si mie mi se pare că, în 
privinţa scrierii, este precum zice Tebeul. 

„Socrat: — Aşa dar cel ce crede că ştiinţa se poate insuşi in scrisoare. 
(ó réyvry otomevos èv pati xatahimeiv) şi iarăşi cel ce crede că 
poate să o capete numai din cele scrise, ca când ar putea 'Seasă ceva 
curat şi lămurit (Gage Aa Bé52:0v) din scrisoare, acela zace într'o 
mare nedomirire şi întradevăr nu ştie vorbele lui Amon, de vreme ce 
socoteşte că” cuvintele scrise sunt ceva mai mult decât un mod de aşi 
aduce aminte, pentru cei ce cunosc mai din vreme cele ce sau scris. 

,Fedru : — Ai dreptate. 

,Socrat: — Căci, vezi tu, o Fedre, scrisoarea are un mare defect, pe 
care îl are asemeni şi pictura. Si fäpturile acestei arte se arată pare 
c'ar fi vii; dar, de le vei intrebă ceva, ele îţi vor stă tot grave şi mute; 
tot astfel sunt şi cuvintele scrise; ai crede că ele îţi vor spune toate lu- 
crurile înțelepte; dar de le vei întrebă, vrând să afli ceva mai mult despre 
cele scrise într'însele, atunci ele îți vor da în veci acelaşi răspuns. Orice 
cuvânt, îndată ce sa scris, se rostogoleşte pretutindeni, atât pe la cei ce 
nu-l înţeleg, cât şi pe la cei cărora nu se cade, şi el nu ştie chiar către 
cine trebue să se îndrepteze şi către cine nu. Dispretuit şi gonit fără 
dreptate, el în veci are trebuinţăi de ajutorul părintelui său, căci el însuşi 
nu poate nici să se apere nici să-şi ajute». 


Soarta cântecului poporan nu este aceia a cuvântului scris. 
Liber fiu al poporului, încredinţat zburdalnicei memorii, el 
aleargă din om în om, din secol în secol; fiecare îi adaogä 
un semn dela sine, o vorbă, un vers, un episod, şi adesea 
modificat de pe vremuri, abia "i mai cunoşti origina şi starea 
primitivă, dupăce a trecut sub aşa multe prefaceri. În cazul 
de faţă poate că, cu părere de rău, vom primi a zice ca 
Platon că aceasta e un folos; dar însă trebue să mărturisim 
că cânticul poporan n'ar putea există fără de libertate, şi că 
azi, în epoca când toate aspiraţiunile geniului literar sunt 
mai mult sau mai puţin supuse la regule dictate şi urmate 
din secolii clasici, acea libertate este chiar caracteristica poeziei 
poporane. 


Povestirea naivă a basmelor locale şi a faptelor glorioase 
sau jalnice ale timpilor trecuţi, simtiminte fragede şi adânci, 
exprimate cu o nespusă vigoare, descrieri: simple dar viu 
colorate ale vieţii străbune, fraze şi întorsături vârtoase ce 
adesea lipsesc în limbile nouă, ziceri bătrâne, rămăşiţe din 
dialecte stinse, o cadență lesnicioasă şi de multe ori mono- 
“tană, ọ versificare liberă şi neinstrunată, ce rar jertieste sen- 
sul vorbii, iatä, spre a ne rezumă, elementele de căpetenie 
ce alcătuesc cânturile poporane. 

Aveam trebuintä de aceste desluşiri pregătitoare spre a 
intră în materia ce voim să cercetăm. 

Tara noastră, ca cele mai multe ţări europene, mai ales 
cele ce se bucură de o natură măreaţă şi bogată, şi care au 
suferit mult în luptele lor pentru neatârnare, îşi are cânti- 
cele sale poporane, casnice şi vitejeşti. Noi, întrunele din 
ele ne vom sili a căută desluşiri asupra evenimentelor isto- 
rice, asupra caracterului intim şi asupra limbei chiar a na- 
țiunii noastre, în deosebitele epoci şi în deosebitele localităţi 
în cari aceste cântice au isvorit din imaginatiunea popoarelor. 
Pentru această ne vom încercă a preciză, precât se va puteà, 
epoca şi locul compunerii lor. 

Vom merge şi prin ţările vecine, cu cari România a în- 
tretinut relatiuni de amicie sau de rivalitate, mai mult sau 
mai puţin lungi şi intime, spre a cercetă în cântările lor po- 
porane, ce datine au schimbat cu noi acele naţiuni apropiate 
pe țărmurile Dunării sau pe plaiurile Carpaţilor şi ale Bal- 
canilor şi, repurtând apoi orce lumină ni se va ivi sau ni se 
va năluci, la ţara noastră, ne vom cercà într'astfel să lămu- 
rim oareşicum vechile noastre datine. 

Prin asemenea comparatiuni vom aveă, credem, prilejul a 
dovedi tainica înfrățire ce uneşte aceste popoare, cari au trăit 
secoli indelungati, împărtăşind mai aceleaşi glorii şi aceleaşi 
nevoi, resimtind aceleaşi loviri şi cântând întrun acord, fie- 
care pe lira sa naţională, cântări de acelaş fel! Aşa străbune 
legăminte poate că încă nu s'au stins cu totul în inima po- 
poarelor, şi ar fi de dorit ca o generoasă impulsiune să în- 
fräteascä în viitor acele naţiuni ce sunt, credem, menite a 
formă în Europa răsăriteană un stat federal creştin, tare 
atât prin. unirea cât şi prin varietatea chiar a puterilor sale! 





Räsunete ale Pindului în Carpaţi 


DIOCHIUL. — NALUCA. — MIOARA. — MOŞ-AJUN. 


I. 


Moartea silnică şi fără veste, mai ales în vârsta juniei, a 
înfloririi, este o idee tristă, care în totdauna pătrunde inima 
oamenilor de o mâhnire adâncă. Acest simtimânt e vechiu ca 
lumea; tot neamul omenesc poartă, de secoli întregi, jalea 
tânărului păstor Abel, ucis cu mânie de crudul său frate Cain ; 
lacrima picată din ochiul părintelui omenirii, vaietul ieşit din 
peptul mumei noastre obşteşti, toate generatiunile pe rând 
le-au vărsat şi în veci inima omului, cât de multe mângâieri 
i-ar putea aduce religiunea, filosofia şi ştiinţa, ea tot va plânge 
pe cel răpit vieţii cu cruzime, în floarea anilor săi. 

Un simţimânt atât de firesc, atât de general, atât de adânc, 
a trebuit negreşii să se manifeste, chiar în timpii primitivi, 
prin glasul mlădios al poeziei. Toate popoarele au plâns cu 
plângeri modulate, pe junele ucis la floarea vârstei, şi, în pă- 
rile meridionale, unde soarele dogoritor al verii arde şi mis- 
tueste regulat toată încântătoarea podoabă a naturei, unde 
vegetaţiunea zâmbitoare a primăverei piere ofilită sub arsita 
stelei câneşti, a lui Siriu, aceste două simtiri întristătoare, ce 
înfăţişează minţii o aşa intimă analogie,. sau îmbinat mai 

adesea, ca să dea naştere unor serbări anuale, unor cântece 
de doliu, repetite neîncetat de popoare. Dintr asemenea por- 
niri de spirit au isvorit negresit, in Egipt, în Asia-Mică şi în 
vechea Eladă, sărbătorile si cânticele ce se leagă cu numirile 
de Maneros, Bormos, Hylas, Linos, Adonis şi altele, fnfäti- 
şând toate, în diverse localități şi cu puține deosebiri, acelaş 
caracter general. Aceasta ne-o dovedeşte Erodot când zice, 
vorbind despre Egipt ż): 

«Este (acolo) si un cântec, un Linos, precum si în Fenicia, in Cipru 
şi inalte locuri; însă de pe popoare are si cânticul numirea sa ; dar toţi 
se invoesc a zice că este chiar jălirea pe care Elenii o cântă sub numele 
de Linos. lar printre multe lucruri despre care mă minunez la Egipteni, 
este şi de unde au luat ei Linul; se vede însă că întotdauna l-au cântat; 
Linul, pe limba egipteană, se numeşte, Maneros. Egiptenii zic că el ar 
fi fost un copil singu: născut al celui dintâi rege al Egiptului, şi murind 


el fără vreme, lar fiatrbat Egiptenii prin asemenea vaietări, şi astfel 
această cântare ar fi + cea dintâi şi singură a lor.» 


redin, 

Dacă apoi, întş), din ţpe însemnarea istoricului elin, vom 
căută pe färmt unele epot răsăritene, urmele acestei vechi 
credințe şi ale acestui wntță, secular, printre nenumărate tra- 
-ditiuni de felul acesta, vom gi. la Mariandini, naţiune de 
origină frigicä 2), vechi locuitori ai Bitiniei, aşezaţi pe locul : 
învecinat de Pontele-Euxin (Marea-Neagră) unde s'a clădit în 
urmă Prusia (astăzi Brusa), vom găsi, zicem, la Mariandini, 
traditiunea tânărului Bormos, răpit de nimfele isvoarelor, când 
mergea să scoată apă pentru secerători, şi pe carele în zadar 
il cătau locuitorii, făcând să răsune pădurile de strigătele lor 
de jale 5). Aceste strigăte erau aşa de răspândite, încât Eschil 
le dă ca exemplu de văietare, de cântic de doliu, când corul 
său de Perşi, plângând căderea Asiei, sdrobită la Salamina, 
întâmpină cu aceste cuvinte, pe regele Xerxes ce se întorcea 
învins în patria sa €). 


1) Erodot, cart. il § 79. 

2) Strabon, XII, 3, S 4 , 

3) Hesychius; Bâgu.os — Scholiastul lui Eschil, la Persi, v. 939. 
3) Eschil, Persii v. 935 et sq. 

„Cu glas cobitor, cu gemete duioase, cu plângerile lăcrimătoare ale 
„cântecului de jale mariandin, voiu serbă a ta înturnare!» 


„Precum frigicul Bormos, asemeni şi Hilas Misianul, iubitul 
lui Hercul, peri şi el jertfă al iubirei ce frumuseţea sa insuflă 
nimfelor dela isvoare, când se duse să aducă apă pentru Ar- 
gonauţi, şi locuitorii din Chios, urmând pilda dată de Hercul, 
il jăleau în cântice tradiţionale, alergând după dânsul prin 
păduri t). Dar nu numai aceştia, ci încă şi frumosul Narcis, 
fiul râului Cefisul şi al nimfei Liriope, a murit, plâns de Tes- 
pieni, înecat în undele ce'i răsfrângeau faţa?). E o supersti- 
tiune veche aceia d'a crede că apa are în sine un farmec 
atrăgător ce pricinueşte moartea; chiar vechii Indieni, în le- 
gile primitive ale lui Manù?), orânduiau ca «un brahman (adică 
un preot)... să nu'şi privească chipul răsf-ânt în apă. Aşa e 
regula stabilită». Urmând aceiaşi idee, s? wem voie a stră- 
bate într'o clipă secoli indelungati, prin . această stpersti- 
tiune s'a strecurat neatinsă şi să cerce’ re nu este aceiaşi, 
credinţa care domneşte în cânteculâi ales îi” repetit de po- 
porul român *): CAR Hew 

Frunză verde alunică! < 2 4 DAS 5% plină 


Mircea suie pe potică, 
şi ’ntâlneste o feticä, 

cu cofita intro mână 

cu apă dela fântână; 

— «Copilito,stai să beu»..— 
— «Ba, bäditä, ba nu vreu, 
că mă tem de dragul meu» 
— «Nu te teme, fata mea, 
că dacă s'o mâniă, 

cu baltagul l'oi lovi 

cu pământ loi inveli»—. 
— «Mergi în vale, la fântână, 





scoasă Yaz- „99 na mea; 
descalecă şi o VÊ ? 

da'ti fă cruce şi o suflă, 
să nu fie vro Nălucă, 

să nu fie descântată 

de baba cea blestemată»,— 
Mircea fetei multumeà, 

la fântână se duceà, 

cofa plină o găsea; 

dar el cruce nu'şi făceă, 
pe d'asupra nu suflă, 

ci la ea năvală da 


l) Theocrit Idila XIII.—Properţiu, c. 45.— Petroniu, 83. 

23) Ernst vor :Lasaulx, Die Linosklage. 

3) Legile lui Manu. IV. 38. 

+) Balade culese de d-l V. Alecsandri, col. II, fața 98: Năluca. 





ê 

singhiteà numai odată şi nghiteà a treia oară 

şi simteà dorul de fată, şi cădeă mort la isvoară; 
singhiteà de două ori că nghitise o Nălucă... 
sil apucă reci fiori; - In pustii ducă-sar, ducă !» 


Ce ar fi trebuit să facă Mircea ca să se ferească de a 
înghiți Năluca, de a cădeă mort la izvoare ? — «Să'şi facă 
cruce şi să sufle pe apă», zice cântecul, prefăcut după ideile 
creştine; dar mai întreabă pe ţăranul român; el îţi va spune 
încă, păgânul, că trebue să'și scuipe de trei ori în Sân, ca 
să depărteze descântecul sau diochiul. Fă aceiaşi întrebare şi 
Ciclopului din Teocrit şi ascultă cum el îți va răspunde !): 


«Eu nam obraz aşa urât, precum îmi spun; mai deunăzi m'am zărit 
în mare, căci eră liniştită, şi barba mea se arătă frumoasă, şi singura 
mea pleoapă asemeni mi se părea frumoasă, şi albeaţa dinţilor mei stră- 
luceà mai mult decât peatra din Paros. Atunci ca să nu mă diochiu, de 
trei ori 'mi-am scuipat în sân». l 


Astfel, multe credinţe poporane se perpetuă pe nesimţite 
din secol în secol, din țară în țară; un. fir misterios leagă 
unele naţiuni şi unele epoce între dânsele. Intr'adevăr e greu 
lucru, e chiar peste putinţă, a urmări acel lanţ în toată în- 
tinderea sa, căci, pe une locuri, vremile îl întunecă, urmai 
se face nesimţită; dar apoi el apare adesea învederat mai 
departe si astfel, în deosebite timpuri, sub deosebite pre- 
schimbări, multe idei, multe credinţe, multe creatiuni ale 
imaginaţiunii vechimii se regăsesc in sânul naţiunilor moderne, 
ca un depozit strämosesc. 

Să urmăm dar şi noi, fără d'a ne obosi, răspândirea cân- 
ticului de jale al junetei învinse de moarte, printre popoa- 
rele antice ale Europei răsăritene, căci poate doară acea idee 
na perit cu totul din imaginatiunea naţiunilor moderne si 
mai ales din cercul de legende al poporului român. | 

La Eleni, Linos eră cântecul poporan cel mai însemnat, 
in care se caracterizà mai cu seamă moartea nevinovată în 
floarea juniei, şi a cării origină se îmbină cu un cult primi- 


1) Theocrit, ldila VI, 34 et sq. 

tiv al naturei 1); printr'insul eră simbolizată, sub forma unui 
june mort fără timp, întoarcerea grelei vremi a iernei *). 

Omer 8) ne arată cum, la culesul viilor, un tânăr băiat 
sta în mijlocul lucrătorilor şi, pe o liră melodioasă, cântă cu 
glas dulce un Linos frumos. Intr'adevăr, Linos a fost dela 
început un cântic al ţăranilor şi al lucrătorilor de pământ 4). 
Negreşit că cei dântâi aezi (otûoi) sau cântăreţi ai Eladei au 
cântat asemenea .poezii de dor; dar nimeni nu ne-a păstrat 
acele inspiratiuni câmpene şi primitive; abia dacă găsim în 
scholiastul lui Omer 5) aceste cuvinte dintro epocă mult 
mai târzie : 

«Linul e o cântare de jale ce se cântă cu glas slăbit; căci astiel 
plângeau Muzele pe Linos: «O Line, tu eşti cinstit “de toţi zeii, căci tie 


ti-au dat mai întâi a cântă cu dulceaţă. Febus (Apolon) ţi-a pricinuit 
moartea şi Muzele te plâng». - 


lată dar că aci numirea Linos nu se mai dă unei simple 
cântări, unei lucrări a închipuirii, ci devine chiar numele 
unei fiinţe, care a luat dela zei darul de a cântă mai nainte : 
de toţi, cu glas dulce, si care pere jertfă a geloasei rivalități 
a zeului Apolon. Esiod ne întăreşte într'această idee, căci el 
ne dă chiar şi genealogia lui Linos ô): 


„Urania născu pe Linos, fiu mult plăcut, 

pe carele, câţi muritori sunt cântăreţi şi citarişti, 
toţi îl plâng în ospete şi în jocuri, 

şi la început şi la sfârşit chiamă pe Linos ;« 


şi apoi într'alt loc 7), el spune că aedul Linos eră «dedat 
cu ştiinţa». 


1) F. G. Welcker, Ueber den Linos. 

2) Alfred Maury, Histoire des religions de la Grèce ancienne. t. I, 
p. 242. 

3) Omer, lliada XVIII, v. 567. 

#) Juliu Polluce. 

5) Omer, Iliada XVIII, v. 570. 

6) Esiod, în fragmente. 

7) Clement din Alexandria, în Stromate 1. 

Cu acest chip, acel june păstor, cântăreţ zeesc, cu părul 
cununat cu flori şi cu achiù amar, devine un semi-zeu sau 


«Ut Linus hic illi divino carmine pastor, 
floribus atque apio crines ornatus amaro 1)...» 


un erou al ştiinţei, pe care Elenii îl cinstesc printre vechii 
poeți sau aezi legendari ai Traciei, ce au introdus cultul lui 
Apolon si al Muzelor pe poalele muntelui Olimp. Impreună 
cu Orfeu, cu Muzeu, cu Eumolp, Linos ajunge si el a fi 
dintre acei creatori inchipuiti ai poeziei, cari pe tărâmul ve- 
chei Pierii Tesalice, pe coasta septentrională a Olimpului, ase- 
zară leagănul culturei greceşti 2). Intr'acele părți pune în 
adevăr şi Esiod locul de naştere al Muzelor 3): 


«Aidem, să începem cu Muzele, ce inveselesc prin imne 

märetul suflet al părintelui Joe, întru Olimp, 

povestind şi cele ce sunt, şi cele ce vor fi. şi cele ce au fost, 

şi amestecând glasurile lor; necontenit le curge în viers 

plăcut din gură şi râd palatele părintelui 

Joe sgomotosul, când glasul zeitelor, dulce ca crinul, 

se răspândeşte printr'insele ; răsună şi culmea Olimpului noios, 

locaş al nemuritorilor 

Si veselesc märetul suflet al lui Joe, întru Olimp, 

Muzele Olimpiade, fiicele lui Joe, ce poartă pavăză neinvinsă, 

pe’ care le născu în Pieria; Mnemosina ce 'ngrijeşte de colnicele 
Eleuterei, 

impreunându-se cu părintele Joe, fiul lui Cronos». 


Tot acolo, sub poalele Olimpului eră. şi fântâna Libetra 
închinată Muzelor şi în preajma-i se 'nălţă o columnă fune- 
rară cu o urnă deasupra, presupus mormânt al lui Orfeu, 
fiul şi şcolarul Muzelor 4). Mormântul lui Linos, si el fiu al 
Muzelor, se puteă vedeà la Teba 5), unde negreşit traditiunea 


1) Virgiliu, Eclog. VI, v. 73. 

2) Alf. Maury, op. cit. — K. Ot. Müller, Istor. liter. elene t. 1. 

5) Esiod Teogonia, v. 36. 1 

+) Preller, Griechische Mythologie 1, p. 279.—Pausanias, IX, 20, $ 3.— 
Poqueville, Voy. en Grèce, III, p. 90. 

5) Pausanias, IX, 29, $ 3. | 

lui, împreună cu serbarea sa prin cântice de jale, se stră- 
mutase deodată cu cultul Muzelor si cu toate legendele cele 
dim Pieria Tesalică, pe care le adusese pe plaiurile Eliconului 
şi în lunca Beotiei, coloniile tracice ale Mineilor 1). 

Mai vrednicä încă de însemnat este serbarea numită "Agvrjie 
(a mieilor) ce se făceă în toate verile, în oraşul Argos, şi în. 
care, prin văietări şi plânsuri, muierile şi fetele jăleau pe ju- 
nele păstor: Linos, fiul lui Apolon şi al nimfei Psamate, sfăşiat 
de câini. Drept aceea, în zilele consacrate acestei serbări, se 
injunghiau numeroase jertfe de câini şi de miei, spre a alină 
jalea, cu răzbunări plăcute: şi cu odoare priincioase semi- 
zeului ucis 2). lată dar că ne-am apropiat iaräs de vechea 
religiune a naturei, în care arsita lunelor de vară, când cânii 
turbează şi sfăşie, precum arde şi soarele, eră simbolizată 
printr'un câne pustietor. 

Nu putem însă părăsi această veche traditiune religioasă 
fără de a face vorbă şi despre vestita serbare ( Alwvxoude), 
precum şi despre repetita cântare a lui Adonis, şi mai ales 
să nu uităm că poetesa lesbiana Sapfo a cântat pe Adonis, 
împreună cu CEfolinos sau Linos cel de jale *), şi că într astfel 
identitatea acestor două legende nu mai rămâne tăgăduită. 
Numele lui Adonis ne repoartă îndată mintea către cultul 
Fenicilor, în limba cărora Adon şi Adonai vrea să zică Domn, 
Stăpân *); poate că şi fabula mai târzie ce se repetea prin 
Biblos, prin Alexandria şi mai la urmă şi'n Atena, n'a perdut 
cu totul acest caracter fizic, căci ea ne spune cum că Adonis 
a fost un frumos şi tânăr păstor, de care zeiţa chiar a: fru- 
musefei, Vinerea, se înamorase si pe care un mistreţ îl ucise: 
la vânătoare, în păduri. Zeița îl căută, alergând pretutindeni 
desperată, şi-l plânse cu lacrimi nesfârşite, iar poeţii repetirä 
pe mii de tonuri văietările ei 5). Cu toate acestea, junele 





1) K. Ot. Müller, Orchomenos. 

2) Welcker, Preller, oper. cit. — Pausanias, WU, 19, $ 1. 
3) Pausanias, IX, 29, $ 8. | 

+) Movers, Die Phoenicier. 

5) Theocrit, Bion şi alţii. 

Adonis fu silit să se scoboare în, lad, unde: insuflă o. nouă 
patimă  stăpânei . Tartarului,  Persefonei. Lupta se declară 
atunci între amândouă zeițele şi, spre a le. împăcă, tribunalul 
zeiesc hotări ca Adonis să petreacă o parte a anului pre 
pământ, în dezmierdările Vinerii, iar cealaltă sub aspra ocro- 
tire a negrei zeițe. Toată această fabulă, în care e învederat 
personificată natura cu preschimbările sale, dete naştere unei 
înduoite serbări, din care o parte, tristă si duioasă, purtà 
numele de „6 'Aravioudc“ adică Perirea şi se vesteă prin cân- 
turile jalnice ale fluierilor gingreene (ip. ahoi); iar cea- 
laltă, veselă şi zgomotoasă „ý libpzoms“ adică Aflarea, serbă 
întoarcerea zeului pre pământ: 


«Fii-ne întru ajutor acum, iubite Adonis, şi la anul să ne fii priincios, 
căci şi acum ai venit, Adonis, şi când te vei mai întoarce, tot prieten 
[să ne viil)? 


Această serbare, răspândită peste toate țărmurile unde. se 
lăsară mai târziu Elenii, este cea din urmă faţă sub care ni 
se vădeşte, în religiunea anticităţii, acea veche traditiune a 
morții premature a unui june nevinovat, pe care traditiune 
am văzut-o răsărind sub poalele Olimpului, dintr'o simplă 
cântare tânguioasă, şi care, răslăţită, dezvoltată, imprästiatä, 
prefăcută de pe ţări si de pe vremuri, a ajuns a se întrupă 
în cultul asiatic al soarelui şi a fi cântată de poeţii mäiestreti 
ai şcoalei alexandrine. Dar, pe când legenda luă o formă 
statornică şi consfinţită, trecând chiar în cultul regulat al 
popoarelor, termenul care, la Eleni, însemnă acea cântare 
primitivă, zicerea Aivoc, O'rohivos, rămase în limba lor, ca o: 
expresiune prin care se destăinuiau cele mai adânci dureri 
ale bi 


«Spune vai line ! vai line ...... 


strigă, in, mai multe rânduri, chorul din „Agamemnonul lui 
Eschil?), văitându-se asupra tristei ursite a unui aşa mare 


n ——— 


1) Theocrit, ldila XV. = 
2) Eschil, Agamemnon, v. 120. i 

impärat ; si, într'alt loc!), iar chorul, descriind trudnica soartă 
ce aşteaptă pe biata mumă a lui Aiax, după er sinu- 
„cidere a acestui erou, îricepe a zice: 


Lg lui, care la hrănit, împovărată acum de zile multe şi de. cărunte 
bätrâneti, când va auzi această rătăcire nebunească, ea nu va răspândi 
nenorocita, cântări triste ca ale privighetorii, ci cu cântări ascuţite îl va 
jeli, strigând: vai line vai line ! şi, 'isbindu-se tare cu mânele de pept, 
isi va smulge vš SRR albe !» | 


Tot astfel Si nenorocita Antigonă, în, Fenicele lui Euripid, 
aruncându-si, vederea asupra .răstriştelor casei lui Edip, strigă 
cu glasul înecat de lacrimi : °) 


«Nenorocită (maică), vezi cum te jelesc! Ce pasăre oare, stând pe un 
stejar sau pe ramurile cele mai înalte ale unui brad, va vărsă, impreună 
cu mine, plângeri asupra maicei mele? Cu astfel de văitări, eu strig : 
vai line ! căci de acum înainte, în viatä mi singuratică, vremea mi se 
va petrece răspândind lacrimi.» | 


Intr'aceastä strofă, cuvintele prin care se exprimă durerea 
în limba Elenilor, sunt grămădite cu o măiestreaţă ,emfasä, 
demnă de Euripid,; printre dânsele mai cu seamă să deosebim. 
zicerea ’Ekekito si, alăturând'o cu .exclamaţiunea :, AL. Atvov 
să ne fie iertat, în urma criticului german : Welcker, 5) a ne 
lăsă în voia unor asemuiri, poate cu totul întâmplătoare, spre 
a recunoaşte că litera L, la deosebite popoare şi însoţită de 
felurite vocale, are în sine darul de a exprimă simtiri de jale 
şi de durere, de veselie şi de isbândă. Spun că femeile egip- 
tene strigau lulululu, când se văitau, si /ililili când se vese- 
leau. „lemexarr zic Slavii de la Dunăre a se jäli, şi Jexe sau 
JTaxo sunt exclamatiuni de întristare în cântecile sârbeşti. Si 
Bascii sau Cantabrii, acea poporaţiune antică rămasă în sânul 
Pireneilor, ca un fosil între două tărâmuri vii, Francia şi Spania, 
şi dânşii au un cântic păstrat cie timpii ur ac cu Ro- 

manii, în capul căruia ei plâng, cu aceste cuvinte mereu re- 
peţite, pe un june Le/o 'mort prin trădare! !) 


«Lelo! il Lelo! «Lelo! mort (e) Lelo! 


Lelo ! il Lelo! Lelo! mort (e) Lelo! 
Leloa, Zarac Pe Lelo, Zarac 
| II Leloa !» a omorât pe Lelo!» 


Apoi si Elenii ’ şi-au avut exclamaţiunile lor de bucurie şi 
de jale! Strigătul had răsunà pe câmpurile de isbândă şi 
väitärile aths, Okoko sau Ehehsb! umpleau inimile de întristare! 


«Eleleu, eleleu! în sânu'mi s'aprinde o turbare şi furii ce'mi muncesc 
minţile...» 


strigă lo fumegândă şi turbată de groază, în Promoteul lăn- 
tuit al lui Eschil], şi in veci această strigare, prin conglăsuirea 
chiar a sunetelor, ne-a repurtat mintea la strigătul de dor al 
Românilor: Ao/eu şi Oliolio, sau şi mai mult Alelei şi Elelei, 
precum se pronunţă dincolo de Milcov. 


«Alelei ! fecior de lele, 
căci răpişi zilele mele !...» 


zice «Toma Alimos, boier din fara de jos» şi «Stoian Șoimul, 
popă vechiu, cu potcapiul pe urechi», zice Vidrei, dragei sale : 


«Ololio, mândruţa mea, 

de când, dragă, te-am luat, 
nici un cântic n'ai cântat 
Cântă'mi, mândro, cânticul 
să'mi mai dreagă sufletul!» 


ds = IL. 

| | 

Incă odatä-ierte-ni-se această digresiune, ce nu este însă 
fără de oarecare insemnätate, încât se atinge de analogia ex- 
clamărilor, la deosebite popoare. Negreşit că trebuie să fie 
oareş-ce asemuire, oareş-ce acord în sunetele ce es din peptul 


1) Eschil Promoteu läntuit, v. 877. 

omului mişcat de aceleaşi impresiuni, chiar sub deosebite clime 
şi în epoce diferite. Intinzänd apoi. cercul analogiilor la ideile 
şi la simtirile ce încearcă sufletul, precum si la creatiunile ge- 
niului omenesc, e invederat că şi întipăririle cele mai adânci, 
traditiunile cele mai temeinice, cânturile cele mai răspândite, 
au trebuit să se, ivească. pretutindeni sub forme asemuite sau 
să se transmită dela un popor la altul cu aceleaşi caractere: 
generale. Pe aceste temeiuri şi în urma amănuntei analize ce 
am consacrat legendei şi cântului poporan numit la Eleni, 
Linos, să aruncăm acum: ochii asupra unui cântic cules în 
poporul nostru : şi -să citim cu toată luare aminte ce merită, 
frumoasa baladă intitulată Mioara: D 


«Pe-un picior de plaiu, _de trei zile 'ncoace 

' pe-o gură de raiu gura nu'ţi mai tace. 
iacă vin în cale, „1 1" Ori iarba nu'ţi place ? 
se cobor la vale ‘Ori eşti bolnăvioară, u : 
trei turme de miei Mioriţă, mioară ?»— 
cu trei ciobănei; — «Drăguţule bace! 
unu'i Moldovan, Dă ţi oile 'ncoace, 
unu'i Ungurean la negru zăvoiu, 
şi unu'i Vrâncean; că'i iarba de noi 
iar cel Ungurean şi umbra de voi. 
şi cu cel Vrâncean, Stäpâne, stăpâne! ‘1° ! 
märe, se vorbiră lti chiamă ş'un câine, 
şi se sfătuiră, | cel mai voinicesc, 

pe l'apus de soare cel mai bărbătesc, 

că să mil omoare | că l’apus de soare 

pe cel Moldovan, au să mi te-omoare 

că mai ortoman, _baciul Ungurean 

s'are oi mai multe | şi cu cel Vrâncean! — 

multe şi cornute, | «Oiţă Bârsanä, 

şi cai invâtati de eşti năsdrăvană 

şi câni mai bărbați !... si da fi să mor 

lar cea mioritä in. câmp de mohor, 

cu lâna plăviţă să spui lui Vrâncean 

de trei zile 'ncoace si lui Ungurean, 

gura nui mai tace ca să mă îngroape 

iarba nu'i mai place. aicea p'aproape 

— «Mioriţă laie in strunga de oi, 

laie, bulucaie : să fiu tot cu voi! 

din dosul stânii, 


să'mi aud eu câinii!… 


Astea să le spui; 

iar la cap să-mi pui 
fluieraş de fag, - 
(mult zice cu drag!) 
“fluieraş de os, 

(mult zice duios !) 
fluieras de soc 
(mult zice cu foc!) 


Vântul că mi-a bate, 


prin ele-a străbate 
ş'oile s'or strânge, 


pe mine m'or plânge * 


cu lacrămi de sânge! 
lar tu de omor 

să nu le spui lor; 
să le spui curat 

că mam însurat 

c'o mândră crăiasă, 
a lumii mireasă !..... 
că la nunta mea 

a căzut o stea!... 
Soarele şi luna 
‘mi-au ținut cununa; 
brazi şi păltinaşi 
iam avut nuntaşi; 
preoţi munţii mari, 
pasări lăutari, 
păsărele mii 

şi stele făclii]... 

lar de'i întâlni 

şi mi'i întâlni 
măicuţa bătrână 





cu brâul de lână, 
din ochi lăcrămând, 
pe câmp alergând, 
pe toţi întrebând 

şi la toţi zicând: 
— «Cine-au “cunoscut, 
cine "mi-au văzut 
mândrul ciobănel 
tras printr'un inel? 
Feţişoara lui, 
spuma laptelui! 
Mustăcioara lui, 
spicul grâului! 
Perişorul lui, 

pana corbului 
Ochişorii lui, 

mura câmpului! 
Tu, mioriţa mea, 


“să te'nduri de ea | 


si 'să'i spui curat 
că mam însurat 
c'o fată de crai, 
pe-o gură de raiu ! 
lar la cea mäicutà 
să nu-i spui, drăguță, 
că la nunta mea 

a căzut 0. sea, 
cam avut nuntaşi, 
brazi şi păltinaşi, 
preoţi munţii mari, 
pasäri lăutari, 
păsărele mii 

şi stele făclii! 


„e . . L2 e -æ e .> 


Să despuiem acum, prin puterea închipuirii, această elè- 
pică şi gratioasä baladă, de tot coprinsul ei local şi curat 
atingător de ţările Româneşti, să lepădăm dintr'insa putinul 
amestec cu idei crestinesti şi moderne ce se zăresc pe ici şi 
colea, şi nu vom putea tägädui că' Mioara este isvoritä şi 
dânsa din aceiaş pornire de spirit ca toate cânticele antice 
ce jeleau pe un tânăr păstor ucis fără vreme, în floarea jut 

netei; dar însă, făcând partea asemuirii, nu trebue să neso- 
cotim şi unele diferențe însemnate. Intr'adevăr, dacă simți- 
mântul si idea sunt aceleaşi în duiosul cânt al Linu/ui antic 
şi în pastorala intristätoare a Românilor, înţelesul general 
insă al legendei, dela una până la alta, s'a preschimbat; ca- 
racterul religios ce dă antichitatea acestei. traditiuni, acel cult 
al naturei fizice, ascuns sub o poetică legendă, au perit cu 
totul în amintirea modernă, descolorate, risipite şi nimicite prin 
ideile mai înalte şi mai morale ale religiunii creştineşti. Aceasta 
a fost soarta tuturor credințelor religioase ale păgânilor, câte 
s'au păstrat în. sânul popoarelor din timpii noi: sau că zeitățile 
lor protectoare au căzut subt utgia creştinilor şi Demonii 
(daiuwvor) şi Idolii (ewka) lor, odinioară plini de daruri şi de 
virtuţi, au devenit spirite duşmane şi infernale, sau că traditiu- 
nile şi practicele lor religioase, despodobite de înţelesul lor sa- 
cramental, au rămas în popor ca nişte simple legende şi obiceie 
casnice şi câmpenesti. De aceea şi în cântecul nostru, nici zeu/ 
gelos al luminei şi al poeziei, nici cânii sau mistreții turbaţi de 
arşița caniculei, nu mai pricinuesc moartea păstorului, ci alţi 
doi semeni ai săi, alţi doi păstori ca dânsul, vorbind numai 
poate limbi străine lui. Astfel ideia de patrie .incolteste pe 
tulpina secată a religiunii ; astfel caracterele accesorii ale unei 
legende se preschimbă după locuri şi timpi, lăsând abia urmă 
de existenţa lor. 

Ideile însă de căpetenie, acelea pe cari nicio lege nu le 
poate tăgădui, acelea se păstrează mai cu sfințenie, căci 
mintea poporului mai cu greu cutează a le preschimbă. Ast- 
fel modul de a privi moartea ce-l vedem dezvoltat în Mioara, 
adică acea nuntă mistică cu «o mândră crăiasă, a lumii mi- 
reasă», cu «o fată de crai, pe o gură de, rai», acea serbare 
măreaţă la care toată natura şi «soarele şi luna, şi brazi si 
păltinaşi», şi «păsările şi stelele» sunt toate părtaşe, nu 
sunt ele oare o amintire invederatä a cultului primitiv , al 
iaturei ? Acea «mândră crăiasă,. a lumii mireasă», nu este 
ea oare zeiţa Jadului, Persefona, mândra mireasă a lui Adonis? 
Chiar acea idee despre. moarte, aşa senină, aşa lipsită de du- 

reri, aşa trupească chiar, nu este oare însăşi ideia ce-şi plăs- 
muise antichitatea despre moarte? Cei vechi nu şi-au putut 
închipui nici odată desăvârşita despărţire a sufletului de trup, 
după încetarea acestei vieţi lumeşti; pentru dânşii, câmpiile 
Elisee şi adâncimile Tartarului erau locuite de umbre pur- 
tând formele lor pământeşti ; moartea, la dânşii, nu stià incă 
bine să despoaie sufletul de lanţurile trupesti, să-l avânte 
limpede şi liber, în regiuni nevăzute, lăsând pe pământ numai 
un groaznic şi fioros schelet de oase. Pierirea atomului ma- 
terial al omului nu -se înfăţişă lor sub această icoană spăi- | 
mântătoare, în veci prezentă imaginatiunii moderne, ci sub 
aceia, mai blândă, a unui june geniu aripat, stingând pe pă- 
mânt o făclie şi purtând, sau,o urnă funerară, păstrătoare 
de cenuşi, sau un fluture, emblemă a metamorfozei, sau o 
cunună de siminoc, floare a nemuririi 1). 

Porniţi pe întinsul câmp al acestor asemuiri, mai mult de 
cugetări decât de cuvinte, oare nu vom auzi răsunând prin 
acele «/lueraşe de fag, ce mult zic cu drag, prin. cele de os, 
ce mult zic duios», chiar tristele fluiere gingreene, cari cântau 
cu viers înfocat, plin de dor şi de jale, Perirea (à Agarsuèe) 
nenorocitului zeu Adonis ? 

Când apoi ciobănelul Moldovan: cere ca să-l îngroape pe 
aproape «din dosul stânii să-şi *auză cânii», nu vom crede 
oare că acei lătrători sunt chiar: 


24 y câni (ce) urlă împrejurul tânărului (Adonis)» ?). 


şi iar acea venerabilă «măicuță bătrână, CU brâul de lână, 
din ochi. lăcrămând, pe câmpi alergând, pe.toți. întrebând», 
nu a luat ea oare. locul amantei. disperate, -al acelei Vinere 
păgâne care: 


-: «cu părul desfăcut, rătăceşte prin: “păduri 
jalnică, despletită, descultä, şi spinii : 4 BÇ 
2 rănesc când umblă si se umplu - cu sânge. zeiesc; 


1) Lessing, Wie die Alten den Tod gebildet. 
2) Bion, Epitafium Adonidis. A 

iar de strigătele ei ascuţite lungile văi răsună, 
când cere pe Asiricul ei soţ, când chiamă pe junele-i iubit.» 1) 


Mulţi ar putea să ne conteste tăria acestor asemuiri de 
amănunte, dar nimeni, credem, după câte am spus, nu va 
tăgădui că o idee identică domneşte în cântul vechiu al Zz- 
nului şi în balada Mioara. Intemeiaţi pe această credinţă, 
voim acum să ne cercăm a descurcă itele istorice prin care 
s'a cutreerat această legendă, ca să treacă din imaginafiunea 
vechilor câmpeni eleni, până în gura poporului nostru, şi 
astfel poate vom ajunge a bănui şi fara şi epoca, în carele 
cântul elenic 'şi-a făcut loc în limba română. 

Dovezi pentru aceste sfârşite trebue să găsim chiar în textul 
bäladei române. Intr'adevăr, dacă îl vom analiză cu deamă- 
runtul, vom găsi într'însul o bogată adunare de ziceri româ- 
neşti, curat derivate din limba latină; apoi câţiva termeni 
uzuali (vre-o zece, douăzeci), împrumuturi din dialectele sla- 
vone şi maghiare, şi însfârşit un prea mic număr de cuvinte, 
a căror origină e îndoioasă şi al căror înţeles e necunoscut 
în dialectele Românilor dunăreni. Acele cuvinte se află în 
versurile : 


«Mioriţa laie 
laies bulucaie» 
si 
«că i mai ortoman». 


s 


Laiu, laie e un adiectiv necunoscut în limbele noastre din 
Tara Românească, din Moldova şi din Ardeal. Noi zicem 
într'adevăr figan de laie şi: Lesiconul Românesc-Latinesc din 
Buda, °) traduce vorba Laie prin Caferva şi o derivă din 
greceasca tiv. Fie-ne iertat a vedeă aci o greşeală, mai cu 
seamă când aflăm că Românii din Macedonia, ce vorbesc 
un dialect oareşcât diferit de al nostru, zic: laiu şi /aie, în 
loc de negru şi neagră. Asa dar 7iganii de laie, ar îi Jiganii 





1) Idem. 
2) La pagina 341. 

cei mai negrii, precum şi sunt, şi Miorița laie este Miorifa 
neagră. 

Bulucaiu, bulucaie n'are nici el o întrebuințare desluşită. 
Vedem adesea in cronicari, mai ales în cei moldoveni zice- 
rile : buluc şi a bulucire, şi ştim că aceste ziceri, luate din 
limba turcească, însemnează : grămadă, a grămădi. Mioriţă 
laie poate dar fi, pentru cei ce fäcurä mai întinse împru- 
muturi dela Turci, o mioritä înfăţişând o «mare grămadă» 
adică «o mioriţă lânoasă» sau «grăsulie». 

Ortoman, fără de a avea în limba română un înţeles precis, 
se derivă încă de sineşi din zicerea elinească: òpðòs, drept 
şi din cea latină: manus, mână, ceeace 'i-ar compune infe- 
lesul drept la mână si cine e drept la mână, e onest, e 
măestru, e tare, are «oi mai multe, multe şi cornute» şi «cai 
învăţaţi şi câini mai bărbaţi» şi trebue doui «să se vorbească, 
să se sfătuiască ca să mi-l omoare». Am putea încă impru- 
mută înţelesul cuvântului elinesc coYow:s, spre a explică 
zicerea  orfoman, prin drept ghicitor, drept prevestitor şi 
cunoscător al ştiinţei întregi, precum e Tpgssizs 6%ouvrsl). 
In orice chip, origina acestui cuvânt ne apropie ae Elada. 
Tot asemenea şi celelalte două ziceri /aie şi bu/ucae ne stră- 
mută peste Dunăre, în sânul fraţilor noştrii din Tesalia şi 
Macedonia. | 

Dar nu numai aceste cuvinte, ci incä si idea predomnitoare 
a legendei din “Mioara, ne a mutat cu gândul pe acel tărâm 
clasic al poeziei elene, pe poalele septentrionale ale Olimpului, 
în lunca Pieriei, ce sunt astăzi locuite de Români. Să mai 
adăogăm că şi caracterul cu totul păstoresc al baladei, că 
şi descrierea acelei măreţe naturi munteneşti, pare că ne 
trag de sine printre Ciobanii (Cobani) români din Tesalia si 
pe plaiurile încântătoare ale Olimpului şi ale Pindului. 

Să cercetăm dar cum au ajuns, cum au trăit şi cum trăesc 
încă azi Românii, prin acele “locuri depărtate de patria lor 
centrală ; prin ce mijloace şi în ce timp au comunicat ei cu 


1) Pindar, Nemea I. v. 92. Á à 

frații lor de peste Dunăre, şi astfel poate vom ajunge a crede 
că traditiuni şi obiceiuri mai multe s'au strecurat din sânul 
anticei Elade pe tărâmul mai nou al României şi că, printre 
dânsele, au putut fi şi legenda lui Linos, strămutată în balada 
Mioarei. Pop | 

Mäi 'nainte însă de a ne atinge de dovezile istorice, -să 
hotărim un punct însemnat de critică, care ne va sluji în 
tot cursul cercetărilor noastre asupra cânturilor poporane şi 
fără de care, credem car fi peste putinţă a stabili vre un 
fapt cel puţin probabil într'aceste libere şi schimbătoare cre- 
atiuni ale închipuirii poporane. 

lată despre ce e vorba. | 

Ca să se poată determină cu oarecare preciziune epoca şi 
localitatea în care a inceput a se cântă de către o rațiune 
cântecele ce nu port în sine o însemnare exactă despre timpul 
şi scena în care evenimentele cântate s'au petrecut, critica, 
în lipsă de dovezi venite din afară, nu poate pune temeiu 
decât numai pe unele indicaţiuni, fie cât de rare, provenite 
din textul chiar al acelor cântece. Astfel când întrun cântic 
dăm peste cuvinte vechi şi locale, care nu pot fi intrat în 
cântic decât la cutare epocă depărtată şi in cutare parte din 
țară, atunci, fie măcar acele ziceri caracteristice cufundate in 
mii de altele mai nouă, fie ele alăturate cu mii de însemnări 
de localităţi diferite, pentru noi zicerile cele mai vechi au în 
sine mai multă valoare doveditoare; ele singure ne dau 
epoca şi localitatea în care sa compus mai intâiu cânticul; 
căci întradevăr, cum am mai spus, cânticul aleargă din 
țară în ţară, din secol în secol, şi nu.e de mirare ca fiecare 
cântăreţ iscusit. să cate a 'şi-l însuşi, a;l localiză, întroducând 
în sânu-i inovatiuni ; iar acele inovafiuni, ca să înfăţişeze 
un interes mai viu, un înţeles chiar mai pipăit nouilor, ascul- 
tători, vor fi negreşit idei mai proaspete sau, cuvinte noui 
întrebuințate în ţara şi in vremea lor, iar nu flori vestejite, 
culese pe câmpii trecutului. Poporul, trebue . să mărturisim, 
are în general foarte putin patima antichitätilor străine; el 
păstrează datine şi obiecte ce 'i-au rămas lui din vechime, dar nu 

caută a adunà si de pe la alții; ce e al lui bun rămas dela părinți 
il ține cu respect, dar vechitura străină oleapădă şi o despretuieste. 
Aşa dar, bizuiti pe aceste cuvinte şi spre a ne mărgini în 
cercul cântecilor poporane, pentru noi zicerile vechi şi locale 
dintrun cântic, vor fi, în lipsa altor probe mai explicite, 
marca prin care vom determinà, precât se va puteă, la ce 
epocă şi pe ce tărâm au născut deosebitele inspiratiuni poetice 
ale poporului român. 

Când dar, în balada. Mioarei găsim alăturate cu nişte zi- 
ceri provenite dela Românii din Tesalia (laie, bulucaie, orto- 
man), îmbinate cu nişte idei ce ne poartă mintea spre ţara 
ocupată de dânşii (păstorul Linos pe Olimp, moartea sau 
nunta lui Adonis la Eleni), când găsim, zicem, într'insa 
numiri locale, precum Moldovan, om de pe. malul Moldovei, 
Ungurean, adică român de peste Carpaţi sau Ungur, Vran- 
cean, locuitor din munţii Vrancei, din ţinutul Putnii, oifà 
_ bârsană adică din ţara Bârsei de lângă Braşov şi altele de 
felul acestora, însemnând localităţi şi populatiuni din Dacia, 
noi nu ne indoim de a spune că aceste cuvinte sunt adaose 
mai noui, că ele sunt localizări introduse în baladă, după ce 
cânticul, eşit din plaiurile poeticului Olimp, cu dialectul ori- 
ginal al Românilor Tesalici, s'a răspândit printre Românii 
dela Dunăre şi dela Carpaţi, şi s'a strămutat pe dialectul 
acestora, rămânându-i, din vechia sa redactiune, numeroase 
ziceri ce sunt comune ambelor idiome, şi numai foarte puţine 
cuvinte originale tesalice, care au ajuns a se repeti, fără de 
a fi înţelese, de popoarele ţărilor Dunării. 

Dar când? La ce vreme oare? a putut. să se facă această 
strămutare a cânticului dintr'o țară intr'alta, din Tesalia în 
Dacia, căci noi astăzi, într'o epocă .de,regeneratiune a: naţiunii 
Române, abiă-ştim că -există acei fraţi cu totul: insträinati de 
noi ? Când. a fost ceasul 'acela, vrednic de 'dor şi de laudă, 
de ne-am întins cu toţii mâna. foste Balcani şi am trăit traiu 
îrăţesc împreună ? 

Să dăm un minut ascultare istoricilor şi mai ales cronica- 
rilor bizantini. Demnul de laudă Petru Maior a desbătut cu 
multă sagacitate, în «/s{oria sa pentru începutul Românilor», . 
trecerea Romanilor celor din Dacia înapoi peste Dunăre şi 
cotropirea tärei lor de către gintele străine. Fără de a intrà 
în controversele subiectului, este un fapt netăgăduit că colo- 
niile romane, fie Ulpiane, Aureliane sau altele, au stat în cei 
d'întâi secoli ai creştinătăţii răspândite pe amândouă färmu- 
rile Dunării, atât în Dacia cât şi în Mesia, Tracia şi chiar în 
nordul Greciei, şi că au împărtăşit mai adesea, atât mări- 
mile cât şi smăcinările imperiului. La anul 292, un simplu 
păstor de vite din satul Romulianum în Dacia râureană 
(Dacia ripensis), om frumos, voinic şi norocos ostean, se urcă 
pe tronul Cesarilor din Roma şi păstrează pe lângă numele 
împărătesc de Galeriu, pe acela de Armentarius adică Păs- 
torul 1); cu vre-o două sute -cincizeci ani mai în urmă 
(527—955), pe scaunul Constantinopolei, domneşte cu tărie 
vestitul împărat şi legiuitor Justinian, care se mândreşte cu 
Dacia mediterană, numind'o fericita sa patrie ?)- 

Dar după aceste zile de onoare, Românii avură şi zile mai 
negre; fmpresuräfi şi ameninţaţi de barbari adesea nedrep- 
tätiti, de răii împărați ai Orientului, ei trăiră însă împărtăşind, 
sub numele general de Bksyc: (Vlahi), mai aceeaşi soartă pe 
ambele maluri ale Dunărei. Alexie Comnenul, tatăl Anei, în 
vremea căruia ei erau o naţiune aspră şi câmpeană, rătăcind 
cu turmele atât pe țărmurile Mării Negre, la Anhial cât şi 
pe şesul din muntele Kisovo, anticul Osa, şi oraşul Trikala, 
Alexie îşi' recrutează .ostirea sa printre Românii din Tracia şi 
din -Mesia, şi apoi altădată, mergând împotriva lui Bohemund, 
care intrase cu normanzii în Elada, el trece în Tesalia, printr un 


1) Sextu Aureliu Victor. 
=) Novela XI. s 

oraş isolat de Români +). Puțin în urmă, fratele lui Manoil 
Comnenul intärâtä pe Românii din nordul. Dunării ca să nă- 
vălească asupra Magiarilor ©), şi astfel împărații bizantini se 
slujesc cu vitejia Românilor, spre a-şi împlini intrigele lor 
ambitioase. Dar ei nu răbdară aceste amägiri; sub Isaac An- 
gelos, pe la 1200, doui fraţi Români din muntele Emu, Petru 
şi Asan, intärâtati printr'o palmă nedreaptă ce dase Sevasto- 
cratorul, lui Asan, răsculară pe Bulgari, pe Cumani şi pe 
Români, sătui de birurile grele ce le impusese împăratul ca 
şă serbeze nunta sa cu fata lui Bela, craiul Ungurilor, pu- 
nându-se în capul lor, întemeiară în sânul imperiului orien- 
tal, un imperiu Românesc *) sau Bulgaro-Vlah. Sub loniţiu 
cel frumos, al treilea frate, puterea Rrmânilor se urcă la 
culmea sa; de peste Dunăre, stăpânirea lor se întindea prin 
Tracia, prin Mesia până în Grecia ‘); dar aşezămintele de 
căpetenie ale împărăției erau în munţii Emului sau Bal- 
canii. Atunci fu epoca de înflorire a cetätei Târnovului, mai 
spre mează zi de Şiştov; în preajma-i Românii mergeau -pus- 
tiind cu cruzime, pe o întinsă linie ce duceă din hotarul Ser- 
vieii dela. Nisa, astăzi Niş, până la Varna, pe Marea Neagră, 
şi până la Filipopol, la Burgas (Arcadiopol), la Ciorli şi la 
Bizia în peninsula bizantină; prădările lor ajungeau . până: 
in suburbiile capitalei”). Apoi, spre miazăzi, ţara de pe lângă 
Serre serâ a Românilor şi un căpitan d'ai lor, numit Chrisos, 
domnea în Strumnita şi în Prosocul din Macedonia şi stă 
împotriva lui Isaac Comnen’). Această parte de loc, cu toți 
munţii Tesaliei, dintre Larisa si Trikala, purtà mai de mult 
numele de Ms) layia *) (Vlahia Mare) sau şi ’Avofloyio 
(Valachia de sus) şi Teodor Ducas, socrul lui Guy de la Roche, 
i) Anna Comnena, V. p. 138; VII p. 274; X. p. 274. 

2 À Cinamu, VI, cap. 3. 

3) Niceta Choniatul, |. 4. 

+) Idem, IX. 

>) G. Pachymer, |. c. 31. 


6) Idem. 
+) Niceta Choniatul, 1X. 

care stăpânea Tessalia, e numit Duce al Valachiei (nop Q:63opos 
adtéTns vrje Bayi: 1), într'o cronică în versuri greceşti din 
timpii împăraţilor frânci din Constantinopol. 

Secolii al XII-lea si XII-lea sunt epoca măririi Românilor; 
răspândiţi şi stăpâni pe tot locul ce se întinde în linie dreaptă 
din munţii Pindului până la Carpaţi, imperiul bizantin se cu- 
tremură de dânşii şi Francezii chiar, pe câmpul de bătaie: de 
la Andrianopol, le lăsară robit în mâni, pe eroul lor impe- 
rial, Baldovin din Flandra 2; dar desbinările ce' intrară în 
familia Asanilor slăbiră cu iuţeală acest stat înălțat ca prin 
farmec. Pe la sfârşitul secolului al XIII-lea (1290), pe când 
încă posesiunlie Românilor se întindeau până în vecinătatea 
Constă ntinopolei şi amenințau cu groază capitala Orientului, 
împăratul Andronic Paleologul, cu o măiestreaţă iscusinţă, 
isbuti a strămută în Anatolia, o mare parte din Românii Tra- 
ciei şi Mesiei; cruzimile şi asuprirea ce încercară într 'acel tă- 
râm depărtat, unite cu asprimea ernei, secerară o mare parte 
din aceă populatiune 3). Cei din Tesalia, pe la 1382%e cer- 
cară, izolaţi, a se revoltă, dar fură învinşi; zece ani mai în 
urmă ei se supuseră de bună voie lui lon Cantacuzenul, şi 
nu mult apoi suferiră cotropirea Catalanilor, intelesi cu po 
potii greci 4). ' 

Cu toate aceste restrişti ale soartei, Românii până în se- 
colul al XV-lea, cu limba, cu obiceele, cu: portul lor“ încă ita- 
lice, stau răspândiţi din fundul. Daciei până în vârfurile Pin- 
dului 5). Trebuia o lovire mai straşnică, mai hotărâtoare ca 
să rupă unirea lor. Aceia fu intrarea Turcilor în' Europa. 
Dinaintea armelor asiatice, învingătoare la Adrianopol, Ro- 
mânii sé risipiră cu totul din Tracia şi din munţii Balcani, 
cei mai multi trăgându-se la Nord, ca să pună Dunărea între 
dânşii si îngrozitorii duşmani; iar alţii. cătând o scăpare în 





1) Chroniques Etrangeres, publiées par Buchon. 
2) Villehardouin. 

3) Pachymer, |, 27. 

4) /. Cantacuzenul, Il, 28. 

5) Laonicu Chalcocondyla, 1. 16. 

stâncile sălbatice ale Macedoniei, ale Epirului şi ale Tesaliei. 
De atunci putem crede cu temei că relatiunile au încetat cu 
totul între acele două grupe de Români depărtate, şi Mircea 
Bătrănul e cel din urmă Domn al ţării care poartă titlul de 
«Domn al amânduror laturile Dunării, până în Marea Neagră 
şi al cetăţii Drâstoriul (Silistra) Stăpânitor» 1). Cunoaştem de 
atunci încoace destinele provinciilor româneşti dela Dunăre. 

Ursita mai umilită a Românilor meridionali sau Mezodaci, 
îi plecase, încă dela anul 1360, lui Amurat |; dar supunerea 
desăvârşită se făcù sub Amurat al II-lea, după luarea Salo- 
nicului la 14292). Slaba lor împotrivire la acest jug nou le 
merită clementa Turcilor şi'i puse sub ocrotirea sultanelor Va- 
lidele, cărora ei plăteau un tribut de patru sute lei, rămâ- 
nându-le dreptul a se administră ca şi în vechime, în tår- 
guletele lor, cu sfaturile de bătrâni şi după obiceiurile vechi, 
simple şi patriarchale 3). Crudul Ali Paşa din lanina a stricat, 
în secolul din urmă, aceste blânde aşezăminte şi poate azi 
Românii din Macedonia se bucură de mai puţină libertate 
ca în trecut. Cu toate însă, traiul lor se vede că foarte puţin 
sa schimbat din timpii Anei Comnene, care ni'i descrie ca 
nişte oameni câmpeni, dedati cu îngrijirea turmelor. Puţini 
ani în urma porfirogenetei istorice (1173), un călător rabin 
din Navara, Beniamin din Tudela, mergând să viziteze sina- 
gogele din Orient, şi plecând dela Corfu spre Constantino- 
pole, ne spune că a trecut prin Vlahia, trei zile departe de 
Teba, şi că locuitorii de pe acolo sunt «sprinteni ca cerbii 
şi că adesea se coboară din munţii lor cei înalţi ca să prade 
pe Greci». In secolul XIV-lea, Pachymer vede într'inşii o na- 
țiune rătăcitoare, care a dobândit bogății însemnate cu tuf- 
mele de vite şi mai ales de oi, şi cari, prin viaţa sa păsto- 
rească, 'se dedă cu cele mai aspre osteneli. ` 

“Călătorii moderni ni-i descriu sub aceleaşi colori. Printre 


o —— 


1) Chrisov dela 6915 (1407) şi altele din Archiva Statului. 
2) Ducas, 2—29. 
3) Poqueville, Voyage en Grèce, IIl, p. 337—356. 

alţii mai mulți, Wiliam Leake, Poqueville şi mai. în urmă d-l 
Heuzey au vizitat. aşezămintele dor, şi iată în. ce, chip ei vor- 
besc cu: dânşii. > mé PET IT 

Sub numele de Mesodaci şi Pop ah A (Kovtóßhayo:) adică 
Români Schiopi, acele populatiuni . vorbind o limbă - foarte 
apropiată de româneasca Principatelor Dunărene 1), dar mai 
curcită cu 'ziceri şi cu. intonaţiuni greceşti, albaneze. și tur- 
ceşti, ocupă centrul Macedoniei şi al Tesaliei, grămădite mai 
ales pe trei puncte insemnate;:Cea mai importantă. şi mai 
numeroasă a lor colonie se întinde pe şira munţilor Agrafa, 
anticul Pindos, pe locurile. pe unde au stat în parte Perebii, 
şi Selii Dodonei si sălbaticii Dolopi,?) supușii lui Achil. şi 
unde moderna Trikala a Vlahilor a luat loc anticei Trica, 
patria zeiescului medic Esculap. Intr'acest ocol, făcând astăzi 
parte din districtele Zagora, lanina şi Aspropotamo, oraşele 
şi satele lor cele. mai de căpetenie sunt, mergând dela nord 
spre miazăzi: Samarina sau San-Marina,- Perivoli, Avdela, 
Voschopoli, Furca, Laista, Lesinifa, Carpenisu, Malacaşi. şi 
alte sate ; în partea centrală a Pindului, unde populatiunea 
română e mai compactă, se află Mefovo, Seracu, Calarites, 
Chaliki, Clinovu, Gardiki şi Tricala. In vecinătatea acestui 
din urmă oraş sunt monastirile numite Meteora, aşezate, 
mai multe în apropiere, pe nişte stânci de o formaţiune 
geologică cu totul minunată. 

Altă colonie de Români se află stabilită pe poola septen- 
trională a Olimpului, numită azi Lake, în valea formată de 
muntele Seapca care leagă Olimpul de şira Vo/ufei sau Mun- 
ților Cambunici. Umbriţi sub piscul măreț al Olimpului ce 
se înalţă la 6000 picioare în sus, ascuns în nouri şi în veci 
acoperit cu zăpadă, Românii au întemeiat aci din vechime 
câteva sate, printre care deosebim pe cele următoare: Via- 
holivadi sau Livedea Românilor, Kokinopolo, Neohori, Ftera 
şi Milia. 


1) Leake, p. 367. 
2) Omer, Iliada, XVI, v. 234, —.IX, v. 484. 

In sfârşit pe câmpia ce desparte lacul Castoriei de târgu- 
letul Saraghiol se mai află un orăşel locuit de Kufovlachi şi 
cunoscut sub numele de V/ahoklisura: 

Prin aceste localităţi, mai mult aspre şi sălbatice, prin văi, 
prin strâmtori şi prin coaste de munţi şi-au întemeiat Ro- 
mânii meridionali locuinţele lor cele statornice, cari se com- 
pun mai adesea de căşcioare de piatră aninate de stânci, ca 
cuiburile de şoim. Acolo îi adună soarele de vară, căci toţi 
vin în lunile cele călduroase, să răsufle aerul mai curat, să 
se bucure de priveliştea măreaţă a muntoasei lor patrii. lar 
apoi, când într'acele înălţimi stâncoase, începe a se vesti 
asprul timp al iernei, prin vifore şi prin furtuni, o mică parte 
de locuitori rămâne închisă în munţi, ca să păzească satele, 
iar ceilalţi, unii se duc ca să câştige viaţa şi să strângă stări 
însemnate, exercitând negot sau industrii prin toate oraşele 
câmpene şi maritime ale Turciei şi ale Orientului întreg; 
alţii mai numeroşi, adunaţi în grupe de vreo patruzeci până 
la o sută de familii, ce poartă numirea generică de sfâne şi 
se pun sub poruncile unui Scutieriu ereditar!), rătăcesc prin 
ţările împrejmuitoare, păscând pe şesuri, unde clima iernei 
e mai blândă, nenumărate turme de vite şi mai ales de oi. 
Toate câmpiile Eladei sunt străbătute de acei nomazi Români, 
cărora Albanezii şi Turcii nu ştiu a le da alt nume decât acela 
de 7obani?). Cu sarica lor neagră, la spate cu glugă5), cu 
lungi toiege în mână. ei colindă locuri depărtate, cătând, cu 
o tăcută răbdare, păşuni şi adăposturi pentru vitele lor, şi 
acolo unde găsesc cu ce să întâmpine puţinele lor trebuinte, . 
ei poposesc numai câteva zile, fac colibe +) de frunză şi adorm 
împrejurul focurilor aprinse. Caracterul păstoresc e atât de 
însuşit într înşii, iubirea şi îngrijirea ce ştiu a da oilor sunt 
aşa de proverbiale, încât Grecii nu mai au pentru ciobani alt 


1) Heuzey, L'Acarnanie, p. 272. 
2) Leake, p. 364. 

3) Heuzey, p. 268. 

4) Poqueville. 

nume decât acela de Bisyor; vestiți păstori ai Arcadei şi-au 
lăsat locul V/ahilor cu gluga neagră (Bkéyo: Raparţobyo:). 
Acea viaţă de stână, aspră dar liberă, rătăcindă dar regu- 
lată, are un. farmec nespus de poezie. Cine a văzut, pe munţii 
~ noştrii despre Ardeal vre-una din stânele de oi aşezate vara 
pe livezile şi pe întorcătorile unui munte, ale cărui piscuri 
de piatră ating de nouri, va înţelege ce viaţă de dulci si triste 
visări e aceia a Ciobanilor, carii, izolaţi de lume, trăiesc nu- 
mai cu dragele lor turme, cu câinii lor credincioşi, privind 
ziua tabloul măreț si încântător al naturei, noaptea bolta ce- 
rească luminată de mii de stele care acolo-par a fi mai aproape 
de om, şi cântând pe fluier sau pe caval doinele lor duioase 
repetite numai de echo! Acelaş este şi traiul ciobanilor din 
Tesalia. Poqueville, urmând călătoria sa pe şira Pindului, 
astfel ne descrie viaţa lor: | 


«Eşind din satul Tista, noi urmaräm ca un sfert de leghe, calea îm- 
părătească printre doi päreti de molifti maiestoşi; dar curând după aceea, 
suindu-ne mai sus pe Pind, intrarăm în regiunea brazilor unde văzurăm. 
urma focurilor aprinse de Vlahii ce se urcau pe atunci la sălaşele lor 
de vară. După focuri sar fi putut socoti numărul stânelor şi al conacelor 
şi directiunea ce a urmat fiecare, atât de nestrămutate sunt obiceele în 
umbletele lor 1)... 

«Râuleţul ce curgea dinainte'mi naşte dintr'un isvor pe care Vlahii îl 
numesc Gura şi care se află 8 mile la nord de Kaliki, în muntele Go- 
nez. In timpul verei, care abia ţine trei luni în aceste regiuni aeriane, 
sumedenie de turme pasc împrejurul  urnei sale fluviale, care adapă pe 
cel mai mare râu al Eladei, Peneul. Acolo se adună mai cu seamă Vlahi: 
nomazi, ce petrec nopţile lor sub nişte colibe luminate de focuri şi pă- 
zite de cânii molosi care sperie fearele prin groaznicele ler lătrături =)». 


Această frumoasă descriere a vieţei ciobanilor Români din 
munţii măreţi ai Pindului şi ai Olimpului, fără de voie pare 
că ne strămută cu gândul 


«pe acel picior de plaiu 
pe acea gură de raiu 


« 1) Poqueville. t. I, p. 100. 
2) Idem p. 366. 

unde vin în cale, 
se cobor la vale 

~ trei turme de miei 
cu trei ciobănei ;» 


“pare că vedem colo «negrul zăvoiu, unde e iarba de oi şi 
umbra de ciobani;» apoi pare că auzim «/ătrând câinii, adu- 
nafi din dosul stânii», şi «fluierul cel de fag, ce mult zice : 
cu drag» ; de aruncăm însă privirea în sus, vedem toată na- 
tura împodobită ca la o nuntă mare: «soarele și luna pare 

că fin cununa, brazii şi păltinaşii pare că sunt nuntaşii, preoții 
munţii mari, pasări lăutari, păsărele mii şi stele făclii!» 

lată-ne dar şi noi extaziaţi dinaintea acestei sublime prive- 
lişti, precum au fost şi primii aezi câmpeni ce au inventat 
pe aceste plaiuri, cântecul lui Linos. Secolii şi ’l-au trecut unul 
altuia, adăogându'i idei şi expresiuni felurite; unii — poeţi 
iscusifi şi dogmatici, — lau îmbinat cu cultul asiatic al lui 
Adonai şi astfel lau cufundat în subtilizärile pägânismului 
degradat; alţi Eleni, fii ai munţilor şi ai naturei, lau păstrat 
simplu, duios, plin de graţie şi de melancolie şi apoi, în se- 
colii mai târzii, coloniile cotropitoare 'de Romani lau cules 
cu sfinţenie dela dânşii, lau întors pe limba lor şi lau răs- 
pândit prin toată întinsa lor stăpânire. Poate că de atunci 
incă, negresit nu mai târziu de al XV-lea secol, acest cântic 
păstoresc a trecut peste Dunăre, unde s'a implântat în me- 
moria poporului, sub forma baladei Mioara. Timpii şi îm- 
prejurările au ştiut .să schimbe multe într'însul; dar tot au 
rămas urme netăgăduite de clasica sa origină. 


Pi 


T xt e ca 


Să nu părăsim însă cu totul cercul traditiunilor şi al cân- 
ticelor ce se repoartă la vechiul cult al naturei, fără de a 
pomeni despre -un obiceiu poporan al antichităţii, cu care se 
leagă şi un cântic copilăresc ce în parte, s'a păstrat, ca o 
amintire depărtată în cetăţile noastre.. 

Ateneu!) ne spune că: 


«A cântă rândunica se chiamă la Rodieni oareşcare colindă despre care 
Teognis vorbeşte în a doua din scrierile sale asupra serbărilor din Ro- 
dos, astfel; Rodienii numesc a cântă rândunica un fel de colindare ce, 
se face în luna lui Boedromion ; numele acesta vine din cuvintele ce se 
cântau atunci şi care sunt acestea: 


«Venita venit rândunica; 

cu dânsa si vremea frumoasă, 
cu dânsa si timpul cel bun. 

E albă curată pe gusä 

şi neagră cu totul pe spate.. 
Asvârlă-ne ’ncoace smochine 
din casa ta plină, bogată, 

şi dă-ne şi vin în ulcică, 

şo cosnità plină cu brânză; 
dar fie şi pâne de rişca 

şi turtă de ouă, tot ad-o; 
primeşte orice rândunica... 
Luăm ceva ori să ne ducem? 
Dar dă-ne, căci altfel nu mergem, 
ba încă luăm cu noi uşa, 

or polita cea de d'asupra 

ori chiar şi pe nevasta’ti ce şade 
în casă colo, tocmai sus. 
Măruntă'i şi lesne o ducem 
Dar dă-ne cevaşilea mai bine, 
şi cată vrun lucru mai mare! 
Deschideţi, deschideţi toţi uşa! 
căci iată a venit rândunica: 
Şi noi, ia! nu suntem unchiaşi, 
ci suntem copii copilaşi! 


«Această colindă» adaogă Ateneu «a arătato mai întâiu 
«Cleobul Lindianul, când începi a face prin Linos strângere 
«de bani». | 

Sä o fi compus frumosul Cleobul, unul din cei seapte in- 
telepti ai Greciei, sau fiica sa Cleobula, cum zic alţii, această 
cântare are negreşit un înţeles mai adânc decât al unei co- 


1) Despre sofişti, VIII, 360. 

lecte de bani sau de merinde. Intr'însa vedem că se vesteste 
sosirea vremei frumoase şi a timpului celui bun, căci, în 
toamnă, arsita soarelui s'a potolit şi casele s'au umplut de 
avuţii ; rândunica, prevestitoare de bunuri, revine sprintenă 
şi veselă. Deschideţi, deschideţi uşa! Bogatule, inpärteste-ti 
cu săracii comorile! Astfel vă grăeşte glasul nevinovat al 
copiilor ! 

Astăzi încă, pe toate țărmurile Greciei şi chiar în Atena, 
pe la începutul primăverei, copii, adunaţi în cete şi ţinând 
în mână o morişcă cu aripi de sitä, ce învârtindu-se inchi- 
pueste 'o rândunică, aleargă din casă în casă, cântând un 
cântec de felul acesta: 1) 


«Rândunica vine de pe mare; ea trece marea sisi face un foişor şi 
seade intr'insul să räsufle şi zice: 

«Martie, martie noios şi fevruarie ploios! iaca dulcele aprilie se ves- 
teste că'i aproape. 

«Pasärile ciripesc, pomişorii înverzesc, găinile cloncănesc şi încep să 
clocească. 


«Turmele purced la munte; iezii sar şi pasc mugurul cel nou. 
«Animale, păsări, oameni, toţi se veselesc din suflet; ghiata zăpada şi 
crivățul au încetat. 


«Martie, martie noios si fevruarie ploios! iacă vine aprilie cel frumos ! 
«Eşi afară, fevruarie! şi tu martie, du-te, cară-te !» 


ş'apoi sfârşesc cu sunetul ce'l facem noi pe buze ca să go- 
nim O pisică. 

Cine poate tăgădui că acest cântec nu este o variantă mo- 
dernä a vechiului Chelidoniasmos rodian ? Cine nu va zări 
în amândouă, ideea comună şi firească de a vesti lumii o 
ştire înveselitoare: sosirea timpului plăcut al cäldurei cumpä- 
tate, al zefirului primăvăratic, al vegetaţiunii înflorite ? 

O altă veste bună de o natură mai mistică, mai puţin pi- 
păită simţurilor, dar mai mângâietoare pentru inimi, deşteaptă 
noaptea din somn pe copii, în clima mai aspră, in ţara mai 
creştină a Românilor. Pe când zăpada acopere pământul, pe 
când gerul sleeşte chiar apele, o Stea, icoană a celei ce sa 


1) Marcellus, Chants populaires dela Grèce, 


- 

înălţat odinioară pe cer ca să călăuzească pe cei trei crai de 
la răsărit, mână cetele de copii prin întunericul ulitelor vifo- 
roase, în ajunul Crăciunului şi-i îndeamnă a vesti, cu glasuri 
nevinovate, creştinilor adormiti, că peste putin o să vină ceasul 
solemn şi dorit al Mântuirei! Ei nu'i ameninţă, ca copii din 
antichitate, cu furtisaguri; dar le e frig, le e foame, bietilor 
copii, şi după ce au strigat: 
«Bună dimineaţa la mos-ajun !» 


ei cer să le dea măcar «un covrig, că mor de frig, măcar 
o nucă că se dau cu capul de ulucă, măcar un măr că se 
irag de păr!» - 


O! vechi datine şi vechi cântice ale poporului! ce dulce 
farmec coprindeti voi în naivele voastre expresiuni! Aspra 
critică se sfăramă dinaintea voastră, căci mintea omului, de- 
prinsă cu voi din pruncie, pare că se scaldă, la auzul vostru, 
în nevinovăția 'i primitivă. Voi sunteţi pentru noi amintiri suave 
ce înviează junia în suflete ! 

Pentru popoare sunteţi floarea neuitării, lanţul sunteţi ne- 
sfârâmat al frätiei ! 

La răsunetele voastre, aceleaşi doruri fac să bată inimile 
pe culmele Pindului şi sub poalele Carpaţilor ! 


Bucureşti, 1861. 


Tipărit în Revista Română din 1861; 
si apoi, la 1880, în Albumul Macedo- 
Român, sub directiunea d-lui V. A. 
Urechiă, 


\ 


Rectificare. — Am retipărit aci, pentru a doua oară, acest studiu 
astfel cum a apărut cu douăzeci si şase de ani mai apoi. N'avem de gând 
acum să'l îndreptăm, deşi nu ne încumetăm a pretinde că nu va fi con- 
tinänd erori multe de fapte şi chiar unele apretuiri şi asemuiri prea în- 
dräznete. Stäruim totuşi a crede în transmisiunea si în räsletirea cântu- 
rilor poporane dela o națiune la alta, împreună chiar cu ceva din graiul 
local al imprumutätorilor, care trece pe nesimtite în acela al imprumu- 
tatilor. Dar însuşi pe acest tărâm de positivă limbistică, sunt de temut 

rimejdii întâmplătoare, sunt viclenii neaşteptate şi curse ale soartei. Intr'o 
omică rătăcire de felul acestora ne-a încurcat pe noi, tipograful ieşan 
carele a publicat mai întâi cânticile pororane adunate de d-l V. Alecsan- 
dri. Am râs împreună cu hohote, când măiestrul culegător al baladelor 
nationale ne-a spus că cuvântul bulucaie pe care noi ne-am muncit a'l 
explică prin vorba turcească buluc, era o simplă greşală de tipar. In ma- 
nuscrisul d-lui Alecsandri fusese scris bucălaie; iar jetarul a intervertit 
literile c şi /. Deci toată a noastră clădire etimologică se surpă din 
temelii, şi, cât despre noi, venim acum cu umilinţă a ne recunoaşte 
vinovat, în cazul de faţă, de a fi cercat să facem un zadarnic buluc de 
eruditiune deşeartă. lerte-ni-se însă păcatul, de oare ce îl mărturisim! 
(Nota lui Odobescu). 

«Où sont-ils, Vierge souveraine”... 

Mais où sont les neiges d'antan!» 
Villon. 


Din acordurile stinse ale lirei române, să ne fie iertat din 
când în când a deşteptă câte un echo sonor. 
Sunt momente în care fieşicărui Român cu simtire îi vine 
a zice tärei sale, împreună cu poetul 1). 
Ce vânt amar de moarte, vai! suflă peste tine 
De sufere şi moare, 
Ori ce d’abia ‘’nverzeste sub dulcele’ti lumine, 
Ori ce'i d'abia în floare ? 
«Fatală, crudă soartă! Tot ce e drag în lume 
Curând din lume pere! 


Ferice care lasă măcar un dulce nume 
L'a patriei durere !» 


D. 


Asa dulce nume la a patriei durere, e. negresit si acela al 
junelui poet Vasile Câr/ova, născut la 1809 în Bucureşti şi 
răpit vietei la vârsta de 23 de ani. Eră de optsprezece ani 
când compuse suava elegie a Pästorului întristat; de nouă- 
sprezece ani când deplânse cu aşa energice cuvinte Ruinele 
Târgoviștei, vărsând în versurile sale un foc de durere, o 
vigoare de expresiune care destăinuiesc într'însul un suilet 
adânc poetic, o inimă adevărat patriotică, ce promiteau mult 


1) V. Alecsandri, La moartea lui P. Casimir, 1690. 

färei lui. La 1831 imaginatiunea tânărului poet se 'nflăcărează 
de speranța reînvierei națiunei; el îmbrăţişează cu ardoare 
cariera renăscândă a armelor şi compune cu grăbire Marșul 
la oștirea Românească, plin de vii speranţe, de aspiratiuni 
vitejeşti ; tot de odată el întreprinde lucrări literare mai stă- 
ruitoare, începând a traduce tragedia lui Voltaire, Zaira ; dar 
într'această înflorire a talentului si a junetelor sale, o moarte 
repede şi timpurie îl pândea. Nu ne putem gândi la moartea 
lui Cârlova, fără ca să ne aducem aminte de acea încântă- 
toare elegie a lui Victor Hugo, in care poetul plânge pe o 
tânără fecioară murind a doua zi după un bal: 


«Elle est morte!—ă quinze ans, belle heureuse, adoree!... 
Morte, au sortir d'un bal qui nous mit tous en deuil; 
Morte, hélas! et des bras d'une mère égarée 
La mort aux froides mains la prit toute parée, 

Pour l'endormir dans le cercueil !» 


Aşa muri şi Cârlova. O plăcere de o oră, trecătoare, za- 
darnică, stinse întracel june de douăzeci şi trei de ani toate 
razele geniului, toate făgăduinţele viitorului. Patria sa poate 
zice umbrei lui : 2) 

«Manibus date lilia plenis : 
Purpureos spargam îlores, animamque nepotis 
Hic saltem adcumulem donis, et fungar inani 
© 

Socotim ca o datorie a rechemă din uitarea publicului me- 
moria tânguioăsă şi preludările harmonioase ale acestui june 
poet. De aceia am retipărit in Revista română două din cele 
mai frumoase ale sale poezii, care s'au reprodus de vre-o 
câteva ori prin deosebite foi. 

Prezentăm însă aci două strofe netipărite încă ale d-lui 
loan Văcărescu, in care acest părinte al poeziei române da 
compatriotilor săi acum, vre-o treizeci de ani, poveţe, ce din 
nenorocire azi incă nu le sunt de prisos. 


1) Les fantômes. 
2) Virgil, Eneida. Cânt. VI. 

Vremea nu perdeti! ascultati 
Când glasul meu vä spune : 
«Uniti, Românilor, lucraţi 
Virtuti şi fapte bune !» 
$ 
$: + 
Până când ai a te teme, : 
Tot de rele chinuit ? 
Cine vremea-a prețuit 
Fiiul lui sub jug nu geme: 


Ah! dar putea glasurile vechilor poeţi să 
acum ascultate ! 


> 


fie cel putin 


Bucuresti, 1861 Tipărit în Revista Română, tom. I. 





Poeţii Văcăreşti 


TRADUCEREA LUI BRITANNICU.— 
STRĂBUNII VĂCĂREȘTILOR. — BANUL IANAKITÀ. 


Toţi scriitorii de merit, cari au dobândit un nume lăudat 
în literatura vre unei naţiuni, au avut mai mult sau mai 
puţin în talentele lor, un caracter îndoit; toţi au lăsat, im- 
binate în ale lor scrieri, două elemente distincte care i-au 
făcut a fi pretuiti şi în zilele vieţii lor, şi în timpurile pos- 
terioare. Un filosof, un orator, un poet, ale căror nume 
sunt menite a rămâne neuitării pot negreşit, cu cea mai no- 
rocită fecunditate să inventeze creatiuni noui şi sublime, să 
emită idei nalte şi premature în secolul lor, să introducă în 
stil şi în limbagiu, mii de preschimbări fericite; dar or cât 
de novator ar fi geniul lor, ei totuşi, cu o parte din sine, 
trebue să ţină de timpul şi de locul în care au trăit. Ceva 
din limba, din năravurile, din gândurile, din credinţele con- 
timporanilor şi compatriotilor lor trebuie neapărat să li se 
strecoare în compuneri, ca cum ar voi să le determine un 
caracter precis şi local, să le însemneze o epocă nestrămutată 
în neintrerupta scurgere a secolilor. 

Aceasta nu e o împutare ce voim a face geniului omenesc. 
Din contră omul de merit, ca să fie folositor în lume, nu 
trebuie să se isoleze de semeni şi de ai săi mai aproape; 
spiritul lui trebuie să însufleţească, să învie, să destepte mai 

ales pe cei cel înconjoară, căci prin impulsiunea lui, ome- 
nirea nepăsătoare din fire, scutură jugul îndărătniciei, şi 
s'avântă întrun viitor mai perfect. Geniul e lanţul ce trage 
lumea spre propăşire. 

Aşa dar să recunoaştem că, a răspândi idei mari şi noui 
sub forme accesibile şi uzuale, adesea a resumă şi a exprimă 
cu talent credinţele obstii, şi în totdeauna a nobili şi a mlădiă 
expresiunile înjosite prin nestiintä şi coruptiune, acestea sunt 
misiunile încredințate de provedintä acelora ce au luat sar- 
cina de conducători morali ai societăţii. Când dar vrem să 
judecăm pe dreptate talentul unui scriitor, să ne ferim de 
a'l scoate din cercul în care s'au desvoltat şi s'au exercitat 
facultăţile sale; spre a'i înţelege mărimea, spre a'i cântări 
puterile, spre a-i pretui ideile, limba, şi stilul, trebue să nu 
perdem din vedere nici ţara, nici epoca în care el a scris; 
trebue să ne gândim mai întâi cum simțeau şi cugetau, cum 
vorbeau şi scriau oamenii din timpul lui, căci silintele i-au 
fost negreşit mai vârtos pentru contimporanii săi. Viitorimea 
moşteneşte numai ce a rămas bun şi glorios dintr însele. 

Cine dar, pătruns de asemenea convinctiuni, va luă în 
mână tragedia lui Racine, Brifannicu, tradusă româneşte, 
încă de la 1827, adică sunt acum trei zeci şi patru de ani, 
de dl. loan Văcărescu, şi tipărită abia mai de-ună-zi!), va 
recunoaşte negreşit într'această lucrare anevoioasă, pe unul 
din cei mai demni părinţi ai limbei şi ai poeziei noastre, va 
salută cu respect o operă, care deşi nouă prin publicarea sa; 
a precedat însă traductiunile lui Mahomet şi Alzirei si a 
câtorva altele au mai înavuţit de atunci încoace literatura 
română. i 

D. Heliade a cărui peană ştie să se joace aşa de vesel cu 
arma ironiei, ne-a făcut adesea să râdem descriindu-ne starea 
deplorabilă în care fanariotismul redusese societatea şi limba 
noastră în timpul junetei sale. Cine n'a râs din inimă de lec- 


1) Din operile lui Racine, Britannicu, tragedie în cinci acte, tradusă de 
I. Văcărescu (1829). Bucureşti, tip. Heliade şi As. 1861. 

fiunile din Psaltikie, însoţite cu bătăi, ale Dascălului Alexie!) 
şi de nespusul parapon al bietului Coconu Gligorascu ?), 
când auzea stingându-se din ţara Românească resunetul ma- 
nelelor şi al stihurilor fanariotesti, atunci când «d-l Iancu 
«Văcărescu, pe lângă cadenţa cea veche a poporului româu 
«păzită cu religiositate în versurile sale, a însoţit şi luxul 
«rimei întru toată eleganța şi curăţenia ei, pare că ar fi a- 
«rătat că limba română e priimitoare şi de versificatia ita- 
«liană, ca una ce are acelaşi început, mai acea materie şi 
«mai acea gramatică, şi cu una ce e mai aşa de cantitativă 8)». 

Intr'aceste din urmă cuvinte găsim o apretuire dreaptă şi 
nimerită a versurilor d-lui lancu Văcărescu, pe care nu o vor 
desminţi cele mai multe din gratioasele şi energicele poezii 
tipărite în colectiunea d-sale 4); dar putea-se-va oare această 
apretuire aplică tot cu atâta dreptate şi la traducerea trage- 
diei franceze ce s'a publicat acuma? Nu ne sfiim a zice că 
nu; în Britannicu versul e departe de a fi lesnicios, cur- 
gător, harmonios, într'insul fraza ni se pare astăzi mai tot 
deauna prea restrânsă, prea sucită, şi sensul se iveşte adesea 
confus, sub această comprimare a limbei şi a versificării. A- 
cestea însă, —ne gräbim a o spune,—nu le credem de loc a 
fi defecte provenite din lipsa de talent sau de experienţă a 
traducătorului, ci numai fructe ale unei tendente fireşti a spi- 
ritului şi a gustului său, şi mai ales rezultate ale influenţei 
epocei în care opera a fost lucrată. 

Intr'adevăr, pe lângă miile de rele ce Grecii ne au vărsat 
în ţară, pe lângă miile de moduri de desnaţionalizare ce ei 
introdusese în societate, studiul adânc şi serios al limbei elene 
puteă singur să aducă literaturei noastre, o notabilă compen- 


1) «Dispositiunile şi încercările mele de poesie» în «Curierul de ambe 
sexe». Anul Il. pag. 118. 

2) «Despre metru» de /. Eliade în «Curierul de ambe sexe». Anul 
Il. pag. 122. 

3). Idem. 

+). Colecţie din poesiile d-lui marelui logofăt 7. Văcărescu. Bucu- 
reşti 1848. i 

satiune, dacă ar fi fost exploatat cu o înţelegere fină şi di- 
bace, cu o aplicare adevărat naţională ; din nenorocire, oamenii 
cu astfel de propensiuni au fost puţini la număr şi încercă- 
rile lor au rămas, în istoria noastră literară, ca nişte. fapte 
izolate. pe care le-au covârşit alte tendente posterioare, mai 
puţin clasice, mai modernisătoare, mai lesnicioase şi mai zbur- 
dalnice. 

Trei generatiuni de Văcăreşti literați, în culmea cărora se 
înalță poetul lancu Văcărescu, au venit într'adevăr, adäpati 
i sănătoase studii elenice, să aducă limbei româneşti, cu un 
adevărat amor al patriei şi al frumosului, o cultură începândă, 
in care ei toţi au simţit pornire de a uni verdeata vârtoasă 
şi nemäiestrita cruzime a limbei naţionale, cu docta si mlă- 
diita perfecţiune a elenismului ; în scrierile lor, şi mai cu seamă 
într'ale acestui din urmă, se ivesc învederate silinte de a con- 
duce limba noastră încă şovăindă, pe căile măiestrite, dar 
anevoioase, pentru imperfectiunea ei, ale limbilor vechi; din 
asemenea încercări, uneori încununate cu cel mai deplin suc- 
ces, şi in alte dese rânduri înfrânte dinaintea unor grele ardui- 
täti, au născut asprimile şi anevointele de stil şi de versifi- 
care ce se zăresc în unile scrieri ale Văcăreştilor şi mai ales 
în tragedia Britannicu, unde traducătorul, voind să se con- 
strângă la un stil cu totul clasic, la prosodia complicată şi 
exigentă a versului alexandrin, cu precugetare îşi crease mai 
de neînvinse greutăți. | 

Limbile antice şi mai cu seamă cea elenă, deşi sunt mume 
ale limbilor moderne, au însă, confruntate cu dânsele, un 
caracter cu totul opus. Cei vechi puneau în cuvântare o naltă 
importanţă; zeiţa Hetto, ea care invätà şi dovedeà toate, con- 
duceă singură, numai prin dulci şi înțelepte cuvinte, toate 
treburile republicelor elene; de aceea, cu câtă îngrijire, cu câtă 
dibăcie, cu câtă subtilă strădare cultivau Grecii limba lor! 
La dânşii, când omul ziceă cevà, nu eră destul săl spună 
astfel numai încât să fie de toţi înţeles ; trebuiă încă să placă 
şi minţii şi auzului; de acolo derivă toată acea cultură măies- 
trită a limbei, care printr'o frazeologie concretă, viguroasă şi 


s 

mult coprinzătoare, variată în mii de feluri, cu mii de colori 
şi împletită cu o gratioasä şi cumpătată continuitate, ca mean- 
drele ce ornau friza templurilor greceşti, făcu din poporul 
elen, poporul cel mai literat ce s'a văzut până acum în lume. 

Limbele moderne din contra, au sacrificat clarităţii, atât 
graţia cât şi energia; despicând până la infinit şi frazele şi 
formele sintactice şi gramaticale şi chiar cuvintele, ele au 
ajuns a fi, în comparaţiune cu cele antice, nişte înşiruiri mo- 
latice şi discolore de ziceri, care n'au altă virtute decât aceia 
da prezentă, minţii, un înţeles neted şi lesnicios, graiului, un 
rost limpede şi necomplicat, scrierii, o obicinuință accesibilă 
tutulor si care se învață cu puțină silintä. 

Intre aceste două modele, limba română, pe la începutul 
secolului nostru, puteă încă să aleagă ; literatii de care vor- 
birăm şi avem aci a vorbi, căutară, potrivit cu ale lor mij- 
loace, să o împingă pe calea dificultoasă, dar plină de fru- 
musefi a imitaţiunii celor antici. Alţii în urmă, răpiți de 
spiritul mai nerăbdător al epocei, o smintiră din acel drum ce 
li se päreà intârzietor şii deschiseră calea bătută a limbelor 
moderne, lesne pentru toţi, dar chiar te aceea, grea de ilus- 
trat prin opere temeinice. | 

Dupä aceste explicäri credem cä cititorul, mai ales cel ce 
cunoaşte limbele clasice, va puteă pretui traducerea lui Bri- 
tannicu de d-l loan Văcărescu, după dreapta sa valoare. Pe 
mulţi 'i am auzit împutând acelei lucrări de a fi confusă, glo- 
duroasă, ruginită, nedemnă însfârşit de poetul care a cântat, 
adesea cu aşă mult spirit şi dulceaţă, pe lira naţională. Fie! 
primim aceste imputäri ; "dar să recunoaştem tot de-odatä că, 
sub rugina limbei, sub glodurile prosodiei, sub confuziunea 
stilului, stă o nobilă şi demnă tendinţă de care urmaşii în 
poezie ai autorului nau fost capabili şi care, de ar fi fost 
păstrată cu stăruinţă şi exploatată cu strădare de literatorii 
mai noui ai României, ar fi pregătit limbei şi literaturei noastre 
un nalt grad de perfecţiune. A 

Să facem o singură citatiune dintr'această traducere, pe 
care din nenorocire şi tiparul o a stricat printr'o mulţime de 

greşeli de cuvinte si de punctuațiune; iată cum se află tra- 
dusă faimoasa scenă între Britannicu si Junia, când Neron 
nevăzut, stă prezent şi i ascultă, iar Junia îngrozită desminte 
prin vorbe, amorul adânc ce are în inima sa!): 


«Britannicu: — Doamna mea, ce noroc aproape’ti m'a adus? 
Duios ne mai vorbim! — Ce scump odor de sus! 
Dar într'aşa plăceri stă gându'mi în mâhniri 
Cu ce chip să avem adesea întâlniri ? 

Cu mii de învârtiri trebui acum să fur 
Norocul ce aveam d’a’ti fi tot împrejur ? 
Ce noapte! ce deştept! — In plâns te’nfätisezi 
Ş'acei obrasnici cruzi nu poţi să'i desarmezi ? 
lubitu'ţi ce fâceà ? Un demon împizmat 
Subt ochii'ţi ca să mor cinstea'mi a refuzat ! 
In ceasul spăimântării acelei groaznici frici, 
In taină, te gândeai mie ceva să'mi zici ? 
Princes,'ai vrut atunci vrun ce să'mi fi poftit ? 
Câte erai să 'mi faci dureri ai socotit ? — 
Nimica nu îmi zici 2... mă primind înghieţi ?... 
Astfel de mângăieri dai ticăloase'mi vieţi ? — 
Vorbeşte ; singuri stăm. Vrăjmaşul e 'nşelat 
E, când aci ţi vorbesc, aiure ocupat 
Prilej prea fericit al depărtării ai. 
«Junia : — In locuri ce'a coprins marea'i putere stai, 
Chiar zidurile'aci c'au ochi poţi socoti; 
D'aci 'mpăratu în veci nu poate a lipsi. 
«Britanicu : — De când dar, doamna mea, aşa fricoasă eşti ? 
A se lăsă robi amoruţi priimesti ? 
Inima'ţi unde e, care 'mi jură cu dor 
Neron c'o pismui al nostru scump amor ? 
Frica fără folos, goneşte'o doamna mea; 
Sunt inimi ce 'ncă simt; credinţa 'mi pot ţinea; 
Mânia mea, din orhi toţi incuviintând, 
Muma lui Neron chiar ce voi s'arată vrând: 
El Rom'a supărat cu relele-i purtări... 
«Junia ; — Căci spui ce nu gândeşti, de cuget ai mustrări. 
Insuti de mii de ori nu 'mi ai mărturisit 
In Roma că de toţi e lăudat, mărit? 
Cinstirea'ţi, nu'mi ai spus, virtuţii lui că'nchini ? 
Azi, astfel de vorbeşti, durerea'ţi dă pricini. 


1) Racine, Britannicus. Acte II. Scene VI. 

«Britanicu : — Vorbirea'ţi m'a uimit; drept îţi mărturisesc: 
Să'l lauzi ca s'auz, nalerg să te găsesc. 
Când a'ţi incredintà cruda'mi durere vrui, 
Favorul d'un minut abiea să fur putui, 
Acest minut prea scump doamna mea, | ai perdut 
Să'mi lauzi un vrăjmaş, peirea'mi ce-a stătut! 
Dar cu al cui îndemn, în stare'aşa te pui ?.... 
Ce, ochii tac? prin ei nimic nu vei sä mi spui? 
Ce văz? Şi ochii mei ţi e frica întâlni! 
Or Neron ‘ti ar fi drag ? Or ew urât ţi as fi? 
A! d'aş putea s'o crez!... Doamnă! te jur pe zei, 
Al turburării văl dupe simţiri să'mi iei, 
Vorbeşte! spune drept! Doamna mea, mai uitat? 
«Junia : — Domnul meu, să te tragi. Aştept pe Impărat». 

Din citirea acestor câte-va versuri, fieşi-cine lesne se va 
convinge că, pe lângă silintele ce şi-a pus traducătorul de-a 
urmă cu fidelitate stilul şi prosodia elegantului original al 
lui Racine, a fost din parte-i şi o înadinsă cercare dea con- 
strânge slăbiciunile limbii române, în formele mai nervoase 
şi mai concise, de à supune structura ei încă îndoioasă la 
inversiunile completite şi mäiestrete ale limbelor clasice, şi 
de a impune cuvântării ei aspre şi neîndemânatice, o tărie, 
o preciziune, o flexibilitate, pe care abiea le pot dobândi 
limbele dupe o lungă şi stăruitoare cultivare. 

Această bună si meritorie tendenţă se iveste mai pretu- 
tindeni în scrierile Văcăreştilor şi norocul limbii noastre, 
precum şi meritele lor personale, au vrut ca foarte adesea 
intenţiunea să le fie împlinită cu un minunat succes. 

Să nu ne înşelăm însă a crede că numai prin nimeritele 
lor imitatiuni de limba şi formele antice, Väcärestii au câş- 
tigat un titlu neperitor de onoare în literile româneşti; spi- 
rite cultivate şi hrănite cu studiii străine adânci şi serioase, 
ei avură însă inimi cu totul române; inspiraţiunile lor sunt 
mai totd'auna curat naţionale ; Muza lor spicuiă pe câmpiile 
ţării şi limba română, în copilăreasca ei frăgezime, le värsà 
în veci cu îmbelşugare, tomorile gratiilor sale. Vom avea 
adesea prilej, vorbind despre poeziile Văcăreştilor, să disputăm 
Muzei poporane, unele cântice desmierdătoare, pe care dânsa 

le-a răpit pe furiş din albumul acelor poeţi «aristocrati, şi a- 
ceasta ne dă o dovadă mai mult că, la Români, faptele 
adevărat bune şi frumoase unesc la un loc pe popor şi pe 
nobilime, că la noi, existenţa unei caste de nobleţă moştenită 
a fost totd'auna nobili şi boieri aceia numai cari au ştiut să 
se înalțe întru binele şi gloria patriei. 

Acum, fiind că avem a vorbi despre o familie unde patru 
generaţiuni de poeţi îşi trecură una alteia cununa de lauri 
şi de mirti, socotim că e drept a începe învocând mai întâi 
legendele şi traditiunea, acea poezie a vremilor trecute, şi, 
pe credinţa vechilor spuse bătrâneşti, ne-va fi, credem, iertat 
a cercetă, în răpezirea penei, din ce străbuni iluştrii s'au 
pogorât aşa läudati urmaşi. | 

Se zice că pe când hadu Negrul Vodă, fugind din Ardeal 
pentru persecutiunile Ungurilor catolici, îşi găsi scăparea pe 
poalele meridionale ale Carpaţilor şi, scoborând printre râ- 
pele petroase al Dâmbovicioarei, descalecă şi 'şi aşeză scaunul 
în lunca înverzită ce "i zise Câmpul-lung, cu dânsul mai mulţi 
soţi de arme, cavaleri Români purtând acvila creştină pe 
coiful lor de fer, veniră să caute o soartă mai pacinică în- 
tracea nouă patrie, năpustită, în timpii urgisiti ai potoapelor 
barbare, de colonii, străbunii lor. Astfel odinioară Teucru, 
eroul Salaminei, cercă pe luciul mărilor, cu fraţii săi de vi- 
tejie, o patrie mai ferice!). Printre tovarăşii lui Negru Vodă 
se zice că ar fi fost şi junele Negoiţă, domnesc cocon al lui 
Dan, Voevodul Făgăraşului, şi nepot de soră al căpeteniei 
Românilor ; acesta întemeiè sate şi biserici două-spre-zece pe 
malurile Dâmboviţei coprinse de dânsul; el avù şease fete 
şi doui feciori, Radul' şi Şerban, cărora le lăsă moştenire, cu 
numele de Văcăreşti, scutul părintesc ce purtă gravat pe 
dânsul Cetatea Făgăraşului, pe care fâlfâie o acvilă albă, 
emblemă de ‘imaculatä putere, şi prapurul sn cu zi- 
cerea VIRTUS scrisă în- litere de aur. T -: 

De atunci au trecut mulţi ani; ţara avu şi zile de glorie, 
şi grele încercări. Ni se mai spune că întro vreme, când 
cerul mâniat, secase în pământul românesc, toate isvoarele 
rodirii, când foametea cea mai cumplită seceră poporul şi 
sileà pe plugarul moşnean să-şi vânză pentru o fărâmă de 
pâne, către boierul mai avut, țarina sa strămoşească şi chiar 
libertatea sa de om, un urmaş al coconaşului Negoiţă, Radul 
comisul, ce-i ziseră în urmă Bi/șug, vărsă cu o nobilă dăr- 
nicie comorile sale, poporului. — «Nimeni să nu se mai vânză 
«rob de nevoia foametei», zise el. «Domnul Dumnezeu a dat 
«bilşug mare comisului Radu. El nu cere plată! Impärtä- 
«siti-vä toţi din roadele muncei sale! Lăudaţi şi preînältati 
«din tot sufletul pe părintele ceresc, stâpânul Radului !» 

Aci ne apropiem de timpuri cu amintiri mai precise, mai 
putin legendare. La 1554, se născu din neamul Văcăreștilor, 
un copil căruia Domnul de atunci, Pătraşcu cel Bun, îi dete 
ca nas, numele său: acesta fù aga Pătraşcu viteazul care, 
într'o lungă carieră răsboinică, dobori în bătălii atâtea vräj- 
masi păgâni câte zile cu soare sunt întrun an şi care, pentru 
aceia, îşi închină sabia isbânditoare la toţi sfinţii ai zilelor 
de peste an. De acest Pătraşcu, care la bătrâneţe fù ban al 
Craiovei şi însoţi la răsboaie pe Mihaiu Viteazul, este clă- 
dită biserica din căminul Väcärestilor de lângă Târgovişte ; 
în zilele lui Petru Vodă Cercel, 1584, el fi ispravnic adică 
executor la zidirea bisericei domneşti din Târgovişte, unde i-a 
şi rămas chipul zugrăvit printre ctitori. 

Urmaşul lui fù .Neagoe spătarul, pe care Şerban Vodă 
Cantacuzino, îl aveă ca sol al tärei, Bas Capu-Kehaia, la 
Poartă; la 1685, acest vrednic bărbat muri în Constantino- - 
pol cu hainele pecetluite pe dânsul; trupul lui, supus de 
Turci la această osândă, fù adus în ţară şi înmormântat în 
tinda mitropoliei dela Târgovişte, unde se află peatra sa fu- 
nerară. Soţia lui, mama Necsuta, cunoscută în vremile ace- 
lea prin virtuțile ei cäsätoresti, reînoui memoria venerată a 
matroanelor romane. Pe lângă faima sgomotoasă şi smăci- 
nată a răsboinicilor şi a oamenilor politici, e dulce lucru a'şi 

odihni privirile pe unul din acele blânde -tipuri femeesti de 
pace şi căsnicie ! 

Fiul acestor venerabili bătrâni jucă un mare rol la curtea 
activă şi fastuoasă a lui Constantin Vodă Brâncoveanul; 
mai întâi vătaf de Copii-din-casă, adică căpetenie a celor 
100 de garzi domneşti, aleşi printre feciorii boierimei, = pur- 
tător al steagului domnesc în ocaziunile solemne !), este 
însărcinat la 1688, să cate vad pentru facerea uuui + pe 
Argeş, ca să treacă oştirile împărăteşti în contra Austriaci- 
lor?); la 1695, Septembrie, Constantin Vodă, plecând întru 
întâmpinarea Sultanului, la Dimirikapi, încredinţează lui Con- 
stantin  Stolnicul Cantacuzino şi lui lanake Văcărescu vel agă, 
toată pedestrimea şi o seamă de călărime pentru paza Târ- 
goviştei, a Doamnei şi a casei sale); dela 1703 încolo, mai 
mulţi ani d'a rândul, lanake Văcărescu fù trimes la Poartă 
ca să împlinească funcțiunile de Capu-Kehaia, în care tatăl 
său îşi găsise moartea, şi apoi e rechemat de-mai-multe-ori 
de către Print în ţară +); la 1703, el avu de tovarăş într'a- 
ceastă misiune pe stolnicul Toma Cantacuzino; la 1705, 
pe Drăghici Câmpineanul, vătaful de Aprozi; la 1706 şi 
1707, merse singur ca să mijlocească a potoli exigenţele ne- 
măsurate de tribut ale Porții. «Aceste adesea schimbări ale 
«boierilor agenţi aveau pricina lor chibzuită», ne zice Engel 5), 
«în cugetele şi în intentiunile Brâncoveanului care se desvă- 
«luiră mai târziu, dar pe care acum voiă să le ţină ascunse». 


1) E de mirare însă a vedeă aceste funcțiuni împlinite de un fiu de boier 
mare, căci Cantemir, (Descrierea Moldovei. Ed.2, laşi 1851, pag. 171), cla- 
sează pe vätaful de copii printre slujitorii domneşti carii «nu numai din 
neam boieresc, ci şi din birnici şi din oamenii cei mai de jos, se primesc 
întru această stare, prin care asemenea dobândesc putere şi volnicie 
boierească». — Asemenea zice şi Generalul Bauer, în Memorialul său 
istoric şi geografic asupra României, (trad. Bucureşti, 1857, şi tipărit la 
un loc cu Carra). 

2) Cronica lui Radu Greceanul, Magaz. istor. pentru Dacia, t. I, P. 156. 
3) Idem, p. 229. 

4) Engel. Geschichte der Wallachey, t. II, p. 362—365. 

5) Idem, p. 364. 

Intr'adevăr, spre a nu întărâtă şi mai tare prepusurile bănui- 
toarei Porţi, pe când el aveă secrete înţelegeri cu curţile 
apusane, Prinţul se sileă neîncetat să asigureze pe: Turci de 
a sa credinţă, prin desele trămiteri a celor mai de aproape 
şi mai intimi ai săi. Dar aceste stratageme n'avură, precum 
ştim toţi, succesul ce aşteptă Brâncoveanul dela ele. Incre- 


derea sa amăgită într'unii din consilierii săi şi mai ales în 


bătrânul său unchiu, postelnicul Constantin Cantacuzino, aduse 
-peirea, şi a lui şi a oamenilor mai din suflet devotați lui. 
După ce imbrochorul, sau comisul împărăției asvârli vălul 
de mazilie pe capul Brâncoveanului şi-l strămută, cu toată 
familia, într'acea groaznică Furnettă, cea mai înfiorătoare 
din vizuinile /edi-Kulei (şeapte-turnuri), acel funcţionar oto- 
man rămase în ţara Românească, «mai ales pentru ca să 


«vânză starea nemişcătoare a Brâncovenilor, iar pe cea mis- 


«cătoare, consistând în bani, giuvaieruri şi blăni scumpe, din 
«cari unele erau şi dăruite de Petru cel Mare al Rusiei, să 
«o inventorieze şi să o trămită la Constantinopol, împreună 
«cu vistierul Brâncoveanului, lanake Văcărescu!)». Când apoi, 
«la August în 15, anul 1716, se petrecù la palatul de pe mare, 
«Géli-Kiosk, dinaintea ochilor sultanului Achmed II, acea în- 
fiorătoare scenă a uciderii Brâncovenilor, jertfa începi cu 
moartea lui lanake Văcărescu °). Capul lui căzu cel d'intâi, 
ca spre pedeapsă pentru dreapta credinţă ce păstrase către 
nenorocitul său Domn; tinerii prinți câte-şi patru, şi apoi şi 
tatăl lor, periră unul după altul sub sabia gealatului. Curajul 
ce arătase nevinovatul slujbaş la o aşa nelegiuită osândă, 
indemnä pe Domnitor să rabde cu tărie acea cruntă expia- 
ţiune a vanitätilor sale. 

Cu martirul lui lanake Văcărescu nu se stinse posteri- 
tatea lui; dar însă aci ne vine o îndouială din care numai 
documente vechi ce nu ne sunt cunoscute ar puteà să ne 
scoată. Fotino zice că împreună cu Constantin Vodă Brân- 


1) Engel, Gesch. der Wal. t. II, p. 367. 
2) Engel, loc citat.—Del Chiaro.— Fotino. 

coveanul a perit ucis şi c/ucerul lanake Văcărescu, ginerile 
lui 1) şi ni sa spus că fiica Brâncoveanului pe care ar fi 
tinut-o acesta de soţie, ar fi fost domnita Stanca. Ştim însă 
că această domniţă, cea mai mare din fetele lui Constantin 
Vodă, a luat de bărbat, la 1691, pe beizadea Radul, coconul 
lui lliaş Vodă?) şi că, pe la mijlocul postului mare, din 
anul 1714, ea a murit având triste presimtiri despre restristea 
apropiată a tatălui său 35); ştim asemenea cari au fost soții 
celorlalte şease fete ale Brâncoveanului, şi nici Carra 9) nici 
Cantemir 4), nu, pomenesc despre vre-una care să fi avut de 
bărbat pe lanake Văcărescu. 

Ori cum va fi, ramura acestuia s'a perpetuat prin patru fii 
şi anume: Constandin, Barbu, Radu şi Ştefan. Despre cel 
dintâiu se ştie că a dăruit moşia, pe care Nicolae Vodă 
.Mavrocordat a clădit mănăstirea Văcăreşti, la 1726; al douilea 
şi al treilea au trecut cu distinctiune prin slujbele ţăreii, 
fără de a fi lăsat o memorie strălucită 6). Onoarea de a ilustră 
familia prin oameni demni de lauda naţiunii, fu rezervată 
posterităţii fratelui al patrulea. Ştefan el însuşi, învăţat în 
literile elene şi mai ales în pravilele împărăteşti, dedat, şi 
prin experienţă şi printro minte dreaptă şi sănătoasă, cu 


"1) D. Fotino. istor. gener. a Daciei, tr. de G. Sion, t. II, p. 144. 

2) Radu Greceanu, Dacia, t. 11, p. 198. 

3) Engel, t. |, p. 374. 

4) Carra. Istor. Mold. şi Român., trad. româneşte, pag. 109. Aci se 
vede cari au fost fiicele lui Constantin Vodă Brâncoveanul şi soţii lor, 
anume: Stanca, măritată dupe Radul, fiul lui Iliaş Domn al Moldovei.— 
Maria, soţia lui Constantin, fiul lui Duca Vodă din Moldova. — Ilinca, 
măritată dupe Scarlat, fiul lui Alexandru Mavrocordat.— Safta, soţia lui 
lordake Cretulescu.—Ancuta, soţia lui Nicolae, fiul lui George Roset. — 
Bălaşa, căsătorită după un nobil grec Manole, fiul lui Andronic, — şi 
Smaranda, care a ţinut pe un Bălan, boier român. 

5) Cantemir, Histoire de l'Empire Othoman, traduction de Mr. de 
Joncquierres, t. IV, p. 115. 

6) Barbu a avut o singură fiică care a fost cea dintâiu soţie a banului 
Dimitrie Ghica ; iar Radu a avut fecior pe vistierul Ştefan Văcărescu care 
la 1812, a trecut în Rusia. 

daraverile judecătoreşti, fu mai întâiu vornic de Târgovişte, 
apoi spătar mare şi, în tot timpul, oracolul legislativ al epocei 
sale; până mai deunăzi, urmaşii lui au păstrat nişte notiti 
sumare despre unele procese cărora le dase el hotăriri, mi- 
nunate prin ecuitatea principiilor şi lămurirea ideilor coprinse 
in ele 1). In gradul de onoare în care trăia, Stefan Văcărescu 
însă nu eră fericit, văzând că din câţi copii năştea frumoasa 
sa soţie, Catinca Doné, nici unul nu rămânea în viaţă ca 
să moștenească averea, numele si înaltele lui simtiri. Dorinţa 
acestor părinţi de a căpătă un fiu se învederează printr'o 
icoană a Sf. Stelian, unde acel ocrotitor al naşterilor şi al 
pruncilor e înfăţişat având la poale-i, de două lature înge- 
nunchiati, pe vornicul Stefan Văcărescu şi pe soţia lui °). 
Eră în obiceele vechi ale cultului nostru d'a închină la sfinţi 
şi la moaştele lor, asemenea icoane zugrăvite sau chiar şi 
chipuri modelate, reprezintând obiectele ce voiau credincioşii 
să dobândească dela cerestii lor patroni; astfel toate icoanele 
vestite din țară şi toate raclele de sfinți ce posedă câte o co- 
lectiune de braţe, picioare, ochi, mâni şi chiar prunci lucraţi 
în aur, în argint, în sidef, sau în alte materii şi dedicate 
toate de pătimaşi sau de rugători. 

Pietoasa reclamă a lui Ştefan nu rămase fără răsplată, căci, 
pe la 17405), i se născu un fiu căruia îi erà dat de soartă 
a întrece în merite pe toţi străbunii săi şi a lăsă numele 
său lăudat viitorimei; acesta fu lănăkiţă Văcărescu, botezat 
cu numele moşului său. El însuşi, într'un minut de melancolică 
filozofie, astfel spune despre naşterea sa?): 





1) Aceste notițe, încredințate de d. I. Văcărescu, răposatului Vilara, 
s'au făcut nevăzute. Poate le-ar găsi cineva cercetând printre hârtiile 
rămase dela Vilara. | 

2) Această icoană de familie se păstrează de către d. |. Văcărescu. 

3) Această cifră e dedusă prin analogie. 

1) În scrierea intitulată: Istoria Împäratilor Otomani etc... scrisă de 
dl. /anake Văcărescu etc... Manuscript în posesiunea d-lui Ştefan Gre- 
ceanu, care a binevoit a nil împărtăşi. Cuvintele citate aci se află la sfâr- 
şitul vietei sultanului Mahmud I, pag. 140.—Acest manuscript a fost tipărit, 
mai târziu, de d. A. Papiu Ilarian, în Tezaurul de Monumente istorice, 

«In zilele acestui fericit impărat (Sultan Mahmud I, 1730—1754) am 
văzut şi eu lumina lumii, acesteia, plină de amar chiar la fericirile ei şi 
plină de nestatornicie chiar la cele ce se pot socoti mai statornice». 

Educaţiunea lui fù dela început prea îngrijită. Neofit cel 

bătrân Kavsocalivitul îl iniţiă la tezaurele limbei, retoricei şi 
istoriei elene; un german anume Weber, îi explică regulele 
limbei latine ; alţi profesori îl învätarä italieneste, frantuzeste, 
şi hogii turci îl familiarizară cu limba şi literatura otomană, 
pe care în urmă le cunoştea foarte bine. De tânăr încă el 
fu nevoit să se dedeà cu necazurile şi să'şi formeze un suflet 
tare şi răbdător, spre a nu fi sdrobit şi nimicit, ca cei mai 
mulţi, în necurmatele smăcinări ce turburau epoca de anar- 
chie şi de nelegiuiri în care soarta îl menise să trăiască. 
Sufletele mari se plămădesc în valurile restriştei. 
„Pe la 1755, ferosul Constantin Gehan Racoviţă Voevod, 
neputând suferi spiritul stăruitor de naţionalitate ce mână pe 
unii din boieri şi mai ales pe Văcăreşti, în purtarea lor, când 
țara întreagă tresărea sub asprul lui jug, cugetă să se scape 
de aceştia şi exilă pe Ştefan şi pe fratele său Barbu, la insula 
Cipru 1); dar în domnia următoare, aceşti doui boieri îşi re- 
văzură patria si, la 1760, sub Scarlat Vodă Ghica, Ştefan 
Văcărescu eră spătar mare *), în vremea ce fiul său, încă de 
tot june şi de atunci cămăraş, servea ca ispravnic sau pur- 
tător de seamă la clădirea mănăstirei Sântului Spiridon cel 
nou, de pe uliţa Şerban-Vodă; întracea biserică întemeiată 
de Ghiculeşti, până a nu se dărâmă cea vechie, ca să sere- 
clădească de pe planul fantastic, ce "i dă astăzi înfăţişarea 
unui templu de cofetărie, se vede, pe päreti, portretul lui 
lănăkiţă Văcărescu; din norocire d-l loan Văcărescu avu 
de timpuriu fericita idee de a pune să'l decopieze şi, dupe 
acea copie, putem citi azi în trăsurile feţei lui lănăkiţă, toate 
naltele cualitäti şi toate slăbiciunile caracterului său 3). 





1) Fotino, tr. de G. Sion, t, I, p. 159. El vorbeşte numai de doui boieri 
Văcăreşti, fără de a'i numi. TE 

2) Istor. Imp. Otom. Mns. p. 147. 

3) Orce Român trebuie să privească cu mâhnire perdetea stilului de 
architectură bizantină naționalizat la noi, si destructiunea vechelor por- 

O faţă prelungă şi cam palidă, cu fruntea lată, un nas 
drept şi regulat cu nările foarte largi, o gură zâmbitoare pe 
ale cărei buze voluptoase abia le ascunde o mustață subţire, 
ochi căprui cu o căutătură plină de dulceaţă şi de finetä, în 
sfârşit o barbă castanie rară şi transparentă ce'i fâlfâie uşor 
pe pept : iată trăsurile acelei figuri ce insuflă îndată un sim- 
patic respect şi pe care o susţine cu oareşice mândrie, portul 
drept al trupului şi gugiumanul de samur, aşezat cu semetie 
pe cap. Costumul lui, imitat de pe hainele sale favorite, e 
compus într'acel portret, de un anferiu de sevaiu roz-gălbui 
sau chamois şi încius la brâu cu un giar, din care este han- 
gerul cu mâner de smalţ albastru şi de petre scumpe; pe 
d asupra poartă un contos de coloarea verde deschisă a iez- 
mului (iasp alb), îmblănit cu samuri. In mână el ţine un sul 
de hârtii desfăşurate pe care se citesc acele cuvinte memora- 
bile ale sale, acel testament în versuri, cel mai nobil legat 
ce putea lăsă un om de geniu posterităţii sale: 


«Urmaşilor mei Văcăreşti, 

Las vouă moştenire, : í 
"Creşterea limbei româneşti 

Ş'a patriei cinstire !» 


Dacă dintr'aceste două märete îndatoriri puse asupra vii- 
torimii, creşterea limbei româneşti eră însuflată lui lănăkiţă 
de geniul său propriu, cinstirea patriei totuşi o mostenise 
şi el de la străbuni, de la tatăl său, carele şi dânsul muri 
jertfă a credinţei sale către ţară. Această moarte e o tragedie 
întunecoasă, demnă de mârşava viclenie a Fanariotilor ; într'a- 
devăr, la 1763, Constantin Gehan Racoviţă se întoarse pe 
tronul ţărei Româneşti şi hotărî ca cel putin, de rândul acesta, 
să se scape de Văcăreşti mai cu siguranță decât cu exilul; 
puse întrascuns de otrăvi pe Ştefan şi pe Barbu, pe când 


treturi şi inscriptiuni, ce se fac pe toată ziua cu reclădirea bisericelor. 
Trebuie să lăudăm şi să recomandăm tutulor spre imitatiune chipul in- 
teligent cu care d-nii Creţuleşti. în restaurarea bisericei d-lor, au păstrat 
„cu pietate în interior stilul vechiu şi portretele ctitoricesti. 

ei se aflau în via lor de la valea Orlii în Săcuieni. Becerul, 
adică bucătarul domnesc, care urzi această cumplită uneltire, 
străbun, zice-se, al unuia din oamenii politici şi literați de la 
noi, priimi o răsplată providentialä; nou Vatel istoric, el nu 
se ucise ca vestitul bucătar al lui Ludovic al XIV-lea, în des- 
perare pentru întârzierea peştelui la masa regală ; ci, într'o 
zi, când se ducea cu castronul de ciorbă în mâni ca să-l 
pună pe masa domnească, bolta clopotniţei se cufundă asupră-i 
sil sdrobi sub dărămăturile ei. Poporul superstitios văzu în- 
tr'aceastä întâmplare o pedeapsă cerească pentru crima să- 
vârşită de dânsul cu otrăvirea boierilor Văcăreştilor, şi, în 
neîndurata lui mânie, îi blăstemă neamul. 

Dupe o aşa groaznică perdere a părintelui său, lănăkiţă 
Văcărescu se duse să caute în Constantinopol, sau răsbunare, 
sau mângâiere ; dar în puţin timp, dupe vre-o unsprezece 
luni de domnie, Constantin Racoviţă muri pe tron, victimă 
a patimei sale pentru melisă, şi băuturile spirtoase 1). Junele 
Văcărescul, al cărui spirit activ şi setos de cunoştinţe, ştiă 
să tragă un folos din toate, profită de petrecerea sa în Cons- 
tantinopol, şi legându-se. în prietenie cu Halil Hamid, om 
foarte învăţat şi scriitor (kiatib) la kalemul (secretarul) di- 
vânului împărătesc, “ataşat pe lângă Capi-Kehaielele tärei 
noastre, învăţă de la dânsul teoria gramaticală a limbei tur- 
ceşti ce se zice Sarfu?; peste trei ani însă, la 1767, Alexandru 
Scarlat- Vodă Ghica îl chiamă la înalte dregătorii, încredin- 
țându-i vistieria 5). Când dar, prin conglăsuirea Pârvului Can- 
tacuzino ce eră spătar şi visă să dobândească domnia tärei, prin 
Ruşi, o mică companie de volontiri Kazaci, subt ordinile unui 
polcovnic rus, Nazarie Karamzin, călcă Bucureştii (7 Octom- 
brie, 1769), prinse pe prinţul Grigorie I Ghica, frate şi urmaş 
al lui Alexandru, sil trămise prizonier la Petersburg, boierii 
țărei, adunaţi la un loc cu mitropolitul Grigorie, se chibzuiră 


- 


1) Fotino, tr. de G. Sion. t. Il. p. 161, 
2) Ist. Împ. Otom. Mns. p. 219. 
3) Istor. Împ. Otom. Mns. 

a trimite o deputatiune de doui dintre dânşii la Feld-mare- 
salul rusesc Rumiantoff, ce se aflà la Laticiof, pentru ca să 
ceară oaste de paza tärei, şi aceşti deputați, aleşi prin influența 
Pârvului Cantacuzino, fură fratele său Michail, fostul vistier 
şi lănăkiţă Văcărescu, vistierul actual, dintra cărui prietenie 
Pârvul socotea să tragă profit. 

Dar să lăsăm cuvântul lui Iänäkitä, spre a caracteriză mai 
bine spiritul şi ambitiunile ce atâtau aceste mişcări 1). 


«Deci ne orânduim soli pentru aceasta; în urmă se mai orândui şi Ni- 
colae Brâncoveanul logofătul, la care vistierul Mihail îşi ascundeă chib- 
zuirile. Pe cale mergând, işi descoperi Michail chibzuirile către mine la 
o gazdă, într'o seară când dormeă Nicolae şi mă ispiti întrebându-mă 
aşa : — Feldmareşarul, când ne va porunci să facem şi alegere de Domn 
în ţara noastră dintre noi, pe cine găsesc eu cu cale, socotind poate că 
eu voiu răspunde: pe domnia lui spătarul, fratele domniitale. — Eu şi-i 
am răspuns, că nu găsesc altul mai cu cale de cât pe mine; îmi zise 
si: Acest răspuns il pot face toţi boierii. — Şi ce îndoială ai dumneata? 
ii zisei ? — Imi zise: Dacă ar fi ştiut frate-meu aşa, mai bine ar fi fugit 
la Turci. — li răspunsei că mai lesne s'ar fi făcut de-o-cam-dată domn 
acolea, căci in Europa Impăraţii, Domn asolut nu fac; îi arătai pildă 
Transilvania, Timişvarul şi Podolia, Smolenskul şi altele, si d'abia începi 
a mă crede si, văzându-l întristat, poftitorii zicându'i: Acestea stau în 
mâna lui Dumnezeu !». e 


Puţina inclinare a autorului către Rusia şi neîncrederea sa 
in fanfaronadele şi în proiectele de neindoioasă biruintä cu 
care Ruşii au trâmbiţat mai adesea sosirea lor în Principate, 
se învederează pretutindeni spusele şi în faptele lui länäkitä. 
lată cu cezfină ironie descrie el impresiunea amăgitoare pro- 
dusă în ţară de începutul expeditiunii Rusilor de la 17692). 


«Toți creştinii ce n'au chibzuit cele de pe urmă, şi care nu erau adă- 
pati de ştiinţa politiceştilor ocârmuiri, socotea că Rusia a să ridice din 
lume sau cel puţin din Europa, toată stăpânirea turcească; unii, pentru 
râvna legii, alţii pentru pofta slavei şi alţii pentru iubirea hrăpirii, se 
făcură ostaşi ruşi şi cei mai multi şi fără comandir; alţii iarăşi de frica 
Turcilor, fiindu-le credincioşi, fugeà de dânşii să nu peară». 


1) Idem p. 157 et sq. 
2) Istor. Împ. Otom., p. 157. 

Dar să urmăm, spre mai bună convictiune faptele vistie- 
rului Văcărescu. La Buzău, solii se întâlnesc cu colonelul 
Nazarie care'i vesteşte că oaste multă rusească îi soseşte în 
urmă şi îndeamnă pe boieri a trămite la Petersburg deputaţi, 
cari să ducă plângerile ţărei în contra Porții şi să ceară Im- 
păratului privilegiul d'a fi Principatele închinate Rusiei. Vă- 
cărescu pare a fi foarte puţin domirit de fägäduielele Kaza- 
cului; şi, cugetând a scăpă din această cursă, el insuşi, în 
taină de soţii săi, se propune lui Nazarie ca să meargă să 
adune în Bucureşti pe boierii fugiţi cu familiile lor la satul 
Cereaşul din plaiul Săcuieni; îndată ce se vede acolo, el îşi 
iea soţia, fiică a tergimanului (translator) lacovake Rizu, şi 
pe mamă-sa, şi trece în pripă la Braşov prin lazaretul Bu- 
zăului 1). 

Cât tinù astă dată ocupärea tärei de Muscali, adică până 
la 1774, lănăkiţă petrecu tot prin străinătate; chiemat într un 
rând, 1770, de vizirul Muhsur-Oglu la Craiova, unde Turtii 
se încercaseră să aşeze Domn.pe Manole Roset, el merge 
acolo cu unchiul său Radul spătarul şi cu alţi douăzeci de 
boieri, intrând în ţară prin plaiul Vâlcanului; dar fură toţi 
sili, îndată a se întoarce la Braşov. Mai târziu?) când prin 
mezierea Austriei, puterile luptătoare începu a înclină spre - 
pace, dragomanul Porții lacovache Rizu îndeamnă pe vizir să 
cheme la Focşani, unde e a se face congresul, pe ginerele 
său lănăkiţă Văcărescu, care cunoştea afund toate interesele 
tärei; acesta, de şi avea cu dânsul paşaport austriac, e oprit 
opt-spre-zece zile în corturile din tabăra rusească, expus la 
arşiţa soarelui şi la temerea exilului, până când se hotäreste 
a scrie Feldmareşalului Rumianţoff, următoarea scrisoare, 
plină de o vicleană batjocură, pe care însuşi astfel o traduce 
din limba italiană 3): | 

1) Istor. Împ. Otom. p. 161. 

demp. 0168171. 

3) Istor. Împ. Otom., p. 172—190. — Aci vom face observatiune asupra 
stilului uzitat de lănăchiţă Văcărescu, într'această scriere şi în care se 


POETII VĂCĂRENTI 61 





«Escelentä, domnule şi patronul meu, 


«De vreme ce norocul şi întâmplarea au binevoit ca să facă prizonier 
pe mine, un om fără de arme şi în vreme de armestitiu, la purtătoarele 
de biruinţă astă dată armele Ruseşti, mai vârtos având şi paşaport cu 
protecţie Chezaricească, pentru vină căci îmi păzesc după datorie cre- 
dinta la stăpânii ce Dumnezeu 'mi au orânduit, sunt desăvârşit întâm- 
plării mulţumit şi norocului, căci 'mi au făcut această deosebită cinste 
unde nu fac altă rugăciune Escelentei tale, fără de numai, în vreme ce 
arderea soarelui îmi pricinueşte multă tiränie, aflându-mă întrun câmp, 
mă rog Excelenței tale ca să fiu trămis cu un ceas mai nainte şi eu la 
locul unde se află şi ceilalţi prizonieri în vreme de război şi cu armele 
in mână şi voiu fi foarte mulţumit acestei faceri de bine, rămâind etc...» 


Această scrisoare atingând amorul propriu al mareşalului, 
avù cel mai fericit efect; Văcărescu fù îndată liberat şi însoţi pe 
solii turceşti ; dar congresul se sparse într'ast rând fără succes, 
precum în urmă şi cel ce sta să se facă în curtea domneassă 
dela Bucureşti. Văcărescu într ast timp merse la Şumla unde 
prezentă vizirului un mabzar (jalbă, petitiune) din partea 
boierilor români emigraţi la Braşov ; la urmă, purcegând din 
Sumla şi trecând pe la Rusciuk, Nicopole, Vidin şi Mehadia, 
se întoarse iarăşi în Cronstadt !). Aci el avù pentru întâia 
oară prilejul de a vedea şi a fi prețuit de împăratul Ioseph II, 
acel autocrat amic al ideilor liberale şi singurul dintre Aus- 
triaci, protector al naţiunii române. Povestirea ce face länäkitä 
despre acea vizită e mult prea interesantă ca să o trecem cu 
tăcere ?): 5 x 

«Într'acest an, la 1773, Maiu, împăratul Romanilor, losif II, vrând ca să 
meargă în Galiţia şi Lodomeria, în ţările ce dobândise atunci, trecând 
prin hotarele Ardealului, au venit si-la Braşov unde au sezut şi trei zile 


şi ne-au făcut nouă boierilor Români ce eram musafiri acolea, multă 
cinste, căci, cum a sosit la conacul unde eră gătit, de loc au trămis pe 





iveşte influenţa deosebitelor limbi ce el cunoştea. Numirile de funcțiuni 
şi chiar unele ziceri uzuale turceşti se găsesc alăturate cu cuvinte luate 
din limba italiană şi scrise de autor chiar cum se şi pronunţă într'această 
din urmă limbă. 

1) Istor. Împ. Otom., p. 179. 

>) Idem. p. 181-184. 


62 AL. 1. ODOBESCU 


ms en. > a en a o 





doctorul Impärätiei sale, la noi unde eram adunaţi toţi, la gazdă la mine 
şi ne-au zis că, măcar că Împăratul cearcă întristare pentru noi, căci 
suntem înstrăinaţi de patrie, dar are părere bună, căci ne aflăm adăpos- 
tindu-ne în ţara Împărăției sale şi pofteşte ca a douazi, la 10 ceasuri 
nemţeşti, să ne dea audienţă. Deci, după ce am făcut multämita către 
doctor, a douazi am mers toţi înaintea Împăratului. Eu am făcut drago- 
manlâc boierilor în limba talienească şi am fost primiţi cu atâta libov 
(dragoste) şi cinste încât, după ce ne-au întrebat şi de suntem multu- 
miti de gheneralul cetăţii şi de chivernisitorii locului şi i-am arătat ade- 
vărul, s'au întors şi au mulţumit gheneralului însuşi pentru noi; Auholtz 
se numea gheneralul acesta care au şi lăcrimat de bucurie atunci; cu 
toate acestea au dat poruncă ca verice pricină vor aveă Românii noştri 
între dânşii, să nu fie volnic a'i judică cineva, fără decât noi între noi 
să-i judicăm, încă şi Ardeleanii, atât parte ostăşească cât şi politicească, 
de va avea pricină cu un Român, iarăşi la noi să vie să-şi caute judicata. 
După aceasta, ne-au chiămat ca să mergem într'acea seară la casa ghe- 
neralului dinpreună cu familiiie noastre, unde au poruncit să se facă 
_ Assemblée. Deci seara ne-am adunat toţi acolo cu jupânesele noastre şi, 
viind şi Împăratul la opt ceasuri nemtesti, intrând în casă, m'au întâm- 
pinat lângă uşă pe mine şi mi-au zis! — Senior Văcărescule, (căci îmi 
aflase numele dela audienţă), te poftesc şi te pui în osteneală ca să-mi 
faci astăseară tergimanlâk. — Îndată eu închinându-mă "i-am răspuns că 
aceasta este cea mai fericită noapte ce am întâmpinat de când mam 
născut, şi aşa, luându'l de subţioară din stânga, m'am aflat într'aceasta 
slujbă şi cinste, până la un ceas după douăsprezece, ne lăsând niciun 
boier şi nicio jupăneasă ca să nu facă vreo întrebare sau vorbă sau 
mângâiere până când, vrând să meargă la gazdă, ne-au chiămat ca să 
mergem a douazi afară din cetate la loagăr, unde are însuşi să facă 
esercitiu ostaşilor ce eră acolo. Deci mergând după ce au făcut iarăş 
multe vorbe de mângâiere şi aşa au slobozit a merge la gazdele noastre 
şi Împăratul au purces în ţara Leşească». 


ka 


Cu toate aceste îņpărăteşti mângâieri, boierii români su- 
fereau cu anevoință exilul şi Văcărescu ne spune cu ce ne- 
spusă bucurie priimiră ei, la Septemvrie, 1774, vestea cum că 
pacea s'a încheiat la 4 Iulie, în Kainargi, şi că sa numit 
Domn al.tärii Alexandru Ipsilant, tergimanul divanului Portei. 
Boierii din Braşov fură chiämati îndărăt şi lănăkiţă treci 
îndată, pentru a treiă oară în viaţa “sa, la Țarigrad, spre a 
se înturnă cu noul Domn la Bucureşti 2). 





1) Ist. Împ. Otom., p. 189 et sq. 

Aci începe un nou period în existența acestui om eminent, 
period de activitate, de productiune, în care inteligenţa sa 
vie şi sporitoare se desvoltă prin fapte şi prin scrieri, se răs- 
pândi, în cursul unei domnii mai pacinice şi mai luminate, 
asupra administraţiunii, a legiuirilor şi a culturei morale a 
țărei. Numit, pentru a treia oară, vistier şi apoi la 1780, 
spătar 1), el se ocupă, în parte, a regulă seama acestor dre- 
gătorii şi, în general, a dă puternicul său ajutor domnitorului, 
în toate reformele ce se silea a face. Alexandru Vodă Ipsilant 
nu eră un om de rând; un contimporan străin îl caracteriză 
într'astfel 2): 


«Un prinţ ce iubeşte frumoasele arte, un prinţ ce onorează cu pro- 
tectiunea sa ştiinţele şi pe învăţaţi, mai ales într'o ţeară aşa putin culti- 
vată, un prinţ care vrea legi spre a-şi înfrână pretinsul despotism şi spre 
a potrivi hotărârile sale şi ale miniştrilor săi, cu regulile unei exacte 
dreptäti, e un print pe care cea mai iscusită răutate nu-l poate înegri». 


Carra însuşi, care critică tot în fearä şi mai ales pe Greci, 
nu se poate opri de a zice °); 

«Ceiace deosebeşte pe Alexandru Ipsilant, prinţul ţării Româneşti, e 
protectiunea ce dă artelor şi dorinţa ce are de a aveă o condică de legi 
particulară pentru divanul său şi pentru administratorii de districte; el a 
tras pentru aceasta în ţară-i şi câţiva oameni învăţaţi, pe cari i-a însăr- 
cinat a întocmi acea condică». 


Printre oamenii chiämati a conlucră la acea operă, care fuse 
Pravilniciasca Condică a Domnului Alexandru loan Ipsilant 
Voevod, cea dintâi schiţă de condică civilă promulgată ofi- 
cial în Principatul României, lănăkiță Văcărescu fù unut din 
cei mai de frunte; osebit de orânduielile aşternute într'acea 
pravilă, după povetile experienţei sale, toată redactiunea ro- 
mână şi mai ales a hrisovului ce servă de.preliminar legilor, 


1) Idem, p. 190. 

2) Lettre a Mrs les auteurs du Journal de Bouillon sur. le compte qu'ils 
ont rendu du livre intitulé Histoire de Moldavie et de Valachie (par 
Carra): — Vienne chez Truttner, 1779; pag. 39. 7 

3) Carra. Istor. Moldovei şi României. trad. român. p. 149. 

este curat a sa. Acest din urmă însemnat document, deşi se 
află tipărit, fără însă de a se numi vre-un redactor, poartă 
un caracter de mărire şi de lămurire în idei şi în expresiuni, 
care ne îndeamnă a-l reproduce, spre lauda autorului său 1): 


«Cu cât este trebuincios povätuitorul la un călător care vrea să treacă 
prin locuri pustii, ca să nu rătăcească din drum în locuri neumblate, şi 
cu cât are trebuinţă de lumină unul ce umblă întru întuneric, ca să nu 
dea peste prăpăstii şi adâncituri, atât sunt de trebuincioase şi pravilile 
la o politie, ca printr'insele să se povätuiascä spre chibzuirea dreptăţii 
şi adevărului şi să nu greşească întru cea mai trebuincioasă şi a toatei 
bunei orândueli păzitoare, adică la judicata lui Dumnezeu (căci noi după 
chipul cel Dumnezeesc nu numai avem a stăpâni pe pământ, ci a judicà 
după asemănarea judicătorului, tutulor ni sau dăruit), şi măcar că întru . 
ştiinţa şi chibzuirea omului sunt oarecare scânteie ale, dreptăţii semănate, 
după care fieşcare, de ar voi, poate să se povăţuiască spre dreptate, după 
cum este zis: ceiace fie nu place, altuia nu face; căci întru această co- 
prinzătoare poruncă, toată pravila şi toată dreptatea se înţelege; dar 
fiindcă curgerea anilor nu înconteneşte de a schimbă şi a preface pu- 
rurea pricinile vietei cele întâmplătoare, pentru aceia face trebuinţă a 
avea o povatä mai pe larg. Drept aceia, miluindu-ne Dumnezeu cu Domnia 
acestui principat, pe lângă celelalte faceri de bine ce ne-am străduit să 
arătăm la toţi de obşte, şi deosebit la fiecare, am socotit Domnia mea 
că aceasta este cea mai de folos, nu numai pentru bună petrecerea lo- 
cuitorilor, ci şi pentru cinstea lor, pentrucă altă mai multă defăimare 
nu poate fi la un norod, şi mai vârtos la cel de bună credinţă, decât a 
vietui fără de pravili, adică sau să nu aibă pravili, sau să nu urmeze 
după pravili. Intr'acestaş chip-am aflat Domnia mea pe locuitorii Va- 
lahie:, care măcar că uneori urmă împărăteştilor Pravili celor de obşte, şi 
alte ori obiceiurilor celor pământeşti, care obiceiuri, cu cuvânt că 
sunt din vechime, se sârguia spre a aveă întărire; dar cu toate acestea 
nici -pravilele pururea într'un chip păzeă, nici vechimea obiceiurilor 
nesmintit tineà, şi, când cu pravilele strică obiceiurile, când iarăşi cu 
obiceiurile se împotriveă pravililor; drept aceia, din începutul Domniei 
mele, din multele griji care pururea ne coprind, prilejind vreme cu nein- 
cetate osteneli, am strâns Domnia mea, însă din pravili cele ce sunt 
‘mai trebuincioase spre povata judecăților, iară din obiceiuri mai ales cele 
mai adesea urmate în ţară, asemănându-se oareşcum şi cu pravilile. Pe 
lângă acestea şi altele oareşcare poveti de înşine alcătuind Domnia mea 


n 


1) Tipărită acum din nou greceste şi Româneşte de C. N. Brăiloiu. 
Bucureşti 1841. d 

din jälbile şi pricini ce pe toate. zilele se aduc la auzul nostru, acum la 
al şeaselea an al Domniei mele (ce cu mila lui Dumnezeu curge), am 
aşezat nouă alcătuită Pravilă, ca un isvod şi îndreptare tuturor celora 
ce se vor află judicând, cu sfat de obşte şi cu adeverirea prea sfintiei 
sale mitropolitului şi a iubitorilor de Dumnezeu episcopi, a velitilor boie- 
rilor Domniei mele, că. printrinsa povätuindü-se, drepte să facă şi ei 
hotărârile judecăților şi toţi cei näpästuiti să-şi afle dreptatea lor la limanul 
bunelor pravili şi la toţi supuşii noştri să: se arate biruitoare dreptatea. 
Căci judicata, după cum am zis, este a lui Dumnezeu. Drept aceia, câţi 
s'au învrednicit acestei dregătorii de judicători, se cuvine a şti că pentru 
orce pricină vor judică, cel ce se va osândi de către dânşi fără de dreptate 
sau cu dreptate, pentru orce fel de vină va fi, de o va odihni cu mul- 
tumitä şi fără de vârteală hotărârea judicätii, nu mai rămâne a se osândi 
la judicata cea viitoare, pentru că această pământească judicată este a 
insusi lui Dumnezeu judicată. Dar vai de judicătorul acela ce va mitui 
“la hotărârile judicätilor pentru voie veghiată, sau va strică dreptatea 
pentru luare de mită sau va trece cu vederea dreptatea pentru pizmă, 
căci infricosat cuvânt va auzi ca un strâmb judecător de către dreptul 
Judicător, în ziua cea întricoşată a nefätarnicei judicäti cei viitoare, şi 
nu numai acolo, ci şi aici unul ca şi acela. aflându-se de Domnia mea, 
cu orce mijloc viclenind la hotărârile judecăților, să ştie, că nici întrun 
chip nu va puteă scăpă de grea pedeapsa Domniei mele. 


Stilul şi cugetările acestei precuvântări sunt după spusa 
unor legişti, mai presus decât chiar coprinsul Pravilei lui 
lpsilant, care are mai mult meritul de a fi cel dintâiu pas al 
codificärii noastre, azi incă aşă de imperfectă 1). Valoarea lucră- 


/ 


1) O dovädà curioasă despre conflictele ce se iveau în judecăţi până 
în timpul lui lpsilant, găsim întro notă scrisă cu mâna pe scoarţa unei 
„cărţi bisericeşti dela Snagov; e subscrisă cu un monogram in care abia 
se deosibeşte: Mihaiu K......scu, şi se vede că e atingätoare de o pricină 
criminală, de otrăvirea unei soţii, culpabilă de necredinfä. Intr'insa se 
vorbeşie şi despre închisoarea sau grosul ce îieşcare spătar trebuiă să 
aibă in casa sa. lată textul acelei note: «La anul 1780, apr. 11, fiind 
«Domn tärei Româneşti lẹ Alexandru Ipsilant VV. şi mitropolit Ungro- 
«vlah. Kyrio Kyr Grigorie, am fost trămis şi eu aici, la stânta mănăstire 
«Snagov surghium, după hotărârea d-lor velitilor boieri şi din porunca 
«prea înălţatului nostru Domn, pentru căci că am urmat cum porun- 
«ceşte s-fta Pravilă bisericească, la cap. 245, şi găsindu-mi vină că de ce 
«am urmat Pravilei bisericeşti şi nu am urmat Pravilei politiceşti, pentru 
«aceia m'au pedepsit, aflându-mă aci la închisoare 13 luni şi de aci înainte 

torilor e însă proportionatä şi după mijlocul în care sunt 
executate : importanţa lor creşte când conceptiunea le e spon- 
tanee şi nepregătită de alte încercări anterioare. 

Cu asemenea serioase şi folositoare ocupatiuni petreci lănă- 
kiţă Văcărescu zilele domniei lui Alexandru Ipsilant, când un 
eveniment ce ni se pare meschin astăzi, dar care avea pe 
acele timpuri de tiranie şi de bănuială, o greă însemnătate, 
întrerupse liniştea acestei domnii blânde şi propăşitoare. Lă- 
săm aci cuvântul pentru timp mai îndelung, istoriculni con- 
timporan, care ne va descri cu măiestrie rolul important ce el 
jucă într'această prilejire 1): 


_ «intr'aceastä vreme se află Domn al tärei Româneşti tot înțeleptul 
Alexandru Ipsilant, care au domnit şeapte ani în ţara Românească; cu 
trei ani înaintea maziliei, mă făcuse pe mine spătar al ţărei; la veleatul 
1781, August, făcuse, după mine, spătar pe Gheorghie Mavrocordatul si 
logodise pe fiu-său cel mai mare beizade Constantin. Nu ştiu însă din 
ce pricină s'au întâmplat ca luminaţii fii ai acestui ocârmuitor amândoi, 
la Decemvrie a acestui veleat, să fugă, nu numai din curtea părintească 
ci şi din tara Românească şi să treacă în Ardeal. Eu ştiind libovul pă- 
rintesc al Domnului ce aveà asupra fiilor şi mijlocul cu care îi creşteă 
si silinta ce făceă ca să-i strălucească in lume cu procopsealä de multe 
ştiinţe mai vârtos şi multa credinţă, cu care se purtà Domnul Ipsilant 
către prea-puternica împărăție 2), căci am cunoscut în faptă, atât în vre- 
mile vistieriei, cât şi în vremea spătăriei ce m'am aflat slujind în această 
domnie a Înălţimei sale, nu am putut să dau la alt, fuga acestor două 


SE O _ ES * 


«câtva mai fi păcatele mele, şezând şi d-lui lanake Văcărescu vel spătar, 
«trei luni închis. Acum mi se porunceşte să fiu codoş şi pezevenghiu, 
«adică votru, după cum scrie sfânta Pravilă bisericească, la cap 245, şi 
«eu neprimind să fiu călcătoriu Pravilei bisericeşti, m'au şi globit deosebit 
«de pedeapsă, pentru că stau împotrivă pravilei politiceşti celei făcute de 
«oameni pământeni şi păcătoşi, iar nu de sfinte soboare, cum sau făcut 
«Pravila bisericească de sfinţii Părinţi. Să-i judece pe aceşti ce au fost 
«mie pricinuitori, cum m'au, judicat pe mine; şi am scris eu şi cine va 
«citi, — iată să zică, Dumnezeu să-l pomenească şi aşă iscălitura să-mi 
citească. Maiu 12, 1781.» 

1) Ist. Impär. Otom. Mns. p. 195—218. — Despre trämiterea Văcăres- 
cului la Viena vorbeşte şi Fotino. trad. de G. Sion. t. IL p. 173. 

2) Prin prea puternica împărăție, lanikiţă denumeşte împărăţia tur- 
ceascä. 

indestulate odrasle, decât că, deosebi de dascălii elinesti si deosebi de 
hogii turceşti, aveă şi dascăli europei si de- limba franțozească !) si de 
“limba talienească, oameni vrednici de laudă si impodobiti cu multe sti- 
inte, şi poate din istoriile geograficesti luând sevda ca să vază şi țările 
Europei in simtire şi mijlocul cu care se otcârmuieşte, si nefiind cu pu- 
tinfà ca să meargă sau cu voie împărătească, sau cu voia părintească, 
au cugetat, siliţi fiind de râvna vederii şi de căldura vârstei, să meargă 
cu acest mijloc; s'au făcut neväzuti intr'o noapte din palaturile domneşti 
şi cea mai mare mirare au fost cum au putut trece în a doua noapte 
călări şi cu două slugi, oameni de fel braşoveni, potecile plaiului Pra- 
hovii, carele cu greu le puteă trece şi ziua cei ce se călătoreă în toată 
vremea pe dânsele. Rămaseră părinţii acufuncati într'o nepovestită jale, 
căci perduse doui fii ce puteă fi perduti amândoui şi trupeşte şi sufle- 
teste de-a pururea, şi temere, căci se află Domn al împărăției otomă- 
neşti, şi cu toate că prea înaltul vizir, ce eră Izet-pasa în al doilea rând, 
care în rândul dintâi acesta eră de dedese Domnia mai sus arătatului 
Domn, şi măcar că mai sus-zisul vizir n'au lăsat mijloc de mângâiere 
şi de cinste ce nu au făcut Domnului Ipsilant, dar vrăjmaşii se înarma- 
seră, căci găsiseră îndemânare de vreme de a pâri; prietenii se trăse- 
seră, căci perduseră îndemânarea de vreme de a mai ajutoră; serhaturile 
(cetăţile şi posesiunile turceşti) după marginea Dunării, insălbăticite pentru 
nizamul ţărei Româneşti, ce'l păzea mai sus-zisul Domn cu multă sträs- 
nicie, strigă întru o împrilejire de vreme ca aceasta: — Aceşti ce fug nu 
sunt incai slugi, ci sunt însuşi fii ai Domnului; locul dela care fug este 
prea inaltul devlet. (împărăție, autoritate, înălţime), otomănesc, fericirea 
care părăsesc este îndestularea domniei tärei Româneşti; locul la care 
năvălesc este devletul chezaricesc, unde cât bilsug ? şi câtă abondanţă? 
şi câtă materie? de gândi şi cugetă veri cine ce va vrea. — Înțeleptul 





1) Asupra profesorului francez al beizadelelor lui Alexandru Vodă Ip- 
silant, găsim următoarea însemnare în «Viaggio curioso-scientifio-anti- 
cuario per la Valachia, Transilvania e Ungheria fino a Vienna, fatto di 
Domenico Sestini. Firenze. 1815; pag. 6: «ll signor Linchou (esso mori 
«in Bukuresti nel mese di Settembre, 1780) maestro de lingua franceze, 
«al servizio dei due Beizadè o figli del principe, uno per nome Con- 
«stantino, et Demetrio (il primo fu fatto principe de Valachia ed il 
«secondo mori giovine in Bukuresti) il secondo, venne ad accompag- 
«narci per qualque ora di strada....» — Despre origina şi destinele fami- 
liei Linchou sunt amănunte numeroase în Documentele istorice culese 
din Archivele Ministeriului de externe din Paris, de d. A. I. Odobescu; 


3 vol. în 40, ca suplement la Colecfiunea Hurmuzaki. Vezi vol. |, (an. 
1753—1754). i | 

Domn, după scrisorile, după sfaturile, după blestemele ìn cea după urmă 
cu care prin multi trămişi făcu fiilor săi pentru a se întoarce si fuseră 
in zadar ; dar întâi alergă la prea înalta Poartă şi fâcü castriet şi pros- 
tire 1) domniei, rugându-se să] mazilească şi arătând că nu mai este 
destoinic de a oblädui, măcar că se mai prostise mai înainte si nu prii- 
mise Poarta ; despre altă parte miscase toate lucrările prin mijlocirea so- 
lilor dela Țarigrad; în cea după urmă hotărî să trămiță si soli la Beciu 
pentru aceasta si acel hotărât de a merge sol, fuseiu eu. Eu, si cu 
toate că un an şi trei luni mai 'nainte perdusem soția cea d'intâiu, fiica 
lui lacovake 2), rămâindu'mi trei copii fără de oblăduire de mumă, per- 
dusem şi pe mumă-mea într'această vreme şi'mi rămaseră fii şi mai fără 
de obläduire, gazretul însă ce am către credinţa prea înaltului devlet, 
de pe o parte (căci socoteam întoarcerea acestor două luminate odrasle 
a fi o slujbă întocmai către împărăție; despre altă parte, datoria ce 
aveam către Domnul Ipsilant pentru dragostea întru care mă avea, mă 
făcură ca să las şi casa şi copii fără de oblăduitor si pe însăşi soţia 
mea de-al doilea, Eleni Caragea, fiica tergimanului lordake Caragea ne- 
cununată, căci într'acea zi ce am purces la Beciu, sosise de la Țarigrad 
prin mijlocirea Domnului în curtea domnească ; deci la Dechemvrie 27 
a veleatului 81, purcesei din Bucureşti cu mitropolitul Grigorie, cu epis- 
copul Râmnicului Filaret, cu banul Dimitrake Ghika, care erà trimesi 
dinpreună cu mine până la lazaretul Timisului, pentru a îndemnă pe 
mai sus arătaţii cuconi să se întoarcă înapoi, şi când nu vor vreà, eu 
să mă duc până la Sibiu, să fac toate lucrările doar de voiu puteă de 
acolo să fac ca să'i trimiţă Nemţii siliţi, şi când nu va fi cu putinţă, 
atunci să mă duc la Viena să'mi pui solia în lucrare. După ce ajunsem 
la Lazaret şi mersem în Braşov, episcopul, banul şi eu făcum multă 
silinţă spre a'i face să se'ntoarcă şi nu intâmpinăm lesnirea; prin gene- 
ralul Auholtz al Braşovului ce'mi eră bine cunoscut încă din räsmirita 
trecută, făcui multă strädanie să'i iau şi înţelesei insu’mi că eşise treaba 
din mâna lui. La Ghenarie5 a veleatului 82, purcesei la Sibiu; coman- 
dirul Ardealului ce eră gheneralul Pray, îmi eră iarăşi cunoscut cum şi 
gubernatul Ardealului Bruckental; făcui toate cele ce se putură şi cu 
aceştia şi nu fuse cu putinţă ca să mi se deà. Deci, la Ghenarie 16, 
purcesei la Beciu încă cu un boier grec, paharnicul Hurmuzake cel 
trimesese Domnul acolo ca să meargă împreună cu mine, şi, cu toate 
că eră o iarnă foarte grea, însă în 8 zile am ajuns la Beciu ; cărţile de 
solie se trămiseră la canceiaria curţii cu secritarul Rascovici ; a doua zi 





1)- Îşi dete demisiunea, abdică din domnie. 
2) lacovake Rizo, tergimanul Porții, care scrise in urmă poema gre- 
cească intitulată Mavrogheniada. 

mersei la prinţul Kaunitz ce eră mare cancelar al curţii; după ce mă în- 
tâmpină cu multă ceremonie şi cu multă cinste, îmi zise să fiu încredinţat 
că sau trămis porunci la toţi gheneralii Ardealului ca să îndemneze 
pe aceşti doui principi să se întoarcă înapoi; după ce făcui multumita 
cuviincioasă şi mă bucuraiu, căci înţelesei că au priceput Nemţii că 
nu este vreun mister deosebit la mijloc, întrebându-mă prinţul Kaunitz, 
când pohtesc să aib audienţă la Impăratul ? ei vrând să-mi caut treaba 
cu temei, răspunsei că mă rog să fie ingăduială până va veni răspunsul 
dela Ardeal, pentru ca să vedem, şi, de s'a intors principii în Valahia, 
la audienţă să nu mai fac rugăciune Împăratului, ci numai mulţumită ; 
iar de nu sa întors, atunci să-i fac şi rugăciune. Primi Kaunitz cererea 
mea şi, zicându-mi că eu ştiu să-mi caut treaba, mă luă de mână şi eşim 
în sala de Assemblée, unde eră toţi ambasadorii curților adunaţi şi cele 
mai strălucite dame din Viena ; făcui cunoştinţă cu toţii şi mă întâmpi- 
nară cu libov şi cinste, atâta încât ambasadorul Spaniei mă şi pohti-ca 
să merg la balul ce vreă să deă a doua seară el, după obiceiul ce au la 
Carnavaluri. Până a nu sosi eu la Beciu, cu vreo douăzeci de zile mai 
inainte, purcese-se dela Beciu în Italia, marele Duca al Rusiei, Paval, ce 
venise acolo pentru logodna cumnată-sei ce am arătat mai sus şi pentru 
inoirea alianţei ce făcuse aceste două curţi, de care mă pliroforisiiu pe 
larg. Într'această seară dar prinţul Kaunitz, ce vreă să-mi arate o blană 
de samur şi o tabachere cu berleanturi ce-i dâruise Grand-Duca al Rusiei, 
găsi pricină de a-mi lăudă blanele de samur cu care eram eu îmbrăcat, 
(căci obişnuesc Europeii să arate la aceste o semplicita şi la oamenii 
acei ce-i văd întâi; şi pe mine la această Assemblée, mă descinsese da- 
mele şi de brâu, pentru ca să-mi vază şalul), după lauda ce-mi făcu 
prinţul blanelor mele, întrebă de ce pret sunt samurii ? Îi răspunsei. Îmi 
zise:— Să-ţi arăt o blană de samdr ce mi-a dăruit moştenitorul Rusiei şi 
mă rog să mi-o preţueşti.— Aduse blana şi o puse pe un biliard; eu în- 
ţelesei pentruce mi-o arată şi că nu eră scoposul prețuirea; îi răspunsei 
cum că blanele de samur nici când este soare, nici când este noapte, nu 
se pot pretui bine; această blană însă, socotindu-se locul dela care s'a 
dat şi locul la care s'a dat, nu are pret, şi eu, de o as fi văzut şi ziua, 
nu sunt destoinic ca s-o pretuesc. Cu acest fel de întrebări şi răspunsuri 
am trecut acea noapte până la un ceas după 12, şi aşa m'am întors la 
gazda mea. A doua zi Duminecă am priimit cu ştafetă înştiinţare dela 
Bucureşti că s'ai mazilit Domnul Tärei Româneşti, Alexandru Ipsilant, 
după cererea ce făcuse şi cum că sa făcut Domn Nicolae Caragea, ter- 
gimanul divanului împărătesc, şi Mihalache Sutul ce eră capi-kehaia al 
ţărei s'a făcut tergiman, şi mi se striă de către Mitropolitul tärei şi de 
către boerii dela Bucureşti, cum că, de vreme ce sunt şi eu orânduit 
caimacam şi mi se coprinde numele în firmanul împărătesc de căimă- 
cămie, să las toate trebile acolo şi să viu la Bucureşti cu ştafetă. Întâi 

am mers la contele Cobenzi ce eră vice-cancelar şi dimpreună cu dânsul 
am mers la printipul Kaunitz şi i-am dat această vestire; printipul Kaunitz 
şi m'a intrebat cu mirare :—Pentruce s'a mazilit Domnul Alexandru Vodă? 
Au doară s'a turburat Poarta pentru dosirea fiilor săi ? — Eu şi i-am arătat 
că Poarta nu urmează să se turbure, fiindcă, deşi au dosit, au dosit la 
loc prietenesc, dela care, când ji va cere, nu are niciun fel de îndoială 
că nu-i şi va luă; şi am arătat că Poarta până acum în formă nu ştie 
de aceasta; numai printipul Alexandru, aflându-se afară din sineşi pentru 
multa întristare, şi-a cerut mazilia şi Poarta i-a dat-o cu multă musaade 
(condescendenţă); deci fiindcă eu sunt orânduit un logotenente domniei 
la regență, face trebuintä să purced. Mi-au zis că nu pot să purced până 
nu voi luă audienţă dela Împăratul şi îndată aŭ făcut falhâs înscris la 
Chezarul pricina şi eu de acolo m'am dus pe la toţi ambasadorii de i-am 
heretesit cu bileturi şi, întorcându-mă la gazdă să prânzesc, au venit toţi 
ambasadorii la mine de m'au heretesit cu bileturi. Monsieur Breteuil, 
ambasadorul Franţei, ce eră un om cu un deosebit duh, în bilet mi-au 
făcut şi chemare in al treilea seară şi la balul său, socotind că voi şedeă 
la Beciu, şi-mi făceă mai multe ceremonii decât toţi, pentru ca să arate 
cu aceasta deosebit shesis către prea înaltul devlet, şi eu mă purtam 
către dânsul ca cum un turc şi cercă mare plăcere; n'a ţinut însă aceasta 
mult, că peste trei ceasuri a eşit fa/hâsul buiurdisit dela Împăratul, către 
şambelanul cel mare, ca să mă înştiințeze să merg a doua zi la curte 
să-mi deă audienţă la 10 ceasuri. Într'această seară am mers la balul ` 
solului Spaniei, unde eră toţi cei mari ai Beciului până şi Arhiduca 
Maximilian fratele Chezarului, ce este acum Elector al Coloniei. A doua 
zi la 10 ceasuri am mers la curte şi, intrând în curtea d'întâi cu careta, 
căci în curtea de-a doua numai familia împărătească intră, m'am dat jos 
la scară şi m'am suit întrun foişor cu stâlpii de marmură ce-i tin în 
spinare lei; într'acea curte dintr'ai curţii nu se vede nici pasăre, decât 
numai acei ce sunt orânduiti de a priimi audienţă, de vreme ce guardie 
de ostaşi este afară din curte. Am trecut într'o sală unde am găsit unu 
din gvardia corpului cea nemteascä, care m'a şi întrebat de sunt eu boerul 
din Valahia, şi au căzut dinaintea mea 1), rămâindu-mi slugile aci; am 
mai mers două sale până la uşa divanului împărătesc ce are fahtul; de 
acolo, găsind trei gvardii din somatofilaci (gardes du corps) un Neamţ, 
un Ungur şi un Leah, cu câiafeturile (armurele) lor fieştecare, s'a întors 
gvardia cea d'întâi la locul ei ce tineà puşcă şi dintr aceşti trei ce păzea 
aci cu săbiile scoase, a căzut Neamţul înaintea mea şi am trecut prin 
divanul ce se numeşte sala de audienţă. Aceasta are un taht cu baldachin 
tot de aur lucrat; perdeaua ce se spânzură dela baldachin şi cloşurile 
sunt tot de sârmă. şi cu mărgăritar frumos; această sală, de o parte are 


1) Adică a închinat armele şi mi-a lăsat loc să trec înainte. 

ferestre şi de o parte are ferestre de oglinzi; dintr'această sală am trecut 
într'alta iar cu taht mai mic de frânghie 1); dintr'aceia am intrat într'o 
cameră mare unde păzeă la uşa cabinetului Chezarului un dejour şam- 
belan cu cheie, care acesta eră şi gheneral; ne-au priimit cu cinste şi 
ne-au poftit cu ceremonie să aşteptăm putintel până va da de veste Im- 
păratului şi mergând, se intoarse în grab, căci Împăratul eră în alt cabinet 
şi mai nainte; ne spuse:—Acum ese! N'apucă să sfârşească vorba şi se 
sună un clopoțel şi îndată se repezi sambelanul şi trase dela perdea un 
cloş de fir şi se ridică perdeaua şi-mi făcu semn să intru în casă. Intrând 
la uşă, văzui pe Chezarul în mijlocul casei fără de-capelä, în picioare şi, 
de loc călcând doi paşi, am ingenunchiat turceste şi puindu-mi capul în 
pământ, vrând să-l aridic, mam pomenit cu mâna Chezarului la cap, 
zicându-mi că nu face trebuintä de această ceremonie şi să mă aridic, 
şi vrând să-i sărut mâna, a tras'o şi m'a cunoscut de când mă văzuse la 
13, la Braşov şi îndată mi-a zis:—Sinior Vacarescule, d-ta în Viena, cum 
a fost cu putinţă a veni, afländu-te şi consilier al principatului ? — Am 
răspuns cu multă smerenie că un principat plin de jale şi un princip 
plin de întristăciciune mi-au dat lacrimile lor în pumni, rugându-mi-se 
ca să le aduc şi să le vărs la picioarele sfinte tale Măriri, şi să pot 
printr'această vărsare a lacrimilor lor, să deşert din comorile cele nede- 
şertate ale milostivirii tale o clementä spre a înveseli aceşti ochi cu ve- 
derea întoarcerii acestor doi fii ai prinţului Ipsilant în Valahia! — M'a 
intrebat:—Pentruce pricină au dosit ?—Am răspuns că de se dă pentru 
un rău, răul nu este alt decât multa indestulare şi räsfätäciune. — M'au 
întrebat de au duh şi ce cugetez ?2—l-am arătat că duhul i-au indemnat 
să facă această pornire 2), iar cugetul nu urmează a fi alt decât a se 
invrednici la mai multă îndestulare decât aceia ce aŭ avut în Valachia. 
—Mi-a răspuns că aici aceasta nu se dobândeşte aşa lesne, ci şi cu slujbă 
multă şi cu vreme prelungită, şi-mi zise: Pot aveă vre-un venit al lor 

$ 


1) Stofä prețioasă fesutä cu mătase, brocard. 

2) Spre întărirea celor zise aici, vom cità pe Jacques Dellaway, cha- 
pellain et médecin de l'ambassade anglaise à la Porte otomane: «Cons- 
tantinople ancienne, trad. de l'anglais par André Morellet. Paris, an 
VII. 6». t. I d. 170: «Le chef dela famille Ipsilanti a été deux fois prince 
»de Moldavie et une fois de Valachie. Il fut fait prisonnier par les Autri- 
əchiens dans la dernière guerre, delivré à la paix et exilé dans l’île de 
»Rhodes, d'où il a été rappelé depuis. Son fils est un des jeunes Nobles 
»de sa nation le plus aimable et le plus instruit. Aux connaissances 
»orientales il réunit celle des langues classiques et de celles de l'Europe 
»moderne. S'il arrive aux grandes places, il montrera vraisemblablement 
»la réunion rare parmi ses compatriotes, de l’homme instruit et du pro- 
»tecteur des lettres». 


72 AL. I. ODOBESCU 








deosebit de undeva ?—li arătai că cine doseste dela noi, este lege a perde 
şi câte n&mişcătoare are.—Imi zise: Si cum au socotit că pot trăi aici? 
Aici slujesc principii din Germania cu 20 florinti leafă pe lună, dar trăiesc 
cu rendite dela casele lor.—Am răspuns că, de ar fi putut şti aceasta, poate 
n'ar fi făcut această îndrăzneală, ci râvna ca să vază lucruri ce nu putea 
vedeă cu voe, şi tineretile i-a făcut a face această pornire care, deosebi de 
văzută întristarea ce au adus părinţilor, au pricinuit şi o gândită necinste 
patriei noastre.—Imi răspunse că a trimis porunci pe la gheneralii Ardealului 
să-i îndemneze a se întoarce în ţară. — Răspunseiu că este şi ruşinea şi 
necinstea ce socotesc că pot avea de se vor întoarce, care numai cu 
îndemnare nu-i va lăsă să se întoarcă, de nu vor fi şi siliţi. — Îmi zise: 
Când îi voi sili; ating azilul împărăției. — Räspunseiu că azilul tutulor 
împărăţiilor este cinstea împărăţiilor şi de toată lumea este râvnit azilul 
tutulor împărăţiilor, pentru rifugiul şi scăparea tuturor ; însă azilul este 
azil, când se va socoti ca un azil şi când i se vor păzi canoanele şi 
regulile lui. Azilul se cuvine a-l dobândi acei ce edosesc dela un mare 
rău şi peire şi primejdie; unii ca aceea când îl vor află dela veri ce 
împărăție, atunci se cunoaşte cinstea şi canoanele azilului ; iar când do- 
seşte nescine dela bine, pentru a nu petrece bine, din neştiinţă numai 
şi fără nici o vină şi mai vârtos pentru a pricinui şi altora rău, acela, 
când nu se va întoarce silit, atunci se ating canoanele azilului, căci este 
lucru împotriva lor, şi azilul pentru a-şi păzi însuşirea lui, insuşi se si- 
leşte din canoanele lui să silească întoarcerea aceluia. — 'Mi a zis: Bravo ! 
Domnia ta îmi grăieşti cu duh şi cu dreptate; dar cum pociu să fac tot 
trupul ostăşesc să o ştie aceasta? — Am zis că a fi tot trupul ostăşesc 
indisciplinat şi pedepsit este destul a şti fără de a întrebă, că sfânta ta 
Mărire nu face lucru împotriva azilului, nici a cinstii împărăteşti, şi am 
mai zis: Prea milostive Împărate! eu ştiu că neindestularea eloquentei 
mele nu poate trage milostivirea împărăteştei tale Măriri asupra acestei 
fricini, a căreia nenorocirea şi vina de a nu se săvârşi după cererea 
soliei mele nu este alta decât vârsta mea, căci aflându-mă cel mai tânăr 
în adunarea consiliului Valahiei, neputinţa vârstei şi a bätrânetilor nu au 
slobozit să vie vre unul din cei mai bătrâni şi în vârstă şi în ştiinţă, ca 
să poată pricinui cu înlesnire această facere de bine la o obşte, şi pe 
osteneala ce cu multă cinste şi slavă a mea am făcut până a veni, îmi 
perz şi putina reputaţie si ipolipsis dela principatul Valahiei, unde pe 
lângă intristarea ce am de pricina acestei întâmplări, mi se mai grămă- 
deşte şi alta cu a nu mă fi putut arătă destoinic a o sävârsi şi a nu fi 
fost vrednic să dobândesc dreptatea nici dela insuşi dreptatea ce eşti 
Împărăţia ta.— De odată, puindu-şi mâna pe pept, mi-au zis: Îţi făgă- 
duiesc pe împărăteasa mea parolă că nici în ţările mele, nici în slujba 
mea nu-i voiu ţinea şi-i voiu întoarce în Turcia fără de alt, numai trebue 
să-i aduc întâi aici ca să le sigurepsesc buna petrecere; ci nu griji, şi 

te multumesti cu aceasta ?2—mă întrebă.—'l-am răspuns, ingenuchind, că 
foarte mă mulţumesc, căci aceasta este şi mai împărătească faptă, căci 
este plină de iubire de omenire. — M'au heretesit de cäimäcänie şi m au 
întrebat pentru mazilie ; 'mi au făcut multe întrebări de Țarigrad, de 
Valahia, de obiceiuri şi altele, tiindu-ne două ceasuri şi mai bine şi, răs- 
punzându-i la toate după cuviinţă, i-am spus că mă rog să aib voie să 
purcez, căci mă grăbesc şi mam rugat să aib îndoite paşaporturi, şi 
de drumul Sibiiului şi de drumul Timisvarului. — Le vei avea, — mi-au 
zis şi mai stând putintel ne-au zis: — Vă urez bună călătorie. — Şi apoi 
făcând multumita cu îngenuchiere, sau tras la gabinet şi aşa am esit din 
lăuntru, căci nu poate eşi nimeni dela audiența din gabinet până nu se 
trage însuşi întâi. După ce am eşit din lăuntru am mers la gazdă şi la 
gazdă, la masă încă aflându-mă, au venit un cancelist dela cantelaria curţii 
şi mi-au adus două paşaporturi precum cerusem dela Împăratul şi deo- 
sebită poruncă către generalul Zetfis, comandirul Timisvarului ca, de 
voiu merge pe la Timişvar... să-mi dea zece husari cu cai de poste 
împărăteşti, să mă aducă până la hotar; şi aşa sculându-mă dela masă, 
am mai şezut până au inoptat şi seara la şease ceasuri nemtesti am eşit 
din Viena şi am venit la poştia dela Fischement şi acolea am dormit. 
Patru zile am şezut în Beciu numai şi purcegând, am sosit la Timişvar 
şi de acolea, ştiind turburarea ce au serhaturile şi chibzuindu-mă că se 
vor fi instiintat de mergerea mea la Beciu şi de aş fi mers pe la 
Mehadia cu husarii ce-mi orânduiseră pentru paza drumului şi pentru 
cinste, puteă să se facă zvon pe la cafenele că m'am dus să aduc catane, 
iar nu pe fii domnului, şi ca să nu mai dau pricină de turburare tärei, 
am lăsat acel drum ce-mi erà mai îndemână şi mai aproape să intru 
în ţară, şi am venit pe la Sibiu. Aci sosind, am găsit pe Domnul Ipsilant 
purces la Giurgiu, şi eu rămâind aici ca un caimacam, am înstiintat de 
toate Mării- Sale, cu spătarul Mavrocordat ce pentru aceasta il lăsase 
aici ; deci, după patru luni au purces şi beizadelele dela Beciu ca curierii 
şi au mers la Țarigrad, pe la Beligrad. După Paşte au venit şi Domnul 
Nicolae Caragea, care m'au orânduit iarăş în dregătoria spătăriei în al 
doilea rând, şi după şease luni, din voia lui Dumnezeu întâmplându-se 
moarte şi celei de a doua soţie ai mele, îmi a dat întru a treia căsă- 
torie, pe a cincilea fiică a Măriei-Sale, la veleatul 1783». 


Acest interesant fragment ne strămută din naiva povestire. 
uzitată de cronicarii noştri, în cercul celor mai delicate me- 
morialuri diplomatice. Cu costumul său oriental, cu limba sa 
cam încălcită, lănăkiţă Văcărescul e, la Viena, un diplomat 
vrednic de a luptă în finetä şi în curtenie cu iscusitul print 
de Kaunitz, cu amabilul baron de Breteuil ; dinaintea lui losef 

Il, el se ridică din prosternarea orientală ca să deà cortezului 
împărat o lecţiune de dreptul gintelor şi să-i smulgă, printr'o 
mäiestreatä elocuentä, o făgădueală solemnă în favoarea mi- 
siunii sale. Un simţimânt de mulţumire trebue să coprinză 
inima oricărui Român, văzând că odinioară ţara sa a fost aşa 
de bine reprezentată în străinătate şi tot de o dată o părere 
de rău, că aşa oameni demni n'au trăit într'o epocă cu in- 
terese mai nalte. Ce apărători puternici şi măiestri ar fi găsit 
intr'insii drepturile tärei, uitate şi adormite pe atunci în pul- 
berea umilirii. 3 

Într'adevăr, lănăkiţă Văcărescu aveă toate calităţile unui 
adâné diplomat; învăţat, fin şi elocuent, el ştiă să fie in tot 
felul amabil. Viaţa sa privată ne-o dovedeşte şi, fără de a 
aruncă vreun prepus asupra fericirii casnice a celor trei soţii 
succesive ale sale, ni s'a spus că adesea inima lui fluturaticä 
se simteà rănită de ămoruri ilicite; atunci imaginatiunea lui 
poetică se aprindeă şi, înstrunând coarde româneşti pe lira lui 
Anacreon sau pe a lui Catul, el îşi descriă patima printro 
glumeatä alegorie, precum : - 


«Într'un copaciu zarifior 

Un soim prins în lăţişor, 

Strigă amar, ciripind, 

Norocul său blăstemând: 

— Multe paseri am vânat 

Şi-mi ziceau $oim minunat ! 

lar aici lat fiind întins, 

Cum am dat, pe loc m'am-prins, a 
De inimă,... nu de cap!. 

N'am nădejde să mai scap»! 


sau printr'o veselă comparatiune, zicând iubitei sale : 


Tu eşti puişor canar! 

Nu te hrăneşti cu zahar, 

Nici măcar cu cânepioară ; 

Ci hrăpeşti o inimioară 

Ce-ai făcut-o jertfă tie !.. 

Ce-ai cu ea de gând, nu ştie»! 


Apoi, altă dată, unei neînduplecate care rămâneă nesim- 

titoare la rugăciunile si la suferinţele sale, poetul, vrând să-i 
arate şi reprobarea lumii şi desperarea lui, îi ziceă: 


«D'a avea milostivire, «lar firea arătată 
Nu-i lucru peste fire, D'a fi ne'nduplecată, 
Şi ce-i ce au simtire De obste-i defăimată. 
Nu pot tägädui. | N'am ce povätui»!). 





Alteori, amantul gelos dar preväzätor, el îşi exprimă sfieta 
nehotărire printr aceste gratioase tertete, a căror corectiune 
şi eleganţă va rămâneă în veci grea de imitat: 

«Într'o grădină, | 
Lâng'o tulpină, 
Zării o floare ca o lumină. 
«S'o tai, se strică! 
S'o las mi-e frică 
Că vine altul şi mi-o ridică»! 

Cu toate acestea, se vede că el nu cädeà în totdeauna 
într'aşa exces de conştiinţă şi mai adesea nu stă mult la în- 
doială ca să culeagă florile plăcerii; într'a sa locuinţă, plină 
de toată imbelşugarea unei vechi curţi boiereşti?), nobilul 
poet ştiuse a se înconjură, cu o rafinare adevărat orientală, 
de toate mulţumirile spirituale, de toate desfătările simtu- 
rilor *). O mulţime de fete, tinere şi gingaşe nimfe şi baia- 
dere, îmbrăcate cu cele mai luxoase veşminte, cu rochii de 
şaluri şi de sevaiu, cu ii de borangie şi de zăbranic bogat 


1) Aceste versuri sunt dintre exemplele date de autor în gramatica sa. 

2) Casele de pe podul Mogoşoaiei (calea Victoriei), în faţa ulitei Fran- 
ceze (strada Carol I), pe care le-a prefăcut d. Dimitrie Bellu, erau ale 
lui lănăkiţă Văcărescu. 

3) Episcopul Grigorie al Argeşului, unul din cei mai învăţaţi şi demni 
de laudă călugări, spuneă că, pe când se află cu locuinţa la mitropolie, 
fiind archimandrit, la un Paşte venind spătarul. lenăchiţă . Văcărescu cu 
mare paradă la mitropolie ca să viziteze pe mitropolitul Dositei, şi vă- 
zându-l, cu dragoste l-a chemat lângă dânsul, l-a cercetat şi l-a întrebat 
totdeodată de ce na venit niciodată acasă la dânsul, când ştie cât îl 
pretueste, ca pe toţi cei ce sunt împodobiţi cu toate darurile învăţăturei 
şi ale purtărei inteleptesti. Asa, înduplecându-se, s'a dus într'o zi să-l gă- 
sească şi iată ce spuneă bietul călugăr de atâta lux: «Dar când mă apro- 

cusute, îl slujiau, unind pe lângă serviciul casnic, si talentele 
desfătătoare al dantului, al cântării şi al muzicei instrumen- 
tale. Nou Agamemnon, el se înconjurase de o mulţime de 
Brizeide. Nici Tersitul nu lipsi petrecerilor sale şi Pitulicea 
tiganca, bufon femeiesc ce alergà pe atunci prin casele boie- 
reşti, propunând tuturor serviciile sale înlesnitoare, deşteptă 
adesea râsurile oaspeţilor prin titlul familiar de vere spätare ! 
prin declaratiunile amoroase şi prin cânticele de dor ce ea 
adresă, veselului boier. O scriere curioasă din acea epocă, 
poema in versuri greceşti a unui medic ce călătorise prin tot 
Orientul, ne dezvăluie pe scurt tainele acelui trai de Padişah !). 

Cu toate aceste aplecări fastuoase şi chiar uneori destră- 
mate, coarda celei mai delicate simticiuni nu lipsi din inima 
sa poetică. Două strofe de o formă. simplă şi graţioasă, si 
apoi şi duioasa elegie Amärâta Turlurea, pe care poezia po- 
porană de mult a cuprins-o in intinsul său domen, destăi- 


«piai de poarta cea mare, d'odată mă oprii, văzui o mulţime de oameni 
«înarmaţi cu tot felul de arme, Seimeni, Slujitori, Arnăuţi, Panduri ; fel 
«de fel de strigări s'auzeau, totdeodată răsunând trâmbitele, surlele şi 
«tobele, mulţime de cai, mulţi armăsari nechezând, povolnici, iedecuri 
«cu harşale de sus până jos strălucind de aur şi de argint. Mă strecurai 
«cum putui până lângă poarta scärei; acolo întâmpinai pe alţii, inar- 
«mati cu sulițe lungi, cu buzdugane groase, cu puşti, cu pistoale; tare 
«spăimântat păşii tot înainte, nevăzând pe cineva ca să mă oprească, 
«ajunsei la uşa sălei cei mari; acolo îmi străpunse vederile lumina fla- 
«cărilor de nişte mangale de tombak poleit; un sunet plăcut de viori, 
«de naie, de tambure, amestecat cu glasuri femeieşti, dulci şi pătrunză- 
«toare, mă fermecară şi pare că îmi legară mâinile şi picioarele în fiare ; 
«nu -mai ştiu cum d'odată mă aflai sculat repede şi, în fuga mare, tre- 
«când peste câte spusei, abia am nemerit poarta cea mare a curţii şi am 
«mulţumit lui Dumnezeu, căci m'am văzut cu picioarele slobode scăpat 
«din asemenea ispite». 

Aceste cuvinte ale smeritului călugăr ne dau o ideie despre curtea os- 
tăşească a spătarului şi despre interiorul desfătător al satrapului. 

1) “Epumoc 7 Omuoxstdmpaxheiros Myyrhoo rob Ispăraăpt 
saco. SL, ta Lap: 19° 

nuiesc simtimintele de adâncă durere ce se revärsarä in inima 
lui lănăkiţă, după mortile repezi şi succesive ale soțiilor sale 
d'intâi. Transcriem aci pe rând aceste două poetice nestemate, 
în care cea mai aspră critică va aveă foarte puţin de censurat : 


«Amărâta turturea | Acolo o duce dorul, 
Când rămâne singurea, | Ca s'o vază, s'o lovească, 
Căci soţia şi-a răpus, Să nu se mai pedepsească... 


Jalea ei nu e de spus. 
5 «Când o biatä păsărică 


«Cât trăieşte, tot jeleste | Atât inima îşi strică 
Si nu se mai insoteste ! | Încât doreşte să moară 
Trece prin flori, prin livede ; | Pentru a sa soţioară. 


Nu se uită, nici nu vede. | l 

| «Dar eu, om de ’naltă fire, 
«Şi când şade câteodată, | Decât ea mai cu simtire, 
Tot pe ramură uscată ; Cum poate să-mi fie bine ?.. 
Umblă prin dumbrav'adâncă ; Oh! amar şi vai de mine« ! 
Nici nu beå, nici nu mănâncă. | $ 


x = 
«La o'ntristare 
| Amară foarte 
Incât cel ce-o are 
Să'şi roage moarte. 
N ai ce să faci! 


«Unde vede apa rece, 
Ea o turbură şi trece; 
Unde e apa mai rea, 

O mai turbură şi beă. 


«Trece prin pădurea verde 
Şi se duce de se pierde; 


| 
| «Nuwi mângâiere 
Zboară până de tot cade, 


Nici o putinţă 

Acel ce pere 

Să-ţi deà credință ; 
Trebui să taci!» 1). 


Dar pe lemn verde nu şade; 


«Unde vede vânătorul, 





«Eps tàs noovés tov, ENS Tå AUTO, 
«Fu Toùç Epworăs tov uthodoz œavepà, 
«loù doymuos zoxovz sy savn, Ý tpe, 
ais cpévmos, Tis COLPWY, Tis eduopros TCAD. 
l azb tas Bobhac èy po TOTAT I 
«pal Tis Téy Eyreorădn, X sora 540 LOT), 
«Ti Gpyuwy Trawaziroas; vă Eyn Pr soi! 
«Haz Téva ar tàs Godhas èy drives doyiy! 
«Ilpozip ONA AAL TOTO TPAYÒY, APYOVTIAOY | 
«Aal Troy Apyéviwy ro ebyevrny l» 
1) Această poezie figurează printre modelele de versificatiuni date în 
gramatica autorului. i 

In sfârşit, să mai culegem dintre puținele versuri rămase 
dela acest părinte al limbei noastre, o frumoasă canzonetă 
de ton elegiac, unde se räsfatä o dulce şi mângâioasă com- 
pătimire : 


«Spune, inimioară, spune, | «Fă-o cunoscută mie, 
Ce durere te răpune? Ca să-ţi caut doctorie. 
Arată ce te munceşte, | Te rog fă-mă a pricepe 


Ce boală te chinuieste ? 


Boala din ce ti se ncepe ? 
«Arată, spune, n'ascunde, 

Dă-mi un cuvânt şi mi răspunde; 

Spune, inimioară, spune. 

Ce durere te räpune ? 


Negresit că toate aceste mici floricele poetice au fost scrise 
în câte un repede moment de inspiratiune şi că într insele 
nu trebuie să căutăm silintele unui poet cu cuget de autor!). 
Pentru lănăkiţă Văcărescu, muza erà fecioara ce-i procură 
un minut de plăcere; omul politic, omul serios avea mai 
grave preocupaţiuni. 

Spătar, în al doilea rând sub Nicolae Vodă Caragea, el 
găteşte Turcilor un pod pe Dunăre la Brăila şi le adună za- 
herea la Silistra”); dar peste un an, 1783, August, vine domn 
Michail Suţu şi, la 2 lunie, 1784, acesta îl face vistier pentru 
a cincea oară şi atunci încă el pregăteşte proviziuni şi face 
un pod la Silistra pentru oastea otomană ce avea să inceapä 
războiul cu Austria 5). 

La 1786, Poarta, dupe un capriciu a lui Capudan-paşa, 
întrerupe şirul prinților aleşi din Fanar şi trămite Domn tà- 
rei Româneşti pe un tălmaciu ce fusese simplu pescar în in- 
sula Poros, Nicolae Mavrogheni. Această infracţiune la re- 
gulile urmate acum de şaptezeci de ani, produce o mare in- 
dignaţiune printre boerii români şi, cu toate că lănake Vă- 


1) Mai multe din aceste poezii au fost publicate cu modificatiuni, în 
deosebitele volume de cântece ale lui Anton Pann. 

2) Ist. Impär. Otom. Mns. p. 270. 

3) Idem. p. 223. 

cărescu e numit îndată (1787, lanuarie), din vistier, dvornic !), 
el însă nu poate suferi pe acest «om prost si la fire si la 
gândire şi la simtire»*). Ura lui e aşa de neîmpăcată în cât 
când, în memorialul său, vine vremea ca să vorbească despre 
dânsul, el începe spunând *): 

«Mavrogheni sosind în ţară dete pricină tuturor a rămânea încreme- 
niti după ce lau văzut ektrom sau poznă a tärei asemenea. Ce să po- 
vestesc eu faptele şi lucrările acestuia ? fiindu-mi şi ruşine să le iau în 


condeiu ; de aceia si le las la cei ce scriu analele Domnilor ca să facă 
această osteneală după datoria la care sau supus». 


Cu toate acestea el urmează a povesti întâmplările răz- 
boiului în care întreprinzătorul Mavrogheni îşi are şi el un 
loc însemnat, dar nu încetează a-i critică faptele şi a plânge 
relele ce el a adus peste țară $): 


«În multe rânduri i-am arătat aceste stricăciuni “te le pricinuia şi la 
devlet şi la ţară; dar cui să zic ?». 


Desgustul şi mânia Vă dures cbr ajung până la disperare. 

Dar să întrerupem cursul acestor nevoi politice, care vor 
aruncă viaţa sa întro nouă fază de turburäri, şi să ne oprim 
în anul 1787, la tipărirea unei scrieri însemnate a lui. La 
acest an a eşit de sub tipar cartea întitulată: 

«Observaţii sau băgări de seamă asupra regulilor şi orân- 
duelilor Gramaticei Româneşti, adunate şi alcătuite acum 
întâiu de dumnealui lanake Văcărescul, cel de acum dikeo- 
filax bisericei cei mari a Răsăritului şi mare vistier a prin- 
cipatului Valahiei ; se hărăzeşte de însuşi la prea cinstitul, 
Sfinţitul de Dumnezeu iubitor episcop sfintei episcopii Râm- 
nicului, Kyr Filaret. Tipărite cu porunca si 'blagoslovenia 
Sfinții sale acum, în Domnia prea înaltului şi prea lumina- 
tului princip a toatei Ungro-Vlahiei Nicolae Mavrogheni 
Voevod. In arhieria sfinfitului şi alesului de Dumnezeu mi- 








1) Istor. Imp. Otom. p. 226. 
2) Idem. p. 227. 

5) Idem. 

+) Idem. ,Mns. p. 232. 

tropolit si arhiepiscop al țărei, Kyr Grigorie. La leat 1787, 
în tipografia sfintei episcopii a Râmnicului, de Georgie 
Popa Costandin tip. Râmnicului». 

In acelaş an apărea, «/ympărită acum întru al doilea rând, 
«în Viena Austriei, la Iosif noblu de Burfbek, împărătescul 
«şi crăiescul al curții tipograf si bibliopol», o a doua edi- 
tiune din aceiaşi scriere, dar fără de precuvântarea adresată 
către episcopul: Râmnicului Filaret. Insă, atât acest persona- 
giu cât şi dedicatiunea cărţii, au importanţa lor. Mai întâiu 
“acest Filaret, om luminat şi iubitor de ţară, odinioară archie- 
reu sub titlul de Mireon, se alesese episcop la 1780 şi ur- 
mase cu stăruinţă tipărirea Mineelor româneşti pe care el, 
cu predecesorul său episcopul Chezarie, le tradusese în limba 
pământeană 1). Întoarcerea succesivă a cărţilor bisericeşti pe 
limba naţională dela Mateiu Vodă Basarab în coace, are o 
însemnătate mare în istoria literară a limbei noastre. Aces- 
tui vrednic de laudă cleric închină lănăkiţă scrierea sa şi de- 
dicatiunea este prin sineşi o laudă elocuentă a episcopului 
şi o destăinuire pe scurt a ideilor märete ce mişcau sufletul 
autorului. Reproducem părţile mai însemnate dintrânsa: 

«. .Şi la cine altul se cuvine a se arătare meşteşugul cuvântului decât la 
indreptätorul de cuvânt adevărat? Si la ce alt se poate cercà metalul au- 
rului şi argintului decât la piatra cea cercätoare? Dumnezeiasca provi- 
denţă care te-a povätuit spre râvna acestei învredniciri, de a fi, adică în- 
dreptător de cuvântul adevărului său, te-a gătit mai înainte ca pe un vas 
primitor de acest mai presus de tot cuvântul firesc dar, împodobindu-te 
şi cu ştiinţa cuvântului firesc şi (sau pentru că erai impodobit cu ştiinţa 
cuvântării fireşti, te-a făcut îndreptător şi cuvântării cei peste fire, sau 
pentru căci te-a. ales a fi îndrepătorul cuvântării cei peste fire, te-a îm- 
podobit şi cu ştiinţa cuvântului firesc), acum eşti îndreptător şi al unui 
cuvânt şi al altuia. 

«Deci un bine-credincios al acestui cuvânt ce propovădueşti, care poate 
sa amăgit socotind că a alcătuit un meşteşug al cuvântului gramaticesc 
prin care să poată dobândi şi ştiinţa cuvântului firesc, la cine se cuvine 
să'l aducă? la cine să-l cerce? şi la cine să-l hărăzească altul decât la 
cea întru toate vrednicie a ta? 


!) Istoria bisericească tradusă româneşte de Alex. Geanoglu-Lesviodax. 
Bucureşti, 1845, p. 437. 

«Dar când şi Gramatica aceasta, sau mai bine să zic Observaţii asupra 
idiotismei limbei noasire în starea ce se află acum, după regulile gra- 
maticeşti, nu este de altă limbă ce fieşceşi care nu au câte puţine gra- 
matici, ci este de limba Românească ce nu are în starea ei nici una până 
acum, limba patriei noastre, prin care cuvântăm, limba cu care ne în- 
chinăm marelui Dumnezeu, proslăvind întru închinăciunea Treimii cei de 
o fiinţă, limba cu care cuvântând petrecem viétuirea aceasta vremelnică 
şi nădăjduind dobândirea acei statornice, ne străduim a o câştigă. 

«Şi către acestea, când urmează ca şi această gramatică să-şi ia ince- 
putul său din Mehedinţi şi Romanați, iarăşi de eparhia sfințirii tale de 
unde au inceput a i se zămisii, au a nu fire, au perzania ei, ce mai ră- 
mâne să faci decât la iubitorul de cuvânt şi fericitul tău suflet să o 
häräzesc ? à 

«Ştiut este la ştiinţa sfinteniei tale că marele acela Traian, împăratul 
Romanilor după ce, nesuferind a mai plăti tribut şi a da dajde la craiul 
Dachilor, care încă dela Domeţian rămăsese în regulă şi după ce au venit 
aici în două rânduri in crăia Dachilor şiau trecut apa Istrului sau a Dn- 
nării pe trecerea cea de piatră ce ese în judeţul Mehedintilor, a căria se 
vede rämäsita stâlpilor şi până astăzi, la anul 104 dela Christos, trecând 
prin ţara Românească şi supuindu-i-se ţara aceasta... la al doilea bătălie 
şi războiu a perit craiul Dechebal, a căruia i-a adus capul la Roma şi i-a 
supus crăia le scripturile Romaiceşti şi după ce s'au şi numit Dachicu... 
voind să-şi facă stăpânirea ohavnică şi fără nici o îngrijare, a adus mul- 
time de Latini şi Italieni aici, şi dintr'aceia, cei ce sau aşezat întru să- 
lășluire aici, întâi au coprins judeţul Romanatilor, care le poartă şi nu- 
mele şi până acum şi din preună cu acela şi celelalte ale crestinestei tale 
eparhii; apoi sau întins şi în celelalte şi in Transilvania şi în Moldavia 
şi spre ţinuturile Timişvarului şi pe marginile Ungariei şi pe apa Tisei 
în sus, în toată crăia Dachilor... 

«Ar fi lucru de mirare, si il poate socoti fieşteşi-cine, cum în vreme 
de 1661 de ani, a nu se află vre-un om ca să grijască să coprinză starea 
limbei prin mijlocul a vre-unei gramatici şi să adune terminii filosofici 
prin vre-un. Dicţionar sa să poată tălmăci cu înlesnire cărţile de ştiinţă 
în limba Românească şi să nu mai pue în osteneaă pe locuitorii acestor 
eparhii ce vor pohti să fie scriitori de ştiinţe şi filosofie, ca să înveţe altă 
limbă străină, întru care să le afle acestea... 

«De aceea şi cugetând să aduc şi această limbă a noastă în sistema 
grămăticească după starea ce se află acum şi socotind că au a nu fire 
sau perzania ei cea dinceput din eparhia sfinteniei tale s'au zămislit, iubirii 
tale de Dumnezeu se cuvine să o hărăzesc, că iarăş intru acea eparhie 
zämislindu-se, de acolo să i se facă şi naşterea şi creşterea în celelalte 
părţi, precum şi a nu fire după dreptate şi cuviinţă. 

«intelepte părinte! Am ostenit ostenind şi am obosit străduindu-mă, nu 

ca să fac gramatică, ci numai băgări de seamă asupra gramaticei limbei 
noastre. Un dumnezeesc părinte şi dascăl bisericesc (marele Vasilie) m'a 
pus întru această trudă cu a mă face vinovat când nu voiu face un bine 
ce aş puteă, întocmai ca cum aş fi făcut răul ce este văzut. Un filosoi 
latin (Seneca) mi-a dat în tot moment inimă şi curagiu zicându-mi: nici 
un lucru nu este greu a se birui de către lucrarea îndeşilă si cu tărie, 
şi de către silinfa cea ci scumpătate. De câte ori am luat condeiul: să 
scriu, de atâtea ori am şi hotărit să mă părăsesc de această epiherimă 
grea şi după ce am sosit la această stare, nu pot iarăşi să numesc Gra- 
matică această alcătuire, fără de numai Băgări de seamă asupra idiotismei 
limbei noastre spre regulile gramaticeşti; de am a cădeă în vină căci am 
făcut, un om plin de amathie şi nestiintä, această îndrăzneală să scot 
acest-fel de carte în vedeală, învinovăţirea-mi este iubirea patriei, a veci- 
nătăţii şi a Românilor ce vorbesc cu această limbă, şi sunt gata să-mi 
iau dela aceştia pedeapsa după vina mea. Să nu se mire sfintenia ta de 
această propunere şi să o socotească doar ca un ritorism. Te incredintez 
că însuşi simpatriotii mei vor să-mi găsească la această alcătuire metahne 
şi greşeli; când însă? — După ce se vor face dintr'aceasta, destoinici, 
(şi să-i învrednicească Dumnezeu prin blagosloveniile sfintiei tale); şi 
atunci le voiu da pe un filosof latin (Salustie) să le răspunză că arhi- 
stratigul se împărtăşează de slava ce dobândesc ostașii lui biruind, iar 
şi de nu vor vrea să-l auză şi vor pofti ca să primesc a fi biruit, la toate 
sufletul meu se mulţumeşte, şi de'am greşeală, se va desfăimă si un fi- 
losof grec din cei vechi (Tales) care ma invätat să mor pentru patrie. 

Întâmplarea şi norocul de multe ori face aceia ce nu poate face tim- 
pul şi vremea. Unde puteam găsi duhovnic ierarh ca să judice în taină 
şi nu de faţă? şi acela plin de învăţătură să poată judică gramatica ? Si 
acela episcop Râmnicului, a eparhiei de unde s'au perdut a fire a grama- 
ticei, care să voiască să-i dea începerea de acolo ? acela destoinic a-mi 
indreptà greşelile? acela îndreptător la câte am trecut cu vederea? Unde 
puteam găsi vremea a unui mitropolit şi arhiepiscop al tärei, iubitor de 
a vedea lucruri de folos patriei ?... Unde puteam găsi princip sârguitor 
de cele d&folosul patriei ?... Unde puteam găsi fraţi boeri care să nu 
judice îndrăzneala, ci să-mi laude râvna ?... De aceia şi fericesc momentele 
ce aduc atâtea îndestulări nenădăjduite în vreme, şi de aceia, aducând 
această osteneală a mea în mâinile sfinteniei tale, a unui judicător în- . 
tocmai următor numelui propriu, şi împodobit cu toate cele ce sunt tre- 
buincioase spre înfăţişarea acestei cărţi. Mă rog întru Christos, fii sâr- 
ouitor a fi această începere de învăţătură, iar nu de privelişte, de trecere 
de vreme, şi eu iarăşi mă aflu în osârdie ca să aduc, de voiu avea viaţă, 
şi un Dicţionar la vedere; iar de nu mă voiu învrednici, las cliro- 
nomi şi pe fii mei cei trupeşti şi pe fii mei cei gramaticeşti ca să cli- 

ronomisească dragostea, râvna şi silinfa mea cea pentru binele, cinstea 
şi folosul simpatriotilor şi a Patriei». 


Posteritatea căreia Văcărescu încredinţează cu atâta ardoare 
lucrările la care el a pus cea d'intâi piatră, a profitat, putem 
zice, dintr'însele şi a lărgit cercul lor; dar meritul întemeie- 
torului e mai presus de orce dobândiri posterioare. Tocmai 
pe când învăţata Transilvanie, cu latiniştii ei Petru Maioy, 
Samuil Klain şi atâtea părinţi ai limbisticei române, abia 
încep a aduce prin tipar cercetările lor la lumină 1), lănăkiţă 
se sileşte şi dânsul a determină regulile confuze ce cârmu- 
iesc această limbă încă în pruncia sa; el face mai mult, 
căci simțind că cel d'întâi pas al limbelor spre cultură şi ar- 
monie; este poezia, el se încearcă a da reguli prosodiei ro- 
mânesti şi, profitând de cunoştinţa mai multor limbi ce el 
dobândise, mai nainte de toate, dă un rezumat instructiv des- 
pre istoria poeticei, exprimându-se la începutu-i într'astfel ?) : 


«Poezia este foarte vechie, precum se vede dela Greci, Arabi, Persi, 
incoa şi Evrei şi Chaldei. 

Grecii au obicinuit foarte mult poezie, şi puind osteneală. au aflat 
multe feluri de chipuri a alcätui.versuri cu mare meşteşug, cum se văd. 
Întâi le au obicinuit spre laude dumnezeieşti; după această şi spre laude 
omeneşti şi spre istorii, comedii, opere şi verice alt, cum au scris întru 
aceasta, läudatii Aristofan, Isiod, Evripid, şi vestitul Omer şi multi alţii. 

Latinii au urmat la aceasta întru toate Grecilor, precum se văd lău- ` 
datele şi frumoasele alcătuiri ale lui Ovidie şi Virgilie şi altora din cei 
noui şi până astăzi. 

Italienii, Francezii, Ispaniolii şi alţii ce li se trage limba din limba la- 
tinească ca nişte pârae, precum şi această a noastră Românească, n'au obi- 
cinuit a Mce versuri cu numere pe picioare ca Grecij si Latinii şi eu nu 
bănuiesc a fi pricina alta decât neaverea de multe litere vocale. 

Eu, măcar că sunt dator să urmez întru toate meşteşugului şi obice- 


- 


1) Gramatica română a lui Samuil Klain sau Micu a fost tipărită, cu 
litere latine, cu vre-o câtivà ani mai nainte, 1785. Este însă învederat că 
lănăkiţă n’aveà nici.o cunoştinţă despre dânsa, căci nu o pomeneşte de 
loc nici măcar prin aluziune. Tipărirea lucrărilor lui Petru Maior, Pau 
lorcovici, Molnar, Cichindeal şi alţii rămâne totuşi posterioară publicări 
gramaticale a Väcärescului. 

- 2) Editiunea dela Viena, 1787. p, 199. 

iului acestor limbi ce-l au la poezie, fiind poezia acestora şi dulce şi fru- 
moasă, dar în vreme ce suntem îndestulaţi şi de multe litere vocale şi 
diftongi, râvnesc să arăt şi vreo câtevă chipuri de versuri cu număr de 
picioare, dorind a urmă şi celor două mai sus arătate limbi, din carile 
avem începutul şi cu aceasta, ca să arăt şi evlavia cea dupe datorie ce 
are limba noastră la acelea». 


Ne oprim la aceste cuvinte, căci într'insele găsim cea mai 
fetăgăduită dovadă de aplecarea poetului către elenism, ten- 
dentä pe care am denotat-o la început ca generală în toată 
literata familie a Văcăreştilor şi pe care părintele ei o enunţă 
intrun chip aşă de putin îndoios. Tabelul istoriei poetice ur- 
mează cu caracterizarea Italienilor si Francezilor şi se sfâr- 
şeşte cu aceste cuvinte: 


«Toate versurile acestora, afară de mijlocul alcătuirii lor ce nul poate 
urmă fieşte'şi cine, afară de arătarea cea însufleţită a istoriei ce o dau 
la toţi prin urechi ca prin ochi, afară din pegylilg constructionei. şi or- 
tografiei, mestesugul este: 

l-iu À se păzi cursul cititului, având apăsările cu regulă tot un fel a 
unui vers cu altul, cum zic Arabii, vesin şi usul; acesta este la Greci 
numărul cu picioare, însă meşteşugit foarte, cum vom arătă. 

2-lea A se păzi constructionea şi ortografia şi noima pe deplin. 

3-lea A se face tăierile termenilor cele cuviincioase şi obişnuite. 

lar chipurile potrivirei lor la sfârşit, măcar că arătăm vre-o câteva 
versuri pentru. pildă, dar poate un poet, după orânduiala şi regulile gra- 
maticei alcătuind să facă şi alte multe chipuri, păzind câte am arătat 
pentru aceasta». 


Apoi printre deosebitele modeluri de versificatiuni unde 
alătură strofe cu felurite măsuri, el pune si aceste şease ver- 
suri în care, după ce a carecterizat cu seriositate gramatica 
şi scopul ei, sfârşeşte printr'o glumeatä invitare către cititori : 

«Gramatica e mestesug cearat' alcătuire, 

Şi toţi printr'insa pot aflà verice povätuire, 

Şi scrie încă intr'ales cu reguli arătate, 

Pe toţi învaţă d'a le şti fără greşeală toate, 

Şi versuri înmeşteşugite învaţă d'a se face. 
Siliţi-vă a o’nvätà |... sau faceţi cum vă place». 

D'ar urmă toţi oamenii, şi mai ales juna poporafiune a 
şcoalelor, această din urmă povatä a glumetului poet, negre- 

sit că foarte puțini ar invätà meșteșugul ce arată alcătuire. 
O, lănăkiță Văcărescule! d'ar şti copiii români că tu mai întâi 
le-ai inventat acea iasmă a gramaticei cu care dascălii îi mun- 
cesc atâta, ce blesteme nu te-ar mai blestemà ? Si noi însă, 
mai putin inocenți decât dânşii, îţi aducem laure ca părin- 
telui Gramaticei române ! 

Să lăsăm însă acum .în urmă lucrările literare, care şi-au 
avut şi ele locul în trecutii câti-va ani de linişte; sgomotul 
războaielor vine să intrerumpä paşnicele ocupatiuni ale vor- 
nicului Văcărescu, şi să aducă lui şi färei noui frământări. 

La lanuarie 1788, Austriacii încep războiul în contra Porții 1) 
Mavrogheni, nerăbdător a arătă slujbă Turcilor şi iubitor din 
fire al armelor, vrù îndată să intre insusi în luptă cu ostirile 
cezariceşti; în zadar Văcărescu se cercă a potoli aceste neas- 
tâmpărate dorinţe, a arătă principelui că întreprinde fapte 
mult prea îndrăzneţe şi al căror sfârşit poate să compromită 
soarta ţărei; atunci negresit el repetă cuvintele: 

«À socoti că poate 

Un om să facă toate 

Ori câte va gândi, 

Nu'i duh de isteciune 

Nici semn de 'nţelepciune ` 
Si no va dobândi.» ?) 

Cu toate aceste poveţe, ambitiunea oarbă d'a deveni se- 
raskier al ostirii otomane întuneca orice cuvânt dinaintea lui 
Mavrogheni. Cunoastem din cele mai sus arătate tendința bine- 
voitoare a Väcärescului către Austriaci; de altă parte ştim 
iară că el era foarte credincios Porții; dar din purtarea sa 
ne putem convinge că el avea mai cu seamă în vedere binele 
şi folosul patriei sale. 

D-l Vaillant 5) a dat răsunet vitejiilor lui Mavrogheni, îm- 
presurând cu o aureolă mincinoasä de patriotism românesc 
pe pescarul Poriot; d-lui scrie cu un ton emfatic: «Mavro- 


1) Ist. Împăr. Otom. Ms. p. 234. 
2) Din exemplele date în Gramatica autorului. 
3) Vaillant, La Roumanie. Paris, 1844, t. II, p. 255. 

gheni adună pe boieri şi, după ce citi fermanul Porții: — 
Boieri, le zice, iată -vrăjmaşul ; dacă sunteţi obosiţi de cotro- 
piri, la arme şi călări! — Aceştia, putin dedati cu aşa exer- 
cit, se scuzară care cu inexperienfa, care cu hainele sale, 
cei mai mulţi cu demnitatea lor.» Acestea sunt vorbe pom- 
poase, dar rău cugetate; Ce au, într'adevăr a face, când vom 
căuta lucrurile serios, serviciile cätre Turci ale unui Grec fan- 
tastic şi devotat Porții, cu vechile lupte ale Românilor pentru 
neatârnarea lor ? Mavrogheni nu poate fi privit ca un erou 
cu idei märete de liberare, ci numai ca un ambițios cu o bra- 
vură nesocotită. 

Intr'adevär ce folos puteau trage Românii din pärtenirea 
lor la asemenea lupte între Poartă si Austria? Politica cea 
mai sigură pentru dânşii, de câte ori n'au avut ceva să câş- 
tige în propriul lor avantagiu, a fost d'a nu lua nici o parte 
la aceste războaie ale Turcilor cu puterile vecine. O neutra- 
litate, mai ales armată, le ar fi putut însuşi totdeauna un fel 
de arbitragiu, mai folositor tärei decât rezultatele îndoioase 
ale unui războiu compromitätor şi, în orice caz, fără folos 
pentru dânşii. 

Aceasta o presimtise lănăkiţă Văcărescu, dar văzând că 
faptele lui Mavrogheni luau un curs cu totul contrariu, des- 
curajat şi mâhnit, el ceru a se retrage din funcțiuni şi din ţară: 

«Eu văzând că s'au început un războiu ca acesta, şi oblăduitor ţărei 
noastre iaste Mavrogheni, m'am prostit de dregătoria ce aveam pentru 
ca să nu fiu amestecat în faptele mai sus-numitului, fiind de tot ne- 
trebnice 1). 

Aşa văzând şi neputând să '] mai sufer şi mai vârtos temându-mă ca, 
să nu'mi arunce şi vro năpaste, precum a aruncat la multi nevinovaţi 
ca să'i jăfuiască şi la mulţi pe care "i avea pismă, căci îi surghiunea cu 
cartea lui la cetatea Giurgiului, 'i am arătat că eu nu pociu într'aceste 
vremi ca să şez aici în ţară, temându-mă de cele împotrivă şi am cerut 
ca să 'mi dea voie să merg la Tarigrad cu casa mea, mai vârtos că soţia 
mea este tärigrädeancä. El, şi pohtea să lipsesc de aici, dar nu voia să 


merg la Țarigrad, unde imi făcu provlimă ca să mă duc peste Dunăre 
la un serhat, de o cam dată (aşa îmi zicea), pentru ca să nu ceară şi 


1) Istor. Impăr. Otom, Mns. p. 230. 

alţii ca să meargă la Tarigrad, văzându-mă pe mine, si făgădui, că de 
acolo, or când voiu vrea să'mi trimit casa la Tarigrad, o va trămite cu 
cheltuiala lui şi eu să viu lângă dânsul. Eu şi mă multumeam să lipsesc 
odată de a'l mai vedea şisă merg unde mă voiu duce, am ales Nicopoia, 
numai căci ştiam mintea şi înţelepciunea lui Selim aga Varnadi-Sade. Se 
mai afla trămişi acolo zălog trei boieri, lanake dvornicul Moruz, Scarlat 
logofătul Ghika şi Tudorake paharnicul Guliano. Cu mergerea mea au 
mai trămis Mavrogheni şi alţi boieri, pe banul Nicolae Brâncoveanu, pe 
Dumitraşcu dvornicul Racoviţă, pe Manolake dvornicul Creţulescu, pe 
Costake Ghika logofătul, pe Dumitraşcu Fălcoianu clucerul şi pe stolnicul 
Alexandru Farfara. 1) 

«Două. lucruri cugetase Mavrogheni pentru trămiterea acestor boieri: 
unul, cu să arate la Poartă, când va fi împrilejire de vreme, că aceşti 
boieri au avut corispondentä cu Nemţii şi cu Muscalii mai înainte şi pentru 
ca să nu'i aducă în ţară întraceste vremi, de aceia "i au trămis zälog 
acolo ; şi altul, că de va vrea să întoarcă în tearä vre unul dintr'acestia, 
„să'l intoarcä cu multă luare de bani, precum au şi făcut în urmă dvor- 
nicul Greceanu, căruia îi trămisese soţia la Nicopole şi "pentru ca să 
o aducă indärät după rugăciunea sa, i-au luat rușfet (dar) talere 10,000 ; 2) 
eu am cerut în multe rânduri ca să 'mi dea voie sä’ mi trimit soţia la 
Țarigrad, socotind că voiu merge şi eu împreună, căci pe mine singur 
m'au chiămat de multe ori la Bucureşti, fără de a'mi cere bani, fiindcă 
avea ipolipsis la mine. Eu însă, despre o parte văzând dragostea întru 
care mă avea Selim-paşa....., despre altă parte, neputând suferi să mai 


1) De această exilare a mai multor boieri vorbeşte astiel şi Fotino, trad. 
de G. Sion. t. Il. p. 175. 

«La 3 August 1787 s'a declarat războiu între Poarta otomană şi Rusia 
«şi în primăvara anului 1788, vizirul lusuf-paşa a plecat cu mare putere 
«asupra locurilor din sus. Atunci şi Nicolae Vodă găsi ocaziune ca să 
«se lege de boieri. Sub pretext că erau haini şi necredincioşi către Poartă, 
«îi închidea şi, ameninţându'i cu moartea, îi storcea de parale. Pre fraţii 
«Brâncoveni, Nicolae şi Manoil, pe fraţii Ghiculeşti, Constantin şi Scarlat, 
«pe Dimitrie Racoviţă, pe loan Moruz şi pe loan Văcărescu cu fiul său 
«Alexandru, i-au exilat cu firman împărătesc la insula Rodos, pe bă- 
«trânul mare ban Pană Filipescu cu doui fii ai săi, Nicolae şi Constantin, 
«i-au exilat la mănăstirile Sfântului munte - (lanache Văcărescu zice la 
«Meteore); iar familiile lor le-a trămis la Constantinopol, şi pe altele 
«peste Dunăre în Bulgaria.» 

2) D-l Stefan Greceanu, posesorul acestui preţios manuscript, crede că, 
cu oOcaziunea acestei înturnări în ţară a vornicesei Elena Greceanca, s'a 
adus aici şi manuscriptul, care a îost urmat mai târziu de către autor, 
rămânând în casa Grecenilor. 

văz pe Mavrogheni, nam vrut să viu ci am şezut acolo, de la Martie 
până la Octomvrie». 1) 

In rägazul monoton si trudnic al exilului, activitatea lui lă- 
năkiţă nu putea să se înmoaiă; lipsit de treburile politice, 
de multumirile sufleteşti ce ocupară viaţa lui trecută, el căută 
mângâierea într'o lucrare serioasă, şi începu scrierea întitulată : 

«Istoria a prea puternicilor împărați otomani adunată şi 
«alcătuită pe scurt de dumnialui lanake Văcărescu, dikeo- 
«filax a bisericei cei mari a Răsăritului si spătar al Valahiei, 
«începându-se în vremea prea luminatului împărat sultan 
«Abdul- Hamid 1, la veleatul hegiret 1202 si Mântuitorului 
«1788, în Nicopoli a Bulgariei si s'a săvârşit în zilele prea 
«pucernicului împărat Sultan Selim III, la veleatul 1794 şi 
«1208, în luna lui Seval.» °) 

-Cu ce îndemn, cu ce mijloace au fost compusă această 
carte încă netipărită la 1860, autorul ne o va spune în pre- 
cuvântarea sa, care este tot deodată o pagină caracteristică 
pentru viaţa, simtimintele, aplecärile şi studiile sale ; într însa 
vom vedea pe scriitorul afectând modestia în bilşugul cuno- 
ştinţelor, pe bărbatul nepregetat suferind cu greu silita sa 
nelucrarea, pe patriotul român ducând cu mâhnire päsul tärei 
sale sfâşiate. lată cum se exprimă Văcărescu : 

«Mulţi din cei ce au vrut să scrie istorii după vremi, sau mai vârios 
din cei ce au râvnit a înoi cele scrise de alţii mai de înainte, fiind în- 
destulati de darurile ştiinţei, şi-au împodobit condeiul cu înfrumuseţate 
alcătuiri, strălucite şi de forme ritoriceşti, şi de meşteşuguri gramaticesti, 
şi prin mijlocul acestora au putut a birui şi fireasca înlenevire cea spre 


citanie a celor mai multi, a atâta şi pohta cea de multe ştiinţe a celor 
mai' läudati şi cu aceasta pe toţi îi au îndemnat a le citi de indesite ori 

1) Istor. împăr. otom. Mns. p. 235 et sp. 

2) Acesta este manuscriptul citat adesea până aci şi care e legat în 
două mici volume; în cel dintâi se află partea I şi inceputul pärtei a Il; 
in cel d'al doilea urmează partea a Il-a, întreruptă la faţa 277. Scrisoarea 
e foarte citeatä şi se vede a fi din altă mână, iar vierșurile intercalate 
şi unele note pe margini, sunt făcute de mâna autorului, cum se vede 
din asemuirea lor cu textul original al Gramaticei ce este în posesiunea 
d-lui loan Văcărescu. 

şi a dobândi folosirile cele ce se nasc din istorii. lar eu, aflându-mă 
desbrăcat de veşmânturile darurilor ştiinţei şi condeiul meu fiind numai 
abia putut a se ţinea în degetele nedăstoiniciei mele, nici se cuvenea 
să-l povätuesc spre .a împleti alcătuiri depărtate de dulceata aceea, fără 
care istoriile scriindu-se, deosebi că nu pricinuesc vreo folosire, supără 
încă şi auzul şi mai vârtos acelor ce fireşte nu sunt statornici a suferi 
cu răbdare prelungirea citaniei. Însă acum, la veleatul 1788, aflându-mă 
strămutat cu locuinţa spre vreme în cetatea Nicopolii din crăia Bulga- 
rilor, de lumeştile furtuni ale întâmplărilor şi de multele feluri de războae 
ce desăvârşit au turburat toată liniştea patriei mele, unde şi despre o 
parte, afiându-mă lipsit de toate trecerile de vreme cele veselitoare de 
suflet şi afundat în valurile întristărilor pentru patimile ce suferă iubiții 
mei simpatrioti, neputând eu acum află vreun mijloc spre a le tămădui; 
despre altă parte fiind şi de multe ori întrebat, ce împărat au supus 
Bulgaria şi Nicopoli, la sangeacul (steagul) otomănicesc, fără vrednicie 
m'am îndemnat a scrie o adunare istorică a prea puternicilor împărați 
otomani, pe scurt alcătuită, arătând de când şi cu ce mijloc au luat 
această stăpânire începerea ei şi creşterea şi starea şi urmările celelalte 
până astăzi, ca prin scurtarea povestirii să poată afla, fără multă oste- 
neală, oricine istoria othomaniceştei împărăţii, iar mai vârtos ca să mân- 
gâiu cu această osteneală şi petrecerea vremei cei turburate întru care 
mă aflu. lată, dau incepere, nädäjduind ca-fără zăbavă să-i arăt şi sfâr- 
şitul la obşte. 

Mulţi din scriitorii Zevarihurilor sau analelor turceşti, mai vârtos că 
la puternica această împărăție este şi mansup deosebit sau dregătorie, 
care este orânduit numai pentru a scrie Zevarihurile împăraţilor sau 
Vizantida turcească, care se numeşte Vacanuis, adică scriitor de cele 
întâmplătoare şi la acest oficiu se pun deapururea oameni impodobiti 
cu pricopseală şi acest Vacanuis, totdeauna este dator a se întâlni cu 
învățații Ulemali şi cu toţi luminatii Regeali şi mai vârtos cu Kethudan- 
Sadri-Azet şi cu Reizul-Kitabu, spre a cercetă toate vestirile, pricinile 
şi scrisorile ce merg şi vin la împărăție, ca să ea ştiinţă de toate cur- 
gerile lor şi să le aştearnă în alcătuirile istoriilor împărăteşti, ce se scriu 
de dânsul şi toţi numiții Regeali sunt datori să i le arate toate fără 
preget şi tăinuire. Dintr'aceşti istornici trei mi sau întâmplat a vedeà 
şi a citi; pe Naima, pe Raşid si pe Subhi, care au scris cu atâtea fru- 
moase teginituri şi îstileahuri sau metafore şi idiotisme şi potriviri la 
cuvinte si la ziceri în perioade ce le numesc Turcii cafiele, după obiceiul 
limbei lor, istoriile multor împărați după vremi, precum şi alţii înaintea 
acestora şi în urmă până acum, cum şi astăzi este scriitor slăvitul Eiveri- 
Efendi; nu cu mai putin gust au alcătuit istoriile turceşti şi multi alţii 
istornici Greci, Latini, Francezi şi Italieni (Nikifor, Zonara, Laonikie, 
Beungravie, Ladvocat, Cantemir, Voltaire, Buchener şi alţii) dintru ale 

cărora istorii cu multă băgare de seamă făcând o adunare, arăt pe scurt 
toate câte ar putea da o idee pe deplin la cititori de curgerea, starea 
şi ocârmuirea impăraţilor otomani». - | 


Într'adevăr el îndată urmează, dând o prescurtare de vieţile 
sultanilor, cu începere dela Mahomet, şi după fiecare din 
acele vieţi, rezumează caracterul şi faptele Padişahului, descris 
prin câteva versuri care 'şi schimbă adesea măsura şi tonul 1); 
astfel procede în toată partea întâi care e de 131 fete 
manuscripte. A doua parte se deschide cu viaţa sultanului 
Mahmud I (1730),.subt a cărui împărăție autorul au văzut 
lumina lumii; de aci încolo evenimentele împărăției se 
amestecă cu ale färei şi mai ales cu întâmplările vietei scrii- 
torului, precum am arătat în numeroasele citatiuni prece- 
dente ; de aceea şi interesul creşte în mari proportiuni. Ne 
place a citi acest memorial al unui bărbat ce joacă un rol 
eminent printre contimporanii săi şi ale cărui fapte politice 
sunt alternate cu lucrări literare aşa de folositoare. 

länäkitä, cum a văzut, întreprinse scrierea aceasta istorică 
în exilul dela Nicopole şi de aci înainte o urmă mai mult 
ca un jurnal al său privat, fiindcă de aci înainte el vorbeşte 


1) În general aceste versuri n'au nimic însemnat; spre dovadă vom 
cită din cele mai bune. Astfel vorbeşte autorul de Mahomet (p. 10): 


«Mahomet stătu în lume, om foarte însemnat, 
căci s'arătă din slugă, prooroc şi împărat 
Şi dătător de lege, ce după ce-o întocmi, 
în: trei părţi ale lumei, de multi se priimi». 


Astfel de Osman. (p. 24): E 


«D'a se numi Eroe în lume cineva 

Osman trebui să fie, iar nu doar altceva. 
Făcu ’ntâi stăpânire, apoi s'au arătat 

fără războiu şi 'n grabă, Halif, şi Împărat, 
Îşi adăogă devletul cu ţări şi se făcu 

începere şi părinte împăraţilor d'acu». 


Astfel de Murat I. (pag, 32): 


«Murat peri la pace 
iar nu când se bătea; 

mai mult de cele ce s'au întâmplat lui şi celor ce-l încon- 
jurau ; să-i mai lăsăm dar cuvântul ca să ne spună soarta 
mai grea ce aşteptă pe exilați 1): 


«Noi ce ne aflam la Nicopoli fără de protecţia lui Selim-Paşa, căci îl 
trămisese împărăţia la Bender, întrun serhat, lipsiţi de toate cele tre- 
buincioase şi ca cum eram închişi, căci nu eram slobozi să mergem aiurea 
şi nu numai nu ne aflam atunci în vreo vină, ci unii din noi aveau şi 
merit la devlet, dupe credinţa cu care ne-am purtat în ceailaltă resmiritä 
“mai vârtos eu că aveam de atunci fermanuri şi multe buiurultiuri ară- 
tătoare de aceasta, între care se coprinde arătarea credinţei şi altor boicri 
am trimes un arzohal cu unul din boieri la prea înaltul devlet, întru 
care făceam rugăciune ca să avem voie să mergem în memaliki mah- 
ruse, la un loc cum este Odriul unde să putem a înlesni petrecerea 
vieţii. Acest arzohal, după ce lau luat vezirul, ne-au trimes răspuns să 
stăm acolo până ce va face hotărâre. a 

După aceia au sosit la Rusciuk, viind la Bucureşti si pârîindu-ne Ma- 
vrogheni cu multă pâră mincinoasă, dând şi la kaznea o sumă de bani 
au putut face ca să se trămiţă ferman cu un céaus împărătesc şi să 
iea şi pe şease din noi să'i ducă la Rodos surghiun şi aşa, lăsându-ne 
familiile- la Nicopole, la sfârşitul lui Noemvrie, am purces după poruncă 
si am mers la Rodos. Într'acest fel au curs lucrurile într'această 
iarnă (1789)... 

La Rodos eram afundati în multă întristare şi nu pentru noi, căci noi 
pe unde am trecut şi acolo am fost primiţi cu multă peripiisis (ingri- 











Ci dar Minerva tace, 
iar Marte cât puteă 
Stflgă la toţi să crează 
că şi-acu e slăvit, 
Şi cum peri toţi vază 
Că-i de vräjmas lovit». 
Astfel de Baiazet, (p. 37); 


«Slavă şi dobândire la împărat e fire 
şi sunt indatorati 
pururea să le ceară până măcar să peară, 
; şatunci sunt läudati. 
Si fulgerul să trece, nescine să se cerce, 
nu'i lucru necrezut, 
şi Baiazit de pere, cinstea lui aşa cere; 


de fatä e văzut». 


1) Istor. Impär. Otom. Mns. p. 224 et sq. 

jire) şi cinste de toţi cei mari, ci pentru familiile noastre. ce nu numai 
erau depărtate de noi, ci le lăsasem şi întrun serhat ca Nicopoli, fără 
nici o protecţie omenească». 


Doi ani de zile aproape trăiră boierii români la Rodos, 
înconjurați de onori la care grijele îi lăsau nesimţitori. lănă- 
kiţă Väcäräscu aveă cu sine pe fiul său cel mare, Alecu, 
fecior al întâiei sale soţii Elena Rizo, carele, crescut în şcoala 
părintelui său, promitea a'i semănă, ba şi chiar al întrece 
atât în capacitate politică cât mai ales, în geniu literar. E un 
frumos tabel istoric de a vedleà de acum înainte pe aceşti 
doui vrednici bărbaţi, tată şi fiu, străbătând împreună valurile 
furtunelor noastre sociale ! 

Domnița Caragea, a treia soţie a lui lanake, trecuse cu 
patru copii ai săi şi cu celelalte familii de boieri expatriati, 
la Arvanitohori din Târnova ; dar traiul rău şi proasta stare 
în care aceste familli vietuiau, redusese pe domnita la un 
singur fiu, care fuse în urmă poetul Nicolae Văcărescu vor- 
nicul 1). | 

Intr'acest timp Sultanul Selim III, mostenitorul lui Abdul- 
Hamid, şi Leopold, urmaşul lui losef, înclinară la pace ; Sul- 
tanul ordonă liberarea boierilor exilați (Februarie, 1790) si 
atât cei de la Rodos cât şi Filipeştii închişi de doui ani la 
mănăstirile de la Meteore, se adunară în Târnova şi de acolo 
trecură, la începutul lui lulie, la Andrianopol °’). 


«N'am șezut o săptămână şi mi-au venit o etriname a prea înältatului 
vezir Hasan-Paşa, întru care, dupe ce defăimă pe Mavrogheni pentru 
surghiunirea noastră, îmi poruncea mie, cu multe laude şi cum că fiind 
trebuincios, numai decât să mă scol şi să merg la ordie la Rusciuk, care 
mehtup se află cu multă cinste subt păstrare în arhivele mele». 


Se înţelege că el nu întârziă a se duce la vizir, pe lângă 
care se sileşte a înnegri cu cele mai aspre colori pe princi- 
pele inimicul lui; aceasta îi eră lesne acum, căci Mavrogheni 
plätise cu ruşinea învingerii, nesocotitul său devotament către 

1) Istor. Impär. Otom. Mns. p. 254. 

2) Idem, p. 253, 255. 

Turci. In orice cas sacrificiul trebuie să fie cumpänit după 
persoanele către care se îndreptează ; această regulă de po- 
litică, boierii noştri cei vechi o cunoşteau foarte bine şi de- 
votamentul lor către străini urma în totdeauna asemenea pro- 
porţiuni. Cu timpul, cumpăna vechie s'a perdut. 

Lui MavrogHeni i se tăie capul la satul Bela, şi lănăkiţă 
îndată scrise boierilor din ţară, după porunca vizirului, că 
dreptatea împăratului făcuse răsplătire lui Mavrogheni, de 
care veste s'au bucurat cu toții !). 

Petrecerea Văcărescului în tabăra vizirului de la Rusciuk e 
privită de dânsul ca o epocă de strălucire, căci se bucura de 
toată încrederea regealelor turci şi pregătea reînturnarea or- 
dinei anterioare in ţară, ocupată acum de Austriaci ; el dobân- 
deşte. cu ferman împărătesc plin de laudă «carele şi acesta 
se află păzit în scrisorile mele cu multă evlavie» 2), voie de 
a merge în Ahdrianopole şi petrece acolo iarna, cinstit şi iubit 
de toţi paşii turci; în primăvara următoare pregăteşte în secret 
poduri pe apele ţărei pentru Turci ; în sfârşit serveşte cu vred- 
nicie, cu inteligenţă, cu credinţă Porții; dar nu ştiu pentru 
ce simţim o tainică mulţumire de a vedea manuscriptul în- 
trerupt în mijlocul povestirii acestor slujbe slugarnice, pe care 
ne ar părea mai bine a le vedea împlinite de alţi oameni, 
demni de a servi, iar nu de a comanda. Paginile din urmă 
ale manuscriptului se citesc cu neplăcere, căci ele destăinuiesc 
o slăbiciune într'un caracter aşa bine conformat; ne mirăm 
citind cum a putut să se incuibeze o nevrednică mândrie în 
inima aceluia care zisese : | 

«Ce'ai să'mi zici de mândrie? 
Eu n'aş fi mai vrut să fie! 
Căci se'mpotriveşte firii 

Şi legii şi omenirii. 

«Om la om să se arate 

Ce cum nu'i e ca un frate! 


ne — —- 


1) Istor. Impär. Otom. p. 270. 
2) Idem. 

Tot cu rea deosebire 

Face pe la toți privire; 

«Cu turbare, ca o vită,. 

Şi natura n'e-urâtă. — 

Aib'o cin'va vrea s'o aibă, 

Dar cu mine treabă naibă!l)». 

Aceste cuvinte sunt în contrazicere cu faptele, când vedem 
pe lănăkiţă atât de aïnetit de onorile ce îi fac Turcii, încât 
pentru dânşii îşi sacrifică demnitatea sa de autoritate pă- 
mânteană. 

«In toată această curgere de vreme, judicätile si pricinile se căută de 
mine şi de câte ori venea la cortul meu cu pocloane, îi luam însumi eu 
(pe Români) cu pocloane şi'i duceam pe la Regeali cu pocloane, pe unii 
ya Kehaia Bey, pe alţii la Tefterdar, pe alţii la Ceauş Paşa şi arătam că 
ntr'adins au dus pocloanele pentru dânşii şi le priimea cu libov stăpânii, 
şi le dăruia galbeni din destui; într'acest chip am otcârmuit trebile täreii 
cu multă plăcere a stăpânilor, până când s'au făcut armistitia cu Nemţii» 2). 

Negreşit că această îngrijire înjositoare de a preveni toate 
capriciile, de a linguşi toate dorinţele Turcilor, la care autorul 
pare a se închină ca dinaintea unor netăgăduiţi stăpâni, re- 
voltă azi oare cum demnitatea şi amorul propriu al Româ- 
nilor, desteptati acum din umilinţa timpilor fanariotesti; ne 
pare rău, ne întristăm când vedem un om cu o naltă inte- 
ligentä, cu un suflet patriotic, aşa plecat subt acel jug degră- 
dător ; dar spre scuza lui — dacă înjosirea admite scuză, — 
să ne aducem aminte că asemenea evenimente se petreceau 
pe când spirituosul şi simtitorul Principe de Ligne, general 
în armata austriacă, scriă despre boierii țărilor noastre, aceste 
mâhnitoare cuvinte: 5). 

1) Din exemplele Gramaticei. 

2) Istor. Impăr. Otom. Mns. p. 262. 

3) Lettres et Pensées du prince de Ligne. Vienne, in 32, p. 232. Tot 
in acea scrisoare, p. 236, autorul adaoge: «Rien ne ressemble à la si- 
tuation de ces gens ci. Soupçonnés par le Russes d’avoir de la préfé- 
rence pour les Autrichiens, suspects à ceux-ci qui les croient attachés 


aux Turcs, ils désirent autant le départ des uns qu'ils craignent le retour 
des autres». Vezi si Mag. pentru Dacia, tom. V, p. 360, 19. 

»Boierii vorbesc putin. Temerea ce au de Turci, obicinuinta de a auzi 
tot ştiri rele şi asuprirea ce exercită asupra lor divanul de la Constan- 
tinopol şi hospodarul i-a deprins cu o neinvinsă întristare. Cinzeci de inşi 
cari se adună pe fiesti ce zi, când intr'o casă, când întralta, par a aşteptă 
mereu streangul fatal, şi pe fieşce minut auzi zicând :— Aici tatăl-meu a 
fost ucis din porunca Porții şi colea soră-mea, din porunca Domnului»: 


Oare cine mai mult de cât Văcărescu purtă tipărite în inima 
sa, aşa groaznice amintiri? In minutul de faţă cel putin, pa- 
tria sfâşiată de răsvrătiri, familia şi viaţa sa lăsate în prada 
nesocotitei cruzimi a Turcilor, cereau din parte i un cap 
plecat, un suflet umilit. Fără d'a încercă să! disculpăm, să 
deplângem totuşi acea tristă stare de lucruri ce supuneă la 
înjosire şi chiar sufletele cele mai mobile. | 

Ne place din potrivă a vedeà, câţiva ani mai in urmă 
(1794—1796), pe banul länäkifä Văcărescu în rivalitate cu 
Domnitorul Alexandru Moruz. Acest Domn, înălţat iute din 
dragomanat la tron, nu erâ însă un om lipsit nici de cunoş- 
tinfe, nici de spirit. Un jurnal francez contimporan!) ni 7 
descrie petrecând, într'un cerc de Europeni, cu jocuri de spirit 
în limba franceză, şi aceasta negreşit caracterizează foarte 
bine pe acel tânăr stăpânitor, inteligent şi luminat, dar iubitor. 
de plăceri şi de lux, iute şi artägos la fire, vrând ca toate 
voile să i se împlinească pe dată şi ca nimeni să nu-i stea 
împotrivă. In mai multe rânduri această iufealä de caracter 
pricinui conflicte neplăcute, şi länäkifä Văcărescu eră unul din 
aceia cari nu sufereau cu răbdare trufiile junelui despot. Incă 
de la 1793, virtuosul mitropolit Filaret, pe care l-am lăudat 
mai sus ca episcop de Râmnic, fusese silit de principe să 


1) Le Spectateur du Nord decemhre 1801, p. 317: «Pendant que la 
France devenait barbare, il y avait des pays barbares qui devenaient 
français et quand le plus pur de notre sang rougissait les ruisseaux des 
rues de Paris, la cour ce Bucarest jouait à toutes sortes de petits jeux 
d'esprit; le hospodar lui-même, élevé par un Français, ami des Français, 
parlant notre langue presqu'aussi facilement que nous, entouré d'une 
demi douzaine de nos compatriotes expatriés, dont il avait fait sa so- 
ciete intime, leur donnait l’exemple de méler de la réflexion et de la 
morale jusque dans les plus frivoles amusements etc.» 

demisioneze, fiindcă îndrăznise a se împotrivi la un nesocotit 
capriciu domnesc şi, rememorând amintiri clasice, îi spusese 
că, urmând după voia lui, sar expune a zice lumea de dânsul 
că se joacă copilăreşte, vpziăla: 1). Această aluziune la junetea 
sa înfurie pe Moruz şi bietul mitropolit fu constrâns să se 
retragă în răcoroasa locuinţă de sub Mitropolie ce au păstrat 
numele lui. 

Văcărescu fu mai dibaci şi mai norocit în lupta sa cu ne- 
suferita mândrie a Domnitorului; o anecdotă în timpii aceia, 
ce ni s'a povestit, va da o idee despre rolul important ce ocupă 
în trebile färei, cunoştinţele şi experienţa Văcărescului. Acesta, 
supărat de pretentiunile nemăsurate ale noului ceremonial 
domnesc, renuntase da mai cälcà la curte şi erà hotărât a 
nu îngădui câtuşi de puţin înfruntările obicinuite ale îngâm- 
fatului Fanariot. Intâmplarea îl sluji cu prisos şi-i dete prilej 
de a înfrânge exigenţele lui Moruz, făcând tot-de-o-dată şi 
färei un însemnat serviciu. In zilele acelui Domn, două mari 
urgii căzură asupra patriei noastre: ciuma de o parte seceră 
poporul cu o furie nespusă, şi de altă parte, se adăugă şi o 
foamete groaznică care adusese disperarea la culmea ei; lo- 
cuitorii de prin sate şi chiar cei din oraşe, stinşi de sărăcie 
şi munciţi de suferinţe, erau siliți a măcină coaja copacilor 
spre a'şi căpătă o hrană vătămătoare sănătăţii, care gräbeà 
şi înmulţeă mortile întrun chip spăimântător. Această stare 
de lucruri pricinuià o mare îngrijire Domnitorului, dar nimeni 
din Francezii, tovarăşii săi de jocuri, nimeni chiar din Divanul 
său nu ştiă să deă o povatä mântuitoare, cel putin un leac 
pentru uşurarea răului. Boierii se adunau în deşert ca să chibi 
zuiască ; izvoarele îmbelşugate ale färei erau secate; nimen- 
nu cuteză, de frica Turcilor, să chieme întru ajutor pe Austria, 
care apoi şi din fire nu prea e darnică, şi nimenui iar nu-i dă 
în gând să ceară ajutorinfä de la acei aspri stăpâni, în veci 


1) Nntoc, vnarátew, vnanyśvst, în Omer, Edison, Pindar şi alţii, 
când vor să vorbească de inexperienta şi de simplitatea copilărească; 
US VÝT, zice Esiod ca cum am zice noi, Copil bătrân, nătărău. 

ta a luă şi nu a dă; toate sfaturile erau sterpe. De aceia 
dle reclamau printre dânşii pe învățatul, pe iscusitul, pe 
ingeniosul ban lănăkiţă, la care rămăsese toate speranţele. 
Moruz trämise să'l poftească la curte, dar banul profitând 
acum, spre a-i înfrână oarba mândrie, de nevoia in care se 
află, se scuză arătând că e bolnav şi, că nu poate veni altfel 
de cât cu işlicul în cap, fiindcă pătimeşte de măsele. O ce- 
rere aşa de îndrăzneață! o asemenea infracţiune la regulile 
ceremonialului! un boier cu işlicul în cap dinaintea Domniei 
sale! Acestea pärurä lui Moruz necuviinte nespuse, neauzite, 
necugetate, monstruoase. Moarä lumea de foame, de ciumä, 
de ce o vrea, mai bine decât să vază Alexandru Moruz, 5 
Méyas AbOivrr= tic Bhayıaç, pe länäkitä Văcărescu cu işlicul 
in cap. 

Răul însă creştea cu paşi uriaşi, nemulţumirea poporului 
ajunsese la o schioapă de răscoală şi apoi boierii incepuse a 
murmură ; se sună de un arz-mahzar cu plângeri la Poartă ; 
scaunul domniei eră în sfârşit în pericol. Dinaintea unor 
astfel de prevestiri, Moruz îşi plecă fruntea trufaşă şi se hotări 
a primi pe banul cu capul acoperit. Văcărescu sosi lacurte 
cu gâtul îmbrobodit în şaluri, cu faimosul işlic de pricină 
afundat pe urechi, negreşit că trebuia să semene cu vulpea 
cea din fabulă, care veni la adunare, 



























«Dar însă oblojită, pe. sub barbă legată 
Şi cu un lipan mare la cap infäsuratä». 


Fânariotul îşi stăpâni indignatiunea sil pofti să şază la 
Ocul său de onoare:—«Arhon bane, — îi spuse cu o blân- 
lețe fätarnicä, după ce mai întâi arătă mâhnire pentru su- 
iintele lui, —în tristele peristasis în care se află acum ţara 
Steptäm si de la empiria Evghenii tale ca să ne simvulev- 
Seascà ce avem a face spre a depărtă asemenea disfichii.— 
psilotate, răspunse banul, puţine voi şti a spune eu, un 
biet bătrân retras din lumea strălucită ce împresoară pe 
Măria ta; dar pe cât poci să mă întinz cu mintea, socotesc 
că ar fi oare-care mijloc de uşurare. Nu mă îndoesc că bine 

cunoasteti că, deşi vechile kattihumaiumuri ale tärei nu po- 
menesc nimic despre aceasta, însă s'a făcut obiceiu diu zi- 
lele strälucitilor Domni ce au domnit înaintea Mării tale, a 
se da pe fiesce an zaherea îmbelşugată din ţară, la serka- 
urile turceşti de pe malul Dunării. Oare, făcând acum țara 
plecată cerere la înalta! Impärätie şi mai ales fägäduind cu 
dinadinsul, că în ani mai roditori, se vor împlini cu prisos, 
cele date acum, nu sar milostivi oare prea puternicul Im- 
părat şi ar porunci să se sloboadä tärei zahereaoa grämä- 
dită în jicnitele serhaturitor ? Ce cugetati despre aceasta, /p- 
silotate si domniile-voastre, Arhondes ?». 

Ideea păru tuturor minunată, ea se puse îndată în execu- 
fiune. Poarta consimti cu mărinimie a da azi un ou ca să 
capete mâine un bou şi bietul popor român se văzu uşurat 
prin bucatele ce se întoarseră din îmbuibatele cetăţi turceşti, 
în satele române flămânzite. Astfel lănăkiţă Văcărescu, cre- 
dincios traditiunilor de familie şi demn urmaş al Radului 
comisul Bilşug, scăpă ţara din foamete. Putem zice că el dą- 
tori această faptă meritorie, adâncei cunoştinţe ce avea despre 
toate relatiunile vechi si moderne ale Porții cu ţara Româ- 
nească ; în călătoriile sale prin Turcia şi mai ales în desele 
sale petreceri la Constantinopol, unde şi dobândise de la pa- 
triarhie printre alte onori, şi titlul de d’keofilax al bisericii 
Răsăritului, împins de spiritul său neobosit şi doritor de orice 
cunoştinţă folositoare tärei, el formase o cărticică în care cu 
multă strădare şi cheltuială de bani, isbutise a scoate din 
condicele împărăteşti, copie despre toate documentele! atin- 
gătoare de patria sa. Fotino ne spune că a căpătat această 
carte de la Alecu Văcărescu, fiul lui lănăkiţă, şi că a între- 
buintat-o spre a extrage unele acte şi a face, în Îstoria sai) 
un sumariu al documentelor dintr'insa. Această interesantă 
lucrare e acum perdută, împreună cu toate hârtiile impor- 
tante pe care lănăkiţă ne spune că le adună în archiva 
casei sale, numai notiţa şi extractul lui Fotino ne stau do- 


R 


1) Fotino, trad. de G. Sion t. II. p. 316 et. sq. 

vadă despre existenţa ei si totde-o-dată despre zelul nepre- 
getat cu care acel om, adevărat mare, întreprinse cultivarea 
limbei şi deşteptarea moralizatoare a datinelor noastre. 

Nu putem vedea fără mirare că stimabilul dl. G. Sion, în 
traducerea ce a făcut după cartea lui Fotino, la acest loc, a 
trecut subt cea mai deplină tăcere, laudele cu drept meritate 
ce autorul da banului lanake Văcărescu. Un literat cu aşa 
mult gust şi talent ca d-lui n'ar trebui nici odată să uite că 
lauda dreaptă şi meritată onorează mai mult pe cel ce o 
face decât pe cel lăudat!). 

lanake Văcărescu fu cu adevărat un om în veci memorabil, 
gloria nobililor fărei româneşti, onoarea familiei sale şi fala 
patriei, precum îl numeşte Fotino, să nu ne sfiim a o măr- 
turisi acum, după şeai-zeci de ani, când termenul ori cărei 
invidii sa încheat. Trecutului cel putin i se cade _ dreptate. 

In anii care am ajuns cu biografia acestui bărbat eminent : 
ne apropiem de sfârşitul carierei sale. 

Moruz, deşi Văcărescu scăpase domnia lui din urgia foa- 
metei, nu putea însă să mistuiască afrontul ce i se părea că 
încercase din partea boierului român, şi când după răpedea 
şi neprevesiita lui destituire, 1796, august 302), el se gândea 
că nu putuse a'şi răsbună asupra lui, spun că zicea cu o 
feroasă mânie :—«Dacă nu voi avea ştreang, când îmi va că- 





— i anpa a 


') lată textul grecesc, nu precum a fost abreviat în traducere de d-l 
Sion, Edit. grec. de la Viena, 1819, t. IL. p. 372: 

«Liv Toy dbw totay Basihxøv Veoziouizwy mapik: po 
a Âoncoy Ey tive BiSAtapiw rep not Édwzsy G Ev paxapiz Ti 
Jmést Ahkééavonos Baraptoros, îs vis elyce Adfer ard rap toñ 
LL h LOD TATPÒOF Todusy#hon uzi vov `lwávyovn toð Baxapésuon, ó 
ÒS Asiuvnotos Exs!vos TATÁHTOV, th EȚAINNOTIOLA Aéyw TV edys- 
von ris Bhayias, n tuh 705 yévovs, xal tò ad ynux ths zatpiõos, 
Sampos: dă CATAVTNS YENUATEY vă Apa mă pnytvra tox (46- 
TIAS, WY rau Bavay tõroyeipws) sis týv èv Kovoravrivoréhet dua- 
Tpi Ton and Ti ab avt tic Basrhcias xhovtobxix (xHINUAS).» 

2) Fotino, trad. de G. Sion, t. IL. p. 182. 

«dea lănăkiţă în mână, voiu luă pletele doamnei mele spre 
«a'l sugrumă !». 

Mai fericit de cât fiul său Alecu, banul lănăkiţă scăpă de 
stăruitoarea lui ură, căci a doua sa domnie nwl mai găsi 
pe lume; în cei din urmă ani ai secolului trecut, lănăkiţă Vă- 
cărescu răposă, neavând încă 60 ani fmpliniti, şi trupul lui 
fu depus în biserica sf. lon cel mare, alături cu casele sale. 

O vieatä nu atât lungă cât plină de fapte si de lucrări fo- 
lositoare, a însemnat acestui nobil bărbat un loc neperitor 
în analele româneşti ; faptele-i însă au rămas legate de epoca 
în care el a trăit, epocă tristă pentru noi, tabel întunecos şi 
umilitor, în care ne place totuşi a întrevedea umbra lui mai 
demnă şi mai măreaţă ; dar lucrările sale în cercul literar, 
acelea vor rămâne ca petre unghiulare pe care sau aşezat 
temeliile literaturei noastre. Gramatica sa, informă, necom- 
pletă, imperfectă, este însă întâia cercetare a regulilor limbei; 
versurile sale, puţine la număr şi restrânse în mici propor- 
tiuni, sânt însă întâiele modele de o perfecţiune poetică; is- 
toria Sultanilor sau mai bine Memorialul său e o operă 
prețioasă în neaverea noastră isroricä ; în sfârşit dicţionarul 
românesc, culegerea de documente, dacă le am avea, ar fi 
pentru noi alte scumpe isvoare. 

Nu putem dar tăgădui marile merite ale acestui bărbat şi, 
aruncându-ne în general ochirea asupra activităţii sale, exer- 
citată în toate sensurile, mai multe analogii de caracter, de 
spirit şi de fapte ne invită a'l asemui, negreşit cu deosebirile 
mari de fearä şi de vremuri, care ne dovedesc că, în zilele 
lui ca şi acum încă, eram departe de timpul când 

«Acest biet corb sărman 
lar acvilă s'ar face, 


Ş'ori ce Român ar fi Roman 
Mare 'n războiu si 'n pace,» 


ne invită, zicem, a'l asemui cu un Roman strălucit, eu Ciceron. 
Intr'adevăr, la amândoi se văd, desvoltate în cercuri deo- 
sebite şi neegale, aceiaşi neobosită activitate care le dă un 
rol în toate treburile politice, fără d'a stânjini lucrarea lor 

intelectuală, aceiaşi varietate de cunoştinţe şi de ocupatiuni, 
aceiaşi multiplicitate de talente felurite, acelaş gust pentru 
viaţa fastuoasă, pentru toate plăcerile atât sufleteşti cât şi 
simtuale, şi chiar acelaş colţ de vanitate care se iveşte pe ici 
şi pe colea în operele şi în faptele lor. Să nu se mire nimeni 
de o asemenea alăturare, poate neproportionatä. Natura a 
semănat geniul prin toată întinderea omenirii ; dar societăţile, 
dupe vremi şi ţări, îl desvoltă numai atât pre cât le stă în 


putere. 
Bucureşti, 1860. 





9° 


Adaose si indreptäri. — 1. Mai nainte de a sfârsi tipärirea acestui . 
articol asupra Väcärestilor, în Revista Română, am avut multumirea a 
putea elucidà cestiunea de genealogie ce eră incă confuză pentru noi. 
- - Genealogia familiei Cantacozinilor dela anul 800 şi până la anul 
1787, frumos manuscript pe pergament în posesiunea răposatului d. Const. 
Cantacozino, ne-a dat, la pag. 398 şi urm., desluşirile de mai jos: 

«lanake Văcărescu (cel d'intâi lanake) eră frate vitreg cu Doamna lui 
Constantin Voevod Brâncoveanul... el a fost însurat cu sora lui Bărcă 
(poate Bărcănescu) mare logofăt şi a născut cu soţia sa patru fii: 1. 
Constantin mare vistier, şi apoi mare logofăt subt Nicol. Vodă Mavro- 
cordat, a fost însurat cu Maria fata marelui vornic lordake Creţulescu 
şi a soţiei lui, Domnița Safta, fiica lor Elena a ţinut pe Michai Canta- 
cuzin (fratele Pârvului spătarul de cari am vorbit); — 2. Barbu; — 3. 
Ştefan (tatăl banului Iănăchiţă) ; 4. — Radu». 

Dintr'acestea vedem cum se rudeă cel d'intâi lanake Văcărescu cu Cons- 
tantin Vodă Brâncoveanul, şi cum al doilea, lănăkiţă, se rudeă cu Can- 
tacuzinenii. 

2. In biserica schitului Măgureanu, din deal dela grădina Cişmegiului 
in Bucureşti, care biserică este începută de logofătul Constandin Vä- 
cărescu, unchiul lui lănăkiţă şi sfârşită pe la anul 1760 sub domia lui 
Const. Mich. Vodă Racoviţă, de ginerele logofătului, vistierul Michaiu 
antacuzino, se află pe päreti, deosebit de multe portrete ale Cantaco- 
zinilor, însă cei mai multi fără nume, portretele următoare din familia 
Văcăreştilor ; «Constantin Văcărescu vel logof. cu jupăneasa lui Maria, 
Şi lanake Văcărescu vel Agă cu jupăneasa lui Stanca.» Acesta € tata lui 
Constantin. 

3. Printre exemplele de versificare date de lănăkiţă Văcărescu în 
Gramatica sa, găsim şi cele următoare, în care autorul se sileşte a urmă 
regulile prosodiei antice : 


e 

Şi ce voiesc, cum poci sarăt? Am glas? Muză, grăeşte! 
Zi ce se cuvine sau fă-mă a 'nţelege 

Cum să arăt mai pe 'nţeles, în grai, curgere bună, 
Cugete frumoase, cu poetice faceri. 


= ” $ 
Ce are, cine sin ce fel să ne arate? — . 
Silinta câte nu săvârşeşte ?n vreme! 
Războaie face cu'mpotriviri ciudate, 
Aduce, duce, osteneala şi-o are; 


Drept hrană dulce încă şi bucurie ! 
Apleacă firea şi voinţa şi-o cere. 
Nescine unde-ţie-o ca o basis 

La ver-ce treabă va avea da 'ncepe. 


Inţelesul acestor două strofe se restabileşte astfel: Si în ce fel să ne 
arate cine ce are în sine? adică: Cum să'şi dovedească omul talentele, 
puterile ? — Poetul răspunde : Prin silintä, căci silința câte nu săvârşeşte 
cu vremea ? Ea face războaie, aduce, duce, se osteneşte ; dar răsplata 
ei, dulcea ei hrană e bucuria. Ea apleacă şi firea şi cere ca voința sa 
să se împlinească cu or ce preţ. De aceia nescine ori unde va avea să 
să înceapă vre-o treabă, să o iea, să o fie ca o bază a lucrării sale. 





Psaltirea 
TRADUSĂ ROMÂNEŞTE DE DIACONUL CORESI 


TIPĂRITĂ LA 19597 


Una din cauzele care aduc mai multă impiedicare ‘la răs- 
pândirea ştiinţei şi la popularizarea cercetărilor asupra limbei 
şi istoriei, în sânul naţiunii române, e putina comunicare de 
idei, puţinele relatiuni intelectuale ce există între toate ţările 
unde limba noastră se vorbeşte şi se cultivă. Lucrările băr- 
batilor studioşi rămân izolate în cercul provinciei unde au 
fost produse, şi adesea majoritatea publicului român nici că 
bănuieşte despre scrierile nationale care circulă intro ţară 
vecină locuită şi aceia de Români, miscati de aceleaşi idei şi 
simtiminte, de aceiaşi trebuintä de cultură. Cărţile tipărite în 
Sibiiu, în Blaj, în laşi abia pătrund până în Bucureşti, şi vei 
întâlni rare ori în acele oraşe, producte literare din capitala 
României. 

Această lipsă de comunicatiuni intelectuale produce nu 
numai răul de a întreţine provincialisme în limba scrisă şi 
d'a împiedecă formarea definitivă a unui dialect cult şi literar 
în care să se contopească sau să se controleze toate idiomele 
locale şi toate sistemele filologice individuale ale Românilor, 
dar încă tinde a izolă pe Români unii de alţii, prin deosebite 
idei şi tendinţe, inspirate publicului în fiece provincie, de scrii- 
torii locului. Cât mai profitabil ar fi pentru naţiune, propa- 
garea întinsă a ideilor, care ar proveni dintr'un schimb *ne- 
incetat al productiunei culturei Românilor! Câte foloase ar 

trage toți în general din lucrările izolate ale bărbaților de 
merit ce sunt răspândiți prin deosebitele centruri locuite de 
Români! Numai astfel am puteà dobândi un simțimânt neted 
şi adânc de naționalitatea noastră ; numai astfel am puteă 
prefui mai bine puterile noastre morale; numai astfel am 
putea urmă o cale aleasă şi cumpănită după adevăratele. 
noastre mijloace si trebuinte. 

Aceste cugetări ne sunt sugerate acum de o simplă ces- 
tiune de studii literare. Pe acest tărâm cel putin, toată lumea 
ar crede că toţi Românii sunt uniţi şi că ei lucrează împreună 
spre a duce limba lor la o stare de cultură necesară oricărei 
limbi ce se vorbeşte de o naţiune care tinde la propäsire. 
Din nenorocire, chiar într'aceasta se vede curat o lipsă de 
unire în idei; limba a luat căi deosebite în deosebitele pro- 
vincii şi a ajuns chiar, prin neasemuirea tendinţelor ce mână. 
pe unii şi pe alţii, ca Români de acelaş sânge şi de aceiaşi 
credinţă, abia să se mai înţeleagă. Mărturisim că articolii 
unor gazete române publicate de Ardeleni şi Bănăţeni, rămân 
uneori cu totul neînţelese publicului din Principatele-Unite, 
şi poate că acelaş trist fenomen se produce şi în Transil- 
wania şi Banat pentru cititorii unor scrieri dela noi. 

Poate că timpul va curmă de sineşi aşa nefericite neînte- 
legeri ; dar nu e mai putin adevărat că noi înşine avem da- 
toria de a lucră cu stäruintä in contra perpetuării unor ase- 
“menea divergențe de idei şi de tendințe în cultura limbii 
române. Aceasta o putem face studiând mai ales cu luare 
aminte lucrările serioase ce se fac asupra acestei materii de 
către frații noştri de peste munți, cari fiind încă de mult 
dedati cu studiile filologice, sacrifică în adevăr adesea siste- 
melor archaice, spiritul limbei noastre, pe care noi, cu mai 
multă uşurinţă, îl subordonăm foarte des la imitatiunea putin 
raţionată a limbelor neo-latine moderne. Între aceste două 
extreme, socotim că este o cale mezie, calea studiului istorie 
al limbei, cercetarea amănunţită a feluritelor faze prin care 
graiul poporului român a trecut, ca să devină, din idioma 
rustică a colonilor romani din Dacia, limba de azi a Roinâ- 

“nilor aşezaţi la poalele Carpaţilor, pe malurile Dunării şi prin 
văile Pindului. 

O asemenea încercare s'a făcut de către d. Timoteu Ci- 
pariu, canonic din Blaj, carele în anii 1854 şi 1858, a pu- 
blicat două volume importante, dar din nenorocire puţin răs- 
pândite şi puţin cunoscute de Românii din provinciile dunărene. 

Învăţatul profesor ardelean a tipărit mai întâi: Elemente 
de limba română “după dialecte şi monumente vechi, şi apoi 
Crestomatia sau Analecte literare din cărțile mai vechi și 
noue româneşti tipărite şi manuscrise, începând dela secolul 
AVI până la al XIX-lea, cu notițe literare. 

Nu ne propunem aci de a examinà până la ce punct sunt 
neatacabile deductiunile trase de d. Cipariu, din studiile sal, 
pentru regularea ortografiei române şi une-ori chiar pentru 
determinarea formelor gramaticale ; dar vrem să constatăm 
că lucrarea sa e întreprinsă după- adevăratele baze ale ştiinţei 
filologice, că, în mai dese rânduri, e executată cu talent şi 
perspicitate, şi că mai ales culegerea sa de exemple din scrie- 
rile vechi româneşti e foarte folositoare şi că o asemenea 
crestomatie ar trebui răspândită prin toate şcoalele române, 
ca să deâ junilor studenţi o cunoştinţă mai rationatä şi mai 
solidă a limbei pe care au să o vorbească şi să o scrie în 
ţara lor. 

E mare meritul d-lui Cipariu da fi adunat acele texturi 
vechi ce au devenit foarte rare prin putina îngrijire ce au 
arătat Românii către cărţile cu care bătrânii lor s'au servit 
spre a introduce limba naţională în biserică. Exemplele, aşe- 
zate după ordinea cronologică, prezintă succesiv modificările 
ce graiul nostru a primit în cursul timpilor şi ne arăt felu- 
ritele influenţe sub care s'au dezvoltat şi s'au transformat 
vocabularul şi gramatica limbei române, dela sfârşitul seco- 
lului al XVI-lea, până la începutul al XVill-lea. Editorul a 
avut încă fericita ideie de a precedă această crestomatie 
printr'o notifä literară în care se găsesc liste comentate de 
toți scriitorii şi de toate ediţiunile ce au figurat în acest timp 
in câte-şi trele provinciile române. Dar adesea el n'a putut 


106 AL. 1. ODOBESCU 








face mai mult decât a numi pe un autor sau a mentionà 
cartea lui, fără de indicatiuni precise, fără ca să deă extracte 
din acea publicatiune. Cauza acestor lacune e mai totdeauna 
chiar acea lipsă de comunicatiuni intelectuale între ţările ro- 
mâne, pe care o deplânserăm la începutul acestui articol. 
Astfel d. Cipariu zice, vorbind de secolul XVI : !) «De scriitorii 
«româneşti în provinciile danubiane de în acest seclu nu aflăm 
«altă cunoştinţă, decât că principele României Neagoe ar fi 
«scris o epistolă către «filiu-său Teodosiu», ignorând negreşit 
că cu cincisprezece ani înainte, la 1843, se tipărise în Bucu- 
reşti, după un manuscript dat de domnia lui spătarul Antonie 
“Sion din Moldova, bibliotecei sfântu Sava din Bucureşti, Zn- 
väfäturile bunului si credinciosului Domn al [ărei româ- 
neşti Neagoe Basarab Voevod, către fiul său Teodosie Voe- 
vod. 1 vol. in 8°, de 336 fete. 

Puțin mai jos, autorul Analectelor adaogä : «lar din Tran- 
«silvania aflăm următorii scriitori: I, Coresi diaconul din 
«Braşov, care traduse Psaltirea, şi o tipări tot acolo-pe la 
«1560 (au 1562),.... Nu am văzut-o, ci se află în laşi, numai 
«cât unii citează anul editiunii 1560, alţii 1562». 

Basiliu Popp, care la 1838 tipări în Sibiiu o Disertațiune 
“despre tipografiile româneşti, lucrate în mare parte după 
note date de d. Cipariu, nici că menţionează această carte ; 
ceiace dovedeşte că pe atunci d. Cipariu îi ignoră chiar şi 
existența, iar în urmă a aflat despre dânsa, fără d'a o vedeà. 

Biblioteca dela Bistriţa însă ne-a procurat mulfumirea a 
descoperi un exemplar din această rară carte, poate cea 
d'întâi operă tipărită în limba românească, de şi data ei 
trebue coborâtă cu şaptesprezece sau cincisprezece ani mai 
în urmă de anii propuşi de d. Cipariu. 

E adevăr că domnialui menţionează o /nvățătură cresti- 
nească, care s'ar fi tipărit în Sibiiu la 15462); dar aceea este 


1) In Notiţa literară la Analectele sale p. XVIII. 
2) Notita liter. din Analecte. p. XIX. — ip luminări. No. LIV şi 
LV. p. 304, 308. 

foarte induioasă, şi în cazul probabil că acea /nväfàturà cres- 
tinească va fi posterioară, Psaltirea lui Coresi rămâne, fără 
tăgăduială, cea d'întâi carte în care limba română sa pus 
sub teascurile tipografice. mad. 

Această psaltire e un volum de 4° mic-(181/, cent. înălţime ; 
13 cent. lărgime); gros de 79 coale de hârtie ordinară, fără 
paginatură şi având signaturile însemnate cu litere slavone, 
la fața 1 şi 8 a fiecării coale. Exemplarului dela Bistriţa îi 
lipseşte o pagină dela început, chiar aceea ce poartă titlul, 
şi mai multe altele din corpul scrierii. Coala 34 e împlinită cu 
scrisoare de mână. Mucezeala a stricat colțurile paginilor la 
mai multe Jocuri. Legătura e cu scoarte de lemn învelite cu 
piele neagră. 

Este de observat că până acum contextul şi forma titlului 
acestei cărţi ne sunt cu totul necunoscute. Nu ştim chiar 
dacă acea primă faţă există pe un exemplar, acum perit în- 
trun foc, la răposatul profesor G. Săulescu. Insă, dacă poarta 
cărţii ne lipseşte, apoi găsim totuş o compensatiune la sfâr- 
şitul ei. Reversul foaei din urmă e ocupat de o notă expli- 
cativă, tipărită pe 18 linii cu litere cirilice de mărirea zisă 
ferția (16 punturi), astfel precum este şi tot cuprinsul cărții. 

Ar putea cinevă să-şi pună îndată întrebarea dacă aceasta 
e chiar limba românească, astfel cum o vorbeau pământenii, 
intr unul- oare-care din ţinuturile româneşti, cu vre-o doui 
secoli şi jumătate înapoi? Sau, dacă este numai o cercare 
nedibace a unui străin, puţin cunoscător al graiului obişnuit 
printre Români, şi luptându-se trup la trup, fără deprinderi 
pregătitoare, cu un text slavon adesea turbure şi îndoios? 
In starea actuală a cunoştinţelor noastre despre vechile idiome 
româneşti, problema este foarte anevoe de deslegat; alte do- 
cumente autentice ne lipsesc pentru o epocă aşa înapoiată a 
limbei noastre; iar texturile cele vechi ale cronicilor sau le- 
topisitilor au încercat, fără îndoială, neîncetate prelucrări, 
cari le fac a fi cu mult mai lesne citete si mai înţelese azi 
nouă decât limba stângace a lui Coresi. Apoi încă trebue să 
cugetăm că graiul s'a desmortit şi s'a limpezit, cu necom- 

parabilă räpejune, îndată ce el a început a luă forme mai 
bine determinate, prin mai deasa lui întrebuințare în scris. 
Deci, să nu ne prea mărim de ciudesmele limbistice ale pa- 
ginei mai sus decopiate, pe care, pentru mai multă înlesnire 
a cititorului, transcriem aci, pe cât se poate mai exact cu 
litere latine: 


Cu mila lu Dumnezeu eu diaconi Coresi. 
déca véduiu că mai toate limbile au cuvântulii 
lu doumnedeu în limba. numai noi rumânii e 
navemü. şi hs. dise. mathei. 209. cine cetésce 
să înţelegă. şi pavel apslŭ âncd scrie la co- 
rintü, 159, că întru besérecä mai vretos cinci 
cuvinte cu înţelesuli mieu să grăescii, ca şi 
alalti să învăţiu de câtu on întunerecii de cu- 
vinte neîntelése întralte limbi ; — dereptü aceia 
fraţii miei preoutilorü. scrisuvamü aceste psal- 
tiri cu otvétü. demii scosii de în psăltire sré- 
bescă pre limbâ rumânâscâ. să vê fie de înte- 
legâturâ. şi grămâticiloru. şi vê rogi ca fraţii 
miei să cetiti şi bine să socotiți că veţi vede 
insivê că e cu adevérü. vleto 7085. 















Citind aceste cuvinte curiozitatea e atâtarä îndată de a şti 
cine a fost acel diacon Coresi, care, inimat de nobila si dreapta 
emulatiune de a vedeà în limba noastră cuvântul lui Dum- 
nezeu, se ocupă a publică, la 1577, o Psaltire :cu otveat, 
adică cu răspunsuri, cu traduceri de în limba sârbească, pre 
limba românească, ca să fie de înțelegătură fraților săi 
preotilor şi grämäticilor ? 

D-l Cipariu ne procură încă singurile noţiuni ce s'au putut 
culege până acum asupra familiei şi persoanei lui Coresi. 
Fabricius, în Bibliotheca Graeca 1), raportă un catalog în 
care un macedon din Moscopolis, Dimitrie Procopiu, a în- 
scris, în Bucureşti 1720, luna Iunie, pe toţi învățații greci 
din secolul său şi din cel anterior. Printre aceştia, la No. 








1) I. A. Fabricii Biblioteca Græca sive notitia scriptorum veterum 
Græcorum etc. Edit. nova curante G. Ch. Harles, Hamburgi. 1808. Vol. 
XI, p. 522. 

VII, se găseşte un Georgie Coressi din Chios, om doct, cu 
învățături felurite şi cunoscător al literilor sacre, dar care a 
scris într'un chip scholastic, fără de ordine şi cu o judecată 
putin dreaptă, asupra mai multor materii de teologie si al- 
tele!). D-l Cipariu adaogă că sunt cărţi d'ale lui manuscrise 
în Biblioteca Imperială din Paris?). 

Apoi dela altul, dela un /oan Coressi, medic din Chios, 
se găsesc în opera 7urco-Gracia a lui M. Crusius à), o scri- 
soare către Mitrofan al III, care a ocupat scaunul patriarchi- 
cesc din Constantinopole de două ori, 1565 şi 1575%). 

Să mai ajutăm la aceste notiţii cu un document ce se 
află printre cărţile Mitropoliei din Bucureşti, relative la moşia 
Cucutenii şi în care figurează numele de Coresie, ca socru 
al vânzătorului unei silişte de casă în acel sat. Actul acesta, 
scris pe o foaie de hârtie foarte ruptă şi afumată, poartă 
data din Martie, anul 7000, adică 1492 dupe Chr.; ceiace pare 
a dovedi, — dacă data menţionată nu va fi greşită pe docu- 
ment, — că familia Coresi eră stabilită în ţara Românească 
încă de pe la sfârşitul secolului al XV-lea. 

În orice chip, ea trăiă acolo cu vreo şeasezeci de ani mai 
în urmă. D. Cipariu însemnează că pentru un Coresi logo- 
fătul şi feciorii lui, se află diplome dela principii ţării Ro- 
mâneşti, Petru, Alexandru şi Mihnea, din anii 1567, 1570, 
1571, 1581 şi 1582. Unde vor fi aceste documente, domnia- 
lui nu ne spune; dar din toate acestea putem conchide că 
familia Coresilor, originară din Chios, a dat literilor greceşti 
doui învăţaţi, pe Georgie şi pe loan Coresi, şi că ea, mai 
din vreme sau mai târziu, s'a aşezat în ţară la noi, unde, 


1) «Georgius Coressius, Chius, vir doctus, et variæ eruditionis, sacra- 
rumque peritus litterarum. Scholastica more plura ac diversi argumenti 
composuit scripta theologica, et alias varias lucubrationes, sed pleraque 
sine ordine et sine recto judicio». 

2) Catal. des manusc. t. Il, p. 269. Cod. 1373.—Notä după T. Cipariu. 

3) Lib. IT şi IV. — Basel. 1584. 

4) Istoria bisericească trad. de Génoglu Lesviodax. Catalogul patriar- 
şilor Constantinopolei. 

pe la sfârşitul secolului al XVI-lea, a obţinut diplome dela 
Voevozii români. Dar ceiace ne interesează mai mult e că, 
tot pe aceste timpuri, în Braşov, träià un diacon din această 
familie, acum cu totul românită, carele împins de dorul său 
către patria lui adoptivă, traduse mai întâiu pe româneşte 
o Psaltire, şi o tipări la 1577. 

Trei ani mai în urmă, la 1580, când Jupânul Hrăjilă 
Lucaci, județul de în cetatea Braşovului şi a tot ţinutul 
Brăsii, voi să aibă o traducere a /uminatei cărți «Evangelia 
cu tâlc», pe care după ce a întrebat şi în multe părți o a 
căutat, însfârşit a aflat-o în fara Românească la arhimitro- 
politul Serafim în cetatea Târgoviştei şi o a cersut cu muită 
rugăminte de i-o a trimes, atunci binegânditorul judeţ o au 
dat lu Coresi diaconul, ce era meşter învățat întracest 
lucru, de o scoase din cartea sârbească pre limbă romă- 
neascä, împreună şi cu preoții dela biserica Scheilor de 
lângă cetatea Braşovului, anume popa lane şi popa Mihai. 

Aceia e Evangelia româneascä care se tipări la Braşov si 
pentru care judeţul Hrăjilă nu crufă de în averea ce “i era 
dăruită de Dumnezeu, a da la acest lucru !). 

În sfârşit se mai găseşte şi o Liturgie slavonească tipărită 
la 1588, în Braşov, prin silintele lui Şerban Coresi, fiul 
diaconului, traducătorul Psaltirei şi a Evangeliei româneşti. 

Într'atâta se mărginesc de o cam dată cunoştinţele noastre 
asupra diaconului Coresi, primul tipăritor de cărţi româneşti 
şi asupra originilor familiei sale, al cărui nume nu este încă 
stins în ţară la noi. i 

Cestiunea de a sti unde a fost tipărită acea carte, în care 
figurează pentru întâia oară limba românească imprimată, 
lasă puțină îndoială, de vreme ce cunoaştem că editorul ei 
a trăit la Braşov şi mai ales că vedem, trei ani în urmă, 
tipărindu-se acolo, cu aceleaşi caractere, o altă carte româ- 
neascä. Un punct care ne deşteaptă mai mult curiositatea, 
este a vedea că întraceastă carte dela 1577, la mai multe 


1) Vezi in Analectele literarie, de T. Cipariu. 

capete de Psalmi, întâlnim literile capitale ornamentate pe 
care le-am văzut figurând în cărţile slavoneşti tipărite la 
1907 şi 1514, sub Mihnea şi Neagoe Vodă în ţara Româ- 
nească !). Iniţialele B şi P, formate prin împletirea unor linii 
albe pe fund negru, apar tipărite pe ici şi pe colea în acest 
volum, pare că ar fi rămăşiţe cam învechite şi stricate din 
ornamentele xilografice ale frumoasei tipografii ce se adusese 
din Veneţia în ţara Românească, la inceputul aceluiaşi secol. 
Cât despre celelalte caractere cu care e imprimată Psaltirea 
dela Braşov, ele sunt de o formă mai groasă, mai nemlă- 
diată şi denotează o provenienţă germană, căci se ştie cum 
că ţara care inventase imprimeria, a rămas mult timp străină 
la progresele ce folositoarea artă câştigase în celelalte părţi 
ale Europei. 

Dovada cea mai tare despre imperfectiunea acestei prime 
tipografii româneşti din Braşov, e chiar sărăcia sa de litere 
şi putina măestrie a tipografului, care a zeţuit textul slavon 
şi traducerea românească cu aceleaşi litere şi dearândul fără 
a le deosebi cel puţin prin iniţiale şi une-ori chiar nici prin 
punct sau prin virgulă; astfel, citirea e anevoioasă, căci lec- 
torul e oprit la fieşi-ce verset, prin schimbarea de limbă a 
textului.. 

Cât despre traducere, putem zice că este foarte fidelă ori- 
ginalului slavon, întru ceia ce se atinge de sensul fraselor ; 
iar limba românească întrebuințată într'insa ne presintă cu- 
vinte şi forme gramaticale demne de un studiu adâncit. 

Nu este intentiunea noastră de-a intră aci în analiza amä- 
nunțită a limbei ce găsim în acest monument literar din se- 
colul al XVI-lea. Mulțimea de cestiuni filologice ce s'ar ridică 
intro asemenea întreprindere ar trece cu totul măsurile unei 
notițe bibliografice, şi apoi avem convictiunea că nu vom 
puteà elucidà cu mai multă măiestrie decât d. Cipariu, acele 
fase gramaticale prin care a trecut graiul nostru în timpii 
strămoşeşti. Voim, numai, dintr'o repede privire asupra limbei 


1) Vezi Revista Română, Vol. I, 1861, p. 816, et sq. 

Coresi, care poate să fie limba compatriotilor săi contim- 
Orani, dintro comparatiune a ei cu limba română astfel 
cum ea ni se prezintă în timpii posteriori, mai bogaţi în 
monumente literare, să tragem vre-o câteva idei generale 
asupra influenţei ce au exercitat dialectele slavone în ţările 
unde s'a vorbit şi se vorbeşte româneşte. 

Cu istoria de temei, noi vedem că secoli îndelungi, şi 
adică chiar până la al XIII-lea după Chr., Românii şi Bul- 
garii, uniţi sub acelaşi sceptru, au format o singură putere, 
în care se deosebeau într'adevăr două naţiuni, dar unite prin 
aceiaşi religiune, prin aceleaşi interese. Că ele vorbeau fie- 
care limba sa părintească, ni se pare a fi un fapt fără in- 
doială; dar iar, că ele işi făceau ne’ncetate imprumuturi şi 
schimburi de forme şi de cuvinte, ne vine lesne a crede; 
căci care e națiunea, care e omul să nu iea şi să nu deă 
celui cu care e necontenită relatiune ? Credem dar că, în limba 
română, e o primă inrâurire slavonă consacrată de secoli, 
temeinică, radicală, exercitată atât prin admitere de cuvinte 
devenite indispensabile limbei, cât şi prin forme gramaticale 
şi sintactice, pe care nu le putem sustrage din limba noastră 
fără de a strică însuşi caracterul său original. | 

Cu toate acestea, limba română trecută printr'o primă in- 
filtrare de slavonism rămase încă mult mai latină decât cum 
o vorbim noi astăzi. Psaltirea lui Coresi ne poate da o do- 
vadă despre aceasta. Câte ziceri, câte structuri de fraze 
curat latine, pe care noi le-am perdut în urmă! In adevăr, 
chiar in secolul al XVI-lea, un fenomen curios se prezintă. 
O intentiune bună, patriotică, lăudabilă, determină în limbă 
o învederată alteratiune, un amestic pernicios, care schimbă 
oarecum caracterul limbei şi o înăbuşeşte subt o mulţime 
de străinismuri slavoane. lată cum aceasta se întâmplă. 
Când Românii simtirä trebuimța a aveă cuvântul lui Dum- 
nezeu în limba lor, când voiră să înțeleagă ceia ce se zice 
in biserică, spre a se ferì de eresurile şi de dogmele nouă 
ce reformatorii Calvini se cercau a le introduce în cărţile 
sfinte, când în sfârşit Domni cu inimă română ca Mihai- 

Viteazul, ca Matei Basarab, ca Vasile Lupu voiră ca ordinele 
lor să fie înţelese de toţi supușii şi începură a scrie cărţi şi 
hrisoave româneşti, atunci preoţii, grămăticii şi logofetii în- 
särcinati cu traducerea română a scripturilor slavone, întâm- 
pinară neapărat o mare greutate de a exprimă pre limba 
necultivată şi cu totul poporană a Românilor, 'atâtea idei de 
ordine mai înălţată." Vocabularul uzual şi casnic cu care plu- 
garii din Dacia Traiană se serveau de când, în biserică şi în 
cancelarii, domneă limba slavonă, nu fù de ajuns pentru 
interpretarea ideilor morale, speculative, doctrinare, diploma- 
tice şi administrative ce i se impuneau acum din nou. În 
această lipsă, traducătorii găsiră mai lesne a strămută zice- 
rile şi formulele da dreptul din limba slavonă din care ei 
traduceau, şi astfel, un nou val de slavonisme inundă limba, 
tocmai în regiunile ei cele mai înalte, acolo unde însuşi spi- 
ritul şi morala se revelau poporului, astfel gloria, libertatea 
sperarea, amorul, onoarea, ale căror numiri latine erau de 
mult uitate: de poporul înjosit al României, devenirä pe limba 
invätatilor slava, slobozenia, nădejdea, dragostea, cinstea 
Slavonilor ; astfel legea, culpa, misericordia, victoria, forța, 
pe care negreşit le au cunoscut mai de mult colonii romani 
din Dacia, deveniră ca la Slavoni, pravila, vina, mila, iz- 
bânda şi sila. 

Aci dar vedem o a doua înrâurire a limbei slavone asupra 
celei române, exercitată prin traducerea cărţilor bisericeşti si 
a limbajului oficial. Aceasta se perpetuă acum de două sute 
de ani şi mai bine; dar ea n'a pătruns tocmai aşa de adânc 
în limbă, ci există numai ca un văl superpus, pe care o 
mână măiestreaţă poate: să-l ridice cu discretiune şi îngrijire, 
fără de a alteră întru nimic adevăratul caracter al limbei 
naţionale. 

Tot astfel a fost, dar şi mai superficială, influenţa exerci- 
tată, în cei d'intâi ani ai secolului nostru, de limba rusească, 
asupra vocabularului oficial al Românilor din Principatele 
dunărene. Administratiunile ruseşti care ne adusese prikaza- 
niile, otnoseniile, raspiscele, opisele şi alte barbarisme de 

felul acestora, ne-au lăsat pentru câtva timp, aceste suve- 
nire, pe care însă le-a spulberat întro singură zi, limba Ro- 
mânului rebelă la asemenea neologisme neapropiate firei 
sale. Dar rusismele nu au fost introduse numai în limba 
cancelariilor; am avut chiar scriitori de talent, mai ales în 
Moldova, care nu s'au ferit a traduce uneori ad litteram 
din ruseşte, şi trebuie să mărturisim, fără spirit de părtinire, 
că acele inovatiuni nu sunt productele cele mai nemerite 
ale stilului lor. Totuşi, această influenţă n'a existat decât 
o zi, şi îndată a şi perit; asemenea, printro stäruità culti- 
vare a limbei vom vedea dispărând dintr'insa cea mai mare 
parte a elementului slavon ce i s'a impus în prelucrarea limbei 
de către traducătorii secolului al XVI-lea şi XVII-lea. Să nu 
sperăm însă niciodată, şi chiar să nu voim, a şterge urmele 
înrâuririi primitive, căci atunci putem zice că, împreună cu 
dânsa, va dispare şi limba română cu caracterul său propriu 
şi constitutiv, cu originalitatea sa de limbă neo-latină formată 
sub o influență diferită de acelea ce au predomnit la formarea 
limbilor neolatine din Occident, surorile ei. Proventalii, Ita- 
lienii, Francezii, Spaniolii, Portugezii au urmat, în desvoltarea 
limbei lor, căi cu totul diferite de ceia în care, dela început, 
a fost aruncată limba latină din Dacia. Alte elemente, alte 
influenţe au determinat modificările limbei latine la dânşii; 
altele cu totul au fost la noi. Să nu voim dar a croi limba 
noastră pe tipare neasemuite, să nu căutăm a o asimilă în 
zadar la regulile de desvoltare ale lor, ci mai bine să studiem 
cu atèntiune cum s'a strecurat elementul modificător la noi, 
şi când voim a ne curäti limba de străinisme, să ne ferim în 
totd'auna de a atacă principiile ei constitutive. Scalpelul ce 
voieste a purificà limba nu trebuie să pătrunză mai adânc 
decât unde este adevărata rană. . | 

Pe acest drum, să nu sperăm însă că vom ajunge vre- 
odată a redă cu totul limbei noastre, caracterul ce-l avea dânsa 
mai nainte de secolul al XVl-lea; în multe casuri aceasta ar 
fi şi pernicios, căci astfel am sărăci-o de multe forme nime- 
rite şi elegante ce s'au putut adoptă în urmă; dar iar, îna- 

vuţind-o cu zicerile de origină latină ce au perit sub cople- 
şirea slavonismelor, n'ar fi oare spre folosul limbei şi spre 
înfrumusețarea ei de a luă înapoi din vechiul dialect al se- 
colilor trecuţi, multe fericite şi expresive cuvinte şi forme, pe 
care timpul şi influenţele străine ne-au făcut a le uită? 
„Spre a dă un exemplu, atât de grațiile cât şi de sărăcia 
limbei româneşti celei vechi, vom cità un psalm din tradu- 
cerea lui Coresi, lăsând în lature textul slavon, care pe tot 
momentul se amestecă cu tâlcul cel românesc. lată cum sună 
«Cântarea lui David de leremiia», 137: 

La răul Babylonului, aciia şezum, şi plânsem, când pomeniiam 
Sionul. 

În salce pre mijloc de ia spănzurâm organele noastre. 

Că aciia intrebarâ-ne prâdătorii-ne cuvintele de cântări şi duce noi 
in cântare. 

Cântati noao de cântecele Sionului. 

Cum cânta-vrem căntarea Domnului în tearâ striinâ. 

Să ultare tine, ïers'lime, ultatâ fie derepta mea. 

Să lipeascâse limba mea de grumazul mieu să nu pomenivoiu tine, să 
nu ainte pomenivoiu ïers limul ca începutul veseliei meale. 

Pomeneşte, doamne, fiii Edomului în ziua ier'slir:ului, ce ziseră de- 
sertati, desertati, până la urziturile ei. 

Fielele Babylonului măratele. Ferice de cel ce dă ţie darea ta ce da- 
tai noauä. 

Ferice cine prinde şi frânge tinerii tăi de piatră». | 

Aci vedem unul din cele mai vechi texturi în limba română 
şi, după toate probabilitățile, cel dintâi pus sub tipar. Citi- 
torul va observă lesne cu cât limba dintr'insul este deose- 
bită de aceia pe care o vorbim noi astăzi: însă spre apune 
în vedere o epocă intermediară a dezvoltării limbei noastre, 
vom prezentă un extract dintr'un manuscript in folio, ce se 
află tot la Bistriţa, şi care conţine psalmii scrisi cu litere ci- 
rilice cursive, în limbile slavonă şi română, şi însoţiţi cu un 
comentar. Acest volum e precedat de o precuvântare adre- 
sată către episcopul de Râmnic, kyr Ilarion, de Alexandru 
dascălul, care, la sfârşitul cărţii, pune această notă latină: 
«Hunc librum scripsi ego ex lingua Race, in lingua Valachica, 
«Alexandrus Preceptor. Anno D-ni. 1697, ms. sep. die 26». 

«La răul Babilonului acolo şedeam şi plângeam, aducându-ne aminte 
de Sion. 

In salcia pe mijlocul ei spânzurăm organele noastre. 

Că acolo ne întreba pre noi ceia ce ne robiră pre noi, şi cari ne ducea 
de cântare. 

Cântati noauă din cântările Sionului. 

Cum vom cântă cântare domnului pre pământ străin. 

De voi uita pre tine ier'slime, uitată să fie direapta mea. 

Lipască-se limba mea de grumazii miei, de nu te voi pomeni pre tine. 

De nu voi pune de'naintea ier'slimul ca intru începutul veseliei mele. 

Pomeneaste, D'mne feciorii Edomului în ziua ier'slimului. | 

Cari zicea desertati, desertati pânä în temeliile lui. 

Fata Babylonului ticäloasa. 

Fericit carele va pläti tie datoria ta, care dedeasi noauä. 

Fericea de cela carele va luă si va zdrobi tinerii tăi de piatră». 


Ar fi un studiu interesant de a pune în comparatiune tra- 
ducerea psalmilor făcută de diaconul Coresi cu celelalte psal- 
tiri româneşti tipărite sau scrise în urmă-i. Asemenea com- 
parări ale tuturor texturilor româneşti ar revărsă multă lumină 
asupra limbei noastre. Venerabilul T. Cipariu a pus cu mult 
succes întâia peatră la o lucrare de felul acesta. Filologii ro- 
mâni n'au decât a-l imită şi a întinde mai departe studiele 
şi investigările lor’). 

Mai nainte de a termină acest capitol, vom face încă men- 
tiune şi despre două Psaltiri manuscrise, text slavon cu tra- 
ducere românească, ce se află la Bistriţa. 

Una e de format în 40, şi poartă data 7205, adică 1697, 





1) Această dorinţă, exprimată cu mai mult de douăzeci de ani in urmă, 
a realizat-o în parte, d-l B. P. Hasdeu în editiunea Psaltirei lui Coresi 
ce d-lui a publicat la 1883, printre tipăririle Academiei Române, şi în 
care d-sa a utilizat exemplarul ce'l descoperisem eu la Bistriţa, şi carele, 
azi încă, este cel mai complect din singurele două exemplare până acum 
cunoscute : adică cel menţionat, care este depus la biblioteca Statului, şi 
altul, mult mai defectuos, ce a intrat în biblioteca Academiei Române. 
impreună cu cărţile răposatului episcop Dionisie al Buzăului. Al Său- 
lescului pare a fi definitiv perdut. 

din Râmnicul Vâlcii ; cealaltă in folio, mai modernă şi ornată 
cu miniaturile lui Ehristos şi lui David şi cu alte multe de- 
coratiuni făcute cu condeiul şi cu coloarea verde, într'un stil 
de desemn care nu este'nici arhaic, nici grațios, are scris 
d'asupra că e lucrat de Popa Fior dascălul dela școala 
Domniascä. 

Interesul acestor manuscripte pere dinaintea tipäririlor din 
aceleaş epoce şi anterioare. Sunt însă la Bistriţa şi alte multe 
cărți scrise de mână şi tipărite, care merită a atrage băgare 
de seamă. 

S 
Bucureşti, 1861. (Tipărit în Revista Română, Vol. H). 

Mişcarea literară din ţara românească 
în secolul al XVIII-lea 


SCRISOARE ADRESATĂ LA 20 AUGUST 1869, CĂTRE D. 
PAPIU ILARIANU 

Domnul meu, 


Discursul academic a cărui schiţă mi-ai cițit'o mai deunăzi 
Viaţa, operile şi ideile lui George Șincai, mi s'a părut prea 
doct şi interesant spre a nu-mi lăsă grija de a împlini oare- 
care lacune în ceace priveşte istoria literară a limbei române 
din epoca când Principatele au fost copleşite sub jugul umilitor 
şi deznationalizator al Domnilor Fanarioti. Acea epocă de 
urgie a lăsat în ţară aşa triste întipăriri, încât şi nobilele silinte 
ale unor patrioţi români, cari se luptau atunci, cu îndoit merit, 
in contra noianului cotropitor, au rămas mai toate până azi 
in uitare. limpurile acelea—permite-mi o comparatiune putin 
plăcută, — sunt ca un morman de gunoaie, în care Româ- 
nului de astăzi îi este silă şi greață a răscoli. Cu toate acestea, 
printre ruşinoasele lepădături ale străinilor, cel care va aveă 
curagiul a scormoni acel strat urâcios de umiliri şi de depra- 
vaţiuni, va aveă satisfacerea de a descoperi mai multe no- 
bile suflete, mai multe înalte inteligente româneşti, care au 
dorit cu ardoare binele naţiunii şi au lucrat fără preget şi 
cu eroism pentru dânsa. Să nu ne grăbim dar a declară ge- 
niul naţiunii române ca osândit la o deplină amortire în tot 
timpul domniei-Fanariotilor ; el a trăit, el a veghiat în inima 
mai multor apostoli ai naţionalităţii, cari spre a puteă lucră 

mai în voie în sensul dorințelor lor, au imbrăcat, cei mai 
mulți haina pe atunci mai venerată a călugăriei, Aceştia înţe- 
legând prin instinct de ce însemnătate este limba pentru o na- 
tiune strivită politiceşte, au lucrat cu stäruintä spre a traduce 
cărțile bisericei în limba românească, ca nu doară să se stre- 
coare greceasca şi acolo de unde, în secolul precedent, Ro- 
mânii începuse a lepădă cărţile slavone. Trebue să ţinem soco- 
teală de această însemnată mişcare ce se prelungeşte cu stă- 
ruintä şi chiar cu oarecare intermitentä de înflorire, în tot 
acel secol cât au fost ocupate tronurile Principatelor de pre- 
cupetii greci. 

Permite-mi dar a-ţi semnală câte-va nume de prelați români, 
cari, dacă în secolul al XVIII-lea, nu au pgoclamat ca fraţii lor 
‘din Transilvania, originea noastră latină, dar cel putin au 
umplut țara cu mii de cărți, de acelea ce sunau românește 
a urechea poporului întreg, dela naşterea pruncului până la 
astrucarea moşneagului. Pentru cel ce studiază dintr'un punct 
de vedere înalt, istoria limbii şi a culturii române, oamenii 
pe cari îi voiu cită, sunt oameni mari, demni dea figură pe 
o treaptă alăturată a Maiorilor, a Kiainilor, a Șincăilor. 

Nu mă voiu afundă în timpii relativamente prosperi, când 
încă domneau la noi Brâncoveanul şi Cantacuzenii, ci voiu 
vorbi numai de epoca Fanariotilor, dela 1720 până la 1821. 

Voiu numi dar pe mitropolitul Ungrôvlahiei Daniil,(1720-1731) 
şi pe protopopul Bucureştilor Miculae din Prund, conlucră- 
torul său la tipăriri religioase; pe mitropolitul Grigorie 1 
(1760—1787), a cărui păstorie de douăzeci şi şeapte de ani 
a fost semnalată printr'o adevărată inältare a culturii limbei 
româneşti în biserică. Mai mult de douăsprezece opere mari 
liturgice şi dogmatice s'au tipărit sub dânsul în Bucureşti, la 
care au lucrăt români plini de merite ca şi păstorul lor, şi 
anume /ordache Staicovici, Mihaiu Moldoveanu, şi mai ales 
Filaret, archimandritui mitropoliei, carele în urmă, a lucrat 
pentru limbă şi biserică, ca episcop de Râmnic (1780) şi în 
fine, devenind la rândul său mitropolit al ţării, na putut păs- 
ră mu mult de doui ani scaunul, din multa ură şi invidie 

țară ca să studieze în Italia şi Franţa. (P. Poienaru, S. Mar- 
covici, Efrosin Poteca, G. Moroiu, etc). Trebue să menţionez 
şi pe mitropolitul Grigorie Íl, carele a păstorit dela 1823 
până la 1834, dar ale cărui scrieri şi traduceri, în număr de 
două-zeci şi mai bine de opuri, nau încetat de a se tipări, 
sau în Bucureşti sau la mânăstirea Neamţu, dela 1801 până 
la 1832. De n'ar fi fost născut în Zita, loc învecinat cu şe- 
zătorile Românilor din Macedonia, aş fi insistat şi asupra 
numelui mitropolitului Dositei (1793-—1810), carele a tipărit 
in ţară cărţi româneşti şi greceşti, şi murind a lăsat averea 
sa spre a se trimite cu veniturile ei tineri la studiu. Acest 
legat se observă până azi. 

Dar n'am sfârşit! Un nume mai ilustru poate decât toate 
cele precedente, ca literat român, este acela al dascălului 
Damaschin, care a fost succesiv, episcop de Buzău (1703) şi 
de Râmnic (1710—1726). Acest om învăţat, carele cunoştea 
limbile elenă, latină şi slavonă, a lucrat poate mai mult şi 
mai bine decât oricare altul la traducerea şi tipărirea cărţilor 
eclesiastice în limba română. Urmasii lui dela Râmnic, /nocentie 
(1726) şi Climent (1735—1748) au tipărit mereu operile sale 
postume. Episcopul de Râmnic Chesarie (1773—1780) con- 
tinuă traducerea cărţilor bisericeşti; succesorul lui, Filaret 
(1780—1792), amicul banului lănăchiţă Văcărescu, a fost ase- 
menea un om instruit, înţelept şi iubitor de neamul românesc, 
căruia numitul scriitor îi aduce căzutele laude în precuvân- 
tarea Gramaticei sale, tipărită la episcopia de Râmnic, în 
anul 1787. 

Cunosti pe /osif, întâiul episcop de Argeş (1793—1820), 
care sa ocupat şi el cu publicatiuni eclesiastice ; nu mai putin 
cultivat, dar fără de a scrie vreodată ceva, a fost urmaşul 
său, /larion, amicul şi povätuitorul lui Tudor Vladimirescu. 

În literatura bisericească a ţării Româneşti, dela începutul 


“ce aveau domnii greci în contra acestui virtuos, instruit şi 
mândru prelat român. Mai încoace, la 1819, avem pe mitro- 
politul Dionisie Lupu, care se interesă aşa de mult la instru- 
irea tinerimei, încât primul trimise cu cheltuiala sa juni din 

secolului nostru, găsim încă pe ambii călugări, ierodiaconul 
Grigorie şi monahul Gherontie, cari lucrau la mitropolia din 
Bucureşti sub păstoria suscitatului Dosifei Filitis din Zita ; 
apoi mai târziu, dela 1811 încoace, pe archimandritul Ni- 
codim Grecianu din Căldăruşani, urmaş al acelei familii de 
Greceni cari tradusese Biblia româneşte. Efrosin Poteca, 
bunul şi virtuosul profesor şi egumen dela Motru, este şi el 
din călugării cari au precedat cu tipăririle lor, răscoala na- 
tionalä dela 1821. 

Dar să ne întoarcem înapoi cu câteva zecimi de ani, însă 
de astădată, pe alte căi mai lumeşti. 

În fruntea literatilor profani ai ţării Româneşti din secolul 
al XVIII-lea, vom găsi fără îndoială pe banul /ănăchiță Vä- 
căescu ; dar alături cu dânsul stă fiul său cel mare, c/uceru/ 
Alecu Văcărescu, exilat din tearä şi dispărut în temnitele Turciei 
încă dela 1795. Puţinii Români până astăzi au avut darurile poe- 
ziei, grațiile, focul vioiciunea de închipuire şi înlesnireâ de 
grai ale acelui tânăr bărbat, carele, imitând şi întrecând întru 
această ramură, pe tatăl său, a ştiut în versurile lui să mlă- 
dieze limba românească într'o epocă pe când încă era foarte 
incultă şi putin dedată cu finetele unei versificatiuni curgătoare 
şi armonioase. Poemele sale amoroase, pe care poporul le 
păstrează în amintirea sa, stau încă ca şi neatinse de teas- 
curi. Al doilea fiu al banului lănăchiţă, adică /ogofätul Ni- 
colae Văcărescu mostenise şi el o rază mai pălită a talen- 
tului poetic imortalizat de părintele si de fratele său. /ancu 
Văcărescu, care îşi inaugurase nemuritoarea sa muză încă 
mai nainte de 1821, eră fiul lui Alecu; el închide cu glorie 
horul acestei luminoase pleiade de poeţi Văcăreşti. 

Cu mai puţin talent decât aceşti poeţi, un alt boier român, 
Iordache Slătineanu, tipärea la 1797, în Sibiiu, o traducere 
în versuri a tragediei lui Metastasio, Achilevs în Shiros. 

Pe urmele lor călcă, la începutul secolului nostru, Paris 
Momuleanu, ale cărui versuri patriotice şi elegiace au circulat 
mult timp în manuscript, ca ale lui Alecu Văcărescu, mai na- 
inte de a se. începe tipărirea lor pe la 1825 şi anii următori. 

De aş urmă enumerarea scriitorilor români cari au precedat 
epoca de renaştere literară dela 1830, poate că aş trece peste 
termenul în care d-ta ai circumscris cercetările d-tale asupra 
culturei literare şi naţionale la Românii de dincolo şi de din- 
coase de Carpaţi. | 

Mă mărginesc în citarea acestor bărbaţi mai de frunte, în 
cari se rezumă, cred, istoria literară a ţării Româneşti dela 
1720 până la 1821. Îmi pare rău că nu sunt în stare de a 
face nici măcar atât pentru Moldova, lipsindu-mi noţiuni su- 
ficiente. Sper totuşi, domnul meu, că, întru-cât priveşte Mun- 
tenia, nu veţi nesocoti cu totul acest mic prinos de date bio- 
grafice şi literare, care vor puteă oarecum să te înlesnească 
a complectă interesantul d-tale studiu, făcând totdeodată să 
izvorească dintr 'insul această de mare folos idee că adică: 
geniul naţiunii şi limbei române nu sa stins nici chiar în 
epocele cele triste de împilare şi deumilire a poporului. Altarul 
bisericei şi une ori chiar fastuoasele curţi ale boierilor pă- 
mânteni au fost azilul în care el refugi spre a veghia şi a pre- 
găti timpuri mai ferice. 

lartă-mă a-ţi scrie toate acestea cu atâta neîngrijire; “dar eu 
acum nu fac alta, decât a'mi descărcă cosnita în grabă dina- 
inte-ti. Ca maiestru bun, vei şti fără îndoială să tragi folos 
şi din acest material inform. 


Al d-tale devotat amic 


ODOBESCU 


/ 


P. S. — Un cuvânt încă! Aş vrea să nu mai pomenesc 
despre jurisprudentä, căci destul ne mănâncă ea azi capul. 
Însă nu pot să mă opresc a-ţi aminti că, în secolul din urmă, 
mai mulţi bărbaţi români s'au distins în această ramură, 
luând parte la redactarea legiuirilor lui Mavrocordät, Ipsilant 
şi Caragea, şi la decretele ce le publicau prinții. Unul din 
aceşti bărbaţi a fost şi Ștefan Văcărescu, tatăl banului lănă- 

chitä. Sententele date de dânsul la divan s'au păstrat mult 
timp ca să serve de modele în felul lor. Un alt legist vestit 
român dela inceputul secolului nostru, si anume pe timpul 
lui Caragea, a fost logofătul Nistor !). 


Din Analele Societätei Academice Române, T. Il. 1869. 


București, 1869. 


1) Despre mitropoliţii şi episcopii români citați în această scrisoare, 
vezi Istoria bisericească de Alexandru Geanoglu Lesviodax, Bucu- 
reşti, 1845. 


sie siens ac ala 





Dicţionarul limbei române 





PĂRERI EXPRIMATE ÎN CURSUL DESBATERILOR DIN SÂNUL SOCIE- 
TĂŢEI ACADEMICE ROMÂNE, DIN SEZIUNEA ANULUI 1871 


In şedinţa Societăţii Academice Române de Joui, 10 Sep- 
tembrie 1870, domnul A. Papiu Ilarian, secundat de domnul 
|. Hodoş, propune de membru actual al Societăţii pe dom- 
nul Alexandru Odobescu. Rezultatul scrutinului a fost: seapte 
voturi cu da; unul cu nu; unul, domnul Babeş, abținut. : 
Preşedintele proclamă pe d. Alexandru Odobescu de membru 
actual al Societăţii Academice Române. 


(Analele Societăţii Academice Ro- 


mâne, seziunea anului 1870). 


Şedinţa din 4 Septembrie 1871. 


Domnul Odobescu luând cuvântul spune că, precum d-sa 
nu a participat în anii precedenţi la regulamentul şi la de- 
ciziunile luate in privinţa dicționarului (sau mai bine zicând 
a Proiectului de Dicţionar ai limbei române, elaborat de 
d-nii A. T. Laurian şi |. Maxim), nu se poate socoti ca 
obligat în observarea lor? însă d-lui, după ce a studiat cu 
atenfiune tot ce se atinge de lucrarea dicționarului, atât in 
Analele Societăţii, cât şi în coalele tipărite de Comisiunea 
lexicografică, a putut constată că obligatiunile regulamentu- 
lui se reduc la foarte puţin lucru în privinţa sistemei ce are 
să urmeze Comisiunea în lucrarea sa. Cât despre deciziunile 

luate în şedinţele seziunii trecute asupra unor punturi din 
proiectul d-lor Laurian şi Maxim, sa încredințat că multe, 
foarte multe din ele nu au fost aplicate şi, voind a-şi dă 
seama de această procedere a Comisiunii, după un studiu 
minuţios, a dobândit încredințarea că Comisiunea actuală a 
ge în lucrarea sa o sistemă bine caracterizată, dela care 
nu s'ar puteă abate fără de a sacrifică armonia părţilor ce 
o compun. 

Acea sistemă, pe care d-sa se grăbeşte a declară că nuo 
admite ca cea mai nimerită, tinde într'un mod evident a 
prezentă în lucrarea dicționarului român, nu atât limba ast- 
fel precum ea se află azi scrisă şi vorbită de către națiunea 
română, ci astfel precum se pare d-lor membri ai Comisiunii 
că ea ar trebui să devină, păstrând unele elemente actuale 
şi admițând multe alte nouă, atât ca cuvinte cât şi ca forme. 

Aceasta este o sistemă pe care poate cineva să o primească 
sau să o lepede; dar a veni să o amendeze prin deciziuni 
„parţiale date în pripa discuţiunii, astfel în cât să nu fie nici 
odată lucru sigur că o modificatiune introdusă într un, loc, 
va fi aplicată şi la alt caz analog, a voi ca, printrun repede 
examen, să se aleagă bunul şi răul din acel tot, combinat 
cu o mare putere de eruditiune şi chiar une ori (trebuie să 
o mărturisim) cu oarecare avânturi de imaginatiune, se pare 
d-lui Odobescu a fi o lucrare inutilă, care nu poate da nici 
un rezultat practic. Printr'însa numai se,_ strică, se desfigu- 
rează sistema concepută de autorii ei, şi nu se poate de fel 
realiză o lucrare serioasă, făcută după o sistemă nici contrarie, 
nici măcar apropiată de a d-nealor. Totul se va reduce la 
ce fără formă şi fără caracter. - 

Din acestea conchide că d-nii Laurian şi Maxim au fost con- 
secuenti, păstrând, în retipărirea de “estimp, lucrarea d-nealor 
mai cu totul conformă cu cea de an (pe care membrii So- 
cietätei o amendase p'alocurea), și adaugă că d-lui este încre- 
dinfat cum că aceşti onorabili autori ai proiectului de dic- 
tionar vor renunţă cu totul la lucrare, îndată ce Societatea 
le va impune de a lucră altfel decât conform opiniunilor filo- 

logice ce şi le-au dobândit prin studii şi cugetare. Este dar 
lucru van a cercă să-i obligäm pe d-nealor a-şi modifică o- 
pera în care vedem limpede şi lămurit sistema bine carac- 
terizată ce-i conduce. 

D-l Odobescu însă nu se poate împăcă cu această sis- 
temă, care i se pare, în foarte multe, divergentă de tenden- 
tele ce trebue să se urmeze în Dicționarul Academic al lim- 
bei române. Constată totdeodată că acest dicţionar nu se 
poate elaboră decât în urma unor lucrări preparatorii cari 
neapărat trebuesc făcute, şi fiindcă d-lui crede că sistema 
adoptată de membrii actuali ai Comisiunii lexicografice nu 
este cea mai apropiată de aceea care trebue să domine în 
opera definitivă, văzând apoi că mai mulţi din domnii membri 
ai Societätei au pregătit şi d-lor material pentru proiectul de 
dicţionar (şi anume d. Hodoș literile I, J, K; d. Bariț literile 
L şi M; d. Urechie, literile N. şi O; d. Sion, litera P, în fine 
d. Roman s'a îndatorat a da la arnă literile F, G. H, iar d. 
N. Ionescu parte din litera R) văzând tot acest material adunat, 
d. Odobescu crede că ar fi mult mai nimerit pentru Socie- 
tate a renunţă la uniformitatea proiectului de dicţionar ce o 
prescrie regulamentul, a aboli toate regulele restrictive sta- 
bilite în aceasta, şi a tipări pe viitor şi cu grăbire, diferitele 
lucrări ce s'au adunat şi se vor mai adună, astfel precum 
le-au produs autorii lor, fără a le mai supune la revizuirea 
Comisiunii lexicografice, care ar trebui să le deă un caracter 
uniform ; iar, pentru acestea, acea comisiune se va reduce 
la un Simplu corector de tipărire. Cu modul acesta, ne- 
greşit că nu avem pretentiunea de a zice că se va pro- 
duce de o cam dată un dicţionar; dar "vom dobândi cu- 
rând un abundant material al limbei, în care, pe lângă 
marea mulțime de cuvinte româneşti ce se vor aflà acum 
pentru prima oară adunate în acea lucrare pregătitoare, vom 
vedeă şi diferitele sisteme propuse de mai muţi bărbaţi de 
litere distinşi ai României, pentru întocmirea dicționarului 
academic. Din confruntarea acestor sisteme, publicul român 
şi societatea noastră îşi vor puteă lămuri mai bine ideile; 

observatiunile vor puteà concurge din toate părțile asupra 
acestui material variat, si cu mult mai mare inlesnire va 
puteă atunci Societatea Academică să-şi stabilească o pro- 
gramă bine precizată, bine specificată, bine amănunțită şi 
bine întemeiată pe exemple culese din materialul multiplu ce'i 
va stà în față, si din diversele observatiuni care se vor fi 
adunat. După stabilirea unui asemenea program va puteà în- 
särcinà pe unul sau pe mai multi literați a elaboră un dic- 
tionar practic, care se va lucrà foarte uşor după sistema ce'şi 
va fi fixat într'un comun acord Societatea Academică. 
Pentru aceste cuvinte d-l Odobescu propune a se desfiintà 
regulamentul votat la 1869; a se invită d-nii Laurian şi Maxim 
ca să urmeze în deplină libertate lucrarea d-lor lexicografică 
în mărginirea literilor B, C, D şi E; a se tipări astfel cum 
sau depus părţile din dicţionar aduse şi acelea care se vor 
mai aduce de către ceilalţi colaboratori, fără de nici o schim- 
bare, a se împărţi cât mai curând pe la alţi colaboratori, literile 
ce nu se află încă în lucrare, pentru ca să se termine şi 
acelea cât de iute, si în fine, a se trage acest magazin lexi- 
cografic, nu în număr de 4000 exemplare, ci întrun număr 
cât de redus, fie chiar şi 400 numai, pentru ca el mai mult 
să serve ca temă de observatiuni la oamenii literați decât ca 
o carte practică şi populară, şi pentru ca să fie mai curând 
simțită obligatiunea de a procede la lucrarea definitivă a dic- 
tionarului academic, pe care d-lui socoteşte că societatea l'ar 
puteà da publicului chiar după un termen de cinci sau şase ani. 
D-l Odobescu urmează arătând că lipsa de uniformitate 
în proiect nu i se pare a fi un inconvenient, ci din contră, 
proiectul fiind destifiat numai a servi ca material la lucrarea 
definitivă, d-lui crede că, din mai multe proiecte felurite s'ar 
puteà trage mai cu înlesnire o lucrare întrunind mai multe 
perfectiuni; fiind că însă i se pare că n'ar fi tocmai economic 
nici în privința banilor, nici în a timpului a se da sub tipar 
cu fondurile societăţii, mai multe proiecte complete de dic- 
tionar, şi fiind că, afară de acestea, tot omul poate, în una 
sau câteva litere din alfabet, să'şi arate pe deplin ideia ce 

“şi-a format pentru întocmirea unui dicţionar, d-lui susţine că 
şi timpul şi spesele ar fi crutate, publicându-se îndată de 
Societatea Academică acele trunchiuri de material, având fie- 
care trunchiu autorul său. Este încredinţat d-lui că între ele 
se vor învederă sisteme diverse şi poate chiar cu totul ai- 
vergente, căci nu-i vine a crede că toţi literaţii români cari 
fac parte din Societatea Academică, să fie de un radicalism 
aşă de transcendental, precum sunt autorii celor 15 coale ti- 
părite, care, în litera A, asupra unui total de 2168 cuvinte, 
au admis numai 400 din cuvintele uzitate de tot poporul 
român (57 cuvinte sunt numai repetitiuni), pe lângă 1671 
neologisme, din care o bună parte nau fost incă nici scrise, 
nici pronunţate până acum de români; iar alte 28 cuvinte, 
din care unele de origină curat latină, le-au lepădat la Glo- 
sariu, ca nedemne de a figură mai mult în limba cultă a 
românilor. D-l Odobescu speră mai multă indulgență pentru 
limba actuală dela alţi colaboratori şi, în orice caz, ne-putând 
pune la îndoială nici cunoştinţa de limbă, nici eruditiunea, 
nici chiar perspicăcitatea filologicä a acestora, nu poate crede 
că va găsi la toţi acelaş cutezător avânt către o limbă ro- 
mână a viitorului. 

D-i Maxim... zice că,.de am adoptă propunerea d-lui Odobescu, am 
face din proiectul de faţă o operă împestriţată care ne ar expune la de- 
riziunea publicului cunoscător al deciziunilor luate de Societate în trecut; 
de aceea o respinge. 

D-l Odobescu replică cum că, prin admiterea propunerii 
sale, nu credea expune pe Societate la nici un ridicol, căci 
nu vede cum ar fi cu totul a se deszice, urmând de acum 
inainte sistema pe care Societatea Academică o adoptase chiar 
dela fundarea ei. În adevăr, la 1867, Societatea Academică, 
căreia lucrarea unui dicţionar român îi este impusă atât prin 
legatul Zappa cât şi prin instituirea ei, a cugetat la mijlocul 
cel mai nimerit spre a face o asemenea lucrare. Îndată a 
venit la ideia pe care d-l Odobescu o crede încă şi azi cea 
mai nimerită, de a adună mai întâiu materiale multiple pentru 
un dicţionar, şi din acel material a elaboră apoi opera de- 

finitivă. Publicatiuni de premie sau făcut de atunci pentru + 
adunare de materiale; însă a trecut un an, au trecut doui, 
şi materialele dorite nau sosit. Atunci societatea s'a îngrijat 
şi a decis a face dânsa ceea ce nu făcuse publicul literat. 
Temându-se însă că toţi membrii ei împreună nu vor fi mai 
zeloşi la adunarea materialelor decât literatii străini societăţii, 
ea a decis să lase această lucrare asupra unui număr de 
trei, apoi de două persoane, care arătau mai multă bună- 
voinţă şi îndemânări mai speciale pentru aşă ingrată laboare. 

Astfel s'a constituit Comisiunea lexicografică, şi s'a făcut, 
regulamentul care prevede mai ales întocmirea şi retribuirea 
acelei comisiuni. Membrii ei, adică d-nii Laurian şi Maxim 
s'au pus îndată pe lucru, şi în sesiunea anului trecut v'au 
adus cinci coale tipărite din proiect. Procesele verbale ale 
acelei sesiuni stau faţă spre a dovedi cu câtă mirare şi re- 
cunoştinţă s'a primit de către Societate această primă tenta- 
tivă. Societatea s'a simțit fericită văzând că in fine a apucat 
să păşească pe calea ce-i erà impusă. Efectul acestei prime 
încercări a fost atât de puternic, încât de @adatä a tras in 
emulatiune pe alți membri ai Sociefăţii la lucru, şi estimp 
ne vedem în faţa unui număr destul de însemnat de litere 
din alfabet, sau pe deplin lucrate, sau aproape terminate de 
către mai multi colaboratori. Ce sunt oare acele manuscripte 
diverse care ne-au venit şi ne sunt promise, dacă nu un 
material de dicţionar, precum s'a cerut în proiectul primitiv, şi 
chiar putem zice, în condițiuni cu mult mai satisfăcătoare ? 
Să profităm dar de acest material, spre a studiă într insul 
ideile şi procederile lexicografice ale literatilar noştri. Aceasta 
nu o putem face decât tipărind textele lor, cel puţin într'un 
număr redus -de exemplare. Apoi, culegând dintr insele şi de 
pretutindeni ceia ce ni se va părea mai apropiat cu trebuin- 
tele naţiunii, vom face dicţionarul academic. 

Pentru d. Odobescu este un fapt neîndoios că dicţionarul 
perfect nu poate eşi de odată din Societatea Academică pre- 
cum Minerva a eşit din capul lui Joie. Lucrările pregătitoare 
fiind dar indispensabile, d-lui susţine că este mult mai bine 

ca ele să fie făcute de către multi, în deplină libertate, şi 
apoi supuse, în diversitatea lor, la critica publicului. În fine, 
d-lui invită pe membrii actualei Comisiuni lexicografice să 
nu facă din aceasta o cestiune de amor propriu şi de sus- 
ceptibiltate ; să considere şi d-lor că de vreme ce au declarat 
în prefața d-lor-sale şi în desbaterile noastre cum că proiectul 
tipărit îl consideră ca o operă a d-nealor, luând asupră-le toată 
răspunderea dinaintea publicului, este drept ca şi ceilalţi co- 
laboratori ai proiectului de dicţionar, să se bucure de aceleaşi 
prerogative, adică să-şi poată arătă publicului opera d-nealor 
astfel cum au conceput-o şi au executat-o. 


Şedinţa din 9 Septembrie, 1871. 


D. Odobescu cere ca, deşi orele sunt foarte înaintate şi 
că-i lipseşte timpul de a coordonă argumentele sale spre a 
răspunde la cele zise de d. Laurian în precedenta şedinţă şi 
de d. Papiu Ilarian în cea de azi, să i se acorde cuvântul 
spre a explică o ultimă oară tendenţa propunerii sale si fo- 
loasele ce d-lui aşteaptă dela punerea ei în aplicatiune. 

Mai întâi de toate, d-lui nu poate înţelege cum d. Laurian 
vede în acea propunere o perdere de timp şi o chekuială 
superioară celei ce se va face cu dicţionarul Comisiunii. Astfel 
cum d. Odobescu propune a se tipări materialele colabora- 
torilor, adică nerevizuite de Comisiune şi în număr de 500 
exemplare, spesele se reduc la 13 galbeni de fiecare coală, 
drept remunerariul Comisiunii, şi cu cinci topuri de hârtie 
asemeni de fiecare coală, ceea ce face, la numărul probabil 
de una sută coale, o reductiune de cel putin 1300 galbeni 
din remunerariul comisiunii, şi de 500 topuri de hârtie. D. 
Laurian însă, arătând că spesele ce s'ar face pentru Maga- 
Zinul, (propus de d. Odobescu), tipărit în 500 exemplare, ar 
obligà pe Societate să vânză această carte pe pret de cinci 
galbeni exemplarul, spre a-şi scoate cheltuielile; iar Dicfio- 
narul, tras în 4000 exemplare, acopere toate cheltuielile prin 
vânzarea numai a 2000 cu câte douăzeci de lei noui; ară- 

tând acestea s'a întemeiat pe convictiunea sa că 2000 exem- 
plare cel puţin din Dicţionarul Comisiunii vor fi de sigur 
vândute, şi a înaintat că nu crede posibilă vânzarea nici a 
unei sute din Magazin. Părerea d-lui Odobescu nu este 
aceeaşi ; d-lui crede că-şi face iluziuni d. Laurian întemein- 
du-se cu atâta siguranţă pe vânzarea ediţiunii întregi a Dic- 
tionarului Comisiunii. În orice caz, o aşa mare răspândire 
a elaboratului Comisiunii se pare d-lui Odobescu a fi un 
adevărat pericol pentru limba română. D-lui a declarat în 
mai multe rânduri cât este de contrariu sistemei urmate în 
acest proiect de dicţionar; nu poate şi nu voieşte să intre 
acum în desbateri neterminabile asupra acestei sisteme, şi 
de aceea se mărgineşte a cere ca expunerea ei să rămână 
limitată în redactarea câtorva litere ale alfabetului. D-lui se 
inspăimântă la ideia că junele noastre generatiuni luând 
un asemenea dicţionar în mână, vor invätà dintr'insul acea 
limbă în care rolul predomnitor este dat numai cuvin- 
telor şi formelor ce au găsit graţie dinaintea Comisiunii, sau 
pe care dânsa le-a închipuit. D-lui crede că nu este în dreptul 
lexicografilor de a modifică până întracest punct o limbă, 
de a introduce întrînsa un aşa îmbelşugat material al lor 
propriu, şi de a lepădă din ea aşa multe forme şi termina- 
țiuni înrădăcinate în limbă, precum sunt, de exemplu, toate 
cuvintele, chiar de origină latină, cu terminatiune în îa/ă, ifă, 
nic etc., pe care d-nii Laurian şi Maxim le-au aruncat în 
gunoiul G/osarului. O asemenea procedare, d-l Odobescu 
abeă o' poate iertă unor particulari cari lucrează numai 
în numele lor propriu; dar pre cât lucrarea se face supt 
auspiciile Societăţii Academice, precât acest proiect de dic- 
tionar poate chiar să fie bănuit că este al nostru al tu- 
iuror, d-lui crede că este de a noastră datorie a-l reduce 
in marginele unei simple încercări, a unei expuneri par- 
tiale de idei, cu care Societatea Academică nu are nici O so- 
lidaritate. In rezumat d-l Odobescu se teme, sau că editiu- 
nea proiectului de dicționar al Comisiunei va rămânea ne- 
vândută, şi atunci va fi pagubă bănească pentru Societatea 

Academică, sau că lipsa de alte lucrări lexicografice si auto- 
ritatea ocultă ce acest proiect va împrumutà din origina sa 
pseudo-academică, îl vor răspândi în publicul român, şi mai 
ales în junimea şcoalelor, şi, atunci va fi şi o mai mare pa- 
gubă pentru societatea română în genere. D-lui declară cu 
franchetä că odată cu viaţa n'ar voi ca limba dicționarului 
d-lor Laurian şi Maxim să devină limba succesorilor noştri. 

D. Laurian a zis încă cum că tipărirea proiectului d-lor 
este o crutare de timp. D. Odobescu răspunde că aşa ar fi 
dacă acest proiect s'ar consideră ca Dicţionar al Academiei; 
insă, de oarece nimeni din membrii acestei Societăţi nu poate 
dă proiectului acest calificativ, d-lui crede că mai lezne şi 
mai curând s'ar extrage din magazinul lexicografic, acel dic- 
ționar dorit, decât din opera Comisiunii, care are tendinţă cu 
totul unilaterală, şi, după părerea d-sale, cu totul abătută 
dela ceea-ce trebue să fie Dicţionarul Academiei. 

În fine, d. Laurian a zis că va fi greu a combină din fe- 
luritele lucrări ale Magazinului, o normă pentru Dicţionarul 
definitiv. D. Odobescu crede din contră şi, luând act de de- 
claratiunea ce au făcut adesea membrii comisiunii cum că 
d-lor se vor folosi de lucrările colaboratorilor, astfel încât să 
nu li se piardă caracterul şi individualitatea, d-lui crede că 
acea facultate de unificare, acel dar eclectic le vor posede şi 
mai mult decât d-lor, bărbaţi mai puţin exclusiv sisti în opi- 
niunile lor filologice. 

Între cele zise de d. Papiu Ilarian, d. Odobescu n'are să 
combată decât două puncturi de importanță secundară. 

D. Papiu acuză pe d. Odobescu de a cere Societății să 
facă abateri dela regulamentele sale. Nu rămâne îndoeli că 
fieşcine are dreptul a cere răsturnarea chiar a unei legi, când 
aceea i se pare că a devenit neaplicabilă sau vătămătoare 
pentru institutul sau pentru societatea ce şi-a impus-o. 

Acesta este cazul de faţă, căci, în definitiv, acel regula- 
ment al Dicţionarului, pe care d. Papiu îl tot invoacă, este 
un ce foarte elastic şi lesne de interpretat în toate sensurile. 
D. Papiu pretinde că membrii Comisiunii nu s'au ţinut de 

dânsul; aceştia zic din contră. Poate că şi unul şi alţii au 
dreptate. Ceeace rămâne evident este că d. Papiu nu este 
mulţumit de proiectul de dicţionar al Comisiunii ; însă să bage 
de seamă d. Papiu că această nemulțumire nu provine atât 
din abaterile Comisiunii dela regulament şi dela deciziunile 
anterioare ale Societăţii Academice cât dela sistema generală 
urmată în proiect. La aceea însă, să fie bine încredinţat d. 
Papiu că membrii Comisiunii nu vor renunţă, şi prin urmare, 
în zadar îi tot rechiamä la regulament si la deciziuni, cu 
speranță că astfel d-nealor îi vor lucră un dicţionar pe placul 
d-sale. 

D. Papiu înfine a mai spus că se vor puteă face totdeo- 
dată şi proiect de Dicfionar şi Magasin lexicografic, căci 
ambele stau în deciziunile anterioare ale Societăţii. Această 
idee nu împacă cât de puţin pe d. Odobescu, căci d-lui nu 
admite ca aceste două lucrări să se poată face cu vre-o uti- 
litate, într'unul şi acelaş timp. Adunarea de material variată 
este trebuintä a se face mai întâi, pentru ca apoi, printro 
critică scrupuloasă, să se extragă dintrinsa elementele unui 
bun dicţionar. D. Odobescu cere ca lucrările ce sunt până 
acum executate de membrii comisiunii şi de toţi colabora- 
torii să fie considerate ca acel material, să se tipărească 
îndată fără modificatiuni şi, dacă membrii Societăţii socotesc 
că ar putea mai lesne să acopere cheltuelile printr'o editiune 
mai numeroasă, d-lui se împacă foarte lesne cu ideia de a 
tipări în oricâte mii de exemplare acest material, a cărui va- 
rietate chiar, d-lui crede că va fi mai plăcută şi mai folo- 
sitoare publicului decât sistematica şi exclusivista uniformi- 
tate a proiectului Comisiunii lexicografice. 


D. Laurian răspunde d-lui Odobescu... Ne mai luând nimeni cuvântul, 
preşedintele pune la vot propunerea d-lui Odobescu, luând act de de- 
claratiunile d-lor Sion şi Urechiă, cari o susţinuseră, dar cari pentru 
momentul de fatä erau absenţi, şi propunerea d-lui Odobescu cade. 





DICŢIONARUL LIMBEI ROMÂNE 135 


Şedinţa din 14 Septembre 1871. 


D. Odobescu prezintă următoarea propunere: «Secţiunea 
filologică a Societăţii Academice române, în lipsa ce se simte 
deocamdată în literatura română de lucrări lexicografice com- 
plete, negăsind nici un mijloc practic şi nevăzând nici o posi- 
bilităte în timpul de faţă, de a redactà de îndată şi fără de 
lucrări pregătitoare un. Dicţionar al limbii române, care pe 
lângă o întreagă uniformitate, să satisfacă totdeodată pe de- 
plin şi pe majoritatea membrilor Societăţii Academice sub ra- 
portul economiei generale, sub al limbii şi al ortografiei, lasă 
insärcinati cu elaborarea Proiectului de Dicţionariu si de 
Glosariu, ce se află de acum începute, pe d-nii Laurian şi 
Maxim, membrii actuali ai Comisiunii lexicografice ; deter- 
minând însă, în modul cel mai precis că, astfel precum lu- 
crarea d-lor este incepută şi chiar după-ce lucrările parţiale 
ale conmembrilor colaboratori vor fi trecut sub aceiaşi sis- 
temă de redactare a d-lor, Societatea Academică nu ià câtusi 
de puţin asupra sa răspunderea pentru sistema, limba şi or- 
tografia urmate de d-lor in această operă pregătitoare, ci -o 
consideră, după art. 17, aliniatul II din regulamentul admis 
pentru redactarea Dicţionarului, numai ca un proiect pentru 
lucrarea Dicționarului Academic, care-l va prezentă Socie- 
tatea- Academică la timp. Această deciziune se va tipări pe 
una din paginele copertei a fiecärii făşioare din opera ac- 
tualei comisiuni lexicografice». 

D-l Odobescu, dezvoltând propunerea, zice că ea, adop- 
tându-se, ar uşură mult lucrarea dicționarului ; ea ar preciză 
pozitiunea Comisiunii lexicografice faţă cu Societatea, şi a So- 
cietätii faţă cu publicul. La cele aduse în propunerea sa, mai 
adaogă că, după ce este constatat că n'avem dicţionar, dar 
că avem trebuintä de un dicţionar al Academiei, Academia 
trebuie să-l facă. Ea însă astăzi nu găseşte alt mijloc de a-şi 
procură un proiect de dicţionar decât prin o anume Comisiune, 
pe care o lasă să lucreze sub răspunderea ei proprie; căci 

altmintrelea vede imposibilitäfi de a ajunge a aveă un dicţionar. 
Această măsură, zice d-l Odobescu, este necesară şi indis- 
pensabilă prin situatiunea în care ne aflăm. Să lăsăm dar pe 
Comisiune să lucreze aşă precum lucrează, de oarece nu putem 
face altmintrelea. Societatea poate să fie răspunzătoare pentru 
spesele ce se fac cu tipărirea acelui proiect de dicţionar (spese 
însă care ar puteă să revină Societăţii); dar ea nu poate nici 
întrun chip să fie răspunzătoare pentru ideile coprinse în 
acel proiect, mai nainte ca, acea lucrare a Comisiunii fiind 
odată trecută prin revizuirea secţiunii filologice, să se fi trans- 
format în Dicţionarul Academiei Române. 


Propunerea d-lui Odobescu se pune la vot. Abţinându-se d-nii Bariț 
şi Papiu dela vot, au rămas opt votanti (d-nii Laurian, Maxim, A. Roman, 
Caragiani, Hodoş, Sion, Odobescu şi Poienaru), patru au votat pentru 
şi patru contra; prin urmare propunerea d-lui Odobescu a căzut. 


Din Analele Societăţii Academice Române. Tom. IV, 1871 


Bucureşti, 1871. 

Prânzui academic din 15 Septembre 1871 


Pe la finele sesiunii generale din 1871 a Societăţii Academice Române, 
d-l A. Odobescu, spre a se înfrăţi în mod mai cordial cu colegii cari, 
în anul precedent, îl chiemase prin alegere în mijlocul lor, şi spre a în- 
cheia totdeodată in chip mai vesel aprigele dezbateri ce, în şedinţele 
trecute, se iscase asupra proiectului de dicţionar al comisiunii lexico- 
grafice, întruni la d-sa acasă întrun ospăț amical pe membrii Societăţii 
Academice. Lista de bucate a acelei mese prieteneşti eră redactată în- 
tocmai după sistema de latinizare totală a limbei româneşti, ce se urmase 
în discutatul proiect; ea deşteptă atunci printre meseni, — şi în zilele 
următoare prin ziarele şi în societatea din Bucureşti, — o ilaritate şi o 
curiozitate destul de mari, pentru ca să luăm libertatea de a retipări 
acum acea pagină efemeră : 


Prandiulu academicu 
MIERCURI XV SEPTEMBRE MMDCIX. v. C. 





VINU ARSU DE ANICETU 
Sorbitione cu Scriblete. 
VINU PERUNCTU DEIN INSULELE-FORTUNATE (Madera). 
“Fame-stimuli varii. 
Siluru munitu cu astaci fluviali, in condimentu de sinape. 
VINU ALBICANTE PERENNIU ALUTENSE DE ACIDAVA. 
Lumbu bubulinu intinctu in cremore, cu bacce e tuberculi leguminose. 
VINU NIGRU DE BURDIGALA (Sanctu Julianu). 
Coturnici cu pulte „venatorica, abstrudi in placenta foliacea. 
POTIONE CONGELLATA DE MODU ROMANU. 
Melungine rubre cu farcimine de minutale. 
Copsa de ariete in verubi 'torresa. 
Acietaru de olere, condita pre usu Athonicu. 
VINU CAMPANICU SPUMOSU (Si/leriu). 
Casiu induratu de Batavia. 
Vesice fermentate pre ratione Germanica. 
Biscopte lactantie glaciate. 
Canistru multipomariu. 
| Pepone Cantaliense. 
VINU APPIANU BASTARNICU /Tocaiu). 
Conditure melimeraria e prunaria. ` 
Confapte saccharine. 
LICUORE BELLARIA DE BROMELIA. 

Publicul de azi si cel din viitor vor citi această glumeatä 
pagină negresit cu mai multă răbdare şi cu mai puţină ane- 
voință şi bătaie de cap decât le-ar trebui pentru mistuirea 
voluminoaselor şi greoaielor Dicţionare, ale cărora ea este 
o uşoară şi vie paradie. 

Nevinovata glumă a academicului care a stat în luptă ne- 
curmată în contra neologismilor exagerati, îşi va păstră preţul 
precâtise va mai vorbi, în istoria noastră literară, despre 
acea curioasă încercare de o închipuită lexicologie românească; 
acea lighioană monstruoasă s'a svârcolit totuşi câti-va ani 
în sânul încevândei noastre Societăţi Academice. Acum să-i 
fie ţărâna uşoară! 1) 

1) De oarece toată această glumeatä literatură nu este altceva decât 
latinească de cuine, du latin de cuisine, cum zic Francezii, limbă ane- 
voie de înţeles celor cu ştiinţă de carte şi încă mai mult celor necâr- 
turari, fie-ne iertat a dă aci o traducere în limbă vulgară, mai exactă 
decât interpretatiunile fantastice ce au apărut prin ziarele româneşti din 
1871. Aceasta o facem spre a scuti pe cititorii noştri de a răsfoi Proiectul 
de Dictionariu alu Societatei Academice, unde e probabil că ei ar puteà 
găsi cei mai mulţi din termenii culinari coprinşi în această listă de bu- 
cate. Deci ea ar cam sună pe româneasca de rând: „Rachiu anason, 
Supă cu plăcintioare, Vin dulce de Madera, Mezelicuri felurite, Somn 
fiert însoţit cu raci şi cu sos de muştar, Vin alb vechiu de Drăgășani, 
Muşchi de vacă cu sos de smântână, garnit cu mazăre boabe şi cu 
cartofi, Vin negru de Bordeaux, Prepelite gătite cu sos de vânat şi 
näbusite in foi de plăcintă, Punch à la Romaine, Pătlăgele roşii cu to- 
cătură de märuntaie, Coapsă de berbece friptä la frigare, Salată de ver- 
deturi, gătită ca la muntele Atonului, Vin de Champania, Caşcaval uscat 
de Olanda, Gogosi dospite nemtesti, Biscoturi cu îngheţată de lapte, Co- 
sulet cu poame, Pepene Cantalup, Vin dulce de Tokay, Dulceturi de 
mere dulci si de prune, Cofeturi cu zahar, Vutcă de ananas“. La care 
s'au adaos, în acea zi, multă voie bună şi multă veselie! Indată ce se 
aduceă pe masă câte un nou fel de bucate, râdeau toţi cu hohote, şi 
numai bietul răposatul Maxim, unul din autorii Proiectului de Dictio- 
nariu, se miră, în sincera şi naiva incredere ce aveà în ciudata sa sis- 
temă de lexicografie română, pentru ce tot râd ceilalţi de un «operatu 
carele în genulu seu speciale eră redusu chiaru depre cumu convine Spi- 
ritului esentiale originariu alu limbei romane». Din toţi cei atunci de faţă, 
mai mult de jumătate nu mai sunt azi printre cei vii; unii sau îngropat 
sărmanii devotați şi aprigi muncitori, sub surpăturile incă din temeliile 
lor şubrede, ale nenorocitului lor Proiectu ge Dictionariu alu Academiei.. 








Tot dicţionarul Academic 


PROPUNERI FĂCUTE ŞI SUSŢINUTE ÎN SESIUNEA ANULUI 187? 


Şedinţa din 14 August, 1872. 


$ 


Adunarea procede la revizuirea dicționarului. D-1 Odobescu cere a se 
enunţă dacă desbaterea are să fie generală sau dacă se va trece numai 
decât la punte, căci la acestea ar avea să facă oarecare observatiuni 
şi anume: 


In Analele Societăţii tipărite cam târziu, d-sa află cu pă- 
rere de rău că în raportul Comisiunii asupra traductiunilor 
din luliu Cesar, (Comentariele de Bel/o Gallico) s'a schimbat 
nu numai ortografia cuvintelor, ci că d-l secretar general şi-a 
luat rolul de profesor de gramatică, corectând cuvinte, ex- 
presiuni, ş.-c. l., şi înlocuindu-le. Mai adaugă că, asupra 
acelui elaborat, d-l Odobescu, în calitate de raportor al Co- 
misiunii, a făcut şi oarecare note, dar cu mirare a observat 
şi aici că ideile, care le vede puse în acele note, nu sunt 
ale Comisiunii. Eu, zice d-l Odobescu, nu sunt amic al dic- 
fionarului (comisiunii lexicografice) şi'i fac neîncetat opoziti- 
une; prin urmare nu pot admite ca cuvinte întregi să mi se 
corecteze de membrii acelei Comisiuni. Cer ca să se pună 
margini la asemenea corectiuni şi ca să se lase nealterate 
stilul fiecărui membru al Societăţii; cer în fine ca observa- 
tiunile mele să se treacă în procesul verbal. : 


Intrând apoi în desbaterea proiectului de dicționar, au vorbit succesiv 
d. N. Ionescu si G. Barit. 


140 AL. I. ODOBESCU 


N a ë RE E 
ee = E e a daia == — = 
E ee 





D-l Odobescu, răspunzând mai întâi d-lui Barit, zice că 
este acum fără de nici un folos practic de a tot face proce- 
sul Societăţii Academice pentrucă, în curs de patru ani, a 
permis şi chiar a îndreptăţit continuarea Proectului de Dic- 
fionar, astfel cum l-au început şi cum l-au executat membrii 
Comisiunii lexicografice adică d-nii Laurian şi Maxim. Aşa 
a voit majoritatea pe care d-l Odobeseu, are conştiinţa a o 
fi combătut, după toate puterile sale, şi astfel s'a urmat până 
acum. Ceeace s'a făcut, rămâne dar de sine-şi făcut; dar 
aceasta negreşit nu însemnează că ceeace s'a făcut este bine 
făcut, nici mai ales că nu se poate de acum înainte să se 
facă mai bine. De aceia, d-l Odobescu, întrunindu-se întru 
toate cu părerile rostite de d-l N. Ionescu, propune ca So- 
cietatea să proceadă fără întârziere la revizuirea Proiectului 
de Dicţionar, cu scop de a pregăti editiunea care se va pu- 
teà cu drept numi Dicționarul Academiei Române. Pentru 
aceasta d-lui socoteşte că Societatea trebue mai întâi de toate 
să statueze bazele după cari se va face acea revizuire, şi 
aceste baze d-lui le găseşte în spusele d-lui N. lonescu, pe 
cure le rezumă subt următoarele opt rubrice: 

1. Ca pe viitor lucrarea să nu mai fie împărţită în Dic- 
fionar şi Glosar, ci toate cuvintele limbei române să figu- 
reze la locul lor alfabetic, fără osebire de origină şi de pro- 
venientä. s 

2. Ca din articolii lexicografici în care se explică cuvintele 
limbei, să lipsească pe viitor discutiunile si polemicele asupra 
etimologiei, originei si intelesului zicerilor. Intelesul se se deà 
în cuvinte puţine, dar bine cumpănite si coprinzătoare. Eti- 
mologia să se arate numai când este neîndoioasă sau cel 
putin foarte probabilă. 

3. Neologismii neuzitaţi, adică cuvintele pe care nici un 
scriitor până azi (afară de autorii Proiectului de Dicţionar), 
nu le-a întrebuințat să se scoată din rândul vorbelor limbei 
române, rămânând astfel ca adevăratul Dicfionar Academic 
să coprindă numai materialul limbei noastre existente şi uu 
elemente ale unei sisteme de limbă închipuită. 


pe 

4. Cuvintele din Dicfionar să fie întemeiate, nu pe fraze 
banale si adeseori putin alese, ci, precât se va puteà, pe ci- 
tațiuni' din autorii români vechi şi moderni, si pe locuţiuni 
populare, dintre care să se înlătureze cele triviale şi obscene. 

Ə. Acceptiunile cuvintelor să fie bine specificate, mai lă- 
murit explicate prin definitiuni precise si, în varietatea lor, 
să nu se uite unele din cele mai uzuale, iar cele cu totul 
neuzitate să se lepede. = 

6. Definitiunile termenilor de ştiinţă să fie toate rectificate 
după starea actuală a cunoştinţelor omeneşti. 

1. Forma cuvintelor să fie aceea pe care a consacrat-o 
uzul şi natura limbei, astfel incât să nu se producă între 
scriere şi graiu, anomalii reraţionate ; bună oară, de vreme 
ce Românii toţi pronunţă mine, fine, bine, puțin, rugăciune, 
să nu se scrie mene, tene, bene, pucinu, rogatione. 

8. Ortografia va trebui asemenea redusă la regule. mai 
practice, spre a înlesni şi nu a complică fără folos cunoştinţa 
limbei române. 

Luându-se de bază aceste opt punturi, pe care d. lonescu 
le-a semnalat, Societatea prin revizuirea proiectului actual, 
poate face chiar în putin timp prima editiune a Dicfiona- 
rului definitiv al Societăţii Academice Române. 

Să proceadă dar la revizuire, apucând lucrarea chiar dela 
începutul proiectului, fără de a ţine în seamă observatiunile 
care s'au făcut la 1870, asupra câtorva pagine-din litera A. 
Pe atunci membrii Societăţii nu puteau aveă experienţa do- 
bândită azi prin citirea şi studiarea a celei mai mari părţi 
din proiectul d-lor Laurian şi Maxim. D. Odobescu adaugă 
terminând că, deşi s'a adoptat ideia de a se începe aceste 
reviziuni în şedinţele sesiunii actuale, d-lui însă tot crede că 
aceste şedinte se vor petrece numai în discutiuni preliminare, 
care negreşit pot să fie folositoare; dar şi mai important 
este de a se îndeplini a doua parte a conclusului Societăţii, 
adică de a se numi Comisiunea permanentă de revizuire, 
care va aveă să lucreze în cursul anului şi să aducă la se- 
siunea din 1874, precât se va puteă mai mult material pre- 

gătit din editiunea definitivă a Dicționarului Academic. Pentru 
o asemenea lucrare comisiunea va trebui să aibă pururea în 
vedere ‘cä opera ei trebuie să fie, nu expunerea şi desvol- 
tarea unei sisteme particulare de limbistică română, ci o 
oglindă: veridică a limbei româneşti din trecut şi de asstäzi, 
din care apoi numai scriitorii şi nu gramaticii, sunt singuri 
autorizaţi a si croi dreptarul pentru inovatiunile de introdus 
în limbă 1). 


? 


Şedinţa din 23 August, 1872. 


D-l Odobescu prezintă următoarea propunere: «Spre a se 
aplică mai cu rigoare dispozitiunile regulamentului din 16 Au- 
gust 1869, pentru lucrarea şi publicarea dicționarului limbei 
române, şi spre a se complectă lacunele acestui regulament, 
propun cele următoare: 

l. Comisiunea lexicograficä va luă măsuri pentru ca, în 
orice caz, proiectul de Dicţionar, împreună cu Glosariul ce 
se redactează, să nu devină mai voluminoase decât coprin- 
derea a unei sute două-zeci de coale maximum, în total. 
Pentru aceia, în anul curgător 1872—1873, Comisiunea va 
tipări, în cele 40 coale votate în budgetul de cheltueli al 
Societăţii, finea literei C si literile dela D până la L inclusiv. 
Volumul I care va fi circa de 60 coale, se va opri în litera 
I; iar al Il-lea care va aveà aceiaş întindere, se va începe 
cu acea literă. 

2. Ca să ajungă la scopul de a nu trece toată lucrarea 
peste 120 coale de tipar, Comisiunea lexicografică este invi- 
tată a reduce articolii redactati asupra cuvintelor, la defi- 
nitiuni concise, fără prolixitate; a înlătură consideratiunile 
ipotetice asupră etimologiei cuvintelor şi analogiei de sunete 
şi înțelesuri ale lor; a nu prodigă frazele date drept exemple 
şi mai ales a căută ca acestea să fie scurte, mai puţin ba- 


1) Punturile de mai sus au fost desbătute în şedinţele din 16, 17, 19 
20, 21, 23, 24 August, 1872. 

nale, fără trivialitäti, şi chiar, precât se va puteă, culese din 
su Mb cei buni ai Românilor vechi şi noui. 

3.'Tot asemenea, Comisiunea: lexicografică va purtà aten- 
tiunea sa asupra termenilor de ştiinţă, mai ales în istoria 
naturală, şi a face ca denumirile româneşti să corespundă 
exact cu cele latine. Întru. aceasta, ea să consulte pe bărbaţii 
speciali ce fac parte din Societate. Tot deodată se vor în- 
lătură şi din proiectul de dicţionar si din glosar, expresiunile 
obscene, înscriindu-se termenii technici echivalenți de care 
se servă ştiinţa sau chiar dacă cuvinte obscene s'ar strecurà 
în proiectul de dicţionar şi în glosar, să se reducă articolii 
privitori la dânsele, astfel încât să deă o foarte scurtă ară- 
tare de înţelesul cuvântului, cu notă expresă despre necu- 
vinta întrebuinţării lui. Se vor înlătură cu totul exemplele 
date prin locuţiuni triviale şi obscene. á 

4. Comisiunea lexicografică este invitată a nu depune- o 
rigoare prea exagerată în alegerea cuvintelor uzuale ' româ- 
nesti, mai ales cele de origină latină, care se leapädä din 
proiectul de Dicționar, si se trec in Glosar, si a nu se arätà 
cu aşa multă prodigalitate în crearea de neologisme mai ales 
de cele care nu sunt necesitate de technologia științifică. 

5. Observând ortografia primită de Societate, Comisiunea 
lexiografică este invitată a nu trece cu rigurositatea etimo- 
logiilor peste marginile impuse de buna pronunțare a limbei 
române, cum spre exemplu, să nu scrie cu é ci Cu € cu- 
vântul mancaciosu, care româneşte nu se pronunță mâncãă- 
fio să nu intrebuinteze terminatiunea oze, care este repro- 
bată de marea majoritate a membrilor Societății, în loc de 
une, uzitată în toată România. 

6. Comisiunea lexicografică să se complecteze prin ale- 
gerea unui al treilea membru, conform regulamentului. 

1. Nici într'un caz, autorul unui articol din proiectul de 
Dicţionar şi din Glosar, carele s'ar află si membru al Comi- 
siunii lexicografice, să nu poată fi şi examinator al acelui 
articol, care să se cerceteze numai de ceilalți doui membri, 
reducându-se şi remuneraţiunea examinatorilor în proporti- 

une cu lucrările lor, astfel ca cei remunerați ca compunători 
să nu mai primească remunerafiune ca examinatori pentru 
aceias lucrare. 

8. Comisiunea lexicografică va fi invitată a luă toate mă- 
surile necesarii pentru ca, în termen de doui ani, adică pân* 
la sesiunea anului 1874, să fie atât proiectul de Dicționar 
cât şi Glosarul tipărite în toată întregimea lor» 1). 


Bucureşti, 1872. Din Analele Societăţii Academice 
Române, Tom. V, 1872. 


1) La această propunere sau asociat şi d-nii Bariț, Hodos, Sion, P. S. 
Aurelian şi dr. Fătu. Ea sa desbătut în şedinţele din 24, 25, 26, 27 şi 
28 August 1872. 





Reviziunea dictionarului Academiei 


RAPORT PREZENTAT ÎN NUMELE COMISIUNII DE REVIZIUNE, ÎN SESIUNEA 
ANULUI 1817 !). 





Sunt acum trei ani, de când ne-ati fäcut onoarea a ne 
alege, spre a formă împreună o comisiune cu scop de a 
procede la reviziunea Proiectului de Dicţionar şi de Glosar, 
ce se execută de către comisiunea lexicografică. 

Decât orice mai lesne ne-ar fi fost să declarăm de îndată, 
cum că ne-am incumätat atunci a luă asupră-ne o sarcină 
mai presus de puterile noastre, dar fiind toţi convinşi că 
omul, când simte şi ştie ceeace este bine, trebuie să-şi de- 
pună toate putinţele ca să ajungă a-l realizà, noi infruntând 
chiar imputarea de a nu fi îndestul de modesti, cutezăm a 
vă spune că, spre a face până acum ceeace se aşteaptă dela 
noi, nu atât puterile cât putintele ne-au lipsit. 

Ca să fim şi mai lämuriti într'această legitimă scuză, per- 
miteti-ne a vă arătă mai înnainte de toate, de ce natură au 
fost acele lipsuri, acele neputinte. Unele le putem califică de 
sociale şi fizice, pe celelalte de literare, bibliografice şi chiar 
lexicografice. 

Noi, membri ai Comisiunii de reviziune, sau prin îndatoriri 
impuse de afacerile publice ale ţărei, sau prin greutăţi pro- 
venite din interese particulare şi din sănătate, nu am putut 


') Acea Comisiune eră compusă din d-nii G. Bariț, V. A. Urechie, N, 
lonescu, D. A. Sturdza şi A. I. Odobescu. 

află până acum o înlesnire continuă de timp şi o linişte su- 
ficientă de minte, care să ne permită a lucră cu spor la în- 
săşi opera ce ne eră încredinţată. 

Dar în acest răstimp nici unul din noi na nesocotit im- 
portanta sarcinei ce-i impunea încrederea d-voastre ; fiecare, 
foarte adese în parte, şi uneori toţi impreună, am cugetat şi 
am discutat asupra naturei de lucrare ce aveam a face, 
asupra modului cum ea s'ar puteă execută mai bine, asupra 
ceeace ne lipseşte şi asupra ceeace ne prisoseşte în starea 
actuală a elementelor lexicografice, de care dispunem. 

Nu puteà fi fără de importanţă, domnilor, pentru a ne da 
mai mult avânt şi mai mult temei în lucrare, terminarea abia 
acura completă a Proiectului de Dicţionar şi Glosar, executat 
de prima d-voastră Comisiune. Pe când până est-timp am fi fost 
în drept a aşteptă sau mai mult, sau mai puţin de la acel 
op laborios, acum şi numai acum, îl putem cunoaşte şi a- 
pretui în deplina lui întregime. 

Ca să ajungă la finele său au trebuit să treacă zece ani, 
si aceasta, — cată să o recunoaştem, domnilor, — nu este 
mult. Alte popoare, ca să'şi adune chiar şi atât material 
lexicografic, cât se află în Proiectul ce ne stă de faţă, au 
intrebuintat cu mult mai multe zecimi de ani. Noi am ac- 
celerat în mod extraordinar lucrarea Comisiunii lexicografice, 
şi cercându-ne une-ori a o controlă, a o preface, a o abate 
din calea ce ea îşi alesese, trebuie să constatăm că dânsa a 
stat neîncetat fidelă sistemei sale proprii, şi — ca să repetim 
aci cuvintele, prin care onoratul d-l Laurian a caracterizat a- 
ceastă lucrare, — vom recunoaşte, că ceia ce a făcut Comi- 
siunea lexicografică e adevărat o sistemă şi o sistemă cât se 
poate mai consecintă ; dar că planul s'a modificat, fără însă 
a eşi din marginile sistemei, mai vârtos dupe restrictiunile 
Societăţii, şi că multe s'au modificat dupe experienţa câşti- 
gată de Comisiunea lexicografică ?). 

Până a nu se începe elaborarea acestui prim Proiect, prin 


1) Vezi Analele Societăţii Academice, tom. VII, p. 68. 

o anume comisiune lexicograficä, — care prin forţa lucrurilor 
a fost redusă neîncetat numai la ambii părtaşi ai aceleiaş 
sisteme limbistice, — Societatea Academică şi-a făcut iluziune 
cum că dânsa va puteă în fie-care sesiune anuală să revază 
şi să corecteze lucrarea de peste an a Comisiunii emanate 
din sânu-i. Aceasta a fost tendenta prescriptiunilor din art. 
17 al Regulamentului pentru elaborarea Proiectului de Dic- 
tionar. 

Intr'adevăr s'au şi făcut la diferite epoce, — şi anume în 
sesiunile anilor 1870, 1871 şi 1874, — cercări de a se aplică 
ad literam, prescriptiunile acelui articol. N'au trebuit însă 
multe ore de discutiune ca să se cofvingä toţi că nu în iu- 
țirile unor desbateri publice se lucrează sau chiar se îndrep- 
tează cu succes şi cu matură chibzuire un dicţionar, ci că 
unor asemenea operaţiuni le sunt neapărate şi liniştea me- 
ditatiunilor şi neîntrerupta urmărire a unui metod logic si 
consecinte. 

De aceia, — plăcutu-ne-a, sau nu ne-a plăcut, — noi toţi 
am lăsat şi am grăbit pe a noastră comisiune lexicografică 
se aducă până la capăt lucrarea. 

Din acele câteva vii dezbateri, Societatea noastră a învăţat 
cel puţin un lucru: că adică, reviziunea proiectului nu se 
poate face prin discuţiuni ; în timpul sesiunilor, ci că dreptul 
de a revedeă, de a complectă sau chiar şi de a modifică cu 
totul proiectul, trebuiă conferit unei comisiuni speciale, care 
să se ocupe cu aceasta în răstimpul vacantielor noastre. 
Atunci dar, în şedinţa din 27 August 1874, aţi instituit Co- 
misiunea care vi se prezentă astăzi cu reflexiunile ei asupra 
lipsurilor ce au oprit-o de a execută lucrarea dorită şi tot 
deo-dată neînlăturată a Societăţii noastre. 

Când ne-aţi făcut onoarea, domnilor, de a ne denumi în 
această comisiune, abiea dacă putem spune că ne-afi indicat 
calea pe care aveam a păşi. Tot atunci însă Societatea a votat, 
ca aplicabile proiectul te eră încă în lucrare, o serie de câte-va 
prescriptiuni, pe care noi nu ne putem opri de a le consideră 
ca dreptarul, precum s'a zis atunci, al lucrării de reviziune, 

ca nişte indicatiuni prețioase pentru viitoarea editiune a Dic- 
ționariuilui Academic. 

Credem necesar, domnilor, a reaminti îndată acele voturi 
ale d-voastră, care au fost într'astfel exprimate: 

«Ca pre viitor, lucrarea să nu mai fie împărţită în 
Dicţionar şi Glosar, ci toate cuvintele limbei române să fi- 
gureze la locul lor alfabetic, având în vedere originea şi pro- 
veninţa romană a cuvintelor şi având tot de-o-dată în ve- 
dere şi cuvintele străine, acceptate în forme proprii limbei 
române, şi consacrate prin uz, indicând la acestea şi autorul 
sau epoca. 

«Ca din articolii lexicografici, în cari se explică cuvin- 
tele limbei, să lipsească pre viitor discutiunile şi polemicile 
asupra etimologiei, originei si întelesului zicerilor. Inţelesul să 
se dea în cuvinte puţine dar bine cumpănite şi cuprinzătoare. 
Etimologia să se arate numai când e nenduoioasă sau cel 
puţin foarte probabilă. 

3. «Cuvintele nouă, care se justifică prin necesitate de a 
exprimă un obiect sau o idee nouă, sau o nuanţă nouă de 
înţeles, şi care’ sunt formate după firea limbei, fie din limba 
latină, fie din limbile surori, sau şi din limba vechie româ- 
nească, acelea numai să se treacă în Dicţionar, indicându-se 
pre cât se poate, epoca întrebuinţării lor. Să se treacă ase- 
menea şi terminii de arte şi ştiinţe, adoptigi în limbile cla- 
= şi în cele moderne. 

«Cuvintele de dicţionar să fie, pe cât se va puteă, ba- 
E. pe autoritatea scriitorilor români vechi şi moderni, precum 
şi pe acceptiuni şi locuţiuni populare. 

5. «Acceptiunile cuvintelor vor fi bine specificate şi sepa- 
rate prin semne diacritice. Aceste semne vor ajută înşirarea, 
cu lămurire şi în mod metodic, -a îintelesurilor diverse ale 
vorbei. 

Definitiunea vorbei, când nu se va putea face prin sino- 
nime, va fi dată prin perifrazele cele mai scurte şi mai pre- 
cise şi în termeni cunoscuţi, în conformitate cu art. 18 din 
regulamentul pentru lucrarea dicționarului. 

6. «Definitiunile vorbelor technice de arte, ştiinţe şi meserii 
să fie cu cea mai mare îngrijire rectificate si complectate, în 
cât să corespundă deplin cu starea progreselor actuale a le 
cunoştinţelor omeneşti». 

Au mai fost şi alţi doi articoli, în mijlocul discuţiunei că- 
tora, Societatea s'a văzut nevoită a se întrerupe, spre a de- 
legă sarcina sa unei Comisiuni de revizuire, deşi cei mai mulţi 
din membri se pronuntase în favoarea lor; aceşti articoli 
sunau aşa: 

7. «Forma cuvintelor să fie aceia, pe care a consfinţit-o 
uzul (consuetudinea) şi natura (logica firească) limbei, aşa în 
cât să nu se producă între scriere şi graiu dificultăţi practice 
fără nici o necesitate ştiinţifică. 

8. «Ortografia să se mai simplifice, ameliorându-se modul 
provizor de scriere, aşa încât să se înlesnească cunoştinţa 
practică a scrierei limbei, fără a se uită principiul etimologic. 
Alăturea cu fiecare cuvânt din dicţionar: să se pună şi pro- 
nunfarea, figurată după sistema scrierei cu semne (` ' ~ ^ și 
cedilele)» !). 

Membrii comisiunei de reviziune au crezut de a lor datorie, 
ca să cugete la mijloacele de a realiză toate aceste deziderate 
în editiunea revăzută a proiectului. 

Totdeodată însă ea trebuiă să examine în sine Proiectul de 
Dicţionar şi cel de Glosar, ca să vază până la ce punct ele, 
în tot coprinsul lor, sunt conforme sau abătute dela ideile 
majorităţii, exprimate prin voturile de mai sus. 

Această operaţiune făcută asupra complexului, numai acum 
întregit al lucrărei comisiunei lexicografice, ne-a adus pe fie- 
care în parte la aceleaşi idei asupra modificărilor ce reclamă 
proiectele, spre a deveni operate însuşind pe deplin aproba- 
tiunea Societăţii noastre. 

În sistemă care a predomnit la redactarea proiectului, am 
putut toți constată că sunt, pe de-oparte adause, consistând 
din neologismi curat sistematici, — «pagine întregi numai de 


1) Vezi Anal. Societ. Academ. tom. VII p. 58. 

neologismi nejustificati» 1), iar pe de alta, eliminäri intentio- 
nate de cuvinte şi de forme existente îri limba română. 

Dintr'aceia rezultă pentru noi că lucrarea de reviziune tre- 
buiă să aibă o îndoită tendinţă: 

Pe de o parte, a alungă orice inovatiune, nu indestul de 
bine legitimatä, 

Pe de alta, de a inzestrà viitorul dictionar cu tot legitimul 
avut al limbei noastre, pe care cu nedrept 'l-a despretuit pro- 
iectul actual. 

Märturisim că prima îndatorire ni s'a părut a fi cu nea- 
semuire mai uşoară decât a doua; şi întradevăr, mai lesne 
este în totdeauna a risipi, — dacă cumva aci risipă ar fi, — 
decât de a agonisi. 

Am fi putut dar să ne mărginim întru a combate şi a ex- 
clude tot ce ni s'ar fi părut, in proiectul Comisiunei lexico- 
grafice, prea tare exagerat ca sistemă de prefacere radicală a 
limbei româneşti şi astfel n'am fi făcut alta decât a continuă 
numai cercetările de discutiune ce s'au petrecut în sânul So- 
cietätei în anii 1870, 1871 şi 1874. 

Dar de am fi făcut într'astfel, mai din nainte noi am fi simţit 
bine că nu îndeplineam decât o minimă parte din ceia ce 
erati în drept a cere dela noi. 

Noi făceam atunci numai ceia ce, — cu bine, cu rău, — sar 
fi putut face şi de toţi, chiar în întrunirile noastre anuale. 

Ar fi lipsit din lucrarea de reviziune acea porţiune esen- 
tialä a unui bun dicţionar, pentru a cărei reîntregire în con- 
textura proiectului actual, Societatea academică socotise de 
cuviinţă a incredintà provizor comisiunei noastre speciale toate 
drepturile sale de reviziune. 

Si întradevăr, considerând în complexul lor, toate ideile 
ce se învederează în prescriptiunile Societăţii, mai sus enun- 
tate, noi am recunoscut în ele faptul: că majoritatea noastră 
înţelege, ca şi noi, că un dicţionar al limbei române, trebuie 


1) Vezi Anal, Societ. Acad. tom. VII. Şedinţa dela 28 August (9 Sep- 
tembre) 1874. 

să întrunească toate însuşirile, pe care marele lexicograf fran- 
ces, d. Littré, le rezumă în următoarele cuvinte ce ne per- 
mitem a le traduce: 

«Orice limbă vieţuitoare... prezintă trei termeni: un us con- 
timporan, care este propriu fiecărui period succesiv ; un ar- 
chaism, care a fost şi el odinioară un us contimporan şi care 
conţine (mai adesea) explicatiunea şi cheia lucrurilor subse- 
cuente; şi în fine un neologism, care, rău îndreptat, strică, 
iar bine îndreptat, dezvoltă limba, şi care şi dânsul va deveni 
într'o zi archaism, consultat ca istorie şi ca faze ale limba- 
giului». 

Dintr acestea se constată, pare-ni-se, că punctul prim şi de 
căpetenie al unui dicţionar este uzul contimporan. 

Nu corespunde, mai întâiu de toate, cu cerinţele celui ce-l 
consultă, dicţionarul acela, care nu conţine cuvintele, pe cari 
omul este expus a le auzi din gura tuturor în orice moment 
al vietei sale. 

«Dar orice limbă îşi are şi trecutul său, a cărei cunoştinţă 
conduce de sine mintea spre viitorul ei. Unele persoane,—a- 
dauge tot d. Littre,—sunt predispuse a crede că un dicţionar, 
întru care istoria intervine, este o operă destinată mai cu 
seamă erudiţiunii. Nu e de loc într'astfel... Un dicţionar is- 
toric este făclia uzului şi nu trece prin eruditiune decât spre 
a veni în ajutorul limbei actuale». 

Astfel a treia porţiune constitutivă a unui dicţionar bine 
întocmit, aceea de care a abuzat aşa de tare Comisiunea 


noastră lexicografică, adică neologizmii, trebuie să fie, — de 
am puteă zice aşa, — ca un fel de deductiune a părții sale 
istorice. 


«A impune unei limbi regule trase după raţiunea generală 
şi abstractă, — astfel precum fiecare epocă concepe acea ra- 
tiune, — această sistemă conduce foarte lesne Ja arbitrariu. 
Un dicționar istoric stârpeşte de îndată acea predispozitiune 
abuzivă». Aci în folosul nostru am citat iarăşi din Littré. 

Privind din acest întreit punct de vedere (uz contimporan, 
archaism si neologism) elaboratul Comisiunii noastre lexico- 

grafice, au venit de sine în apretuirea noastră toate lip- 
surile ce el conține. Ele băteau prea tare la ochi ca să nu 
le fi putut îndată constatà. 

Dar această constatare ne-a dat tot de odată si măsura 
neputintelor literare, bibliografice si chiar lexicografice, despre 
care am atins la începutul acestui raport.- 

Şi iată, domnilor, ce am aflat atunci, că ne lipseşte, spre 
a complectă cu tot ce'i este neapărat te Dinica proiectului 
de dicţionar. 

1. Dezvoltarea istorică a cuvintelor, care vor să fie exa- 
minate în diferitele şi principalele lor faze succesive ; 

2. Intemeierea cuvintelor de uz contimporan, pe citatiuni 
alese de cei mai buni scriitori din timpurile noastre ; 

3. Complectarea materialului lexicografic cu multe elemente 
uitate ale limbagiului poporan şi ale idiotizmilor locali ; 

4. Inavutirea lui cu materialul, — aşa de interesant şi adesea 
instructiv — al termenilor technici, intrebuintati în măiestriile 
tradiţionale ale poporului român din orice provincie; 

9. Si în fine o nomenclatură mai complectă şi mai exactă 
a termenilor de ştiinţă, care, după cum observă foarte judi- 
cios d-l Littré, «diferă în mod esenţial de aceia ai măiestri- 
ilor. În adevăr, pe când limba măiestriilor e totdeauna populară, 
adesea archaică şi eşită din băierile idiomei, limba ştiinţifică, 
din contră e mai totdeauna elenă, artificială şi sistematică ; 
într însa etimologia se infätisazä de sine. Ceeace este greu 
este de a da pe scurt explicatiuni lămurite despre obiecte 
adesea foarte complicate». 

Acestor consideratiuni generale ne socotim datori să adäu- 
găm încă una, de o natură cu totul locală. 

Diferenţă pentru diferenţă, ori cât de geloşi am fi de re- 
întregirea limbei noastre cu termeni pentru orice idee, deri- 
vati numai din origină latină, precât însă biserica noastră or- 
todoxă va mai păstră archaismii săi străini, cari negreşit se 
vor scurge şi ei treptat cu acea solemnă prudenţă ce carac- 
teriză mişcările bisericei, —până când cuvintele învechite se 
vor rosti dinaintea altarului nostru, nu ne este permis nici 

de a le exclude din dicţionarul limbei române, nici de a le 
întină cu nereverentioasele epitete de termeni ridicoli şi bar- 
barizmi oribili. Ar fi din parte-ne a condamnă pe orice ro- 
mân cult ca să râdă şi să fugă cu oroare de biserica noastră 
naţională. 

După ce şi-a dat bine seamă Comisiunea de revizuire de 
toate aceste lipsuri de fond ale proiectului existent, ea s'a 
oprit şi asupra unor defecte de formă, sau ca să zicem mai 
bine, de expunere. Erà dânsa in drept a face aceasta, căci 
aveă în vedere voturile Societăţii, care îi desemnau acele im- 
perfectiuni. Dar spre a le indreptà, putin îi rămânea de cu- 
getat şi de inventat dela sine. 

Planul magistral adoptat de d-l Littré în gigantica şi per- 
fecta sa lucrare lexicografică asupra limbii franceze, — plan, 
carele in mare parte a fost adoptat şi urmat de iluştrii fraţi 
Grimm în märetul lor dicţionar al limbii germane, — acel 
plan abia mai “are trebuintä de mici modificări apropiate lim- 
bei româneşti, spre a da celor ce-l vor aplică, o perfectă şi 
logică expunere a întregului material lexicografic al graiului 
nostru. | 

Astfel, spre a enumeră pe deplin şi în ordinea cea mai 
sistematică, diferitele elemente constitutive ale fiecărui articol 
din dicţionarul limbei, noi ne vom mărgini a le consemnă 
aci d'a rândul: 

Cuvântul în sine (fie de uz contimporan, arhaic sau ne- 
ologizm) ; l ) 

Pronunciafiunea lui, cu modificările provinciale. 

Formele lui gramaticale, cu neregularitätile când există : 

Accepfiunile sau înțelesurile lui diferite, clasificate după 
un mod logic si însoțite cu : 

Citafiuni din principalii autori contimporani si din cele 
mai recomandabile şi mai caracteristice locuţiuni populare şi 
proverbe. 

Sinonimele lui, cu nuanțele distinctive ; 

Istoricul său, adică prezentarea lui sub diferitele sale faze 
succesive, bazate pre citatiuni din autorii vechi; 

în fine: Etimologia lui, când ea nu este supusă la prea 
mari îndoieli. 

Prin semne diacritice, şi chiar prin scurte explicatiuni, se 
va arătă Valoarea ori Caracterul cuvântului, sub raportul 
uzului său actual. 

Ca să poată însă cineva să îndeplinească cu conştiinţă şi 
cu rigoare tot cuprinsul acestor numeroase rubrice ale pla- 
nului, la care noi înşine ne-am oprit, s'ar cuveni să aibă la 
îndemână un material, care a lipsit negreşit Comisiunii lexico- 
grafice,—fără ca dânsa, consecintă sistemei sale exclusive, să 
simtă vre-o pedică din această lipsă, — dar dinnaintea ab- 
sentei căruia noi, spre a vă satisface pe d-voastă şi a ne sa- 
tisface pre noi înşine, precum şi spre a corespunde la ade- 
văratele trebuinte ale naţiunii, am stat locului, căutând mijloace 
practice de a realiză ceiace trebuiă făcut. 

De sigur puteam, după cum şi proiectasem la început, să 
cercăm sub formă de specimen, a vä prezentă câteva foi de 
dicţionar, iucrate după planul mai sus schiţat. Dar iară noi 
ne am încredinţat, că în lipsa materialului, ce ne eră indis- 
pensabil, nam fi putut ajunge decât la o încercare informă 
cu mult mai pre jos de legitimele d-voastă aşteptări şi poate 
încă şi mai pre jos de dorinţele noastre. l 

Dintr'acestea veți înțelege, domnilor, de ce ne am sfiit a 
vă pune în față acele schițe incomplete, cu care mai mulţi 
din noi s'au ocupat. 

In loc de acestea venim din contră cu mânile goale, dar 
cu un plan bine statorit în minţile noastre, ca să vă decla- 
räm că stäruim încă în deciziunea de a cercà, de a pune 
bazele, de a începe măcar, un Dicționar mai complet al lim- 
bei române, o edițiune revăzută, expurgată şi completată a 
Proiectului actual. 

Dar, — spre al pune în concurenţă cu o lucrare asà de 
completă, — am socotit de cuviință să venim tot acum a vă 
cere şi autorizarea şi timpul de a adună, în modurile ce ni 
se par cele mai practice, materialurile felurite de care încă 
simţim mare nevoie. 

Vom expune succesiv, şi natura acelor materialuri, şi pro- 
cederile ce le credem mai nimerite şi tuturor mai folositoare,. 
spre a ajunge la scopul dorit. 

Intru această enuntare, navem decât a urmă rândul di- 
feritelor lipsuri sau neputinte literarii, bibliografice şi lexico- 
grafice, pe care le semnalarăm mai adineaori; şi iată-le: 

1. Întru ceiace priveşte materialul istoric al limbei, n’avem 
decât a vă aminti, domnilor, cât este de greu a şi-l procură 
cineva în raritatea, defectuozitatea şi confuziunea materială a 
editiunilor princeps de cărţi tipărite româneşte mai nainte 
de al XVIII-lea secol. Abia unul dintre corifeii ştiinţei româ-- 
neşti, veneratul părinte Timoteiu Gipariu, a reuşit prin stă- 
ruintele unei întregi. viete de pacientä şi de laboare, să pă- 
trunză în arcanele străvechii literatului naţionale. 

Ştiţi din citirea analectelor sale literarii, cu câte neînchi- 
puite anevointe şi-a putut procură eruditul filolog, în mai 
multe zecimi de ani, elementele studielor sale: de limbistică 
română. Fiecare din noi nu este un Timoteiu Cipariu şi fie- 
căruia nu 'i este dat a străbate prin aşă mari dificultăţi, ca 
să pătrundă până la miezul ce trebue extras din acele cărţi, 
spre a nutri Dicţionarul românesc cu sucul istoric al limbei. 
Dar totuşi, fiecare din noi, şi poate chiar si alţii afară dim 
cercul restrânsei noastre Comisiuni, simte în sine şi voinţa 
şi putinţa de a studiă cu deamăruntul câte una sau mai multe 
din acele antice ale filologiei nationale şi de a înlesni oame- 
nilor de ştiinţă accederea la misterele limbei din secolii tre- 
cuţi, prin republicarea de aşă preţioase texturi. 

Socotim dar, domnilor, că a retipări în editiuni critice şi 
inzestrate cu glosare speciale şi cu indice şi note lexicogra- 
fice, principalele opere literarii ale secolilor trecuti,—si anume, 
unele din cărţile româneşti ale diaconului Coressi, din tipă- 
riturile în limba naţională, făcute în Ardeal sub George Ra- 
cotzi, in ţara Românească sub Mateiu Basarab şi în Moldova 
sub Vasile Lupu, din scrierile mitropolitilor Varlaam, Dosof- 
leiu şi Antim, din operile Urechilor, Costinilor, Grecenilor 
şi Cantemirilor, precum poate chiur şi unele documente din 

aceleaşi epoce, încă inedite, -- este a aşterne, pentru folosul 
tuturor literatilor români, stratul cel mai temeinic al edificiului 
istoriei noastre limbistice. | 

lată dar, domnilor, una din principalele lucrări pregătitoare, 
pe care Comisiunea d-voastră de reviziune o reclamă pe sea- 
ma-i sau mai bine subt a ei directiune, de la a d-voastră 
bună chibzuire. 

2 şi 3. Pentru citatiunile din scriitorii contimporani şi din 
limbagiul popular, pentru care d-voastră ati exprimat dorinţa 
să le vedeţi figurând ca exemple preferite ale limbei actuale, 
Comisiunea de reviziune are  negresit a se folosi de nume- 
roasele locuţiuni ce sunt răspândite în Proiectul Comisiunii 
lexicografice şi va îngriji singură a completă prin citatiuni 
de scriitori moderni, a căror lipsă totală aţi constatat-o cu 
părere de rău acolo. 

4. lar când e vorba de terminii technici intrebuintati în 
măiestriile poporului român, noi credem că este oportun a 
reveni la deciziunile ce s'au luat în acest sens, în primii ani 
ai. existenţei Societăţii noastre şi, spre a le da un caracter 
mai practic şi a le face mai realizabile, cerem de la d-voastră 
ca să fim autorizaţi a însărcină cu misiuni retribuite pe unii 
literați români din părţile locului, cari în diferitele provincii 
ale românităţii, s'ar ocupă cu adunarea tuturor cuvintelor 
atingătoare de cultura pământului şi de orice industrii natio- 
nale, casnice sau publice. | 

50. In fine nomenclatura ştiinţifică ne o vor puteă comu- 
nică în conditiunile dorite, atât cărţile speciale publicate în 
alte ţări asupra materiei, cât şi mai cu seamă concursul bine- . 
voitor al colegilor noştri din. secțiunea Stiintelor naturale. 

De altmintrelea suntem convinşi că vom află întru toate 
ale noastre neajunsuri, sprijin puternic din partea celorlalte 
două ale noastre Secţiuni şi mai cu osebire din partea celei 
filologice-literarii. | 

Cu aceste ajutoare, ce precum vedeţi, sunt încă de dobân- 
dit, cu abundantul material din Proiectul de Dicţionar şi de 
Glosar, întărită cu ceeace acum are şi cu ce mai aşteaptă, Co- 

misiunea de reviziune va puteà päsi mai temeinic la înde- 
plinirea sarcinei sale, care, lămurindu-se atunci mai curat, va 
fi de a grupă printr'o asiduă lucrare, toate acele varii ele- 
mente, conform planului pe care ea si l-a adoptat. 

Ea vine să vă roage, domnilor, ca să 'i acordati atâta în- 
credere încât să poată lucrà în concurență si la pregătirea 
materialului si la elaborarea operatului în sine. 

Deceniul care trecù poate fi considerat ca periodul proiec- 
tului. De azi înainte cată să se deschidă acela al reviziunii, 
al completării, al îndreptării. 

Sa sperăm că în timp scurt va fi adunat materialul ce con- 
statarăm că este de lipsă, şi vă putem încredințà că îndată 
ce toate elementele necesarii spre a face un complet dicţionar 
al limbei române vor fi întrunite, lucrarea concepută şi ur- 
mărită după un plan larg dar bine determinat, va merge iute, 
cu atât mai iute că ea se va folosi de proiectul actual, în 
multele lui părţi solide, îl va înavuţi cu tot ce "i lipseşte şi-l 
va frunzäri acolo unde el prezentă un desiş prea tare um- 
bros de neexplicite inovatiuni. 

Comisiunea de reviziune, prezentându-se dinnaintea d-voastră 
cu cereri provocate de necesităţi adânc simţite, este inimată 
de dorinţa de a procedă cât mai curând la o lucrare efectivă. 

Ea speră că nu o veţi ţine de rău pentru luhgul timp, ce 
pare a-l fi risipit în neputintele felurite pe care le semna- 
larăm până aci. Acest timp n'a fost cu totul pierdut. Bine- 
voiti a-l consideră ca un stadiu reflectiv, prin care dânsa a 
trebuit să treacă spre a ajunge la constatarea deplină a tot 
ceiace are şi a tot ceiace 'i mai trebuie încă. 

Ce 'i mai trebuie? Ea vi l-a spus şi °l repeteste : 

Să dăm studioşilor români, — şi nouă înşine, socotiți printre 
ei, — mijloacele practice de a studià formațiunea şi desvol- 
tările succesive ale limbei naţionale, prin scoaterea la lumină 
a adevăratelor acte civile ale adolescenţei sale ; 

Să găsim putinţa de a ne înfige adânc în măduva graiului 
poporan de prin toată românimea şi s'o sorbim de acolo spre 
a-i distilă virtutea în rezervoriul comun al limbei naţionale; 

Să adăogăm la aceste două comori ascunse în rărunchii traiu- 
lui nostru strämosesc, tot ce pot da mai bun scriitorii noştri 
moderni şi ştiinţa universală ; 

Şi din toate acestea, să mel un inventar complet şi 
raţional al întregei noastre avutii limbistice, să înfiinţăm ade- 
văratul Dicfionar al Academiei Române, carele, precum s'a 
mai zis adesea printre noi «cafă să fie oglinda limbei din 
{recut până în prezent !). 

lată, domnilor, în ce consistă şi unde tind propunerile Co- 
misiunei de reviziune. 

Dacă i le veţi aprobă, ea este tare încredinţată că prin 
stăruința ce va depune pe viitor în răpedea şi scrupuloasa 
îndeplinire a sarcinilor sale din nou specificate, va înlesni 
foarte Societăţei Academice mijloacele de a înălţă cultura 
limbii româneşti cu o treaptă încă mai sus de cum dânsa a 
tăcut în primul deceniu al existenţei ‘sale. 


Bucureşti, 1877. Din Analele Societätei Academice, Tom. X. 1877. 


1) Vezi Anal. Societ. Academ. tom. VII, p. 5l. 

Matt 


Vasile Alecsandri 


LEGENDE NOUĂ. — OSTASII NOŞTRI. — DESPOT VODĂ. 
Raport de premiare, citit în şedinţa din 6 Aprile 18811) 


Domnilor, 


Luând dela Comisiunea premiilor însărcinarea de a-i face 
o dare de seamă despre operile d-lui Vasile Alecsandri, pro- 
puse la concursurile literare de est-timp, m'am simţit îndată 
stânjenit în această lucrare printr'un scrupul foarte firesc. Este 
aproape o jumătate de secol de când eu unul /aci se presu- 
pune a vorbi d-l lon Ghica] am mulţumirea să vietuesc în 
cea mai intimă frätie de idei şi simţiminte cu scriitorul ale 
cărui opere aveam să le preţuesc; îmi eră dar teamă că im- 
presiunile şi judecata mea au să fie influențate printr'o păr- 
tinire simpatică de care, vrând nevrând, mă tem că nu m aş 
fi putut cu totul liberă. 

M'am întrebat atunci: ce să fac ca să rămân dinaintea 
d-voastre şi a scriitorului ce aşteaptă al nostru verdict, jude- 
cător drept şi neademenit de prieteneşti avânturi ? 
Cugetând la acestea m'am oprit la o hotărâre, pe care vă 


1) Acest raport a fost prezentat Academiei, în numele d-lui lon Ghica 
carele, ca membru al Comisiunii examinatoare pentru concursul Marelui 
Premiu Năsturel, eră oficial însărcinat a-l face. D-sa însă a preferit, din 
oarecare delicate scrupule, să ceară concursul d-lui Odobescu şi să în- 
credinteze d-lui, redactarea şi rostirea unor păreri pe care le împărtăşesc 
pe deplin ambii colegi ai mult pretuitului nostru poet V. Alecsandri. 

pot incredintà că am observat-o cu scumpătate, aducând astăzi 
dinaintea d-voastre numai şi numai ceia ce mi-a dictat: adică 
am impus tăcere şi inimei şi cugetării mele şi m'am decis să 
întreb pe alţii care nu se aflau în situatiunea mea sufletească, 
ceia ce dânşii cred despre operile d-lui Vasile Alecsandri şi mai 
cu seamă despre cele din urmă ale sale productiuni literare. 
Am cercetat, am ascultat şi am înscris pe rând cele ce mi 
s'au spus; iar dintr acestea toate s'a îndrugat raportul, poate 
cam straniu, cu care mă prezint acum dinaintea d-voastre. 
Totuşi el, nefiind al meu propriu, ci al multora, al voce: 
publice, el are negreşit, şi un merit mai mare, şi rădăcini mai 
multiple, şi un crezământ mai obştesc: Vox populi, vox Dei! 


x 
x K 


«Plăcută viaţă trebuie să fie aceia dela Mircești, — îmi 
spunea mai däunäzi o persoană care nici odată nu trecuse 
prin lunca Siretului, nici cälcase pragul ospätos al poetului 
nostru, — plăcută viață trebuie sä fie aceia în care un om cu 
inimă poate să dea liber curs imaginatiunii sale şi, admirând . 
prefacerile succesive ale naturei, sau räsfoind în cărți si în 
minte-i vechile traditiuni legendare şi istorice, pe care în mare 
parte el însuşi le-a dibuit, află tot de odată în geniul său 
propriu si puterea si înlesnirea de a reproduce cu farmec 
armonios de stil tabelurile ce cu mii de capricii se desfăşoară 
dinaintea ochilor lui. 

«Azi, prin strofele-i măiestre, el nimereşte a strămută de 
subt a sa proprie vedere, la a noasträ privire uimitä, 


Câmpul lung si lat ce-albeste Miezul nopţii!... totul tace! 
Ca un strat de märgärint. Lumea pare un mormânt 
Alba lună sus luceşte 7 Unde mort şi rece zace 
Ca icoană de argint, | Lesul marelui pământ, 

Şi apare nemişcată Şi sub bolta cea senină 

În abis nemărginit, Mii de stele cu foc viu 

Ca pe marea îngheţată Varsă-o jalnică lumină 

Un vas mare troienit. Pe gigantul său sicriu 1), 





‘) Din Noapte Albă, în Legende nouă, pag. 24. 

«Câtva timp mai apoi, peana'i împinsă şi mai răpede de o 





veselă suflare primăvăroasă, ne mângâie lin, spuindu-ne cum 


Vântul iute se sculà... 
Peste fag cu fruntea lată 
El începe a suflă. 

| A suflă ca nici odată, 
În curând a lui suflare 


Mândră, albă, scump odor, 


„Cu zimbire-atrăgătoare,- 


Şi duioasă ca un dor 
De simtire iubitoare, 
La plăcuta sa ivire 








Es albinele cu miere 
Şi sub vesela-i ochire 
Lumea saltă'n re'nviere. 


Coaja fagului despică, 
Şi la ochii lui apare 
Un lucefăr de feticä. 

Ea rămâne in extaz 

La a soarelui lumină. 

Pe 'nfloritul ei obraz 

Luce-o rouă briliantină, 

Si pe îrunte'i se îndoaie 

O ghirlandă înverzită, 

Şi pe gură-i se desfoaie 

Dulce roză 'mbobocită 1). | 


«Acestea si multe alte vii tablouri ca acestea adunate în 
Legendele nouă ce a publicat în anul trecut d. Alecsandri sunt 
răsunete sonore ale celor minunate armonii ale naturei, ale 
acelor nepretuite Pasteluri, care de mult l-au şi consfințit ca 
neasemuitul zicător al tuturor încântărilor frumoasei noastre 
patrii. 

Dar muza ce s'a adăpostit acum în Mircești este o ființă 
deprinsă a se räsfätà în toate darurile lumii; ea nu se mul- 
țumeşte numai, ascunsă subt iie şi cätrintä, să rătăcească cu- 
legând fluturi şi floricele prin lunca Siretului; ea uneori îşi 
mai aduce aminte şi de multele şi felurile tärmuri, pe unde 
odinioară a colindat pribeagă, purtând pretutindeni dorul tärei ; 
ei îi place, povestindu-ne vechi şi crunte traditiuni din locuri 
străine, a ne spune încă, mlădiindu-şi glasul pe tonul lenos 
al manelelor orientale, cum 


Pe Bosfor lungi caice de-o formă sprinteioară, 
Se 'ntrec. cu e/covanii ce'n faţa apei sboară, 







1) Din Vântul Miază-zi, în Legende nouă, pag. 32. 

Iar altele, mai multe, cu-o lenesä mişcare, 
Sub ziduri de haremuri plutind în legănare, 
Prin sunet de tambură si glasuri de manele 
Cadânele frumoase le chiamă la zebrele 1). 


«Astfel de descrieri, dar poate mai incomplet desvoltate ne 
a prezentat poetul şi atunci când, în cânturile sale de junie, 
adunate succesiv sub titlurile de Lăcrimioare si de Mărgă- 
ritărele, muza lui totdauna vioaie şi spornică nu şi acordase 
încă pretioasele răgazuri de la Mircesti, ca să lămurească sub 
mai statornice forme impresiunile şi amintirile ei poetice. 

«Pe atunci ea eră o copilă gingaşă şi sglobie; râdea şi 
plângea lesne, furându-ne mereu inimele. Acum sa făcut fe- 
meie mândră şi mintoasă; zâmbetul ei e plin de darnică bu- 
nătate, lacrimele “i sunt mângăieri. 

«Glasul ei se înalţă acum cu räsunete trufaşe, când -ea 
cântă vitejiile strămoşeşti, ea care odinioară abia doară de 
cutezà, isteata, să zică din frunză cumcă 


In pădurea de la Strungă 
Sunt de cei cu puşca lungă 
Cari dau chiorâş la pungă, 


astăzi, dupe ce şi-a înstrunat falnic coardele lirei spre a lăudă 
în limba ce li se cuvine, pre eroii de la Dumbrava roşie, se 
simte acum în drept şi în putere a deschide, prin rostul său 
fatidic, orizonturi de nemărginită mărire ţărei noastre şi a zice 
cu duiosă mândrie: 


Tu, scumpă Bucovină, odraslă românească ! 
Tu, cuibul vitejiei, tu,. fală strămoşească ! 
Răspunde 'n faţa lumei cu a ta despretuire 
Acelor ce aclamă a ta nenorocire. 

Străinii te insultă l-a soarelui lumină, 

Ca pe un şoim ce-l roade o lacomă vermină. 
Ei râd de tine astăzi crezând c'a lor grămadă 
De-acum pe veşnicie te face a lor pradă; 
Dar nu te pot ajunge insultele profane 

Când eşti vlăstarea, fiica, cohortelor romane, 


1) Din Murat-Gazi Sultanul şi Beni-Mustafa, in Legende nouă, p. 51. 


Po d 129 
"A ASILE ALECSANDRI > 163 


— 








Când, falnic rezimată pe vechile mormânturi, 
Păstrezi în al tău suflet anticele avânturi ; 
Când fie-care arbor din codri-ti fioroşi 
Cuprinde o legendă din timpii gloriosi ; 
Când fiecare stâncă, şi plaiu. şi râu, şi nume 
Atestă că nu piere româna gintă 'n lume! 
Prin aer câte-odată se văd trecând în sbor. 
Lungi cârduri de corbi negri cu svon croncänitor, 
«, Flămânzi, ei cad pe câmpuri, se cred stăpâni pe ţară 
Dar e destul să vadă un uliu, ca să piară. 
Pe cerurile-albastre, adese-ori s'adună 
Troiene 'ntunecoase de negri nori ce tună, 
Se pare c'au să verse potopul pe pământ, 
Dar ca să-i risipească ce trebuie 2... un vânt). 


«Dar încă şi mai sus, încă şi mai departe năzuieşte şi a- 
junge cu deplin succes vocea acum maturită a muzei ro- 
mâne a lui Alecsandri. Ea spune, şi toate naţiunile, surori 
mai mari ale naţiunii române, o ascultă, o admiră, o aclamă, 
când ea intonä pe graiul strămoşesc lauda gintei latine: 


| Latina gintă e regină 

Intre-ale lumii ginte mari: 

Ea poartă ’n frunte o stea divină 
Lucind prin timpii seculari. 
Menirea ei tot înainte 

Märet îndreaptă paşii săi 

Ea merge 'n capul altor ginte 
Vărsând lumină 'n urma ei. 


Latina gintă e vergină 

Cu farmec dulce, răpitor; 
Străinu "n cale-i se închină 

Şi pe genunchi cade cu dor. 
Frumoasă, vie, zâmbitoare 

Sub cer senin, în aer cald, 

Ea se mirează 'n splendid soare. 
Se scaldă 'n mare de smarald. 


1) Din Răpirea Bucovinei, în Legende noue, pag. 8. 

Latina gintă are parte 
De-ale pământului comori 

Şi mult voios ea le împarte 
Cu celelalte-a “ei surori 

Dar e teribilă 'n mânie 
Când braţul ei liberator 
Loveşte 'n cruda tirănie 

Şi luptă pentru-al său onor. 


În ziua cea de judecată 

Când faţă 'n cer cu Domnul sfânt, 
Latina gintă-a fi întrebată: 

Ce a făcut pe-acest pământ? 

Ea va răspunde sus şi tare: 

«O ! Doamne 'n lume cât am stat, 
«In ochii săi plini de-admirare 

«Pe tine te-am reprezentat ! 1). 


«A! negreşit, fericit este acel bărbat, — dintre noi toţi singur 
ales, — carele în sânul societăţii noastre aşa: de turburate, 
a ştiut cu stäruintfä să se urce, să se urce lin şi mereu pe 
treptele ce însuşi geniul său le-a durat temeinic în timp de 
patru-zeci de ani, şi acum de pe înălțimea intelectuală în 
care trăeşte poate să cuprindă cu mintea şi să traducă cu 
graiul toate măririle, toate virtuțile, toate bunurile, toate în- 
cântările, toate gloriele şi toate frätestile legăminte ale pa- 


Po oo a 


mai nainte, la 1876, când în Bucureşti, sa dat în onoarea d-lui V. Alec- 
sandri, un banchet, spre a serbă triumful ce-l câştigase prin Cânticul 
gintei Latine, la concursul literar dela Montpellier, d. Odobescu, carele 
atunci se află spre căutarea sănătăţii la băile lui Ercule dela Mehadia, - 
adresă prin telegraf, laureatului poet următorul toast, urare sănătoasă a 
unui versificator bolnav: 


Din apa rece-a Cernei `. Eu umplu azi pahare 
Pe care zeul Lernei . si chiar din depărtare, 
A descântat-o 'n vin, In numele-ti închin, 
Din undele-i nebune Poete, ce cu fală 

Ce'n veci o să răsune Duci hora triumfală 


De dulcele-ţi- suspin, A neamului Latin ! 

triei sale ! Ferice colţul acela de pământ românesc unde el 
află răgaz priincios spre a întocmi şi a făuri cu închipuirea-i 
bogată şi cu pana-i măiastră, atâtea nepretuite podoabe cu 
care el dă astăzi frumoasei opere a vietei sale trecute un 
luciu din ce în ce mai strălucit! Ferice şi națiunea care îl 
posedă,... dacă ea ştie a-l pretui!» 

Acestea mi le spunea .cu foc interlocutorul meu, care numai 
din scrierile sale cunoştea pe amicul meu Alecsandri, între- 
rupând, — cum fäcui şi eu, — aprecierile sale cu citiri din 

volumul de Legende noue. Şi drept să vă spun, d-lor, că 

după fiecare bucată citită, mi se părea şi mie că cu drept 
cuvânt ne-am putea mândri şi noi cu asemenea idei, cu ase- 
menea versuri. 

Dar, spre a nu eşi din făgăduinţa ce vam dat, să nu vor- 
besc despre impresiunile mele personale, dati-mi voie a vă 
relată ceeace îmi zicea tot mai deunăzi un ostaşal nostru nu 
tocmai cărturar, carele şi dânsul luase parte cu oarecare 
vrednicie la luptele noastre răsboinice de acum trei ani: 

«Că adică am trăit bine pecât am stat în jurul Plevnei, 
zău, aceasta nu o poate zice nimeni. Dar, ori cât de rea ne- 
a fost acolo viaţa, nu ştiu de ce cu mare plăcere îmi aduc 
aminte de dânsa. Mă gândesc la toate nevoile, la toate nea- 
junsurile, la toate primejdiile, şi adeseori mi se pare că le 
văd trecând toate acestea pe dinaintea ochilor mei; dar, drept 
să ţi spun, niciodată nu mi se înfăţişează ele mai lămurite 
Şi mai cu plăcere decât atunci când citesc versurile din căr- 
ticica Osfasii noştri a d-lui Alecsandri. 
| «Oare fost-a şi dumnealui atunci pe acolo ? Căci eu, nici 

nu l-am văzut prin acele locuri, nici nu am auzit de dum- 
nealui pe timpul acela. Cu toate acestea, aşa de bine spune 
cum toate sau petrecut, încât poţi să şi juri că atrăittraiul 
nostru, că a fest părtaş la toate durerile şi la toate nevoile 
incercate de noi, că a râs cu noi seara la glumele din jurul 
focului. 

«la ascultă, rogu-te, povestea lui Peneș Curcanul)—(cine 
va fi fost acela? că din regimentul meu nu eră; dar fie, că 
şi dânsul a fost român verde !) — 


«Plecat-am nouă din Vaslui 
Şi cu sergentul zece, 
Şi nu-i eră, zău, nimănui 
In piept inima rece. : 
Voiosi ca soimul cel usor, 
Ce sboarä de pe munte, 
Aveam chiar pene la picior, 
Ş'aveam şi pene 'n frunte. 


Toţi, Dorobanţi, toţi căciulari, 
Români de viţă veche, 
Purtând opinci, sucman, itari, 
Şi cuşma pe-o ureche. 
Ne dase nume de Curcani 
Un hâtru bun de glume, t 
Noi am schimbat lângă Balcani 
Porecla in renume! 


«Multi, multi alții au pätit ca Penes Curcanul, dar ferice de 
dânsul, căci a găsit cine să-i facă numele nemuritor. Dacă 
cumva a auzit şi el, în fundul cătunului său, ce zice cântecul 
de dânsul, negreşit că pe dată i s'au alinat şi durerile, şi, 
dacă «şoim a fost de munte», apoi vultur s'a făcut după urma 
cântecului. | 

Când aude românul lăutarul cântând bătuta subt umbrar, 
îi intră dracu în opincă şi joacă până moare; dar mite când 
i se spune ostaşului cu aşa vers dulce şi bărbătesc, laude 
despre statornicia şi vitejia lui, apoi cum să nu se facă zmeu 
la bătălie? Cum să nu-şi deă inima şi viaţa pentru draga de 
moşie? Fapta vitejeascä e negreşit lucru mare; dar îniro 
potrivă cu dânsa stă şi vorba pusă la loc cu temei. Dacă ostaşii 
României s'au purtat cu vrednicie pe câmpul dde bătaie, apoi 


D Din Peneș Curcanul, în Ostaşii noştri, pag. 92. 

tot cu atâta vrednicie le-a cântat faptele si d-l Alecsandri. El 
ne-a spus—si cu inima duioasă ne-a spus,—cum străinii, cari 
până acum ne dispretuiau, au învăţat a cinsti şi ţara şi băr- 
băţia noastră. 

«Ca să mă crezi, ascultă, rogu-te, şi întreagă povestea Ser- 
gentului : 


Pe drumul de costişe ce duce la Vaslui 

Venea un om, cu jale zicând în gândul lui: 

«Mai lungă'mi pare calea acum la 'ntors acasă... 

«Aş vrea să sbor, şi rana din pulpă nu mă lasă !». 

Şi bietul om slab, palid, având sucmanul rupt 

Şi o cămaşă ruptă bucăţi, pe dedesubt, 

Păşeă trăgând piciorul încet,—dar pe-a lui faţă 

Sbură ca o lumină de glorie măreaţă, 

Şi 'n ochii lui de vultur adânci, vioi şi mari 

Treceau lucioase umbre de eroi legendari. 

Opinca-i eră spartă, căciula desfundată, 

Dar fruntea lui de raze păreă încoronată. 

Calică-i eră haina, dar străluceă pe ea \ 

Şi crucea Sfântul Gheorghe şa României Stea. 
Românul veneă singur pe drumul plin de soare, 

Când iată că aude fanfare sunătoare 

Şi vede nu departe în faţa lui venind 

Un corp de oaste mândră în aur strălucind; 

Erau trei batalioane din garda 'mpărătească, 

Mergând voios la Plevna, cu dor s'o cucerească. 

In frunte-i, colonelul semet, pe calu-i pag, 

La bravii săi tovarăşi priveă ades cu drag, 

Şi inima în pieptu-i băteă cu foc, deşteaptă, 

Căci el visă, privindu-i, la lupta ce-i aşteaptă. 
D'odat' el dă cu ochii de searbătul Român 

Ce stase 'n loc la umbră, subt un stejar bătrân. 

Şi mult se minunează şi nici că-i vine a crede, 

Când crucea Sfântul Gheorghe pe sânul lui o vede. 
'Şi-opreşte regimentul; iar bravul colonel 

Se 'nchină la drumetul, s'apropie de el 

Şi-i zice cu blândete : — De unde vii, străine? — 

«Vin tocmai de la Plevna. — Cum e acolo? — Bine. — 

«Dar aste decoraţii cum, cine ti le-au dat? — 

«Chiar Domnitorul nostru ş'al vostru Împărat. 

«Dar pentru care fapte ? — Ştiu eu ?... Ci că drept plată 

«Că am luat eu steagul redutei.... şi pe dată 

«Cu el, străpunşi de glonturi, ne-am prăbuşit în șanț...» — 
«Dar ce rang ai, voinice?» — «Am rang... de Dorobanț.» — 
Atuncea colonelul, dând mâna cu sergentul, 

Se 'ntoarce, dă un ordin... Pe loc tot regimentul 

Se ’nsirä, poartă arma, salută cu onor 

Românul, care pleacă trăgând al lui picior 1), 


«Este oare de milä sau de mândrie, lacrima cu care tot 
ochiul se rourează, urmând cu gândul în cale pe viteazul 
dorobant român, ‘care plecă târând al său picior? 

«Ba, zäu, e de mândrie, de 'curata şi dreapta mândrie pe 
care povestitorul a ştiut, cu tainic mestesug, s'o altoiască 
adânc şi în jalea şi în veselia ostaşului român. 

«Căci e vesel românul chiar şi la vreme rea; îl vezi că 
dinaintea primejdiei el joacă şi râde cu voie bună, mai ales 


când i se spune cum: 


Colo 'n Plevna şi 'n redute 
Stau păgânii mii şi sute, 
Stau la pândă tupilati 

Ca zăvozi de cei turbati. 


Las' să şeadă mari şi mici... 
Trageti hora, măi voinici! 


Sus, în tabăra turcească 
Dat-au tusea măgărească. 
Răpciugoşii crunt tuşesc, 


Cu ghiulelele 'n noi stropesc. 


Las' să crape mici şi mari... 
Trageti hora, măi tunari ! 


laca mă !.,, din parapete 
Vine-o scroală ca să fete 


—— Æ aana 


e 


= = = — a 


od 


Opt godaci s’un godăcel, 
Toți cu râtul de oțel. 


Las’ să fete mii de mii... 
Trageti hora, măi copii! 


Ne-a veni şi nouă-odată 
Zi de plată şi răsplată 
Să-l aducem la aman 
Pe Gaziul de Osman. 


Vie !,...ura 1... la Balcani! 
Trageti hora, măi Curcani ! 


Cât e negru, cât e soare 
Moartea şeade pânditoare 
Şi prin şanţuri şi prin râpi 
Şi tot bate din aripi. 


Las' să bată până mâni 
Trageti hora, măi Români! 2) 


1) Sergentul, din Ostaşii noştri, pag. 101. 
2) Hora dela Plevna, din Ostaşii noştri, pag. 115. 

«Le-aş reciti acum pe toate, căci fiecare coprinde în sine 
câte o faptă sau câte o aplecare vitejească a ostaşului nostru; 
fiecare în parte şi toate împreună au darul de a deşteptă în 
minţile noastre scumpe şi nobile simtiri, simţiri de acelea pe 
care tot dânsul, poetul nostru, ni le-a lămurit în aceste ale 
sale mândre şi părinteşti cuvinte: 


Dragii mei! din focul luptei oteliti când vä-ti întoarce” 
La câmin unde Românca aşteptând, suspină, toarce, 
Tot poporul, rudă, frate, soră, mamă şi părinte, 

Ca la Domni, cu pâni şi sare, vor eşi vouă 'nainte. 
Căci din voi fiesce care poartă 'n frunte o cunună 

Şi de gloria de astăzi si de gloria străbună! 


Pas' dar! pas' tot înainte! timpul vechiu din nou zoreşte! 
Viitorul României dat-au mugur ce ’ncolteste ! 

O, copii! de voi sunt mândru, simt acea mândrie mare 
Care creşte cu mărirea unui neam în deşteptare. 

Mi-am văzut visul cu ochii, de-acum pot să mor ferice. 
Astăzi lumea ne cunoaşte: Român, zice, Viteaz, zice 1). 


«Eu unul nu ştiu cum merge cursul pricinei în lumea 
d-voastră cea cu haina albastră, — adaose sfârşind entuziastul 
meu militar ; — dar atâta ştiu că, dacă la noi in oştire, un 
voinic ar fi făcut cu sabia atâtea vitejii câte a însemnat d-l 
Alecsandri cu condeiul, apoi toţi într'o gläsuire am fi cerut, 
şi Domnitorul nostru, carele-i şi viteaz, şi înţelept, şi darnic, 
şi drept, ar fi şi preîntâmpinat cererea noastră ca să-i fie 
peptul întreg al acelui voinic, acoperit cu cruci şi cu stele, ca 
să arate lumei neasemuita sa virtute militară». 

Vă las şi aci să judicati d-voastră, domnilor, dacă ce a zis 
din inima sa simplă viteazul ostaş, are tot aceeaşi valoare 
în mintea oamenilor cu cultură literară. 


# x 


Mărturisesc însă că, în cercetările mele, nici pe oamenii de 
felul acesta nu-i am ocolit, şi-mi aduc aminte că într'o seară, 
eşind dela teatru, unde se jucase, — după puterea tinerei 


_— — 





1) Oda ostasilor români, din Ostaşii noştri, pag. 123. 

noastre trupe dramatice, — legenda istorică Despot-Vodă, am 
auzit un critic literar zicând cu oarecare asprime că n'ar fi 
trebuit să fie pusă pe scenă acea operă, că întrinsa intriga 
dramatică nu oferă îndestul interes, că spiritul sarcastic şi 
glumet al autorului pare adesea a face să încline scenele 
tragice pe alunecuşul comediei. Critica eră aspră, dar, bănuind : 
că supărarea judicătorului să fie provenită în parte din nesu- 
ficienta interpretării pe scenă a unei opere îndelung studiată 
de poetul nostru, am rugat pe Zoilul său să ia textul dramei 
d-lui Alecsandri, să-l citească cu atentiune şi să-mi spună în 
urmă dacă persistă în opiniunile sale. 

Curând după aceea, avui mulfumirea de a vedeà pe crân- 
cenul critic venind cu totul îmblânzit la mine şi spunându-mi 
că «defectele aparente ce îl întărâtase la reprezentatiune, dis- 
păruse mai cu totul la citire; ba şi mai mult, că citirea 
acestei legende istorice, — osebit de farmecul ce reese din 
mulţimea imaginilor poetice si din nobleta limbei întrebuin- 
tată de autor, — revelă întrinsa un studiu psihologic adâncit 
al caractelor ce îşi desfăşoară acţiunea în cursul dramei, şi 
prezeniă totdeodată un număr însemnat de scene de o înaltă 
valoare dramatică. | 


«Urmărit cu scrupuloasă si dibace îngrijire este, de-a lungul 
dramei, caracterul multiplu şi nestatornic al acelui intrigant 
străin, carele concepe, nu fără mărire, şi execută, nu fără 
semetie, planul de a se urcă pe tronul Moldovei, şi carele, 
ajuns la culmea dorințelor, îmbătat de ale sale repezi suc- 
cese, înstrăinează dela sine toate inimele simple sau mâr- 
şave care-l ajutase la suiş, şi în sfârşit, părăsit într'o clipă 
de toți, nu uită, nici în ultimul moment, de a se învălui în 
fâtarnica mantie de mărinimie, cu care odinioară adimenise 
şi amägise pe cei mai multi. 

—«Împrejurul lui, poetul cu mare talent şi varietate, ne-a 
făcut să vedem viermuind şi încolăcindu-se toate aplecările 
lacome, slugarnice şi zavistioase ale boerilor români de odi- 
nioară ; şi apoi, — la oarecare momente de nobilă încordare 

a simtimântului national, — el ne-a arătat cum din tärânä 
ştie să se ridice verde în inimile tuturor Românilor, instinctul 
de apărare al pământului strämosesc. 

«Printre toți aceştia figureazä si un chip straniu în care se 
amestecă, cu puternică originalitate, aplecările glumete ale 
Românilor din orice timp şi fanatismul întunecos, care la noi 
a fost pururea privit ca un prepus de nebunie; acea comică 
personalitate a lui Ciubăr-Vodă aduce în drama d- lui Alec- 
sandri câteva întrolucări de un efect cu totul surprinzător. 
Astfel e scena între Ciubăr-Vodă şi Despot, când acesta isbu- 
teşte a înduplecă pe nebunul ca să-i ia locul în închisoarea 
unde el aşteaptă, fioros şi desperat, osânda de moarte pro- 
nunfatä în contra-i de Lăpuşneanu. În cazul acesta, putem 
zice că comicul are în sine o adevărată. tărie dramatică !). 

O scenă cu mişcări încă şi mai vii, încă şi mai complicate, 
cu contrasturi cu atât mai caracteristice, cu cât sunt tot aşa 
de precipitate cât şi de scurt enunțate, o aflăm la sfârşitul 
dramei. Este aceea,când Despot, părăsit de toţi, perzând orice 
sperare, văzând risipite toate visurile lui de mărire şi sim- 
tindu-si inima sdrobită prin perderea a tot ce a iubit, îşi 
înfrânge durerea cu o minunată putere de voinţă şi, în fața 
insultelor, în faţa amenințărilor, în faţa morţii chiar, urmează 
a jucă rolul de vanitoasă superbie, dela care nici binele nici 
răul nu a putut vre-odată să-l înstrăineze» °). 

Ar trebui să încheiu aci această scurtă dar sinceră apre- 
tuire prin care criticul meu îşi retractă părerile sale de mai 
nainte; însă, spre a face ca dânsul, cată şi eu să vă împăr- 
tăşesc şi ideile ce el emitea asupra unor scene din actul al 
II-lea, pre care, atât ca dezvoltare dramatică, cât şi ca tos- 
tire poetică, el le privea ca punctul culminant al operei d-lui 
Alecsandri. 

«Intr însul vedem cum creşte, creşte repede, nesocotita în- 
clinare a oamenilor către necunoscut, cum stavilele care cearcă 


1) Despot-Vodă, act. V, scena II. 
2) Despot-Vodă, act. III, tab. II. 

să ţină în loc asemenea pornire, mai rău o întărâtă, cum vor- 
bele adimenitoare uimesc şi fură lesne minţile intrate pe acea 
cale ; apoi încă, din toate acestea ni se învederează mai lă- 
murit faptul că, prin respicarea înclinărilor inimei omeneşti, 
un spirit puternic poate să ne explice taine neîntelese din ve- 
chia noastră istorie, precum este suirea pe tronul Moldovei 
a veneticului Despot Heraclidul. 

«Cu nemărginit talent şi cu poetică elocuentä sunt desvol- 
tate acele peripeții sufleteşti, în mai multe scene 1). 

«Un utim cuvânt spre a sfârsi cu laudele ce se cuvin nouei 
opere dramatice a d-lui Alecsandri, şi acesta va fi numai spre 
a regăsi întrinsa cu o vie multämire, pe poetul cel ce subt 
atâtea gingaşe forme, a cântat frumusețile patriei noastre °): 


Priveşte colo 'n faţă, în zarea luminată: 

Ca mantie regală, frumoasă şi bogată 

Apare "n ochii noştrii Moldova, dulce rai, 
Comoarä nesecată de bun şi dulce trai. 

Fa are grâu şi miere şi vinuri, ah! ce vinuri! 
Toiag de bătrâneţe, viu balsam pentru chinuri 
Și are mii de nade a scumpelor plăceri, 
Copile, ah! ce copile !... muieri, ah! ce muieri. 
Iti fură ochii, mintea, şi inima ţi-o fură 

Cu-o rază de sub geană, c'un zâmbet de pe gură, 
Şi însă. Moldovenii orbi, crunti, nepäsätori. 
Stropesc ades cu sânge grădina lor de flori. 


Deci, în rezumat, /egenda istorică a lui Despot Vodă me- 
rită fără îndoială toate laudele ce se pot acordă unei opere 
de înaltă poezie, căria însuşi drept-pretuitorul ei autor i-a 
dat denumirea cea mai potrivită pentru o compozitiune în 
care studiul caracterelor istorice, cercetarea intimă a inimei 
omeneşti, şi apoi încă avântul liric al vorbirii sunt întrunite 
cu cea mai măieastră armonie. 

«Ca acţiune înteţită a dramei, negreşit că în alte literaturi 
vom găsi opere mai atrăgătoare; dar în limba noastră, tre- 

1) Idem. act. Il, tabl. I. 
2 Despot Vodă, act. 1, scena Il-a. 





VASILE ALBOSANDRI 145 


- m — i — — 












< = ee e dă — - 


buie să recunoaştem că nici subt acest raport, Despot Vodă 
nu'şi are încă seamănul». 

Aceasta fu concluziunea definitivă a aprigului critic, după 
ce cu mintea sa răsjudicase drept ceeace pe scenă judicase 
rău cu ochii şi cu auzul. 

Dar şi aci, domnilor, ultima judicată rămâne la dumnea- 
voastră. 


Cu toate acestea, iertati-mä să vă mai expun unele apre- 
fuiri generale, pe care mi le-a desvoltat mai deunăzi un om, 
carele, având şi el spiritul pornit spre poezie, citeşte mult şi 
stie să citească româneşte. 

«Mă întrebi, — îmi zise el, — care e părerea mea asupra 
activităţii literare a lui Vasile Alecsandri? Sper că nu pretinzi 
să ieau aci d'arândul toate operele sale, spre a le judică acum 
cu deamănuntul ; dar voiu cercà să le cuprind toate întro 
ochire generală, şi pentru aceasta te rog să'mi dai voie a 
mă servi cu o comparatiune. 

«Inchipuieşte-ţi — şi pare-mi-se că aceasta nu-ţi va fi cu 
anevoinţă, — inchipuieşte-ţi că literatura română de astăzi e 
reprezentată printro noapte adâncă. Dar îmi vei zice: dacă 
e noapte, nu e lumină, şi literatura e lumină. — Ingäduieste, 
te rog, un minut, şi lumina, pre câtă este, ţi se va arătă în- 
dată. In acea noapte lucesc pe cer stele, care mai mari, care 
mai mici, unele adunate mai multe la un loc, altele răsipite, 
unele cu scântei vii, altele cu rază domoală, ba chiar şi unele 
sub forme nebuloase. In acele stele, semänate pre întinderea 
tăriei întunecoase, eu văd toate poeziile şi toate scrierile lui 
Alecsandri, grupate, ici în vesele Doine, colo în tânguioase 
Lăcrămioare ; mai dincoace in Suvenire, culese si reschirate 
pretutindeni ; apoi în Mărgăritărele vioaie, printre care ră- 
“Sar şi adevăraţi luceferi; şi iarăşi în Pasteluri gratioase, în 
Legende, vechi şi noui, lucind cu vii lumine, si în fine în 
cânturile Ostaşilor noştri, scăldând mai cu osebire în razele 
lor învietoare pământul vitejesc al României. 

«Dar mai sunt şi alte grupe de steluțe ce sclipesc vesel 

în jurul celorlalte, ca veselele lui Comedii si Vodeviluri ; sunt 
şi meteori cu sburdalnică lumină, ca ale lui Canfonete, Ope- 
rete si Scene comice; sunt si planete cu mersul mai lin, ca 
scurtele sale Drame din trecut. | 

«Pe acel cer înstelat îşi găseşte locul şi fiecare din spiri- 
tuoasele lui Opere în proză, astfel încât numărând tot ce a 
scris Alecsandri de când ţine condeiul în mână, zău că n'ar 
mai rămâneă nici o stea pe cer, căreia să nu-i pot însuşi 
numele şi valoarea luminătoare a uneia,—câtuşi de mare sau 
câtuşi de măruntă,—din scrierile lui. 

— «Imi place, — întrerupsei, — şi mă împac, eu unul, foarte 
cu această poetică comparatiune, demnă de autorul nostru ; 
dar observ însă că ai uitat cea mai nouă din operele lui, ai 
uitat pe Despot Vodă. | 

-— «Un moment, te rog; eram tocmai să ajung la capi- 
tala-i operă dramatică, şi ca să-i dau locul ce i se cuvine, 
permite-mi să împrumut şi să adaptez aci o citafiune dintr un 
mare poet român: 


In noaptea 'mpunătoare, în liniştea senină 
Privesc cum orizonul umplut e de făclii 
Când în sfârşit şi luna s'arată mândră, plină. 

— «N'am ce zice, comparatiunea, in ceeace priveşte pe 
Alecsandri, este acum completă; dar, ce faci, rogu-te, cu 
atâtea alte opere literare ce apar în România? 

— «Atâtea! Atâtea!... Termenul de grămădire este cam 
exagerat. Dar, şi acelora, — oricâte sunt, — eu lesne le gă- 
sesc locul. Căci, când e noaptea întunecoasă, adesea vezi 
eşind din pământ palide flăcăraie care fâlfâie câteva secunde 
în aer şi apoi dispar nevăzute; vezi încă mijind printre ier- 
buri licurici, ce pentru un moment sclipesc viu cu a lor scân- 
teie luminoasă, şi apoi, sfiicioşi, îşi apleacă deasupra ei intu- 
necatele lor aripe. Aceştia sunt efemerii noştri poeţi de 
astăzi. 

— «Mi se pare că eşti cam aspru cu dânşii... dar, treacă ! 
— Spune-mi, însă, unde pui pe acei oameni dela noi cari 

cu nepregetată stäruintä, lucrează în cercurile felurite ale 
ştiinţelor ? 

— «Mă iartă; mă acuzi că sunt exagerat. Permite-mi a-ți 
spune, însă, că şi d-ta ai asemenea tendentä, când bunăoară 
vorbeşti de lucrătorii cei cu stăruinţă fără preget, în dome- 
niul ştiinţelor. Nu tăgăduesc că se întâlnesc şi la noi băr- 
baţi cu aplecări — mai mult sporadice decât persistente — la 
lucrările ştiinţifice, precum tot astfel, umblând noaptea pe 
strade, se întâmplă să zăreşti, pe ici şi colea, la ferestre, 
câte o lampă, adăpostind sub lumina ei mai mult sau mai 
putin întunecată, doui ochi cari citesc sau o mână ce scrie. 
Aceste lampe sunt unicele candele ce ard la noi pe altarul 
ştiinţei. 

«Dar, stăi! uitasem, în mijlocul acestei paşnice lumine, 
care îngână monotonia nopţei noastre literare, uitasem să 
amintesc că uneori a lor lină dar trainică lucire e turbu- 
rată pentru câteva momente, de unele focuri de artificii în 
cari meşteri isteti si dibaci fac să joace în ochii orbecati ai 
publicului, tot felul de vârtejuri luminoase, de pestrite fişi- 
curi plesnitoare, de întortocheri sclipicioase, de băşici fulgu- 
rante, de văpăi multicolore, de fulgere plăsmuite, de sori fă- 
tärifi, care toate acestea, cu mult sgomot şi cu mare vâl- 
voare, uimesc pentru un scurt timp vederile, şi apoi deodată, 


chiar prin natura lor factice, — se intunecă, lăsând numai 
după dânsele fum negru şi înecăcios. 
— «Destul, — spusei eu atunci, râzând, — destul, căci ai 


căzut însuţi în păcatul ce-l arunci asupra altora, şi toată mă- 
reata-ti comparatiune, ai sfârşit-o cu un foc de artificii. Pe 
limba franceză, asemenea concluziuni fortunoase, se chiamă 
i buchetul. 
— «Recunosc că ai dreptate, — îmi răspunse interlocuto- 
€ rul meu,— si desigur Vasile Alecsandri merită ca recompensă, 
a multelor şi temeinicilor sale lucrări, o mai bună răsplată 
decât un asemenea buchet artificios. 
«Acum abia o lună, am citit prin ziare un fapt care m'a 
mândrit pentru o naţiune suroră şi iubită de noi toţi. În 








176 AL. I. ODOBESCU 
ziua de 27 Februarie trecut, Parisul întreg si delegatiuni din 
toată Franța au mers să felicite şi să depună lauri de onoare 
pe fruntea bătrânului poet al Franţei, lui Victor Hugo, ca- 
rele — fapt rar printre oamenii cu aşa mare activitate inte- 
lectuală! — întră atunci în al 80-lea an al vietuirii sale». 


pr 


Intr'adevăr, frumos lucru este, domnilor, când o ţară în- 
treagă, recunoscătoare pentru nepretuitele puteri morale ce’ 
a răspândit într'însa un scriitor de geniu, vine să-i închine 
recompensele de care ea dispune. 

Din nenorocire, până în aceşti ultimi ani, țara noastră n'a 
avut şi na ştiut să deă nici o răsplată demnă acelora cari 
cu braf ager, au despicat ogorul întelenit al limbei şi al cul- 
turei noastre literate. 

Dar, — nihil desperandum! — Printre noi a trăit acum 
câţiva ani, — cu totul înstrăinat din cercul literaturei, — un 
urmaş al acelor oameni cari, cu două sute de ani mai nainte, 
începuse să spargă acea felină; dânsul, împins ca de o însuşire, 
poate chiar neconştientă, a sângelui ce-i curgea prin vine, 
a lăsat primului institut de înaltă cultură naţională, mult pu- 
tina sa avere, pentru ca dânsa să se reverse cu dărnicie 
asupra acelora cari vor redeşteptă națiunea română prin ale 
lor opere literare. 

Acela a fost, d-lor, mult lăudatul acum de noi şi de ţară, 
Constantin Năsturel Herescu, carele cu limbă de moarte, ne 
a lăsat îndatorirea ca să închinăm acelora dintre Români că- 
rora mai bine se cuvine, modestele prinoase ale. unei averi, 
pe care străbunul său, logofătul Udrişte Năsturel, o între- 
buintà sub domnia luminătoare a lui Matei Basarab, la ti- 
părirea celor mai dintâi cărţi în limba românească. El ne-a 
prescris anume că astfel să se răsplătească pe tot anul cele 
mai bune lucrări literare şi ştiinţifice făcute de Români, iar 
la patru ani odată să împătrim răsplata în favoarea aceluia 
«carele va fi tipărit opera, judicată ca publicatiunea de că- 
«petenie ce a apărut în cursul celor patru ani precedenţi». 








\poi a mai PE cu tot dinadinsul, vorbind despre «scrie- ! 


«rile de pură literatură, în proză sau în versuri, precum :, 
«poeme, drame şi comedii serioase, — mai ales subiecte na- 
«fionale» — că: «Acestora mai cu seamă, doreşte ca să se 
" «acorde Marele Premiu Năsturel, când ele vor fi judicate 
«ca l'y un merit cu totul “superior, spre a se dă astfel 
«o încurajare mai puternică desvoltării literaturei naţionale». 

“Aceştia sunt, domnilor, înşişi terminii clauzelor testamentare. 

Pentru prima oară, estimp suntem chiemaţi a îndeplini 
această mai importantă din ale noastre datorii. 

Insuşi Regele nostru, ilustrul îndemnător şi întemeietor al 
unei ere de tot felul de prosperitäti în România, a bine-voit LA 
sä consfiniteascä prin a Sa Augustă prezenţă printre noi, a- 

' ceastà primă mare Sărbătoare a Dreptăţii ce de mult noi 

~ datorim dulcelui graiu national. Oare putem noi să facem i 
acum altfel decât a da deplina noastră învoire la glasul ce! 

din toată românimea se inalfä ca să recunoască pe Vasile 
Alecsandri, ca cel mai mare poet al Românilor în ziua de | 
astăzi? ca autorul, căruia nimeni dintre scriitorii români, — 

fără de o deşanţată orbire, — îi poate dispută premiul, des- 

tinat celor mai înalte şi mai frumoase creatiuni literare, a- 4 
părute în limba română, nu doară numai în aceşti ultimi 

patru ani, ci încă şi cu mai mulţi decenii înapoi? 







tfragielor. 

1) In prezenta retipärire a acestui raport sa suprimat o mare parte | 
din citatiunile care figurează în textul din Anale. 

Credinte, datine si moravuri 


| ale poporului român. 


PRECUVÂNTARE LA CARTEA D-LUI G. D. TEODORESCU CU ACEST TITLU. 





«Să nu părăsim însă cu totul cercul traditiunilor şi al cân- 
tecelor ce se repoartă la vechiul cult al naturei, fără a pomeni 
despre un obicei poporan al antichităţii, cu care se leagă și 
un cântic copiläresc ce, în parte, sa păstrat ca o amintire 
depărtată, în cetăţile noastre. i 

«Ateneu ne spune că a cântă rândunica, vaza, se 
chiamă la Rodieni o oarecare colindă, despre care Teognis, 
în a doua din scrierile sale asupra sărbărilor din Rodos, vor- 
beşte astfel: Rodienii numesc a cântà rândunica un fel de 
colindare ce se face în luna lui Boedromion, (Septemvrie al 
nostru). Numele acesta vine din cuvintele ce se cântă atunci 
şi care sunt cele următoare: | 


«Venit-a, venit rândunica; , Dar dă-ne, căci altfel nu mergem, 
cu dânsa şi vremea frumoasă, ba încă luăm cu noi uşa. 

cu dânsa şi timpul cel bun. ori polita cea de d'asupra 

E albă curată pe guşă ori chiar pe nevastă-ţi ce şeade 
şi neagră cu totul pe spate. in casă colo tocmai sus. 
Asvârlă-ne 'ncoace smochine Măruntă-i şi lesne o ducem ! 
din casa ta plină, bogată, Dar dă-ne cevaşile mai bine, 

şi dă-ne şi vin în ulcică şi cată vrum lucru mai mare ! 
so coşniţă. plină cu brânză: Deschide-ţi, deschide-ti toţi uşa, 
dar fie şi pâne de rişcă căci iata venit rândunica. 

şi turtă cu ouă, tot ad-o; Şi noi, id! nu sântem unchiasi, 
primeşte ori-Ce rândunica... | ci suntem copii, copilăşi!» 


Luăm ceva, Ori să né ducem? 

«Această colindă, — adauge Ateneu, — a arătat-o mai întâi 
Cleobul Lindianul, când începu a face prin Lindos strângere 
de bani». CT 

«Să o fi compus frumosul Cleobul, unul din cei seapte 
inţelepţi ai Greciei, sau fiică-sa Cleobula, cum zic alţii, această 
cântare coprinde, negreşit, un înţeles mai adânc decât al 
unei colecte de bani sau de merinde. Intr'însa vedem că se ves- 
teşte sosirea vremei frumoase şi a timpului celui bun, căci 
în toamnă arsita soarelui s'a potolit şi casele s'au umplut de 
avuti : rândunica prevestitoare de bunuri, revine sprintenă şi 
veselă. Deschide-ti, deschideti-i usa ! Bogatule, imparte-ti cu să- 
racii comorile ! Astfel vă grăieşte glasul nevinovat al copiilor. 

«Astăzi încă, pe toate țărmurile Greciei, şi chiar în Atena, 
pe la începutul primăverei, copii, adunaţi în cete şi ținând în 
mână o morişcă cu aripe de șiță ce, învârtindu-se, închipuieşte 
o rândunică, aleargă din casă în casă, cântând un cântic de 
felul acesta : 


Rândunica vine de pe alba mare: ea trece marea si 'şi face un foişor 
şi şeade intr'insul să räsufle, şi zice. 

Martie, Martie noros, şi Fevruarie ploios, iacă dulcele Aprilie se ves- 
teşte că-i aproape. 

Pasările ciripesc, pomişorii înverzesc, găinele cloncănesc şi încep så 
clocească. l 

Turmele purced la munte, iezii sar si pasc mugurul cel nou. 

Animale, pasări, oameni, toți se veselesc din suflet; ghiata, zäpada si 
crivățul au încetat. 

Martie, Martie noros, si Fevruarie ploios, iată vine Aprilie cel frumos! 

Eşi afară, Fevruarie, si tu Martie, du-te, cară-te !...» 


S'apoi sfârsesc cu sunetul ce-l facem noi din buze ca să go- 
nim o pisică. 
«Cine poate tăgădui că acest cântic este o variantă modernă 
a vechiului Chelidoniasmos rodian ? Cine nu va zări în amân- 
două ideia comună şi firească de a vesti lumii, prin gura 
copiilor, o ştire înveselitoare : sosirea timpului plăcut, a căl- 
durii cumpătate, a zefirului primăvăratic, a vegetatiunii înflorite? 
«O altă veste bună, de o natură mai mistică, mai putin pi- 
păită simțurilor, dar şi mai mângâietoare pentru inimi, deşteaptă 


| 





AL. I. ODOBESCU 
noaptea din somn pe copii, în clima mai aspră, în ţara mai 
creştină a Românilor. Pe când zăpada acopere pământul, pe 
când gerul sleieşte chiar apele, o Sfea, icoană a celei ce s'a 
inältat odinioară pe cer ca să călăuzească pe cei trei Crai 
dela Răsărit, mână cete de copii prin întunericul ulitelor vi- 
foroase, în ajunul Crăciunului, şi le îndeamnă a vesti cu gla- 
suri nevinovate creştinilor adormiti, că peste putin are să vină 
ceasul solemn şi dorit al mântuirei! Ei nu-i ameninţă, ca 
copiii din antichitate, cu furtisaguri, dar le e frig, le e foanie 
bietilor copilaşi, şi, după ce au strigat: 

Bună dimineaţa la Moş-Ajun! 


ei cer să le dea măcar «un covrig, că mor de frig», măcar 
«o nucă, că se dau cu capul de ulucă», măcar «un măr, ca 
să te trag de păr!» | 

«O ! vechi datine şi vechi cântice ale poporului! Ce dulce 
farmec coprindeti voi în naivele voastre expresiuni! Aspra 
critică se sfarmă dinaintea voastră, căci mintea omului, de- 
prinsă cu voi din pruncie, pare că se scaldă, la auzul vostru, 
în nevinovätia-i primitivă. Voi sunteţi pentru noi amintiri suave, 
ce înviează junia în suflete! Pentru popor, sunteţi floarea 
neuitărei !» 


Aceste rânduri le scriam acum vr'o treisprezece ani, arun- 
când într'un articol despre cânticele noastre poporane câteva 
idei culese în studiul antichitätei şi puse în comparatiune cu 
ceiace fiecare din noi a văzut sau a învăţat din copilărie în 
căminul părintesc. Si pe când le scriam, tiu minte că gândul 
imi érà a cerne prin sita studiilor clasice, cele mai multe din 
acele datine bătrâneşti, pe care noi cei de astăzi le am apucat 
incă, dar pe care stränepotii noştri nu le vor mai cunoaşte 
poate decât din scrisele noastre. 

Aveam de gând a întrebă în cărţi pe vechii plugari ai La- 
tiului dacă nu cumva dânşii, sau cel putin flăcăii lor, cari 
încă nu îmbrăcase gravitatea togei virile, nau inventat oare 
ei acea urare veselă şi glumeatä cu care tinerimea din satele: 

noastre întâmpină sosirea ânului nou şi, mâind seara cu Zgo- 
mot, cu plesnete si cu clopoței, Plugusorul, strigă la casa 
fiecăruia pe rând : 
Să vină cu isbândă 
anul cu mare dobândă! 
Să piară vicleşugul 
şi să sosească bilşugul! 
Hăi, hăi! 
Pluguşor cu doisprece boi, 
Plesniti măi 
Häi, hăi! 

Aveam de gând a cercetă prin ce curioasă analogie de fapte, 
de idei şi de imagine, vechiul zeu latin al ploilor, Jupiter 
Pluvius, reprezentat pe columna Antonină din Roma, sub 
chipul unui unchiaş cu straie läfoase, se aduce aşa de mult 
cu läetele noastre de Paparude, carele, acoperite cu frunze 
de bozii si muiate lioarcă de doniţa vecinelor, urează săltând 
şi chiuind : 


Ca să cază ploile 
Cu gäletile 

Să sporească grânele 
Să umple pătulele 


a 


Aveam de gând . . .. . Dar ce folos a vorbi despre câte 
are omul de gând? Timpul a trecut. Alte multe lucrări, şi 
alte mai multe nelucrări, m'au făcut să dau uitării aceste 
scumpe şi plăcute studii. 

mn. Datinele noastre româneşti, din marea noastră nepăsare, 
ar fi rămas poate reduse pentru viitorime la puţinele ce spune 

| despre dânsele nemuritorul Dimitrie Cantemir, care, într'o 

… cărticică de nici două sute de pagini a spus despre Români 
şi despre țara lor mai mult şi mai bine decât toţi cari, după 
dânsul, au scris până astăzi. 

Cu toate acestea, eu cred că puţine sunt cercetările care 
ar aveă pentru Români mai multe ademeniri decât descrierea, 

lămurirea, explicarea şi compararea acelui şir de eresuri si 

de idoli, antiquum Dacice cultum redolentia numina, pe care 
domnescul descriitor al Moldovei ni le dă, în răpejunea penei 
sale, toate ca rămăşiţe ale cultului vechilor Daci. 

N'ar fi oare a face o istorie a cugetărilor intime, a ere- 
dintelor, a plăcerilor şi a suferințelor poporului român, când 
cineva ar despică cu deamăruntul origina şi înţelesul tuturor 
cugetărilor poporane ce se ascund în acea grămadă de nu- 
miri misterioase, pe care Cantemir le-a cules din gura po- 
porului ? : 


Oare numai despre Daci — si nu despre toate credințele 
care s'âu întipărit treptat si d'alungul secolilor în mintea lo- 
cuitorilor României — ne-ar aminti cuvintele si datinile de 


Lado şi Mano, Zâna şi Drăgaica, Doina si Stafia, ş'apoi si 
Dracul-în-vale, Ursitele şi Frumoasele, Sânzenele si Joimă- 
ritele, Paparuda şi Chiraleisa, Colinda şi Turca, Sburătorul 
şi Miaza-noapte, Srica şi Tricolicii, Legătura şi Deslegătura, 
Farmecul şi Descântecul, Vergelatul şi altele de acelaş fel ? 

Aceste multe şi stranii numiri, pe care ni le-a păstrat Can- 
temir, precum şi altele, cu care un cercetător diligent ar putea 
s'adaoge cu mult lista eresurilor poporane ale Românilor, 
constituesc o comoară din care şi poezia şi istoria pot încă 
culege preţioase odoare. | 

Câţiva din poeţii noştri au ştiut până acum să smulgă 
câte o nestemată din acel tezaur, si mai ales muza răsfăţată 
a d-lui V. Alecsandri — care adesea ştie să-şi îmbrobodească 
cu aşa multă graţie sugubeata şi gingaşa-i fafä în marama 
țărănească—ne-a cântat, cu mult farmec, şi Doina si Ursifir 
şi Sburătorul şi pe Craiu-nou. 

Rămâne ca şi istoricii să-şi îndeplinească datoria, să-şi ia 
partea lor de sarcină, parte mai grea şi mai spinoasă, în care 
subtilitätile obositoare-ale criticei înlocuesc avânturile sprin- 
tene si mlădioase ale poeziei. -< 

Cât despre mine abia mă ispitisem, acum câţiva ani, să 
iau asupră-mi o- asemenea sarcină, şi ‘ndatä am lăsat-o jos. 
Dar astăzi junele autor al paginelor ce urmează iată-l că vine, 
plin de ardoarea tineretei, plin de o pietoasă venerafiune către 

datinile vechi ale r român, plin de dorința de a cu- 
noaşte traiul şi credințele natfuilot antice si sträine, si ne 
prezintă, în cartea de faţă, câteva «/ncercäri critice», în care 
ne dovedeşte lămurit nu numai că iubeşte cu predilectiune, 
dar chiar că şi cunoaşte adânc subiectele pe care sa insär- 
cinat a le trată. 
Am citit eu unul —şi toţi aceia cari la noi poartă interes 
` studielor nationale, făcute cu seriozitate, vor citi, ca si mine— 
cu o vie plăcere descrierile unor obiceiuri tradiţionale, care; 
fără indoială, pot, când sunt bine descrise şi bine analizate, 
să constitue titluri istorice patriei. noastre şi să deslege enigme 
ale vietei morale a poporului român. 

Autorul acestor /ncercări critice a dat dovadă, paremi-se, 
in studiile sale asupra credințelor, datinelor şi moravurilor 
poporului român — studii făcute, am putea zice, pe băncile 
şcoalei—că este înzestrat cu o adevărată intuitiune în materii 
de aşa anevoioasă critică. Dacă n'am avea să constatăm şi 
alte materii, probate prin cercetările de eruditiune clasică ce 
conţin aceste pagini, ne-am putea mărgini a recunoaşte că 
acea facultate intuitivă este darul cel mai preţios pentru omul 
care-şi propune să verse lumina asupra amurgului din trecut. 
~ Avem însă tarea credinţă că /ncercările de față nu vor fi 
pentru autorul lor culmea studiilor de această natură; de 
aceea încheiem, atât prin mulţumiri, cât şi prin urări, aceste 
neinsemnate rânduri, pe Care le-am aruncat pe hârtie ca o 
dovadă de via plăcere ce am resimţit, văzând vechile noastre 
aspiratiuni aşa de bine, aşa de spornic "vlăstărite sub pana 
altuia. 

Nu râdeţi, cititori, dacă şi eu, om în toată firea, mă voiu 
atinge, sfârşind, de ramura 4 laur care odinioară se TA ca 
la fiecare capăt de ân pe altarul anticei zeițe latine Anna 
Perenna, şi care la noi s'a prefăcut în Sorcova veselă a co- 
piilor români; şi mai ales nu râdeti dacă, tot cu atâta nai- 
vitate, însă cu mult mai puţină graţie decât dânşii, voi ură 


ŞI eu celor ce se ocupă cu ardoare -de pretioasele datine 
străbune: - - 

«Să 'niloriţi, 
Să märgäriti, L i | 
Peste vară, \ là are ca piatra, 
Primăvară, | lute ca săgeata; 
Ca un păr, Tare ca fierul, 
Ca un măr, lute ca oţelul. 

è La anul, - 


Si la gui ani». 


Bucuresti, 1874. 

Poveştile unchiasului sfătos 


BASME PĂGÂNEŞTI. 


PRECUVÂNTARE LA l-A PARTE DIN POVEŞTILE UNCHIASULUI SFĂTOS. 
BASME PĂGÂNEŞTI ÎNTOCMITE DE P. ISPIRESCU. 


Cel ce a scris această cărticică, şi al cărui nume sa tot 
pitit până acuma sub modestul titlu de Culegätorul-tipograf, 
până când în sfârşit meritele sale literarii, de toţi recunoscute, 
ne-au făcut să-l silim acum pentru întâiaşi dată a se da în 
vileagul publicităţii, — cel ce a scris această cărticică, zic, mi-a 
făcut onoarea şi plăcerea de a mă consultă adesea asupra 
alegerei faptelor, pe care voiă să le povestească într'însa. 

l-a dat în minte d-lui P. Ispirescu bunul gând de a lămuri 
pe cei din cititorii români cari nu sunt tocmai cărturari adânci, 
asupra unei mulţimi de nume, de cuvinte şi de zicători străine, 
pe care în timpul de acum le întrebuinţează mereu scriitorii 
noştri, prin gazete şi prin felurite cărţi. 

« Ce va să zică un Ercule, un Prometeu, un Anfitrion ? 
Ce fel de poamă va fi Märul discordiei? Ce fel de lighioană 
să fie Chimera? Ce croială mai osebită să fi avut Urechile 
lui Midas? Si multe altele de felul acesta.» 

lată ceea ce vor fi zicând în sineşi mulţi din cei ce citesc 
pe toată ziua, prin ziare şi cărţi, nume şi cuvinte de acestea, 
care de sigur trebuie să aibă şi ele vre un înţeles. 

Apoi cum să-i faci pe aceştia să pătrunză secretul ce stă 
ascuns subt aşă nalte, subt aşă late şi ciudate vorbe ale 
procopsifilor ? 

Să-i trämiti la şcoală? Le-a trecut, biet, timpul de a tre- 

, pădă pe cărarea dăscăliei, si mai bine se lipsesc de orice 

ştiinţă, decât să meargă a o căpătă, la vreme de bătrâneţe, 
pe băncile claselor, d'a -rândul cu copii. 

La aceasta s'a gândit, prin insäsi a sa încercare, fostul 
nostru Cu/egător-tipograf, şi, ca om priceput care nu se îm- 
piedică de greutăţile muncei, d-lui s'a apucat cu mare răbdare 
să citească, seara acasă, cărţile invätatilor, câte nu avusese 
prilej a le răsfoi în copilărie; apoi dintr'insele trase, scoase 
şi stoarse cu meşteşug tot ce trebuia ca să desluşeaseă pe 
cei neînvăţaţi, asupra multor enigme mitologice şi istorice, 
cu care cărturarii înpănează scrierile lor. 

Dar atâta ar fi fost puţin lucru şi meritul celui ce a făcut 
cărticica de faţă s'ar fi mărginit numai întru răbdarea cu 
care d-lui a ştiut să culeagă de prin autorii mitologici şi is- 
torici, faptele desluşitoare ale acelor enigme. 

Pentru această parte a lucrărei d-sale, a crezut de cuviinţă 
a se povätui adesea cu mine şi de aceia a şi pretins cu tot 
dinadinsul ca să vin eu să spuiu aceasta cititorilor, chiar aci 
în capul cărticelei sale. 

E drept că aşă este! M'am silit, precât mam priceput şi 
eu, să-i arăt izvoarele de unde poate căpătă informatiunile 
cele mai bune şi cele mai amănunțite. Ca să nu mai fie 
vorbă între noi, mam invoit a mărturisi aci că cu aceasta, 
— dar, să fie bine înţeles, numai cu aceasta, — mă pot lăugdă 
şi eu în întocmirea acestei lucrări. 

Trebuie însă să mărturisesc totdeodată că, dacă am luat 
această putinicä parte la lucrarea măiestrului nostru Cule- 

~ gător, apoi am făcut-o cu o vie plăcere, fiindcă ştiam bine 
că indicaţiunile mele vor fi folosite aşă cum foarte puţini la 
noi ar fi ştiut să le întrebuinteze. 

Ştiam că tot aşă mare meşter este Æpograful nostru spre 
a culege din caștiele minţii sale, spre a aşeză drept la locul 
cuvenit, şi “spre a scoate la iveală cuvintele şi frazele curat 
româneşti, precum este şi meşter spre a jefui pe vingalac, 
spre a face spalturi şi a pune sub teasc literile din caștiele 

tipografiei sale; si astfel eram de mai nainte incredintat ca 
el va şti, —precum a şi ştiut, —să dea poveştilor sale, îm- 
prumutate dela străini, acel farmec neasemuit de limbă neaoş 
românească, ce abia se mai păstrează astăzi în gura sătenilor, 
şi prin vechile basme şi zicători bătrăneşti ale poporului 
nostru. 

Ştiam că înfăţişate subt această formă nouă şi adimeni- 
toare, miturile religiunii anticilor Eleni vor deveni pentru po- 
porul nostru o învăţătură, folositoare şi înlesnită, pe care 
cărturarii o dobândesc cu anevointä numai, prin studii inde- 
lungate şi greoaie. - 

Mai ştiam în sfârşit că, din pana celui ce a suflat astăzi 
viață românească asupra acelor poveşti îmbătrânite, acestea 
au să iasă fragede, sprintene 'şi sglobii asà încât ele vor da 
cetitorilor români de orice treaptă, o petrecere literară din 
cele mai plăcute, prin stilul viu, simplu şi popular, în care 
plinul de merite autor al acestor foite va şti mai bine decât 
oricine a le înbăieră. 

Judice acum cititorii dacă eu m'am fost înşelat! 

Adevărul este că asupra mitologiei celor vechi s'au scris 
multe şi felurite cărţi în toate limbile lumii civilizate; sunt 
chiar şi capete de operă în poezie şi în proză care tratează 
asemenea subiecte. 


Totuşi mi se pare că nimeni nu s'a cercat până acum să 
improspăteze anticele poveşti păgâneşti ale Elenilor, sub forma 
populară a Povestilor Unchiasului sfătos ; şi astfel insă ele 
au de sigur să devină de aci înainte adevărate basme ro- 
mâneşti. 

Aşa dar, prin folositoarea petrecere a unei plăcute citiri şi 

: fără de a-şi bate cât de putin capul, orice cititor din popo- 

rul românesc, care va răsfoi această cărticică, va căpătă din- 
ir însa şi din cele cu acelaş titlu ce o vor urmă — întru aceea 
ce priveşte mitologia antică — toată ştiinţa, ba poate şi mai 
multă decât aceea cu care se fălesc îngâmfaţii cărturari, când 
„presară scrierile ior cu erudite numiri şi cu aluziuni adânci 
la miturile vechimii elinesti. 

— Ba, zäu, foarte mult, şi eu unul mă simt, moi 
că mi-a dat însuşi prilejul de a-i aduce, prin FES rânduri, 


cel dintâi prinos de mulţumire. | - 
„Sunt încredinţat că în urmă-mi are să se adune gloată mare. | 
Bucureşti, 15 Octomvrie 1879. ` i 

Vechii poeti ai românilor 
PRECUVÂNTARE LAJCOLECŢIUNEA DE POEZII VECHI. 


Dacă acum de aproape optsprezece sutimi de ani, poporul 
românesc îşi păstrează încă fiinţa sa nestrămutată, printre 
atâtea neamuri străine şi inimice ce-l înconjoară, îl împresoară 
şi-l strivesc de toate părţile, nu mai rămâne îndoială că el 
această tărie o datoreşte mai cu seamă /imbei sale. 

Romanii, pe cari abea un secol după Cristos, Traian i-a 
strămutat pe văile de sub poalele Carpaţilor şi pe şesurile 
de-a stânga Dunării, aceia ori cât de mult i-au copleşit sau 
i-au ademenit străinii, ei tot au păstrat din graiul lor cel pă- 
rintesc atât, în cât nimenui să nu-i poată fi iertat a spune, 
cu bună-credinţă, că Românii de astăzi nu sunt drepţi moş- 
tenitori ai coloniilor aduşi aici de preste Alpi. 

Dar au venit timpuri grele, când ei s'au văzut siliţi să facă 
loc pe câmpiile lor, năvălirilor pustietoare a tot felui de nea- 
muri păgâne şi sălbatice. Fi atunci sau strâns la olaltă şi 
sau pitulat în văile munţilor, iar când vre unii dintr înşii, 
mai indräzneti şi mai nesocotiti încercau fără de spor să se 
răpează şi să respingă pe cotropitori, alţii, mai miloşi, mai 
inţelepţi şi mai prevăzători, le strigau pe a lor limbă — oare 
cum schimbată de cum fusese mai nainte, dar rămasă tot 
latinească în sunetele şi cuvintele ei—: «Torna! Torna! 
în iPratre !» 

î Mai apoi, străinii umblară să nimicească pe Români, prin 
alte mijloace mai puţin grosolane. Ei se încercară să le stingă 
î sângele lor latinesc şi firea lor naţională, citindu-le mereu 
Ciaslovul slavoneşte în biserică şi dându-le Urice şi Zapise 

slavonesti la mână pentru stăpânirea oricării sforicele de 
moşie, oricărui drept cetätenesc. 

Astfel socoteau poate că poporul Român se va amägi a 
crede că limbă a celor sfinte si limbă de folos si de omenie 
uu poate fi decât o limbă străină, bunăoară cea slavonească, 
dincoace de Carpaţi şi cea ungurească dincolo. Dar pe când 
vlădica în biserică, iar domnul şi boerul în divan, bolboro- 
seau graiuri străine, poporul de rând stăruia a vorbi în că- 
minul său tot româneşte, a se închină lui Dumnezeu tot ro- 
mâneşte, a cântă tot româneşte doina de jale şi de vitejie a 
trecutului. ` 

Aşa încât, de câteori se întâmplă ca, dintre oamenii dela 
noi, cu ştiinţă de carte străină, să se ivească vre unul cu 
minte mai deschisă, cu inimă mai generoasă, el pe dată, fo- 
losindu-se de ştiinţa sa, cercetă coliba ţăranului, a celui care, 
numai dânsul, pe atunci mai cuteză a se numi ÆAumäân, şi 
recunoscând din graiul lui că dânsul e viţă de Roman, 
zicea şi el îndată cu mirare si cu mândrie, despre poporul 
acestei ţări : 

«Când au adus într'însa românească limbă 
De bun neam şi ferită de calea strâmbă 
Se trage din sânge rudă împărătească., 

> Dumnezeu l-au sporitu-l nainte să crească !» 


Si întradevăr ca să sporească acest popor de bun neam, 
care se trage de rudă împărătească, şi ca să crească ferit 
de calea strâmbă, îi a trebuit să'şi păstreze şi îi trebue încă 
să-şi cultive româneasca lui limbă. | 

De vre-o două trei sute de ani încoace, noi putem ur- 
märi pas cu pas mersul treptat al națiunii române. Ea sta 
lângedă şi trudită, se mişcă fără spor, atunci când încă nu 
cutezase a vorbi, în toate ramurile vietei ei sociale, ¿imba sa 
proprie, limba sa originară. 

Dar din minutul când piedicile limbelor străine n'o mai în- 
curcară nici în biserică, nici în viaţa publică, nici în produc- 
tiunile literaturei, din minutul acela avântul ei fu nemäsurat. 
De atunci încoace ea sporeşte întrun an mai mult decât o- 


à 

| dinioarä in zece, mai mult decât intro sută din seculii 
trecuți. 
Si întradevăr nu este nici un secol deplin de când toți 
… românii sau decis a scrie numai limba lor, în toată a lor 
viaţă publică; şi în aceste câteva zecimi de ani, putem zice că 
* răsunetele limbei româneşti, rostită fără sfială, au deşteptat 
toată națiunea din adormirea ei, şi sau auzit cu tărie de 
către toate celelalte popoare ale Europei. 
Limbei dar, limbei noastre, mai mult decât ori cărui alt, 
bdar moştenesc al poporului nostru, suntem datori această mi- 


nunată reînviere. 
Deci, tot dela stăruitoarea cultivare a /imbei noastre trebuie 


să aşteptăm şi înaintarea şi întărirea naţionalităţii noastre pe 
viitor. Cu /imba noastră vom învinge până întru sfârşit toate 
limbile dusmane din jurul nostru! 4 
Dintr o asemenea convingere a născut în sânul unei so- 
cietäti iubitoare a progresului României, ideia de a găsi un 
mijloc pentru ca toţi românii să poată pătrunde „cu înlesnire 
în cunoştinţa culturei limbei româneşti. Acea societate a decis 
dar a consacră mult putinul capital de care ea dispune, spre 
a tipări o Bibliotecă a poporului român, prin care, cu costul 
cel mai redus, să poată căpătă toți Românii în mânele lor, 
scrierile cele mai bune ale limbei româneşti, de când ea a 
inceput a fi scrisă şi tipărită, până în ziua de astăzi. 

A început prin a tipări acest mic volum, în care sau a- 
dunat cele mai frumoase dintre Cântecile bătrâneşti ale 
poporului român, dintre acele compuneri poetice ale noro- 
dului, care sau păstrat pe la cântătorii din sate, fără de 

| nume de aut dar pe care ilustrul nostru poet d-l Vasile 
“Alecsandri a ştiut aşa de frumos a le adunà si a le recons- 
titui, dupe adevărata lor fire poporană.” 

Apoi iar, tot în cercul compunerilor poetice, s'au adunat 
aci scrieri de ale celor mai vechi poeţi români, de ale acelor 
Oameni de merit cari, pe când mai nimeni nu scriă româ- 
neste, au avut patriotică pornire spre cultivarea limbei na- 

tionale, şi, — precum a putut fiecare, —*au îndrugat. cu mai 
mult sau mai putin talent, stihuri sau viersuri româneşti. 

In fruntea lor stă vestitul mitropolit al Moldovei, Dosoitei 
carele de la anii 1668 până la 1690, cântă în versuri româ- 
neşti lauda ţărei,: din care am transcris mai sus patru Sti- 
huri, şi lauda lui Dumnezeu, în Psaltirea lui David, tradusă 
toată de dânsul în versuri româneşti. 

Apoi s'au ales câteva din cele mat plăcute poezii ale acelor 
boieri din [ara Românească şi din Moldova, cari între anii 
1770 şi 1830, se încumătară a dovedi dascălilor greci ce 
domneau atunci în cercurile literare din țările noaste. cum 
că se poate scrie, şi dulce şi frumos, chiar şi în despretuitul 
graiu al V/ahilor. 

Acei boieri, sunt, pentru [ara Românească, familia Văcă- 
reştilor, cu banul lănăchiţă în capul ei, având el doui fe- 
ciori, amândoui poeţi, adică clucerul Alecu şi logofătul 
Niculae, şi în fine cu vestitul poet loam Văcărescu, fiu al 
clucerului Alecu. 

Toţi aceşti trei din urmă au îndeplinit cu sfinţenie înda- 
torirea ce le lăsase cu limbă de moarte, tatăl şi moşul lor, 
banul lănăchiţă, prin testamentul său literar, unde el zice: 

Urmaşilor mei Văcăreşti 
Las vouă moştenire 
Creşterea limbei româneşti 
S a patriei cinstire ! 

Au mai fost, pe aceleaşi timpuri, şi alți Români cu iubire 
de ţară şi de limba lor, iar printre aceştia vom numără mai 
cu laudă pe Paris Momuleanu, carele a scris numeroase 
versuri în Bucureşti, până la anii 1828. 

Din Moldova avem de asemeni a pune alături cu boierii 
Văcăreşti cei din Tara Românească, pe logofătul Constantin 
Conaki şi pe vornicul Alecu Beldiman, cari şi unul și altul 
pe la începutul secolului nostru, îşi aveau de onoare de a 
scrie în versuri româneşti, cugetările lor şi fapte din istoria 
tärel. i | 
In fine, pentru ca din culegerea coprinsă în acest mic 

volum să nu rămână cu totul înstrăinată o bună jumătate a 
românimei, şi anume aceea care trăieşte dincolo de Carpaţi, 
s'a pus tot aci şi istoria în versuri a lui Arghir, compusă 
acum vre-o 50 de ani, de un bătrân poet poporan al Ar- 
dealului, de loan Barac. | 

S'ar fi putut face si mai mult! Dar, ca un inceput, fie 
bine primit de cätre publicul românesc, acest mic volum de 
vechi poezii nationale si Societatea, care şi-a pus în gând 
să urmărească fără preget publicarea Bib/iofecei poporului 
român, va scoate treptat din întunericul uitării sau din în- 
grădirile grele de răsbătut ale scumpetei, toate acele scrieri 
româneşti în versuri si in proză care, dintro privinţă oare- 
care, pot place la citire, şi care, arătând treptat propăşirea 
limbei noastre, vor indemnà negreşit pe multi a adaoge li- 
teratura naţională cu alte opere, încă şi mai perfecte.. 

Adăpostiţi sub modestul umbrar al anonimului, editorii 
acestor cärticele vor fi răsplătiți cu prisos, când vor vedea 
că tipăririle lor aduc poporului român folosul ce ei aşteaptă 
de la dânsele. 


Bucureşti, 1878. 


Precuvântare la Colecţiunea de poezii vechi, din Biblioteca poporului 
român. * 

Nicoiae Bălcescu şi scrierile sale 

PRECUVÂNTARE LA ISTORIA ROMÂNILOR SUB MIHAI-VODĂ VITEAZUL, 
PUBLICATĂ LA 1871 





Îndeplinesc astăzi una din cele mai vii şi mai stăruitoare 
ale mele dorinţe: aceea de a scoate la lumină /sforia Româ- 
nilor sub Mihai-Voaă Viteazul, lucrarea de căpetenie a emi- 
nentului şi mult deplânsului nostru istoric Nicolae Bălcescu, 
care totdeodată este şi o scriere de frunte în literele româneşti. 

De douăzeci şi cinci de ani, de când Nicolae Bălcescu a 
murit, înstrăinat de prea iubita şi prea dorita sa ţară, eu 
unul n'am pregetat un moment de a căută mijloc spre a 
face cunoscută publicului românesc această frumoasă operă, 
în care îşi pironise mintea şi puterile sale un om de un rar 
talent, un om ce de copil încă, eu mă deprinsesem a-l res- 
pectă, a-l iubi, a-l admiră. 

Cincisprezece ani din aceştia, am păstrat cu sfinţenie la 
mine manuscriptele lui, cercându-mă, de câte ori mi-a stat 
în putere, a da publicitätei cel puţin o parte din ele. Dar, spre 
ruşinarea noastră de până acum, a trecut un pătrar de secol 
dela moartea Bălcescului, mai inainte ca să poată fi pus subt 
ochii naţiunii românce, tot ceeace dânsul lucrase întru cea mai 
mare a ei onoare. 

A trebuit ca o rază din acel foc de viiejie strămoşească, 
care ardeă cu dor inima lui Nicolae Bălcescu, să străbată în 
sfârşit în vinele tuturor Românilor, pentru ca să afle timpul 
priincios de a eşi la iveală patrioticele pagine scrise de pana 
lui, muiată şi otelitä în sângele atâtor eroi ai Românilor din 
trecut | i 

Azi într'adevăr e timp ca națiunea română să audă si tot- 

leodată să simtă adânc cugetele invietoare şi spornicile cu- 
vinte ale acelui nobil sufiet, ale acelei întinse inteligente ro- 
mâneşti, care odată se, numeà Nicolae Bälcescu !... Nicolae 
Bălcescu, despre carele ne spune d. V. Alecsandri că «co- 
prins de entuziasm la privirea flăcăilor români ce däntuiau 
cu pletele în vânt, ziceà : O! mândră oaste va aveà România, 
când îi va veni şi ei rândul pe lume!» !) 

Şi negreşit la virtuțile ostăşesti ale poporului român se 
gândea fără preget Nicolae Bălcescu, de oarece el, abiă în 
vârstă de 19 ani (eră născut în Bucureşti la 29 [unie 1819), 
intră în oştire şi. numai cu rangul de cadet (iunkăr), doritor 
să împărtăşească soţilor săi de arme cunoştinţele ce mintea-i 
ageră şi studioasă dobândise încă din junete, ceru să institue 
în cazarmă o şcoală pentru soldaţi, unde însuşi fu învăţător. 
Apoi, după ce fu prigonit şi închis câtva timp la mănăstirea 
Mărginenii pentru ideile sale liberale, tot către oştire îşi în- 
dreptă el gândurile, când spre a intră în cariera literară, el 
tipări în laşi la 1844, începutul unui studiu asupra Puferei 
armate la Romåni.?) 

Până la 1848, petrecându-şi timpul in studii istorice, când 
la Paris, când în ţară, el scrise diferite lucrări de un mare 
interes pentru istoria naţională, şi le publică în Magazinul 
istoric pentru Dacia, pe care il redactă în unire cu d. A. 
Treb. Laurian. °) 




















l) Nicolae Bălcescu, Suvenire de V. Alecsandri. Un fragment în Re- 
vista Româuă pentru ştiinţe. litere si arte. Bucureşii, tom. Il. 1862, 
p. 312. 

2) Acest studiu, publicat în Foaia științifică şi literară din laşi. şi 
apoi si in făşioară separată, poartă titlul: Puterea armată şi arta mili- 
tară dela întemeierea principatului Valachiei până acum. — El se com- 
pletează printr'un asemenea studiu asupra principatului Moldovei, tipărit 
in Magazinul istoric pentru Dacia, din Bucureşti. 

3) Scrierile lui Bălcescu, care au apărut în Magazinul istoric sunt cele 
următoare: Tomul |. (1845): Cuvânt preliminariu despre izvoarele isto- 
riei Românilor. — Românii si Fanariofii. — Ioan Tăutul, mare logofăt 
al Moldovei. — Logofătul - Miron Costin, istoricul Moldovei. — Spătarul 
Ioan Cantacuzino. — Postelnicul Constantin Cantacuzino. 

La anul 1848, el luă parte activă la mişcarea naţională, 
atât în ţara Românească, cât şi mai apoi, în Ardeal. Insusi 
el, în scrierile lui pe care le dăm aci la lumină, ne descrie 
adesea simtirile înduioşate ce a încercat inima lui în mijlocul 
acelor aspirări confuze ale deşteptării spiritulni naţional,“ pe 
care el, singur poate pe atunci, ştiă să le măsoare, în mintea 
sa erudită şi patriotică, cu măsura uriaşă a gloriilor trecutului. 

Fără însă de a perde curagiul in aceste sterpe lupte, tocmai 
când văzu de toate părţile avânturile generoase ale poporului 
român înfrânte sub juguri străine şi asupritoare, tocmai în 
toamna anului 1849, el se întoarse în Franţa şi se consacră 
mai cu totul la lucrarea capitală a vieţii sale, la povestirea 
marilor fapte războinice ale Românilor din al XVI-lea secol. 1) 


Tom. Il. (1846): Puterea armată si arta militară la Moldoveni în 
timpul mărirei lor. — Despre starea socială a muncitorilor plugari în 
principatele Române în deosebite timpuri. 

Tom. IV. (1847): Campania Românilor în contra Turcilor dela anul 
1595. — Buletin despre portretele principilor ţărei Româneşti si ai Mol- 
daviei, ce se află în cabinetul de stampe dela biblioteca regală din 
Paris. 

1) N. Bălcescu, în timpul revolutiunii dela 1846 din Bucureşti, a scris. 
în ziarul lui Bolintineanu, Poporul Suveran, câteva articole, din care ex- 
tragem liniile următoare: | 

«Părinţii noştri au vărsat pretiosul lor sânge pentru a ne lăsă de mos- 
tenire drepturile noastre politice, şi datoria noastră este a le păstră cu 
aceiaşi putere pentru fiii noştri. Timpul n'a venit ca să dobândim o in- 
dependenţă absolută. Poziţia noastră politică, de pe tractate, este bună; 
numai trebue ca ele să fie păzite de înalta Poartă, şi sprijinite cu sta- 
tornicie de noi. Să nu uităm că suntem datori a apără naționalitatea şi 
drepturile noastre, de vom fi nevoiţi, chiar vărsând sângele. De vom 
cădeă in această luptă sfântă, să cădem incai bărbăteşte, astfel cum au 
trăit părinţii noştri, şi ca dânşii să strigäm: Mai bine fara noastră să 
se prefacă întrun întins mormânt, numai să rămână tot [ara Ro- 
mânilor !» 

Mergând apoi la Paris, pe când se ocupă de marea lui operă istorică 
şi, osebit de o întinsă corespondenţă şi redactarea unor acte atingătoare 
de faptele emigratiunii revoluţionarilor români, el publică în Journal 
des Economistes din Paris, 1850, o importantă lucrare în limba franceză, 
sub titlul Question économique des Principautés danubiennes. Printre 









NICOLAE BALCESCU 197 





Dar să-l lăsăm să-şi descrie însuşi starea lui fizică şi su- 
fletească, şi să ne mărginim a decopiă aci o notă pe care 
am aflat-o printre hârtiile lui, scrisă cu o mână slăbită, când 
se află la Hyères, dechemvrie în 17, anul 1850: 

«Minutele în care scriu sunt pline de amar şi întristare. 
«Pe când Europa întreagă se pregäteà a salută triumful li- 
«bertätii, eroica Frantä, dela care ca totdauna se aşteptă sem- 
«nalul, Franţa, prin fatalitate şi prin neunirea fiilor săi, cade 
«gemând în neputinţă sub un jug umilitor. Fiii fărădelegii 
«triumfează în toate părțile şi întemeiază spurcata lor tiranie. 
«Sufletele generoase, zdrobite şi rănite de moarte, văd apuind 
«din vederea lor ziua mântuirii. Însumi eu, cu o inimă sfâ- 
«şiată de durere, mă lupt cu o boală crudă si neimblânzită, 
«caut a câştigă timp asupră-i şi a o întrece în iutealä, ca să 
«pot lăsă fraţilor mei aceste pagine din viaţa părinţilor noştri, 
«şi cad sleit de puteri, mistuit prin silintele ce fac. Cu toate 
«aceste temeiuri de descurajare, sufletu-mi te slăveşte încă, 
«înzeită libertate, şi de şi oamenii sângiurilor au învelit cu 
«maramă neagră dulce faţa ta, crede că va veni ziua feri- 
«cită, ziua izbândirii, când omenirea întreagă se va sculà 
«spre a sfâşiă acest văl şi duşmanii tăi se vor împetri la 
«vederea soarelui său de lumină ; atunci nu va mai fi nici un 
«om rob, nici nație roabă, nici om stăpân pe altul, nici popor 
«stăpân pe altul, ci domnirea Dreptäfii şi Frăției ! Aceste 


—— 


manuscriptele rămase dela dânsul se află şi o parte din textul român al 
acestui memoriu Tot acolo găsim şi un însemnat fragment dintr'o lu- 
crare încă inedită, purtând titlul: Manăalul bunului român, dialog între 
un sătean şi un comisar de propagandă. Fiind la Paris Bălcescu mai 
compuse cuvântul său asupra Mişcării Românilor din Ardeal la 1848, 
pe care îl tipări într'un ziar român de acolo, Junimea Română din 1851 ; 
apoi conlucră sau traduse poema în proză ce poartă numirea de Cân- 
tarea României şi care fu mai întâiu tipărită la Paris în broşura Ro- 
mânia viitoare din 1851, şi apoi reprodusă de d. V. Alecsandri în Ro- 
mânia literară din laşi, 1855, unde sa tipărit şi un fragment din cartea 
l-a a /storiei Românilor sub Mihai-Vodă Viteazul, sub titlul: Răzvan Vodă. 

Acestea sunt, pare-mi-se, toate scrierile Bălcescului dela 1848 până 
la moartea lui. 

«cuvinte, ce odată am dat de devizä natiei mele, vor domni 
«lumea ; atunci aşteptarea, visarea vieţii mele se va împlini ; 
«atunci toţi Românii vor fi una, liberi şi fraţi! Vai! nu voiu 
«aveă noroc a vedeă această zi, de şi eu asemeni am muncit 
«şi am pătimit pentru dreptate, şi cel din urmă al meu cu- 
«vânt va fi încă un imn tie, ţara mea mult dragă !» 


Acea lucrare despre care el vorbeşte cu un aşa dureros 
entuziasm, este /sforia Românilor sub Mihai-Vodă Viteazul 
la care lucră de mai mult timp şi din care scrise o mare 
parte în anii din urmă ai vieţii sale. lată, de pe o altă în- 
semnare manuscrisă ce sa găsit printre hârtiile aar impär- 
tirea ce el voià sä deà operei sale : 


«Tomul |: /ntroducerea. — Cartea I. Libertatea Naţională. 
(1593—Aprilie 1595). — Cartea II. Călugăreni (Aprilie 1595— 
Decemvre 1595). — Cartea III. Robirea făranului (Decemvre 
1595 — Aprilie 1599). — Acte adause. 


«Tomul II: Cartea IV. Unitatea Naţională (Aprilie 1599— 
lulie 1600). — Cartea V. Mirisläu (August 1600 — lanuarie 
1601). — Cartea VI. Gurusläu (Ianuarie 1601 — Septemvre 
1601). — Acte adause. — Lista izvoarelor acestei istorii». 


Cartea întâi, de pre cum însuşi însemnează pe această ul- 
timă notă, a fost scrisă la Paris în iarna anului 1851 (la- 
nuarie şi Fevruarie) ; a doua, iarăşi la Paris, 1851 (Martie 
şi Aprilie), cu toate că o mare parte fusese publicată la 1847, 
în Magazinul istoric, sub titlul Campania Românilor în contra 
Turcilor, dela anul 1595; a treia carte a scriso în satul 
Ville d'Avray, lângă Paris, la 1851 (Maiu până la August); 
a patra la Hyères, în Franţa meridională, la 1852 (Maiu şi 
Aprilie), în sfârşit o parte din a cincea e scrisă la Constan- 
tinopol, tot la 1852, dar ea nu e sfârşităl). Să vede că pe 


1) Manuscrisul acestei a V-a cărţi, scris în mare parte de însăşi mâna 
cu totul slăbită a Bălcescului, se opreşte la pagina 138 cu insemnarea 
numărului capitolului «XXXII» cu care aveă să urmeze textul său. D. 
Greg. Tocilescu, în interesanta monografie ce a publicat asupra lui : 
Nicolae Bălcescu; viața, timpul şi operile sale, 1819—1832 tipărit în 

a şeasea nici că o incepuse incă, căci nu există nici-un ma- 
nuscris. Actele adause sunt adunate în mare parte de şi nu 
au fost incă puse in orânduială de autor; cât despre lista 
izvoarelor, aflăm în notele lui, titlurile a mai mult de 225 
scrieri vechi şi moderne în felurite limbi, pe care le-a, con- 
sultat d'adreptul sau în traduceri, ce el puneă să i le facă. 
Din /nfroducere, se vede, după sumarul ce ne-a lăsat, că 
voiă să facă un tabel al vieţii sociale a Românilor din trecut; 
dar astfel cum o avem, ea este mai mult un schelet al lu- 
crării precugetate. 

Nicolae Bălcescu nu avù dar timpul să-şi aducă până la 
capăt întreprinderea sa. Muncit de dorul tärei, luptându-se 
cu o rep:de boală de piept şi mai adesea şi cu neaverea şi 
izolarea în ţară străină, el se decise a se porni la Constan- 
tinopol ca să obţină voia de a se reîntoarce la căminul pă- 
rintesc; acolo însă i se refuză favoarea de a vedeă pământul 
său de naştere, şi atunti, cu sufletul întristat, cu puterile 
slăbite, singur şi lipsit mai de toate, se întoarse tot pe mare 
către apus, purtând mereu cu sine scumpul său avut, ma- 
nuscriptele lui. La 5 Octombrie 1852 el ajunse în Palermo, 
unde speră să afle, sub clima călduroasă a Siciliei, alinare 
pentru suferinţele pieptului său atacat; dar după şease săp- 
tămâni de viaţă tristă şi izolată, la 16 Noemvrie, el îşi dete 
sufletul departe de orice inimă amică, năpustit pe patul unei 
ospătării şi lăsând numai cu limbă de moarte toate scrierile 
lui, unuia din prietenii săi, d-lui lon Ghica. 

El nu aveà la sine mai mult decât o sumă de 30 franci; 


Columna lui Traian a d-lui B. P. Hasdeu, Bucureşti, 1876, No. 5, şi 
apoi in făscioară separată) face următoarea curioasă observatiune : 

«Aci se opreşte pana lui Nicolae Bălcescu. 

«Erà capitolul 33 al scrierii sale,-care corespunde la capitolul 33 al 
vieţii sale, vârsta în care a murit!. Este o întâmpiz.e curioasă, analogă 
cu aceia a lui Napoleon cel Mare, în manuscriptele căruia s'a găsit un 
manual de geografie, scris în junefea sa, neterminat şi care se opreă 
tocmai la insula S-ta Elena, unde, 30 ani mai în urmă, marele împărat 
aveă să-şi sfârşească cariera». 

nu eră nimeni acolo ca să-i cumpere măcar un loc la cimitir. 
Cioclit ridicară cadavrul străinului din ospätäria «alla Tri- 


nacria» şi-l afundară în groapa de obşte a săracilor din mo- 
- năstirea Capucinilor dela Palermo. 

Când la 1863, am cerut şi am. obţinut dela Domnitorul 
Alexandru loan Cuza, carele iubise şi ştiă să pretuiascä pe 
Bălcescu, autorizatiunea de a trämite din partea guvernului 
român ca să ridice. după ţărmul străin şi să aducă în patrie, 
oasele acelui bărbat cu care națiunea română se poate mândri, 
trămisul nostru d. Nicolae Ionescu, a putut numai să con- 
state la faţa locului că trupul lui Nicolae Bălcescu eră pentru 
vecie amestecat printre osemintele sărăcimii din Palermo. D-lui 
ne aduse de acolo numai ultimele voințe ale ilustrului nostru 
răposat !). 

Abia astăzi însă, douăzeci şi cinci de ani după a lui moarte, 
ele se îndeplinesc în parte °). D. Ion Ghica a oferit Societăţii 





1) Testamentul lui N. Bălcescu, pe care la adus d. N. lonescu dela 
Palermo, şi care se păstrează la ministerul instructiunei publice al Ro- 
mâniei, împreună cu raportul trămisulni nostru, fusese încredinţat de 
însuşi răposatul, consulului turcesc din acea localitate. Simtind sfârşitul 
său, el puse să i se facă o listă amănunţită de tot ce posedă cu sine, în 
care arătă că voinţa sa este ca manuscrisele lui să se dea d-lui lon Ghica, 
carele se află pe atunci în Turcia. Un preot grec din vecinătate primi, 
de pre cererea sa, cea după urmă a lui mărturisire şi cel după urmă 
al lui suspin. Lădiţa cu obiectele rămase dela Bălcescu a fost de mult 
trămisă familiei sale de către proprietarul ospătăriei «alla Trinacria». 
Astfel sa întâmplat ca d. C. Bălcescu, carele aveă manuscriptele la sine, 
să mi le încredinţeze încă dela 1861 spre a le tipări în Revista Română. 
De atunci ele au stat până estimp la mine. 

Pe de altă parte, testamentul adus în ţară de d. N. Ionescu la 1863, 
rămăsese şi el uitat în dosarul ministerului. 

In fine, abia acum, prin concursul d lor lon Ghica, C. Bălcescu şi al 
meu, vointele ilustrului răposat încep a-şi căpătă a lor realizare. 

2) Bălcescu, într'o adresă către patronii Asociaţiei literare române, 
arătă că scrierea sa asupra Epocei lui Mihaiu Viteazul, fiind aproape 
terminată şi având. numai câteva luni de lucru spre a o sfârşi, el do- 
reste ca ea să fie tipărită in două frumoase volume in 8, de pre im- 
pärtirea expusă mai sus, şi totdeodată să fie ornată cu un portret al lui 
Mihaiu Viteazul, gravat pe oţel, de pre a lui Sadeler făcut în Viena la 

Academice Române, pretioasele manuscripte ale lui Bălcescu, 
care dela anul 1861 au stat în păstrarea mea, încredințate 
fiindu-mi de fratele răposatului, de d. Costache Bălcescu. 
Incă de atunci am început a tipări în Revista Română, o 
Istoria Românilor sub Mihaiu Vodă Viteazul): dar nu am 
putut merge mai departe decât până pe la mijlocul cărţii a 
III-a. Sfârşitul acestei cărţi, a IV-a întreagă şi tot ce mai po- 
sedam din a V-a văd acum mai întâi lumina tiparului. 

Societatea Academică Română, fericindu-se de pretiosul dar 
ce a primit şi doritoare de a se pune la înălţimea misiunii 
sale, răspândind printre Români, mai cu seamă productiunile 
literare şi ştiinţifice ale geniului national, nu a voit să în- 
târzie câtuşi de putin spre a da publicitate märetei opere a 
nemuritorului N. Bălcescu. 

Mi-a acordat mie dorita onoare de a dirige această grab- 
nică tipărire, în care s'a socotit mai oportun de a înlătură 
deocamdată toate notele indicătoare de autorii consultaţi de 
Bălcescu în erudita şi conştiincioasa sa lucrare, şi de a tipări 
scrierea originală în aşa chip ca ea să fie mai lesne de citit 

pentru orice clasă de cititori”). 


1601, precum şi alte patru executate în xilografie. Doreşte asemenea sá 
se trămită un june inginer român în ţară ca să ridice planurile deose- 
bitelor localităţi mai importante, citate în cursul operei. Aceste cheltueli 
cere dela Asociaţie ca să le facă; iar pentru ostenelile sale proprii şi 
pentru toate cheltuelile ce făcuse cu cumpărători de cărţi rare şi cu 
traductiuni, el nu reclamă nici o indemnizare, nici măcar cele 400 exem- 
plare din opera sa, pe care i le acordă statutele Asociaţiei. El se inte- 
meiază însă a crede că. dacă nu meritele operei, dar negreşit faptele ce 
ea coprinde sunt de natură a deştept: in inimile Românilor simtiminte 
spornice pentru reinnältarea şi intemeiarea nationalitätii noastre. 

1) Revista Română pentru ştiinţe, litere şi arte coprinde în volumul 
|. (1861) Introducerea, Cartea I şi parte din Cartea II; in vol. II (1862) 
urmare din Cartea 11 până la sfârşitul ei; în vol. IHI (1863) o parte din 
Cartea III. = 

2) Pentru aceasta, am adoptat un format mai mic si mai purtäret de 
cât cum doreà Bălcescu, şi ne-am servit de o ortografie română care, 
fără de a exclude caracterele etimologice ale cuvintelor, întrebuinţează 
insă accentele şi coditele (cedile), depărtate din scrierea românească 

Cu timpul” Societatea Academică Română îşi propune dea 
publică o editiune critică şi mai luxoasă a operelor complecte 
a lui N. Bălăcescu. Aceia va fi poate mai bine primită de. 
oamenii de ştiinţă. 

Acum însă, noi sperăm şi credem că această carte, aşa 
cum este, va aduce în împrejurările de față, folos şi întărire 
cugetului naţional al întregei Românimi ! 


Bucureşti, 16 Noemvrie, 1877. 


dincolo de Carpaţi. Aceasta este şi felul de ortografie cu care se servea 
Bălcescu, când scriă cu litere latine. Tot manuscrisul /storiei Românilor ` 
Sub Mihaiu Vodă Viteazul este de mâna lui, scris cam într'astfel. 

NOTE 


I. DESPRE PLANURILE BĂTĂLIILOR LUI MICHAI-VITEAZUL. 


Într'această notă am reprodus întăi câteva rânduri pe care Bälcescu 
bolnav şi aproape de moartea sa le scriă din exil, adresându-le, după 
cum se vede, către un amic din ţară, căruia îi recomandă a face un pe- 
lerinagiu pe tărâmul luptelor lui Michaiu, spre a completă indicatiunile 
topografice şi legendare, care în lipsă de o bună hartă a tärei şi pro- 
scris din patria sa, nu le puteà însuşi dobândi. El cereà lămuriri asupra 
localităţilor citate in povestirea «Evenimentelor din vara anului 1595», 
apoi asupra Călugărenilor, Târgoviștei şi Bătăliei de la Teleajen la 1600. 

Cu acestea se întrerupe manuscriptul: dar va fi lesne a complectă 
cererile autorului, urmând şi pentru localităţile încă neînsemnate aci, 
sistema recomandată de dânsul. Sub raportul tipografic, lucrarea e acum 
mult înlesnită prin publicarea hartei celei mari a tärei Româneşti exe- 
cutată de inginerii statului major austriac şi prin mai multe bune hărţi 
ale Transilvaniei, publicate în aceşti din urmă ani. 

În ceeace se atinge de evenimentele de la 1594 şi din vara anului 
1595, fieşi-cine va găsi pe hartă, satele Petfrile, Putineiu, Stăneştii, 
fies-cine va vedeă că insula cea mică din faţa Giurgiului, cea cu ruine 
de o cetätuie, se cheamă într'adevăr Sângeorgiu, iar cea lätäreatä din 
susul ei Ramadanul, va găsi asemenea valea Sălcii, pe drumul Giur- 
giului; va găsi satul Copăcenii, da stânga Argeşului. Dar ceeace ră- 
mâne încă de găsit e localităţile satelor Aulubestii, şi Scärpätestii, ori 
Serbätestii, care poate sau ruinat de tot, ori ca multe alte sate din țara 
noastră, şi-au schimbat numirile. E încă de aflat care a fost valea Ca- 
muri, şi satul învecinat la care a mas Sinan-Paşa, drept satul Dadilovu. 
Rămâne încă de constatat dacă cumva ceva traditiuni şi legende au ră- 
mas pe alocurea, din acele fapte de arme strălucite, de şi timpul şi ne- 
norocirile posterioare au şters mai toate amintirile glorioase printre po- 
pulatiunile adesea secerate şi adesea prenouite ale judeţelor române 
mărginaşe Dunării. 

Crucea de peatră de la Călugăreni, după cum spune şi Bălcescu, e cu 
90 de ani posterioară şi nu e de loc relativă la gloriosul fapt al lui Mi- 

haiu. Această cruce monolitä, mare şi frumos săpată cu ornamente pe 
muchi, poartă o inscriptiune care în mai multe locuri s'a şters prin fă- 
râmarea petrii, de şi un mic pavilion de cărămidă, boltit, o apără de in- 
juriile timpului. Într'o răpede trecere pe la Călugăreni, am descifrat, 
pe această cruce, următoarele cuvinte ce le transcriem pe cât sa putut 
mai exact păstrate. 


Pe fața despre Giurgiu; «svânta această si de viaţă aducătoare cruce 
ridicată este de prea luminatul şi slăvitul domn lo Şerban Cantacuzino 
Voevod adevăratul nepot al bătrânului Şerban Basarab.... şi pomenire 
vecinică înaltă... stă la capul acestui frumos şi minunat pod carele însuşi 
împreună cu iubit fiu-său... la lucrarea lui fiind şi câte...» 


Pe muchia stângă ; «pentru că şi Mării sale în veci bună pomenire 
şi multämitä să-i fie şi să-i rămâie lui şi doamnei lui Maria şi coconilor 
lui făcutu-s'au dar acest pod şi această dumnezeească cruce sau ridicat 
într'al patrulea an al domnii sale la anul de la zidirea lumii 7112 (de 
la Chr. 1682) msta (luna) octovri dni (zile) 17». 


Pe fața despre Neajlov; «dar... rădicarea acestei cinstitei si de viaţă 
făcătoare cruce arată osteneala şi stradania facerii acestui mare şi te- 
meinic pod întru vecinică pomenire iară luminatului arvest... precum în 
ceia față s'a zis iarăşi în ceasta... ta faţă scrisu-s'au întru pomenire şi 
cinstiţi boiarini Mării sale care s'au întâmplat la facerea podului acestuia 
împreună cu al lor luminat domn.... dus toţi cu multă strădanie şi os- 
teneală de la începerea podului până” la svârşit, care pre nume sunt a- 
cestea Radu Năsturel vel ban, Badea Bălăceanu vel vornic, Gligore Gră- 
dişteanu vel logofăt. Vlad Cocorăscu biv vel logofăt, Constantin Brân- 
côveanu vel spătar, lordake Cantacuzino vel stolnic, Alexandru biv vel 
stolnic, Mihai biv vel pitar, Tănase vel armaş, Constantin Bălăceanul vel 
agă Şerban vt logofăt, Fiera vt. vistiar, Şerban vel căpitan za lefecii, 
Pârvu Cretulescul vt. postelnic, fiind împreună cu toate breaslele sluji- 
tori şi ai curţii derept aceea sau scris ca să fie întru vecinică pome- 
nire. Lt ot rodjetva Chr...» | 


Precum vedem nimic in această inscriptiune nu “aminteşte faimoasa 
bătălie a lui Mihai-Viteazul şi singurul punt prin care acest monument 
mai nou poate prezentă oareşi-care relatiuni cu faptul de arme de la 
1595, e modificările ce constructiunea acelui mare şi minunat pod al 
lui Şerban-Vodă Cantacuzino, trebue să fi adus localităţii în care sau 
bătut Românii cu Sinan-Paşa. Intr'adevăr de şi pozitiunea topografică 
nu s'a putut schimbă în trei secoli, dar balta formată de Neajlov nu mai 

pare a fi acum aşa de amenințătoare, nici lunca aşa de păduroasă, cum 
ni le descriu istoricii de pe atunci. Cu clădirea podului trebue neapărat 
sa se fi tăiat multi din copaci şi să se fi făcut lucrări spre a injgheba 
apele răslăţate ale râului; construcţiunea șoselei moderne ce merge la 
Giurgiu, a preschimbat şi ea înfăţişarea sălbatică şi mocirloasă a locului. 


Dar pe lângă lucrările de utilitate introduse de civilizatiune într'acea 
vale memorabilă, oare un monument care să dovedească recunoştinţa Ro- 
mânilor către părinţii lor ce au apărat ţara cu bärbätie, n'ar fi tot aşa de 
folos, ca şi o cale lesnicioasă deschisă pe acolo comerciului? Ceia ce înalţă 
o naţiune, ceia ce-i inspiră demnitatea şi tăria, nu este atât desvoltarea 
prosperității sale materiale, nici îmbelşugarea productelor industriei sale, 
nici înmulţirea capitalurilor şi averilor, nici luxul vietei casnice, ci res- 
pectul către eroii şi gloriile naţionale de orice fel, ci amorul către pă- 
mântul natal, pentru păstrarea căruia s'au luptat generatiunile trecute, ci 
iubirea către limba şi datinele părinteşti, moşteniri scumpe, rămase din 
vechime ! Fără de aceste elemente spiritul naţional pere, inima se sleeşte 
in recile speculatiuni şi în întreprinderi egoiste ale industriei şi ale ne- 
gotului. Literilor şi artelor este dat de a întreţine vie veneratiunea glo- 
riilor trecute, de a deşteptă nobilele aspiratiuni, de a insuflà sacrificii 
măreţe. 


E o datorie sfântă a popoarelor, pe care civilizatiunea o consacră pe 
toată ziua mai tare, de a cercetă şi de a scoate la lumină faptele trecu- 
tului lor, de a eterniză prin ajutorul artelor memoria bărbaţilor mari şi 
a evenimentelor glorioase. Să mf nesocotească dar nimeni câtă influenţă 
salutarie poate avea asupra unei naţiuni amintirea virtuţilor ei străbune, 
adesea ori ea a produs faptele mari şi aceasta ne intemeează mult a 
crede cuvintele unui amic când ziceă: «Să ne aducem aminte de epoca 
«lui Mihaiu, în care Românul atinse culmea măririi, care ne-a lăsat cele 
«mai glorioase pagine în analele tärei. Cine nu s'a entuziasmat citind 
«bătăliile lui Mihaiu? Cine n'a admirat geniul şi bärbätia lui? Călugăreni! 
«Termopile ale Românilor! câte 'inimi nu tresar la suvenirea voastră ! 
«câte suflete nu aprindeţi! câte braţe nu înarmaţi! Când Românul şi-ar 
«perde de tot credinţa, când orice scântee de patriotism s'ar stinge în 
«inima lui, numele vostru singur ar fi în stare să-l ridice, să-l entuzias- 
«meze şi să-l facă a muri luptându-se sau a triumfă!» (D.eBerindei, în 
foaia Junimea Română, din Paris, 1851). 


II. DESPRE OPERILE MICI ALE LUI NICOLAE BĂLCESCU 


Am adunat aci patru din scrierile lui N. Bălcescu, ce sub diferite pri- 
viri pot prezentă un interes mai viu cititorilor marei sale opere istorice, 

cari, ajunşi, până la această pagină, de sigur vor simți cu durere lipsa 
nereparabilä a sfârşitului Istoriei lui Mihaiu-Vodă Viteazul. 

Cele ce vom tipări în urmă sunt prezentate aci ca în chip de com- 
pensatiune, însă fiecare dintr'un punct de vedere deosebit. 

Mai întâi vom retipäri, ca un complement la cele zise despre persoana 
domnescului erou al României, partea ce se atinge de Mihaiu-Viteazul în 
articolul din Magazinul istoric pentru Dacia vol. IV, 1847, intitulat: Bu- 
letin despre portretele principilor ţărei Româneşti ce se află în Cabi- 
netul de stampe dela Biblioteca regală din Paris. | 

Apoi, ca relativ la miscärile poporului român din Ardeal, pe care Bäl- 
cescu le-a apretuit cu aşa înaltă pătrundere în cele două din urmă cărţi 
ale /storiei sale, vom reproduce frumosul cuvânt rostit de dânsul în ziua 
de 15 Mai 1851, aniversarea Mișcării Românilor din Ardeal la 1848. 

Pe urmă vom face loc printre scrierile cele mai târzii ale marelui nostru 
prozator, acelei poetice aruncături de ochi asupra întregei soarte a po- + 
porului române, pe care, în orice caz, Bălcescu a fost acela care ne-a 
dat-o, într'o minunată limbă strămoşească, sub titlul de: Cântarea Ro- 
mâniei. 

In fine vom încheiă, reproducâud cele două însemnate memorii, scrise 
de Bălcescu la începutul carierei sale literare şi tipărite unul la 1844 în 
laşi (in Foaia literară) şi altul la 1846 în Bucureşti (în Aagaz. istor. p. 
Dacia, t. Il), tratând despre: Puterea armată şi arta militară la Românii 
din ambele principate ţara Românească şi Moldova ; lucrare, care prin 
nenumăratele puncte se leagă cu istoria, mai cu totul ostăşească a Ro- 
mânilor din timpul lui Mihaiu-Vodă Viteazul, şi prin care junele autor 
îşi despică vârtos, dela început, brazdă ştiinţifică, pe care avea în câţiva 
ani aşa de mult să o înrodească. 

Aceste patru fragmente vor lăsă, suntem incredintati, în mintea şi inima 
tuturor, o adâncă întipărire, făcând pe fiecare să pretuiastä odată mai 
mult, câte norocite însuşiri ale istoricului critic, ale prozatorului plin de 
talent şi ale ferbintelui şi luminatului patriot erau întrunite într acel mare 
bărbat, ce a perit dintre noi lă vârsta de 33 de ani, lăsându-ne atâtea 
capete de operă literare şi istorice. 


r 

HI. DESPRE «CÂNTAREA ROMÂNIEI». 


Cântarea“ României a apărut mai întâi la 1851 intro broşură romä- 
nească publicată în Paris sub titlu: România viitoare; acolo ea eră pre- 
cedată de precuvântarea subscrisă de N. Bălcescu pe care am reprodus-o 
in volumul citat, şi în care el pretinde că ar fi găsit această scriere într o 
mânăstire veche din ţară, pe care nu o numeşte. D-l V. Alecsandri o re- 
tipări în laşi, la 1855, în revista sa România literară, şi mai târziu tot 
d-lui, într'o epistolă din care am împărtăşit o parte cititorilor Revistei 

ne, (anul 1863, pag. 361). vorbind despre Alecu Russo, un alt tânăr 
ån, din Moldova, plin de talent şi răposat în floarea vârstei, zice.cele 
e urmează: «A. Russo, aveă obiceiu, pentru înlesnirea compunerii, a 
«scrie in limba franceză şi apoi a traduce scrierile sale pe româneşte. E! 
«mi-a fost bun prieten; aveà un spirit ager, cultivat şi, cât pentru ta- 
«lentul său, cât pentru frumoasa şi poetica lui închipuire, voiu descoperi 
«o mare taină literară: Cântarea României, publicată în jurnalul meu. a 
«fost compusă în limba franceză de A. Russo şi tradusă pe rvmâneşte 
«de A. Bălcescu. Am la mine manuscriptul său original». | 
Aşa dar frumoasa poemä naţională, căreia nu-i lipseşte decât versifica- 
tiunea spre a putea fi prenumerată printre capetele de operă epice, a 
născut în imaginatiunea viie şi patriotică a lui A. Russo si a luat forma 
ei curat românească şi expresivă sub pana lui N. Bălcescu. Gloria nemu- 
ritorului istoric al lui Mihaiu Viteazul nu scade din această incuscrire, 
ci din contra, frumoasa Cântare a României devine pentfu noi un scump 
şi preţios odor, în care se unesc amintirile a duoi tineri români cu inimi 
înalte şi cu talente puternice, perduti amândoui prea de timpuriu de 
patria lor, pe care ei, în exil şi suferințe, au cântat-o, au strălucit-o, și a 
cărei Unire ei încă de mult au dorit-o şi au plămădit-o prin lucrările lor. 


Bucureşti, 1878. 





Extracte din editiuuea Istoriei Ro- 
mânilor sub Mihaiu Vodă Viteazul, 
publicată. de d. A. I. Odobescu. lu 1877 








Timotei Cipariu!) 

I. 


Un oraş şcolar! un orăşel de şcoale!... 

La noi, aceste cuvinte nu pun în vederea cititorului nici o 
idee precisă. In Regatul României, cum doară să fie un oraş 
de şcoale, când abia în unele oraşe sunt câteva scoale ! Mi- 
nisterul instructiunei publice s'a însărcinat, chiar în momen- 
tul de faţă, a dovedi ţării întregi, că avem şcolari mulţi, foarte 
mulţi, iar şcoale nu avem mai deloc. Din aceasta sa înve- 
derat, că națiunea română este doritoare, mai presus de toate, 
a invätà carte, dar că guvernul ei na ştiut până acum să o 
prididească cu şcoale. Gloate nenumărate de popor românesc 
al viitorului se înbulzesc şi dau năvală la uşile prea înguste 
ale putinelor scoale în ființă; iar autorităţile ţării le închid 
cu străşnicie acele uşi, osândind pe copiii cetăţenilor a hoi- 
nări în voia nestiintii şi în prada întâmplărilor. Oare ce va 
fi însemnând aceasta? Este cumva o înfricoşătoare dovadă 
de nepäsarea şi de disprețul stăpânirei pentru cei stăpâniţi ? 
Ori este numai o umilită mărturisire, că dânsa, stăpânirea, 
stă azi cu mult, foarte cu mult mai pre jos de datorintele 
sale către popor? 

Cei cari fac parte din guvernul actual, sau care tin cu 
dânsul ne afirmă că, din contră, destäinuirea ranei şcolare, 
pe care Ministerul a vădit-o lumii, estimp, fätis, prin măsu- 
rile-i draconice, are să facă proaşcă şi să deschidă deacum 
înainte calea largă întregului învăţământ naţional. Să deă 
Domnul ! Insă, primind chiar de bună această spusă, nu 





1) Retipărit din Epoca, 1887, 6/18 Septemvre. 

- sar potrivi aci proverbul francez, admiţându-se, bu- 
năoară, că întradevăr Ministerul nostru actual de Instructiune 
publică este pardosit numai cu intentiuni bune. Fie! dar ce 
ştim noi, cestia de pe din afară, dacă cumva nu-şi va fi făcut . 
dânsul pardoseala cu caldarâm de piatră 2... Şi atâta ştim şi 
noi, că în piatră, şi de semeni, nimica bun nu răsare. 

Dar, din vorbă în vorbă, ne cam îndepărtarăm şi ne în- 
străinarăm foarte de cea mai bogată şi cea mai roditoare ră- 
Sadnitä şcolară românească, la care ne eră gândul, când am 
inceput a scrie aceste rânduri. 

Ele, poate, nu vor fi nimănui spre pagubă, şi noi, cu atâta 
cel putin ne mângâiem : că, de sigur, nu sar fi lepădat de 
ele umbra venerată a marelui cultivator al spiritelor şi plivitore 
al limbei române, despre care ne este cum“ aminte a vorbi. 

La Blaj, — abia zmuls dela sânul maicei sale, tärancä din 
Pănade, — la Blaj a trăit Timotei Cipariu, cu foarte rare, foarte 
scurte şi totdeauna silite lipsuri, acei 82 de ani ai vietuirei sale; 
şi-a trăit viaţa regulat împărţită între clasele mult populoase 
ale şcoalelor, şi singuratica lui casă de studii izolate. Şi una 
şi altele se aflară întrunite în acel modest şi răcoros orăşel, 
aşezat pe priporul domol, sub care se imbucă ambele Târnave. 

Locuinta lui, acum de cinci sau şease ori zecenară, eră 
una din acele simple şi tăcute căscioare ale capitolului ar- 
chidiecesan, puse printre grădini, în laturea palatului mitro- 
poliei, care se desfătează, larg şi arätos, printre umbroase 
livezi de pomi roditori. Toate acele căscioare dau cu feres- 
rele lor cernite pe piața cea mare, măduva şi miezul acelei 
coaje de nucă cetăţeneşti, căreia i-se zice oraşul şcolar al 
Blajului. Acolo, pe piaţă se înfundă cele trei-patru neînsem- 
nate ulite locuite de umiliţii meseriaşi pe cari, în partea lo- 
cului, îi poreclesc, — nu se prea ştie de ce,—cu epitetul de 
Greci, precum în cetăţile universitare din Germania, bur- 
ghezii primesc denumirea batjocoritoare de Filistri. 

Inima, fala Blajului sunt şcoalele, şcoale religioase şi şcoale 
civile, seminariu mitropolitan şi mare gimnaziu românesc, 

proptit şi acesta pe numeroase şi îndesate şcoale primare. În : 
toate acestea, de un secol şi mai bine, furnică, fierbe şi col- 
cotă fără încetare viaţa didactică. Ea circulă ageră, regulată 
şi nezdruncinată, dela un capăt la altul, în sânul tutulor 
acelor numeroase şi lungi clădiri, care, rânduite fiind împre- 
jurul bisericei catedrale, celei acolo numită Mănăstirea şi ìm- 
podobită cu gemene clopotnite predomnitoare, se disting pe 
o întreagă lature a pieţei, mândră de a lor înfăţişare veche, 
greoae şi monotonă ca a tutulor edificiilor ce, în zilele bine- 
cuvântate ale Mariei Tereze şi mai ales ale lui Iosif al II-lea 
au pus, cum am zice, la şireag oraşele şi târgurile cele mai 
de frunte ale Ardealului. 

Aci, pe piaţa. Blajului a fost, încă de pe atunci, şi va fi 
poate şi de acum înainte, tăria cea mare a Românimei lumi- 
nate de peste munţi. Ca o adevărată cetate întărită, dând 
piept tocmai în mijlocul Ardealului, stă acea mare mănăstire 
creştină care, pentru ochii lumei celei rele, adăposteşte, dar 
care, în conştiinţa luminată a Românilor de astăzi, dânsa este 
adăpostită de şcoalele naţionale, ce o împresoară şi se um- 
bresc sub ea. 

Totuşi, în Blaj, unde încă se tot dospeşte aluatul României 
viitoare, pururea au domnit si domnesc tăcerea, liniştea şi 
pacea. De-alungul zilelor din an, pe piaţa cea mare, se văd 
numai, la timpuri regulate, păşind către şcoală sau către bi- 
serică, lungile reverende negre ale canonicilor şi ale preoţilor, 
profesori sau oficianţi; iar la orele de recreatiuni, gloata col- 
cotoasă a şcolarilor mireni se răspândeşte de-odată şi îndată 
să şi risipeşte, ca o spuză, unii purtând încă pe umeri şi pe 
gaibe, ţundra şi cioaricii albi dela părinţi, alţii căpătuiţi, încă 
de pe acum pentru un viitor mai ambițios, cu haina civitä a 
civilizatiunei apusene. | 

Intro zi însă, sunt de atunci ca şi patruzeci de ani, întro . 
zi Blajul, ca prin minunea unei Schimbări-la-faţă, işi adună ] 
în sânu-i toate seminţele de viaţă, şi reculese în sine toate f 
puterile, câte el, de un secol, sädise şi prefirasé prin sufle- 
tele româneşti, din toate ţinuturile împrejmuitoare. Câmpul 

cei ce-şi hrănise şi-şi adäpase minţile-ântr însul, o adevărată 
vale a lui losafat, în care se făptui Invierea şi Judecata cea 
mai de apoi a neamului românesc de preste Carpaţi. 

De atunci încoace, şi până când, în aceşti răi ani din urmă, 
solgăbirăul unguresc nu puse straşnica popreală la orice ma- 
| nifesitiuni nationale, în ajunul acelei zile memorabile, toată 


| cel larg din poale-i deveni atunci, la un 15 Maiu, pentru toţi 


tinerimea şcolară din Blaj, feciorii cei mari şi pruncii cei mi- 
cuti, luară seara steagul tricolor romănesc din sanctuarul gim- 
nazial, se rânduiau pe piaţa cea mare, aprindeau torţe şi facle, 
şi cu muzica în frunte începeau a lor colindă sărbătorească, 
oprindu-se dinaintea unei modeste căscioare albe în faţa Se- 
minarului. Acolo ei întonau toţi laolaltă, cu entuziasm juvenil, 
cântece nationale, precum: Marșul lui lancu, «Deşteaptă-te 
Române», al lui Andrei Mureseanu; Mult e dulce și fru- 
moasă limba ce vorbim, a lui George Sion şi toate aceste 
cântări patriotice le întrerupeau cu strigătul adesea repetit : 
«Să trăiască !» 
La o aşa neobicinuită mişcare nocturnă, în paşnicul orăşel, 
o fereastră a căscioarei albe se deschideă şi în cadrul negru 
al cercevelelor ei, sub reflexul tortelor, clătinate cu vie emo- 
fiune de junii oratori, se prezentă cu o statură şuie, dar 
dreaptă şi semeatä, un bătrân în haine monacale, al cărui 
cap încununat cu păr cărunt purtă cam lăsată de pe creştet 
mai la vale o capucie sau tichie de catifea neagră cu bumb 
roşu la mijloc. Acea neagră, fină şi teapänä umbră, purtând 
aşă mândru capul ei albit, produceă în totdeauna asupra fra- 
gedei inchipuiri a şcolarilor o adâncă şi arzătoare întipărire. 
Și întradevăr, colo sus, în pătratul întunecos al ferestrei, 
luceau sub un arc de sprâncene stufoase doi ochi scânteie- 
tori, cercetători, pătrunzători, — a; zice şi mai mult — ame- 
Minţători ; dar faţa prelungă, slabă şi palidă a bătrânului, 
mustata lui subţire, încă neagră şi sbârlită în sus, barba-i 
albă, dar scurtă şi tăiată drept, toate aceste trăsuri delicate 
Şi blânde ale chipului, înconjurau nişte buze pe care flutură 
un zimbet nespus, de glumeatä bunătate, când gura tăceă, iar 

când se, deschide ca să vorbească, dintr însa se auzià esind 
lin şi domol un graiu minunat de mlădios şi de dulce. 

Moşneagul, ai. cărui ani de tinereţe şi de bärbätie pe băncile 
şi pe catedrele şcoalei şi a cărui inimă de preot român sbur- 
dase până la 1848 şi în urmă, tot aşa de tare şi poate chiar 
mai iute decât a celor cari nu aveaua purtă aşa grele sarcini 
intelectuale, moşneagul stând drept în picioare, în mijlocul 
luminei aureolei de lumină şi de admiratiune, ce-l impresurau, 
făceă cu mâna un semn de mulţumjre junilor săi închinători 
şi prefăcându:se că ia ale lor urări drept salutare pentru ziua 
consacrată patronului său onomastic, sfântul Timotei, care 
cădeă tot cam pe acel timp, le spuneă cu viers mângâios şi 
intăritor, că este bine ca junimea să-şi facă veseliile prin cântări 
şi sărbători patriotice şi că, pentru noi, Românii, nimic nu 
este mai de folos decât să ne iubim, să ne cultiväm şi să ne 
cântăm limba noastră cea stămoşească, care a fost, este şi 
va fi pururea mântuirea noastră. 

Despre dânsa, despre limba românească el zisese încă de 
mult şi neîrcetat repeteà cuvinte pline de emotiune, ca acelea 
pe care le rosti la 1871, când se institui Asociațiunea Tran- 
silvan pentru cultura limbei române, al cărei preşedinte fu 
până la ceasul său din urmă. 

Permită-mi-se a le reproduce aci ca uri răsunet l acelor 
vorbiri pärintesti şi patriotice, cu care în nopţile de veghie 
sărbătorească îi plăceă bătrânului Cipariu să înfierbânte inimile 
junimei române. El îi vorbiă atunci despre suferinţele ce au 
avut a încercă Românii, părinţii şi străbunii noştrii, despre 
toate bunurile noastre ce sau dus pierdute, şi apoi, spre în- 
tărire le zicea: 

«Din toate aceste ruine, Providența ne-a conservat încă, 
«în aceste dureri cumplite, un tesaur nepretuit, care nu ni-l 
«au putut răpi nici sabia învingătorului, nici cruzimea tira- 
«nului, ce domneă pre corpurile noastre, nici puterea fizică, 
«nici politica infernală ; un tezaur născut cu noi dela ţâţele 
«mamei noastre, dulce ca sărutările mäicutelor, când ne aplecau 
«la sânul lor; un tezaur mai scump decât viaţa, tezaur, care 

de l-am fi pierdut, de l-am pierde, de vom suferi vreodată 
«Ca cineva, cu puterea au cu momele, să ni-l răpească din 
«mânile noastre, atunci mai bine, mai bine să ne inghitä pă- 
«mântul de vii şi să ne adunăm la un loc cu părinţii noştrii, 
«cu acea mângâiere, că nu am trădat cea mai scumpă ere- 
«ditate, fără de care nu am fi demni de a ne mai numi fii 
ai lor: limba românească»! 

Şi cum oare n'ar fi alergat cu dor fierbinte şi cu nespus 

entuziasm tinerimea română, sub fereastra de pe piaţa mare 
a Blajului, ca să auză oracolul ştiinţei “româneşti rostind 
asemenea cuvinte, în noaptea din ajunul lui 15 Maiu? 
Astfel, până acum vre-o zece ani şi-au manifestat regulat 
tinerele generatiuni- din scoalele române ale Ardealului, 
respectul, iubirea şi veneratiunea lor cătră fostul profesor şi 
fostul, director al acelor scoale, cătră marele erudit şi marele 
patriot român, cătră cel mai ilustru şi cel mai considerat 
dintre canonicii capitolului şi tot de odată vicar mitropolitan 
l Blajului, cătră bătrânul Timotei Cipariu. 
» Ca un puternic şi activ agent al îndreptărei şi àl desvol- 
tărei învăţământului în şcoalele române din Transilvania, ca 
un sprijinitor credincios şi indräsnet al drepturilor politice şi 
sociale ale nationalitätii române în staturile Austriei şi Un- 
gariei, iar mai presus de toate, ca scrutatorul cel mai erudit, 
cel mai adânc şi cel mai scrupulos al cunoştinţelor clasice 
şi ca investigatorul cel mai ager, cel mai logic şi cel mai 
convins al arcanelor istorice ale limbei româneşti, din câţi au 
trăit, au lucrat şi au scris odinioară printre Românii de din- 
colo de Carpaţi, Timotei Cipariu merită să fie lăudat şi ad- 
mirat ca o figură, ce răsare originală şi simpatică, energică 
Şi măreaţă, printre bărbaţii de frunte ai întregei Românimi, 
da lungul mai intregului nostru secol. ` 











` II. 

Dacă noi Românii am trăi o viaţă mai intelectuală, dacă 
cel puţin pe câmpul cultivării noastre literare am trăi o viaţă 
mai înfrățită cu tot ceea-ce este neam românesc pe faţa pă- 

mântului, moartea lui Timotei Cipariu, care s'a întâmplat acum 
vro patru săptămâni (la 3 Septembrie s. n.) în oraşul şcolar 
al Românilor, în Blaj, ar fi.fost un eveniment ce s'ar fi re- 
simţit dincoace de Carpaţi tot cu atâta emotiune cât şi dincolo. 

Dar, din nenorocire acum, la noi, preocupatiunile sunt mai 
mult locale decât naţionale; ne orbesc oamenii cu vază tre- 
cătoare şi nesocotim pe cei cu calităţi şi virtuţi trainice. D-l 
lon Ghica a zis-o foarte bine în cuvintele ce d-sa a consa- 
crat, acum câţiva ani, poetului Grigore Alexandrescu. D-lui 
ne-a arătat, cum pentru un om sec, care a fost de zece ori 
ministru şi poate a încurcat toate, se scoală, la noi, marea 
şi sarea, toate corpurile constituite, miniştrii şi profesori, ca 
să-l însoţească cu alai până la groapă; iar pentru un mare 
poet, cum a fost Grigore Alexandrescu, abia câţiva inşi, vechi 
prietini ai lui, urmează în tăcere, fără steaguri, fără tobe şi fără 
surle, modestul lui dric, ce trece nebăgat de nimeni în seamă. 

Tot aşa de puţin răsunet a avut aci, în România liberă, 
şi trecerea din viaţă a celui mai renumit şi mai erudit cu- 
noscător al limbei noastre, a bărbatului carele prin ştiinţa şi 
patriotismul său luminat şi desvoltat, erà privit ca şi ultimul 
părinte şi reazim al acelei părţi din românime, ce încă nu-i 
părtaşă la independenţa română. 

Chiar cei de aci, cărora oficial le eră impusă datoria, în 
numele ştiinţei româneşti, de a întinde, cu acest jalnic prilej, 
o mână fräteascä consângenilor noştrii, striviti acum sub căl- 
câiul unguresc, chiar aceia, — oamenii ce trăesc mai mult 
cu frica de a supără pe străini, decât cu grija şi cu dorinţa 
de a întări legămintele naţionale — aceia sau prefăcut că 
n'au nici ştire cumcă Românii din Austro-Ungaria au pier- 
dut, vai! în aceste ultime zile acea mare umbră ocrotitoare 
a celui mai venerat patriot, a unui adevărat luceafăr inte- 
lectual al natiunei. 

Negreşit c'ar fi fost cu totul într'altfel, dacă octogenarul 
erudit şi patriot român dela Blaj s'ar fi brodit să fie de zece 
ori ministru la Pesta sau aiurea. 

El a fost mai mult decât atâta. Tot renumele zadarnic al 

oamenilor de Stat se va risipi ca cenuşa in vânt, atunci 
când flăcăraia lucitoare ce-i împresoară în timpul prigonirei, 
va fi mistuit trufasa lor tulpină; dar meritele bărbatului, ca- 
rele o viață întreagă a muncit spre a desteleni şi a präsi 
țarina cea mai temeinică a nafionalitätii noastre, adică spre, 
a descurcà itele împleticite ale limbei strămoşeşti, meritele 
aceluia, din zi în zi, se vor ivi mai vii şi mai mărite. 

Şi să nu ni-se spună, că vorbind astfel, noi exagerăm 
faptele cu vre-o precugetare. 

Cu meşteşuguri diplomatice, ba chiar şi cu vitejia în răz- 
boaie, Românii şau susţinut, în adevăr, pe ici şi pe colea, de 
azi până mâine, în timp de mulţi secoli, existenţa lor ca Sta- 
turi când mai mari, când mai mărunte. Dar ceeace i-a scăpat 
mereu de nimicire, ceeace i-a făcut să trăiască viaţă dăinui- 
toare, viaţă neprecurmată, viaţă dela olaltă întinsă preste tot 
pământul românesc, aceea a fost numai şi numai limba lor. 
Intr'însa a răsuflat necontenit şi pretutindeni plămânii nea- 
mului românesc; cu dânsa au petrecut şi au sträbätut ei 
toate nevoile; cu dânsa vor învinge până la sfârşit. Ea este 
pentru dânşii steagul, labarul biruintei, precum a fost cru- 
cea pentru întâiul împărat creştin. Despre dânsa ni-se poate 
zice nouă: În hoc signo vinces! Cu acest semn veţi învinge! 

Onoarea de frunte se cuvine dar stegariior ce au ştiut 
să înalțe mai sus acest semn de biruintä al nationalitäti 
noastre ! 

In cazul de faţă stegarul este un preot cu înfăţişare tot 
aşă de modestă cât şi demnă. Liniştea studioasă i-a fost pu- 
rurea dragă, câ ori cărui.om ce urmăreşte o idee sănătoasă 
Şi cată a scoate dintr'insa un folos, nu pentru sine, ci pentru 
obştea întreagă. Totuşi când a cerut trebuinta, acel paşnic 
erudit, gârbovit pe carte, a ştiut a se sumete cu mândrie şi 
a reclamă, mai vârtos decât ori cine, drepturi pentru frații 
săi, pentru aceia, la al căror paladiu el se instituise paznic 
Şi apărător. În luptele politice, glasul lui nu tăcu; el se rosti 
mai lămurit şi mai cutezător decât al tutulor. O minte înaltă 
şi luminată ca a lui nu se puteă nici înjosi nici întunecă în 

fäfarnice şi umilite cerşătorii. Vorba lui, în adunările politice 
ale Românilor ardeleni şi în faţa stăpânilor ce le drămuiau 
libertăţile, n'a alunecat nici "odată pe clina temerii şi a lin- 
gusirilor. 

Astfel fù îndoita fire a lui Timotei Cipariu. Scrutator adânc 
şi conştiincios al arcanelor încă necercetate ale limbei româ- 
neşti, atunci când el se izolă de lume în singuraticu-i locaş, 
el nu se dete în laturi când fu vorba de a se luptă pentru 
reintregirea drepturilor sociale si civile ale Românilor din im- 
pärätia austriacă. ' Amorul nemärginit al ştiinţei nu-l alungă 
cu totul din luptele politice şi dacă cel dintâi îi înlesni te- 
meiuri puternice pentru susţinerea cestorlalte, apoi, pare- 
ni-se, că şi acestea avură asupra actiunei „sale de erudit oare- 
cari înrâuriri, de care cată să ţinem seama spre a iertà filo- 
logului nostru oarecare exageratiuni, oarecare abateri pe tă- 
râmuri curat ştiinţifice. se 

Vom reveni asupra acestei materii şi ne vom cercă să do- 
vedim în ce chip uneori nobilul simţimânt al patriotismului 
scâlciază pe nesimţite chiar şi paşii ştiinţei, atunci când ceice 
o cultivă nu se pot bucură de toate libertăţile. Ştiinţei ìi tre- 
bue în adevăr aer liber spre a se desvoltă în voe deplină. 
Eruditiunea aşuprită este dispusă a se devotă, a se sacrificà 
adesea şi a-şi minţi şieşi, cu gând şi cu scop de a scăpă ast- 
fel de sub jugul ce îi împedică- sporirea. 

Când vom arătă care au fost ideile după care sa cârmuit 
T. Cipariu în cercetările sale asupra limbei române, conside- 
ratiunile generale pe care le-am premis aci, vor explică, spe- 
răm, pentru ce dânsul—un om aşă de bine înzăstrat cu toate 
darurile unui filolog de prima ordine—n'a sleit cu tôtul is- 
voarele ştiinţei întru ceeace priveşte studiul limbei româneşti, 
pentru ce el a mai lăsat mult de făcut şi altora, cari mai 
fericiți decât dânsul, n’au a se mai luptă cu prejudetele et- 
nice ce-i impuneau lui robirea Românilor din Ardeal şi ne- 
pregetatelor temeri de a fi înglotaţi, din pricina graiului lor 
impestritat cu alte limbi străine. 

Acest punct este acela pe care ne propunem a-l trată 

scoțând altădată în câteva repezi trăsuri natura studielor 
limbistice ale lui T. Cipariu şi sistema pe care el o adoptase 
pentru limpezirea şi cultivarea limbei române, pentru scrierea 
-şi pronunţarea el. + 

Deocamdată voim să insemnäm mai întâiu cele de căpe- 
tenie ale lui fapte şi lucrări. 

De vreo zece ani încoace, Cipariu, carele în curs de patru- 
zeci de ani, tipărise nenumărate cărţi, cărţi religioase şi cărți 
didactice, cărți de polemică şi cărţi de eruditiune Cipariu nu 
a mai publicat nimic. Oare, în acest timp na mai lucrat 
mintea, ochii şi pana bătrânului erudit ? 

Aceasta nu e de crezut. Lumea din Blaj, lumea din întregul 
Ardeal, ştiă, că, slăbit de puteri fizice, dar nu de loc sleit de 
agerimea spiritului, el îşi petreceă timpul singuratic, retras îu 
căscioara lui, unde citeă şi răsfoiă mereu enorme volume scrise 
şi tipărite în limbile orientului, ebraică, siriacă, arabă, persană 
şi turcească, pe care le cultivase încă din anii tineretei sale. 

Este un fapt curios de observat, acela că oamenii de studiu 
pe care vârsta îi îngădue a se strecură încetişor în sânul ocupa- 
tiunilor intelectuale, revin ca printr'o lege fatală în timpul adân- 
celor bätrâneti la primele indeletniciri preferite ale tineretei. 
Fiecare din oamenii cărora în primăvara vieţii le-au zimbit 
petrecerile inteligenţei, iau pe atunci în mai mare favoare o 
ramură oarecare dintr însele, asupra căria se înapoiesc când sunt 
pe scăpătatul zilelor. De mi-o face şi mie soarta parte indelun- 
gată pe lume, bänuiesc, că voiu scutură atunci de pulberea, 
ce le acopere de 35 de ani, şi mai bine, numeroase traduceri 
româneţi din poeţii eleni şi latini, Omer, Esiod, Pindar, Sofoclu, 
Catul, Virgil şi Oratiu. Din Ovid nu m'am cercat să traduc 
când eram tânăr, sper că n'am să caz în aşa păcat la bătrâneţe. 

lartă-mi-se de a-mi fi resfrânt aci gândul asupra-mi, mai 
ales când stau a vorbi despre un adevărat om de ştiinţă. 


=: 





Cipariu, după ce trecu în Blaj cursul şcolar gimnazial de 
filosofie până la 1823, iar cel teologic până la 1826, fu în- 

dată numit profesor la gimnaziu şi apoi la seminar, unde 
tinu, între altele, şi clasa de limbile ebraică şi chaldaică, re- 
feritoare la studiele Biblice. În cei după urmă ani ai vietei 
sale, fi plăceă a-şi simţi viaţa scurgându-se lin în dulcile 
amintiri ale junetei. Acestea îi legănau minţile obosite în acea 
naivă simplitate de forme şi în acele subtilitäti ingenioase si 
eteree ale scripturilor orientale. Ele îl odihneau de munca ce 
depusese, în curs de 40 de ani, ca să compună, să scrie şi 
să tipărească o aşa mare câtime de cărţi; de o parte cărţi 
pentru biserică şi seminarii, precum Orologiarul sau Ciaslo- 
vul şi Acatistierul (1836); Ermeneutica şi Știința Sfintei 
Scripturi (1844—45); Acte şi fragmente pentru istoria bise- 
ricei (1899); apoi cărţi de tot felul pentru şcoalele gimnaziale, 
reproduse în ades repetate editiuni didactice şi pedagogice ; 
in fine şi mai ales, articoli şi cărți pentru cunoştinţa mai 
mult sau mai puţin aprofundată a limbei româneşti. Osebit 
de toate ce el a publicat asupra acestei materii, in Foaia 
pentru minte şi în revistele sale periodice, Organul luminärei 
din 1647—48 şi Archivul pentru filologie si istorie din 1867 
până la 1673, apoi cărţile sale fundamentale în această ra- 
mură sunt: Elemente de limba română (1854) Crestomalia 
sau Anolecte literare (1858), Principie de limbă şi de scrip- 
ură (1866) ‘si în fine Gramatica română (1869 si 1877). 

Asupra acestei serii de publicatiuni foarte însemnate, care 
constituesc opera de căpetenie a eminentului filolog, ne vom 
atinti privirile întrun ultim studiu consacrat lui T, Cipariu. 

Pe când însă Cipariu, profesor la Blaj dela 1827 încoace, 
făceă toate aceste tipăriri felurite, el eră ales, la 1842, Canonic 
al Capitolului metropolitan ; la 1854 i se incredintä directiunea 
gimnaziului de acolo, şi apoi prefectura tipografiei; iar la 
1868, după reposarea demnului mitropolit al Românilor uniți, 
Alexandru Sterca Sulut, cele mai multe voturi ale Românilor 
se întruniră asupra lui Cipariu; însă”guvernul austriac îi pre- 
ferä pe altul cu mai puţină vază ca patriot român şi cu ca- 
racter mai supus. Deci, el nu fù întărit în calitate de mitro- 
polit; dar încă cu un an înainte, Asociatiunea literară a Ro- 

mânilor din Transilvania îl numise vice-presedinte al ei. [n 
şedinţele ei, el rosti mai multe cuvântări de o mare însemnă- 
tate. Am citat în rândul trecut un pasagiu din una din ele. 
Azi voim asemeni să dăm un al doilea exemplu de acea vor- 
bire călduroasă, plină de foc şi de inimă, şi plină de o li- 
bertate de care Românii în Transilvania nu prea cutezau a 
uză, când eră vorba de unitatea neamului românesc. La 1862 
în Braşov, iată cum încheiă Cipariu discursul său asupra sco- 
pului Asociatiunei : 

«Deă cerul ca, precum toţi suntem de un sânge, toţi ne-am 
«indulcit dela sânul mamei noastre cu aceleaşi cuvinte dulci, 
«toți ne suntem fraţi — oricât ne despart munții şi văile, şi 
«oricât ne împart stările politice şi confesiunile religioase, — 
«tot numai una să fim, o naţiune, o limbă, o literatură, şi 
«dacă pe alt câmp Românul e tăiat în bucăţi şi purcede pe 
«căi diferite, uneori cu totul contrarii, dar cel puţin in lite- 
«ratură, în paşii către cultură, numai un corp şi numai un 
«suflet să fie. Atunci orice despärtiri politice, sociale si reli- 
«gioase ne vor tăiă dela olaltä, dar spiritul naţiunei şi geniul 
“român va tinde aripele sale preste toţi fii lui Traian şi-i va 
«ţine legaţi întru legăturile păcii, frätiei şi unitätei nationale. 
«Aşa să fie în veci! Amin!» 

Aceste cuvinte ne dau tonul pe care vorbise Cipariu şi ca 
membru al comitetului de pacificatiune din 1849 şi ca deputat 
al ţării Ardealului,,la 1860, în Camera dela Viena. 

La Aprilie 1866 reposatul C. A. Rosetti, ca ministru al ins- 
tructiunei publice în România, luă iniţiativa instituirei unei 
societăţi literare a tuturor Românilor, care eră menită să de- 
vină Academia noastră. Intrunirea ei, ce eră să se facă chiar 
în acel an, se amână însă printrun jurnal al consiliului de 
miniştrii din 21 lulie, în capul căruia vedem subscris pe d. 
Dimitrie Sturdza. Totuşi, în anul următor, d. Dimitrie Bră- 
tianu chemă pentru primaoară în ţară la noi pe reprezentanţii 
intregei Românii, ca să formeze acilea un areopag national, 
pe baza limbei comune. | 

In fruntea acestora se prezentä atunci, ca presedinte ales 

prin drept de merite şi de vârstă, Canonicul Timotei Cipariu. 
Dar când se deschise în Societatea Academică  discuţiunea 
asupra dicționarului limbei, ea dela început se înverşună aşa 
tare, încât firea demnă, bine cumpănită şi minunat de fină a 
acestui distins erudit, se înspăimântă de apucăturile tumul- 
toase şi autoritare ale „unora din colegii săi. El plecă din Bu- 
cureşti fără gând de a se mai întoarce vreodată în acel aprig 
câmp de ceartă, unde, ziceă el, domolind glasul ca de groază 
şi de urâciune, «se fac treburile cu lopata şi nu cu judecata». 

Din Blaj, trimise însă la 1869 partea întâi (analitică) a Gra- 
maticei sale, şi în 1877 a doua, (coprinzând Sintaxa). 

De aci înainte pana şi tiparul nu mai scoaseră nimic la 
iveală din lucrările lui Cipariu. 

Ce va mai fi lucrat el în aceşti din urmă zece ani ? Poate 
că d. Canonic Moldovan, executorul său testamentar, va scoate 
la lumină lucrările rămase până acum necunoscute. | 

Ceeace cunoaştem, ceeace întrevedem, pe timpul acestor 
zece ani, este numai umbra bătrânului erudit, vietuind într'o 
adâncă linişte, ca şi ascuns de lume printre cărţile ce-l îm- 
presurau de pretutindeni şi se ridicau ca metereze impre- 
jurul ‘lui. | 

Il zärim asemenea cu acei filosofi gârboviţi, pe care nemu- 
ritorul pictor Rembrandt ni-i-a înfätisat infundati in intune- 
ricul unor bolte ticsite cu cărţi şi priimind numai pe al lor 
chip, adânc cugetätor, o minunată rază de soare, care depune 
pe a lor frunte o aureolă de spiritualitate, de înţelepciune, de 
virtute, de nemurire. In idealii.folosofi ai lui Rembrandt ne 
place a recunoaşte chiar icoana venerată a ilustrului nostru 
Timotei Cipariu. | 


+ 

Mare pagubä, mare se R, VIR pentru oamenii de ști- 
ință, când ei se află în împrejurări de acele, ce-i silesc să 
țină seamă, în lucrările lor, de cestiunile politicei contimpo- 
rane şi chiar d'a se înfige intr'insele cu mai multă sau cu 
mai puțină inversunare. j 

Eu cred că mai nu se află om pe lume, carele să fie în 
stare de a mână cu pas potrivit şi de a ţine sub acelaş frâu 
al mintei sale doi telegari aşa de neasemuiţi la fire şi la por- 
niri. Unul, când calcă domol şi sigur ajunge la tel, încet dar 
fără greş; iar cel cu aplecări svăpăiate, cum sunt mai tot- 
deauna aventurile politice, îl întărâtă şi-l zădăreşte, şi nu este 
cu putinţă ca acesta să nu facă a se poticni oarecum în ca- 
le-i, telegarul cel înţelept şi cumpänit. 

Si totuşi lumea e astfel făcută în cât oamenii, croiti din 
fire ca să stee cu totul înlăturați de înfierbinţelile şi de zgân- 
dăririle politice şi să lucreze cu folos numai pentru ştiinţă şi 
pentru adevărata luminare a omenirei, se väd- adesea răpiți 
cam fără voie în volbura turburătoare a ideilor şi a simtiri- 
lor politice; ba şi mai mult, ei ar fi nesocotiti şi oropsiti de 
lume dacă nu şi-ar da coatele cu obştea cea întărâtată sau 
de pofte ambitioase sau de nedreptätiri asupritoare. 

Aceste cugetări ne vin în minte, gândindu-ne la activitatea 
marelui nostru erudit Timotei Cipariu. 

Noi, ca toată lumea, l-am lăudat fiindcă a fost în viaţa sa 
un mare patriot român, un luptător ager şi devotat cauzei 
românilor de peste Carpaţi; el, prin valoarea şi capacităţile 
sale şi chiar prin prestigiul ştiinţei ce posedă a ridicat mai 
sus decât alţii steagul nationalitätei române; a făcut să ră- 
sune mai tare decât oricine acele cuvinte întăritoare: limba 
noastră românească a fost sprijinul nostru în trecut, limba 
noastră românească trâmbiţează astăzi lumei drepturile noa- 
stre ; limba noastră va fi deci pururea şi mântuirea şi mări- 
rea poporului român. 

Vorbind astfel întrun timp când duşmanii interesaţi la a 
noastră nimicire politică tăgăduiau în românime chiar şi fiinţa 
unei naţionalităţi particulare şi originare, când însăşi limbei 
noastre, acelei pietre unghiulare a extractiunei latine a nea- 
mului românesc, i se contestă însuşirile unei stratificaţiuni 
primordiale si compacte, şi i se aruncă cu dispreţ în față 
ipoteza, că ea este numai o amestecătură informă şi străbă- 
tută de elementele cele mai eterogene, o corcitură pocită de 

ziceri şi de forme când slavone ori turceşti, când maghiare ori 
“greceşti, în care abia s'au strecurat din întâmplare câteva le- 
pădături latine pripăşite prin noianul poporatiunilor din pe- 
ninsula Balcanică, — susținând zicem cu tărie o teză cu toiul 
contrarie, Timotei Cipariu în mod fatal a fost condus de o 
imperioasă necesitate politică a supune acesteia toată larga 
sa eruditiune, toată minunata pătrundere a spiritului său. 

Face-i-se-va dintr'aceasta o imputare ? 

Noi, azi încă abia cutezăm a şopti cam pe sub cumpăt că, 
în calitatea sa de om de ştiinţă, ar fi putut face şi altfel. 

Dar oare atunci fost-ar fi acţiunea sa aşa de folositoare 
pentru întărirea şi imbierea spiritului national printre soţii lui 
de împilare şi de nedreptätiri din partea străinilor ? 

Negreşit că dacă Cipariu nu jertfeà şi dânsul pe altarul 
gelosului cult rezervat exclusiv latinizmului printre români, el 
s'ar fi urcat pe o treaptă mai înaltă în templul senin şi ne- 
turburat al ştiinţei ; dar, în împrejurările de faţă, el n'ar mai 
fi fost un apostol activ al credințelor nationale, un luptător 
eroic de aceia care trag în sine arma duşmană, ce-i sângeră 
şi-i sfâşie, pentru ca prin sacrificiul lor să asigure viaţa şi 
dezvoltarea normală a unor. mai fericiţi urmaşi. 

Printr'această imagine credem a fi explicat cum T. Cipa- 
riu, pe care studii foarte tare adâncite în rănunchii limbei 
române trebuiă să-l conducă la cea mai dreaptă şi mai ra- 
țională apretuire a procesului ei de formaţiune şi a normei 
ei esenţiale, a stat mereu întrale sale lucrări, tot alături cu 
strictul adevăr ştiinţific; tot însă mai aproape de acel adevăr 
decât oricare altul din filologii şi gramaticii compatrioți lui. 

Ne grăbim a zice, că această îngânare a mintilor sale a 
fost un sacrificiu din parte-i făcut în mod conştient nevoilor 
politice ale timpului de faţă. 

Născut şi crescut în credințele exclusiviste ale şcoalei ro- 
mânilor ardeleni întru ceeace priveşte origina noastră nein- 
tinat latină, meritul predomnitor a lui Cipariu a fost de a 
căută el mai întâi, să descurce adevăratele anale ale limbei 

româneşti şi să pătrunză prefacerile şi dezvoltările ei treptate, 
in decursul timpilor trecuţi. 

Cei de mai înaintea lui, teologi, istorici şi gramatici ro- 
mâni din Transilvania, toţi bărbaţi cu multă învăţătură, dar 
încă şi cu mai multă râvnă naţională, nu-şi închipuise oare 
odinioară, până în momentul când apărură în cercul ştiinţei 
româneşti cercetările limbistice ale lui Cipariu, că nu este 
nevoe a se lămuri astfel cunoştinţa şi firea limbei noastre, 
decât punând-o de-a dreptul în faţa. limbei latine şi chiar 
numai a latinei clasice, din autorii frumoaselor epoce ale li- 
teraturei romane. Pe nedescälicate ei săreau din timpul lui 
Cicerone, fie măcar şi a lui Tacit, până în zilele noastre, de pe 
malul chiar al Tibrului până pe al Dunărei; şi puţin le păsă 
lor de ce va fi fost la mijloc, atât în spaţiu cât şi în timpul 
percurs. Sau chiar dacă, printr'o îngăduială cu totul neobiş- 
nuită, filologii români ai Ardealului se îndură a împlini acel 
gol, apoi ferească-i Domnul de a căută vre-undeva firea lim- 
bei româneşti de acum câteva sute, sau zecimi de ani de 
prin vechile bucoavne, zapise, terfeloage şi urice, mâzgälite 
toate acestea cu urgisitele buche slavoneşti. Le plăceă ma 
bine, — şi dreptul lui Dumnezeu eră şi mai lezne, — să plăz- 
muiască nişte trepte închipuite prin care limba românească a 
scăpat dela cea curată şi clasică latină până la o limbă, nu 
care se vorbeşte astăzi de către toţi românii de-a-rândul, dar 
care sar cuveni, după a lor socotintä, ca românii să o vor- 
bească. Apoi, cu aceste idei, luând drept singura şi unica 
temelie un dicţionar al limbei clasice latine, ei clădeau pe 
visate tot edificiul unei trecute şi unei viitoare limbi româ- 
nesti. i 

Aceasta este istoria lucrărilor asupra limbei noastre a în- 
tregei vechi şcoale filologice din Ardeal. Reprezentantul cel 
din urmă şi unul din cei mai energici al ei a fost răposatul 
A. Treb. Laurian unul din. acei rari bărbaţi nesträmutati în 
ideile şi convingerile lor, muncitor neobosit, bătând mereu 
cu o mână vârtoasă piatra, doar că o stoarce lapte dintr'insa. 


Am luptat mult şi crâncen în contra sistemei fantastice, 
) 

după care el în şcoală şi în Academie, voiă să croiască şi 
să ticluiască limba românilor ; l-a necăjit tare pe bietul bă- 
trân ; dar din toate aceste războae academice am păstrat în 
mine o adâncă veneratiune către memoria acelui energic bărbat, 
care şi în rătăcirile lui ştiinţifice nu aveă în vedere decât ne- 
clintita şi nesmintita lui iubire de ţară şi de poporul românesc. 

Vază şi studieze cine va aveă prisos de răbdare gramatica 
română a lui Laurian întitulată: Tentamen Criticum in ori- 
ginem, derivationem et, formam Linguae romanae in utroque 
Dacia vigentis vulgo Valachicae, tipărită în 1840 la Viena; 
răsfoiască cine n'are altceva mai folositor de făcut volumi- 
noasele două tomuri din Proieptul de Dicționar al Socie- 
tätei Academice române, lucrat în curs de zece ani cu o 
eroică stäruintä de bătrânul Laurian şi de adeptul său, ră- 
posatul lon Maxim, care «sermanul» devenise un adevărat 
energumen al acelor rătăciri; şi nu va trebuismult timp citi- 
torului ca să se încredinteze că toată sistema e întocmită, 
pentru trecut din.rosturi neauzite vre odinioară pe pământ, 
iar pentru viitor dintr'o stângace galvanizare a limbei clasice 
atine. 

Să dăm un scurt exemplu cules din Zertamen Criticum. 
Vor fi primele fraze ale rugăciunei Tatăl nostru, astfel cum, 
după ideia lui Laurian, eră trecut din limba latină în acea 
limbă, pe care dânsul speră să o insinuiască românilor vii- 
torimei : 

Text latin : Pater noster, qui es in coelis, sanctificetur no- 
men tuum, adveniat regnum tuum ; fiat voluntas tua sicut în 
coelo et in terra... A 

Intâia transformațiune presupusă: Patre nostru, qui esci 
in celi, sanctifice-se nome teu ; advenia regnu teu; fia volun- 
tate tea, assico in celu et in tefra... 

A doua transformafiune presupusă : Patre elle nostru, qui 
esci in celori, sanctifice se mome elle teu; venia regnu ellu 
teu; fia voluntate ella tua, quomu in celu et in terra... 

A patra transformafiune presupusă: Parente le nostru, 
quale esci in celori, sanctesca-se nome le teu; venia imperiu 

"lu teu; fia volia ‘la tea quomu in celu et pre panimentu ! 
pane la nostra ella de tote die le da-ni estadi... 

Insfârşit, trecând cu neluare în seamă asupra adevăratei 
enuntieri actuale a rugăciunei, el prezintă ca atare pe cea 
următoare, şi poate c'ar găsi-o prea vulgară cel care şi-ar da 
osteneala a reconstrui aceiaşi rugăciune după datele Dicfio- 
narului Academic redactat cu treizeci şi mai bine de ani în 
urma /entamenului. 

lată aci şi versiunea preconizată pentru viitor: 

Tata 'lu nostru, quale esci in celori sanctesca-se nome le 
teu; venia imperatia la tea; fie volia la tea, prequomu e in 
celu et pre panimentu... 

In contra vechei şcoale, care întemeiă studiul limbei ro- 
mâne pe aşa zadarnice ipoteze, au făcut reacțiune -eruditele 
cercetări şi constatări ale lui Timotei Cipariu, consemnate şi 
desvoltate în următoarele lui publicatiuni: 

Elemente de limba română, după dialectele si monumen- 
tele vechi. Blaj, 1854. 

Crestomalia sau Analecte literare din cărțile mai vechi şi 
noli româneşti, tipărite şi manuscrise, începând dela se- 
colul al XVI-lea până la al XIX-lea, cu o notiță literară. 
Blaj, 1858. 

Principii de limbă şi de scriptură. Blaj, 1866. In această 
carte el a contopit toate studiile sale anterioare asupra limbei 
române, pe care încă dela 1647 începuse a le publică în Or- 
ganul luminărei. Apoi în Archivul pentru Filologie şi Istorie 
(1867-1879) sunt de însemnat următoarele studii: XIII. Prin- 
cipii de limbă şi de Scriptură ; XIV. Forme antice romă- 
ești ; XVI. Elemente străine în limba română; XXVI. Fan- 
lazii etimologice; XXXVI. De latinitatea limbei române: 
XLIII. Gramatistii si Ortografistii români; XLV. Limba de 
azi şi de dăunăzi, şi altele. 

In fine, ca supliment la Gramatica Limbei Române, pu- 
blicată în două volume la Bucureşti in anii 1869 şi 1877, 
T. Cipariu, tipări în Blaj un scurt rezumat al acestor lucrări, 
sub titlul: Despre Limba Română. 

De aci se pot culege cu mai mare îniesnire adevăratele 
principii, care au mânat pe acest, erudit şi laborios bărbat în 
studiile sale asupra graiului şi scrisoarei româneşti. 

EI constată, că limba noastră nu s'a născut din latina scrii- 
torilor clasici, ci din graiurile poporane şi rustice sau tärä- 
neşti, ale colonilor adunaţi în Dacia cam de pretutindeni, 
«din tot imperiul roman, şi aşa nu numai din Italia, ci şi din 
alte părţi ale imperiului, din Africa, Syria, Asia, Thracia, 
Moesia, Panonia, chiar şi din Galia si Ispania». 

Această origină poporană a dialectului Daco-Roman o do- 
vedeşte scrutând pe deoparte în literatura latină şi mai cu 
seamă în scriitorii ei comici, tot ce sa putut păstră din vor- 
birea claselor inferioare ale societăţii romane, apoi pe de altă 
parte cercetând în inscripţiunile dialectale ale anticei Italii, tot 
ce poate prezintă un raport oarecare cu formele româneşti. 

Intru aceste lucrări de o analiză scrupuloasă, Cipariu a 
dezvoltat o eruditiune, o perspicacitate, o măestrie, care fără 
îndoială-i asigură un loc de frunte nu numai printre românii 
învăţaţi, dar chiar şi în cercul filologilor latinişti din străinătate. 

Lucrarea lui totuş nu se opri aci; el urmări şi mai departe 
destinele graiului poporan italic, strămutat în Dacia cu colonii 
lui Traian. 

Nu trecură doi secoli pentru aceştia şi veni momentul când 
acel graiu răsădit în depărtata Dacie, rămase pentru totdea- 
una cu totul izolat şi înstrăinat de Roma. Atunci cărturăria 
slavonă în Stat, în Biserică şi în şcoală, coplesi cu totul vor- 
birea poporului Daco-Roman. 

«Dacă limba noastră» — zice Cipariu în ale sale Principii 
de Limbă, —«de atâti secoli tăiată sau smulsă din pământul 
natal al Italiei, pătimi foarte mult, ca şi o plantă strămutată 
sub altă climă, în mijlocul mărăcinilor, părăsită şi necultivată, 
nu e mirare; ci mirare e cum de nu s'a uscat de tot, cum 
n’a perit în gerul şi furtunele Daciei. Rădăcina ei dar a fost 
sänäloasä, răbdurie, vârtoasä». 

Abia după o mie de ani, şi adică în secolul XV, limba 
română începh din nou a se deşteptă din somnul ei letargic. 

Din acel moment, adică din prima carte ce sa scris şi sa 
imprimat româneşte, Cipariu a prins starea limbei noastre 
cu aproape trei sute de ani înapoi şi-a aflat-o mai latinească 
încă în esenţa, în vocabularul şi în formele ei de pe câtau 
făcut-o cărturarii din epocile posterioare. Aceasta a dovedit-o 
dânsul prin nenumărate exemple de cuvinte şi de forme gra- 
maticale, sistematic culese, coordonate şi analizate în stu- 
diile Sale. 

In consecinţa acestor cercetări el a ajuns la oarecare con- 
cluziuni, ce se pot rezumă în cele următoare: 

«Limba românescă nefiind o fiică legitimă, ba nici natu- 
rală, a clasicei latine, trebuie să-i recunoaştem origina ei 
poporană şi să nu ne mai cercăm a o reformă după cea li- 
terară latină. 

Caracterul latinitätei ei este un ce propriu al său, care tre- 
buie conservat şi nici decum modificat. Cu cât vom privi 
mai înapoi cu atât o vom află mai italică în esenţa ei. Să 
nu ne sfiim dar a restabili într'însa de acum înainte tot avutul 
italic ce-l găsim în documente reale ale secolilor treeuti şi 
din contră să fugim de fictiunele unei limbe imaginare». 

Toate acestea sunt negreşit idei temeinice, bazate numai 
şi numai pe logica istoriei. Cipariu le rezumă însuşi până la 
oarecare punct în următoarea frază cu care-şi încheie ultima 
sa notità Despre Limba Română: 

«Rezultatul studiului nostru asupra dialectului sau «limbei 
noastre» în acest period (dela al XVI-lea secol încoace) este 
că, cu toate că influenţa limbei sloveneşti mai întâi, apoi a 
celei neo-greceşti, şi în urmă a celei franceze în zilele noastre, 
a fost cumplit de mare, totuşi dialectul nostru a rămas ne- 
strămutat în formele gramaticale şi sintactice, şi că numai 
în partea materială şi în elocutiune s'au făcut schimbări no- 
“tabile, aşa încât limba românească şi astăzi este tot aceia, 
care se vede în primele editiuni din secolul al XVI-lea». 

Aşa este negreşit; cărţile scrise şi tipărite româneşti în al 
XVI-lea secol sunt încă destul de lesne de priceput în zilele 
noastre ; în acele cărţi găsim cuvinte şi forme latineşti căzute 

în uitare şi pe care Cipariu ne îndeamnă să le revendicăm 
pentru timpul nostru, să le restaurăm în limba actuală, 
să le reluăm în uz şi în vigoare. Drept vorbind, poate 
că uneori are şi dreptate, deşi s'ar päreà azi cam ciudat să 
auzim  zicându-se: meserește-mă, Doamne, cum a zis la 
1577 diaconul Coressi în loc de mi/uește-mă Doamne, sau 
să învincească faralegea, în loc de să învingă, ori să bi- 
ruie, sau conjugatiunea: feciu, fecesi, fece, fecem, feacât si 
fecere, în loc de făcui, fäcusi, făcă, făcurăm, făcurăţi, făcură, 
şi altele multe, foarte multe ziceri si forme mai latine decât 
cele actuale. Cipariu a avut marele merit a le descoperi, a 
le destăinui şi a le scoate din uitare, el, mai înainte de ori- 
care. Mândru de aşa preţioasa descoperire, el împinge zelul 
până a le impune limbei noastre viitoare ca o reintrare în 
posesiunea avutului strämosesc. 

Reluă-le-vom în uzul limbei române sau lăsă-le-vom în 
starea lor de archaisme înţelenite, nu este mai putin ade- 
vărat că aceste comori reaflate sunt fapte reale, sunt forme 
care au caracterizat odinioară limba noastră, şi nu de fel 
iluziuni si născociri arbitrare ca cele citate mai sus din Zen- 
tamen Crilicum. 

De a fi suplinit ipotezele prin constatări istorice, aceasta 
este al doilea merit precumpănitor a lui T. Cipariu printre 
toţi filologii români de înaintea lui. 

Acest merit, adăugit la cel ce-şi dobândise prin scrutarea 
originelor poporane ale dialectului românesc, ar fi făcut din- 
tr'însul istoricul fundamental şi definitiv al limbei noastre, 
dacă pe lângă acele două mari demonstrări şi descoperiri, 
cu care el înjghebă această istorie, temerea instinctivă >de 
a lăsă o poartă cât de mică ideilor anti-latiniste, aplicate la 
formațiunea limbei române, n'ar fi mărginit orizontul in- 
vestigatiunilor sale. | 

Dinaintea elementelor străine, care — nu o putem tägädui. 
— au pătruns adânc în graiul nostru, el închide ochii şi se 
dă înapoi cu groază. l-se pare că de le-ar privi drept în față, 
toată !droaia Ungurilor, Sasilor şi Slovenilor are să-l ame- 

ninţă că ei sunt în stare a inghiti cu desăvârşire şi limba şi 
națiunea românilor. Spăimântat de o aşa înfiorătoare ve- 
denie şi simțind în cugetul său ca şi o crâncenă mustrare, 
dacă cumva ar cuteză să se lepede câtuşi de puţin de ex- 
clusiva noastră latinitate în vorbire şi în scriere, mintea lu- 
minată a eruditului Cipariu se întunecă aici de norii unui. 
patriotism cu spornice şi mângâioase făgădueli. 

Atunci filologul plin de pătrundere ajunge a se feri chiar 
şi de ispitele primejdioase ale ştiinţei, şi precum un cuvios, 
ce vrea să-şi păstreze neatinsă credinţa sa în tainele ne-scru- 
tabile ale religiunei, fuge de luminile metafizice : în aşă fel 
ilustrul şi veneratul nostru T. Cipariu, spre a rămâne întot 
cursul vietei sale un apostol credincios al românismului din 
Ardeal, s'a osândit de sineşi a nu fi pentru lumea întreagă 


şi pentru viitorime corifeul fără seamän al filologiei române. 

Ne propunem a completà altădată această schiță despre 
caracterul ştiinţific a lui T. Cipariu printr'o repede analiză a 
tendinţelor limbistice, contrarie acelora, ce au caracterizat pe 
acest stâlp al românitätei depeste Carpa ti. 

Aici ne-am silit mai cu seamă să arătăm însemnatele şi 
radicalele îmbunătățiri, ce eruditiunea reală şi pătrunzătoare 
a lui Cipariu a introdus în dogmele scoalei de filologie ro- 


mână din Transilvania. 
PP 








Doui poeţi si un biograf !) 


r 


Nu este de mult, am primit pe rând, dela laşi, două vo- 
jume de poezii, ce-mi veniră ca daruri gratioase. Unul con- 
ținea modeste Versuri subsemnate de un nume ce-mi este 
scump; eu însă n'am plăcerea de a cunoaşte personal pe 
junele poet d. A. C. Cuza, ce şi-a tipărit pe 208 pagine pro- 
ductiunile sale poetice, consistând in douä-zeci bucăți variate, 
adică elegii, idile, sonete şi monoloage umoristice si intro 
colectiune mult mai copioasă de Epigrame în patru, mult 
opt versuri, adeseori foarte originale ca idee şi foarte neme- 
rite ca expresiune. 

Celalt volum de vechi poezii, pe care noul lor editor mi 
l-a trimis din laşi, cu un epigraf mult prea linguşitor pentru 
mine poartă titlul Logofătul Costachi Konachi. Poezii, Alcă- 
iuiri şi Tălmăciri ; ediția a II-a, cu Schițe din viața si fa- 
milia Logofätului Konaki, scrise de însuşi nepotul vechiului 
poet moldovean, de Em. Vogoride-Konaki. 

Aci dar sunt de însemnat două subiecte, care işi au fie- 
care interesul său special. Lucrarea biografică sau genealo- 
gică din fruntea volumului, cunoscută până acum numai în 
fragmente din Convorbirile Literare, merită din toate punc- 
turile de vedere a fi citată şi preţuită. Sunt întriînsa fapte 
din vechime pe care autorul a ştiut să le culeagă şi să le 
exprime întrun mod foarte atrăgător; sunt şi idei sau con- 
sideratiuni de ordine generală care nu se pot trece cu ve- 
derea mai ales că, şi dacă cumva cititorul nu sar uni întru 
toate cu părerile scriitorului, acestea sunt exprimate cu o con- 


1) Din «Epoca» 1887, Noemvrie. 

vingere aşa de tare, in cât ar fi nedrept şi poate chiar pri- 
mejdios de a le nesocoti şi de a nu cercà să aleagă dintrin- 
sele ceeace e zis cu netăgăduit temeiu şi ceiace pare a pro- 
veni mai mult din întărâtări momentane, care nu trebue să 
s reverse asupra trecutului. 

Si ca să precizăm de îndată acest punct, permită-ne asprul 
judecător al concesiunilor ce bătrânii noştri boieri pământeni, 
crescuţi în ideile umanitare ale filozofiei franceze din al 
XVIll-lea secol, făceau junei generatiuni liberale şi patriotice 
de pe la 1818, permită-ne a-i spune că nu trebue ca noi, 
scârbiţi deocamdată de abuzurile ce fac azi câteva spirite 
vulgare, egoiste, rele şi făţarnice, întunecând şi stânjenind 
efectul marelor rezultate obţinute în patria noastră, prin ob- 
ştească tendinţă liberală ce tinerii şi bătrânii au dovedit pu- 
rurea, când a fost vorba de propăşirea ţării, să nu ne grăbim 
a conchide de îndată că rău au fost crescuţi străbunii noştri 
cu acele idei umanitare ale Franţei din secolul trecut şi că 
rău am fost crescuţi şi noi cu ideile liberale franceze din 
secolul nostru. 

Eu rămân adânc încredinţat, că numai fericitei influenţe a 
acestor idei ale apusului latin, resădite mereu de un secol şi 
mai bine printre noi, datorim toate puterile ce s'au adaos 
vârtoşiei naţionale, care a domnit în tot timpul latentă atât 
in sânul opiniei cât şi în al boierimei româneşti. In zadar 
ni-se tot repetă că, mai ales pe vremea domnielor fanariote 
poporul românesc eră aşa de înjosit în cât ideea patriotismu- 
lui nu mai aveă fiinţă în inima şi în creerii lui; in zadar 
asemenea se încumetează spiritele fără pătrundere a nu află 
decât rele gânduri şi rele apucături la boerimea românească 
de pe acele vremuri. 

Manifestările graiului românesc ne stau azi dovadă, dintr o 
parte ca şi din cealaltă, că e minciună a zice că în secolul 
al XVIII-lea poporul nostru eră cu totul tâmpit prin suferințe | 
şi că în inimile boerimei noastre de pe atunci nu mai răsu- 
nau coarde româneşti. 


Cântecele haiduceşti ne răspund de veghiatul patriotism al 
/ 

poporului de rând; iar poeţi şi literati ca logofătul Konaki 
ne învederează faptul că vechii noştrii boeri îşi făceau chiar 
mai multă fală de a alcătui versuri româneşti decât a scrie 
elinica. E 

Acel spirit de naţionalitate, adânc săpat în conştiinţa Ro- 
mânilor de orice treaptă, este un element, ce nu se mai 
poate tägädui. Ceeace stă acum însă în dezbatere este de a 
şti prin care înrâuriri, prin care agenţi a ajuns acea insusire 
firească şi stăruitoare a naţiunei noastre, a se redesteptà şi 
a se dezvoltă în cele trei pătrare de secoli, ce ne stau acum 
în urmă ? 

Mie unuia-mi pare că foarte greşesc ceice nesocotesc în- 
râurirea activă şi hotărâtoare întru aceasta, a ideilor liberale 
venite dela Apus, şi anume din Franţa. Voiu zice şi mai 
mult. Recunoscând de ce mare ajutor a fost pentru reînsu- 
fletirea noastră naţională, sprijinul armat ce ne-a dat imperiul 
rusesc dela Petru cel mare încoace, eu aş adăogă că datorăm, 
ca un al doilea obiect de recunoştinţă, către Rusia, îndemnul 
poate mai adesea involuntar ce ea ne-a dat, de a repurtă 
vederile către Franţa şi de a merge să culegem într însa 
idei şi apucături mai civilizate. Profitat-a imperiul rusesc de 
această pornire, la care ne-au împins foarte tare ocupatiu- 
nile ţării noastre de către oştirile lui, şi influenţa unor că- 
petenii ale lor, cu totul inimate de spirit francez, precum au . 
fost, bunăoară, în sensuri foarte diferite, cunoscuţii generali 
Miloradovici, Ciceagof, Langeon şi mai ales Kiselef ? 

Cată să mărturisim că acolo unde aceştia ne-au trämis 
sau ne-au lăsat bucuros să mergem, noi Românii nam în- 
vätat tocmai a iubi autoritatea rusească. Din contra ne-am 
deprins a bănui din parte-i planuri asupritoare. 

Ne-am deschis ochii ca să ne ferim de orice amăgire. 
latr'un cuvânt, am învăţat a ne iubi ţara şi a cuteză, pentru 
folosul ei, mai mult chiar decât îndrăznise strămoşii noştri. 

lată, după a mea credinţă, care sunt părţile de recunos- 
tintä, ce datorim noi azi, atât puternicului imperiu rusesc cât 
şi ideilor liberale culese până acum de vre-o trei genera- 

tiuni d arândul din apusul latin al Europei. Dea Domnul să 
nu ne alegem nici odată cu mai mare pagubă decât aceasta! 
Si de sigur rău vom aveà a ne căi, dacă spre a ne lumină 
şi a ne călăuzi, vom împrumută de acum înainte lumina şi 
cârma de altundeva decât din propria noasıră putere, sau — 
la caz de nevoe — din alte izvoare decât cele la care s'au 
adăpat părinţii şi bunii noştri. 

Cu cât vom atinti mai cu luare aminte, cugetările noastre 
asupra trecutului, cu atât vom dobândi mai mult convin- 
gerea că nu sau înşelat întru nimic cei ce au pornit pe 
acele vechi căi rostul politic, social şi international al ţării 
noastre. 

Noi nu vrem alt ros: decât acela care ne-a adus la mân- 
tuire; noi nu vrem Tara nouă pe care o visează aceia cari 
mint istoriei naţionale şi conştiinţei româneşti, vrând acum 
să amăgească națiunea cu idei contrare cugetelor noastre, 
şi adică unii să ne zică: «Rusia ne-a făcut numai rău, de 
şeapte pătrare de secol incoace; iar alţii să-şi închipuiască 
cumcă ideile şi simpatiele franceze ne-au corupt spiritul şi 
inimele! i 

Acestea sunt două neadevăruri flagrante. Am fi dorit ca 
autorul interesantului studiu asupra familiei Konaki si a me- 
ritosului poet, carele a încheiat spita bărbătească a acestui 
neam, să nu fi căzut în a doua din aceste erori istorice, 
precum a ştiut foarte bine să se ferească de cealaltă. 

Dar — după cum am spus-o — ni-se pare că mânia sa în 
contra spornicelor avânturi de toleranță si de liberalism ce 
ne-au venit nouă din Franţa, îşi are mai cu seamă isvorul 
in desgustul ce-i inspiră, ca multora, nerusinarea cu care 
astăzi, la noi, se spoieşte cu boia de mincinos liberalism, 
actele cele mai arbitrarii si tendințele cele mai slugarnice si 
mai pipernicioase ale unor nemernici, pentru care liberalismul 
francez a fost numai o scară spre a se urcà sus până pe 
altarul sfânt al patriei si a profità de această inältare a lor 
spre a näbusi pe dânsul focarul tutulor libertăților nationale. 
Ce oare ? Nu a băgat de seamă autorul revoltat de aceste 

neomenii, că tot cu aceiaş ocaziune, iscusitil amăgitori ai po- 
porului nostru, au lepădat şi masca cu care se servise şi că 
ei înclinându-se la vitelul de aur al actualitäti, nici că vor 
să mai ştie despre trecutul ţării noastre? Ei dintrinsa vor 
să fac fară Nouă. 

Noi credem că d. Vogoridi Konaki se amägeste, când filo- 
sofând pe cale cam greşită asupra spiritului ce a condus ge- 
neratiunile noastre în secolul de faţă, socoteşte a fi găsit 
rădăcina unui rău trecător, tocmai acolo unde a fâsnit is- 
vorul tutulor bunurilor. — 

Mărturisesc că-mi place mai mult, chipul de sägalnice su- 
părări şi dispreţ cu care junele epigramatist d-nul A. C. Cuza 
tratează stăruirea cam prea lung prelungită, a răului care 
bântue ţara în ziua de azi. 

Despre versurile acestui talentat contimporan, precum şi 

de acelea cu interes mai retrospectiv ale Logofătului Konaki 
vom vorbi altă dată. 
Acum, spre mângâierea tuturor celor cari ar puteă să alu- 
nece cu mintea amărită până la fatalistele idei ale biografului 
şi urmaşului boerilor Konakesti, să încheiem aceste rânduri 
cu trei din glumele politice cele mai nimerite ale autorului, 
care poartă numele iubit de toţi cei cu adevărată iubire de 
țară, al lui Alexandru Cuza. 

lată această trilogie, culeasă din Epigramele zise Colectiviste. 


p 
Ce-au fost Gotii si Alanji ! 
Ce-au fost Hunii, Ostrogotii ! 
E mai rău cu gugumanii, 
Si mai trist cu idiotii. 


IL. 


larna vine, vara trece, 

Trec şi zilele şi anii!.. 

De-ati puteă şi voi să treceţi!.. 
Parcă-s veşnici gugumanii ! 


lar ca epilog după alte 24 de Epigrame colectiviste, poetul 
căruia, după cum se vede, îi place a trăi cu oamenii bine 

şi ia ziua bună, zicând acelor ce nu 


H. 


Si de-acuma dati-mi voe, 
Indrăgiţii mei stăpâni, 
Sâ-mi aprind zahar în casă, 
Să mă spăl puţin pe mâni. 


Şi 'ntr'adevăr, în mijlocul droaiei de sortiti şi de nespälati, 








Cuvântul rostit la înmormântarea lui George 
Cretzeanu 1) 


In duiosul moment când, sub această întunecată boltă, se 
va culundă negrul sicriu ce pentru totdauna ne-a ascuns 
fiinţa trupească a lui George Cretzeanu, dati-mi voe o 
voi, jalnice ale lui rude şi noi toţi prieteni întristaţi ai lui, 
să mă cerc acum a opri din repedele-i sbor spre vecie şi 
pentru o clipă măcar încă, să tiu acilea, printre noi, su- 
fletul lui, acel: suflet aşa de nobil şi de blajin, acel suflet 
bun, drept, bine-voitor, acel suflet, pe care noi toţi l-am pre- 
tuit şi l-am jubit, şi căruia, nu numai noi, ci ţara toată pu- 
rurea îi va duce dorul. 

De vre-o treizeci şi şeapte de ani — mai două treimi din 
viaţa lui aşa de timpuriu curmatä — eu unul am trăit în 
frätie de idei cu George Cretzeanu. De când ne-am cunoscut la 
Paris, ca studenţi încă infläcärati de arsita patriotică ce încin- 
sese în junele noastre inimi; zorile de libertate românească 
ale anului 1848, de atunci am avut neîncetat, cel puţin doză 
pasiuni comune ; şi atât de tare spiritele noastre se îndră- 
gise încât — o, iartă-mi încă şi azi, mult scumpe şi mult 
dorite prieten, acel artag copilăresc! — ne-am năpustit cu 
urgie de moarte unul asupra altuia, într'o zi când ni s'a nă- 
lucit că inimile noastre nu se mai puteau intälege. 

Dar ca un nor de vară, s'a spulberat zadarnicul necaz şi, 
întocmai ca nişte streji veghiate şi credincioase ale aceloras 
altare, adese, de atunci încoace, ne-am regăsit strâns uniţi 


1) Vezi «Epoca», 1887. No. 511. 

într'aceiaşi nepregetatä gubire de ţară, într aceiaşi dulce aple- 
care de a mângâiă cu condeiul limba noastră părintească. 

Aş voi să pot azi a o cântă ca tine. Aş zice atunci, pe 
al tău mormânt, aşa dulce şi duioase cuvinte precum ai zis 
tu, pe al atâtor alţi Români, cari, ca tine, şi-au iubit şi şi-au 
cinstit patria şi graiul ei. 

Alături cu dânşii, vei fi tu viu de acum înainte, ca unul 
ce ai cântat Patria şi Libertatea ei, şi le-ai cântat cu aşa 
mult dor si cu aşa mult foc românesc, în cât, la auzul cân- 
turilor tale, nu e Român, ori cât de amărit şi de înstreinat 
ar fi, care să nu simtă şoptind în fundul cugetului său, 
glasul tău, ce-i zice: 


Fie pânea cât de rea, 
Tot mai bine "n ţara mea. 


= 


Si întradevăr tu, din generatiunea noastră, tânără ori bă- 
trână, dela 1848, tu ai fost unul din puţinii aceia cari şi-au 
iubit țara fără precugetări interesate. Ai iubit-o pentru dânsa 
nu pentru tine. Cu conştiinţa neintinată, ai lucrat la a ei cul- 
tură, la a ei inältare. Ai plămădit şi ai dospit libertăţile ei, fără 
de a trage vreodată spuza în partea ta. Ai lăsat să te ajute 
în voia lor, soarta şi dreptatea ei; dar niciodată tu însuţi nu 
le-ai zorit sau nu le-ai repezit în silă roata. In treizeci şi patru 
de ani de o activitate neîntreruptă, ai păşit lin pe treptele gra- 
date ale templului, unde numai bărbaţi ca tine au putut să re- 
cheme divina justiţie, imbäeratä, oropsită, pribeagä şi ingrozitä. 

Credincios şi statornic în sarcina ce, din junie, îţi luaseşi 
asupra, ca scop al vieţii tale publice, te-am văzut, în mai 
multe rânduri, lepädându-te cu sfială de toate acele onori şi 
măriri deşarte şi zgomotoase, cari turburau firea ta de o 
modestie lezne impresionabilă, firea ta oarecum aplecată 
spre nevinovate sarcazme asupra zădărniciilor omeneşti, firea 
ta simţitoare, care în totdeauna a fost dispusă spre traiul 
cumpătat, liniştit şi cordial. 

Deci, iute ai fugit din vârtejurile parlamentelor; şi mai 
iute încă ai părăsit făţăriile amăgitoare ale ministerelor. 


A 

Spiritul tău sănătos şi bine cumpänit, inima ta ce 'n toată 
a ei viaţă nu sa înăsprit niciodată cu frenetä de mândrie, 
de invidii, de ură, de minciună sau de răutate, toate aceste 
preţioase însuşiri ale naturei tale aşa de distinsă cât şi de 
bine cumpănită, te-au adus, încet dar fără zbuciumări, la 
una din cele mai înalte pozitiuni ale magistraturei din ţară. 

Magistratura înseşi s'a mândrit cu tine, ca cu o adevărată 
a ei podoabă, căci în tine se încredeau cu temeiu cei ce cu 
sine aveau dreptatea, şi de tine se temeau, cu acelaş cuvânt, 
cei cărora, pentru culpeşe foloase le plăcea a o scrânti. 

Astfel trăiai tu, printre noi, mult scumpe amice, onorat, 
prețuit, iubit; trăiai în linişte, în pace, însoţit pretutindeni 
de stima lumei, de sincera prietinie a celor mai multi, de 
afecțiunea cea mai vie şi adâncă, de respectul cel mai 
devotat al unei numeroase familii strâns unită pe lângă tine. 
Trăiai în mijlocul alor tăi, însuţi fericit şi fericind pe toţi im- 
“prejuru-ţi... şi lăsaşi să se scurgă lin şi domol limpedele 
pârâu al vietei tale, aşternut pe o matcă netedă şi impresu- 
rată de maluri vesel înflorate. 

Decâte ori, până mai dăunăzi intram în casa ta, aşă de 
prietineşte primitoare, decâte ori îmi luam locul la masa-fi 
frăţeşte ospätoasä, o resgândire intimă îmi porneă minţile 
spre felurita soartă a oamenilor pe lume. Frământat poate 
de griji cu totul opuse casnicei tale îndestulări şi sufletescului 
tău repaos, îmi ziceam în adâncul cugetului: «lată, iată omul 
cu minte şi cu inimă, carele a ştiut, cu o inteleaptä măsură, 
să-şi chizăşuească, în căminul său părintesc, zile paşnice şi 
plăcute, bătrâneţi line şi îndelungate!» Aşă îmi ziceam adesea, 
cugetând cu plăcere la vechiul meu prietin George Cretzeanu, 
la doamna sa soţie, la ai lor buni şi amabili copii. Aşă cu- 
getam mângâios când d'odată, acum trei zile, fuseiu träsnit 
cu groaznica ştire: George Creteanu a murit, fără veste, a 
murit într'un vagon pe calea ferată, vorbind în ticnă cu to- 
varăşii săi de drum. 

Ca dreptul jude Helia din Sfânta Scriptură: «şezând jos 
pe scaun şi vorbind, deodată capul i-se aplecă pe sân, şi tot 

trupul se cufundä sub dânsul...» Erà mort, ucis de o vână, 
îs nm în, sânge! . . . . . . . . . . . . 

Aşa dar pe acest nestatornic pământ, nimic, nimic nu 
poate să asigure omului un trai lung în fericiri! . 

Se surpă fără veste o vână în piept şi fericitul, nesocotitul 
fericit, nu mai este... 

Si cei pe cari dânsul îi fericeà imprejuru-i, ca orbi într'o 
prăpastie nevăzută cad si se prăvălesc in ‘cea mai cruntă 
durere. ` 

Ce le mai rămâne atunci de făcut acelora pe cari îi zdro- 
beşte şi-i desmădulează sufleteşte o aşa pripelnică şi îngro- 
zitoare restrişte ? 

Ei plâng, ei se jălesc; ei işi frământă sufletul cu un dor 
lung, obositor, nesfârşit. 

Chipul, ochii, gura, mâna aceluia pe care l-au T şi pe 
care in veci îl doresc, acelea nu mai pot aievea să le aducă 
vreo uşurare, vreo mângâiere. Totul a perit nălucă, totul s'a 
stins în întunericul morţii! 

Dar, când o inimă generoasă, când un suflet înalt au ştiut 
să lase, după dânsele, urme de acelea, ce nu se mai şterg, 
acestea sunt şi rămân pentru toţi şi scumpe amintiri şi dulci 
mângâieri. 

Acum dar, înaintea acestei groape sinistre, să ne spunem 
cu toţii, ca: Gheorghe Cretzeanu, una din acele nobile inimi, 
unul din acele înalte suflete, Gheorghe Cretzeanu, nu a perit: 

Nu, în acest minut când noi deplângem muritoarele-i des- 
poieri, el este un spirit ales, carele, în înălțimea ceriurilor, 
simte o sfântă fericire, căci vede că doru-i patriotic s'a îm- 
plinit, acel dor pe care, cu prematură limbă de moarte, el l-a 
rostit odinioară : 


De-oiu muri, voiu să mă'ngroape 
În pământul românesc ! 

Fie piatra cât de grea, 

Tot mai bine'n ţara mea ! 


Dar şi mai departe a mers duioasa prevedere a omului de 

inimă ! Pentru voi, jalnice ale lui soţie şi fiică, pentru voi el 
a lăsat, în cânturile sale, unde şi-a revărsat totce aveă mai 
scump în sine, pentru voi, a voastră nemărginită şi neagră 
durere, el a deschis o rază de lumină. El va spus să ridi- 
cati amândouă spre cer a voastră privire, chiemând şi pe în- 
gerul sperantii şi pe îngerul consolator : 

«lar de sus, din înălţime, Dumnezeu, ce vă priveşte, consolare şi spe- 
rantà într'o zi vă va trimite». ~ 


Cât despre noi, ceilalţi, fraţi, rude şi amici, să ne îmbăr- 
bătăm sufletele din exemplul unei vieţi aşă nobil petrecută 
ca a lui George Cretzeanu şi să fim incredintati că uşoare 
au să-i fie şi piatra şi tärâna acelui spirit, care a ştiut pururea 
să se menţină asà sus în datoriile sale către Patrie, către 
Lege şi către omenire! 4 

Junimea românä din Paris pe la 1852. 


Ziarul Epoca!) din joia trecută a tipărit în grabă cuvintele 
ce, cu adâncă emotiune, rostisem cu două zile mai înainte la 
cimitir, pe mormântul regretatului meu prieten George Cre- 
tzianu: ele mi se ceruse, cu acest scop de unele rude şi 
prieteni ale scumpului nostru räposat, şi negreşit că nu le-aş 
fi refuzat decât numai dacă aş fi putut bănui că ele au să 
se tipărească, atât în Epoca, cât şi în Românul, cu aşa multe 
greşeli şi lacune, care pe alocurea le denaturează cu totul 
intelesul. 

Mi-a venit un minut în gând să cer de la cei ce-mi fă- 
cuse şi atâta onoare şi atâta ponos, ca să-mi retipărească 
cuvântarea îndreptată şi completată. Dar îndată îmi adusei 
aminte că nu este bine, pentru nimeni, să stăruiască cineva 
prea îndelung în cugetări mâhnicioase şi că însăşi muzicele 
militare, după ce au însoţit un convoiu funebru cu jalnice 
şi plângătoare marsuri, care întunecă, seacă şi înghiaţă chiar 
| şi inimile gloatei nepăsătoare, apoi ele se întorc de la groapă 

făcând să răsune aerul de cântäri vesele si sgomotoase, astfel 
in cât să rechieme pe toți la bucuriile vietuirei. 

Astfel mi-a venit si mie ideea de a nu-mi mai pironi gân- 
durile asupra vrednicului si vârstnicului bărbat George Cre- 
tzianu, pe care mai alaltăieri îl deplânsesem cu dor prietenesc, 
ci de-a-mi aduce aminte despre tânărul poet si înfocatul pa- 
triot George Cretzianu, în a cărui fräteascä intimitate am 
trăit vre-o trei ani de-a rândul la Paris, sunt acum trei-zeci 
şi cinci de ani si mai bine. 

ØD EPoca 1887 |. c. 

El eră cu trei sau patru ani mai în vârstă decât mine; şi 
incă cu un an doi, mai înainte de revolutiunea de la 1818, 
“caracteru-i plăcut şi afectos, închipuirea sa vie şi aprinsă, 
ajutată de o pană sprintenă în legănarea versurilor româ- 
neşti, făcuse dintr însul unul din corifeii pleadei de juni poeți 
ce gravitau pe atunci, în jurul lui Eliad, lui Grig. Alexan- 
drescu şi altor bărbaţi de litere cum mai erau pe acea vreme 
şi Nicolae Bălcescu şi loan Voinescu al Il-lea şi alţii. Fie- 
căruia din aceştia Cretzianu le-a spus mereu în primele sale 
versuri, că; 1 

Aceea ce-al meu suflet neîncetat catä, 


Ea dobândi prin cânturi o faimă meritată, 
Si a läsà în urmă un nume glorios. 


(Meditaţie, d-lui Voinescu 11). 


Dar când însuşi se întrebă pe sine, când îşi pipăiă sbur- 
dările junei sale inime, spre a-şi da seamă de firea lor tot 
mereu, în rostirea poetică a gândurilor, a meditatiunilor, a 
dorințelor şi a visärilor sale, întâlnim în acea epocă a vieții 
lui, o idee predomnitoare. Să-l lăsăm tot pe dânsul a ni se 
destăinui în limba sa cea mai fragedă şi armonioasă: 


` 
larna se duce si primăvara 
Cu verzi dumbrave, cu albe flori, 
Impodobeşte întreaga țară’ 
Ca o mireasă în sărbători; 
S'aud mii pasări cântând d'odată. 
Vin dulci profume a ne 'mbătă; 
Curge din munte apă curată. 


/ 


e 


Ah! dati-mi lira, voiu a cântă, 

_ E ca natura, inima-mi jună ; 
Simt viaţa'n mine şun mare-amor, 
Imi iubesc ţara, ţara străbună, 
Este fiinţa ce eu ador, ~ 
Voiesc eroi s'arăt la lume, 
Fapte ilustre a desgropă, 
Să 'nscriu cu aur al nostru nume, 
Ah, dati-mi lira, voiu a cântă! 


(Primăvara). 

Subt aceleaşi impresiuni, dar poate încă şi mai intärâtate 
prin crunta înfrângere ce au încercat aspirațiunile noastre 
româneşti, în toamna anului 1848, am găsit pe Cretzianu la 
Paris. Noi, tinerii, nu ne aflam acolo în trista situatiune a. 
exilatilor noştrii politici, dar volnica noastră expatriare, cu 
firescul, şi lăudatul scop de învățătură, ne da la proprii noştrii 
ochi, un fel de însemnătate patriotică. Simtimintele ce ne 
mişcau aveau un caracter cu totul diferit de al acelora pe 
care am avut mai târziu ocaziunea de a le constatà, nu fără 
de oare care părere de rău, o mărturisesc, chiar si în cea 
mai aleasă parte din junimea ce a studiat în urma noastră, 
Ja Paris. Aş puteă zice că a fost acolo un timp—si este 
tocmai timpul pe când ideile de libertate naţională erau mai 
tare prigonite şi mai straşnic pedepsite în sânul ţărilor ro- 
mâneşti,—a fost un timp acela când noi, tinerii studenţi din 
străinătate, ne bucuram de a fi Na Paris, mai vârtos pentru 
că acolo găsiam mai multă voie deplină de a ne iubi patria 
fără sfială, de a invätà cu ardoare istoria şi limba ei, de a 
croi şi de a potrivi pe seamä-i toate cunoştinţele ce nepre- 
getatul nostru patriotism românesc ne da prilej şi îndemn 
de a ni le agonisi, în acel centru de libere lumini. In cercul 
nostru de studenţi munteni şi moldoveni, George Cretzianu 
eră cel din noi cu talente până atunci mai bine dovedite, 
cu închipuirea mai ageră şi mai îndrăzneață, şi tot-de-odată 
cu mai mult temeiu în gândirile şi în proectele sale. 

El erà agentul cel mai viu, cel mai activ, cel mai între- 
prinzător al societăţii ce formasem între noi. El eră sufletul 
acelei prime /unimi Române, care la Paris, printre anii 1853 
şi 1855 se adună odată pe săptămână la fiecare din noi, 
spre a discută cestiuni de ştiinţă, îndreptate totdeauna cătră 
țara noastră. Acea societate juvenilă s'a încumătat chiar a 
publică, fără de concursul celor mai în vârstă, o foaie pe- 
riodică românească, în care noi toţi, bäetii, am scris dupä 
cum ne-a tăiat capul, cu unica ţintă de a desteptà şi a îm- 
bărbătă pe compatrioţii noştrii. Noi ne pusesem în gând să 
intărim pe viitor cu proptelele şi cu chezăşiile ştiinţei, acel 

pod măreț pe care, numai prin instinct şi cu un nobil avânt, 
bătrânii noştrii împinsese la 1848 — meargă unde-o merge — 
poporul românesc. 

Foaia noastră tipărită pe hârtie subţire şi uşoară, pentru 
ca să se poată strecură clandestin în ţară la noi, pe sub 
vămile şi carântinele ruseşti, a avut numai trei numere. Se 
chiămă şi dânsa Junimea Literară. Cine o mai fi având 
acum exemplare din, ea? George Cretzianu carele fusese 
principalul ei iniţiator şi redactor, în versuri şi în proză, nu 
o mai aveă. De sigur, nu va mai fi având-o nici vărul său, 
d. Constantin Cretzianu căci, de nu mă înşel, i-le-au luat 
toate din geamantan la graniţă, spionii ruseşti, când, la în- 
toarcerea sa din Paris, unde noi îi îmbâcsisem îndoitul fund 
al lăzii sale de drum, cu de aceste primejdioase foi, l-au 
pornit îndată şi feker-meker, cum se zice turceşte şi se face 
ruseşte, drept în fundul muscălimei, ca să înveţe acolo minte. 

Minte au învăţat chiar şi fără asemenea călătorie de plă- 
cere, mulţi din aceia, cari alcătuiau patriotica noastră aso- 
ciatiune de studenţi români. Pe cei câţi mai sunt astăzi în 
fiinţă, mici să tune, nu poate soarta să-i mai adune. Unii 
sunt, pare-mi-se, la culmele aşa de lunecoase şi poate chiar 
aşa de vremelnice ale măririlor ; alţii îşi văd binişor şi n 
ticnă de avutul lor, alţii iar zdruncinati de nestatornicia lu- 
crurilor omeneşti, stau de se miră, cum cei odinioară mai ne- 
mernici şi mai nevoiaşi au ajuns, pe lumea aceasta, a încurcă 
povolnicii de alaiu, pe când alţii, mai däruiti din fire cu minte 
şi cu ştiinţă, au rămas numai la dârloagă. Tot bine a zis 
Alexandrescu: . 


De cât multă minte, ştiu că e mai bine 
Să aibă tot omul un dram de noroc! 


Apoi mulţi iar, foarte mulţi dintre cei cari, împreună cu 
G. Cretzianu, dau frätestei asociatiuni a Junimei Române, 
o adeväratä valoare, multi, vai! au dispärut dintre noi! Pe 
unii dintr înşii, buni şi vechi prietini ai Cretzianului si ai mei, 
mă simt dator a-i întruni aci, în duioasa salutare ce-mi place 

încă şi azi, a trămite,. dincolo de morminte, celor cu cari 
împreună am visat şi am urzit, în anii tinereţelor, toate fru- 
moasele noastre proiecte pline de un patriotism exaltat, toate 
planurile noastre în care totdeauna cultul datinelor părin- 
teşti se amestecă adânc cu al ştiinţelor şi al artelor, cu tot 
ce este bine, cu.tot ce e frumos. Acea generatiune a noastră 
e ultima care, la noi, a simţit nevoile trecerei dela lumea 
vechie la cea nouă, dela viaţa societăţii din trecutul nostru 
românesc, la acea viaţă a viitorului pe care, din nenorocire, 
cei mai multi dintre noi nau văzut-o şi poate că nici nuo 
vor vedeă statornic întemeiată pe principiile visate odinioară 
de noi. 

Dintre noi, ceştia dela vechia /unime Română din Paris, 
sau şi dus mulţi, lăsând urme duioase; s'a dus blândul şi 
demnul Dr. P. Jatropolu; s'a dus iubitul nostru cântăreţ 
Dimitrie Florescu, compozitorul gingaşei melodii a Sfelufei ; 
sa dus Dimitrie Berendei, al cărui spirit aşa de cultivat şi 
al cărui fin talent de artist si de scriitor, s'au afundat în 
griji casnice şi sociale; sa dus un tânăr şi amabil poet, 
Alexandru Sihleanu, care, până la oarecare punt, a fost 
pentru un moment, emulul în poezie a lui G. Cretzianu. 

Eu însumi, acum vre-o 25 de ani, deplângând soarta fa- 
tală, care ne-a răpit, aşa fără de veste, pe junele Sihleanu, 
am pus în: comparaţiune două poezii ale lor, în care ei 
amândoi cântau cu acelaş foc, dar cu aplecările diferite ale 
firei lor, plăcerile primejdioase ale Befiei. Recitind, sunt acum 
câteva zile, acele poezii uşoare şi aducându-mi aminte de 
alte mai multe versuri lirice cu cari unii poeţi români, ste- 
lute radioase, dar efemere, au semânat, de un secol încoace, 
cerul cam neted şi cam pustiu al literaturei româneşti, mi-a 
dat în gând, că poate nar fi nici în paguba limbei, nici în- 
tra geniului national, de a alungă deasupra norii uitării şi 
de a le prefiră plăpândele lor văpaie sub ochii publicului bine- 
voitor. j 

S1 ce prilej mai priincios puteam aflà de cât a vorbi mai. 





246 AL. I. ODOBESCU 








ue ———— 


intâi despre poeziile lui G. Cretzianu, si despre rolul lui ca 
poet, în sânul junimei noastre din mijlocul secolului curgător ? 
Am văzut întradevăr că el a fost adevăratul poet al ju- 

nimei. El a lăudat-o, a mângâiat-o, a cântat-o şi tot el a si 
tânjit-o aspru, când merită ale lui sudalme. El a zis— şi să 
dea Domnul celei de acum şi celei din viitor să nu aibă tre- 
buintä a-i zice încă: 

Ca Romanii'n decadentä, la misterele vulgare, 

La altare necurate, voi mereu sacrificați’ ; 

Când sub paşii voştri fierbe un vulcan fără 'ncetare : 

Făr' a vă gândi la mâine, de plăceri vă imbätati. 

Cu o tristă nepăsare, ca victime coronate, 

Către-o râpă mult fatală vă lăsaţi a fi împinşi; 

Nu aveţi în capul vostru decât fumuri, vanitate, 

Când de scopuri generoase, de-ati voi, ati fi convinşi ! 


Nu vedeţi că trăim astăzi întrun timp de energie, 
Şi că dela noi se cere s'avem inimi de bărbaţi? 
Căci nu cred din cer să cază pastă ţară o urgie; 
Şi când toţi înaintează, noi să stăm îngenunchiaţi. 
Te deşteaptă, o junime! şi cu flacără 'nzeită 
Ce natura, buna maică, a depus în al tău sân, 
Elementele aprinde şi comandă la ursită ; 
Fă, să vază lumea 'ntreagă, ce-a fost, ce e un Român! 
(Odă la junime). 
Şi când pe G. Cretzianu, pe gravul şi liniştitul magistrat 
cu care am trăit în anii din urmă, îl dăm ca adevăratul re- 
prezentant 'al poeziei tinere şi înfocate, să nu uităm că el, în 
această calitate, nu a îndemnat numai la amorul Patriei şi 
al Libertäfei. El, ca poet june şi entuziast, a avut uneori şi 
porniri mai vesele, mai zadarnice, mai lumeşti; dar pe acelea, 
el a ştiut întotdeauna a le'nvălui sub forme minunat de gra- 
tioase, de plăcute, de fine şi delicate ! 
Le citeşti sau le asculti şi: 
Par'că vezi sub un voal 
O amabilă vergină, 
Pe al cărui chip oval, 


Două roze se combină, 
Două roze de Bengal! 

Idei si simtiri zburdalnice, el le-a cântat în cadente uşoare 
şi armonioase, care farmecă auzul, pe când răzgândirile-i, la 
tot momentul se înalţă dela «cupa plină, unde vede prin cristal, 
picătura purpurină», până la deşărtăciunea vietei de plăceri. 

Atunci spiritu-i vede curat că 'n lume, oricine întâlneşte 

“pururea: 
După plin deşărtăciune, 
După zori soare ce-apune, 
După viaţă un mormânt! 


Apoi căutând un minut, cu ochii galeşi turburati: 


La ciorchina auroasä 
Ce-i strivită sub picior, 
Care curge spumegoasă 
Intr'un rumenel izvor, 


el îndată se trezeşte şi iea aminte: 


Că ciorchina zdruncinată, 
E al lumii trist simbol! 


Şi însfârşit. atunci chiar când, furat fără de voe de vârtejul 
plăcerilor, îi vine a strigă cu nepäsare : 
Dati-mi vin, mai dati-mi mie! 


îndată apoi îşi revine în simtiri, şi puternica sa junie, des- 
pretuind focul netrebnicei beţii, îl face să zică: 


Şi ce-mi trebue'n beţie 
Nebuneşte-a înotă, 
Când tu scumpa mea junie, 
Verşi în mine facla ta! 
Te înalţă inc'odată, 
Al meu suflet! şi te'mbată 
De cereştele-armonii ; 
Timpul, spaţiu'mbrăţişează; 
Dacă spiritul crează, 
Creator tu poţi să fii!... 

. (Beţia). 


4 


} Astfel eră George Cretzianu, pe când ca studenţi la Paris 
am trăit împreună; iar' în momentul când, la August 1853, 
el plecă dintre noi, cu adâncă emotiune, îşi luă ziua bună, 


' 

rostindu-ne melodioasele versuri ale unui sonet, adresate acelei 
«cetăţi aurite unde petrecuse câţiva ani frumoşi ai tineretei 
«sale, unde binele şi răul mai întăi le cunoscuse» şi căreia 
îi zise sfârşind: 





Eu acu' plâng după tine, o iubitul meu Paris! 
Căci, zicându-ti azi adio! zic adio la junie, 7 
L'ale mele scumpe studii, la amici, la veselie ! 
O! sunt trist, trist pân’ la moarte! par'că fug din Paradis! 
| z (Adio la Paris). 


Câţiva ani mai în urmă ne-am regăsit, tot prieteni, aci în, 
Bucureşti; dar din zi în zi junetea noastră îşi strângeă mai  # 
cu sfială aripele'n zbor. : 

Odobescu către Barițiu!) 


Bucureşti, 27/15 Ianuarie 1862. 
Domnul meu, 


Primind răspunsul cu care m'ati onorat la 1/13 lanuarie 
trebue să vă mărturisesc că am simţit o deosebită mulţumire 
de a vedea că d-voastră care sunteţi un îndreptător al opiniei 
publice printre fraţii noştri din Ardeal, aţi putut dobândi atâtea 
prepusuri asupra sincerităţii simfimintelor ce purtăm noi, Ro- 
mânii din Principate, către compatrioţii noştri de dincolo de 
munţi. | 

Permiteti-mi a vă spune că ati generalizat prea mult oareşi 
care rele voințe şi intrigi. ale unor persoane cu totul discre- 
ditate chiar la noi şi printr'asta nu faceţi alta decât a aruncă 
defăimarea ce însoţeşte pe acele persoane, asupra poporului 
întreg. 

Nu, domnul meu, noi nu suntem fanatici de dogmele noastre 
până în punctul de a ne lepădă de frätia cu Ardelenii uniţi. 
Ar fi o absurditate ca în secolul al XIX, Românii pe care re- 


1) In vasta corespondenţă a lui Barițiu din Arhivul Academiei Române 
se găsesc, mai multe scrisori ale lui Odobescu, în care se atinge ches- 
tiunea, susceptibilă pentru unele coarde simtitoare, a raporturilor literare 
dintre românii de aici şi cei din Transilvania. 

Credem nimerit a reproduce aici pe celé dintâi în cari Odobescu vor- 
beşte de chestiunea confesională, de Eliade Rădulescu şi de revista ce erà 
in ajun de a tipări. sub titlul «Revista Română». 

Spre lămurire mai adăogăm că Ardelenii sunt împărţiţi în două con- 
fesiuni: ortodoxi şi uniţi (greco-catolici) şi că aceşti din urmă fuseseră 
bänuiti de către Eliade a fi răi români şi propagandişti fanatici. Odo- 
“bescu le ia apărarea. (Editorul). 

ligia nu i-a destinat nici în timpii de fanatism, să organizeze 
persecuții religioase în contra altor români din sângele lor- 

Dar din nenorocire Principatele sunt într'o epocă de criză 
şi în asemenea momente intriganţii găsesc lezne loc spre a-şi 
desvoltă patimile lor mârşave. Un om ca d. Eliad, unicul 
Ultradanubian (cum le ziceti d-voastră; căci pe căpeteniile 
bisericei noastre nu-i număr printre oamenii demni de a trage 
prin faptele lor atenţia bărbaţilor luminati — iertaţi-le lor, căci 
nu Ştiu ce fac sărmanii!) un om, zic, ca d. Eliad nu este 
numai persecutorul unitilor, el e persecutorul naţiei întregi, 
căci influenţa lui e cumpănitoare pentru Românii de orice 
lege. El astăzi, mulţumită incuriei guvernului în ceea ce se 
atinge de Instrucţiunea publică, seamănă în şcoli principii falşe 
şi rătăcite. Patima l-a dus aşa departe încât pare a fi slăbit 
şi bunul simţ în creerii lui. Naveţi degât să luaţi Manualele 
ce le tipăreşte şi le vinde şcolarilor începători, spre a vă asi- 
gură că asemenea lucrări nu pot veni decâi dela un om slăbit 
de minte, ametit de patimi uricioase şi lacom de câştig pecuniar. 

Aşa dar, domnul meu, dispretuiti şi d- -voastră ca noi asemenea 
observări : plângeti-ne dar nu ne osânditi, că avem aşa oameni 
la capul instrucţiunii; şi credeţi mai ales că toți românii Du- 
năreni sunt departe de a împărtăşi obscuritätile lor. 

Noi vedem încă în Ardeal pe bunii noştri fraţi; noi nu ne 
temem că ei să ne ducă la poalele scaunului Papal. Ce profit 
ar aveă ei din aceasta? Românii au avut gloria da nu hrăni 
iezuiţi printre dânşii. Fiţi siguri că ei nu sunt ortodoxi fana- 
tici. Dar în orice grâv e sămânță bună şi neghină, dispretuiti 
neghina şi credeţi la sămânţa bună. Toată inteligenţa Princi- 
patelor şi mai ales toată junimea lor, n'are alt vis nici altă 
dorinţă decât unirea în. idei şi în lucrări cu frații de peste 
munţi, spre a da înaintare culturei morale, curätirei limbei 
şi explorărilor istorice, în națiunea Română. Primifi dar în- 
frätirea cu junimea 1) căci al ei este viitorul. Populaţia română 


1} E vorba de tinerii din jurul lui Odobescu si nu de Junimea din 
laşi, înfiinţată câţiva ani mai târziu. 

din Ardeal a păstrat virginalitatea ei în idei şi în sentimente; 
e firesc lucru ca ea să se asocieze cu ceeace este încă nein- 
tinat în populaţia Dunăreană. Cât despre temerea ce aveţi de 
a compromite pe cei din Românii Principatelor, care vor în- 
tretine relaţii cu Ardelenii uniţi, vă asigur că femerea e fără 
temei. Domnul Eliad nu îngrozeşte pe nimeni la noi şi preo- 
timea e mult prea simplă ca să intre în cea mai mică luptă 
cu inteligenţa. 

Toate aceste le spui, domnul meu, în răspuns la sfiala ce 
arätati în general către românii dela noi şi nu de loc pentru 
mine în particular. 

Propunerea de servicii ce vă făceam, nu tindeă de loc la 
prenumărarea mea printre membrii societăţii literare. 

Nici un merit personal, nici o lucrare însemnată nu-mi dau 
dreptul la această onoare şi când vă votbiam de publicările 
noastre, voiam numai să vă invit pe d-voastră şi pe toţi li- 
teratii din Ardeal a stă mai în relaţie cu cei dela noi, a ne 
impărtăşi rezultatele studiilor d-voastră şi a ne exprimă curat 
ceea ce cugetati de alé noastre; cu acest mod, gândesc pro- 
gresul va fi înlesnit, şi înfrăţirea va fi cimentată mai solid. 

De aceea o repet, mam mâhnit mult văzând câtă repulsie 
simtiti d-voastră deocamdată pentru noi. Cu toate aceste nu 
ne descurajäm şi în numele micei asociatiuni de juni studioşi 
ce am întreprins deocamdată publicarea Revistei Române, vin 
să vă rog a luă asupra-vă o mică însărcinare, prin care veți 
câştigă un deosebit drept la recunoştinţa noastră. Am soco- 
tit de folos a adresă tuturor oamenilor literați din ţările ro- 
mâne, o invitaţie de conlucrare şi neavând norocirea de a cu- 
noaşte pe toţi cei ce vieţuesc în Transilvania, Banat şi Buco- 
vina, iau libertatea a vă trimite d-voastră patruzeci exemplare 
din acea circulară, rugându-vă a o distribui la cine veţi so- 
coti de cuviinţă dintre toţi cei ce se ocupă cu ştiinţele si li- 
terile în părţile austriace ale României. Aceasta le va da spe- 
răm, o dovadă, mică în adevăr, dar sinceră de dorinţa de 
concordie şi de înfrățire ce o nutresc românii dunăreni, cu 
exceptiunea vre-o câtorva oameni atât de pernicioşi pentru uniţi 

cât şi pentru catolici-greci şi cărora li se cade numai dispretul 
românilor în general. 

Sfârsesc acum, domnul meu, această mult prea lungă scri- 
soare. Simteam însă trebuintä a combate din toate mijloacele 
mele o preventiune fatală şi dacă n'am räusit a o dărâmă cu 
totul din închipuirea d-voastră, greşala este a putinei mele 
elocvente, căci n'am ştiut a arătă cu destulă evidenţă un ade- 
văr ce vă stă ascuns. Faptele, socotesc, vor dovedi mai bine 
decât cuvintele, că muntenii şi moldovenii nu sunt aşa de 
sălbatici ultra-danubiani cum îi vedeţi d-voastră. 

Sperăm însă că şi românii de dincolo, desamăgiţi din a lor 
greşită opiniune şi reducând răul ultra-danubismului la ade- 
văratele hotare, adecă la vre-o trei patru persoane influente 
azi pe lângă guvern, dar cu totul discreditate si fără de nici 
o înrâurire directă în public, vor veni să dea mână de ajutor 
şi de infrätire junimei care lucrează cu singurul amor al pa- 
triei şi al întemeierei natiunei române. Mă mägulesc cu ideia 
că d-ta, d-nul meu, din parte-ţi vei întrebuintà influenţa d-tale 
asupra spiritelor spre a le da o asemenea aplecare mult mai 
demnă şi mai folositoare decât aceea a desbinărei şi a răcelei 
către fraţii d-voastră de peste Carpaţi. lIntr'această scumpă 
ocaziune rămâind, vă rog, d-le, să credeţi la simţimintele de 
adâncă stimă şi consideratiune ce vă port. 

Al d-voastră serv 
ODOBESCU. 


DE 


Odobescu în dorinţa de a satisface cererea lui Baritiu şi a expediă un 
număr mai mare de dicţionare de ale Academiei pentru bibliotecile ar- 
delene, combate direcţia latinistă şi pe ardelenii şovinişti. Exact în acelaş 
ton a mai scris Odobescu în câteva note din «Pseudokynegeticos», per- 
siflând limba greoaie a latinistilor. Buna direcţie în limba ardelenilor a 
urmat repede după data acestei scrisori, — fireşte nu atât în urma în- 
demnurilor acestui mare prozator. ci sub înrâurirea criticilor d-lui 
Maiorescu. 




























ODOBESCU CĂTRE BARIŢIU 25: 


Ă ; Bucureşti, 31 Decemvre 1977. 


Prea stimatul meu domn, 


De mult voiam să-ți răspund, dar aflând că pe câtva timp 
nu vei stà acasă, am lăsat räspunsul pe mai târziu. 

Azi în-ajunul anului nou, iau condeiul spre a-ți ură un 
an cu toate multumirile si totdeodată a-ţi mai da si ceva 
ştiri de pe aci. 

După cum mi-ai scris, am adresat un pachet cu 25 exem- 
plare din Bălcescu !) lui I. Pitiş la Ploesti, vestindu-l că d-ta 
m'ai îndemnat la aceasta; dár acel domn a refuzat a-l primi 
şi pachetul ne-a venit înapoi, având noi a plăti costul ina- 
poierii. 

Aşa dar a rămas să ţi se trimită pachetul d-tale d'a dreptul. 
In privinţa volumelor din Thesaurul lui Papiu, este peste pu- 
tință ca să-ţi expediăm cu drumul de fier enorma ladă ce le 
conţine; costul va fi groaznic de mare. Trebue ca d-ta să afli 
cărăuşi cari să o ia din Bucureşti spre a o duce la Braşov. 

Incăperile societätei academice fiind de câtva timp ocupate 
de o vânzare ce se face in profitul răniților n'am putut aveà 
intruniri ca să fac propunerea despre trimiterea de dicţionare 
pe la bibliotecile din Ardeal. V'aşi mărturisi că eu personal 
nu sunt de această părere. à 

Dicfionarul este, — cât vei cäutà bine, — o proprietate a 

autorilor lui, de care delegatiunea nu poate dispune fără 
control. 
* Apoi ce folos ar fi oare a răspândi aşa mult această operă 
(după părerea mea cu totul izsa/ubră) în ţări, unde este din 
nenorocire o prea limitată predispozitiune de a se abate dela 
sănătoasa limbă românească. 

Decât să înveţe românii ardeleni, a-şi poci şi mai rău 
limba, scriind şi vorbind ca din dicţionar, mai bine să-i lăsăm 
deocamdată să scrie curat ungureşte, căci cel puţin astfel, 


— 





1) Ediţie făcută de Odobescu. 

* 
momentul când se vor înnecă peste măsură cu Ungaria, vor 
reveni desigur la adevărata limbă a Românilor, pe care din 
nenorocire tot o mai cultivă pe ici şi colo literatii români cu 
idei logice şi adevărat naţionale. 

Orice ar crede unii şi alţii, eu unul nu sunt aplecat nici 
către slavonism, nici către germanism şi mai putin însă 
către maghiarism ; dar iarăşi cred că exageratiunea ideilor 
de neîmpăcată latinitate ne abate dela patriotismul cel raţional 
şi ne aruncă în simtimântele difuze asupra naţionalităţii... 
„Trufie stearpă fără temeiu serios. Vorbe late si trândăvie ! 

Nu cu deşteptarea amintirilor despre legionarii lui Traian 
s'au bătut vitejeşte curcanii noştri la Plevna, ci purtând pe 
cap turca lui Mihaiu-Viteazul, şi au simţit /scăpărându-le la 
inimă tot acele scântei care aprindeau inimile dorobantilor 
dela 1596. 

Să fim dar, mai presus de toate, buni Români şi nu Ro- 
mâni späläciti; să vorbim curat româneşte si nu pocit lati- 
neşte. De aceea să nu dăm sistemei preconizată de dicţionar, 
altă însemnătate şi altă räzletire decât acelea ce se cuvin unei 
erezii, primejdioasă pentru cultura viitoare a limbei şi a na- 
tionalitätei noastre. lată limpede şi curat care-mi sunt păre- 
rile în această privinţă şi aş fi fericit de ar găsi tot atâţi 
aderenti dincolo de Carpaţi, câţi au încă de acum, veghiati 
şi pe deplin convinşi, dincoace. 

Dela început, decând am avut ocaziune să mă văd în con- 
tact cu mişcarea literară românescă din Ardeal, am constatat 
cu mâhnire o deosebire însemnată în directiunile ce urmează 
cultura noastră. Aceasta nu ne poate duce spre bine. Arde- 
lenii se amăgesc cu credinţa că, de oarece ei au avut acum 
70—80 de ani, pleiada de eruditi patrioţi de la Blaj, apoi tot 
ei stau încă şi azi în capul mesei, hrănesc mintea naţiunei. 

Ar fi bine să le pară greşită această părere. Ideile exclu- 
siviste, extreme, exagerate, care au fost negreşit spre folosul 
nationalitätii acum trei pătrare de secoli, nu mai sunt admi- 
sibile în mod serios, astăzi când lumină s’a făcut îndestulă 
„asupra originei noastre. Ajuns la vârstniciă, nimeni nu-l mai 

intreabă pe om ce este tătâne-său, ci ce ştie face însuşi. 
Inteleagä dar Ardelenii, precum am înţeles noi, că astăzi 
ne-am luat dela lume iertarea de vârstă şi că ni se cere să 
fim Noi Români şi nu fetii smeriti ori. räsgâiati ai tatei Traian. 

Știm bine că la d-voastre, emiterea unor asemenea idei 
face ca să te ia lumea la ochi răi, dar pe cât de sânt ade- 
vărate, trebue omul să se lupte fără preget pentru dânsele *). 

O mai spun: mult au făcut literaţii ardeleni pe la începutul 
“secolului pentru redeşteptarea României; dar nu mai puţin 
a făcut, tot ca d-voastre din punctul de vedere curat naţional, 
şi poporul de rând ardelenesc, tot în acel timp. Acest fapt 
o să mă cerc poate să-l arăt publicului nostru intro confe- 
rinfä, pe care gândesc a o face în iarna aceasta, vorbind 
despre Mișcarea Românilor din Ardeal la 1784 sub Horia 
si Cloşca?) dacă conferințele anuale dela Ateneu vor rein- 
cepe. Voiu căută a dovedi că moşii lui Horia simțeau poate 
şi mai adânc româneşte decât cărturarii dela Blaj, precum 
negreşit curcanii dela Griviţa au lucrat de mii de ori mai cu 
folos pentry națiunea română decât răposata pentru fericire 
a noastră comisiune lexicografică. à 

In privinţa mostenirei acelei septenare comisiuni, noi am 
decis aci?) a retipäri Psaltirile lui Dosoftei şi Coresi, Pravila 
mică dela Govora şi... de Cantemir, în editiuni care, sub 
raportul material să se asemene întru toate cu yolumele ce 
sunt până acum publicate din operele lui Cantemir. In cu- 
rând ne vom pune la lucru. 

Fiindcă veni vorba despre Cantemir, voiu transcrie aci o 
bucată foarte interesantă din ultima scrisoare a lui Tocilescu... 

(urmează un rezumat al «Chronicarului Cantemir». 

Sfârşesc domnul meu, aducându-ţi salutările mele, pline 
de cea mai afectuoasă stimă şi consideratiune. 

Al d-tale devotat. 





1) Nota lui Barițiu: /n medio veritas... 
2) Conferinţa s'a ţinut la 11 Febr. 1878. Vezi vol. I. 
3) In Societatea academică. 

Domnilor Colegi, 


Aşa de rari sunt pe lume oamenii cari, îh a lor vieatä, se 
preţuesc pe sine mai prejos de a lor dreaptă valoare, încât 
este o rară şi minunată fericire pentru ceice au cunoscut un 
asemenea om, de a-l aşeză îndată pe treapta ce i se cuvine, 
atunci când el, sub straşnica osândă a ursitei, şi-a curmat 
lucrarea sa pe pământ. Rămâne atunci numai ca faptele să- 
vârşite de el, cu sufletul şi cu mintea, să fie învederate tu- 
turor, — fără de nici o pagubă acum pentru sfieafa modes- 
tie a fiinţei lui dispărute, — să fie, zic, învederată lumii, de 
către aceia cari au ştiut a le cumpăni fără greş, pe când 
încă făptuitorul lor trăiă. Astfel, numai astfel, acele” fapte,— 
şi drepte şi bune — pot ajunge a fi de îndată judicate, lău- 
date şi răsplătite de obşte, cu verdicte, cu binecuvântări şi 
cu preţuri, adevărat vrednice de ele. 

Sub forma unei datorii cuvioase vine azi această duioasă 
fericire să'mi aducă oarecare mângâiere întru perderea ce am 
incercat, acum vre-o trei săptămâni, prin moartea pripelnică 
şi cu totul prematură a unui bărbat, încă verde la trup şi 
la minte, pe care, de mulţi ani, eu unul mă deprinsesem a-l 
privi ca un model, — mai fără seamăn printre noi, — de ac- 
tivitate onestă şi blândă, de laborioasă şi spornică inteligenţă, 
ca o întrupare a tuturor darurilor alese, a tuturor însuşirilor: 
preţioase cu care poate să fie înzestrat un om, născut, cres= 





1) Cuvântarea aceasta a apărut şi în broşură deosebită. 

cut şi trăit numai in sânul poporului nostru, cel neaos ro- 
mânesc. 4 

De 20 de ani de când există Societatea noastră, Academia 
Română, tipograful nostru Petre Ispirescu a trăit mereu, ală- 
turi cu noi, mărginit în sarcina, oare cum umilită, de a trans- 
mite publicului, prin- profesiunea sa industrială, lucrările 
noastre, întru care totuşi, Petre Ispirescu, scriitorul de Basme. 
de Povești, de Snoave, de Zicători, de Pilde şi de Ghicitori 
poporane, ar fi putut să ne dea ajutorul cel mai folositor 
şi cel mai îmbelşugat. 

Dar Petre Ispirescu — aşa îi eră firea lui — nu s'ar fi sim- 
tit aci la largul său. Instrucţiunea clasică şi dogmatică, care 
trebue să fie räsadnita unei Academii, i-ar fi prezentat o 
atmosferă ce ar fi näbusit, ar fi amortit şi ar fi atrofiat avân- 
turile şi desghinurile simple naive şi neînstrunate ale spiri- 
tului şi ale ştiinţei sale speciale. Ceeace dânsul se pricepeă 
să facă pentru literatura românească, este cu totul în afară 
din atributiunile regulate ale unei institutiuni ca a noastră. 

De 'mi este permis a întrebuinţă o comparatiune cam agrestă, 
„spre a face pe toţi să înţeleagă pentru ce Ispirescu nu fäceà 
de noi şi pentru ce noi nu făceam de dânsul, vi l'as arătă 
sub chipul unui plugar vânjos trăgând brazda în silă, pe câm- 
pul mare, şi asvârlind întrinsa cu pumnii, sămânță rodi- 
toare, adunată din secerişurile trecutului. Insă, după ce ela 
sădit, a secerat şi a treerat, muncitorul îşi lasă grâul cules 
în grija morarilor, în plămădirea brutarilor, şi el, semănăto- 
rul puternic, nepăsător şi nepriceput la migăloase dospeli şi 
cerneri, se culcă şi doarmne somnul tăriei, pe când ceilalţi 
macină şi frământă rodurile muncii sale. 

Fiindcă în Academie, am vorbit întâi despre ceiace a fost 
scriitorul român Petre Ispirescu, am voit, azi când el nu mai 
este printre vii, să râfuiesc de îndată, în’ ochii lumii, semile 
lui cu Academia. 

Nu se prea ştie despre cântăreţul poporan al Franciei, Bé- 
ranger, cel care căpătase de sigur din şcoală mai multă şti- 
infà de carte clasică decât îi plăceă a spune că are, nu se 


Al. I. Odobescu. — Vol. II. 17 





258 


@— — 


AL. I. ODOBESCU 





ştie dacă lui Béranger nu i-a cam päsut de a nu se vedeà 
şi el aşezat printre nemuritorii- Academiei franceze. 

Cât despre Ispirescu sunt mai mult decât sigur că idea de 
a intră aici, de-arândul cu noi, l-ar fi înspăimântat foarte. El 
ar fi zis, şi, în desăvârşita lui lipsă de trufie, ar fi crezut din 
suflet că este cu totul nevrednic de aşa onoare. Noi însă, 
pretuind cu o mai largă nepărtinire, minunata originalitate 
şi neobişnuita lui valoare ca scriitor românesc, cată să re- 
cunoaştem că pe acestea, în dauna tuturor, noi. le-am fi zu- 
grumat, le-am fi nimicit, strâmtorându-le în formele şi în mă- 
surile înguste ale activităţei noastre literare şi ştiinţifice. 

Ceeace însă putem face — şi nu mă voi/sfii a spune d-lor 
colegi, că aceasta mi se pare a ni se şi impune ca o dato- 
rie,—este de a primi darul Operilor sale tipărite şi al celor 
încă inedite, pe care familia lui este dispusă a ni le face; 
şi apoi a ne grăbi să tipărim toate aceste scrieri, chiar în 
tipografia lui, singura avere ce a lăsat mostenitorilor săi, că- 
rora, drept mulţumită, s'ar cuveni poate chiar să le şi oferim 
productul acelei editiuni. 

Ceia ce la noi a făcut pe tăcute şi fără de nici o preten- 
tiune de erudit culegätorul-tipograf Petre Ispirescu, în Ger- 
mania l-au făcut învăţaţi de prima ordine, fraţii Grimm. Ei 
au adunat şi au publicat basmele poporane ale semintiilor 
Teutonice. 

Dar, isbutit-au ei a le păstră pe .deplin în cruda verdeață 
a gândurilor şi a graiului compatriotilor lor celor fără de altă 
cultură literară ? Dacă. cumva ei au nimerit să 'şi schimbe cu 
totul firea lor de eruditi, miră-ne-am de aşa dibace mlädiere, 
de aşa simplitate făţărită. 

Cât despre al nostru povestitor de basme, despre Ispirescu, 
aşa temeri şi aşa prepusuri nu ne pot veni asupra lui. In- 
tr'însul putem aveă pururea deplină încredere. Spre a face 
ceeace a făcut, el nu şi-a supus mintea la o silnică limpe- 
zire a speculatiunilor etnice şi limbistice: el na avut decât 
să-şi lase pana să alerge pe hârtie în voia unicei ştiinţe li- 

terare ce mintea sa ageră şi amintirile sale pururea deştepte, 
işi căpătase din graiul cu care, de copil, se deprinsese. 

In mijlocul lumei noastre de acuma, Ispirescu trăiă viaţă 
de scriitor, — numai cu acele cunoştinţe ce el însuşi îşi ago- 
nisise, — mai bine decât oricare altul, — din vorbirea şi din 
gândirea poporului român de acum câteva zecimi de ani mai 
inapoi. 

„Alţii de vârsta lui au uitat cu totul acea limbă, prin nă- 
pădirea tuturor neologismilor posteriori. Dânsul, le învățase 
şi pe acestea pentru uzul zilnic al raporturilor sociale de 
acum dar, înzestrat fiind cu calităţi rare şi preţioase, el a 
stiut mai totdeauna să se ferească de acele noutăţi, limba 
ce el scriă si traditiunile ce el, în scrierile sale, rechiămă din 
naivul trecut. | 

Deci la dânsul tot ce a eşit din condeiu şi toate gândirile 
ce au inviat stilul său, sunt comori nepretuite ale geniului 
originar al Românilor. 

Toţi ştiu că, printre capetele de operă ale celei mai glo- 
rioase epoce literare din Franţa, ale secolului în care strälu- 
ceà preste atâtea autori clasici, regele Ludovic XIV, Regele- 
Soare, printre acele capete de operă, se-numără şi basmele 
franceze ale modestului Charles Perrault, despre care basme 
un alt reprezentant falnic al literilor poporane din Franţa, 
fabulistul Lafontaine ziceă : 


Si peau d'âne m'était conte, 
J'y prendrai un plaisir extrême, 


(Fables, liv. VIII, 4). 


Pentru noi, în ziua de azi, Ispirescu este negreşit mai mult 
încă decât Charles Perrault la Francezi, căci, noi suntem încă 
departe de a fi ajuns la culmile perfectiunei în limba noastră. 
Alţii, suntem încredinţaţi, vor scri opere literare româneşti 
cu mult superioare celor ce se scriu azi. Nimeni însă nu va 
putea să scrie pe viitor limba, ce din zi în zi mai mult dis- 
pare din gura poporului nostru, astfel cum a scris-o Ispi- 
rescu, culeasă de dânsul prin însuşi auzul său. 


— 


Publicarea şi răspândirea de către Academia Română, a 
scrierilor, asupra cărora mă simt dator a vă atrage acum 
luarea aminte, domnilor colegi, vor aveă, crez, o înrâurire 
însemnată asupra: îndrumării literilor române spre țelul dorit, 
şi Academia noastră nu se poate dă în lături, când este 
vorba de a se deschide asemenea căi. 

Printr'însa, prin Academie, trebue să se îndeplinească cât mai 
curând, întru ceeace priveşte pe Ispirescu, acea neînlăturată 
schimbare la faţă, prin care, moartea acoperind cu negru-i M 
giulgiu, o sfiicioasă şi smerită fiinţă trupească, va lăsă în de-: 
plină şi limpede lumină, meritele cu totul rare şi excepționale 
ale inteligenţei ce până mai deunăzi o îngufleteà. 

Astfel ni se impune azi acel neobosit adunător, acel scriitor 
veridic şi măiestru al Basmelor, al Povestilor, al Snoavelor, 
al Zicătorilor, al Pildelor, al Ghicitorilor şi al Jocurilor 
“poporului român. 

Dar şi mai mult! Răsfoind în manuscriptele, rămase dela 
Ispirescu, într'o cătime care poate întrece întinderea cärtice- 
lelor tipărite de el, ne încredințăm de a lui nepregetată şi 
felurită activitate literară, precum şi de spiritul original ce-l 
cârmuiă întru aceasta. Aşa de tare se pătrunsese cu esenţa 
înflorită a geniului naţional, mintea lui, încât, încetul cu în- 
cetul, el întreprinsese să adaoge la avutul strămoşesc, multe 
alte dobânzi agonisite cu stäruintä din tot felul de cercetări 
ale sale, prin alte domenii: ba uneori chiar, el adăogi acele 
comori ale obştei, cu împărtăşirea unor impresiuni intime ale 
sale, culese în viaţa simplă şi laborioasă a unui om insträi- 
nat de orice ambitiune, de orice trufie, precum şi de orice 
umiliri. 

Mintea lui studioasă se ispiti a strânge, şi de aiurea decât 
din gura poporului, noţiuni pe cari stiù a le turnă, şi pe 
acelea, în tiparele literare cu care gândirea şi pana lui erau 
deprinse. 

Legendele mitologice ale Grecilor şi Romanilor, precum şi 
faptele principale din Istoria tärei, deteră Ispirescului, precum 
ştiţi, materie pentru curioase şi plăcute povestiri poporane 

In zilele, ce — peste a tuturor prevedere — aveau să fie 
zilele lui din urmă, ştiţi, oare, domnilor colegi, cari erau preo- 
cupatiunile sale de scriitor? | 

Când seara, târziu, se intorceà acasä dela atelierul säu ti- 
pografic, unde l-am văzut în tot cursul vietei sale, stäruind 
fără preget ziulica întreagă, când seara, după cina în sânul 
numeroasei sale’ familii, toţi ai lui dormeau în juru-i, el se 
deşteptă şi, pe la miezul nopţii, la lumina lămpii, scriă trei 
patru ceasuri da rândul, adäogind astfel osteneala unei nop- 
tatice lucrări literare, la oboseala ocupatiunilor sale industriale 
de peste zi. 

Astfel lucră el şi în noaptea de 20 spre 21 Noemvrie, când 
dimineaţa, la 7 ore, aveă să cadă träznit de o subită con- 
gestiune cerebrală. 

El scriă în stilul său simplu, familiar, dar călduros cu 
graiul poporului, faptele de laudă ale Românilor, din ultimul 
războiu ce ne redete neatârnarea, de multi secoli perdută: 

Dati-mi voie, domnilor colegi, a vă citi ultimele pagine 
eşite din pana acelui om cu inimă miloasă şi cu judecată 
dreaptă. 

Ele mi-au stat in faţă, stropite încă cu lacrimile celor ce, 
cu câteva ore în urmă, plângeau amarnic pe soțul şi pe pă- 
rintele lor, încremenit rece în somnul de veci. 

Ispirescu ajunsese cu povestirea sa până după luarea re- 
dutei dela Griviţa de către ostaşii noştri şi, după ce le lău- 
dase vitejia, el urmă într'astfel: 

«La 9 Septemvrie s'a făcut parastas la toate bisericile din 
«țară pentru odihna sufletelor räposatilor întru fericire, adică 
«a mucenicilor cari au adormit întru Domnul, jertfindu-se 
«pentru neatârnarea ţărei lor şi pentru uşurarea creştinilor 
«de asuprelele Agarinenilor. Atâta mângâiere mai rămase 
«urmaşilor : mângâierea religiei! 

«Mare doliu se întinsese peste ţara noastră, căci mari fură 
«Şi pierderile în oameni. Mai nu eră familie care să nu fi 
«fost atinsă de acel doliu, care să nu fi pierdut pe vre-unul 
«din ai lor, adică pe vre-o rudă de aproape sau de departe. 

«Văzuta-ţi vre-o dată, dragii mosului, un câmp de bătălie ? 
«Dacă n'aţi văzut, să nu vă ducă Dumnezeu să vedeţi! E 
«ceva îngrozitor. Cât poţi coprinde cu ochii, vezi trupuri de 
«ostaşi căzuţi. Când eşti mai în depărtare, stau trântite tru- 
«purile care într'o parte, care într'alta, pe brânci, pe spate, 
«culcate sau stârcite, cele moarte, şi tot pământul prin prejur 
«este înroşit de sângele ce s'a scurs din ei. Aceştia cel 
«puţin sunt scäpati de chinuri ! 

«Vin apoi răniții. Vaietele lor auzindu-le ţi se face părul 
«măciucă de groază. Unii sunt răniți mai uşor, alţii mai 
«greu ; iară alţii îşi dau sufletele». 

/ 

Nu e aşa, domnilor, că s'ar zice cum că aripa amenințătoare 
a morţii prevesteă cu fiori, încă din adâncul nopţii, pe liniş- 
titul scriitor, pe care de cu dimineaţă, acea cruntă aripă avea 
să-l atingă şi să-l doboare la pământ ? lertaţi, vă rog, această 
întrerupere şi să ascultăm acum descrierile mângâietoare în 
care s'a stins cugetarea bunului şi milosului Ispirescu : 


« Milostivirea creştinească este lucru mare. Din daruri, din 
«ajutoare s'au înfiinţat fel de fel de paturi, de trăsuri pentru 
«ridicarea răniților şi ducerea lor pe la spitaluri. Se înființase 
«spitaluri sub corturi în câmp, departe de câmpul de răz- 
«boire, unde se căutau şi. se legau cei mai uşor răniţi; pre- 
«cum şi spitaluri statornice unde se duceau cei mai greu 
«răniţi. 

«Doamna Românilor, câteva cucoane, femei dale boie- 
«rilor sau fete de ale lor, se îndesau care de care să vină. 
«să caute şi să îngrijească de bolnavi, ca nişte Dame de 
«Caritate. 

«Părinte'e. Mitropolitul a dat blagoslovenie ca şi cälugä- 
«ritele cele mai în vârstă să se facă îngrijitoare de bolnavi. 

«Doamna noastră le întreceă pe toate în milă şi în bună- 
«voinţă. Cercetă toate spitalurile pe rând şi găseă câte o 
«vorbă de mângâiere să zică fie-cäruia. Însuşi în palatul 
«domnesc înființase un mic spital, unde câţiva răniţi erau 

«căutaţi de dânsa. Erà un ce încurajator şi tot de odată 
«vrednic de văzut cum se da de pildă altora, ca adică aşa 
«să facă şi ele. Cu sortul dinainte, alb ca lebadeaua, în toate 
«diminetile îşi cercetă răniții şi apoi mai găseă timp să cer- 
«ceteze şi alte spitaluri. Si pentru aceea cu drept cuvânt, i 
«s'a zis Muma suferinzilor şi Provedinfa răniților». 


Pana ce a scris aceste ultime cuvinte a căzut pentru vecie 
din mâinile scriitorului. 

Oare — tainele Proniei nu sunt ele minunate şi grele de 
pătruns? — oare, nu o tristă şi îndoielnică nălucire a mult 
apropiatului său sfârşit i-a dictat această chemare in ex- 
tremis către Muma suferinzilor, ca tot dânsa să fie pe viitor 
Provedinţa sărmanilor lui copilaşi, cari în curând aveau să 
poarte în sânul lor rana sufletească cea mai adâncă, perderea 
unui astfel de părinte, unui astfel de sprijin ? 

Aş fi voit, domnilor colegi, să spui mai cu deamăruntul 
ce om a fost Petre Ispirescu în viaţa lui privată. Dar ca să 
fie dânsul prețuit după cum merită, este oare trebuintä să 
intru eu aci în despicarea unor mărunte amintiri biografice, 
pe care însuşi dânsul le-a descris cu o naivă şi plăcută 
simplitate ? 

Din toate câte as fi putut adună, ar reeşi mereu aceleaşi 
fapte. Nu este om care să le tăgăduiască, din câţi l-au cu- 
noscut şi au avut aface cu dânsul. 

Născut din poporul bucureştean, şi dat de copil, după ur- 
marea câtorva clase primare, la meşteşugul tipografiei, el, 
toată viaţa, a stăruit în meseria sa, silindu-se a se perfec- 
tionà pe sinesi si a desvoltă, după ale lui mărginite mijloace, 
răspândirea şi îmbunătățirea acestei arte în ţară. 

Astfel a lucrat el fără preget până mai deunăzi, până la 
vârsta-i de 97 de ani. A muncit, zi şi noapte, modest, tăcut 
şi blând. 

Noaptea precum am mai spus, şi în zilele de repaus ale 
muncitorului, el lucră la inavutirea mintei sale cu noţiuni şi 
cunoştinţe folositoare şi mai cu seamă la satisfacerea acelei 

aplecäri din fire, aplecare norocoasă şi originală, ce-l în- 
demnă mereu să pună pe hârtie povestirile lui, totdeauna 
neaoş româneşti, atât prin limbă şi stil, cât şi prin simtirile 
şi cugetările dintr însele. 

Ziua, eră om al meseriei sale, prin care a trecut, încet şi 
treptat, ca ucenic, ca jetuitor, ca şef de atelier, ca tovarăş si 
în sfârşit, de câţiva ani, numai ca singur stăpân al tipogra- 
fiei sale. A suit această lungă şi trudnică scară, fără totuşi 
ca, pe nici una din treptele-i succesive, el să se fi sumetit, 
nici să se fi umilit cândva sau cuiva. Toată lumea poate 
zice că el na nedreptăţit pe nimeni, că el n'a speculat asupra 
nimănui; că a dat, poate, dela sine, dar na luat nimic dela 
alţii pe nedrept; că mărginit pururea în munca-i covârşi- 
toare, n'a căutat foloase aiurea, dar nici avere nu şi-a putut 
căpătă. > 

A murit pe neaşteptate, în deplina vigoare a trupului şi a 
minţei sale, pe când încătrăiă cu speranţa de a se vedeă, 
peste câtva timp, liberat de toate grelele sarcine ce-i impu- 
sese complectarea şi întreţinerea propriei sale tipografii. 

Scopul nu efà încă atins. Ispirescu a lăsat vre-o 8 sau 9 
mii lei datorie de plătit, pentru tipografia sa. A lăsat şi o 
familie numeroasă, fără de nici o altă avere. l-a rămas în 
viaţă o văduvă, jumătate crunt sfâşiată din fiinţa lumeascä 
a răposatului ei soţ: i-au rămas şeapte copii, din- care cel 
mai mic este un prunc de doui ani şi jumătate. 

Pentru toți aceştia, el erà pe lume, buna şi ingrijitoarea 
Providența ; el eră unicul stâlp al casei. Sub blânda, temei- 
nica şi dreapta lui ocrotire, toţi trăiau iubindu-l, toţi rezi- 
mându-se cu deplină şi drăgăstoasă încredere, pe a lui blajină 
tărie, pe a lui vrednicie de bărbat demn şi onest, de mun- 
citor inteligent şi neobosit. . 

Un träznet zdrobitor a fost pentru acea familie moartea, 
capului ei! Când nevasta, copiii şi rudele abia se treziră din 
acea năpraznică izbire a relei soarte, când ei cătară în juru-le, 
iată, domnilor colegi, ce le spuneă lor şi nouă — câtorva dintre 
Cei ce-l cunoşteam, îl pretuiam şi îl iubiam — iată ce ne spunea 

dânsul, cu be de moarte, prin câteva rânduri scrise încă 
de acum patru ani şi jumătate, negresit într'un moment fioros, 
când el intreväzù, ca într'o zare apropiată, cumplitul ceas în 
care aveă să năpustească fără a sa voie, pe toţi aceia pentru 
care fiinţa lui eră singurul sprijin pe pământ. 

Atunci, el a scris următoarele cuvinte, testamentul unui om 
bun, drept, modest şi sărac, dar încrezător, ca toţi oamenii 
virtuoşi, in simtimintele de afecțiune şi de compătimire ale 
semenilor săi: 

«Azi la 21 Iunie, anul 1883, în toate minţile mele fiind, 
«scriu cele ce urmează : 

«Ştiu că tot începutul are şi sfârşit pe lumea asta; ştiu că 
«şi eu, ca totul ce viază, mă voiu duce acolo de unde nimeni 
«nu s'a mai întors; deaceea rog pe cei ce vor rămânea in 
«urma mea, în numele a tot ce au ei mai pfânt, să-mi în- 
«plinească dorința următoare : 

«Nici o ceremonie si nici o cheltuială zadarnică să nu mi 
«se facă la înmormântare. Nu voi să-mi se cernească casa, 
«nu voi pompe funebre. Un preot întro căruță să mă ducă 
«la cimitir. El să-mi citească cele spre înmormântare. Făcând 
«cum zic eu, vor dovedi că m'au iubit şi-mi ascultă dorința. 
«Nu voi invitatiuni. Câţiva cari vor fi ţinut la mine vor veni 
«ei şi neinvitaţi. Tot ce ar îi să se cheltuiască pentru inmor- 
«mântarea mea, să se păstreze mai bine pentru copilaşii mei 
«cei mici cari rămân necäpätuiti». 


lau voie, domnilor colegi, a întrerupe această pietoasă citire 
printr'o băgare de seamă plină de jale personală. Am trăit 
de câtva timp tot în străinătate, şi iată de două ori, în aceşti 
ani din urmă, la intoarcerile mele în ţară, am avut să deplâna 
aci pierderea unor oameni cărora le purtam o stimă adâncă 
Şi o iubire specială. Şi unul şi altul, vietuind în sfere nu 
tocmai aşa diferite pe cât s'ar crede, au avut darul de a scrie 
minunat limba românească, amândoi şi-au pus credinţa în 
industria insufletitoare a tiparului, şi amândoi, mai ales, au 

purtat în conştiinţa lor şi în faptele vieţii lor, tiparul onoarei 
şi demnităţei omeneşti, acela al sincerei si spornicei iubiri 
către semenii lor, acela al unui adevărat cult către pământul 
lor de naştere! 

Aceşti doi bărbaţi pe cari, unul l-a dus ţara întreagă la 
groapă, în primăvara anului 1885, iar altul a fost înmormântat 
acum trei săptămâni, cu un umilit cortegiu de rude, de prie- 
teni şi de lucrători ai lui, ambii aceşti bărbaţi s'au potrivit, 
în tăinuitele dorinţe ale testamentelor lăsate de dânşii. Petre 
Ispirescu, lucrătorul tipograf şi scriitorul de basme poporane, 
exprimă, în lunie 1883, aceleaşi modeste recomandatiuni pos- 
tume ca şi la 23 Septemvrie 1884, marele ziarist şi condu- 
cător politic al ţării, C. A. Rosetti 1). 

Mă veţi scuză, domnilor colegi, dacă mi-am permis a uşură 
dinaintea d-voastră improspätata mea mâhnire, semnalându-vă 
tainicele şi intime raporturile ce unesc, tocmai pe pragul morţii, 
pe doi oameni cu mari calităţi morale şi intelectuale, cari de 
sigur nu au fost încă până acum preţuiţi, în patria noastră, 
după a lor dreaptă valoare. 

Este însă numai timpul acum, ca să le restituim fiecăruia 
ce este al său! 

Revin la al doilea paragraf din ultimele voințe ale lui Is- 
pirescu. 


«Sfătuiesc pe urmaşii mei să continue căutarea tipografiei 





1) In testamentul lui C. A. Rosetti, scris la 23 Septemvrie (11 Octombre} 
1884, găsim următoarele recomandatiuni, identice cu ale Ispirescului : 

«Rog (pe soţia mea) ca, împreună cu fiida şi fiii noştri, să împlinească 
«ultimele mele rugăciuni. Să nu se facă pentru înmormântarea mea nici 
«0 ceremonie. Un singur preot de mir. Carul simplu cu doi cai. Nici un 
«doliu, nici în camere, nici la poartă, nici pe cai. Nici o invitare, ci 
«numai un simplu anunţ prin ziar. Nici o paradă şi nici jandarmi». 

Ce minunată analogie de cugete la doi oameni cari, în condițiuni so- 
ciale cu totul diferile, hrăniau în inimele lor aceleaşi simtiri de bunătatea, 
de afecţiune, de onoare, de demnitate şi de dispreţ pentru tot ce este 
fală zadarnică şi fără folos pentru semenii lor! 

. «si să se silească a o aduce în stare înfloritoare. Incet, încet 


«vor plăti datoriile şi tot vor rămânea cu ceva. 
«Domnii Socec, Părintele Ion Florea, fonderia de litere 


Popelbaum din Viena (aceştia erau la 1683 creditori ai tipo- 
grafiei, acum plătiţi) nu mă îndoesc că, pentru memoria mea 
«vor continuă a arătă urmaşilor mei, aceiaşi bună voinţă ce 
«mi-au arătat şi mie». 


Ultimele cuvinte ale acestui testament, scris încă din anii 
pe când eu mă aflam departe de ţară, mi-au pricinuit, mie 
unuia o duioasă surprindere. Când le-am citit, aş fi dorit să 
fiu prin însumi, în stare a dovedi îndată prin fapte îndepli- 
nite singur, memoriei acelui om ce-şi pusese încrederea în 
mine, că nu sa amăgit asupra simtimintelor de simpatie, de 
cinstire şi de mirare ce el imi inspiră cu mult mai presus 
decât i le arătam. 

In micsorimea putintelor mele de azi, mam simţit totuşi 
mângâiat prin speranţa că voi puteà cel putin să fiu părtaş 
inimos la cele ce se vor îndemână a face, amicii mei, cu cari 
ma insotit Ispirescu în următoarele sale rugăminte de tată: 

«Rog pe d-nii Alexandru Odobescu, Petre Aurelian, doctor 
«Brândză şi Grigore G. Tocilescu să aibă milă de copilaşii 
«mei minori şi să-i proteagă. Procurând de lucru tipografiei, 
«să fie siguri că oasele mele se vor odihni în pace în mor- 
«mânt, iar d-lor vor găsi multumirea sufletească că au as- 
«cultat rugăciunile unui cunoscut, cu care au avut dese re- 
«latiuni în viaţă, şi pe cât a putut, el i-a satisfăcut». 


Noi ceştia patru dintre d-voastră, cărora Ispirescu ne-a 
cerut să îngrijim de ai lui copii şi de mijloacele de vietuire 
a familiei sale, ne-am întrunit îndată cu dorința de a înde- 
plini, după ale noastre puteri, acele sarcine cuvioase. 

Dar, fiindcă cel ce ni le dase, merită, — şi ca om moral, 
şi ca industriaş pământean, şi ca scriitor român, — mai mult 
decât sprijinul nostru personal, ne-am decis a vă cere dv. 
tuturor, colegi ai noştri din Academia Română, să vă uniţi 

cu noi, pentru ca împreună să chemäm meritata bunăvoință - 
a Statului asupra familiei lui Petre Ispirescu. 

Ştiu că întru aceasta am fost chiar de mai 'nainte, întru 
câtva preveniti de Guvern, carele a şi dat oarecare ajutoare 
moştenitorilor, nu ai averei, ce nu există, ci ai numelui ce 
pururea va rămâne onorat, al lui Ispirescu. 

Totuşi, conformându-mă cu voturile exprimate într'o unire 
de noi patru, eu viu, cu o duioasă încredere, a vă cere ca 
să ascultați cu bunäpriintä cele propuse deocamdată de noi, 
şi dezbătându-le cu cea mai apropiată ocaziune în sânul 
Academiei, să ne daţi şi mai multă tărie spre a rosti în auzul 
tuturor: că Academia Română, că Guvernul şi Tara întreagă 
recunosc meritele eminente ale răposatului Petre Ispirescu ; 
că el a fost, din toate privintele, un om care a făcut mare 
onoare Patriei sale, şi a meritat ca posterităţii sale să i se 
deă, de Statul Român, drept-cuvenite răsplătiri. 

lată acum, d-lor colegi, cele la care noi patru, adică d-nii 
Aurelian, Brândză, Tocilescu şi eu, ne-am socotit că cele mai 
drepte şi mai de folos ajutoare în momentul de faţă: 

\ 

«Subsemnatii, luând cunoştinţă de ultima voinţă exprimată 
«de regretatul autor şi tipograf Petre Ispirescu, prin testa- 
«mentul său olograf din 21 lunie 1883, în următorii termeni: 

«Rog pe d-nii Al. Odobescu, Petre Aurelian, dr. Brândză 
«şi Grigore G. Tocilescu să aibă milă de copilaşii mei mi- 
«nori şi să-i proteagă»,— < 

«Ne-am întrunit astăzi, 30 Noembre anul 1887, si am luat 
«următoarele ştiinţe şi hotărâri : 

«|. Copiji rămaşi în viaţă, după moartea părintelui lor, 
«sunt următorii: a) D-na Elena. Rădulescu, profesoară, soţia 
«d-lui N. D. Rădulescu; b) Constantin Ispirescu, major, me- 
«seriaş tipograf masinist; c) Lucia Ispirescu, de 16 ani, elevă 
«în clasa II a externatului secundar de fete; 4) George Is- 
«pirescu, de 18 ani, elev în clasa IV la gimnaziul Mihaiu cel 
«Mare; e) Maria Ispirescu, de 71/, ani, elevă externă în 
«clasa I primară; f) Paulina Ispirescu, de 6 !/, ani; şi g) Ni- 

«colae Ispirescu de 21/, ani. De o cam dată am crezut că 
«mai urgent 1. de a interveni pe lângă Ministerul cultelor şi 
«instructiunei publice pentru ca să se admită ca interni gra- 
«tuiti în institutele Statului, pe Lucia Ispirescu şi pe George 
«Ispirescu, până la terminarea studiilor ; 2. pentru susţinerea 
«văduvei şi a copiilor mai mici, am dovedit că na rămas 
«altă avere decât tipografia, care şi ea poartă sarcida unor 
«datorii de cel puţin 8000 lei; şi ne-am chibzuit ca să in- 
«tervenim pe lângă Guvern a acordă o pensiune viageră de 
«3600 lei pe an văduvei şi copiilor până la a lor majoritate; 

«ll. Familia declarându-ne că este dispusă a oferi Acade- 
«miei toate scrierile publicate şi inedite ale răposatului, noi, 
«pretuind valoarea acestor scrieri populare, am cugetat a 
«rugă Academia Română să publice o editiune completă a 
«operilor sale, cât mai curând, cu spesele ei, şi in tipografia 
«Ispirescului, iar venitul acestei editiuni să rămână familiei. 
_«De şi cunoaştem că nici o dispozitiune contrarie nu este 
«luată, însă vom rugă pe onorabila Academie să continue 
«a tipări publicatiunile sale în tipografia Ispirescului, înles- 
«nindu-i, precât se poate mai mult, plăţile. 

«În fine : | 

«I Constatând că acea tipografie se află încărcată cu o 
«datorie, de care sa făcut mai sus menţiune, vom depune 
«a noastră stäruintä pentru ca, din orice fonduri destinate 
«de Guvern. pentru încurajarea industriilor naţionale, să se 
«plătească acea datorie, ca o dméaptä recompensă pentru unul 
«din cei mai onorabili şi 2 cai industriaşi români. 

«Acestea fiind măsurile despre care am convenit între noi, 
«de o cam dată, luăm obligatiunea şi pe viitor a îndeplini 
«pietoasa dorinţă a mult regretatului nostru amic, că «pro- 
«tejând», pe cât ne va stă prin putinţă, «pe copiii lui mi- 
«nori, să procurăm tipografiei sale de lucru», îndeplinind 
«nobila şi ultima sa dorinţă exprimată în aceşti termeni: 
«Procurând de lucru tipografiei, să fie siguri că oasele mele 
«se vor odihni în pace în mormânt. lar d-lor vor găsi mul- 
«jumirea sufletească că au ascultat rugăciunile unui cunoscut 


X 

«cu care au avut dese relatiuni în viață si pe cât a putut 
«el i-a satisfăcut». 


(Subscrisi: P. S. Aurelian, Odobescu A., dr. Brândză, Gr. 
Tocilescu). 


Sfârşind această dare de seamă despre dorințele si inten- 
tiunile noastre, nu-mi rămâne aci, d-lor colegi, decât să urez, | 
cu bună speranţă de succes, ca d-voastră să le daţi sprijin; | 
si ca Statul să le deà jéin{à. 

Astfel, cu toţii împreună şi fiecare în cercul mijloacelor 
sale, ne vom face datoria, multumind cerinţele Patriei celei 
drept răsplătitoare, căci Patria, în a sa nepărtinitoare şi în- 
teleaptä dărnicie, nu vreă să fie uitat nici uhul din acei ce 
o slujesc, nici cei ce o umple de a lor zgomotoasă fală, dar 
mai cu seamă nici aceia cari, mai la umbră, lucrează pentru 
dânsa cu umilită răbdare, cu statornică şi nesmintită credinţă ! 

Din ceata acestora se înalţă astăzi, în demnitatea-i. senină, 
umbra lui Petre Ispirescu, cerând prin glasul tânguios al săr- 
manilor săi prunci, dreapta parte ce i se cuvine şi lui din 
generoasa recunoştinţă a poporului românesc ! 











Muncitorul Român 


Lată e câmpia ce se ’ntinde la poalele munţilor Carpaţi; 
fața ei netedă si destinsă se perde în depărtare pe malul 
märetei Dunäri; câteva râuri spumegoase şi răpezi, altele 
line şi largi, scoborându-se din naltele piscuri de către 
miaz*-noapte, serpuesc printrinsa, desfăşurând undele lor 
azurii sub razele călduroase ale soarelui. 

Ochii se pierd adesea asupra acelei câmpii; şi cu toate că 
se văd, ici, ceva holde de grâne sau vreun câmp semănat 
cu porumb, colo, o livede de pomi sau o vâlcea acoperită 
cu viţă, urma omului nu se zăreşte nicăeri; singurătatea, pus- 
tiul domnesc chiar în locurile unde rămân semne de viaţă şi 
de muncă ale omului. Abia dâcă se aude din timp în timp, 
câte un glas duios, cântând o doină tristă şi melancolică; 
abia dacă, seara, când insectele şuieră printre frunzele ierbii, 
se ivesc pe câmpia întinsă câte un foc depărtat şi împrejuru-i 
chipurile obosite a vre-o câtorva plugari, ce-şi pregătesc cina, 
prin care vor sfârşi trudnica lor zi de muncă. 

Dar în acele chipuri se vede ceva mai mult decât ofilire 
(abatere) şi osteneală ; sub fruntea lor sbârcită, scânteiază încă 
nişte ochi cari cată a vedeă un viitor mai fericit; acele tră- 
suri aşa de regulate, aşa de bine lămurite, conţin într'însele 
o putere, o energie, o stăruinţă, care negresit au a purtà mari 
şi minunate roduri. Lungi suferinţe au adăogit acestor nalte 
Simţimente, o expresie de moleciune melancolică, care s'a răs- 
pândit în cânturi, în obiceiuri şi a pătruns în tot spiritul 
naţional... | 

Dar a sosit timpul ca România să formeze toată o singură 

şi puternică nafie, care se va destinde pe amândouă poalele 
munţilor Carpaţi, din Dunăre pănă în Nistru, din Marea Neagră 
până în Tisa! -— Să umplem dar ale noastre suflete de o 
viaţă nouă, plină de virtute! Să gonim dintr'insele acea mo- 
liciune ce întreţine desbinarea şi neunirea în inimele noastre, 
şi prăvăleşte nobila noastră naţionalitate! 

Lucrul numai, dar /ucrul drept şi bine întocmit, va putéà 
să stârpească acea buruiană veninoasä din sufletul mândru 
şi blând al muncitorului român. 

Negresit, muncitorul e stâlpul României! Dela dânsul să 
invätäm a ne iubi patria! Fiind în raport necontenit cu pă- 
mântul ţării noastre, el ştie a-l iubi şi a-l cinsti! Pământul -acela 
în care zace cenuşa părinţilor săi, care suge pe toată ziua 
sudoarea ce-i pică de pe frunte, din care răsare spicul de grâu 
ce-i va da hrana lui şi a copiilor, acel pământ e pentru dân- 
sul un obiect sfânt de adoratie ; şi cu toate acestea, acel pă- 
mânt nu e al lui! Este al ciocoiului care i-l dă şi i-l iea, după 
vointä-i. Atârnare groaznică ce pune la dispoziţia stăpânului, 
nu numai onoarea şi viaţa ţăranului şi a familiei sale, ci chiar 
inima şi conştiinţa sa ! 

lată trista soartă a muncitorului român în ziua de astăzi. 
Ea nu poate să ţină mult într'acest chip, căci Românii mai 
sunt încă o nație plină de viaţă, de junie şi de viitor! Ei 
vor şti a risipi aceste nelegiuiri, căci ei onorează prea mult 
pământul lor de naştere, spre a-l lăsă să fie prada şi jaful 
străinilor şi a unor oameni putrezi de păcate! Peste puţin 
pământul va fi înapoiat muncitorului prin iubirea şi ingriji- 
rile căruia pustiile se vor schimbă în holde ‘nalte şi bogate 
în livezi roditoare, în păşuni verzi şi fragede, pe care vor paşte 
frumoasele vite ale României; bordeiele, unde abia pătrund 
razele soarelui vor deveni case luminoase, îmbelşugate şi fe- 
ricite ; în sfârşit România va deveni o ţară vrednică de geniul 
şi de marea inimă a Românilor. 

Noi, junii cari studiem, sau în ţări străine sau în patria 
noastră, să ne atintim privirea asupra adevăratului Român, 

SESIUNEA DIN IULIE 1862, ÎN BRAŞOV 





Ar fi trebuit încă cu trei luni mai înainte de astăzi, să fi 
spus publicului nostru un cuvânt despre lucrările Asociafiunii 
transilvane pentru literatura română şi cultura poporului 
român, a cărei adunare s'a ţinut estimp în Braşov, la %/,;, 
2/1 Şi %/, Iulie trecut. Timpul însă ne-a lipsit spre a vorbi 
mai pe larg despre acest fapt de o însemnătate destul de 
mare în analele naţiunii române, şi mai bine decât a-l notifică 
în treacăt, fără de a dă asupră-i ceva desvoltări, am preferit 
a aşteptă un moment în care să putem descrie cu ceva amă- 
nunte, acele zile memorabile, în care orăşelul Braşov adunase 
în sânu-i, Români din toate unghiurile întregii patrii române. 
Cu adevăr, în acele zile, micul oraş prezentă un caracter cu 
totul neobicinuit centrurilor cetăţeneşti din Ardeal; căci, în 
acel pământ de baştină română, multi străini au ştiuit à se 
prefiră' şi mai cu seamă a se încuibă în cetăţi, lăsând locui- 
torilor originari, cea mai mare parte din câmpi şi din munţi 
şi abia unele suburbii din oraşe. Chiar în Braşov, aşa aproape 
de graniţa tärei Româneşti, abia de vre-o câţiva ani numai, 
Românii au început a se aşeză şi a-şi clădi case în Cetate şi 
a nu se mai märgini în singura suburbie lăturalnică a Scheïlor. 
Cu toate acestea, printr'o predilectiune moştenită dela străbuni 
către acea localitate aşa pitorească, restrânsă într'o gură de 
munţi, locuitorii români ai Braşovului, de puţini ani incoace, 

au înălţat chiar la intrarea Şcheilor, dinaintea unei frumoase 
pajişte verzi străbătută de alei stufoase de tei, au înălţat, 
zicem, cu mari sacrificii, un sumptuos edificiu naţional, pa- 
latul şcoalei româneşti. Acolo, erà în acele trei zile, centrul 
mişcării Românilor, veniţi din toate părţile în capitala tärei 
Bârsane ; acolo s'au ținut şedinţele Asociatiunii literare; acolo” 
erau adunate şi expuse în câteva săli, productele industriei 
Românilor de peste Carpaţi. Edificiul, împodobit cu stea- 
guri tricolore naţionale şi decorat jur împrejur cu brazi, po- 
mul în veci verde şi semn al veseliei şi al sperării pentru 
Români, eră punctul central spre care trăgeau din toate un- 
ghiurile oraşului, numeroşii Români locuitori şi oaspeţi ai 
Braşovului, cari veneau toţi a se infräti întracest nou templu 
al nafionalitätii. Prin gloata numeroasă care furnică neîncetat 
în preajma palatului şcoalei şi chiar prin tot oraşul, — gloată 
care se compuneă în mare parte din bărbaţi cultivați ai ro- 
mânimii de peste munți, — eră plăcut lucru a vedeă ameste- 
cându-se cu frätie, albele sucmane ale Ardelenilor câmpeni 
şi zăbunele de mătase ale frumoaselor Scheience şi Săcelence; 
apoi figurile venerabile ale protopopilor români cu veşmintele 
lor negre, încinse la brâu cu roşu şi cu pălăriile lor largi, 
mult mai cuviincioase decât potcapiele asiatice ale clerului 
nostru ; apoi acel aer sărbătoresc care se răspândise peste 
tot locul şi care păreă a zice tutulor: «Suntem aci toţi Ro- 
mâni! Suntem într'o ţară Română! Nu mai e Neamţ, nu 
mai e Sas, nu mai e Ungur între noi!» 

E adevăr însă că unii bărbaţi, — dar mai ales studenţii, — 
crezând a dă acestei aspirări o formă mai învederată, soco- 
tise de cuviinţă a îmbrăcă în acele zile, un costum original 
pe care îl decorau cu numele de nafional\dar care semănă 
foarte da unguresc. — «Ungurii l-au luat dela noi !» ziceau ei; 
«va să-l luăm înapoi!» — «Îl vor fi luat Ungurii dela noi;» 
le-aş fi răspuns, «dar ce este mai sigur e că adevăratul port 
românesc, portul plăieşilor din Bârsa, din Vrancea, din Mus- 
F cele, portul câmpenilor de pe Olt, de pe Mureş, de pe Seret 
T şi de pe Tisă, Ungurii nu l-au luat dela Români şi că Ro- 

mâni încă şi azi se disting printr'insul de celelalte uni 
conlocuitoare sau vecine !» 

Manifestările naţionale de asemenea natură, ca să atingă 
adevărata lor ţintă, trebuiesc să fie trase chiar din sânul po- 
porului, trebuiesc să fie o expresiune vie şi nimerită a obi- 
ceielor şi a înfăţişării poporului, căci “altmintrelea, când adică 
sunt numai nişte plăsmuiri mai mult sau mai putin gratioase 
ale închipuirii acelora ce le produc, ele nu pot deşteptă altceva 
decât numai nepăsarea sau uneori chiar şi zâmbetul, celor ce 
privesc. F 

Şi cu toate acestea, ce lucru lesne, în Adreal, a se pătrunde 
cineva de caracterul particular al populațiunii române! Pare 
că originalitatea lui,e şi mai învederată, fiind acolo pusă în 
fața altor națiuni străine. Alături cu apatia greoaie a Sasului, 
alături cu feroasa trufie a Maghiarului, priceperea isteatä, 
firea voioasă, mişcările agere si mlădioase ale Românului, 
pare-cä se desemnează mai viu pronunțate, în forme şi în 
fapte. Românul cât colo îţi bate la ochi! Să fi văzut, spre 
exemplu, banda de cälusari, care venise tocmai după malul 
Mureşului, ca să inimeze poporimea din Braşov, în acele zile 
solemne, prin danturile ei minunate! Vreo doisprezece tineri, 
mândri flăcăi, cu pălăriile numai în pandlice, cu zorzoane de 
alamă la opinci, cu bâte nalte în mâni, executau cu o măieastră 
agerime, sältäturile cele” mai periculoase, râzând şi chiuind 
din. gură : «Haidi aşa! tot aşa! şi iar aşa! băiete mă !». Mi 
aduc aminte că într'o zi, pe când unul din jucători fäceà co- 
lectă pentru banda artistă, un vizitator venit din Principate, 
aruncă printre fâşioarele soioase de bancnote austriace gră- 
mădite în pălăria pole prelit, un zvanțig în monedă de argint. 
Căluşearul, cu o hespusă bucurie, luă iute moneda de argint 
in mână şi privind-o cu drag: «O drägutul de huszôs !» 
zise el «că nu am mai văzut de aceştia de'nainte de răutate/» 
Astfel vorbeă bietul Român de penuria ce roade poporul, încă 
de ’naintea groaznicului răsboiu dela 1848, într'o ţară atât de 
mănoasă ca Ardealul. Cu toate acestea, Ardealul e mina pre- 
tioasä de unde tot imperiul austriac îşi hrăneşte sărăcia. Ce 

se face moneda de aur si de argint care ese din acea ţară 
de vreme ce bietul ei popor, care munceşte pământul, e redus 
a se mulţumi cu fituice de hârtie tipărită ce i se trimit din 
locuri depărtate şi cu care se speculă sudoarea si avutia lui? 

Dar până aci vorbirăm numai de lumea de pre afară şi încă 
n'am intrat în sanctuarul unde se adună trei zile da rândul, 
areopagul literar al Românilor ardeleni, în sala şcoalei unde 
se ţinură şedinţele Asociafiunii. 

In anul trecut, d. George Sion a vorbit, în Revista Car- 
paților, despre întemeierea acestei asociațiuni, despre greu- 
tätile ce fraţii noştri de peste munți întâmpină ca să o poată 
fundà, de speranţele ce tot Românul poate pune îintr'insa ; 
d-lui a descris chiar rezultatul primei adunări care s'a ţinut, 
anul trecut, la Noemvrie, în Sibiiu şi unde se hotări ca Bra- 
şovul să fie locul de adunare pentru 1862. Braşovenii voiră 
ca oaspeţii lor să fie ospätati cu toate productiunile. atât ma- 
teriale cât şi intelectuale ale naţiunii române. Aşa dar, tot în 
edificiul unde se tinurä şedinţele Asociaţiunii, erau adunate 
o mulţime de producte agricole şi manufacturate, strânse din 
mai toate ţinuturile româneşti ale Ardealului şi Banatului. 
Eră cea dintâi expozitiune curat românească. Vom vorbi însă 
mai apoi de această interesantă colectiune, în care, — cât 
despre noi, — văzurăm încă odată cu mirare, nespusa iden- 
titate ce se află în toată populatiunea română, chiar şi în cele 
mai mici amänuntæale vietei şi ale uzurilor sale. Acum însă, 
ca o salvă de sărbătoare, să rememorăm aci elocuentele cu-. 
vinte cu care venerabilul părinte loan Popazu, protopopul 
dela biserica Sf. Nicolae din Şchei, a salutat adunarea, la cea 
d'intâi a ei şedinţă din ?/,, Iulie. 

Sala, deşi destul de încăpătoare, eră plină de un publie viu 
interesat la lucrările ce aveau a se face dinainte-i. Literatura 
inimă pe toţi de un zel, vrednic de interese politice. Dar, oare 
nu ştim că, cugetările cele mai märete ale omenirii, că ideile 
cele mai mântuitoare „pentru naţiuni s'au ivit mai adesea sub 
forma mäiestreatä şi atrăgătoare a literaturii? 

In capul sălei, împrejurul unei mese, şedeă comitetul diri- 

gent al Asociatiunii, sub preşedinţia prea sfintiei sale părin- 
telui Andrei Şaguna, episcopul Românilor neuniti din Ardeal, 
care după obiceiul putin apostolic al apostolicei împărăţii aus- 
triace, mai poartă şi titlurile de excelen{à şi de baron. Membrii 
ai comitetului prezenţi mai erau: venerabilul mitropolit din 
Blaj al Românilor uniţi, prea sfintia sa părintele Alexandru 
Sterca Sulut, eruditul filolog, profesor şi canonic din Blaj 
Timotei Cipariu, vice-preşedinte al Asociatiunii; d. George 
Bariț, secretar primar, părintele canonic Antonie Veştemeanu, 
secretar al doilea, părinţii loan Popazu, Nicolae Poppea, loan 
Antoneli; domnii Pavel Vasici, Ilie Măcelariu, Axente Sever, 
profesor Gavriil Munteanu... Protocolul oficial, tipărit în 
Foaia pentru minte, ânimă şi litteratură, Nr. 30 din 1 
August 1862, descrie într'asfel deschiderea şedinţei : «Dimi- 
«neafa pe la 9 ore, adunarea alese din sânul său o deputa- 
«tiune de doisprezece . membri spre a invită pe excel. sa d. 
«preşedinte episcop Andrei baron de Şaguna la şedinţă, care 
«şi întâmplându-se, îndată ce sosi şi excel. sa d. archiepiscop 
«şi mitropolit Alexandru Sterca Sulut, presedintele dispuse a 
«se intonà mai întăi imnul popular prin capela muzicei mi- 
«litare chiemate înnadins la solemnitatea deschiderii ; iar apoi 
«ţină către adunarea Asociaţiunii o cuvântare ce fù ascultată 
«de .către numerosul public, carele treceă peste opt sute de 
«inşi, cu cea mai serioasă luare aminte, însoţită de o tăcere 
«si linişte exemplare, ce domneă între ascultători, pätrunsi de 
«însemnătatea zilei şi de puterea cuvântului». 

In adevăr cuvântul eră tare rostit; el arătă sub forme ne- 
buloase influenţa limbei asupra popoarelor, mai puternică 
decât a vioarei lui Amfion; el prezentă întrun mod vag 
țintirile nationale şi civilizätoare ale Asociaţiunii ; el vorbea 
în fine despre o deviză a Nafiunii Române, care ar fi cea 
următoare : 


t 


«Națiunea noastră este astăzi conumerată între celelalte națiuni libere 
compatriotice; ea este egal îndreptățită cu acelea; prin urmare ea este 
astăzi mântuită şi scăpată de varvaria timpilor trecuţi; ea ştie toate 
acestea; ea îşi tinde naţiunilor patriotice mâna de soră bună; ea doreşte 

propăşirea fiilor si ficelor sale către lumina cea intensivă şi -binefăcătoare 
a culturii şi civilizatiunii, dela carea Pronia cerească n'au eschis'o nici 
pre ea; ea nimic mai mult şi mai puţin nu doreşte decât aceia ca să 
rămână în viaţa sa naţională, adică în viaţa limbei sale şi prin aceia, ca 
prin mijlocul cel mai sigur, să întemeieze şi să läteascä cultura şi pros- 
peritatea naţională şi patriotică, precum o vede aceasta la celelalte na- 
tiuni surori compatriotice». 


Negreşit că această mărginire a ideilor, care restrânge de- 
viza Nafiunii Române în paşnica conlocuire a Românilor cu 
Ungurii şi cu Saşii din Ardeal, în dezvoltarea limbei lor şi 
în sporirea comerţului şi industriei la dânşii, poate cineva să 
vază multă prudenţă, multă abnegatiune, mult patriotizm con- 
centrat. Cât despre noi, räsfätati acum de câţiva ani, în aerul 
libertăţii şi a franchetei de opiniuni, mărturisim că patriotizmul 
român ni se pare mult mai bine înţeles in cuvintele cu care 
părintele canonic Cipariu a sfârşit disertatiunea sa pe care cu- 
getăm a o reproduce şi chiar în elocuinta urare rostită cu 
glasul inimei de, părintele loan Popazu. Sfintia sa a vorbit în 
numele Braşovenilor şi a locuitorilor ţării Bârsane; începând 
şi către sfârşit, a. mulţumit tuturor Românilor, aleşi de pre- 
tutindeni, care a făcut onoare cetăţii de a se întruni aci acum 
pentru un scop aşa de lăudat ca acela al Asociatiunii. «Prin- 
tr însa», zisa el, «ştiinţa are să se introducă în națiunea ro- 
mână, are să se aplice mai cu seamă la agricultură, la in- 
dustrie şi la comerţ, şi toate acestea întrun mod corespun- 
zător geniului şi trebuintelor ei;» căci, (mai adause), scopul 
final al Asociaţiunii este de a ridică națiunea la acel grad de 
cultură, de care e demnă şi care i se cuvine după suferin- 
tele sale, după origina sa, după facutätile sale fizice, morale 
şi intelectuale, după pozitiunea sa şi după chemarea ce i-a 
destinat-o creatorul.» | 

Rememorând apoi înjosirile la care poporul român a fost 
supus, mai ales dincolo de Carpaţi, inimosul orator declară 
«că în mijlocul furtunelor ce au trecut peste noi, niciodată 
«nam încetat de a există ca naţiune, niciodată nu ne-am 
«pierdut limba, nici datinile, nici traditiunile, ce le-am mos- 
«tenit dela părinţii noştri, şi cu care ne distingem de cele- 

«lalte naţiuni. În starea noastră cea mai apusă, excluşi dela 
«toate drepturile politice, calomniati de toate părţile, noi am 
«păstrat viul simţ de naţionalitate şi de solidaritate naţională, 
«l-am manifestat aci, unde ni s'a dat ocaziune şi l-am ade- 
«verit prin fapte, îndeplinindu-ne totdauna cu credinţă, da- 
«toriile noastre către înaltul tron şi către patrie.» 

În urma acestora şi alte verzi cuvinte, părintele Popazu, 
reintrând în rolu-i de păstor creştin, a terminat cuvântarea 
sa, printr'o cuvioasă rugă care a mişcat adânc toate sufletele 
ascultătorilor: 


«Prea puternice, prea sfinte şi prea bune părinte ) caută din cer preste 
aceşti fii ai Tăi, bine cuvintează lucrurile şi ostenelile ce va pune această 
Asociaţiune în ora în care ai trimis-o Tu; iea sub al Tău părintesc aco- 
perământ prosperitatea şi viitorul ei. Trimite-ne spiritul Tău cel sfânt ca 
să ne umple mintea de inimă, să ne pătrunză să ne lumineze, să ne în- 
sufleteascä: fii pururea în mijlocul acestei adunări întrunită în numele 
Tău. Doamne, grea e calea ştiinţei, greu e drumul cercetării adevărului ; 
însă Tu eşti atât de mare, atât de bun şi plin de îndurare! Noi ne pu- 
nem toată încrederea în Tine şi cei ce se incred în Tine, nu se vor ru- 
şină. Tu, suflă dar, Doamne, în inimile aleşilor fii ai naţiunii române 
. amorul ştiinţei şi spiritul adevărului ; fă, Doamne, ca de odată cu răs 
pândirea luminei şi a. adevărului între fiii» naţiunei noastre, să crească şi 
să se întărească dragostea împrumutată între dânşii şi naţiunile conlo- 
cuitoare şi între toţi fiii oamenilor de pre pământ. Amin. 

A 

Glasul sonor şi simpatic al oratorului, emotiunea şi inspi- 
rarea ce erau zugrăvite pe faţa lui, înţelesul adânc şi pătrun- 
zător al cuvintelor sale deşteptară în inimile întregului audi- 
toriu, o exploziune de entuziasm. Strigătul adese repetit de: 
Să trăiască! care înlocuieşte la Românii de peste munţi că- 
zăcescul nostru Hurra!, niciodată nu răsună cu o mai vie 
înfocare. În adevăr, Românii din Ardeal_posedă în protopopul 
Popazu, unul din acei preoţi exemplari cari, în fapte şi în 
simtiri, au ştiut a se identifică cu adevăratul caracter al päs- 
torului creştin. 

Urmarea şedinţei din 2%, Iulie nu înfăţişă alte amärunte 
interesante, căci îndată se procedă la alegerea a două comi- 
siuni însărcinate, una cu revizuirea socotelilor de banii chel- 

tuiti în cursul lunilor trecute dela cea din urmă adunare în- 
coace; şi cealaltă, cu elaborarea unui proiect privitor la 
intrebuintarea şi repartitiunea pe viitor a veniturilor Asocia- 
țiunii, întru înţelesul statutelor sale. Zicem că aceste comi- 
siuni au fost alese, numai ca să fim conformi protocolului 
oficial, care totuşi şi dânsul adaoge «prin achiamare» ; dar 
după ideile ce ne-am format noi acum, în viaţa noastră con- 
stitutionalä, despre alegerea de mandatari, credem că cu greu 
sar aplică acest epitet ce coprinde în sine un înţeles cu totul 
liberal, la denumirea membrilor acelor comisiuni d'a dreptul 
de către preşedintele adunării. În adevăr modul urmat eră 
astfel: preşedintele declară adunării că, pentru membrii a cu- 
tării comisiuni sunt buni cutare, cutare și cutare; iar adu- 
narea, de curtenie pentru persoanele numite, sau ca să nu 
strice plăcerea preşedintelui, răspundeă la fiecare nume impus, 
prin urarea sacramentală: Să trăiască! Şi bine făceă adu- 
narea de eră aşa de amabilă şi de lesne înduplecată, căci 
altmintrelea s'ar fi putut expune chiar dânsa a primi dela 
şeful ei, o glumeatä somatiune ca aceia ce el adresă sexului 
frumos care împodobeă galeria superioară a sălei, şi care, 
permiţându-şi întrun moment de satisfacere a-şi exprimă 
mulțumirea către un orator ce făceă lauda sa, fù apostrofat 
de către preşedinte cu aceste cuvinte, mai mult demne de un 
Imam turcesc: «Domnia-voastră de acolo de sus să täceti. Fe- 
meile trebuie să fie mute ca peştele.» 

Tot la această şedinţă s'a citit şi un raport asupra activi- 
tăţii comitetului în lunile trecute, precum şi asupra deosebi- 
telor daruri în bani, cărţi si colectiuni mineralogice ce Aso- 
ciafiunea primise, şi în fine tot d. Bariț, secretar primar al 
comitetului, membrul cel mai activ şi îndemnătorul principal 
al emulatiunii ce mişcă Braşovul în acele zile, închise şedinţa 
prin cuvintele următoare, în care domnia-lui dă seama pu- 
blicului despre intentiunea ce a împins pe concetăţenii săi a 
încercă o expozitiune de producte nationale şi despre folosul 
ce poate izvori dintrun asemenea început. 

Culegem câteva idei principale din cuvântarea sa astfel pre- 

cum a publicat-o Gazeta Fransilvaniei No. 60 din 1 August, 
deşi improvizatiunea oratorului adăogi şi mai multe conside- 
rări asupra greutăților ce se întâmpinase in executarea pro- 
iectului, greutăţi provenite numai din cauza noutätii acestui 
fapt, neobişnuit încă, sub-astfel de formă, în poporul român. 
: D. Bariț a arătat în cuvintele de mai jos, cât este de rău ju- 
decat acest popor şi cât ek poate face de la sine, adică cu 
mult mai mult decât s'ar crede: 


In manifestările vietei noastre nationale, sociale si practice şi între opi- 
niunea formată la alte popoare despre noi, domneşte tocmai şi pe câm- 
pul industrief şi al agriculturei, încă şi până în aceste momente o dife- 
rentä din cele maï aprige, din câte numai se pot cugetă.. Unele popoare 
mai sunt adică de acea opiniune, cum că industria la Românii transil- 
vani este nulă şi că agricultura lor încă se află tot numai în starea ei 
primitivă, precum a putut fi aceiaşi înainte de aceasta cu câteva mii de 
ani. Din contră însă, maşa precumpănitoare a poporului românesc a fost, 
mai e în stare si până astăzi de a-si produce, a-şi face si îndestulà cele 
mai multe trebuinte ale vietei sale pământeşti, numai după faticele' bra- 
telor sale. Să ne întoarcem spre oarecare ținut al tärei, să luăm în dea- 
'proape cercetare modul vietei, îmbrăcămintea şi toate trebuintele Româ- 
nului, pentru ca să ne câştigăm deplina convictiune, cum că Românului 
lipsesc numai acelea' câteva meserii, pe care dânsul sau că a învăţat din 
moşi de strămoşi a le despretui ca pe unele care nu ar corespunde 
geniului şi caracterului său naţional; sau iarăşi de acelea care, în pozi- 
tiunea şi între referintele sub care a gemut de mai multi secoli, îi fusese 
strâns oprit de a le învăţă, sau şi de acelea, ale căror trebuinte nu le-a 
simţit nici odinioară, din cauză că nu corespundeau modului vietei la 
care a fost dedat iarăşi din străbuni preste toate generatiunile până în 
zilele noastre. 


Apoi, după ce a arătat, cu oareşicare amănunte, în ce con- 
sistă, sub aceste felurite raporturi, activitatea actuală a popo- 
rului românesc de peste Carpaţi, activitatea ce merită â fi 
invederată şi pretuitä, oratorul, în modestia sa de organizator 
principal al acestei părţi însemnate a sărbătorii naţionale dela 
Braşov, căută să scuzeze chiar şi printr o glumă, tentativa sa, 
tot atât de interesantă, de instructivă cât şi de bine nemeritä : 


Acelora cari nu-şi au luat timp de a pune în cumpănă temeiuri de 
natura celor sus atinse, le-a plăcut a luă încercarea noastră în râs şi a 

o caracteriză de o simplă maimutärie; adică cum am zice cu alte cu- 
vinte : fiindcă alţii au apucat la drum mai de dimineaţă, noi să nu miş- 
cam din loc; fiindcă alţii au învăţat a inotà, noi să nu intrăm nici până 
la genuchi în apă: fiindcă alţii au curagiul de .a încălică armăsari spu- 
megători şi infocali, noi să nu cutezăm, nici a mai prăsi vre un cal în 
bătătura noastră. 

Ci totuşi să ne întoarcem; ce să mai negăm aceeace nu se mai poate 
ascunde nicidecum ? Aşa este: expozitiunea în general este în adevăr o 
maimutärie, adică o imitatiune atât a târgurilor, cât şi mai vârtos a jo- 
curilor îndatinate la Elinii antici, sau a minunatelor adunări din toată 
patria împrejurul unor temple de ale lor unde aveä a se produce fie- 
care în arta sau în meseria sa, în fața întregei naţiuni, dela care apoi 
toţi cei mai eminenti îşi luă cununa de victorie. Aşa e, ideea ce s'a făcut 
de modă ca de zece ani încoace şi sa pus cu atâta zgomot în lucrare 
la Londra, Paris,- Munich, Viena şi pe aiurea, seamănă şi ea unei antice, 
reaflate în ruinele Palmirei sau, ale Pompei, după care acum artiştii mo- 
derni fac o mie altele asemenea. Oare însă pentru aceia se poate negà 
folosul practic al expozitiunilor ? 

Această întrebare onorabilul public ascultător îşi o poate deslegà cu 
privire la poporul nostru, în mod cu totul practic, trecând, dacă îi place, 
in localele pe unde se află aşezate obiectele trămise de către toţi favo- 
ritorii acestei întreprinderi fragede şi nepretentioase. 


Tot publicul, în adevăr, după aceste cuvinte, se repezi cu 
curiozitate către expozitiune. Erau patru săli pline cu mai 

multe mii de obiecte. diferite si, pe tot minutul, trimişi din 

deosebite localităţi române de peste munţi soseau aducând 
= alte noui obiecte; înştiințarea proiectului se făcuse târziu şi 
> astfel multe din ţările române ale Austriei nu avusese vreme 
a se pregăti; din Bucovina, din Bihor, din Satmar, din Ma- 
ramures şi din alte câteva localităţi nu se trimisese nimic la 
expozitiunea din Braşov ; apoi iar productele vegetale, grâne 
legume şi poame, erau în număr foarte redus; numai ţara 
Bârsei adusese câțiva mänuchi de spicuri înalte şi groase; 
din alte ţări mai depărtate, unde nu au fost oameni cari să 
indemne mai cu stäruintä pe ţărani, Românii, bänuitori şi 
sfieți din fire, nu se riscase a trimite prube de productele lor, 
neputând înţelege ce voesc a face poznaşii de Braşoveni cu 
grânele dela dânşii. Dar, ori şi cum, productele manufactu- 
rate erau numeroase: pielăriile, cojocăriile şi curelăriile, pe 

de o parte; pe de alta, un model de o moarä din nou in- 
ventată de un Român şi alte specimene de instrumente ară- 
torii ; apoi coşurile de richită şi panerile din Răşinari şi din 
Săcele, şi mai presus de toate albiturile si straele tesute şi 
împodobite cu mäestrie de femeile românce, prezentau o pri- 
velişte plină de interes. Industria şi măestriiile, de şi primi- 
tive, îşi aveau un caracter al lor românesc, moştenit. dela 
străbuni şi care le menţionează autorul Georgicelor sau agro- 
nomii latini Caton, Columel si Paladiu, şi cu modele ce se 
descoper pe toată ziua în cenuşele Pompei şi altor locuri bo- 
gate în rämäsiti străbune, decât cu productele mai perfectio- 
nate ale manufacturelor moderne din tärile Europei apusane. 
Tradiţiunea antică servă de bază la toate Jucrările poporului 
român şi la toate uneltele cu care el se slujeşte. In expozi- 
tiunea dela Braşov acest adevăr nu fù desmintit, şi în zadar 
publicul aşteptă să sosească carul unui preot, mai dibaci de 
cât toți compatrioţii săi, despre care ieşise vorba că are să 
vină cu familia sa intro căruţă inventată de dânsul şi care 
umblă fără vite trăgătoare. 

Printre obiectele însă, provenite dintr'o cultură câştigată în 
țările civilizate, vom. mentionà frumoasele colectiuni de mi- 
nerale si petrefacte, pe care un profesor din Transilvania le 
oferise Asociaţiunii si scoalelor române din Braşov şi Blaj, ` 
apoi productele fabricei de hârtie, stabilită în Zărneşti aproape 
de graniţa Principatelor, de pe la Bran, şi dirigiată acum de d-l 
G. Bariț; şi încă lucrările artistice ale junilor pictori studenţi ` 
Michail I. Pop, Vlădăreanu şi C. Popescu, ale sculptorilor A. 
Andronic, Nicolae si I. Pop, apoi în fine, ca lucrări în care 
talentul natural ajunsese până în gradul artei, vom mentionà 
un portret gigantic al lui Michaiu Viteazul cusut de mână la 
gherghef, de către o damă româncă din Cluj, apoi mai multe 
obiecte săpate în lemn de un sculptor ţăran din Boiţa, anume 
Grozea, şi în fine icoanele şi poleiturile făcute de zugravul 
poporan Al. Istrătescu. 

Repetim încă odată că tesäturile şi cusăturile ocupau o parte 
din cele mai însemnate în această expozitiune naţională. Fe- 

meile, mai putin geloase decât bärbatii lor de a-si ascunde 
curiozitätii publice, productele muncei şi îndemânării lor, um- 
pluse două săli întregi cu o profuziune de lucrări de mână 
de tot felul, începând dela grosolana pânză de cânepă lu- 
crată în argea, până la cele mai fine şi mai dibace cusături. 
Nu vom spune nimic de pungile şi de pernele pe caneva, 
impletite şi cusute de damele de prin oraşe, căci civilizatiunea, 
care ştie să niveleze totul, perfectionând şi generalizând mij- 
loacele de executare, a răpit acelora orice originalitate natio- 
nalä; dar veştmintele tesute, croite şi ornamentate de Român- 
cele dela ţară, maramele, iiele, cămeşele, zăbunele, brânele, 
preşurile, cojoacele chiar umplute cu mătăsuri si cu firuri, 
prezentau fără îndoială o colectiune minunat de variat şi plă- 
cută vederii. Poate negreşit că aceleaşi obiecte, dacă ar fi fost 
adunate in satele Principatelor, ar fi prezentat, în colori, mai 
multă vioiciune şi mai multă armonie, — căci într'adevăr mă- 
tăsurile orientale cu care se servă la noi sătencele spre a îm- 
podobi veşmintele lor, au de acele tonuri călduroase ale orien- 
tului, pe care nu le pot atinge cu nici un preţ văpsitorii din 
occident, — dar ori şi cum, nimic nu poate fi mai grațios ca 
acele cojoacele de oaie albă, cusute cu vărgi şi cu triunghiuri 
de mătase neagră, care se fac şi la noi în Muscele, şi în 
Vrancea, şi pe poala opusă a Carpaţilor în Bârsa, şi care 
seamănă a fi decorate cu inscriptiuni persane cuneiforme ca 
păreţii şi stâlpii din Persepolis; apoi iar, celelalte veşminte 
de piele înilorate, cusute pe la Sibiu, cu bucheturi de mii de 
colori ; apoi chimirile de piele roşie impestritate cu desemnuri 
felurite, tipărite sau lipite d'asupra şi decorate cu alămuri stră- 
iucitoare; apoi încă preşurile fesute cu fir alb sau galbin, cu 
ornamente şi cu ciucuri lungi de lână colorată, care se lu- 
crează în Banat, înlocuind acolo sorturile şi fotele tärancelor 
noastre. 

Toate aceste felurite obiecte adunate la un loc, ca o expre- 
siune a industriei Românilor de peste munţi, nu da însă câtuşi 
de puţin prilej vizitatorului venit din Principatele române, să 
simtă că trecuse granița; productele erau cu totul aceleaşi ce 

ar fi putut să adune şi ţara noastră din sânul ei, fără de a 
imprumută de pe la străini. Aceasta dovedeşte că productele 
care deosebesc Transilvania de noi, nu sunt ale Românilor 
şi că națiunea, în orice stare se află şi subt orice domnire 
trăieşte, ea totuşi a păstrat, în toate, acelaşi caracter, aceleaşi 
obiceie în viaţa sa casnică, aceeaşi activitate, aceleaşi tradi- 
tiuni industriale, acelaşi gust original şi propriu al său. 

Un alt folos ce se va trage dintr'acest început de expozi- 
tiune, e acela recunoscut acum pretutindeni, de a pune emu- 
laţiunea în inimile producătorilor şi de a îmboldi, prin modul 
acesta, perfecţionarea producerii. Suntem convinşi că, la anul, 
dacă Românii de peste munţi vor repeti înfiinţarea unei ase- 
menea adunări de obiecte nationale, colectiunea va fi mult 
mai completă şi în multe puncturi se va simţi un învederat 
progres ; apoi, urmând tot astfel înainte, industria naţională 
se va pune pe adevăratul picior al concurenţei, care îi va 
asigură înaintarea. Ceea ce Braşovenii au făcut în vara trecută, 
cu şase luni mai înainte, noi am propus a se face şi dincoace 
de munţi; când a fost cestiunea de a se trămite la expozi- 
tiunea universală dela Londra, obiecte produse în Principa- 
tele române dela Dunăre, noi am socotit că mijlocul cel mai 
nimerit de a culege pentru acea expozitiune a lumei, floarea 
cea mai aleasă a productelor pământului românesc, ar fi de 
a adună în capitală, — acum la început, chiar cu chieltuieli 
din partea guvernului, — toate productele tärei de orice na- 
tură ar fi; de a formă astfel o expozitiune permanentă care 
în fiecare an, sar adaoge şi sar împrospătă cu nouă pro- 
ducte. Astfel am aveă deodată un muzeu etnografic naţional 
al tărâmului, al agriculturii, al industriei şi chiar al artelor 
patriei noastre, în care un străin, ba măcar şi un pământean, 
ar puteă să aibă în vedere, la orice minut, întreaga activitate 
industrială a naţiunii şi toate avutiile cunoscute ale tărâmului 
românesc. Guvernul pe de o parte ar puteà institui premii 
pentru încurajarea producătorilor: pe de altă parte, ar însăr- 
cină oameni competenţi ca să constate prin raporturi deta- 
liate, starea deosebitelor ramuri ale productiunii în fieşcare 

an şi să arate progresele sau piedicele ce s'au ivit în cursul 
anului, precum şi să propună mijloacele de a da o desvol- 
tare mai repede şi mai solidă cutărei sau cutărei ramuri de 


productiune folositoare. Socotim că o asemenea instituire n'ar 


fi fără de folos pentru ţară şi chiar pentru națiunea întreagă, 
căci la aceste concursuri s'ar puteă convocă şi Românii su- 
puşi altor guverne, spre a realiză; în acord cu dânşii, inain- 
tarea industriilor nationale. Acestea n'ar fi greu de executat; 
dar vedem că Braşovenii au călcat aci înaintea noastră. Dum- 
nezeu să le ajute, căci atunci e speranţă să apucăm şi noi 
în urma lor! 

Dar să ne întoarcem la ocupatiunile Asociatiunii literare. 
Şedinţa din ?”/,- lulie a fost cu totul consacrată la citirea mai 
multor dizertatiuni ce erau aduse sau trămise de către autorii 
lor. Cele din cazul al doilea rămaseră necunoscute publicului; 
dar celelalte fură rostite pe rând fiecare de compunătorul său 
şi unele deteră chiar pricină la o desbatere destul de însem- 
nată. Acestea fură chiar cele d'întâi citite, adică dizertatiunea 
d-lui profesor Gavriil Munteanu, despre Purismul în limba 
română, pe care noi am publicat-o în Revista Română, si 
cuvântarea părintelui canonic Timoteiu Cipariu pe care do- 
ream asemenea a o tipări. D-l Munteanu, precum cititorii 
Revistei sau putut incredintà, expuse în discursul său, cum 
o comisiune filologicä, convocată de guvernul austriac la 1860, 
fu însărcinată să stabilească o ortografie română cu litere 
latine; cum acea comisiune declarându'şi mai întâi incompe- 
tenta pe temeiu că această lucrare se poate face numai deo 
societate literară, în care s'ar află reprezentaţi, nu numai Ar- 
dealul, ci încă Timişoara şi Cernäutii, adoptă şi propuse totuşi 
ortografia inventată de d-l canonic Cipariu ; şi în fine d-l Mun- 
teanu invită pe Asociaţiune ca să priimească de bună acea 
ortografie, împunând-o ziarelor române, cărţilor scolastice şi 
tutulor membrilor săi. 

Această propunere, preşedintele socoti mai întâi de cuviinţă 
a O pune in apretuirea unei comisiuni filologice aleasă din 


| sânul adunării. Acea comisiune se şi denumi; dar, rädicân- 


258 AL. 1. ODOBESCU 





eq — _— > 


+ du-se unele obiectiuni asupra scurtului timp de douăzeci şi 
patru de ore ce se acordà pentru o aşa importantă lucrare, 
discutiunea fu întreruptă prin cererea părintelui canonic Ci- 
pariu de a citi o dizertatiune privitoare tot la această materie. 
Venerabilul filolog luă cuvântul şi citi toată oratiunea sa, plină 
de consideratiuni adânci şi de fapte interesante; dar glasul 
eruditului bătrân este aşa de slab, puterile sale sunt aşa de 
debile, încât publicul, păstrând o religioasă tăcere, mai mult 
putù admiră vioiciunea şi silintele respectabilului învăţat, decât 
a se inspiră din elocuentele cuvinte, ce cugetul său mai mult 
decât glasul, le pronunţă. Aceasta îu o mare pagubă pentru 
adunare, căci cât despre noi, care ne apropiasem cu totul de 
orator spre a-l auzi, recunoscurăm chiar din minutul acela că 
vorbele cele mai puternice şi mai patriotice ce se rostiră în 
acea adunare de trei zile, fură, fără îndoială, ale părintelui 
Cipariu. Acum, după publicarea cuvântării sale prin ziare, toată 
lumea poate judecă aceasta; toată lumea va pretui modestia 
cu care se exprimă învățatul bătrân ce şi-a consacrat o viaţă 
intreagä de lucru, la studii serioase ; toată lumea va recu- 
noaste simtimintele de înalt patriotism care inimează pe eru- 
ditul bărbat în toate lucrările sale; şi chiar dacă Bucureştenii 
ar voi să-i ceară seama de disprețul cu care vorbi de apa 
lurburată şi mestecată a Dâmboviţei în Bucureşti, apoi totuşi 
Românii, toţi într'o unire, îi vor mulţumi pentru această fru- 
moasă urare cu care termină cuvântarea sa: 

«Dea „cerul ca, precum toţi suntem de un sânge, toți ne ` 
«am îndulcit dela sânul mamei noastre cu . aceleaşi cuvinte 
«dulci, toţi ne suntem fraţi, — ori cât ne despart munţii şi 
«văile şi ori cât ne împart stările politice şi confesiunile re- 
«ligioase, — tot numai una să fim, o naţiune, o limbă, o li- 
«teratură. Şi dacă pe alt câmp Românul e tăiat în bucăţi şi 
«purcede pe căi diferite, uneori cu totul- contrarii, dar cel 
«putin în literatură, în paşii către cultură, numaïun corp şi 
«numai un suflet să fie. Atunci, orice despärtiri politice, so- 
«ciale şi religioase ne vor tăiă dela o laltă, dar spiritul na- 
«tiunii şi geniul român va tinde aripele sale peste toţi fii lui 

«Traian şi-i va ţine legaţi întru legăturile păcii, fratiei si uni- 
«tätii nationale. Aşa „să fie în veci! Amin !» 

De ce trebuie oare, ca după aşa frumoase cuvinte să intrăm 
intro desbatere unde vom fi siliți a arătă cum uneori, la 
oamenii cei mai cultivați, cei mai demni, simţurile cele mai 
înalte se înjosesc, ideile cele mai largi se îngustează, şi chiar 
patriotismul, acea mare idee care, hrănită în sufletul Româ- 
nilor ca un instinct, le-a păstrat viaţa în scurgere de atâtea 
secoli, chiar acel mare simţimânt vital, zicem, se reduce la 
considerări meschine de provincie. In adevăr, asupra unei 
propuneri a părintelui episcop Şaguna, care propunere prea 
sânţia-sa o califică de îndrăzneață şi de icoană a caracte- 
rului său, Asociatiunea priimi, — nu însă fără desbateri, — 
ortografia propusă de acea comisiune filologică alcătuită nu- 
mai de membri aleşi din Ardeal. Aşa dar Transilvania, fiica 
cea mai jună a independenţii române, ea care a zăcut sub 
jug străin atâţea mari de secoli, păstrând limba română ca 
un grai clandestin, neiertat nici până azi în sfaturile ţărei, 
Transilvania, fiindcă a dat naştere câtorva filologi de merit, 
vine şi impune de sineşi o ortografie, judicată bună numai 
de Ardeleni şi nedesbătută cu românimea deasă carea păstrat 
de secoli, pe faţa Furopei, numele respectat de România au- 
tonomă ! Oare literatura noastră a intrat în Saturnale ? 

Adunarea dela Braşov, fără de a luă in considerare obiec- 
tiunile demnului bărbat d-l Vicenţiu Babeş, unul din apără- 
torii drepturilor Românilor Bänäteni în ultima dietă dela Pesta, 
şi care arătă că în Banat autorităţile religioase şi chiar civile 
opresc cu totul scrierea cu litere latine; fără de a pricepe 
înțelesul adânc al cuvintelor d-lui Laurian care, printr 'un înalt 
simţ ştiind să-şi facă o patrie din întreaga Românie şi să în- 
vingă orice predilectiune provincială, a declarat în sânul adu- 
nării că cei mai mulţi Români, din care şi el unul, nu cunosc 
acea ortografie, fie oricât de bună, şi că pentru aceia, Aso- 
ciaţiunea nu trebue să o adopte definitiv; cu toate acestea, 
zicem, adunarea dela Braşov a primit ortografia propusă, ca 
a sa proprie, oficială şi statornică. 

Al. I. Odobescu. Vol. II. 19 

În via discutiune iscată asupra acestei materii, am auzit cu 
părere de rău pe d. G. Bariţ dând, întrun ton neasemănat 
cu obişnuita domniei-sale curtenie, o dezmintire d-lui Lau- 
rian, când acesta arătă că însuşi domnia-lui,- cu partea cea 
mare a României, n'aveă ştire despre acea ortografie propusă. 
Oare d. Barit n'a înţeles ce voiă să zică d. Laurian? Oare 
d-sa na priceput că d. Laurian, când vorbeă de sineşi, se 
întrupă în cele şease, şeapte milioane de Români ce n'aveau 
nici o parte în adunarea din Braşov ? Negreşit aceste consi- 
derări înalte scăpase din vedere d-lui Bariț în căldura discu- 
tiunei, şi suntem încredinţaţi că, în patriotismul său luminat, 
d-sa mai întâiu va recunoaşte acum că, nici vre-o câteva sute 
de Ardeleni inteligenţi nu pot da singuri legi limbei române, 
nici nu se pot consideră ca: definitive şi cu totul serioase ho- 
 tärârile dictatoriale ale adunării din Braşov. 

Spre o mai bună dovadă despre această din urmă apre- 
ciare, vom arătă că dezbaterea s'a terminat printr'o glumă de 
un gust cu totul nou în parlamentarism, a părintelui episcop 
Șaguna, care cu gestul şi cu vorba ameninţă: pe toţi preoții 
din eparchia sa şi le vesti că vor päti rău, dacă nu vor adoptă 
îndată şi fără observatiuni, fericita ortografie pe care prea- 
sfintia sa a combătut-o şi a afurisit-o mai dăunăzi cu atâta 
înverşunare. O quantum mutatus ab illo! 

Părintele mitropolit Sulut nu merse aşa departe, ci apro- 
bând din parte-i aceste inovatiuni, mărturisi că, bătrân precum 
este, «se sileste a scrie după regulele cele nouă, dar când 
«apucă condeiul ceva mai răpede, apoi iar o rupe pe s/ean- 
«durile sale cele bătrâneşti.» 

În fine protocolul şedinţei poartă concluziunile acestei dez- 
bateri, redactate în modul următor: 

1. Adunarea primeşte ortografia recunoscută de bună şi corespunză- 
toare limbei româneşti de către comisiunea îilologică din anul 1860 şi o 
recomandă publicului cititor şi scriitor. 

2. Aceiaşi Adunare îndatoră pe comitetul Asociatiunii ca: 

.a) Să recerce pe toate ordinariatele româneşti, recomandându-le ca să 


. E] v e * r . . . kd a p-d . 
binevoiască a primi subatinsa ortografie si totodată a luà mäsurile rece- 
rute spre a se întroduce aceeaşi în tot cercul activității lor; 

b) Să încunoştiinţeze şi pe guvernul tärei despre această ortografie, ca 
despre una ce se poate asemenea recomandă la toate oficiolatele in toate 
ramurile administratiunei publice ; 

c) Tot această concluzie a adunării să se facă cunoscută şi redactiu- 
nilor naţionale româneşti. 

3. Cu toate acestea însă adunarea recunoaşte fiecăruia dreptul netär- 
murit al liberei discutiuni asupra gramaticei şi ortografiei limbei, pentru 
că este bine cunoscut cum că, pe câmpul ştiinţei, nu încape nici o res- 
trângere sau dictatură, ci că aceasta are să provină numai dela legile 
veşnice care se descopere din natura limbei. 


Cu toată generoasa liberalitate a acestei din urmă clauze, 
prin care se permite Românilor de a scrie mai româneşte 
decât mulţi Ardeleni, nu-i mai putin adevărat că Asociatiunea 
literară Transilvană a adoptat o ortografie a ei şi că ea s'a 
îndatorat a-şi pune toate silintele ca s'o introducă în toată 
națiunea română de dincolo de munţi, fără de a luă câtusi 
de putin seama de partea cea mare a naţiunei române, adică 
de locuitorii Principatelor. Prin modul acesta, vom ajunge a 
avea una sau mai multe ortografii la noi, dar toate diferite 
de cea de dincolo; şi poate cu timpul vom aveă o limbă ro- 
mânească la „noi, şi alta dincolo. Acest straniu rezultat este 
foarte probabil, dacă nu se vor luă măsuri serioase pentru 
a-l preîntimpină; căci negreşit chiar astăzi puţini vor fi acei 
Români din Principate cari vor înţelege cu înlesnire unele 
fraze ce se pronuntau fără nici o temere de ridicol, în adu- 
narea dela Braşov. Spre exemplu, auziai oratori zicând: «/n 
«xatari cercustări momentoase debue să defigem oficielatelor 
etc...» ; ceiace se traduce pe româneşte: «/n atari sau în astfel 
«de împrejurări grele trebuie să hotărâm dregătoriilor etc...» 
Dacă vom merge tot asà, apoi negreşit vom ajunge ca, peste 
cincizeci de ani cel mult, Românii de dincolo şi de dincoace 
e Carpaţi să se înțeleagă între sine aşă de puţin cât şi Spa- 
niolii cu Portughezii. 

De câte ori se prezintă ocaziunea, noi ne simţim o datorie 
de a atrage luarea aminte a tuturor literatilor noştri asupra 
acestei dezbinäri naţionale pe care ei însăşi cu imprudenfa o 
pregătesc. Fie-ne dar iertat a spune acestea chiar în faţa ace- 

lora cari au adoptat cu entuziasm erudita ortografie, zisă eti- 
mologică a respectabilului canonic T. Cipariu, si căruia nu 
i-am găsi poate aşă multe neajunsuri, dacă ingeniosul ei autor 
ar fi izbutit să-şi scrie cu dânsa numele său propriu, astfel 
in cât să nu-l citească unii inap şi alţii Minap; unii Hinapis si 
alţii Tiınapis; ci toţi cu totul, Cipariu, precum se poate scrie şi 
citi cu toate ortografiile inventate şi uzitate până acum în 
țările româneşti, osebit numai de a d-sale. 

Inchieindu-se cu aşa trist succes discutiunea asupra ortogra- 
fiei, d-l protopop loan Petric citi o mică dizertatiune asupra 
creşterii vermilor de mătase şi asupra culturei duzilor sau 
frăgarilor (precum se zic în Ardeal), în care dovedeă câte 
foloase se poate trage dintr'această exploatare, ce din zi în 
zi dobândeşte o mai mare întindere în toate ţările române. 

Apoi, d-l loan Puşcariu citi frumosul discurs Despre im- 
portanța documentelor nobilitare ale familiilor române, pe 
care amicul nostru d-l Papiu Ilarian l-a retipărit în Zesauru 
de Monumente Istorice pentru România, (tom. |, fasc. 3, Sep- 
tembrie 1862). D. Puşcariu, bărbat laborios care ştie să unească 
îndeletnicirile sale administrative ca prefect în mai multe ți- 
nuturi române din Transilvania d'a rândul, cu cercetări is- | 
torice pline de un interes naţional, a reuşit a desgropă no- 
bleţa naţiunii române chiar şi din colibele foştilor iobagi dela 
Făgăraş şi din valea Hațegului; domnia lui fine un catalog 
sau album, în care stau înscrise toate actele vechi ce a pu- 
tut căpătă până acum şi aşteaptă completarea acestei lucrări, 
spre a da publicului un bogat seceriş de documente vechi 
din cele mai importante. Introducerea la această lucrare, scrisă 
într'un stil elegant şi colorat, a fost citită de domnia lui dina- 
intea unui public, care a primit-o cu aplauze adesea repetite 
şi totdeauna bine meritate. ` 

In fine, d-l G. Barit a închis şi astă dată şedinţa, citind 
discursul săi: Despre artele frumoase cu aplicarea lor la 
cerințele poporului românesc. N-avem decât sincere laude a 
da acestei interesante disertatiuni, care pe lângă multe con- 
sideratiuni pline de gust şi de adevăr, da şi explicarea con- 

certelor nationale ce se tinurä dupe amiazi, în acele trei zile 
solemne, precum oratiunea “d-lui Bariț din ajun dase expli- 
care asupra expozitiunii din Braşov. Astfel ştiinţe, literatură, 
arte si industrie, toate ramurile productiunii spiritului naţio- 
nal, îşi avură locul lor în acea sărbare intelectuală a na- 
țiunii. 

A treia şi ultimă şedinţă, fără de a fi tratat cestiuni de 
interes foarte întins, fu însă, fără îndoială, cea mai intere- 
santă şi cea mai roditoare în rezultate bune; într însa a fost 
vorba de a discută raporturile comisiunilor numite, cu două 
zile înainte, spre a verifică socotelile din trecut şi a deter- 
mină cheltuelile pentru viitor. Aci, din mai multe cestiuni de 
amănunte, se ridicară desbateri serioase, vii, animate, la care 
multi membri din adunare luară parte cu interes. Nu mai eră 
o gloată sgomotoasă de aprobatori ai oracolelor venite din 
capul sălei; ci un consiliu de bărbaţi cugetători, cari îşi com- 
binau ideile şi părerile în modul cel mai profitabil pentru sco- 
pul ce'şi propune Asociatiunea. In ziua cea din urmă, for- 
mele unei adunări deliberative se statornicise în adunarea 
dela Braşov, si este de observat că progresiunea mersese 
„crescând în cele trei şedinţe consecutive. Dela aclamările en- 
tuziaste ale zilei d'intâi pânä-la minufioasele discutiuni-ale 
ultimei şedinţe, adunarea trecuse prin desbaterea cestiunii 
ortografice, în care libertatea de opiniuni a membrilor fusese 
în crâncenă luptă cu apăsarea comitetului dirigent. Astfel se 
formează naţiunile la viaţa reprezentativă. Românul mai cu 
deosebire, bogat în sămânță de vorbă si nu lesne înduple- 
cat la ce-i spune ori cine, învaţă foarte uşor, meseria parla-. 
mentară. Chiar în adunarea literară dela Braşov, simţeai inima 
românească crescând din zi în zi în peptul fiecăruia. 

Punctul întâi de discutiune, în şedinţa din 50/, iulie, fu de 
a şti dacă se pot bucură de drepturi şi de titluri, acei membri 
cari n au îndeplinit cu totul conditiunile statutelor Asociatiunii, 
intru ceeace priveşte admisiunea şi clasificarea lor. După acele 
statute, membrii sunt de patru feluri: fundatori sunt acei 

cari depun la Asociatiune, odată, cel putin o sumă de 200 

florini austriaci (vre-o 34 de galbeni); ordinari sunt aceia cari 
de sineşi se înscriu şi depun la unul din colectorii Asocia- 
țiunii, sau odată pentru totdeauna, un capital ce aduce un 
venit de Ə florini, sau pe fiecare an taxa de 5 florini (nici 
un galben întreg); corespondenți sânt aceia cari înscriindu-se, 
se vor denumi prin adunarea generală în urma propunerii pre- 
şedintelui, a comitetului sau şi prin moţiunea vreunui membru . 
ordinar ; în fine, onorari sunt aceia cari se denumesc de a- 
dunarea generală pe temeiul dovedit al capacităţii, înaltei po- 
zitiuni şi altor merite personale ale lor; aceştia: sunt liberi de 
orice contributiune. i 

Cu aşa condițiuni lesnicioase s'ar crede că un mare număr ` 
de Români din Principate ar fi prenumärati cel putin printre 
membri ordinari. Cu toate acestea, tabelul de membri, rân- | 
duiti după ţinuturi, ce se prezintă adunării, eră cu totul în 
defavoarea noastră. Trebue să mărturisim pe de altă parte, 
că fundarea, scopul şi destinele Asociaţiunei erau foarte putin 
cunoscute în Principate ; dar sperăm că publicitatea şi timpul 
vor läti iute în inimele Românilor, dorinţa de a încurajă şi 
de a susţine tendintile şi faptele folositoare ale Asociatiunei 
literare din Ardeal. Tabelul mai sus pomenit este într'asfel:. 














Braşovul . ... cu 49 voturi Făgăraşul . . .. cu 21 voturi 
BAIL. e . » 45 >» Vienā az ii > I8 > 
Belgradul. ... » 34 » Ungaria . . E » 99 > 
SE... » PSS Banatul . CONS 
Sasreghinul. . . » 20 » Bucovina . ay 8 
Moldavia ...... . cu 9 voturi 
România. ss: se ai IR 


Numai patrusprezece membri în Principate, şi chiar aceia 
mai toţi onorari, aceasta s'ar putea privi ca o nepăsare din 
partea noastră, pentru mişcarea civilizätoare şi naţională a 
fraţilor noştri de peste munţi, dacă publicul nostru, încunoş- 
tiințat acum mai mult despre existenţa şi activitatea Asocia- 
{iunii Transilvănene, n'ar veni pe viitor să le sprijine prin 
subscrieri numeroase. Revista Română, care şi-a luat drept 
țintă, răspândirea luminilor printre Români, înfrăţirea generală 

a naţiunii, cel putin pe câmpul erudiţiunii şi al bunului gust 
literar şi artistic, precum şi sprijinirea oricărei idei salutarie 
pentru propăşirea naţională şi intelectuală, Revista Română, 
zicem, se simte datoare a invită pe toţi cei cari au cătuşi de 
puţină încredere în tendinţele ei, de a luă parte la mişcarea 
literară şi progresistă a fraţilor de peste munţi şi de a se în- 
scrie printre contribuitorii ei. Numai cu acest mod, Românii 
de dincolo, văzând că consângenii lor din Principate nu sunt 
cu totul indeferenti la aspiratiunile ce'i frământă, şi la fapte 
bune ce ei întreprind, vor cuteză atunci mai cu anevointä a 
apucă, ei de sineşi şi izolaţi, căi nestrăbătute, în care natiu- 
nea întreagă nu-i va însoţi. Numai cu acest mod vom între- 
ține şi vom întări «acel spirit al naţiunii, acel geniu român,» 
de care a vorbit venerabilul părinte Cipariu, şi care va tinde 
«aripile sale preste toţi fiii lui Traian, şi-i va ţine legaţi întru 
«legăturile păcii, frätiei şi unităţii nationale !» 

Dar vorbiam de discutiunile şedinţei a treia dela Braşov. 
Una din cestiunile cele mai desbătute a fost împărţirea aju- 
toarelor pe la tinerii studenţi de prin Facultăţi, pentru cari, 
pe de o parte Asociatiunea destinase un fond, iar pe de cealaltă, 
se fac în public numeroase colecte, adunate şi distribuite de 
comitete locale. Mulţi au opinat pentru desfiinţarea comite- 
telor şi întrunirea tutulor colectelor în casa Asociatiunii; mai 
multi încă pentru libera împărţire a generozitätilor publice 
către junii studioşi. In toate aceste discutiuni d-nii Vicentiu 
Babeş şi loan Puşcariu s'au distins mai cu deosebire, prin 
soliditatea ideilor susţinute, prin inlesnirea şi puterea elocu- 
țiunii, prin curtenia formelor adevărat demne de un parlament. 
D-l Puşcariu, deşi în statul lesne alarmat şi bănuitor al Aus- 
triei, nu sa ferit chiar de a manifestă dorinţa ca pe viitor 
adunarea să se conforme, cel puţin întru formarea budge- 
telor sale, cu adunările deliberative politice. DI. Laurian, care 
a luat de mai multe ori cuvântul, a fost răsplătit prin res- 
pectul şi aprobatiunea ce publicul a acordat ziselor sale, de 
amarnica împotrivire ce întâmpinase, cu o zi mai "nainte, din 
partea comitetului dirigent. Apoi au mai vorbit şi d-nii Bariț, 

Axentie, dr. Ratu, Munteanu, Crainic, Visarion Roman pro- 
topop. Popazu, Găitan, Antonelli, Măcelariu, Bohätel, Andreiu 
Mureşanu, părinţii archierei Sulut şi Şaguna, etc. Luptătorii 
dela 1848, acum în mare parte, membri ai oficiolatelor sau 
dregătoriilor cesaro-crăeşti, precum şi junii asupra cărora se 
întemeiază viitorul mai depărtat al naţiunii, se încercau la 
lupta cuvântului pentru materii de o mică îesemnătate, aş- 
teptând poate alte cestiuni mai grave, mai vitale pentru soarta 
poporului român. | | | 


In fine ca să rezumäm aceste desbateri, vom mentionà aci 
principalii articoli coprinşi în budgetul propus. Micşorimea 
sumelor să nu mire pe nimeni; banii au totdauna o valoare 
relativă şi poate, ceeace nu s'ar face în unele locuri cu mii, 
se face aiurea cu zecimi. Sărăcia nu este nici vină, nici ruşine, 
când faptele săracului sunt bune; dar ruşinea şi vina mare 
e a aceluia care are mult şi nu face nimic bun şi temeinic. 

Cheltuielile propuse de comisiunea anume însărcinată cu 
aceasta n'a depăşit o sumă de 3.000 fiorini, şi cu toate însă 
că într însele erau prevăzute şi provăzute «cu inimoasă dărnicie» 
toate cele ce puteă să dea ajutor şi înaintare neamului ro- 
mânesc. Pentru sineşi, pentru cancelaria sa, şi pentru ale sale 
tipăriri, Asociatiunea nu păstrase mai mult de vreo 300 or 
400 fioriri; dar ea distribuiă în stipendii la studenţii de tot 
felul, peste 1400 florini; pentru tipäriri de cărţi istorice şi 
didactice, consacră iarăşi o sumă destul de însemnată; apoi 
acordă şi premie naţionale, dintre care c^] mai important eră 
cel de 50 galbeni oferit poetului braşovean Andrei Mureşanu ; 
în fine pentru artişti, pentru industriaşi, pentru agricultori, 
întrun cuvânt pentru cei mai de căpetenie părtaşi ai expozi- 
țiunii, ea asemeni crease câteva premie de câte 100, 60, 55 
şi 25 fiorini. In articolii 13 şi 14 ai proiectului comisiunii se 
propuneă a se împărţi 100 fiorini membrilor comitetului pentru 
dislocările lor şi 100 fiorini ca onorar anual al secretarului 
secundar. 

Insă aceste două propuneri s'au refuzat de către adunare; 
acolo toţi lucrează de patriotism, şi patriotismul lor e încă 

destul de tânăr, ca să-i facă a lucră cu activitatate şi chiar 
fără de salarii. Din ceilalţi articoli încă se vedeà că, în pro- 
porţiuni mici, toate trebuintele naţiunii au fost prevăzute: 
resplătiri şi incurajäri la cei ce s'au distins în vreo lucrare; 
premii pentru a înlesni dezvoltarea unor ramure folositoare, 
atât în cultura intelectuală cât şi în cea materială! Ajutoare 
la junimea studioasă spre a se puteà susţine pe băncile şcoalei; 
răspândire a publicatiunilor de un folos practic şi moralizător 
pentru naţiune ; toate şi-au găsit locul în acest mic budget, 
pentru care nouă ne-ar fi trebuit poate milioane fără ca să 
fi asigurat un rezultat mai bun. | 

Adunarea decise încă împărţirea ei în trei secţiuni: filolo- 
gică, istorică şi fizico-naturală. Fiecare membru se poate în- 
scrie pentru ceea în care voieşte să figureze, şi îndată ce sec- 
tiunile se vor întocmi, se vor începe şi lucrările fiecăria în 
parte. Se mai vorbi şi despre prețuirea şi vânzarea cu lici- 
tatiune a obiectelor din Expoziţiune, pentru care se şi denumi 
o comisiune; şi se hotărî ca viitoarea seziune a Asociatiunii, 
adică a treia, să se ţină la Blaj, cu începere din ziua de 22 
lulie, stil vechiu, anul 1863, ziua lunii după sf. prooroc llie, 
când şi tinerii de prin Facultăţi vor puteă azistă, având cur- 
surile şi examenile lor sfârşite. 

Ultimul incident al şedinţei fu denumirea mai multor membri 
onorari. D. Bariț, rememorând relatiunile de comerţ şi de 
afaceri ce Ardealul şi mai cu seamă Braşovul întreţine cu 
Principatele, conchise prin a propuue de membri pe câţiva băr- 
baţi de dincoace de munţi şi anume pe d. C. A. Roseti (oare 
ca staroste de negutfätori din Bucureşti?) ; apoi încă şi pe 
d-nii G. Sion şi N. lonescu, pe junele Gr. N. Manu, carele, 
în tot cursul şedinţelor, luase note stenografice, şi pe sub- 
scrisul, toţi aceştia acolo prezenţi. Părintele canonic T. Cipariu, 
tăcându'mi onoare dea mă propune şi domnia-sa, mai adaose 
pe d. Cogălniceanul, calificat de Demostene al Românilor, 
pe preotul evangelic Achner şi pe geograful Bieltz, autorul 
unei însemnate cărţi statistice asupra Transilvaniei; dar când 
fu apoi tot părintele Cipariu să mai propună şi pe câţiva în- 

vätati maghiari, şi mai cu seamă pe d-nii Finali, comitele 
Miho şi Varady din Hunedioară, mai multe glasuri de desa- 
probare se auziră. In sgomotul ce se făcu, venerabilul mitro- 
polit Sulut luă cuvântul şi, cu gravitatea ce-i dau vârsta si 
meritele sale patriotice, aduse aminte Românilor ce erau de 
faţă «că națiunea română are şi trebuie să aibă inimă mare; 
«că trebuie să arate că ştie a pretui orice merite, fie chiar 
«şi la inimicii săi şi să dovedească, chiar prin mărinimia sa, 
«că, fiind tare şi puternică prin sineşi, prin dreptul său, ea 
«mare a se teme de cei cari o atacă pe nedreptate». * 

Aceste demne şi frumoase cuvinte, însoţite cu mii de a- 
plauze, terminară incidentul amenintätor. D. Vasici propuse 
încă pe d.dr. Kratky, directorul gimnaziului din Sibiiu, şi în 
fine se luă hotărârea preventivă ca, pe viitor, propunerile de 
membri onorari să se facă mai întâi dinaintea unei comisiuni 
examinatoare care va decide dacă se pot obşti în adunarea 
generală, spre a înlătură orice întâmplare supărătoare. D. 
Sion mulţumi pentru a sa denumire şi luă îndatorire de a 
sprijini scopul Asociaţiunii din toate puterile sale, printre com- 
patriotii săi din Principatele Dunărene. De toate părţile i se 
răspunse prin aplauze şi aclamări. 

Publicul eră acum tot în picioare, gata a dă sfârşit acestei 
ultime şedinţe care se prelungise în curs de opt ore; atunci 
preşedintele, înălţând glasul, rosti aceste cuvinte : 

«Din toate câte se petrecuseră până acum, am văzut spre cea mai 
mare mângâiere, cum că Asociaţiunea noastră nu numai că nu o ame- 
ninţă nici un pericul de nici o parte, dar din contră sunt cele mai bune 
auspicie că va prosperă încă şi mai mult în viitor. Încât pentru programa 
de acum, nu pot zice alta decât că s'a împlinit după câta conces timpul 
cel scurt; avem însă prospectele cele mai bune că altă dată va fi şi mai 
bine. Putem speră cu securitate că presupunerile noastre nu ne vor înşelă, 
dacă credem cum că armonia şi buna înţelegere creşte şi se întăreşte 
din zi în zi şi tot mai tare. Deà Dumnezeu să fie pace în lume, că sub 
sgomotul armelor nu poate înaintă nimica, prin urmare nici întreprin- 
derea noastră. Să ne rugăm dar lui Dumnezeu pentru pacea lumii şi 
bună starea înălţatului Împărat, că Lui avem a mulţumi aprobarea Aso- 


ciatiunii noastre, că El a fost bun de a făcut cu putinţă înfiinţarea ei. 
Aşa Tatăl să fie cu noi cu toţii; să reverse preste noi, fii săi, lumina 

adevărului, ca aşa să producă o naţiune sănătoasă şi plină de virtute. 
Amin !» 

După această binecuvântare, chorul junilor întonă un imn 
naţional, şi apoi tot publicul se răsipi făgăduindu-şi succes. 
bun la întâlnirea din anul viitor dela Blaj. 

Astfel se petrecură cele trei zile de sărbătoare naţională 
ale adunării din Braşov. Marturi la fața locului, noi am expus 
aci, cu exactitudine şi cu sinceritate, faptele care ne-au im- 
presionat mai viu şi nu ne-am. sfiit a reprobà pe acele ce ni 
sau părut nepotrivite, precum am şi lăudat cu bucurie pe 
cele demne de admiratiunea tuturor. În adevăr, cât despre 
noi, nu înţelegem altă critică decât pe cea dreaptă, nepărti- 
nitoare, nefätäritä : “dacă părerea noastră va fi justă şi dacă 
viersul nostru va fi convingător, atunci culpeşul îşi va simţi 
vina şi se va îndreptă; iar dacă aceste cualitäti ne vor lipsi, 
atunci cel puţin ne rămâne mângâierea, că nu am minţit 
conştiinţei noastre, afumând cu miresme prefăcute nişte idoli 
amăgitori. 

Pentru aceea, inchiäind acum expunerea amänuntimelor din 
adunarea dela Braşov, trebue să recunoaştem că scopul, fap- 
tele şi tendentele Asociaţiunii literare transilvane, sunt în ge- 
neral demne de a îi susținute şi imbrätisate de tot poporul 
român, ca, prin acest mijloc, cercul lor să se läteascä şi să 
profite tuturor Românilor în de obşte; apoi iar, fundatorilor 
ei, națiunea le este mult datoare. Părintelui episcop Şaguna, 
mai în deosebi, carele a sprijinit proiectul pe lângă curtea 
imperială din Viena şi căruia singur s'a încredinţat de acolo 
executarea lui poporul ardelean are de ce să-i fie mult recu- 
noscător ; deşi preasfintia sa, crescut departe de sânul ro- 
mânimii, nu poate să-i întinză amorul naţional preste toată 
poporimea română, fără distinctiune de eparchie şi de guvern: 
deşi credinţa naţională a preasfintiei sale se întemeiază mai 
mult pe curtea stăpânitoare din Viena, decât pe elementul 
vital al înfrăţirii nationale a Românilor ; deşi speranţele prea- 
sfinţiei sale nu se arată a merge mai departe decât la o pa- 
cinică conlocuire a Românilor suditi cu celelalte naţiuni ală- 

turate, sub scutul tutelar al Bunului Împărat, preasfintia sa 
totuşi a dobândit drepturi la multumirea Românilor de peste 
munţi prin mai multe fapte anterioare şi mai ales prin aju- 
torul ce a dat la crearea şi la libera desvoltare a Asociaţiunii. 

Domnului G. Bariț asemeni, concetätenii săi de peste munţi 
şi în general toţi oaspeţii frumoasei sărbători din trecutul 
Iulie, îi vor păstră vecinic o bună mulţumire, o amintire -re- 
cunoscătoare ; în adevăr, se poate zice că domnialui a fost 
principalul instigator şi chiar executorul neobosit al tuturor 
serbărilor naţionale ce s'au întrunit în vara aceasta la Braşov. 
Secretar primar al Asociatiunii literare, dispunător al Expozi- 
țiunii, preocupat cu bună primirea tutulor, domnieisale trebue 
să mulţumim pentru acel farmec sărbătoresc, pentru acel jū- 
bileu naţional, în care toţi locuitorii şi oaspeţii dela Braşov 
au trăit în timpul tustrelelor zile solemne. 

Şi în fine, tutulor Românilor din Ardeal, din Ungaria, din 
Banat, din Bucovina trebue neapărat să le recunoaştem un 
merit însemnat: acela de a lucră de sineşi, fără câtuşi de 
puţin ajutor din partea guvernului local şi chiar adesea în 
contra dorințelor acelui guvern. Astfel, Asociaţiunea literară, 
Expozitiunea naţională, sărbătoarea întreagă din Braşov, şi 
apoi, — în cercul mai larg al zilnicilor ocupatiuni morale, po- 
litice şi industriale, — toate întreprinderile profitabile ţărei şi 
naţiunei, toate acestea se fac însăşi de către naţiune, fără 
îndemnul şi fără sacrificii din partea autorităţilor stăpânitoare. 
Acest fapt, aşa de puţin uzitat la noi în Principate, merită o 
deosebită luare aminte ; el dovedeşte că lenevirea Românului, 
-ce tinde a deveni proverbială la noi, nu provine dintro a- 
patie firească a caracterului său, ci numai dintr un rău obi- 
ceiu contractat, de a se descărcă tot omul de orice sacrificiu, 
lăsându-le în sarcina stăpânirii. Lipsească bunăvoința din 
partea aceştia, atunci Românul, văzându-se lăsat fără sprijin 
în voia întâmplării, îşi ia inima în dinţi şi pasă la muncă. 
La noi, guvernul n'a cutezat încă să decline omnipotenta sa 
de a face tot ce e bine, tot ce e folositor pentru ţară; de 
aceea şi națiunea, cu braţele încrucişate, aşteaptă tot dela 

guvern; de aceea si progresul merge încet, impedicatfiind de lipsa 
de mijloace a guvernului şi de nepăsarea trândavă a raţiunii. 

Dar să ne întoarcem încă pentru un minut în sânul ră- 
coros al munţilor Bârsei, spre a.ne luă dela dânşii ziua bună, 
adresând o salutare voioasă acelor amabile copile române 
care au dezmerdat adunarea Românilor, cu dulcile lor cântări. 
Să arătăm mai 'nainte de toate admiraţiunea noastră către 
juna artistă Eliza Circa, care ştie cu atâta talent şi graţie a 
mânui vioara, un instrument aşa de rebel sexului frumos; 
să salutăm încă şi pe tinerile pianiste care şi-au câştigat apro- 
barea numerosului public adunat “împrejurul lor; să mul- 
tumim corului de tineri studenţi şi de fete, care au intonat 
adeseori rugi şi imnuri nationale pentru infrätirea şi prospe- 
ritatea poporului român. Partea ce au luat toți aceşti juni 
cântători la serbarea naţională din Braşov” a fost aceea cu 
care odinioară junii efebi şi fecioarele din poetica Atenă se 
amestecau în festivitățile solemne ale templului Minervei. Şi 
într'adevăr, prin corul tinerelor cântătoare, se zäreau sub po- 
doaba virginalä a unei cununi de flori sau de frunze, şi sub 
cutele largi ale veşmintelor albe, de acele chipuri clasice, re- 
gulate, gingaşe şi încântătoare, de acele porturi mlădioase şi 
märete ca ale fecioarelor ce împodobesc sculpturile neperi- 
toare, săpate de Fidias pe marmora Partenonului. 

În sfârşit, ca să lăsăm pe cititorul nostru sub impresiunea de 
patriotizm călduros şi de idei plăcute ce a întipărit în inima 
tuturor celor de faţă, întrunirea dela Braşov, vom reproduce 
aici ultima strofă dintr'o poezie asupra sărbătorilor de acolo, 
în care junele poet ardelean, d. Ar. Densuşianu a semănat mai 
mult. d'o idee frumoasă, mai mult d'o expresiune fericită: 


O  trecurăţi iute, zile fericite, 
Zile dulci de aur şi de suveniri, 
Voi, momente suave şi de mult dorite 
Inimei române, candide-n simtiri ! 1) 
Bucureşti. 1862. Tipărit în Revista Română, tom. Il. 


1) Suveniri dela Braşov, din 28-30 lulie 1862, în Foaia pentru minte, 
inimă şi literatură. No. 30, 1 August 1862. 

RAPORT ASUPRA ORGANIZATIUNII CE AR FI SÄ SE DEA 
ÎNVĂŢĂMÂNTULUI SECUNDAR ÎN ROMÂNIA, PREZENTAT CONSILIULUI 
GENERAL DE INSTRUCTIUNE PUBLICĂ, ÎN SESIUNEA 
LUI DIN ANUL 1865. 





La deschiderea primei sesiuni a Consiliului general de Instructiune pu- 
blică, din care d. Odobescu făceà parte ca delegat al Consiliului de Stat, 
Ministerul Justiției, Cultelor si Instructiunei publice, adresase Consiliului 
general un sir de propuneri, între care erau, coprinse si următoarele idei, 
atingătoare de învăţământul secundar : 

. «O greşită directiune pare a fi luat învăţământul nostru gimnazial. El 
s'a socotit de completare a educatiunii, în loc de a fi considerat numai 
ca mijloc de trecere la învățământul superior. Această greşită directiune 
a făcut şi din Gimnaziile noastre, pepiniere de candidaţi la funcțiuni. 

«Noua lege a şcoalelor, prin art. 199—219, prevăzând înfiinţarea de 
şcoale reale, ne dă, domnii mei, mijloace de a împuţină pe viitor răul 
ce constatarăm. 

«Consiliul permanent a elaborat proecte de programe‘pentru o parte 
din şcoalele secundare. Conform art. 29 din legea şcoalelor, d-nii dele- 
gati ai Consiliului permanent vă vor dă, în privinţa acestora, toate lă- 
muririle, şi astfel îmbunătățirile ce proectele în cestiune vor primi din 
dezbaterile d-voastră, ne vor permite a le aplică îndată în şcoale». 


Comisiunea însărcinată cu examinarea propunerilor d-lui 
Ministru al Instructiunei publice, relative la invätämântul se- 
cundar, care propuneri sunt coprinse sub rubrica a Il-a, în 
discursul d-sale la deschiderea sesiunii actuale a Consiliului 
general al Instructiunei, adunându-se în mai multe şedinţe ; 
având în vedere articolii legii asupra Instrucțiunii din 25 
Noembre 1864, atingătoare de această parte a învăţămân- 
tului, precum şi procesele-verbale ale Consiliului permanent, 

adică unul din 17 Iulie, două din 21 Iulie, unul din 10 Au- 
gust 1867 şi altul fără dată relativ la şcoalele secundare de 
fete ; a deliberat asupra acestor materii şi-şi rezumă astfel 
opiniunile sale : 

Din cuvintele sus-mentionate ale d-lui ministru rezultă că 
două cestiuni sunt mai ales puse în examinarea Consiliului 
general, adică, pe de o parte: 

1. Directiunea ce este a se dă învăţământului secundar, 
prin gimnazii, şcoale reale, profesionale, etc. De altă parte: 

2. Examinarea proiectelor de programe ce Consiliul per- 
manent a elaborat pentru o parte din şcoalele secundare. 

Luând în deliberare prima cestiune, comisiunea s'a simţit 
fericită de a găsi exprimate în cuvintele d-lui ministru, chiar 
ideile de care toţi membrii ei sunt pätrunsi, şi a căutat, fi- 
nându-se în marginele prescrise de lege, a propune, intrun 
mod general, mijloacele ce ea socoteşte a fi mai nimerite 
spre a ajunge la scopul de toţi dorit. 

Mai nainte de toate, făcând o nomenclatură a tuturor ins- 
titutelor de învăţământ public secundar, prescrise de noua 
lege a Instrucțiunii, — şi din care unele se află de acum 
existente, iar celelalte sunt încă de înfiinţat, — ea a constatat 
că ele se pot clasifică în şease specii diferite, unele subimpärtite 
în mai multe ramure şi graduri, şi anume: 

|. Licee, în număr de 9 şi Gimnazie 3T. (Art. 93 al legii). 

II. Scoale reale, fără număr determinat. (Art. 199, 200). 

III. Scoale secundare de fete, 8 la număr. (Art. 184). 

IV. Scoale profesionale: de agricultură cu ferme-model, 3, 
(Art. 207), de industrie, 7, (Art. 208), de comerciu 7, (Art. 214). 
V. Seminarie : de gradul Í, 7, şi al II-lea, 2. (Art. 224). 
VI. Scoale de moase, de două graduri. (Art. 220, 221). 

Intre aceste diferite specii de scoale sunt unele, şi anume, 
cele coprinse sub n-ele IV, V şi VI, al căror scop şi ten- 
dente sunt chiar însemnate prin numirile ce ele port, fiind 
create pentru formare de bărbaţi sau femei cu profesiuni 
bine specificate, adică: preoţi, agronomi, industriaşi, comer- 
cianti şi moase. 

Legea determină conditiunile sub care aceste scoale tre- 
buiesc să funcționeze, şi numai examinarea programelor ce 
li s'ar face ar puteà să înlesnească Consiliului general, mij- 
loacele de a da instrucţiunii ce se predă într'insele o direc- 
fiune mai potrivită cu scopul la care tind. 

In momentul de faţă s'au prezentat comisiunii, prin pro- 
cesul verbal al onorabilului Consiliu permanent din 21 Julie 
1865, numai programa Seminarielor, şi despre aceea se va 
vorbi la locul său. | | 

Comisiunea şi-a tintit toată luarea aminte asupra direc- 
țiunii ce ea crede că ar trebui dată învățământului, în cele 
două specii de şcoale însemnate sub n-ele I si Il, adică, pe 
de o parte, Liceelor şi Gimnazielor, pe de alta, Scoalelor 
reale. 

Plecând din puntul de vedere că învăţământul secundar, 
spre a fi astăzi complet într'o ţară, trebuie să aibă un ca- 
racter îndoit, adică a fi socotit, întranele scoale, ca un 
studiu intermeziar între clasele primare şi Facultăți; iar în- 
tr'altele, ca un complement suficient al instrucţiunii elemen- 
tare, comisiunea socoteşte de cel mai neapărat folos ca acestei 
părţi a instrucţiunii publice să se deă, la noi, două directiuni 
pe care, spre a nu le numi contrarii, le vom arătă ca mer- 
gând paralel. Aceste două tendente sunt caracterizate prin 
denumirile generice de studii clasice şi studii reale sau practice. 

Fie-ne iertat, mai nainte de a intră în caracterizarea mai 
amănunţită a acestor studii, diverse nu prin natura ci prin 
tendentele lor, şi mai nainte de a schiţă măsurile principale 
de executat spre a realizà coexistarea acestor două. tendente 
în şcoalele noastre secundare, fie-ne, zicem, iertat de a relată 
aci câteva cuvinte foarte însemnate ale unui bărbat ce este 
prenumărat printre somitätile instrucţiunii în Francia, şi tot 
de-odată printre cei mai călduroşi apărători ai drepturilor 
Românilor, ale d-lui Saint-Marc Girardin. Domnia-sa zice : 

«In orice discutiune sunt oameni exagerati. In ochii uma- 
«niştilor (în sensul ce se da odinioară studiilor de Zmanioare, 
«în vechiul nostru colegiu de la St Sava), scăpare nu este 

«afară din studiile clasice. In ochii realiştilor, acesta e nu- 
«mele partizanilor studiilor uzuale, scăpare nu este afară din 
«aceste studii. Cât despre mine socotesc că un popor care 
«azi ar aveă pentru educarea sa, numai şcoale clasice, sau 
«numai şcoale reale, ar fi un popor foarte rău educat. De 
«vreme ce educatiunea trebuie să se repoarte asupra profe- 
«siunii ce fiecare om va imbrätisà mai târziu un asemenea 
«popor, având numai un singur fel de educatiune, ar aveà 
«numai o singură profesiune. Acela ar fi un popor compus 
«numai de învăţaţi, sau numai de industriaşi. Societatea însă 
«nu poate să meargă într'astfel; ei:îi trebuie, spre a-şi în- 
«deplini scopul, să-şi desvolte activitatea în toate sensurile; 
«îi trebuie industriaşi, agricultori, negutätori, muncitori; dar 
«îi trebuie şi învăţaţi. La un popor de învăţaţi, maşina so- 
«cietätii s'ar opri în loc; la un popor de industriaşi, însăşi 
«civilizatiunea ar rămâne nemişcată. Pentru un popor, invä- 
«ţaţii sunt tot aşa de trebuincioşi ca şi magistraţii. Ştiinţele 
«şi cei ce le cultivă îi sunt tot aşa de trebuitori ca şi ma- 
«şinele...» 

Acestor elocuente cuvinte, comisiunea nu crede necesar se 
mai adauge ceva spre:a dovedi imperioasa trebuintä ce este 
pentru o naţiune care voieşte să trăiască din viaţa civiliza- 
țiunii, de a împărţi scoalele sale secundare, adică acele şcoale 
in care omul dobândeşte mai ales cunoştinţele ce întreţin 
viața socială, în două categorii distincte, având fiecare scopul 
său curat determinat, şi a creă astfel, în sânu-i, o activitate 
felurit dezvoltată, o diversitate spornică în rezultatele multiple 
şi fericite. 

«La un popor», zice eminentul publicist Emile de Girardin, 
în cartea sa asupra instrucţiunii publice, «la un popor al cărui 
«spirit a ajuns să nu mai admită nici o idee de privilegii moş- 
«tenite, instrucţiunea nu poate rămâneă ca în timpii când 
«averile erau monopolizate, carierele obligatorii, vocatiunile 
«silnicite, când unele clase erau privilegiate cu paguba celor- 
«lalte ; atunci instrucțiunea nu mai poate fi uniformă, ci trebuie 
«să varieze după diversitatea profesiunilor ; ea nu mai poate 

«fi cu totul clasică, ci trebuie să devină: şi profesională ; căci 
«cu cât mai mult averile se vor subimpärti, cu atâta mai 
«mult specializarea instrucţiunii va deveni riguros obligatorie». 

La noi legea cea nouă a instrucţiunii ofere toate înlesnirile 
spre a se pune în practică aceste idei salutarii, pe care se 
bazează astăzi sistema cea mai logică şi cea mai lăudată de 
învăţământ secundar. Mentinând şi desvoltând, pe de o parte, 
Gimnaziele ; iară, pe de altă parte, lăsând toată latitudinea 
pentru crearea de Scoale reale, ea deschide o cale înduoită 
pe care comisiunea crede că trebuie, fără sfieală, să pornim 
de îndată instrucţiunea noastră de gradul al doilea. 

Aşa dar, datoria ce mai rămâne deocamdată, acesteia de 
împlinit, spre a completă ceeace legea prevede, este de a 
cercă să caracterizeze intrun mod mai lămurit acele două 
tendente, aplicate la învăţământul ce ne ocupă, spre a sta- 
tornici, intr'astfel, bazele generale pe care în urmă au să se 
întemeieze corpurile administrătoare ale instrucţiunii publice, 
ca să pregătească pentru acele şcoale programele de studiu, 
proiectele de metoade pedagogice ce ar fi de inaugurat în- 
tr însele. | 

Si mai nainte de toate, comisiunea socoteste de neapärat 
a constată că, din diversificarea studiilor în ramurile gemene 
ale instrucţiunii secundare, se poate câştigă un mare folos: 
acela de a se consolidă foarte tare, în fiecare' din ele, specia 
de învăţătură ce-i este rezervată. 

In adevăr, când într'o şcoală, scopul instruirii nu este de- 
terminat cu preciziune, când tendinţele generale ale invätä- 
țământului nu sunt toate pornite către una şi aceiaşi ţintă, 
fie chiar ca materiile predate în acea şcoală să nu fie nici 
numeroase nici împovărătoare pentru spiritul şcolarilor, totuşi 
învăţătura acolo este fără soliditate şi facultăţile celorce în- 
vatä se risipesc fără spor. Cunoştinţele dobândite, neputân- 
du-se grupă împrejurul unei idei predomnitoare, se perd cu 
mare inlesnire şi lasă numai oarecare idei nestatornice, mai 
adesea pernicioase pentru inteligenţă şi moralitate. 

Din contra, când elevul ese dintr'o şcoală în care toate stu- 

diile s'au urmat după o sistemä identică, conducătoare la un 
sfârşit comun şi niciodată perdut din vedere, toată ştiinţa câs- 
tigată rămâne înaintea lui aşa de clar lămurită, aşa de bine 
clasificată încât, la orice moment al vieţii, el se poate servi 
cu dânsa, ca zeţarul cu literile bine regulate al unei caştie de 
imprimerie. * 

Tot această specializare a studiilor pentru fiecare şcoală în 
parte, permite a se da fiecării materii de învăţământ o des- 
voltare îndestulătoare, şi a nu se sacrifică toate cunoştinţele, 
grămădite la un loc, una în dauna celorlalte. Apoi şi elevul 
unei şcoale bine specializate, condus în tot cursul invätämân- 
tului său secundar după aceeaşi sistemă de studiu, şi măn- 
ținut, în “curgere de mai multi ani, în aceeaşi ordine de idei, 
aprofundează cu înlesnire şi precât îi este de trebuintä, toate 
materiile ce se prezintă investigatiunilor sale; căci, ori cât ar 
fi de diverse acele materii, modul sub care îi vin înainte, îi 
este acum familiar şi, prin urmare, chiar dificultăţile lor îi sunt 
lesne accesibile şi lesne de învins. 

l Intemeiatä cu credință pe aceste foloase, comisiunea päseste 
la specificarea naturei scoalelor secundare, ce ea crede că e” 
bine a se intocmi, spre a face cât mai curând ca națiunea 
română sä se poată bucurà de asemenea foloase. 

Din aceste scoale, unele, adică Licee/e si Gimnaziile, vor 
reprezintà directiunea clasică si teoretică a studiilor; iar cele- 

© lalte, Scoalele reale, directiunea generalizatoare şi practică a 
învățăturilor. 

Ambele aceste specii de scoale au, cu puține deosebiri, a 
utilizà fondul comun de învățături prescris prin art. 116 al 
nouei legi de instrucțiune; însă, fiecare din ele, cu un -scop 
diferit, cu o tendință putem zice opusă. 

Pe de o parte, în Licee şi Gimnazii, ar aveă să predom- 
nească pentru ramura literară a învăţământului, tendinţa ex- 
clusiv clasică; pentru cea ştiinţifică, tendinţa teoretică. 

Pe dealtä parte, în Scoalele reale, ramura literară ar fi des- 
voltată după o tendinţă cu totul genera/izatoare, iar ramura 
Ştiinţifică, cu o aplecare pronunţată spre practică. 

a) Gimnaziile. 


Liceele, pe care comisiunea le vede cu pärere de räu figu- 
rând în lege, sub această numire nouă, pe când toată lumea 
se deprinsese la noi cu numirea foarte apropiată de Gimnazii, 
cu atât mai-mult că dânsa nu poate înţelege existenţa unei 
şcoale care, suptun nume special, ar da, ca termen de studiu, 
o parte trunchiată din învăţământul Liceului, — Liceele, zicem, 
sau mai bine Gimnaziile complete de şeapte clase, ar fi pro- 
priu zis, scoale intermediare ; ele ar servi exclusiv pentru a 
formă, prin studii clasice şi teoretice bine maturite, studenţi 
pentru Facultăţi; din ele ar eşi toţi acei tineri cărora timpul, 
mijloacele materiale şi aptitudini intelectuale mai distinse, le-ar 
fi permis a consacră şeapte ani la învățături pregătitoare, spre 
a intră în şcoalele superioare care ar completă instrucţiunea 
lor ; în ele, în fine, s'ar formă acei oameni pe care d-l Saint- 
Marc Girardin, în cuvintele mai sus citate, îi numeşte învă- 
taţii, şi-i arată aşa de trebuitori pentru progresul civilizatiunii. 

Aşa dar, pentru ca Gimnaziile noastre să poată corespunde 
“cu o misiune atât de înaltă şi de dificultoasă, comisiunea încă 
crede că nivelul general al studiilor trebuiesc înălţat într însele, 
cu mult mai presus de ce se află în momentul de față, când 
singure Gimnaziile reprezintă mai tot învăţământul secundar, 
cu variile sale tendinţe. 

Partea clasicitätii trebueste îngrijită cu multă scrupulozitate ; 
studiul limbelor latină şi elenă, considerat ca baza acestui în- 
văţământ, trebuieşte, în tot timpul defipt acestor şcoale, adân- 
cit atât sub raportul gramatical cât şi din punctul de vedere 
al literaturelor antice. Cunostintele morale, sociale şi politice 
trebuesc prezentate într'o ordine care să permită o dezvoltare 
mai amănunţită a materiilor ce ele coprind. In fine ştiinţele 
pozitive trebuesc înfăţişate din privirea teoriei, spre a putea 
servi de fundament solid studiilor ştiinţifice superioare la care 
unii din şcolari ar aveă a se consacră mai târziu, şi de exer- 
citiu temeinic al puterii rationamentului pentru cei ce vor măr- 
gini întru atâta” cunoştinţele lor ştiinţifice. 





pa 

Pusä pe astfel de cale, instrucțiunea gimnazială ar trebui 
să fie neîncetat supusă la o geloasă priveghere, spre a nu se 
coborî dela un nivel aşa de înălţat, şi a perde caracterul 
de profunditate ştiinţifică, care singur îi asigură un rezultat 
salutar; iar admiterea elevilor în sânul acestui complex de 
studii ar trebui asemenea să fie înconjurată de cele mai so- 
lide garanţii de capacitate şi de asiduitate fructuoasă, dove- 
dite în clasele primare sau la examene riguroase de ad- 
misiune. | | 

Comisiunea e dar de pärere: 

1. Că pe astfel de scară înaltă trebuesc ridicate treptat stu- 
diile exclusiv clasice şi teoretice, în toate Gimnaziile complete 
şi necomplete azi existente în ţară; 

2. Că, pentru cele ce sunt până acum începute, este de fo- 
los ca ele să se completeze, îndată ce timpul şi mijloacele vor 
permite; 

3. Că, pretutindeni unde legea prevede înființare de Licee, 
această prevedere să se realizeze la timp oportun ; - 

4. Că orice creatiune de clase inferioare ale unui Liceu să 
presupună de sineşi complectarea institutului, prin clasele su- 
perioare subsecuente, la timp oportun, fără ca un număr oare- 
care de clase de Liceu, mai mic decât cel prevăzut prin lege 
pentru Licee, să poată constitui o şcoală secundară de sineşi 
existentă şi considerată ca şcoală completă. 

Se înţelege, după cele mai sus expuse, că o asemenea şcoală 
n'ar corespunde deloc cu scopul ce sa determinat acestor 
aşezăminte de învăţământ infermeziar şi n'ar servi decât a 
croi oameni cu educaţiuni trunchiate, neposedând nici cuno- 
ştinţile practice trebuincioase în viaţa socială, nici cele teo- 
retice care introduc pe om în cercul înaltei ştiinţe. Unii ase- 
meni oameni n'ar face decât să înmulțească clasa de acum 
mult prea numeroasă a aspirantilor incapabili la lefurile din 
bugetul Statului, şi prin urmare, şcoalele care îi ar fi pro- 
dus, ar paraliză şi ar răsturnă toate bunele rezultate ce co- 
misiunea crede că se vor obţine din reorganizarea completă 
a instrucţiunii secundare. 

9%. In loc de numirea de Licee, să se restitue institutelor 
de învăţământ secundar, clasic şi teoretic, aceea foarte apro- 
piată şi unică de Gimnazii, rămânând ca, tot sub această 
numire, să se coprinză şi acele şcoale în care învăţământul 
gimnazial ar fi încă necompletat, dar a căror completare până 
la numărul de şeapte clase ar fi numai o cestiune de timp 
şi de mijloace bugetare şi didactice. 

Cu modul acesta, şcoalele secundare clasice şi teoretice ar 
rămâneă bine specificate sub o unică denumire, şi caracterul 
lor de școale intermeziare n'ar mai fi întru nimic supus la 
echivocul lăsat de lege, prin îndoita numire de Licee şi Gim- 
nazie. 


b) Scoalele reale. 


Despre Scoalele Reale s'a menţionat adesea în ţară la noi 
.mai ales în aceşti din urmă ani. Ministerul instructiunii le-a 
făcut mai totdeauna o mică parte în bugetul său; s'a si cer- 
cat a se pune în lucrare asemenea scoale, însă până acuma 
fără de succes ; în fine noua lege a ihstructiunii, prin art. 199 
si 200, vine a consacră în mod legal aceste institute si le 
definează cu termenii următori: «Şcoalele Reale au de scop 
a dă învăţătura trebuincioasă pentru exercitare a unei arte şi 
profesiuni». 

Comisiunea vede într'aceste articole ale legii o sorginte fe- 
cundă pentru luminarea naţiunii române şi pentru îndreptarea 
spiritelor doritoare de cunoştinţe, pe o cale ce de sigur va 
duce la prosperitatea materială, prin varietatea naţiunilor prac- 
tice răspândite în majoritatea poporului, şi la soliditatea în 
institutiunile ţării, prin cunoaşterea tutulor datorielor cetăţe- 
nesti. | 

«Orice guvern întemeiat pe îndoitul principiu al egalităţii 
de drepturi şi al alegerii», zice Emile de Girardin, «va fi tot 
«anarchic şi şovăind pe cât timp nu va aveă o sistemă de 
«instrucţiune care să regenereze spiritul public falsificat şi ră- 
«tăcit de eroi şi de prejudecăţi vechi; care să risipească în- 
«välmäseala de pretenţiuni ridicate prin confundarea principiului 


è 
t 











UIMNAZII ŞI SCOALE REALE 311 





«egalităţii civile cu acela al egalităţii sociale; care să stabi- 
«lească ierarchia inteligentelor ; care să formeze o cătime în- 
«semnată de oameni luminaţi, destul de numeroasă spre a 
«satisface cerinţele administratiunii municipale, juriului, ale- 
«gerilor de tot felul». 

Dintr'aceste zise se lămureşte că comisiunea a avut bine 
aminte de a nu confundă învăţământul Şcoalelor Reale cu 
acela propriu al profesiunilor ; ea, în această materie, se uneşte 
cu opiniunea lui Jules Simon, carele zice că «Școala Reală 
«trebue să fie practică, fără însă a fi specială». 

Această şcoală îşi va recrută elevii săi în clasa foarte nu- 
meroasă a cetăţenilor cari n'au nici timpul nici mijloacele, 
poate nici dorinţa de a împinge pe copiii lor până la studiile 
de Facultăţi, fără însă de a voi să facă dintr înşii simplii me- 
seriasi. Intro ţară ca a noastră, unde proprietatea cea mare, 
moşia, este menită a trăi încă timp îndelungat alături cu cea 
parcelară a săteanului, unde cunoştinţele de agricultură prac- 
tică, de negot şi de industrie agricolă, de ar fi mai răspân- 
dite ar inzeci veniturile ţării şi ale particularilor, unde instruc- 
tiunea superioară este grea de dobândit, prin numeroasele 
lipse de care ea suferă, şi unde poate chiar ea nu sar răs- 
pândi mult decât în detrimentul prosperității materiale, într'o 
asemenea ţară, zicem, noţiunile generale Si practice, cäpätate 
întrun mod leznicios şi repede, sunt, fără îndoială, cele mai 
în de obşte necesare şi poate chiar, până la un punct oare- 
care, cele mai folositoare. 

Pe aceste idei se fundează comisiunea spre a propune în- 
fiinţarea, cât mai grabnică şi mai răspândită, de Séoale Reale, 
care, stabilite fiind prin toate oraşele ţării, să formeze cetă- 
teni luminaţi şi pătrunşi de datoriile lor morale şi sociale, să 
inlezneascä exploatarea inteligentă a avutilor ce stau la noi 
sub mâna fiecăruia, părăsite sau risipite din neştiinţă şi din 
neîndemânare? 

Asemenea şcoale, într'un curs de patru, mult cinci ani, ar 
inculcă elevilor principii solide de religiune şi de morală so- 
cială, idei clare şi folositoare despre drepturile şi datoriile 

lor; le-ar prezentă tabeluri lămurite despre ramurile princi- | 
pale ale cunoştinţelor de ordine literară şi politică; le-ar dă 
noțiuni temeinice de toate stiintele pozitive, având pururea 
în vedere aplicarea lor la viața practică. 

Comisiunea, insistând mult asupra tendintilor cu totul rea- 
liste ce sunt a se da studiilor din aceste scoale, în opozitiune 
cu cele teoretice din gimnazii, crede de a sa datorie să schi- 
teze, în câteva räpezi trăsuri,’ caracterul ce-i pare de cuviinţă 
a se defige învățăturilor care vor face obiectul Scoalelor Reale. 

Totodată, recunoscând läudabila inițiativă ce onorabilul Con- 
siliu permanent a luat în acest sens, prin procesul său verbal 
din 10 August 1865, prin care propune ca Gimnaziilor ce 
sunt a se înființà prin capitalele de judeţe să se deà o direc- 
tiune cât se poate mai practică, spre a fi adevărate Scoale 
Reale, în care junii să ia cunoştinţele neapärate la diverse 
arte si meserii, ea crede că va înlesni lucrarea corpurilor che- 
mate a regulamentà aceste scoale, semnalând pê scurt prin- 
cipalele directiuni ce au a se da diverselor materii ce vor 
cômpune partea didactică a Scoalelor Reale. 

Şi mai nainte de toate, ierte-ni-se încă odată a cità câteva 
cuvinte ale d-lui Saint-Marc Girardin, în privința unor studii 
indispensabile în orice şcoală cu tendințe realiste : 

. «Dacă sunt şcoale care să aibă trebuintä de instrucțiune 
«religioasă, negreşit că acelea vor fi cele reale. În alte scoale, 
«studiile literare aprofundate pot, deşi nu de-ajuns, să dez- 
«volte si să purifice instinctele morale ale sufletului omenesc. 
«Literatura înalță sufletul şi-l instiinteazä despre însemnătatea 
«şi demnitatea lui; căci literatura: de suflet se ocupă şi către 
«suflei se îndreptează. Prin urmare, în studiile literare este 
«totdeauna un fel de cultură morală; dar, în studiile realiste, 
«ce va susţine oare sufletul în demnitatea sa? Ce va cultivă 
«instinctele sale morale ? Şi cu toate aceste, eu sunt adânc 
«încredinţat că omul are trebuintä de o asemenea cultură. 
«Fără de ea, sufletul amorteste si se stinge; rămân numai 
«patimile. A creă şcoale realiste fără de învăţământ religios; 
«este a organiză barbaria şi cea mai rea din toate barbariile, 

«nu aceia ce vine mai nainte de civilizatiune şi o pregăteşte, 
«ci aceia care vine în urmă-i şi care este decadenta şi corup- 
«tiunea ei. 

«Religiunea este educaţia acelora ce nu mai au alta; ei 
«numai prin religiune tin de omenire. Creând dar instruc- 
«țiunea secundară practică, aläturati-o cu învăţământul reli- 
«gios; într'alte locuri, el e folositor: aci este indispensabil.» 

Să o punem dar în capul nomenclaturii cunoştinţelor ce 
sunt a se predă în Scoalele Reale. 


Ştiinţe morale. literare şi politice. 


|. Religiune, adică explicarea Evangheliilor, istoria vechiului şi noului 
Testament, literatura biblică şi eclesiastică, morala şi psicologia în pres- 
curtare. | 

II. Limba română, studiată în comparatiune cu cea latin, care, aci, 
va fi privită numai ca sorgintea în care se poate dobândi cunoştinţa 
limbei naţionale ; aşă dar, răpezi noţiuni de gramatica limbei latine şi 
puţine traduceri de fraze latine lesnicioase. Compuneri româneşti literare” 
şi mai ales epistolare. Räpede schitare a istoriei generale a literaturelor 
antice şi moderne. 

III. Limba franceză, mai ales cu deprinderi la citirea şi vorbirea acestei 
limbi, a cărei cunoştinţă va deschide elevilor un mijloc de o mai de- 
parte instruire, făcându-le accesibilă una din literaturele moderne cele 

| mai avute si mai instructive. 

Limbele ifaliană şi germană vor fi facultative. 

IV. Geografia fizică şi politică a globului, cu noţiuni de statistică şi 
de etnografie; geografia detaliată a ţărilor române, cu statistica lor. 

Istoria universală, prezentată in tabeluri generale, repärtitä între anii 
de studii ai scoalei; istoria națională cu mai multe dezvoltări. 

V. Idei de drept natural şi politic. Cunostinta dreptului administrativ 
şi a legiuirilor tärei. Noţiuni de economie politică. 


Ştiinţe exacte, naturale şi îizice. 


VI. Matematici: — Aritmetica cu aplicatiuni la comptabilitatea comer- 
cială, agricolă şi industrială. Primele noţiuni de Algebră. Geometria 
practică cu aplicatiuni la geodezie, la mecanica elementară şi noţiuni de 
architectonică. 
` VIL. Științele fizice. Noţiuni elementare de Cosmografie şi Meteorologie 
Fizica : cunoştinţa puterilor naturei, a instrumentelor celor mai practice 
şi a masinelor mai simple şi mai uzuale. Chimia cu aplicatiuni la tech- 
nologie. 

VIII. Științele naturale, cu aplicatiuni la igienă, la industrie şi mai cu 
seamă la agricultura practică. 

IX. Caligrafia, urmată de Desemnul liniar si de primele noțiuni de 
desemn artistic. 


Pe lângă asemenea Scoli Reale, ce ar trebui instituite în 
toate capitalele şi oraşele de districte Comisiunea este de 
părere ca Consiliul general să invite pe d. Ministru al In- 
structiunei de a încurajă, — dacă lipsesc mijloacele de a creà — 
stabilimente de internate particulare, subvenţionate chiar de 
Stat sau de municipalități, în care şcolarii să repete în comun. 
lectiunile acelor scoale, exercitându-se încă şi la gimnastică 
si la muzică. d 

O altă chestiune ce a preocupat pe comisiune este lipsa 
de cărţi didactice, după care s'ar puteă predă ştiinţele, in 
Scoalele Reale; ea socoteşte însă că mijlocul cel mai nimerit 
spre a subveni la această lipsă, ar fi să se numească o co- 
“misiune de oameni speciali cari, împreună cu membrii Con- 
siliului permanent, să se ocupe a cercetă şi a examină toate 
publicatiunile de asemenea natură, făcute în Germania, în 
Elveţia, în Belgia, in Anglia, în Franţa, etc., şi, alegând dintre 
ele, pe cele mai apropriate pentru Scoalele Reale ce se vor 
creă în România, să ofere premii la cele mai bune traduc- 
tiuni şi localizări ale publicatiunilor alese. 

Comisiunea crede necesar să adauge că, printre foloasele ce 
ar aduce Şcoalele Reale, trebue să se prenumere şi acela de 
a pregăti, întrun mod foarte nimerit, pe junii cari vor voi 
să se consacre la profesiuni mai înalte. Astiel, elevii cari ar 
eşi din Scoalele Reale cu cunoştinţe varii şi practice, dar mai 
mult generale, s'ar găsi foarte bine preparaţi spre a intră în 
şcoalele de pură aplicatiune profesională, adică în Scoalele 
de Comerţ, de Industrie si de Agricultură, prevăzute prin 
unele articole din legea instrucţiunii, şi poate chiar in $coa- 
lele secundare de medicină si de arta militară. Astfel ar 
puteă să complecteze studiile lor, cei ce ar voi să imbrätiseze, 
intrun mod definitiv, o carieră profesională, fără de a fi ne- 
voiti să treacă prin studiele lungi şi teoretice ale Gimnaziilor. 

S'ar puteă încă adauge că elevilor din Scoalele de Bele- 
Arte să se ceară, la admisiunea lor, absolvirea cursurilor din 
Şcoalele Reale, atunci când ei nu vor fi trecut prin gimnazii. 

Terminând aceste consideratiuni asupra utilității şi asupra 
tendinţelor Scoalelor Reale, comisiunea, pătrunsă de folosul 
acestor institutiuni, îşi rezumă într'astfel concluziunile sale : 

l. Consiliul permanent al instrucfiunei va fi invitat să ela- 

boreze proiectul de programă şi regulamentele necesarii pentru 
înființarea şi administrarea internă a Scoalelor Reale, care 
programe şi regulamente, formate în sensul propunerilor de 
mai sus, se vor pune în deliberarea Consiliului general în 
viitoarea sa sesiune. 
+ 2. Până atunci însă se vor infiintà atâtea prime clase de 
Scoale Reale, pe cât mijloacele pecuniare şi didactice vor 
permite, prin deosebitele capitale de judeţe ale ţării, conform 
procesului-verbal al onorabilului Consiliu permanent din 10 
August 1865. 

3. Să se acorde o simțită precădere la înfiinţarea de Scoli 
Reale, care ne lipsesc cu totul, asupra înfiinţării de noi Gim- 
nazii de care mai avem, şi astfel Gimnaziile propuse prin 
procesul-verbal al onorabilului Consiliu permanent din 21 Iulie 
1865, să fie înlocuite» prin Școli Reale. 

4. Clasele Scoalelor de Comerţ existente se vor înlocu 
treptat, începând chiar de estimp, prin clase de Şcoli Reale, 
până ce complectându-se aceste din urmă şcoale, se vor puteă 
formă Scoli superioare de Comer]. 

9. Consiliul permanent va fi invitat a elaboră, conform $ 
l din art. 20 al legii de instrucţiune, şi având în vedere con- 
sideratiunile mai sus expuse, proiecte de programe pentru 
şcoalele profesionale de Agricultură, de Comerţ si de Indus- 
trie, spre a fi examinate în sesiunea viitoare a Consiliului 


general. » 
6. Să se invite, ministerul a întocmi o comisiune de oa- 
meni speciali cari, impreună cu membrii Consiliului perma- 


nent, să se ocupe a alege şi a regulă traducerea şi localizarea 

sau redactarea cărţilor didactice necesare pentru Scolile Reale 
şi pentru cele profesionale. 
"Comisiunea, în această parte a raportului său, ocupându-se 
a satisface justele îngrijiri arătate de d. Ministru în discursul 
său, în privinţa învăţământului secundar, a căutat tot de-o 
dată să proiecteze pentru acest ram important al instrucţiunii 
publice, a organizatiunei care să prezinte toate chezăşiile ce- 
rute pentru statornicirea unor principii sociale folositoare ţării 
şi desvoltătoare a prosperității ei intelectuale şi materiale. 
Ea a avut în vedere că, precum zice cu mult cuvânt, Emile 
de Girardin, «un guvern care se transformă nu poate să se 
«aşeze, să se statornicească, să se perpetue până nu va aveă 
«o sistemă de învăţătură publică, care să fie în raport cu 
«principiile sale fundamentale ; astfel, întrun guvern repre- 
«zentativ, a cărui bază e alegerea poporului, şcoalele trebue 
«să tindă a pregăti junimea, prin felurite studii speciale şi 
«solide, de a exercită drepturile ce ea va fi chemată a înde- 
«plini, de a practică datoriile ce interesul comun şi comunal 
«îi vor impune»!). 


- Din Monitorul Oficial si din Buletinul Instruc- 
ECC LS țiunei publice pe anul 1865. 


1) Se suprimă aci partea a doua a acestui raport, de oarece ea tra- 
tează subiecte de interes cu totul momentan. (Nota lui Od.) 

România la Expezitiunea Universală 
din 1867, la Paris 





MEMORIU ASUPRA PARTICIPĂRII SALE. — EXTRACTE DIN CIRCULARELE 
ŞI INSTRUCTIUNILE CĂTRE CONSILIELE JUDEŢENE ŞI COMUNALE, CĂTRE 
PREFECTI ŞI CĂTRE AGRICULTORI ŞI INDUSTRIASI 

In luna Octomvrie din anul încetat 1865, guvernul Român, 
înștiințat prin agentul său din Paris, despre dispozitiunile ce 
se luau acolo în privința Expozitiunii universale, care se va 
face la 1867, însărcină pe d. Alexandru Odobescu, consilier 
de Stat, de a se duce la Paris, în calitate de Comisar de- 
legat din partea Principatelor Române şi să se pună acolo 
in relatiune cu Comisiunea Imperială, spre a regulă împăr- 
tăşirea României la acest concurs internaţional. 

Delegatul, îndată ce sosi la Paris, se adresă către d. Con- 
silier de Stat Le Play, Comisar general, spre a-l rugă să-i 
facă cunoscut spaţiul şi locul ce sunt destinate Principatelor- 
Unite în palatul şi parcul Expozitiunii. 

Tot de-odată, şi" conform cu înţelegerea ce luase mai din- 
nainte cu Comisiunea permanentă română, ce se instituise 
atunci în Bucureşti, el prezentă .un Stat aproximativ al pro- 
ductelor ce ţara noastră va aveă să expună. 

Această enumerare de obiecte, ce aveau a figură în Ex- 
pozitiunea Română, eră făcută precât se putuse, după divi- 
ziunea regulamentarä a grupelor de producte expozabile şi 
eră mai cu seamă desvoltată la despärtirile II, (obiecte de 
arte liberale), IV, (vesrhinte şi ţesături), V, (producte brute 

naturale) VII, (alimente), VIII şi IX, (producte animale şi ve- 
getale vii). | . 

Răspunsul Comisarului general nu veni de îndată. Consi- 
deratiuni diplomatice aruncase oarecare îndoieli în spiritul 
Comisiunii imperiale; se pusese întrebarea dacă Principatele 
Române pot a înfăţişă pe sineşi întrun concurs international 
şi dacă ele au dreptul a expune, într'un loc rezervat numai 
lor, precând ele încă nu se bucură de toate prerogativele 
Statelor cu totul neatârnate. Aceste nedomiriri se aplanară 
însă şi Comisiunea. imperială, convinsă că, pe tărâmul civi- 
lizator al industriei şi al comerciului, popoarele nau a se 
supune la împedicări politice, primi pe Români în cercul po- 
poarelor expozante, pe un picior de perfectă . egalitate ; aşa 
dar numele Principatelor-Unite-Române figură în Monitoriul 
oficial din 14 Decemvre 1865, printre Statele reprezentate 
direct la Expozitiunea universală din Paris. 

In urma acestora, d. Comisar general adresă delegatului 
român o epistolă, în care-i anunţă: 

1. Că locul destinat pentru Principatele de la Dunăre, 
România si Serbia, în palatul Expozitiunii este alăturat de 
acela al Turciei, dar osebit de dânsul, şi se află, în faţă cu 
locul rezervat pentru Roma sau Staturile Pontificale ; 

2. Că acest loc are 2 m., 50 lărgime (cu un drum de 1 
m., 50), şi 162 metri lungime, adică o suprafaţă totală de 
405 metri pătraţi ; | 

3. Că Principatele Române au a se înţelege cu Serbia, 
dacă acest Stat va voi să ia parte la Expozitiune, şi că, dacă 
Serbia se va abtine, Principatele-Române for trebui să în- 
cunostiinteze Comisiunea Imperială, printr'o declaratiune îor- 
mală că se obligă a împlini -singure locul sus arătat; 

4. Că Comisiunea Imperială va indică mai târziu locul ce 
s'ar rezervă pentru Principatele-Unite în parcul Expoziţiunii; 

5. Că este urgent ca guvernul Român să numească un 
architect, care să se apuce cât mai curând de lucru, spre a 
execută la Paris, sub directiunea delegatului Principatelor- 

. 

Unite şi cu concursul Comisiunii Imperiale, planul viitoarei 
instalatiuni a productelor române. 

D. Odobescu răspunse d-lui Comisar general că Princi- 
patele-Unite, primesc conditiunile sub care * Comisiunea Im- 
perială îi acordă un loc la Expoziţiunea universală, şi declară 
în numele guvernului său, că ia angajamentul ce i se cereä. 

El adăogi cum că România erà gata a lăsă pe seama ve- 
cinei sale de peste Dunăre, Serbiei, o parte din spaţiul cam 
ingust ce i se acordase. 

Tot de-odată, el ceru d-lui Le Play ca Comisiunea Impe- 
rială să binevoiască a rezervă în parc, un spaţiu de 1100 
metri pătraţi, cel putin, spre a se puteà aşeză acolo o casă 
țărănească română cu împrejurimile sale obişnuite, şi cu 
toate uneltele, sculele, mobilele, vesmintele si productele agri- 
cole ale ţăranilor noştri, spre a arătă chipul culturei natio- 
nale, industria noastră câmpeană, precum şi specimene de 
animale domestice şi plante uzuale vii. 

Astfel se puteă îndeplini cererile despärtirilor VIII si IX 
din programa Expoziţiunii universale. 

In fine, tot prin acea scrisoare, şi spre a îndestulă dorinţa 
grabnică a Comisiunii Imperiale, el acredită pe lângă dânsa, 
în calitate de architect al Expoziţiunii române, pe d. Ambroise 
Baudry, architect cu talent, care în anul trecut vizitase Prin- 
cipatele-Unite cu o misiune archeologică ce-i incredintase 
Maiestatea Sa Impăratul Napoleon. 

Aşa dar, în minutul de a părăsi Parisul, delegatul român 
făcu învoeli cu d-l Baudry şi încheie un contract, prin care 
se stipulează că d-lui va priimi drept remunerariu, 10°/, din 
costul lucrărilor ce se, vor face, neputând în nici un caz, 
să fie retribuit cu mai puţin de 5000 franci. Acestea sunt 
conditiunile obişnuite in asemenea cazuri la Paris. 

Astfel, conditiunile ce s'au dobândit nu fără de oare-care 
greutăţi, permit României de a se înfăţişă la viitoarea Ex- 
pozitiune universală, în mijlocul unui mare concurs de vizi- 
tatori veniţi din toate unghiurile globului, pe o treaptă egală 
cu toate celelalte State. 

Dacă dinaintea feluritelor dificultăţi ce a putut întâmpină 
în obţinerea conditiunilor mai sus arătate, delegatul Româ- 
niei a insistat cu toată stăruința a da misiunii sale un re- 
zultat favorabil, àceasta a provenit mai cu seamă din con- 
victiunea ce'şi formase, că participarea României la Expozi- 
tiunea Universală de la 1867 va fi pentru dânsa de cel mai 
mare folos. In adevăr, această expozitiune, ne fiind ca cele 
precedente, un simplu concurs de manufacturi, în care ţările 
industriale ar aveă singure onoare şi avantagii, ci fiind mai 
mult o adunare de specimene ale productelor de tot felul, 
atât ale naturei cât şi ale geniului omenesc, nu este ţară pe 
pământ, care să nu-şi găsească într'insa un loc potrivit. Se 
înţelege dar că România, aşa bogată în producte naturale, 
aşa originală în geniul său naţional, moştenit şi păstrat cu 
sfinţenie de la colonii Romani ai Daciei, că România, zicem 
va atrage asupră-şi o atentiune particulară printre Statele 
Europei. 

“Ţările Dunärene nu sunt până acum destul de cunoscute 
în Europa occidentală şi de acolo provine interesul secundar 
ce ele inspiră naţiunilor civilizate. O expozitiune ca cea de 
la 1867 va fi pentru România o ocaziune unică, de a se ma- 
nifestă Europei sub adevăratul ei caracter, mai ales dacă pro- 
ductele ei de tot felul vor fi prezentate, la ochii Europei ci- 
vilizate, cu inteligenţă şi gust. 

Pentru a atinge un asemenea scop nu va fi de ajuns de 
a adună o colectiune mai mult sau mai putin completă de 
producte ale tärei, şi de a le pune în faţa publicului euro- 
pean, fără ordine şi fără deslusiri. Din contră va fi de nea- 
părată trebuinfä ca expozitiunea română să fie însoţită de 
un bun catalog rationat, de o lucrare serioasă tipărită în 
toate limbele Europei apusene, şi împărţită cu profuziune, 
care să dea o descriptiune generală a bogățiilor de tot felul 
ce posedă România, descriptiune bazată pe datele statistice, 
cât se va puteă mai exacte. O asemenea carte, ajungând în 
mâinile a mai multor milioane de vizitatori ai Exposiţiunii, 
va aveă avantagiele de a da noţiuni asupra färei noastre, 

iar productele române ce vor fi expuse atunci la Paris, se 
vor putea socoti ca un muzeu deslusitor al adevärurilor e- 
municate într'acea importantă lucrare descriptivă. Astfel, lu- 
mina se va revărsă asupra noastră, capitaliştii din Staturile 
străine vor puteă dobândi noţiuni pozitive asupra producte- 
lor ce pot extrage din ţara noastră, şi nu se vor mai teme 
a angajă sume considerabile, spre a exploată toate avutiile, 
de care noi nu putem profită, din cauza lipsei de fonduri 
necesarii. Sub puntul acesta de vedere fieş-cine va înţelege 
cât este de important pentru România a'şi desvălui tezaurile 
în faţa Europei, cu ocaziunea Expoziţiunii Universale de 
la 1867. | 

Credem că aceste consideratiuni sunt de ajuns, spre a do- 
vedi foloasele materiale ce România poate trage din expozi- 
tiune, adică acele foloase ce i-ar puteă aduce întinderea ex- 
ploatării productelor brute ale tărâmului său. 

4 Insă este acolo un punt de considerat, când e vorba dea 
se prezentă cu specimene de producte în fața unui public 
uimit prin splendoarea unor colectiuni aşa felurite şi aşa bo- 
gate, cum vor fi cele adunate în palatul şi parcul ce se pre- 

= gătesc la Paris. Vrem să vorbim de punctul de vedere ar- 
tistic. Este cu neputinţă ca România să nu participe şi ea, 
pe cât îi va sta în putere, la decorarea acelui locaş al ge- 
niului omenesc, unde toate naţiunile vor aduce, pe lângă 
avuţiile lor materiale, toate productele imaginatiunii şi gus- 
tului lor. Aci poate că am ave şi mai mult a ne teme de 
sărăcia noastră ; România însă îşi are şi dânsa tezaurile sale 
artistice, poporul nostru poartă încă unul din costumele cele 
mai gratioase, arta picturei a început să înflorească la noi. 
In fine noi posedăm în ţara noastră un monument de 
arhitectură, demn de a fi admirat de lumea întreagă, şi să 
fim incredintati că o bună şi exactă reproducere plastică a 
bisericei episcopale de la Curtea de Argeş, ar face oare-care 
sensatiune în lumea artistică, mai ales în secolul nostru, 
când obosită de stilurile întrebuințate în Europa civilizată, 
architectura cată cu ardoare în monumentele bizantine, mo- 

tive de decorațiuni, de care biserica lui Neagoe Vodă si ceea 
a Tri-Sfetitelor din laşi sunt aşa de bogate. 

Spre a completă acest subiect, trebue să menționăm şi 
câteva bucăţi interesante păstrate în Muzeul nostru naţional 
şi mai ales pretiosul tezaur găsit la Petroasa, a cărui bogăţie 
şi valoare artistică deşteaptă un viu interes în lumea învă- 
tată. Academia Inscriptiunilor şi Belelor-Litere din Paris, in- 
teresându-se foarte la desluşirile ce i s'au dat de delegatul 
român, asupra acestor bogății ale Muzeului nostru s'a arătat 
foarte doritoare ca guvernul român să tiimeată acele obiecte ` 
în Paris pentru Expozitiunea dela 1667, unde vor figură cu 
mult succes printre antichitätile ce alte State îşi propun a 
scoate din Muzeele lor pentru această ocaziune. Spre a îm- 
plini acest scop s'a şi recomandat d-lui Baudry de a studià 
constructiunea unei mobile de siguritate, în care obiectele de 
aur dela Petroasa vor fi expuse fără primejdie în Paris, şi 
care la urmă va fi transportată la Muzeul din Bucureşti. 

Succesul dobândit pe lângă Comisiunea Imperială a Ex- 
pozitiunii hotärise pe guvernul fostului domnitor de a în- 
treprinde de timpuriu oarecare lucrări pregătitoare. 

S'au şi făcut unele exploratiuni în pădurile de dincolo de 
Milcov, spre a adună din ele cele mai însemnate esențe de 
lemne. Din parte-i d. Baudry a şi supus guvernului român un 
plan de instalatiune pentru expozitiunea română, pe care plan, 
încă dela lanuarie trecut, l-a depus la Comisiunea Imperială 
din Paris; aceasta îi a şi dat aprobarea sa. 

Cheltuielile pentru lucrările ce s'au făcut până acum se 
urcă la suma de vreo 20.00 franci. Comisiunea permanentă 
a Expoziţiunii din Bucureşti a prezentat guvernului, la înce- 
putul acestui an, un deviz de cheltuielile trebuitoare pentru 
a face să participe România la Expozitiunea dela 1867. Aceste 
cheltuieli, între care erau prevăzute mai multe lucrări ce cer 
timp îndelungat, se urcau până la suma de 1.500.000 lei). 


1) Aceste prevederi primitive n'au fost depăşite, căci costul total al 
participării României la Expozitiunea Universală din Paris, la 1667, nu 
sa urcat mai presus de 1.500.000 lei. ` 

În faţa unei aşa însemnate cheltueli, guvernul provizoriu 
(din primăvara 1866) a socotit de cuviinţă a întrerupe toate 
lucrările Expoziţiunii, cu intentiune de a cere dela Comisiunea 
Imperială din Paris, liberarea României din angajamentele, ce 
se luase mai înainte. 

Însă această măsură, dictată fără îndoială de spiritul eco- 
nomic, nu poate fi obligatorie pentru actualul guvern al Măriei- 
Sale Domnitorului Românilor, care, apretuind favoarea excep- 
țională ce s'a acordat, cu această ocaziune României, simte 
că, în starea actuală a ţărei, când ea a reintrat într'o fază de 
stabilitate, trebue a cedă la consideratiuni de ordine mai su- 
perioară. 

În adevăr, osebit de avantagiele materiale şi morale ce 
România poate trage din împărtăşirea sa la marea Expozi- 
tiune din 1867, avantage care au fost schitate aci pe scurt, 
şi fără chiar de a.pune în cumpănă cheltuelile ce s'au făcut 
până acuma pentru lucrări pregătitoare, este totuşi un fapt, care 
merită de a nu fi uitat. Acum pentru întâia oară, România 
a dobândit un loc cuviincios într'o Expozitiune Universală, 
şi acest loc a fost acordat guvernului Român, sub conditiunea 
expresă că îl va împlini. 

La expozitiunile precedente, Românii, cărora nu li se dă 
alt drept decât acela de a amestecă productele lor printre ale 
imperiului Otoman, au avut, pentru a se abţine de a luă 
parte la acele concursuri internaţionale, motive serioase de 
un legitim amor propriu ; astăzi aceste motive nu mai există. 
Ar fi dar umilitor pentru ţara noastră, care atât doreşte de 
a se înălță la gradul de Stat european şi de a participă la` 
progresele civilizaţiunii, ca ea să nu profite de prima ocaziune 
ce i se ofere de a se prezentă lumii cu caracterul ei personal, 
în mijlocul tuturor popoarelor şi de a dobândi, pe acest câmp 
de luptă pacinică şi onorabilă, nouă drepturi la interesul ma- 
rilor Puteri ale Europei şi nouă mijloace de a-şi desvoltà 
av@tiile cu care natura o a înzestrat. 


324 AL. 1. ODOBESCU 


IL 


Guvernul Märiei-Sale Domnitorului Românilor, după o ma- 
tură chibzuire, a hotărit să facă ca România să ea parte la 
marea Expozitiune Universală, ce se va deschide la Paris în 
primăvara viitoare. Negreşit că strâmtoarea mijloacelor bă- 
nesti, de care suferă deocamdată Statul român, päreà a fi o 
stavilă puternică, care ar fi putut să poprească pe ţara noastră 
de a se înfăţişă în sânul acestei adunări generale a tuturor 
Statelor din lume. Dar guvernul român a pus în cumpănă, 
pe de-o parte marile foloase ce vor isvori pentru ţară din 
această împărtăşire a ei la congresul universal al civilizaţiunii» 
şi pe de altă parte, marea necuviinţă ce-ar fi ca să lepädäm 
cu nepăsare şi subt umilitorul cuvânt de lipsă de mijloace, 
întâiul prilej ce s'a dat naţiunii române spre a figură de sineşi 
stătătoare printre Statele Europei. Guvernul nostru a crezut 
că jertfa va fi cu mult mai prejos de roadele ce va aduce. 
Împins de o asemenea cugetare, dar totuşi mărginit în mij- 
loacele băneşti ale epocei de faţă, ministerul a înscris în bu- 
getul anului curgător suma de 300.000 lei pentru începerea 
lucrărilor Expoziţiunii române, fiind încredinţat că ţara întreagă 
pătrunzându-se de buna întrebuințare a acestei sume, nu va 
crufà alte mai mari sacrificii spre a desăvârşi, în anul viitor, 
ceea ce cu atâta economie s'a început estimp. Când vorbim 
de foloasele ce va aduce României împărtăşirea ei la Expo- 
zitiunea Universală din Paris, nu trebue să uităm că, pentru 
o ţară ca a noastră, a cării fiinţă politică abia de câţiva ani 
“a început a fi cunoseutä de lumea civilizată, nu este putin 
lucru ca, pentru întâia oară, numele său, steagul şi armele 
sale naţionale să fie expuse la vederea mai multor milioane 
de vizitatori, purceşi din toate unghiurile universului, şi să 
fie aşezate la un loc şi de-o potrivă cu ale ţărilor cele mai 
cunoscute şi mai bine întemeiate ale lumii. 

Nu este iar puţin lucru ca, pentru întâia oară, România 
să poată arătă, prin mii de probe felurite, atâtea bogății 
naturale ale tărâmului său, din care multe zac neatinse şi 

părăsite în sânul pământului, iar altele se cultivă cu multă 
greutate şi neîndemânare, mai cu seamă din pricina lipsei 
de fonduri nationale. Câţi capitalişti, câţi industriaşi, câţi 
negufätori din Europa apusană, cari astăzi poate că nici 
visează că, pe malul Dunării de jos, ei pot găsi cu înlesnire 
materii preţioase de exploatat, vor dobândi în Expozitiunea 
română dela Paris asemenea cunoştinţă şi vor veni în urmă 
să ne aducă, prin capitalurile şi munca lor, avutia şi des- 
voltarea industrială ce ne lipsesc. Ţările. ca oameni, una pe 
alta se ajută şi, din bunele lor relatiuni, atât politice cât si 
comerciale, nasc sporirea şi îmbelşugarea tuturor. Orice pas 
vom face şi noi pe această cale, nu ni se va întoarce spre 
pagubă şi de aceea nu se cade azi ca România să crute 
nimic spre a se folosi de avantajele politice şi economice cei 
se deschid prin aflarea sa la viitoarea Expoziţiune din Paris. 

Una din pricinile, care pune pe mulţi în nedomirire, când 
li se spune că ţara noastră are să figureze la Expozitiunea 
Universală, este idea ce-şi fac mulţi despre sărăcia noastră. 
«Ce avem noi de expus printre atâtea popoare, bogate în 
tot felul de industrii ? — zic foarie multi şi pare că fiindu-le 
ruşine de ţara noastră, ei ar voi să o ascundă Europei. 

Noi credem, că asemenea cuvinte provin din două idei 
greşite. 4 

Una este putina cunoştinţă ce au în deobşte chiar pămân- 
tenii, de adevăratele avutii ale tärei noastre, care, dacă astăzi 
nu sunt destul de exploatate, nu trebue însă afundate şi mai 
adânc în întunericul uitării. Din contră, tocmai fiindcă România 
conţine de sineşi multe producte folositoare, precum: grâne, 
lemne, metaluri, vite si tot felul de alte bogății naturale, 
tocmai fiindcă lipsa de mijloace nu ne iartă a le exploată 
după cum ar trebui, spre a se folosi şi ţara si sträinätatea 
de ele, pentru aceia chiar trebuie să ne silim, prin toate » 
mijloacele, a arătă lumii celei înzestrate cu capitaluri şi cu 
puteri industriale, ceea ce posedăm la noi, ca să atragem 
astfel civilizatiunea si îmbelşugarea ce ni le va aduce o cul- 
tură regulată a tuturor ramurilor averii noastre naţionale. 

A doua idee greşită care îndeamnă pe multi a scoate pe 
România din cercul ţărilor cu drept de a figură la Expozi- 
tiunea Universală din 1867, este chiar idea ce'şi fac de acea 
Expozitiune. Socotind că ea n'are alt scop decât de a adună 
la un loc şi a pune în comparatiune, cele mai noui inven- 
tiuni industriale sau cele mai curioase producte ale închipurii 
omeneşti, ei cu drept cuvânt zic că, sub puntul acesta, Ro- 
mânia nu va aveă nimic de expus, şi nare ce căută acolo, 
unde naţiunile civilizate se întrec în periecţionări de masine 
şi în lucrări artistice. Expoziţiunea din 1867 nu are însă 
numai scopul acesta; ea are să fie cu adevărat o Expozi- 
tiune universală ; într'insa îşi vor găsi locul toate productiu- 
nile, câte au atras până astăzi băgarea de seamä_a omului, 
fie ca natura să le nască de sineşi, fie că spiritul omenesc 
să le inchipuiascä, ori să le prefacă.  : 

Aşa dar, nu este vorba numai de maşine şi de arte; 
dar tot ce se atinge de un folos oarecare al omenirii, tot ce 
prezintă un interes pentru societate, va fi bine primit în 
sânul Expoziţiunii şi 'şi va găsi locul său, aşezat pe una şi 
aceeaşi treaptă. Expoziţiunea universală din 1867 are dar să 
fie o adunare uriaşă a tuturor productelor lumii, în care 
fieşce ţară, fieşce naţiune se va înfăţişă cu averea sa, multă- 
puţină, dată de Dumnezeu şi de natură sau căpătată prin 
industria şi activitatea oamenilor. 

Spre dovedirea acestei desluşiri ce deterăm despre Expo- 
zitiunea Universală din:1867, vom prenumeră si vom des- 
crie aci pe scurt cele zece mari grupe sau împărțiri ale 
productelor, care au a figură în această Expoziţiune, astfel 
precum le-a clasificat Comisiunea Imperială, numită în Franţa 
pentru a alcătui această Expozitiune. 

Aceste zece despärtiri sunt: 

|. Obiecte de artă, adică toate lucrările de pictură (zugră- 
veală) cu ulei şi cu alte materii; toate sculpturile sau săpă- 
turile mäiestrite în piatră, lemn, metaluri şi altele ; toate mo- 
delurile sau chipurile de monumente şi toate planurile de 
clădiri, precum şi gravurile tipărite cu culori sau în negru. 

Il. Materialurile artelor liberale, precum tot ce se atinge 
de meseria tipografului, atât masine de tipărit cât şi cărţi 
tipărite ; tot ce priveşte pe legătorul de cărţi şi lucrătorul de 
carton (mucava); pe fotograf şi pe muzicant; pe medic 
precum instrumentele cu care se serveşte spre căutarea in- 
firmilor ; în fine toate uneltele întrebuințate la măsurătoare, 
la cântărire, la învăţătura şcoalelor, precum şi hartele geo- 
grafice şi statistice. i 

III. Mobile şi alte obiecte întrebuințate de om în locuința 
sa; aşa dar toate mobilele de lemn, stofele, tesäturile si cu- 
săturile pentru mobile, cristalurile, sticlăriile, olăriile şi far- 
furiile, covoarele de tot felul, tapeturile sau hârtii pentru 
päreti, cutitäria, argintäria de biserică, de masă sau de lux, 
obiecte felurite turnate în bronz şi alte metaluri, orologieria, , 
sobäria si tot ce se atinge de încălzitul si luminatul locuin- 
telor si stradelor, precum si alte mici obiecte de lemn, de os, 
de piaträ sau de metal, destinate spre a impodobi locuințele. 

IV. Vesminte si tot ce se atinge de portul omului, prin 
urmare orice obiecte de cânepă, de in, de lână, de bumbac 
si de mătase, fie fesute sau netesute; pânzeturile şi cusătu- 
rile de tot felul, ceaprăzăria, rufăria felurită, haine bărbă- 
teşti si femeiești, fără nici o deosebire de clasă, giuvaieruri, 
arme. portative, unelte de călătorie şi jucării de copii. 

V. Producte eşite din pământ în starea lor naturală sau 
prelucrate de om, precum orice pietre proaste sau scumpe, 
metaluri şi obiecte lucrate cu ele, lemne şi lemnării, precum 
şi alte producte folositoare ale pădurilor, dobitoace şi păsări 
sălbatice, peşti şi felurite producte animale sau vegetale, care 
nu servesc la hrana omului, precum tutun, reşină, ceară şi 
altele ; fabricate simple precum lumânări, săpun, scrobeală, 
fețe de văpsit, medicamente, ape minerale, piei de tot felul, 
blănuri, curelărie şi altele. 

VI. Instrumente, unelte şi maşine de tot felul adică: pentru 
scoaterea şi prepararea metalurilor şi mineralurilor, pentru 
lucrarea lemnului, pentru cultura pământului, pentru vânä- 
toare şi pescuire, pentru fabricarea de băuturi, pâine şi alte 


323 AL. I. ODOBESCU 


obiecte de hrană, pentru fabricarea de medicamente, pentru 
tăbăcărie, cărămidărie ; maşine cu aburi de tot felul, unelte 
mecanice, unelte de drum de fer, unelte telegrafice, cärutärie, 
materialuri şi unelte pentru clădiri, asemenea şi pentru plu- 
tire pe apă. 

VII. Alimente sau obiecte de hrană, proaspete sau păs- 
trate. Aci intră toate grânele de tot felul, în starea lor na- 
turală sau măcinate şi preparate, producte de brutărie (pi- 
tărie) şi simigerie; lăpturi, cascavaluri şi unturi de tot felul, 
cărnuri şi peşti proaspeţi, afumafi, săraţi, precum şi orice 
animale de mâncare precum, raci, scoici, melci (culbeci) şi 
altele. Legume şi fructe proaspete sau păstrate, băcănii, dul- 
ceturi, cofetării şi zaharicale, însfârşit băuturile de tot felul, 
* vinuri, rachiuri, vutci, bere şi altele. 

VIII. Producte animale vii, şi locuinţe ţărăneşti. Cele dintâi 
cuprind toate vitele, păsările şi orice alte animale domestice, 
boi, bivoli, cai, asini, porci, oi, capre, câini, pasări, albine şi 
stupi, peşti vii ţinuţi în apă, etc. 

IX. Plante vii de tot felul si florării. Intre acestea se so- 
cotesc toate culturile de grâne, lemne, pomi roditori, flori, 
seminţe, case de florării şi tot ce se atinge de cultura plan- 
telor. | 

X. Obiecte cari slujesc spre îmbunătăţirea soartei popo- 
rului şi adică: cărţi pentru învăţătura copiilor şi oamenilor 
mari, veşminte trainice, eftine şi comoade, locuinţe sănătoase 
şi încăpătoare, şi tot felul de obiecte fabricate cu perfecţiune 
de mână de om, fără ajutorul masinelor. 

Din descrierea acestor zece despärtiri ale Expoziţiunii se 
vede că nimic nu s'a uitat din câte lucruri pot sluji omului. 
Fieşicine va vedeă că, dacă nu toate, dar o mare parte din 
obiectele aci înşirate se găsesc în România, sau produse de 
natură, sau lucrate în ţară, de mână de om întrun mod 
mai mult sau mai putin perfect, astfel încât, adunând câte | 
una, două din acele obiecte la un loc, s'ar alcătui ca un fel 
de magazin general în care sar vedea în prescurtare toată 
averea României. 

O astfel de adunătură este chiar scopul expoziţiunii ro- 
mâne ce am a face la Paris în anul viitor. Noi trebue să ne 
arătăm în concertul universal cu tot ceeace este curat al 
nostru; să ne ferim dar a amestecă printre productele tärei, 
unele obiecte cari ne vin din străinătate. Trebue să ne ară- 
tăm la acea sărbătoare internaţiormlă cu veşmintele noastre, 
bune sau rele, şi nu cu haineade împrumut; negreşit că ar 
fi mai bine să alegem pentru această ocaziune veşmintele 
noastre cele mai curate, veşmintele de sărbătoare, adică ar 
fi mai bine să căutăm a alege, printre productele noastre, 
pre cele mai bune, mai frumoase, pre cele pre cari le putem 
dobândi cu mai multă silintä, cu mai multă dibăcie. Dar ori 
şi cum, să nu pierdem din vedere, că scopul este de a arătă 
în faţa lumii ţara noastră, precum ea este, cu -toate bogă- 
țiile şi cu toate lipsurile ei. 

Subsemnatul a cercat în această lungă circulară a vă arătă 
foloasele ce va trage România din împărtăşirea ei la Expo- 
zitiunea universală din Paris şi în urmă sa silit a vă da lă- 
muriri asupra acestii cai cl în genere şi al celei româ- 
neşti în deosebi. 

Dela patriotizmul şi zelul d-voastră, dela activitaiea şi in- 
teligenta comisiunii ce veţi alege, atârnă azi izbutirea unei 
întreprinderi, în care guveruul Român n'a intrat decât în 
urma unei mature chibzuiri şi unei adânci incredintäri despre 
marile ei foloase pentru ţară. 

Din parte-mi, onorat cu încrederea M. S. Domnitorului 
Nostru, spre a dirige aceste lucrări, voi stà necontenit gata 
% deslegă orice nedomiriri relative la operaţiunile expozitiunii, 
dar convictiunea mea nestrămutată este că ele nu pot aveà 
nici un rezultat bun, în scurtul timp ce le este acordat, dacă 
corpurile şi persoanele ce sunt în capul administratiunilor 
locale, nu vor pune toate silintele spre a realiză, deodată în 
toată ţara şi în soroc de câteva săptămâni, nişte bogate co- 
lectiuni de producte nationale, pe care o persoană singură 
sau chiar şi o comisiune specială abia le-ar puteă adună în 
mai multe luni. 





330 AL. I ODOBESCU 


III. 


Guvernul Măriei Sale Domnitorul României, a hotărit, ca 
România să ià parte la viitoarea mare Expoziţiune univer- 
sală, care se va deschide la Paris în primăvara viitoare 1867; 
profitând astfel de locul «ce s'a destinat întrînsa exclusiv 
pentru productiunile Principatelor Dunärene. 

Acest loc, fără de a fi prea mare (405 metri), este însă 
destul de încăpător spre a puteă conţine probe numeroase 
despre toate obiectele ce se produc sau se lucrează în ţara 
noastră, astfel încât trebue să ne silim cu toţii a complectă 
cât de mult intr'insul adunarea productiunilor României. 

Această expoziţie internaţională, fiind cea d'întâi la care 
țara noastră va luă parte sub firma sa proprie, în rândul 
celorlalte naţiuni, trebue cu toţii să ne silim a arătă că, precum 
națiunea română are un caracter curat al ei, ce-i dă drept a 
se bucură de viaţa politică, tot aşa şi ţara locuită de dânsa 
posedă atâta imbelsugare, încât poate să îndestuleze nu numai 
trebuintele locuitorilor ei, dar şi ale altor naţiuni mai mari 
şi mai dezvoltate. 

Oricare Român va înţelege dar de câtă însemnătate pentru 
onoarea naţiunii române şi pentru interesul naţional al ne- 
gotului nostru, este de a,implini locul rezervat nouă în mij- 
locul celorlalte popoare, aşa ca să atragă privirile a mai multor 
milioane de vizitatori (se crede după experienţă că vor fi opt 
milioane) veniţi din toate părţile lumii, ce se vor adună la 
acest mare concurs internaţional, şi să ne câştige simpatiile 
străinilor, cari nu vor întârziă a deschide nouă relatiuni dọ 
comerţ, nouă căi de exploatafiune ale avuţiilor pământului 
nostru, aducând la noi capitalurile şi mijloacele lor industriale, 
de care avem nevoie. à 

Guvernul Măriei Sale, apreciind însemnătatea acestui scop 
a însărcinat pe subsemnatul cu pregătirea lucrărilor atingă- 
toare de impärtäsirea noastră la zisa expozitiune. Întâia sa 
datorie este dar d’a vestì de îndată pe toți producătorii ro- 
mâni, din orice ramură, artişti, industriali, comercianți, culti- 

vatori, colectori şi a-i invită ca să iă parte, fiecare în cercul 
specialitätii sale, la această întâia prezentare a ţării noastre 
în adunarea generală a popoarelor lumii. 

Fiecare Român, fiecare om ce-şi câştigă pâinea în această 
țară prin munca sa, va simţi fără îndoială dorinţa d'a con- 
tribui la podoaba României în această ocaziune solemnă. 

Nu trebue însă a cătă să ne împodobim cu pene străine 
care s'ar recunoaşte curând că nu sunt ale noastre şi ne-ar 
procură numai umilire ; ci trebue să ne arătăm astfel cum 
suntem in adevăr, cu calităţile şi defectele noastre, cu bogă- 
iile şi lipsurile noastre. Să n'avem pretentiunea de a rivaliză 
prin productele noastre industriale cu nici una din naţiunile 
civilizate ; dar cel puţin să căutăm a trage băgarea de seamă 
prin imbelsugarea productelor noastre naturale şi prin oare- 
care ramuri de industrii, sau vechi naţionale sau din nou 
introduse, căci astfel vom dovedi cel puţin că am intrat şi 
noi pe calea progresului. 

Orice producte dar, cât de simple, işi vor găsi un loc po- 
trivit în expozitiunea română şi vor contribui a prezentă starea 
în care se află astăzi ţara noastră, sau poate chiar şi a ne 
deschide pentru viitor căi mai mari către propăşire. 

Obiectele ce vor fi adunate la Expozitiunea din Paris se 
impart în zece grupe sau despärtiri de căpetenie, care la rândul 
lor se subimpart în nouăzeci şi cinci de clase. Este cu nepu- 
tinfä aci a prenumärà toate felurile de obiecte, care încap în 
fiecare din aceste clase; vom dà numai descrierea grupelor 
sau claselor, spre a luă ori şi cine o ideie de locul ce pro- 
ductele sale ar puteă să ocupe. Poate că astfel se va deşteptă 
la mulţi dorinţa d'a luă parte la acest concurs, de care mo- 
destia şi nedomirirea lor îi ţine depärtati. 


IV. 


Comisiunea instituită în anul trecut pentru a organiză 
partea română la Expoziţiunea universală din Paris, trimisese 
pe la toți domnii prefecti de judeţe liste tipărite, în care se 

cuprindeau toate productele pământului şi ale mânii ome- 
neşti, clasificate de către comisiunea imperială din Paris, în 
mai multe despärtiri felurite, şi-i invitase tot odată a stărui 
ca să se adune specimene sau probe din toate productele ce 
„se vor fi aflând în judeţul d-lor. Tot ce poate pe acest pă- 
mânt să cadă sub vederea omului, se află înscris în acele 
liste, sau însemnat anume, sau cuprins sub denumiri generale. 

Cu toate acestea, atât comisiunea trecută cât şi Ministerul 
de lucrări publice au primit dela mai multi domni prefecti 
de judeţe răspunsuri, în care se ziceă sau: 

l. că. nici unul din productele însemnate în acele liste nu 


se află în judeţul administrat de d-lor ; — sau 
2. că nici un obiect vrednic de a figură într'o expozitiune 
nu se poate găsi în judeţ; — sau 


3. că nimeni din judeţ nu voeşte a luă parte la expozitiune, 
nici a dă probe de productele sale. 

Asupra unor asemenea răspunsuri, pe care subsemnatul 
le-a găsit în dosarele Ministerului, el se crede dator a dă 
oarecare desluşiri, care vor domiri pe fiecare asupra înţele- 
sului greşit ce s'a dat invitărilor făcute de fosta comisiune. 


re 


Mai înainte de toate, socotim că cel d'întâi din aceste răs- 
punsuri n'a putut fi făcut decât de unele persoane, care nu-şi 
dedese câtu-şi de putin osteneala de a citi lista ce li se tră- 
misese. In adevăr, cum poate zice un om, că în vre-un judeţ 
oarecare al României nu se află nici grâne, nici lemne, nici 
animale, nici plante, nici îmbrăcăminte, nici vase, nici pluguri, 
nici unelte, în sfârşit nimic de ceia ce ese din pământ, sau 
se lucrează de mâna omului ? Nu este prin putinţă ca d-nii 
prefecti, cari au dat asemenea răspunsuri să fi citit lista ce 
li se expediase, ci este mai probabil, că d-lor, auzind că este 
vorba de o expoziţiune, şi-au închipuit ideia greşită, care o 
împărtăşesc încă cei mai mulţi în ţară la noi, că adică la o 
expozitiune nu se poi arătă decât lucruri cu totul neobiş- 

nuite, străine, minunate, care să facă pe toată lumea a se 
miră de raritatea lor şi de neauzita lor formă sau natură. 


2, 


Aci trebuie să dăm oare care deslusiri la cel de al doilea 
răspuns: că adică în unele districte nu se află nimic vrednic 
de a figură la o expozitiune. 

Sunt abia câţiva ani de când ţările cele mai civilizate ale 
lumii, Anglia, Franţa, Germania, Statele Unite din America, 
au introdus la dânsele obiceiul de a aduna, din vreme în 
vreme, la un loc, toate productiunile artelor, industriei sau 
ale naturei, ca să le pună în comparatiunc. Numele ce s'a 
dat acestor mari adunături periodice de producte felurite ale 
unei ţări sau ale mai multora, este titlul de expozifiune, şi 
folosul lor a fost recunoscut a fi aşa de mare, încât care de 
care din aceste ţări civilizate s'au întrecut a alcătui la dân- 
sele expozitiuni mai adese. Oare, dacă aceste expozitiuni ar 
fi avut de scop numai a strânge la un loc curiozitäti vred- 
nice să atragă mirarea oamenilor fără treabă, putem noi crede 
că acele popoare, aşă de înaintate în civilizatiune şi aşă pă- 
trunse de interesele lor morale şi materiale, s'ar fi înjosit a 
răsipi atâţea bani şi a perde atâta timp în alcătuirea de târ- 
guri (iarmaroace) de jucării? Oare putem noi crede că şase 
milioane de oameni s'ar fi sculat din toate unghiurile lumii 
ca să meargă la 1862, în Londra, spre a vedeă curiozitäti 
sterpe ale naturii sau născociri fără de folos practic ?. 

Negreşit că expozitiunile, spre ‘a fi dobândit în aşă scurt 
timp o întindere aşă de mare, trebuie să fi infätisat mari fo- 
loase pentru desvoltarea ţărilor, pentru lätirea comerţului, 
pentru îmbunătăţirea culturei şi industriilor, pentru infrätirea 
şi apropierea naţiunilor una de alta: Cu adevăr, prin expo- 
Zitiuni s'au pus popoarele mai de aproape în faţă unul cu 
altul. Fiecare din ele îşi arată în acele adunări generale, şi 
avuţiile şi lipsurile sale, acolo se fac, cum am zice, tocmelile 
cele mari pentru lätirea comertului; acolo se vede cine ce 


334 AL, I. ODOBESCU 


are de dat şi cine, ce, de luat, astfel încât fiecare câştigă, aflând 
ce poate cere dela alte ţări apropiate sau depărtate; şi ce le 
poate da în schimb. 

Se învederează dar, că, la un asemene târg ţara, care îşi 
înţelege bine interesul, trebuie să se infätiseze cu toate pro: 
ductele sale bune şi rele. Pe cele bune le vor pretui străinii 
şi le vor cere, iar cele rele din potrivă, vor atrage şi dânsele 
băgarea de seamă a străinilor, cari vor voi sau să le îndrep- 
teze, sau să le inlocuigscä prin importatiunea de altele mai bune. 

Să nu ne temem dar noi, Românii, a ne arătă la o Expo- 
zitiune Universală, astfel precum suntem. Dumnezeu si na- 
tura ne au înzestrat cu destule comori, pe care străinii vor 
fi fericiţi a le destăinui spre folosul lor şifal nostru, când le 
vor cunoaşte; grânile, lemnăriile, metalurile, vitele şi felurite 
alte producte ale României, pe care noi pământenii abia ie 
cunoaştem, vor face ca ţara noastră să nu fie trecută cu ve- 
derea la o Expozitiune Universală. Speculantii cu idei şi cu- 
nostinte desvoltaie, vor pricepe îndată cât folos se poate scoate 
din asemenea avutii, şi întinsa lor căutare ne vor aduce bel- 
şugul şi civilizatiunea. 

Apoi chiar mărturisirea. dinaintea lumei a lipselor de care 
noi suferim nu va fi spre paguba noastră; căci, cunoscând 
ce ne lipseşte, negotul şi industria străinilor ne vor veni în 
ajutor. Fiecare, văzând cât de mult poate luă dela noi, va 
fi gata a ne da tot atâta în schimb. Osebit de aceasta, multi 
industriali, aflând bogăţiile de producte naturale ce avem, 
vor; simţi că exploatarea lor, chiar în ţara noastră, va fi cu 
mult mai producătoare; astfel ‘industria se va întemeiă în 
România şi va căpătă un caracter naţional. Nu vom mai aveă 
trebuintä să trecem granița cu productele noastre, de câte ori 
vom voi să prefacem materiile naturale în obiecte fabricate, 
precum se întâmplă azi, spre exemplu, cu cea mai mare parte 
din lâna turmelor ce pasc pe pământul românesc şi care trece 
în Transilvania grămădită în saci, spre a ni se întoarce sub 
formă de trâmbe de_postavuri şi altele. lată dar ce putem 

câştigă arătând la o mare expozitiune universală chiar si lip- 
sele noastre. 

Trebue să mai adäogäm însă, că noi înşine nu ştim destul 
a preţui ceea ce avem în ţară. De câţiva ani un fel de vârtej 
ne-a cuprins minţile, care ne arată cu feţe aurite toate câte 
ne vin din străinătate si ne face a despretui tot ce este dela 

oi. Poate că, arătând lumii străine mult-puţinul cât ţara şi 
națiunea noastră produc, acea lume ne va deschide ochii 
asupra lucrurilor ce avem. 

Adesea se întâmplă ca popoarele puţin civilizate, precum este 
al nostru, să aibă obiecte şi măiestrii. păstrate din vechime 
sau aflate prin încercări practice, care se recunosc apoi de 
folositoare de către naţiunile cele mai civilizate şi se primesc 
de dânsele cu cea mai vie mulțumire. Asemenea şi pentru 
lucrările ce dovedesc bunul gust, foarte des, artele cele mai 
cultivate fac împrumutări norocite dela măiestrii câmpene şi 
primitive. Spre a da câteva exemple atingătoare de ţara noastră, 
vom arătă că, la noi, sânt secole de când ţăranii din munte 
întrebuinţează cu multă inlesnire şi folos, pentru măcinatul 
grânelor, morile cu roate aşezate de-a curmezişul (roate cu 
căuşe sau făcaie), în vreme ce în străinătate asemenea mori 
(morile cu turbine) se cred a fi o inventiune cu totul nouă 
şi cer foarte mari cheltueli. Negreşit că acestea sunt cu mult 
mai perfecţionate decât morile muntenilor români; dar nu 
este mai putin adevărat că făcaiele noastre ţărămeşti sunt vechi 
şi au un mare folos practic, putând a se întocmi cu puţin 
cost. şi întrebuinţând cele mai mici päraie de apă. Un exem- 
plu de altă natură, îl vom găsi în frumoasele ţesături şi cu- 
sături, ce se fac pe albituri, pe haine (straie) şi pe învelitori 
(velinţe, lăicere, scoarte şi altele) de către tärancele noastre. 
Desemnele felurite şi plăcuta impestritare de colori ale aces- 
tor lucrări femeieşti, atrag în străinătate o mare băgare de 
seamă şi nu ar-fi de loc de mirare, ca noi, ducând la Paris 
o bogată colectiune de ţesături şi cusäturi din cele mai fru- 
moase, să vedem preste puţin acele desemnuri reproduse pe 

stofele şi pe covoarele esite din: cele mai vestite fabrici ale 
Europei apusane. Asemenea exemple s'ar putea înşiră îndestule. 

Să nu zicem dar că n'avem ce duce la Expozitiunea Uni- 
versală. Fieştece judeţ al ţării poate să contribuiască la acea 
expozitiune cu productele sale felurite, fie naturale, fie lucrate 
de mână omenească. 

Trebuieşte numai ca un ochiu deprins şi o mână dibace 
“să ştie să aleagă din grămadă pe cele mai frumoase, mai 
bune şi mai bine lucrate. Aceasta se cere astăzi la comisiunile 
judeţene, dela consiliele comunale de oraşe şi dela d-nii prefecti. 

După desluşirile de mai sus, credem că cine va mai zice 
acum că, în vre-un judeţ al ţării nu sunt producte vrednice 
de a figură la Expoziţiunea Universală, acela va dovedi nu- 
mai că n'a vrut sau nu ştie să aleagă. 

Să trecem acum la al treilea răspuns al unora din d-nii 
prefecti de judeţe, care, fără îndoială, are o greutate mult mai 
mare decât cele două d'întâi: voim a vorbi despre refuzul 
locuitorilor judeţelor de a luă parte la expozitiune. 

In alte ţări, unde negotul este mai răspândit şi industria 
mai desvoltată, fiece om a înţeles cât folos poate trage din 
ducerea productelor sale la expozitiune ; producătorii se întrec 
care de care să capete un loc într'o mare expoziţiune, căci 
toţi ştiu că, dacă productele le vor dobândi acolo laudă, prin- 
tre producte de acelaş fel ale altora, negotul lor se va întinde, 
cumpărătorii se vor îmbulzi la dânşii, renumele dobândit în 
expozitiune se va păstră şi afară, şi se va întinde poate preste 
mai multe ţări. De aceea, de câte ori se vesteşte vre-o expo- 
zitiune, producătorii din ţările civilizate aleargă “îndată ca să 
dobândească locuri pentru productele lor, astfel încât guver- 
nele sunt silite a numi judecători sau juriuri, care să aleagă 
numai pre cele mai perfecte, nefiind nici un local de expo- 
zitiune destul de încăpător spre a cuprinde pe ale tuturor 
celor cari. voiesc să expună într însul. 

La noi o astfel de concurenţă, o astfel de întrecere nu 
poate există încă, de vreme ce industria se mărgineşte la pu- 
ține producte, ce nu sânt de ajuns nic: chiar pentru pămân- 
teni, iar negotul se ţine mai ales cu mărfuri aduse în ţară 
din străinătate sau cu câteva articole de export, pe care ne- 
gutätorii străini le duc dela noi în alte ţări. Dintr aceasta naşte 
nepăsarea ce au pământenii noştri, producători de tot felul, 
despre expozitiune. Nimeni nu se gândeşte că poate dobândi, 
arătându-şi productele în Paris sau în Londra, un renume, 
care să-l facă a'şi lăţi negotul până în ţăriedepărtate. Nimeni 
nu zăreşte folosul practic ce el poate trage din impärtäsirea 
sa la un aşa mare concurs. 

Si în adevăr, dacă vom luă pe fiecare producător în parte, 
spre a cercetă ce osebit câştig poate aveà, trămiţându-şi pro- 
ductele la Expozitiunea Universală, trebue să mărturisim că 
va îi greu a socoti folosul ce va aveă fiecare în parte. Mica 
intindere a producerii celor mai multi din pământeni, slabele 
daraveri ce face acum ţara noastră în comerciul european, 
tin mai pe toţi producătorii noştri înlăturați din negotul lumii 
civilizate. Românii cumpără numai din străinătate; ei nu vând 
pe acolo; ei nu'şi dau osteneala a'şi duce mărfurile: aiurea 
decât în ţara lor. Mult puţinul ce ese dintr însa, tot prin mij- 
locirea unor negutätori străini ese; folosul, ce ar puteă scoate 
ei înşişi din exportarea feluritelor productiuni ale patriei lor, 
ei, din nepăsare, îl lasă pe seama unor străini cari fără a 
introduce nici o industrie folositoare în România, fac pentru 
câteva materii naturale un simplu” samsarlâc între micii pro- 
ducători români şi marii comercianţi europeni. 

O bogată expozitiune a tuturor productelor României în- 
fätisatä în Europa apusană, ar puteă să aducă, în scurt timp, 
o schimbare simtitoare în această stare de lucruri. Industria 
străină, adimenită de bogăţiile naturale ale României, va veni 
să deschidă, chiar în sânul ei, un negot nou, mai puternic, 
mai întins; atunci pământenii vor simţi de îndată foloasele 
produse prin dezvoltarea industriei interioare, mai întâi fiindcă 
ei nu vor mai fi siliți a schimbă banii lor pe producte din 

sträinätate, şi apoi fiindcă vor veni chiar străinii a le oferi 
bani, în schimb cu prisosul productelor ţării. Astfel ţara în- 
_treagä se va folosi de bogăţiile sale, care stau azi neroditoare, 
şi fiecare producător va aveă partea sa la folos, prin întin- 
derea ce va da productiunii sale şi prin bunele preţuri cu 
care ea i se va plăti. 

lată dar în ce chip se poate zice că nimenea nu va simţi 
pagubă, contribuind, la expozitiunea română care se pregăteşte 
pentru Paris. Oricine va da pentru aceasta, producte de ale 
sale, se poate socoti ca cum ar da ţării cu împrumut: spre 
a arătă în străinătate şi bogăţia ei de unele şi lipsa ei de 
altele; iar ţara, ajungând astfel a fi bine cunoscută de Eu- 
ropa civilizată, va căpătă prin aceasta o sporire şi o îmbel- 
şugare, prin care toţi împrumutătorii ei vor fi plătiţi si răs- 
plătiţi inzecit. 

Este de trebuintä ca aceste idei să pătrundă în mintea fie 
cărui Român, căci numai astfel vor pricepe că participarea 
tärei la Expoziţiunea Universală nu poate fi, — precum cred 
şi doresc cei mai mulţi, — o specufà a Guvernului, pe care 
îl cred dator să cumpere dela toţi producătorii productele lor 
şi să meargă cu ele să deschidă prăvălie deproducte româ- 
neşti în Expozitiunea dela Paris. Guvernul nu poate fi în acest 
caz, decât un mijlocitor între națiunea română şi civilizatiunea 
europeană. El şi-a făcut datoria dobândind Românilor, pentru 
întâia dată, un loc osebit în Expozitiunea Universală de la 
Paris din 1867. El sa însărcinat a face, în partea din palatul 
şi din grădina Expozitiunii, care au fost date Românilor, toate 
clădirile şi infrumusetärile trebuitoare, spre a pregăti produc- 
telor româneşti un locaş plăcut vederii şi potrivit cu natura 
şi gustul ţărei noastre; el face şi mai mult decât orice alt 
guvern, transportând pe socoteala sa toate productele ce locui- 
torii Români vor voi să expună şi aducând înapoi pe cele 
ce nu se vor vinde în Paris. 

Rămâne acum, ca Românii să facă şi ei pentru folosul lot 
propriu, ce mai este de făcut, adică de a da probe nume 
roase şi felurite de productele lor cele mai bune. 

V. 


e 


Locul ce s'a destinat în Paris pentru această serbătoare a 
comerțului si industriei, este o mare piață pătrată ca de 80 
pogoane, numită Champ de Mars, şi intrebuintatä până acum 
pentru manevre militare. 

In mijlocul acestui loc, s'a înălţat pentru Expoziţiune, o 
clădire lunguiatä cu căpătâiele rotunjite, un mare palat oval, 
ale cărui temelii sunt de cărămidă şi de peatră, iar păreţii şi 
acoperişul de lemn, de fer şi de sticlă. Lungimea clădirii este 
de 245 stânjeni; lărgimea ei de 190 stânjeni. In centru să 
află o grădină de 83 stânjeni lungă şi.28 stânjeni lată; iar 
înlăuntrul palatului sunt şeapte galerii alăturate, care se destind 
în tot ocolul clădirii, formând şeapte săli circulare. Fiecare 
din aceste galerii este hotărită pentru o osebită despărţire 
de producte, astfel: 


Cea l-iu este pentru Obiecte de artă (pictură, sculptură şi architectură). 


» Il-a » »  Productele profesiunilor liberale. 

» l-a » » Mobile. 

> IV-a » »  Vesminte. 

» V-a » » Producte naturale lucrate şi nelucrate, 

» Vl-a » »  Masine si unelte de lucru. 

» VI-a » » Materii hrănitoare, proaspete si conservate. 


N'avem nimic mai însemnat a °spune asupra celor cinci 
prime împărțiri; dar, în a seasea galerie, toate masinele vor 
fi puse in lucrare cu abur, cu apă, cu mâni omeneşti sau 
cu alte mijloace mecanice, astfel încât publicul va puteà vedeà, 
preumblându-se, în ce chip se face prin deosebite fabrici, tot 
felul de producte industriale. A seaptea galerie va fi compusă 
de un sir de bufeturi, cofetării si birturi, în care vizitatorii 


"se vor puteà odihni, ospătându-se şi răcorindu-se cu mân- 


cările, băuturile şi ‘dulceturile din toate părţile lumii. 

Fiecare din ţările, care au dobândit dreptul de a figură în 
Expozitiunea Universală dela 1867, are o parte de loc în fie- 
care din aceste sale-galerii, spre a-şi expune acolo productele 
lor de deosebite feluri. Locurile acordate României se află 

pretutindeni în față cu acele ale Romei. Sperăm, că fiecare 
din compartimentele României va aveà să prezinte obiecte 
interesante ; astfel, în despărţirea I-a, osebit de tabelurile, pla- 
nurile architectonice si poate chiar si sculpturile lucrate de 
artiştii din România, vom aveă un model de un stânjen de 
mare, reprezentând frumoasa noastră biserică dela Curtea de 
Argeş, săpată în lemn cu toate ornamentele ei bogate. In a 
[l-a despărţire am puteă să prezentăm colectiunea completă 
a tipăririlor româneşti din timpii cei-mai vechi şi până as- 
tăzi; apoi încă vederi fotografice din toată România, obiecte 
de istorie naturală, adunate de prin Muzee şi dela particu- 
lari binevoitori. A II-a despărţire ne va arătă mai cu seamă 
o bogată colectiune de ţesături şi de covoare, fabricate de 
țăranii români, asemenea şi o frumoasă adunare de obiecte 
bisericeşti, lucrate cu măestrie şi lux, precum mobile săpate 
şi zugrăvite, conţinând argintării, cusături bogate şi altele. In 
a IV-a despărţire vor figură frumoasele costume nationale, 
unele aşezate în dulapuri cu sticlă. altele “îmbrăcate pe ma- 
nechini, sau mari figuri de ceară, reprezentând bărbaţi, fe- 
mei şi copii în mărimea naturală. În a V-a despărţire va fi 
o mare parte din adevărata bogăţie a ţării noastre, adică: 
materiile minerale, sarea, păcura, lemnele din pădurele Ro- 
mâniei, plantele folositoare, pieile şi blănile. Spre a împodobi 
această grupă cu ornariente interesante prin raritatea lor, 
s'au luat măsuri ca două busturi cioplite în bulgări de sare 
să reprezinte în mărimi colosale pe Măria Sa Domnitorul 
nostru Carol I şi pe Maiestatea Sa Impäratul Francezilor Na- 
poleon al III-lea. In despărţirea a VI-a, lipsa ce avem de ma- 
şine fabricate în ţară, nu va puteà fi îndeplinită decât prin 
unelte de plugărie, modeluri de mori felurite şi de vase plu- 
titoare, războae (stative) de ţesut. La a VIl-a despărţire avufia 
noastră va fi foarte mare. Mai presus de toate vin grânele, 
(pânele) ; apoi vinurile şi rachiurile; în sfârşit dulcefurile, brân- 
zeturile şi toate celelalte producte alimentare ale ţării. 
Dintre această repede ochire asupra părţii româneşti din 
Expozitiunea Universală, poate ori şi cine ași formă o idee, 

atât de priveliştea ce vor înfăţişă cele seapte compartimente 
ale expozitiunii române, cât si de dispozitiunile generale pri- 
vitoare la asezarea din läuntru a palatului expozitiunii. 

Palatul însă nu conţine în sine toate productele ce ne sunt 
cerute pentru expozitiune. El este înconjurat de o grădină 
foarte întinsă, care şi ea se află împărţită între deosebitele 
țări, ce au voit a expune. In adevăr, toate naţiunile au în 
grădina sau parcul Expoziţiunii câte un ocol unde pot asezà 
vietuitoarele şi plantele, ce le vor fi adus din ţările lor. Aci 
dar încap productele din despärtirile VII şi IX. 

In ocolul dat României, este proiectul a se găti o frumoasă 
casă ţărănească cu toate împrejmuirile ei, întocmită după cum 
poate fi casa unui sătean avut, dovedind belşug de toate, 
grâne (pâini) şi merinde, trăsuri şi unelte, vite şi pasări, haine 
(strae) şi aşternuturi, în sfârşit tot ce constitue cultura şi in- 
dustria ţărănească din România. 

Acest tabel mic şi vietuitor al României va oferi un interes 
foarte mare publicului Expoziţiunii, făcându-l să cunoască mai 
bine decât orice picturi şi descrieri, viaţa, portul, obiceiele şi 
productele României. 

Bucureşti, 1866 si 1867. 

= Extras din Actele oficiale ale Co- 


misiunii Române pentru Expozitiunea 
Universală din Paris, la 1567. 





Casa, vesmintele si petrecerile täranului român 


NOTE EXTRASE DIN «CATALOGUL PRODUCTELOR 
SECȚIUNII ROMÂNE», LA EXPOZITIUNEA UNIVERSALĂ DIN 1867, 
LA PARIS 1) 


I. 
Casa täranului. 


La Roumanie étant un pays essentiellement agricole, le gouvernement 
a voulu surtout mettre en évidence, à l'Exposition, cette partie de l'in- 
dustrie nationale. 

L'idée première était de construire sur l'emplacement réservé à la 
Roufnanie, dans le parc de l'Exposition universelle, une ferme qui aurait 
contenu les instruments que tout paysan possède et aurait par consé- 
quent donné une idée exacte du degré qua atteint chez nous lagri- 
culture. | 

Plusieurs raisons ayant empêché la réalisation de ce projet, on s'est 
borné à exposer les plans de cette ferme, qui se compose d'une maison, 
d'un grenier, dun magasin de mais, d'un hangar pour abriter les bes- 
tiaux et pour mettre les instruments de labour, et d'un poulailler. 


1) D-l A. Odobescu, comisar general al Expozitiunii române, în colaboratiune cu 
d. P. S. Aurelianu, comisar adiunct şi membru al juriului international, au re- 
dactat si au tipărit în Paris, la 186$, un volum întitulat: Notice sur la Roumanie, 
principalement au point de vue de son économie rurale, industrielle et commer- 
ciale, suivie du Catalogue spécial des produits exposés dans la Section roumaine 
à l'Exposition Universelle de Paris, en 1567, et d’une Notice sur l’histoire du tra- 
vail dans ce pays (Notice sur les Antiquités de la Roumanie). Prima parte a acestei 
opere este mai cu seamă datorită cercetărilor d-lui P. S. Aurelian, carele mai apoi 
a complectat-o şi a reprodus-o în cartea sa românească: T'éra Nostră. Notita 
despre Antichităţile României e scrisă de d-l Odobescu, precum şi diferite alte 
note, răspândite în corpul Catalogului. Extragem aci trei din acelea, spre a le re- 
tipări în textul lor francez: ele se referă: l-a, la ps: VI, clasa 48: Material si 
procederi pentru exploatatiuni rurale şi silvice ; 2-a, la Grupa X, clasa 92: Speci- 
mine de costume poporane din diverse tări; 3-a, la Grupa IL, clasa 10: Instru- 
mente de muzică. 






d N - z al © pe 
CASA TARANULUI ROMÂN Do 








» : 
, Ces planches ne sont qu'une faible reproduction de la réalité; pour- 
tant on pourra voir, en les examinant avec quelque attention, comment 
le paysan roumain. sans autre aide que ses bras, sans autres conseils 
que ceux qu'il trouve sur les lieux mêmes, avec des instruments fort 
simples. parvient à faire des constructions qui correspondent parfaite- 
ment à toutes les exigences de son métier et remplissent les conditions 
prescrites par l'hygiène, tant pour les hommes que pour les bestiaux. 

La maison (casa), — La charpente de la maison repose sur une fon- 
dation en pierre. briques, pilotis ou tout simplement sur des troncs d'ar- 
bres couchés horizontalement ; les murs sont en briques, bois ou torchis, 
blanchis à la chaux. 

Le toit, généralement en chaume ou en bois, dépasse les murailles 
des quatre côtés et laisse ainsi autour de la maison un espace couvert 
qui forme une sorte de galerie ou terrasse. 

Le matériel dont on vient de parler varie suivant les localités et les 
moyens du constructeur. 

Si l'on monte les quatre ou cinq marches qui conduisent à la terrasse 
(prispa), on entre de plein-pied dans la maison. 

La maison se compose, la plupart du temps, de trois pièces, dont deux 
servent d'habitation, et la troisième, plus petite, sur le derrière, sert de 
garde-manger (celar). Dans le projet ci-joint on a dépassé ce nombre; 
en voici les raisons: 

L'une des pièces représente une boutique d'epicier, telle qu'on en 
trouve dans les villages. 

L'autre pièce était destinée à contenir deux métiers à tisser. 

L'ameublement de toutes ces pièces est des plus simples; des lits en 
bois recouverts de nattes ou de tapis, produits dela manufacture natio- 


boutique, des casiers destinés à contenir les divers articles de débit. Les 
images religieuses ne manquent jamais d'orner les murs d'au moins une 
des chambres. 

Le sbl est simplement nivele avec de l'argile mêlée de bouse de vache 
une bande de couleur rouge ou noire règne souvent tout le long des 
murs, tant à l’intérieur qu'à l'extérieur, à une hauteur de 30 centimètres 

Une cheminée de forme cônique, placée au-dessus d'une espèce „de 
rehaussement en briques, sert à la préparation des aliments et au chauf- 
fage. Souvent la fumée n'a d'autre issue à l'extérieur qu'une simple ou- 
elle sert à dessécher les viandes qu'on y suspend. 

Le grenier (ambar). — Le grenier est une construction en bois, de 

* forme rectangulaire. La charpente repose sur un soubassement en pierre, 


nale: des bancs le long des murs, des tables des armoires, et dans la 
environ. œ 

verture dans le toit; alors elle se répand d'abord dans les combles, où 
briques, pilotis, ou troncs d'arbres, qui, comme on la déjà dit pour la 

maison, varie selon les localités; aux quatre angles s’élevent de grosses 
pièces de bois verticales, sur lesquelles repose la charpente supérieure. 
Entre ces quatre pièces de bois, il s'en trouve d’autres moins fortes. 
L'intervalle est rempli par des planches; le sol aussi formé de planches 
plus fortes, placées sur des poutres horizontales. La toiture, dont la 
hauteur atteint en général celle du bâtiment, est en bois ou en chaume: 
d’ailleurs, il n'existe pas de plafond qui forme galetas; à l'interieur, une 
espèce de couloir sépare le grenier en deux. 

De chaque côté, on trouve des casiers plus ou moins grands qui sont 
destinés aux diverses cèréales. Aux poutres supérieures, on voit souvent 
pendre des peaux, des viandes et autres objets qu'on veut mettre hors 
dela portée des rats. D'ailleurs, il n'existe d’autre ouverture que la porte 
et l’espace assez grand du reste, qui demeure libre entre les murs et 
la toiture. | e i 

Magasin de maïs (coşar). — Une construction de forme bizarre et tout 
à fait caractéristique frappe tout d'abord la vue lorsqu'on entre dans la 
cour. C'est le magasin à mais; sa formee et ses dimensions varient a 
l'infini. Voici en quelques mots la description de celui que nous avons 
représenté. s 

Une sorte de carcasse repose sur des piliers en bois, a une hauteur 
quelconque. L'ouverture qui y est pratiquée permet d'introduire le mais. 
Le maïs ayant essentiellement besoin de ventilation pour se dessécher 
et se conserver, aucune disposition ne serait plus avantageuse, l'air pou- 
vant librement circuler par un treillage et par les fentes du plancher: à 
l'un des bouts, un treillage inférieur forme une espèce de chambre: c est 
là que le fermier a ses instruments; pendant la mauvaise saison il y 
travaille. À côté de cette chambre et dans l’espace qui n'est abrité que 
par le plancher du magasin de maïs, on voit un chariot, un traineau, 
une charrue (sopru); il n'existe pas non plus d'autre étable pour les 
bestiaux, lorsque le fermier n’en possède qu'un petit nombre (grajdu) 

Le bătiment est couvert en bois ou en chaume. Chez les grands pro- 
priétaires, les magasins de maïs ont uue autre forme. Le treillage, sou- 
tenu par de grosses poutres, repose sur un soubassement. On plase tou- 
jours ces magasins parallèlement et à une distance de trois à quatre 
mètres, et il y a un toit commun pour deux. 

L'espace compris entre les deux magasins est soigneusement nivelé et 
plancheie ; une cloison s'élève verticalement des deux côtès, elle est adossée 
au treillage à une hauteur d'environ deux mètres, et forme ainsi maga- 
sin. Aux deux extrémités, le toit déborde d'environ trois mètres, de telle 
sorte que le maïs peut être déchargé par le mauvais temps; cet espace 
couvert sert aussi à abriter les batteurs de maïs. 

Chez la plupart des paysans, le magasin de mais se trouve réduit à 
sa plus simple expression ; le treillage n'est soutenu que par de longues 








i 

perches fichées en terre; quelques bottes de paiile, étalées sur de légères 
pieces de bois et soutenues par des traverses, forment le toit. 

Il n'existe aucune ouverture; le maïs est versé par la partie supérieure 
avant de poser le toit, qui n'est construit qu'après cette opération. 

Le magasin a ainsi la forme évasée d'une corbeille; sa durée ne de- 

asse jamais une année. 

Etable et poulailler (cotef). — La forme et la construction de létable 
à porcs ne diffère guère de celle du magasin de maïs que l'on vient de 
décrire en dernier lieu. 

Une ouverture d'environ 60 centimètres de hauteur permet aux ani- 
maux de pénetrer à l'intérieur. 

Les volailles se perchent sur les tringles et les traverses des combles. 

Fontaine (fântână, put). — On a cru nécessaire de joindre à ces pièces 
une fontaine, telle qu'on en voit dans les plaines dela Roumanie et de 
la Hongrie. | | a 

Un tronc d'arbre est plante verticalement dans le sol et à une certaine 
distance du puits. À la partie supérieure se trouve fixée une longue 
pièce de bois qui forme levier. 

À l'extrémité supérieure de celle-ci se trouve fixé le sceau, soit par 
une corde, soit par une chaîne, soit enfin par une suite de perches ré- 
liées entre elles par des boules en fer ou des pièces de bois. 

À l’autre extrémité, on attache de grosses pièces de bois qui forment 
contre-poids. 

Les parois du puits (ghizduri) sont en pierre ou en bois, suivant les 
localités. 


il: 
Vesmintele ţăranului. 


Les costumes du peuple roumain sont représentés, à l'Exposition Uni- 
verselle, par un certain nombre de mannequins, qui portent les vêtements 
usités dans les divers districts et par plusieurs professions de la Rou- 
manie. En fait de costumes d'hommes, on y voit: un mocan, ou vieux 
pâtre des Carpathes ; un pläies, ou chasseur des montagnes de Bacău; 
un cosaş, ou faucheur de la vallée de l'Olto ; un călugăr ou moine du 
couvent de Niamtzo ; deux surugi:, ou postillons, tels qu'on les trouve 
principalement dans les environs d'Ardg&che et de Tergoviste ; enfin, un 
pescar, ou pècheur des bords du Danube. Les mannequins des femmes 
représentent une vieille (mătuşa), du district de Suciava ; une fileuse de 
Romanatzi, une glaneuse de Vlaşca ; une jeune fille de Campolung, por- 
tant un baquet d'eau (donifa) sur sa tête; une jeune fille de Turno- 
Sévérin, en costum de mariée; une religieuse du couvent de Passéré et 


une femme bulgare des colonies de la Bessarabie. 
` 

ll serait trop long de détailler ici chacun de ces costumes; nous vou- 
lons seulement décrire, aussi succinctement que possible, les caractères 
généraux et très variés des vêtements que porte le peuple roumain, et 
qui se rattachent, d'un côté, aux costumes des peuples d'origine latine 
habitant le midi de l'Europe (Italie et Espagne), de l'autre, aux vête- 
ments usités dans des pays plus septentrionaux, peuplés par les Slaves,? 
les Madgyares, et même les Bretons. Par certains points aussi, ils se 
rapprochent des costumes purement orienawx. 

L'habillement des femmes consiste en une longue chemise de toile, 
qui, tombant jusqu'aux chevilles, sert en même temps de jupon. Selon 
que cette chemise est froncée ou large au col et aux poignets, elle porte 
le nom de cămașă ou de iie. Elle est en toile de lin, de chanvre ou de 
coton, tissée par les paysannes elles-mâmes ; mais souvent aussi le haut 
du corps est en gaze de soie (borangic). Des broderies de couleur, en 
soies noire, blanche, rouge ou jaune, rehaussces de paillettes d'or ou 
d'argent, ornent la poitrine et les manches, quelquefois même les pans 
inférieurs du vêtement. C'est surtout dans la variété de ces broderies 
originales et dans l'harmonie des couleurs qui les composent, que con- 
siste l'élégance des costumes féminins. Deux tabliers en étoffe de laine 
plus ou moins épaisse, et tissée ou brodée avec des dessins similaires, 
retombent de la ceinture, par devant et par derrière. Celui de derrière, 
qu'il soit froncé ou tendu, est toujours plus large: on l'appelle vélnic, 
cretinfä ou catrinfà ; l’autre est un carré oblong, posé sans plis; il porte 
les noms de sort, fotă, zevelcà ou pestelcä. La ceinture (brâu), qui rat- 
tache ces deux tabliers, est en laine, ordinairement rouge, et fait plu- 
sieurs fois le tour de la taille. On la recouvre le plus souvent de nom- 
breuses bandelettes tissées en laines des couleurs variées et rehaussées 
de paillettes et de petits perles; ces espèces de bandelettes, qui sont 
portées par les deux sexes, forment un des principaux ornements du 
costume de villageois; on les appelle bete, et les jeunes gens de la cam- 
pagne s’en parent la taille et les genoux, en laissant flotter les bouts, 
chargés de perles. 

Les jeunes filles portent la tête nue et les cheveux partagés en deux 
larges tresses qui tombent par derrière, attachées par de nombreux ru- 
bans (panglice, cordele) ; quelquefois elles metent des fleurs naturelles 
ou artificielles dans les cheveux; des boucles d'oreilles et de nombreux 
colliers en sequins (salbe) et en perles (mărgele), ornent leur tête, leur 
cou et leurs bras. Les femmes mariées se cachent les cheveux sous de 
longs voiles en lin ou en gaze de soie blanche ou jaune (marame, $ter- 
gare, cârpe) qu'elles ramènent de la façon la plus gracieuse, autour de 
la figure, en laissant flotter les bouts par devant et par derrière. Dans 
certaines localités, elles portent aussi, sous ce voile, des espèces de cou- 
ronnes en étofie ou en sequins (conciu, cunună), qui forment sur leur 

tête un édifice assez élevé. On met quelquefois aux jeunes mariées de 
lourdes coiffures en monnaies, mais le plus souvent, des écheveaux épars 
de fils d'or (beteală), qui remplacent le voile des pays occidentaux. 

Que l’on ajoute à ces détails, des sandales (opinci) ou des souliers 
grossiers en cuir noir ou rouge, et quelquefois même des bas de coton 
ou de laine, et le costume d'été sera complet. Pour l'hiver, on se re- 
couvre, selon les localités, de longs paletots ouatés et sans manches, en 
étoffes de coton ou de laine (zăbun); de pardessus en laine, plus ou 
moins longs, avec des manches et des doublures en fourrure (scurteicä) ; 
ou enfin des vêtements en peaux de mouton brodées, presque entière- 
ment semblables à ceux que portent les hommes. La quenouille et le 
fuseau accompagnent presque toujours les villageoises, quand elles ne 
sont pas occupées aux travaux des champs ou à d’autres details du 
ménage. 

Les formes, les couleurs, et surtout les ornements brodés des diverses 
pièces des vêtements varient beaucoup, selon les différents districts et 
surtout selon les régions du pays; ainsi les différences sont notables 
entre les villages des bords du Danube et ceux des hauteurs des Car- 
pathes; mais le caractère général de l'habillement et bien partout le même ; 
c'est le costume d'un peuple méridional, amoureux des couleurs vives 
et brilantes, des draperies légères, d'un peuple qui se voit condamné à 
regret, pendant une partie de l'année, à des vêtements lourds et som- 
bres. Pour bien saisir l'originalité du costume des paysannes roumaines, 
on na qu'à le comparer à celui que portent les femmes des nations 
_ voisines, et, comme exemple, citons les femmes bulgares, avec leur robe 
de laine foncée, serrée à la taille, sans plis et sans manches, avec leur 
petit bonnet ou fez rouge sur la tête, et leur grande houppelande de 
drap; chez celles-ci les couleurs sont sombres, les broderies manquent, 
le gros drap remplace la toile et les tissus aux plis légers et aux orne- 
ments variés. A 

L’'habillement des hommes présente, en Roumanie, des diversités beau- 
coup plus grandes encore que celui du beau sexe. Une description com- 
plète de tous les vêtements usités par les Roumains de diverses profes- 
sions et dans diverses localités, serait un travail aussi long qu'oiseux ; 
bornons-nous à une simple nomenclature. 

Il ne sera pas difficile d'inventorier la toilette d'été du laboureur ; elle 
se réduit à une chemise assez longue, qui retombe par-dessus un pan- 
talon de toile, et qui serrée à la taille par un large et longue ceinture 
en laine rouge; ajoutez des sandales en peau de bœuf brute (opinci) 
aux pieds, rattachées par des cordons en poil de chévre, croisés sur les 
jambes, et un chapeau de feutre =oir à larges bords, semblable au cha- 
peau breton ou au sombrero espagnol, sur la tête. C'est dans ce cos- 
tume, léger et primitif, que le paysan se livre aux travaux des champs 

et brave les chalenrs tropicales de la belle saison; mais, quand arrivent 
les mois rigoureux de l'hiver, il faut se garantir contre un froid qui 
atteint jusqu’à 30 degrés. Le paysan change alors ses sandales pour de 
grandes bottes, enveloppe ses jambes, soit d’un pantalon étroit en .fla- 
nelle blanche, qu'il recouvre quelquefois même de jambières (poturi, 
turieci, cioarici) brodées et ornementées, soit d'une ample culotte orien- 
talle qui se resserre au-dessous des genoux. La ceinture de laine est 
quelquefois remplacée par un large corset en cuir (kimir), bouclé et 
recouvert de boutons et de pièces de métal; dans sa ceinture, il cache 
son couteau à fourreau du bois, sa bourse en baudruche, son briquet, 
sa pipe, son tabac en feuilles tordues, enfin tout ce que les autres peu- 
ples ont l'habitude de mettre dans les poches et dans les goussets, ab- 
sents dans les habits des Roumains. Les vêtements qui recouvrent le 
haut du corps sont confectionnés, soit en draps grossiers (aba ou dimie), 
blancs, noirs, verts foncés, bleus foncés, gris ou marrons, soit en peaux 
de mouton blanches ou noires: les uns et les autres sont brodés avec 
des laines et des soies de couleur, avec des ganses ou des lanières de 
cuir colorées: on appelle les paletots en drap, pui prennent plus ou 
moins la taille, ghebä, zeghe, sucman, dulamă, etc.; ceux en peaux de 
mouton se disent généralement cojoc. On porte aussi de gilets sans 
manches, que l’on nomme ilic et peptar; enfin, les grands manteaux 
ou houppelandes, qui enveloppent le corps comme dans un vaste sac 
se font, soit en gros drap rouge (ipingea, bundă), soit en laine blanche, 
imitant à l'extérieur la toison des brebis (sarică). Ce sont surtout les 
bergers des montagnes qui portent la sarica et le grand capuchon de 
laine dit glugă ; tandis que les postillons et les commerçants, qui voya- 
sent souvent à cheval, sont toujours munis de leurs larges manteaux de 
drap rouge, quelquefois ornés de franges blanches ou vertes. 

La coiffure d'hiver est le bonnet en fourrure de mouton (căciulă) 
blanche, grise ou noire. Ses formes diffèrent à l'infini, depuis la petite 
calotte en fin poil blanc frisé, usitée sur les bords de l’Olto, jusqu'au 
gigantesque bonnet, dit furcă, que portent les montagnards, et qui imite 
et exagère la forme du bonnet phrygien. C'est la coiffure que l’on voit 
sur la tête des Daces dans les basreliefs de la colonne Trajane. 

Le paysan roumain porte la chevelure ramenée en avant ef coupée 
droit sur le front, à la manière des Bretons, tandis que par derrière ses 
cheveux pendent en longues mèches flottantes; il conserve toujours la 
moustache; mais il ne laisse pousser sa barbe qu'à l’âge où il renonce 
entièrement aux avantages de la jeunesse; dans les villages, les vieillards 
portent de belles chevelures et de longues barbes blanches. Ce sont 
principalement les Bulgares, mais, quelquefois aussi les habitants rou- 
mains des confins slaves, qui rasent leurs cheveux; sur les bords du 

Danube, la petite calotte rouge des Orientaux, le fez, remplace parfois, 
chez les hommes, le bonnet national en peau de mouton, căciula. 
© Autrefois, dans les villes, presque chaque corporation d'industriels avait 
son costume traditionnel; la noblesse même (les boyards) ® les fonc- 
tionnaire portaient des vêtements orientaux dont lampleur disgracieuse 
excite l’hilarité de la génération actuelle; les commerçants et les arti- 
sans avaient chacun leurs habits distinctifs. Aujourd'hui cet usage dis- 
paraît, et l'on adopte presque généralement le costume européen; à 
peine si l'on trouve encore, chez les pêcheurs, les bouchers, les tanneurs, 
et chez quelques autres corporåtions de grosses industries, un costume 
spécial en gros drap bleu foncé. Les barbiers, qui shabillaient jadis 
d'une élégante tunique en fine étoffe de laine, à pans froncés, n'ont 
conservé de leurs usages anciens que certaines industries et aptitudes 
qui leur sont encore particulières, comme la fabrication des filets de 
pêche, l'élèvage des sangsues et des rossignols, et le talent de jouer de 
la guitare. Les prêtres et les moines se distinguent encore par leur cos- 
tume flottant en étoffes noires ou brunes foncées; ils portent les che- 
veux et la barbe longues; leurs bonnets en feutre sont des chapeaux 
européens auxquels il manque les bords, et qu'ils recouvrent, pendant 
les cérémonies de l'office, avec de grands voiles en gaze noire. L'habil- 
lement des religieuses est à peu près le même que celui des moines, 
avec la différence que celles-ci cachent leurs cheveux sous une petite 
toque:voilée. Enfin, parmi les originalites costumières de la Roumanie, 
il faut citer les juifs avec de long cheveux en tire-bouchon, ainsi que 
leur barbe, coiffés d'une espèce de bonnet de grenadier en fourrure, et 
couverts de longues soutanes noires serrées sur le corps. Les femmes 
juives portent le costume qu'elles ont dans tout l'Orient. | 
Qu'on ajoute aux divers habillements indigènes pue nous venons d'es- 
puisser, ceux des étrangers de toutes races, Albanais, Madgyares, Grecs, 
Russes, Bulgares, Turcs, Européens de l'Occident etc. et l’on pourra à 
peine se faire une idée de la diversité de costumes que l’on a l’occasion 
de voir, mêlés ensemble, dans les rues des villes de la Roumanie. 


II. 
Petrecerile täranului. 


Les instruments de musique qu'emploie le peuple roumain peuvent 
se grouper en trois classes: les instruments à cordes, à vent et a per- 
cussion. Parmi les premiers, nous trouvons le violon (vioară, lăută ou 
diblă) et la cobza ou mandoline à trois cordes, que l’on pince avec une 
plume doie; dans les instruments â vent, on trouve la cornemuse (cim- 
poiu’, qui est l'instrument de prédilection des Bulgares établis en Rou- 


manie ; le bucium, grand cor en bois de merisier, servant à rappeler les 

troupeaux dans la montagne ; le fluier, espèce de flûte ou de flageolet 
à tons aigus; le caval; hautbois à notes voilées et bourdannantes, et la 
tilinga ou fifre: ces instruments sont principalement employés par les 
bergers dE la montagne, qui égayent par la musique leurs longs loisirs ; 
enfin, la flûte de Pan. dite en roumain naiu ou muscal. L'instrument à 
percussion que l'on trouve dans les orchestres des populations juives, et 
chez les tziganes errants qui font danser les ours dans les villages, c'est 
le tambour basque dit daïra On peut ajouter à ces instrumeuts popu- 
laires, les guimbardes (drâng) dont s'amusent les enfant. Les gens du 
peuple savent aussi tirer des sons aigus tout particuliers en chantant 
avec une feuille verte entre les lèvres; c'est ce qu’on appelle cântare 
din frunză. | 

L'orchestre habituel des fêtes roumaines, tant à la viile qu'à la cam- 
pagne, est composé de plusieurs musiciens, tous de race tzigane; chez 
ceux-ci la profession de lăutar ou musicien se perpétue de génération en 
génération, une bande de lăutari est formée au moins de trois exécu- 
tans’; le premier tient le violon et exécute la mélodie; le joueur de 
cobza l'accompagne et marque le rhythme sur les cordes de son instru- 
ment, en chantant; les paroles, si c'est une.mélodie avec chant; le troi- 
sième musicien tient la flûte de Pan, moyennant laquelle il ajoute à l'air 
exécuté des fioritures plus ou moins stridentes. 

Chaque auberge de Roumanie a sa bande de /ăutari, qui égaye de 
ses chants et de ses airs de danse les loisirs des dimanches et des jours 
de fêtes ; les villageois s’y réunissent pour voir danser la jeunesse et 
pour écouter les chansons plus ou’ moins passionnées ou grivoises des 
artistes tziganes. 

Les danses du peuple roumain sont très nombreuses et les melodies 
qui servent à les accompagner le sont encore d'avantage, car chaque 
jours les lăutari en imaginent de nouvelles sur les rhythmes connus. 
La danse fondamentale est la hora; c'est une ronde où les danseurs, en 
nombre indéterminé et sans distinction de place, se tiennent par la main 
et tournent gravement en faisant quelques pas en avant et d'autres en 
arrière ; cest là une danse calme et posée, à laquelle tous les sexes et 
tous les âges prennent part; mais à côté x la hora, il y a une infinité 
d'autres danses plus vives, et chacune a son nom special, sa musique 
propre et son caractere choreghrapique plus ou moins anime; presque 
toutes se dansent en rond ou demi-cercle, les danseurs se tenant par la 
main ou par la ceinture; il y en a, comme la chindia et la zoralia, où 
jes petits pas des danseures se ‘pressent avec un grâce indescriptible ; 
d'autres, comme ca la usa cortului (à la porte de la tente), da brâu 
(par la ceinture\, biru greu (la corvée est dure), etc., où les danseurs 
trépignent avec des gesticulations d'une énergie toute virile; d'autres 
enfin où l'on frappe la terre en cadence comme pour bien exprimer le 

sens symbolique de la danse, qui sappelle du nom pittoresque cum se 
bate Dunărea (comment le Danube se balance). 

Parmi les danses populaires qui se distinguent le plus par leur grâce et 
leur originalité, nous citerons encore la danse des montagnards, la mo- 
Cäncufa, que l’on danse à deux, homme et femme, se tenant par la 
main et exécutant des pas et des poses qui se rapprochent de la taren- 
telle italiene. Enfin, il faut notter surtout la danse des Cälusari. Chaque 
printemps. au mois d'avril, il se forme dans plusiers villages, des bandes 
de sept, neuf ou onze jeunes gens qui revêtissent leurs plus beaux ha- 
bits, en tout ornés de rubans et de mouchoirs rouges, s'en vont pendant 
quarante jours exécuter, dans des localiies lointaines, une danse d'un 
caratère étrange; lun d'eux porte un drapeau et mâne la bande (pri- 
micer); un autre fait vœu de ne pas proférer un seul mot pendant toute 
la durée de l'excursion: c'est le muet de la troupe (mutu). La danse 
des Cälusari a un caractere viril et heroique très-rémarquable ; les dan- 
seurs font avec leurs bâtons des simulacres de combats et exécutent des 
sauts extraordinares en poussant des cris de convention. Le savant Sa- 
muel Klain, de Transylvanie, a cru voir dans cet usage populaire la per- 
sistance des fêtes vernales des prêtres saliens à Rome, dont un collège 
portait le nom de Salii Collini (Colli Salli, Căluşari'?) 

Après avoir parlé des danses, nous ajouterons quelques mots sur les 
chants du peuple roumain. M. Basile Alecsandri, un des littérateurs les 
plus distingués de la Roumanie a recueilli avec soin et publié, en deux 
éditions, un grand nombre de ces chants ; son exemple a été suivi, parmi 
les Roumains de la Transylvanie, par M. Marienesco et par d’autres. 

Ces recueils de poésies populaires de la Roumanie présentes des pièces 
de différente nature, que l'on a désignées sous les noms de: cântice bä- 
trânesti, doine, hore, colinde et zicători ou ghicitori, 

Les cântice bătrâneşti sont des ballades ou petits poëmes rappelant 
des faits héroïques et se rattachant, soit aux anciens princes, boyards ou 
héros du pays, soit à cette classe de brigands patriotes, uommés haiduci 
qui, pareils aux outlaws d'Ecosse, ont combattu dans les bois et les mon- 
tagnes contre le joug des princes phanariotes, imposés pendant le der- 
nier siècle aux Principautès Roumaines par la Turquie. Elles sont tou- 
jours composées en petits vers de sept pieds, rimant d'une façon plus 
ou moins arbitraire, mais elles contiennent autant de charme poétique 
que les plus belles ballades populaires des autres nations. 

Les doine ou cântice de dor sont des chants d'amour très passionnés 
dont les paroles se chantent sur des mélodies langoureuses. Presque tou- 
jours elles ont pour introduction un vers qui rappelle en guise d'invo- 
cation, une feuille de plante; c'est ainsi qu’une poésie dont les paroles 
sont amoureuses commencera par frunză verde rosmarin! (feuille verte 
de romarin!), parce que cette feuille est beaucoup portée par les jeunes 

filles de la campagne; elle commencera par frunză verde lemn uscat! 
(feuille verte, boic sec !), si le sens de la poésie est triste, et ainsi de suite. 

Les hore, qui se chantent sur des airs de danse plus allègres, sont 
des chansons de joie prônant la boisson, les plaisirs faciles, et tombant 
très-souvent dans des obscénités incroyables chez un peuple dont les 
mœurs ne sont pas du tout dépravées. C'est sous un abri de feuillage 
(umbrar), construit tous les étés devant les cabarets des villages, que 
les ¿ãutari çigani, et principalement le cobzar ou joueur de mandoline, 
chantent le dimanche aux paysans attablés devant un cruchon (oala) de 
vin nouveau, ces bouffoneries qui excitent l'hilarité de lauditoire plus 
ou moins excité par la boisson, pendant que les jeunes gens dansent 
en rond dans la cour. 

Les colinde ont surtout un caractère religieux; ce sont des noëls que 
les jeunes villageois, réunis en bandes, chantent pendant les fêtes de la 
Nativité, du jour de lan et de Pâques, en allant féliciter dans sa maison 
chacune des familles du village; aussi sont-elles intitulées la Crèche, 
les Rois et l'Étoile, les Blanches fleurs d'Orient, la Place au paradis, 
etc., ou bien la Charrue, le Richard, le Cheval du fiancé, etc. Les re- 
frains de ces chansons ont, dans leur langue et dans les images qu'ils 
rappellent, un caractère particulier d'archaisme. 

Enfin les zicätori ou ghicitori sont de petites énigmes en deux ou 
trois vers, que l'on se donne à deviner dans les jeux du foyer. 

M. Basile Alecsandri dit, dans la préface de son recueil, les mots sui- 
vants: «Trésors innappréciables de sentiments profonds, d'idées élevées, 
de données historiques, de croyances superstitieuses, de traditions an- 
ciennes et surtout de beautés poétiques pleines d'une originalité qu'on 
trouve rarement dans les littératures étrangères, nos poésies populaires 
constituent un bien national digne d’être mis en lumière comme un 
titre de gloire pour la nation roumaine... Toutes ces poésies, sans date 
et sans nom d'auteur, sont enfouies depuis des siècles, comme des 
pierres précieuses, dans le sein du peuple roumain. Cependant elles sont 
exposées à $e perdre, et c'est un devoir sacré que je me suis imposé 
que de les rechercher et de les mettre à l'abri des atteintes du temps 
et de l'oubli... 

«Aidé par plusieurs personnes, et surtout par M. A. Russo, j'ai recueilli, 
pendant plusieurs excursions dans les montagnes et dans les champs 
fleuris de notre patrie, une grande partie de ces poésies populaires, et 
après en avoir achevé la mise en ordre, je les dédie à mon pays comme 
un trésor qui lui appartient». ° 


Extrase dia Catælogul spe- 
cial al operei Notice sur la 
Roumanie, 1868. 
Paris, 1867. 








Şcoala dramatică!) : 





Sunt acum câţiva ani, la Paris, mă aflam în convorbire cu 
unul din cei mai distinși, cei mai instruiți şi cei mai experi- 
mentati din artiştii Teatrului Francez, cu d. Got care este 
totodată decanul acestei neasemănate companii de actori şi 
cel mai vechiu din profesorii Conservatorului de declamatiune 
din Paris. D. Got, amic de mult timp al d-lui V. Alecsandri, 
cunoaşte mulţi Români; el cunoaşte chiar şi ţara românească, 
căci dacă nu mă înşel, d-lui.a vizitat pe poetul nostru în 
plăcuta sa locuinţă dela Mircești, refugiu favorit al muzei sale, 
Polihymnia românească. | 

Cine ştie chiar dacă nu cumva artistul francez va fi atras 
intr'acolo, câteva fericite aparitiuni ale Thaliei şi chiar ale 
Melpomeniei ? 

Dar mi se pare că preocupările cursului meu de mithologie 
greacă mă pornesc fără voie pe un tărâm -de pedanterie, care 
este cu totul străin ideilor foarte practice comunicate mie de 
d. Got, în ziua când am vorbit cu dânsul despre ceea, ce sar 
putea face, la noi, spre a asigură de îndată buna executare 
pe scena românească a operelor teatrale de orice natură, şi 
în acelaş timp spre a se înmulţi şi a se dezvoltă în mod 
continuu, neîntârziat şi cuviincios, acel numeros personal ce 
este indispensabil teatrului nostru naţional. 

Decanul comediei franceze îmi ziceă, că suntem foarte gre- 
şiți când noi ne închipuim că dacă am, trimite juni români 
şi românce, ca să studieze arta dramatică în Conservatorul 

din Paris, am puteà astfel să dobândim actori buni pentru 
scena noastră. z 

In Franța sunt tradițiuni teatrale, aşa de strâns legate de 
însăşi literatura clasică a acelei țări, încât studiul capital al 
scoalei dramatice de acolo consistă în predarea cât mai scru- 
puloasă din partea profesorilor si în pătrunderea si în imitarea 
cât mai perfectă din partea scolarilor, a acelor traditiuni, atin- 
gătoare unele la caracterele, altele la gesturile şi mai multe 
încă din limbagiul si intonatiunile care toate acestea au rămas 
în Franța ca o moştenire nealienabilă, încă dela iluştrii autori, 
şi dela vestiţii artişti ai timpilor trecuți. 

In Franţa, perfecțiunea artistică — lăsând negresit în re- 
giuni cu totul excepţionale toată acţiunea teatrală a acelor ta- 
lente dramatice care disting numai pe actorii de geniu — 
perfecțiunea, zicem, în Franţa o ating numai aceia cari au mai 
multă aptitudine spre a-şi asimilă perfectiunile - tradiţionale. 
Legenda teatrală domină pretutindeni în Franţa, şi acolo, un 
artist este cu atât mai prețuit, cu cât el ştie a reproduce şi 
a amintì mai exact efectele minunate produse odinioară pe 
scena franceză de un Molière, de o Champmeslé, de un Le- 
quien, de o Adrienne Lecouvreur, de un Talma, de o M-elle 
Georges, de o Rachel, sau chiar de un Frederic Lemaitre, ba 
şi mai mult, de unii artişti cu totul comici, grotesti şi popu- 
lari, ca un Ravel, ca M-elle Thierret, ca un Débureau, si 
mai mulți alții. | 

Dar, să ne întrebăm: Ce însemnează oare pentru publicul 
român, cel care desigur n'a trăit în Paris sau care nu şi-a 
perdut timpul în studii speciale asupra istoriei Teatrului din 
Franţa, ce însemnează şi ce-i reprezintă toate aceste nume, 
pe care le-am îngrămădit aci înadins ca să dovedesc cât 
putin loc ocupă ele în mintea celor cari cer satisiacţiuni in- 
telectuale şi estetice numai dela teatrul nostru românesc ? 

Pentru ca artiştii noştri să poată prefiră până la noi oare- 
care raze din acei luceferi ai scenei franceze, ar trebui ca 
dânşii să se prezinte dinaintea noastră cu tot complexul li- 
terar şi plastic al teatrului francez; ar trebui deci să joace 

întocmai cum vor fi invätat in Conservatorul din Paris, şi 
— vorbă curată — ar trebui să joace chiar si in limba franceză. 

Aceia dar nu ar fi artişti români. Succesele lor în studii 
i-ar fi înstrăinat cu totul de scena română. Ei ar fi, poate, 
buni artişti francezi; dar de le-ai stoarce din piept şi din 


gâtlej, sunete şi inflectiuni altele decât ale limbei franceze, de 


le-ai cere să aibă acea originalitate ce este insusitä în graiul 
şi în traiul românesc, precum altele sunt însuşite în traiul şi 
în graiul orcărui popor cu caracter determinat — ei ar rămâne 
in confuziune, ar fi stângaci, nepriceputi, străini in mijlocul 
neamului lor. În două cuvinte: ei ar fi chiar şi pe scena ro- 
mână, actori francezi. 

Si aceasta o spuiu numai despre cei cari ar aveă talentul 
de a-şi asimilă toate calităţile subtile ce se cer dela artiştii 
cei buni ai Franţei. Fără de această asimilare, negreşit pre- 
țioasă pentru teatrul francez, dar, aş puteă chiar zice netreb- 
nică şi stângace printre noi, — şcolarul român al Conserva- 
torului de declamatiune din Franţa, ar fi acolo ca şi aci, un 
nevoiaş, un fruit sec, adică o tigvă goală şi fără miez ce s'ar 
bănănăi şi ar durdui cu salturi şi cu sunete neplăcute, pe 
biata scena noastră românească. Lipsă-ne de aşa poamă rea! 

Cât despre Românul ce va fi reuşit, cu multă nevoie şi 
strădanie a-şi dobândi laudă pe scena franceză, aceluia sau 
ii vor “trebui alte strădări şi alte nevoi ca să-şi potrivească 
jocul despre o limbă şi despre nişte uzuri diferite de cele cu 
care se va fi deprin”, sau — şi aceasta este mult mai probabil— 
el se va instrăină cu toiul: de ţara sa, culegând mult mai 
lesne succese acolo unde îşi va fi făcut perfecta sa educaţie 
artistică, apropriată .locului. 

Din toate acestea se înţelege, că raţionamentul distinsului 
artist şi profesor francez cu care vorbeam, ajunse la conclu- 
ziunea că este nu numai de prisos, dar şi periculos să tră- 
mitem de aici şcolari începători în Conservatorul din Paris. 
Aceasta însă nu este câtuş de puţin un cuvâut pentru ca 
artiştii români, care-şi vor fi dobândit de mai nainte insusi- 
rile trebuitoare pentru a ţine cu onoare sau chiar cu bună- 

cuviinţă un loc pe scena noastră, să nu meargă în străinătate: 
şi mai ales în Paris, spre a vedeà în ce mod artiştii de ta- 
lent de pe acolo interpretează diferite opere dramatice şi a. 
reculege din acel examen foarte multe învățături practice pentru. 
sine. Zicând acestea, explicăm îndată că am insistat mai cu: 
seamă asupra călătoriilor în Franţa, fiindcă acolo vor găsi 
negreşit mai nemerite modele de acel joc natural, lipsit de 
exagerafiuni declamatorii şi limpezit de acea deşartă emfază, 
de care cu greu şi foarte rar se pot lepădă artiştii din Italia, 
din Germania, din Spania şi din Anglia, adică din toate acele: 
ţări, cari împreună cu Franţa, îşi împart azi laurile literaturei 
dramatice. 

Titlul înscris în capul acestor rânduri promite că va îi aci. 
vorba de o Școală dramatică, şi negreşit că cugetul a fost 
de a se vorbi numai de o școală dramatică pentru teatrul 
românesc. | 

Dar pânä aici tot ce am zis ca din partea interlocutorului 
meu, pe care mărturisesc că nu am găsit nici un cuvânt spre 
a-l combate, tot ce am zis este negativ. D. Got sa silit a-mi 
demonstră că nu este bine să trimitem de aici elevi în şcoala. 
dramatică din Paris... 

Dar atunci cum să facem ca să formăm buni actori pentru. 
scena noastră? - | 

Acum vom arătă în ce chip răspunsurile d-lui Got la această 
întrebare mi s'au prezentat sub o formă aşa de pozitivă, aşa 
de practică, aşa de luminoasă, încât mi-am zis îndată: lată 
un om care, într'adevăr e ros cu toate coardele meseriei sale, 
şi noi am fi foarte cuminte dacă l-am ascultă şi am pune 
îndată în lucrare povätuirile lui. 

Acestea îmi propui a le expune şi a le recomandă aici. 

Toţi Românii, îmi ziceă d. Got, pricep destulă frantuzeascä. 
pentru ca un francez să-i înveţe uzul scenei, fără de a şti 
româneşte şi fără de a-i face să declame, ca la Conservatorul 
din Paris, versuri şi proze de-ale lui Corneille, Racine, Mo- 

lière, Marivaud, Casimir Delavigne, Alfred de Musset, Alec- 
sandre Dumas, Victorien Sardou sau chiar şi de ale lui Labiche. 

Limba românească nare exigente speciale — chiar si la 
Teatru — ca cea franceză. Tot ce va fi bine inteles şi bine 
simţit de mintea şi de sufletul celui ce are de a vorbi pe 
scenă, fără îndoială că va fi şi bine rostit într'o limbă care 
nu posedă încă traditiuni literare. Deci, spre a formă buni 
actori intro ţară scutită până acum de asemenea iresuri şi 
de acest fel de etichetă teatrală, trebueşte mai cu seamă o 
instrucţiune practică şi foarte îngrijită a acelei porţiuni din 
arta dramatică, care se chiamă Mimica. Trebue ca actorul 
să ştie să joace, să figureze, să gesticuleze în modul cel mai 
firesc şi cel mai nemerit, tot ceea ce el are în acelaş timp a 
zice din gură. Atunci când gestul va fi potrivit cu împreju- 
rarea reprezintată, lesne lucru este de a face ca intonatiunea 
glasului să se potrivească cu fapta. Pentru aceasta abia dacă 
mai trebuie un studiu acolo unde nu sunt — o repetăm — 
traditiuni de respectat. 


Aşa dar, — îmi ziceă d. Got, — luaţi pentru teatrul d-voa- 
stră, un vechiu artist experimentat din Franţa, — şi câţi de 
aceştia mai cunosc eu, adăugă d-l Got! — luaţi-l cu condi- 


fiunea ca să dea o bună, o logică, o corectă directiune scenei 
voastre, şi tot deodată să vă: formeze artişti prin lectiuni 
practice de mimică. Ca profesor de artă dramatică, el va în- 
tocmi dela sine scenarie, cu indicatiunea precisă a faptelor 
ce au a se reprezentă. Scolarii vor închipui aceste scene di- 
naintea dui, fără de a vorbi, ei. vor umblă, vor sta, vor sedeà 
jos, vor gesticulă, vor exprimă cu trupul, cu mâinile, cu fi- 
Zionomia, toată succesiunea acţiunilor însemnate în acele 
scenării. Acel joc mut, experimentatul artist francez îl va co- 
© rectà explicându-l, îl va cumpăni după constatările ştiinţifice 
F ale fiziologiei şi ale eticei; astfel el va da şcolarilor săi, cel 
T mai preţios dar al actorului, adică adevărul şi natura în 
L acțiune. Căci trebue să ne convingem bine. că a fi actor, 
nu vrea să zică de fel a fi declamator, nici chiar lector di- 
© baciu. Acel ce se priçepe numai a spune, a rosti bine, nu 

este prin aceasta actor. Pe scenă, gestul si jocul de fizio- 
nomie, impresionează tot atât, ba poate si mai mult decât 
cuvântul. Am azistat la reprezentatiuni gramatice în care băz 
trânul Frederic Lemaitre, lipsit cu totul de dinți şi tare bolnav 
de piept si de gât, ridicà aplauzele cele mai frenetice ale pu- 
blicului numai prin mimica sa, într'un rol de mut. 

Si într'adevăr, ce lipseşte mai cu seamă celor mai multi 
dintre actorii noştri? — Ştiinţa de a stă şi de a se mişcă pe 
scenă, de a face gesturi potrivite cu ceea ce spun din gură, 
adică de a gesticulă nici mai mult, nici mai puţin decât tre- 
bueşte spre a nu fi nici busteni inerti, nici pehlivani sträbälati. 

lată în ce mod ne povätuià d. Got, ca să realizăm aci la 


noi şi chiar în teatru prima şi cea mai esenţială parte din. 


educatiunea artistică a actorilor noştri. 

Cât despe a doua, aceia a elocufiunei, a frumoasei şi a: 
corectei enunfări a graiului românesc, nu văd de o cam 
dată alt mijloc mai nimerit decât a incredintà această grijă 
principalilor noştrii artişti actuali, cărora, pe lângă ativitäfile 
lor scenice, adică pe lângă rolurile ce vor aveà ei să studieze 
cu atentiune şi să joace în perfecţiune pe scenă, vor trebui 
încă să se ocupe fiecare de educatiunea e/ocutivă (de aş puteà 
zice aşa) a câtorva elevi, ce-i vor secundă pururea în rolu- 
rile lor. Astfel teatrul însuşi ar deveni la noi o şcoală prac- 
tică şi permanentă de artă dramatică. 

Bătrânul artist francez, profesorul de mimică, şi suprave- 
ghiatorul general al scenei, ar aveă să controleze sub toate 
punctele. de vedere zilnicele reprezentatiuni si tot de-odatä 
el ar dirijă jocul artiştilor. Pe unii, nu va mai aveă poate 
nimic a-i învăţă ; dar pe cei mai mulţi îi va îndreptă pe calea 


cea bună a artei dramatice. Ochii îi vor sluji spre a rectifică : 


întru toate mimica actorilor, iar auzul îl va ajută, credem, 
adesea a potoli avânturile declamatorii în care unii .din cei 
mai meritoşi ai noştrii actori au o fatală propesiune de a 
se repezi. | 

Mi-e teamă că am abuzat astăzi de răbdarea cititorilor. 
De aceea nu voiu insistă acum mai îndelung, expunând şi 

susţinând ideile foarte juste, foarte bine rationate şi foarte 
practice ce le-am cules în convorbirea mea cu upul din cei 
mai perfecţi cunoscători ai teatrului şi a tuturor esubtilită- 
tilor lui. 

Mă mărginesc a rezumă toate cele ce aruncaiu aci cam 
ingrabä şi fără şir şi termin zicând : 

— Că şcoala dramatică ar trebui să fie întrupată la noi, 
cu teatru ; l 

— Că studiul său de căpetenie ar trebui să consiste într'o 
clasă permanentă de mimică profesatä de un artist străin şi 
anume francez şi foarte experimentat, carele ar aveă şi au- 
toritate deplină asupra scenei; 

— Că elevii dramatici ai clasei de mimică, ar trebui în- 
credinfati, sub raportul elocuţiunei, principalilor noştrii artişti, 
fără totuş ca să se osebească pe dintreg studiul corectei 
şi justei enuncieri din acela al mimicei; 

— Si că, în fine, pe lângă acele clase practice si in per- 
manenfä active chiar pe scenă, ar fi foarte necesar a se 
adăogă câteva cursuri literare şi istorice făcute de oameni 
distinşi. Acele cursuri ar complectà educatiunea actorilor prin 
noțiuni de istorie, de literatură, de estetică şi mai ales de 
acea ştiinţă socială şi artistică ce consistă întru a initià pe 
auditori la deosebitele manifestatiuni ale culturei omeneşti, în 
uzurile şi în viaţa publică şi privată a societăţilor. Acestea 
toate sunt noţiuni accesorii care, dacă nu dau unui om ta- 
lente dramatice, dar cel puţin. îi înlesnesc priceperea din 
punctul de vedere literar, istoric şi chiar moral, al rolurilor 
ce poate să-i fie încredințate. 

Aceasta este, pare-mi-se, școala dramatică, care ne trebue 
nouă şi care ne-ar aduce foloase repezi şi reale. 

Să se deă teatrului naţional caracterul respectabil şi te- 
meinic ce i se cuvine. - 

Să i se asigure existenţa cu mijloace băneşti care să per- 
mită a nu sacrifică nici una din exigenţele artistice şi literare 
ce sunt neinlăturate de o adevărată institutiune dramatică de 
folos public. 

Să se adie şi să se retribuiască după cuviinţă, un per- 
sonal dramatic destul de număros pentrüca fiecare actor să-şi 
poată depune toată à sa diligentä şi aptitudine în fiecare din 
rolurile, ce va aveă să reprezinte. 

Să se alterneze regulat pe scena noastră, reprezentatiunile 
de dramă sau tragedie, cu acelea de înaltă comedie, apoi 
de comedie populară, apoi încă şi cu reprezentatiuni muzi- 
cale, spre a se face parte, pe scena națională, tuturor spe- 
ciilor de talente ce se pot ivi, şi spre a se intrebuintà fiecare 
talent numai acolo unde este cu adevăr la locul său. 

Să se asigure artiştilor noştri meritoşi, o retribuire fixă şi 
suficientă pe cât timp vor puteă lucră pentru teatru, şi o 
recompensă cuviincioasă după a lor retragere; iar tinerilor 
aspiranti să li se deà în teatru o educatiune practică şi tot 
deodată mijloace de subsistentä ca să nu fie obligaţi a-şi 
împărţi activitatea între studiul artei şi alte lucrări absorbi- 
toare, de natură diferită, şi nu totdeauna — mai ales întru 
cât priveşte sexul cel slab şi frumos, — corespunzătoare cu 
idealul eteric al artei. h 

Să se înalte, într'un cuvânt, Teatrul din starea lui actuală, 
care este numai o nesigură şi 'n veci şovăindă întreprindere 
a unor artişti asociaţi şi lăsaţi cam în voia întâmplărilor, sub 
aparenta şi iluzoria ocrotire a guvernului, să se înalțe, zicem, 
Teatrul national la gradul unei institutiuni în care Liferile şi 
Artele, adică desvoltarea intelectuală a limbei şi a gustului 
estetic al Românilor, îşi vor aveă unul din cele mai lumi- 
moase şi mai călduroase ale lor altare. 

La dânsul atunci vor cătă de toate părţile Românii din 
orice unghiu al României. La dânsul îşi vor purtă ei inchi- 
nările ; dintr'insul se va încinge şi se va hrăni mereu focul 
înfrăţitor al geniului national. 

Dacă guvernul nostru n'a simţit până acum că este a lui 
datoria de prim guvern al Regatului României independente 
de a se ocupă cu luare aminte şi cu stäruintä de buna stare 
a Teatrului naţional, noi iată, venim să-l deşteptăm. 

Atunci numai când îşi va fi îndeplinit această datorie şi 

câte mai altele privitoare la cultura națională, pe care le lasă 
acum, din nestiintä sau din indärätnicie, din frică sau din 
rea voință, în cea mai deplină näpustire, atunci numai i se 
va cuveni epitetul uzurpat de guvern luminat şi național, pe 
care însuşi şi-l dă azi cu acelaş drept cu care împăratul 
Chinei se zice împărat al Ceriului şi cu care regele Ungariei 
se întitulează de domn al Valachiei şi al Moldaviei. 

Teamă-mi e, că dela actualul nostru guvern vom aşteptă 
reforme adevărat naţionale româneşti ca cele ce reclamăm, 
până atunci când împăratul Chinei va ajunge să porun- 
cească în ceriuri, sau până atunci când stăpânitorii Ungariei 
se vor îndură dânşii să permită celor dela noi ca să facă 
pentru teatrul nostru român din Bucureşti, ceea ce dânşii 
Ungurii, mai patrioţi negreşit decât actualii cârmaci oficiali 
ai culturei româneşti, fac din toate răsputerile pentru teatrul 
lor naţional din Pesta. 

Poate chiar că ai noştri, dacă cumva s'ar ispiti acuma 
Românii supuşi jugului unguresc să le ceară ca să facă ceva 
pentru ca teatrul românesc din Bucureşti să devină un ade- 
vărat focar luminos de nalte idei şi simtiminte nationale, ei 
sar grăbi a răspunde fraţilor noştri näpästuiti ca mai bine 
ar face să meargă şi dânşii să se inspire în cel dela Pesta, 
pentru care Ungurii, stăpânii lor, fac toate sacrificiile necesarii. 

Vai de rostul culturei româneşti pe cât timp şi politica 
noastră nu va aveà alt rost mai national decât acela de azi. 





Satira Latinä 
STUDIU ISTORIC, CRITIC ŞI LITERAR . 





I. 


Printre deosebitele feluri de compuneri literare, satira şi 
comedia sunt cele care mai cu deosebire dau pe față slă- 
biciunile unei națiuni sau unei epoci; rolul lor este da luă 
în râs relele năravuri ale omenirei şi, arătându-le publicului 
sub o formă atrăgătoare şi iscusită, să le biciuiască râzând, 
şi astfel să le îndrepteze pe cât se poate. În Franţa, în se- 
colul lui Ludovic al XIV-lea, Molière si Boileau au luat asu- 
pră-le, unul prin comedie, iar cellalt prin satiră, aceste vesele 
dar nu putin primejdioase îndatoriri şi amândoui le-au în- 
deplinit cu spiritul cel mai pătrunzător şi cel mai fin, cu cea 
mai glorioasă perfecţiune. Încă şi mica noastră literatură, 
chiar dela început a simţit cât de folositor este de a îmboldi 
părţile şovăinde ale societăţii noastre cu ghimpii comediei şi 
ai satirei, şi, cu toate că străinătatea ne-a răpit pe satiricul 
ce de demult ar fi putut să ne aducă glorie, pe Antioch 
Cantemir, însă chiar fără de a-l aveă in frunte, literatori, ro- 
mâni, oameni de spirit şi de gust, au făcut încercări spre a 
ne pune pe o cale bună. Acum va numai să păşim înainte, 
cătând a perfectionà din ce în ce mai mult ceeace sa făcut 
până în ziua de azi. i y 

Satira însă, astfel cum o vedem în scrierile lui Boileau, 
lui Antioch Cantemir şi despre care avem acum şi în limba 
românească câteva probe destul de recomandabile, adică acea 
critică în versuri a năravurilor, scrisä cu un stil uşor, adesea 

familiar, şi urzicând pe cei demni de râs şi de reprobatiune, 
spre a fine parte virtuţii şi bunului gust, felul acela de com- 
punere are o origină foarte vechie, pe care dorim a o cer- 
cetă în acest articol. 

Ea a trecut în literaturile moderne, dela Romani, cari au 
fost adevărații ei inventori. Într'adevăr Quintilian 1), vorbind 
despre deosebitele feluri din care se alcătuieşte literatura la- 
tină, mai toată imitată după cea elenă, ne zice curat că sa- 
tira este cutotul romană, «safira fota nostra est». Cu toate 
acestea, în vechime, ca şi în timpii moderni, mulţi critici s'au 
înşelat crezând că chiar şi satira a fost luată dela Greci. O 
astfel de amăgire provine dintro asemănare adevărat minu- 
nată, dar însă cu totul întâmplătoare, a cuvântului latin sa- 
{ira sau mai bine sa/ura, cu numele unui fel de comedie 
greacă cu totul deosebită, ce se chiamă dramă satirică, 
dpăua Gatop'rdv sau numai 57902. 

lată pe scurt ce eră această dramă”), după câte putem 
află din cărţile vechilor şi mai ales din Arta poetică a lui 
Oratiu °): în Atena, la marele reprezentatiuni teatrale ce se 
dau de două ori pe an, în vremea sărbătorilor lui Bacchus, 
numite Dionysiace, se jucă pe fieşte zi trei tragedii şi o mică 
comedie în care persoanele erau alese printre semizeii şi 
printre eroii mitologici, iar chorul eră totdauna compus de 
Satyri, tovarăşi ai lui Bacchus. Aceste bucăţi teatrale, care 
erau întotdeauna foarte vesele, jucându-se la sfârşitul repre- 
zentaţiunii, mai descreteau fruntile înorate de groaznicele ca- 
tastrofe ce se petrecuse mai "nainte, tot pe aceiaşi scenă. 
Acesta eră rolul dramei satyrice. Lexicograful Suidas ne spune 
că poporul, supărat d'a nu mai vedeă, ca în vechime, îm- 
prejurul altarului zeesc, nici pe Dionysiu împodobit cu viţă, 


1) Institutio oratoria, lib. X, cap. 1. 

2) Asupra dramei satyrice la Greci vezi mai ales Barthelemy, Voy.. 
d Anacharsis, ch. 69; Welcker, Nachtrag zu der Schrift über die Aeschy- 
lische Trilogie, p. 185; Patin, Etudes sur les tragiques grecs, vol. II, 
p. 442; Got. Hermann, De dramate comicosatyrico. Opuscul. I, p.44, etc. 

3) Vers. 220 şi următoare. 

nici pe burtosul si soväindul Sylen, nici pe comicii si rân- 
jiti Satyri, ci de a tot vedeă, în locul acestui chor glumet 
şi sgomotos, jalnice si înfiorătoare întâmplări, sapucă să 
strige : «Apoi aci nui nimic pentru Dionysiu! Oùdèy zpic 
A6yb5oy!» Atunci un cetăţean din Fliunta, anume Pratinas, 
pe la vre-o 500 înainte de Christos, închipui de a pune pe 
scenă faptele comice ale eroilor, dându-le drept chor o ceată 
de Satyri, cari cântau strofele lor lirice pe muzica sältäreatä 
a modului frigian şi däntuiau gesticulând desfrănatul lor joc 
sicilian numit Sicinnis. Choerilos şi Frynicos păşiră pe ur- 
mele lui, şi chiar marele Eschil însoţi uriaşele sale trilogii 
tragice cu câte o dramă satyrică, unde înfăţişă sau pe Pro- 
meteu aducând într'o trestie focul cerului de care îşi pârleau 
degetele Satyrii, sau pe Circea prefăcând în râmători pe ne- 
norocitii tovarăşi ai lui Odiseu, sau alte subiecte comice de 
felul acesta. Nici Sofoclu nu rămase mai înapoi, .cäci se fă- 
cuse, cum am spus, obiceiu d'a se reprezentă, împreună cu 
trei tragedii, o dramă satyrică. Aceste patru bucăţi teatrale, 
jucate în aceiaşi zi, constituiau fefra/ogia consacrată a săr- 
bătorilor dionysiace. Din multele drame satyrice ale scriito- 
rilor greci, abia ne-au rămas câte-va fragmente neînsemnă- 
toare 1) şi o dramă întreagă, adică Cyclopul lui Euripid, unde 
putem vedeă cum face iscusitul Odiseu de pârleşte ochiul 
uriaşului Siciliei, după ce mai întâiu l-a îmbătat cu vin. 
Această bucată ne poate da o probă ecsactă de ce erà 
drama satirică la Eleni şi, lăsând la o parte atât frumuseţile 
lirice cât şi expresiunile putin cuviincioase ce se pot află 
într'insa, nu găsim în ea, când o comparăm cu satirele lui 
Oratiu şi lui Juvenal, altă asemănare cu ele decât numai 
o tendență comică dintro parte ca și din cealaltă. Cu toate 
acestea, am mai spus-o, critici vechi şi moderni s'au amăgit 
şi, din asemuirea numirilor, au tras închieiere că şi lucrurile 
eşeau dintr'acelaş isvor. Printre cei noi, vom numi pe cel 


1) Fragmenta Græcorum Satyrographorum, edit. Friebel et Larsow 
Berlin, 1837. 

mai vestit, pe filologul francez Casaubon; dintre cei vechi, 
vom transcrie aici ceva din gramaticul Diomede, carele trăià 
prin secolul al IV-lea sau al V-lea după Christos. Vorbind 
despre satira, el zice aşa: «Satira este numită satura, sau 
satira, după Satyrii, fiindcă, într'acest fel de poezie, se zic lu- 
cruri de râs şi ruşinoase, precum Satyrii au obiceiu a zice şi 
a face....». Dar el îndată ajunge la proveniența cea mai de 
crezut a cuvântului latin, şi urmează: «sau de la satura 
lanx, care e o tavă purtând felurită pârgă, ce se pune pe 
altar în sărbătorile zeiţei Ceres...». Insfârşit tot el cere ajutor 
de la un derivat spre a explică chiar rădăcina cuvântului şi 
zice : «sau de la grămada şi (ca să zicem şi noi ca latinul) 
dela săfurarea lucrurilor ce se află într'insa»!). 

Aşa dar vedem că, la Latini, vorba safira vine dela ve- 
chiul cuvânt safura, ce însemnă orice fel de amestecătură. 
In limba preoțească, tava pe care se puneau cele d'întâi 
roduri ale pământului, spre a le aduce drept odor zeiţei 
Ceres, purtà numele de satura lanx; vedem într'adevăr că 
acest obiceiu eră foarte vechiu în Italia, ca şi în Palestina. 
Anticele popoare italice jertfeau zeilor toate cele întâi născute 
dabitoace ale anului, şi au fost chiar timpuri, când mari urgii 
apăsau preste ele, de au sacrificat chiar şi toți pruncii născuţi 
intro primăvară. Aceia se chiamă la dânşii Ver sacrum adică 
Primăvara sfântă ?). Mai târziu şi în vremi mai ferice, zeii 
se multumeau cu o satura lanx, adică o tavă încărcată eu 
de toate. 

Lesne se înţelege că vorba saturitas a eşit de aci si noi 
încă şi azi zicem: «Sunt săful şi mam săturat,» fără de a 
ne fi atins vre-o. dată de tava sânţită a Ceresei. In sfârşit, 
spre a aveă o prenumerare exactă şi deplină a deosebitelor 
înţelesuri ale vorbei Satura, în limba latină, vom traduce din 


1) Casaubon, De satyrica Gracorum poesi et Romanorum satyra, 
Paris, 16U5, şi Halle 1774. — Diomedis bil. III. p. edit. Gramatic. latin. ' 
edit. Putsch. 

2) Vezi Niebuhr, Roemische Geschichte; Michelet, Histoire Romaine ; 
Micali, Storia degli antichi popoli italiani. 

gramaticul Festu cuvintele următoare: «Satura este şi un 
fel de bucate gătite cu deosebite merinde, şi o lege alcătuită 
de mai multe legi şi un fel de poezie unde se vorbeşte de 
mai multe lucruri»!). Aşa dar satura eră la Latini un termen 
general care însemnă tot felul de amestecături şi se între- 
buintà atât în graiul preoţilor si al legiuitorilor, cât si într'al 
bucătarilor şi al literatilor. 

La Greci, nu aveă deloc acelaş înţeles zicerea Z4topoc, care 
însemnă drama satyrică. Această numire veneă negreşit din 
natura chorului ce figură în acele bucăţi glumete, şi care 
chor eră compus de zeitățile sălbatice şi sglobii, tovarăşi ai 
lui Bacchus, personificând oare cum toate aplecările rele si 
necuviincioase ale firei omeneşti. Chorul de Satyri dase 
numele său acestui fel de comedie, in care aflarea lui eră 
de. neapărată trebuintä, precum multe tragedii greceşti erau 
denumite dupe natura chorului ce luă parte într'însele, spre 
exemplu : Rugätoarele lumâss, lui Eschil, Trachiniele, Toayivrt 
lui Sofoclu, Bachantele, Baxya: lui Euripid şi multe altele. 
lar pe acei Satyri, semizei închipuiţi de Greci cu copita de 
jap şi cu cornita pe frunte, nu trebuie de loc să-i asemuim 
cu Faunii, acei dintâi poeţi ai Latiului şi cântăreţi de versuri 
latine ?), acele blânde zeități câmpene care ocroteau, în Italia, 
lucrările câmpului, pe care Virgil le chiamă întru ajutor la 
începutul Georgicelor sale : 


Et vos agrestum presentia Numina, Fauni 
Ferte simul Fauni pedem, Dryadesque puellae 
Munera vestra cano3), 


şi cărora Oratiu se fägäduieste a le jertfi un ied, dacă vor 
binevoi a priveghiă păşunele şi turmele sale *). 

Satyrii Grecilor n'au astfel de atributiuni; plini de viclenie 
şi de isteciune, ei caută neîncetat prilejul de aşi mulţumi 





1) Festus, citat în gramaticul Paul Diaconul. 

2) Ennius, întrun fragment din cartea a Vl-ea a Analelor. 
5 alaiul aibe: 

4) Ode, lib. MI. 18. 

uricioasele lor aplecäri, cu paguba muritorilor. Furtisagul, 
beţia, lăcomia, desfrânarea sunt jocuri pentru ei; fricoşi la 
primejdie, lăudăroşi când sunt la sigur, dar în veci trândavi 
şi räsipiti, astfel ni-i arată vechia literatură satyrică a Grecilor 
şi, dacă n'ar fi avut viociunea spiritului şi oarecare graţie în 
strâmbările lor, care să răscumpere puţin atâtea rele porniri, 
atnnci i-am puteă privi ca pe nişte idoli asemänati cu dia- 
volii iadului creştinesc. Cu toate acestea, artele şi literile E- 
lenilor i-a învăluit în oarecare poezie; ici, îi vezi, înferbân- 
taţi de vin, urmărind sgomotul şi bogatul cortegiu al lui 
Bacchus şi făcând să răsune crotalele!) şi tamburele, îi auzi 
cum iubesc tärâna, jucând desfrânata lor Sicinnis; colo, îi 
zăreşti stecurându-se pe furis întro dumbravă ca s'apuce 
fără veste vre'o Nimfä a pădurilor adormită. 

Multe scene de acestea, rămase până la noi pe päretii zu- 
grävifi ai Pompei, ne îndeamnă foarte mult a da crezământ 
scoliastului lui Teocrit, la idila sa a IV, când voieşte să de- 
rive cuvântul «Xátspos azo ris 01915» ?). j 

Putem dar încheià, mai nainte de toate că asemuirea cu- 
vintelor Satura şi Éizspos e cu totul întâmplătoare şi că aceste 
două ziceri nu derivă de loc din aceiaşi rădăcină. Ne vom 
încredințà insă şi mai bine de originalitatea satirei latine, cer- 
cetând urmele ei în istoria literară a Romei. 


lI. 


Titu Liviu *) ne spune că la anul 391 dela clădirea Romei, 
consuli fiind C. Sulpiciu Peticu şi C. Luciniu Stolo, se adu- 
seră din Etruria nişte histrioni cari, prin jocurile lor, trebuiau 
să îmblânzească mânia zeilor şi să alunge din Roma groaz- 
nica peire ce apăsă pe cetate. Aceasta eră o credinţă în mult- 


1) Un fel de castaniete pe care le plesneau în palme. 

2) Lăsăm curioşilor grija de a cercetă în Lexice însemnarea cuvântului 
540% şi de a constată, în picturile lubrice ale muzeului secret din Nea- 
pole, dacă derivatiunea ce o dăm aici nu se înfăţişează ca cea mai pro- 
babilă. | 

ne: VU, eap..2. 

cuvioasa Etrurie, de unde veneau în Roma augurii, acei preot 
cari citeau viitorul în fulgerile cerului şi în zborul paserilor. 
Histrionii aceia întocmiră ale lor jocuri fără de a cântă şi 
fără chiar de a face ceva schime care să vădească înfăţişarea 
teatrală a vre-unui fapt; ci numai däntuiau din picioare şi 
făceau întorsături acrobatice; iar gura le eră mută. Tinerii 
romani, găsind : aceste jocuri pe placul lor, se apucară a le 
imită; dar ei mai adäogirä pe lângă dant, ca un chip de mică 
acțiune -teatralä, şi un fel de dialog în versuri fescenine 1), 
adică o întreschimbare de glume mai mult sau mai puţin 
grosolane şi necuviincioase, care făceau să râdă pe publicul 
de atunci, încă necultivat. Dar acesta nu fu cel din urmă pas 
al geniului dramatic la Latini; în loc de astfel de jocuri neo- 
rânduite şi nemäestrite, se ivi un soiu de mică comedie, pe 
care o jucară cetăţenii din Roma, luând titlul de Aistrioni, 
după zicerea etruscă însemnând pe actori, şi care fù numită 
Satira, negreşit fiindcă într'însa eră vorba de tot felul de 
lucruri, dar mai cu samă, socotesc, ceva critici şi urzicări la 
adresa oamenilor însemnați din acea vreme?). | 
Ceeace mä face a presupune aceasta, e tocmai gustul ce a 
avut în totdeauna poporul roman de a luă în râs pe bărbaţii 
săi cei mai vestiți, gust care se vädeste mai ales în obiceiul 
strămoşesc ce ertà pe ostaşi să cânte, urmând carul de triumf 
al izbânditorului, versuri comice în care nu-i crufà nici cea 
mai mică vină. Astfel soldaţii lui Cesar strigau, intrând pe 
ulițele Romei cu gloriosul lor general în cap: 


Urbani, servate uxores, mœchum calvum adducimus ! 


adică: «Cetăţeni, păziţi-vă nevestile ; căci aducem pe berbantul 
cel plesuv !»*). 


Al) Niebubr, în Istoria Romană, trage această numire dela oraşul Fes- 
cennia, aşezat în Etruria unde sar fi inventat aceste versuri pline de 
murdării. à 

2) Asupra Satirei latine vadă cineva: Casaubon, cartea sus numită: 
Bæhr, Geschichte der lateinischen Literatur; Ruperti de Satira Roma- 
norum, în edit. lui Juvenal din 1801, etc., etc. 

3) Bernstein, Versus ludicri in Romanorum Cæsares priores, p. 10. 

Incă o dovadă de spiritul de critică al plebeilor împotriva 
~ celor mai mari ai lor, este acest vestit vers al poetului Neviu: 


Fato Metelli Roma fiunt consules, 


adică «numai întâmplarea, şi nu meritul, a făcut pe Metelii 
să fie consuli în Roma», la care Metelii răspunseră cu fapta 
şi cu vorba: 


Malum dabunt Metelli Nævio poeta. 


sau «Rău va päti poetul Neviu dela Metelli». Şi ntr adevăr 
bietul poet plebeu, scăpând din- fundul bolților Tuliane, îşi 
sfârşi viața pe țărmurile pribegiei). 

Deci, fie-ne ertat a crede că, precum au făcut soldaţii trium- 
fătorilor şi poetul Nevie, asemenea făceau şi autorii sau ac- 
torii acelor satire teatrale despre care am vorbit. Acele mici 
comedii, care n'aveau altă scenă decât cetatea Romei, nici 
altă îmbrăcăminte decât haina romană, se schimbară foarte 
putin când, sub înrâurirea literilor elineşti, se iviră comediile 
lui Plaut, Terentiu şi Ceciliu, lucrate după tiparul grecesc. 
Ele se păstrară încă multă vreme întro treaptă mai josnică, 
sub numele de Fabulæ fabernarice adică comedii de cârciumă. 

Junimea patriciană se lepedă de aceste jocuri pgporane şi 
ea împrumută dela națiunea oscă, comedia numită Afellana, 
în care toate personagiile îşi aveau rolul şi caracterul, ba şi 
chiar costumul lor, cunoscute de mai nainte, şi în care aşa 
dar nu rămâneă de inventat decât numai intriga. 

Astfel de comedii, născute în mica cetate Atella din ţinutul 
Campaniei, şi jucate câtva timp la Roma în limba oscă, iar 
pe urmă în cea latină?), pot fi privite ca vechiul trunchiu 
din care au ieşit comediile poporane ce se joacă încă şi azi 
în Italia, mai ales la Roma pe piaţa Navona, sub nume de 
Comedie dell Arte,-şi ale căror persoane sunt neschimbate. 
Pulcinella, Brighella, Pantaleone, Arlechino sunt adevăraţi 


1) Clussman, Cn. Nœuii vita et carminum reliquiæ, p. 16. 

2) Munck. De fabulis , Atellanis; Schober, Ueber die Atellanische 
Schauspiele der Roemer. L. Pomponius şi Novius fură cei mai vestiți 
scriitori de Atellane la Romani. : 

stränepoti ai lui Maccus, Bacco, Dossenus, Manducus din 
atellanele latine 2). Ca modernul Pulcinella, asemeni si ve- 
chiul Maccus, poartă o cocoaşă în spate şi alta în piept, 
şi un nas mare şi cocârjat; deosebirea.e că unul eră îmbrăcat 
cu togă, iar cellalt cu peptar pestrit şi crestat, ca gentilomii 
şi cavalerii din timpul Renaşterii. 

Insă aceste măsci sau personagii pocite si ridicule ale Ita- 
lienilor n'aveau negreşit nimic a face cu persoanele dramei 
satyrice elinesti, care erau alese printre semizeii şi eroii poe- 
melor ciclice, arătate sub o faţă glumeatä; astfel, nici o rudenie 
nu puteă să fie între un Ercul lacom, un Odiseu 'viclean, un 
Polifem beat, cu un Maccus de două ori ghebos, cu un 


Manducus cu gura căscată pănă la urechi şi cu dinţii rânjiti, ` 


cu un nătărău, ca Bucco cel din orăşelul Atella. Mai ales că 
punctul de căpetenie al dramei satyrice, adică corul de Satyri 
lipseă cu totul în Atellane, şi, dacă ne vom sui chiar până 
la origină, lesne ne vom încredinţă că comedia oscă, acea 
petrecere întâmplătoare a junilor patrici şi a oamenilor fără 
treabă, nu puteă să aibă nici o legătură din naştere cu drama 
satyrică, jucată solemn în sărbătorile dionysiace şi cerută cu 
tot dinadinsul de poporul atenian care se plângeă că au uitat 
pe Bacchus în folosul tragediei. 

Izbutirăm până aci, cred, a arătă că atât vechia satiră tea- 
trală a Romanilor, cât şi afe/ana de origină oscă, s'au născut 


- 


chiar în Italia şi n'au fost turnate după tipar grecesc. Dar - 


acest punct capital este cu atât mai lesne de întemeiat, cu cât, 
pe vremile despre care vorbirăm până acum, înrâurirea Ele- 
nilor nu se simtià încă în Latiu: Roma erà încă mânatä nu- 
mai de însuşi geniul său, sau cel putin n'aveau alţi ctitori 
decât naţiunile ce o înprejmuiau pe pământul Italiei, adică pe 
Etrusci şi pe Osci. 


II]. 


Cu toate aceste, greutatea nu va fi mai mare spre a do- 
vedi că, chiar în epocile când toate celelalte feluri de com- 


1): W, A. Schlegel, Geschichte der dramatische Literatur. 

puneri literare, poema epică, tragedia, comediă, poezia lirică, 
erau sub asuprirea literilor elineşti, că chiar şi atuncea, zic, 
satira ştiu să-şi păstreze o mare originalitate în deosebitele 
căi pe care ea le apucă. Dar mai înainte de a expune pe 
scurt această istorie, trebuie să ne aducem aminte că satira, 
la Latini, este o zicere colectivă care poate însemnă totdeo- 
dată mai multe feluri, şi că fiecare autor aveà voie a numi 
intr'astfel amestecătura de scrieri felurite ce el compusese. 
Poetul Enniu, părintele poeţilor latini, şi după dânsul tragicul 
Pacuviu, deteră acest titlu la deosebite mici scrieri în versuri 
iambice, în care se vede că ei dezbăteau despre filozofie, 
despre morală şi în sfârşit despre politică; se poate ca ei să 
fi amestecat într'aceste dezbateri, ceva lovituri cu ascutis îm- 
potriva relelor năravuri ale societăţii şi împotriva unor per- 
soane cu nume rău în Roma; însă nimic nu se poate hotări 
despre acestea şi ne vom mulţumi transcriind aci mărturia 
lui Diomede: «Satira este acum la Romani o poemä defăi- 
mătoare şi lucrată în chipul vechei comedii, spre a îndreptă 
relele ; astfel au scris-o Luciliu, Oratiu şi Persiu. Dar edini- 
oară o paemă compusă de felurite poezii, se numeă satira: 
astfel au scris Pacuviu şi Enniu». 

Deci, iată încă două feluri de satiră la Romani: de-oparte, 
numai o adunare de scrieri felurite în versuri, şi acest fel a 
perit cu cei doi scriitori însemnați de Diomede; iar cealaltă 
parte, o poemă cu formă determinată, cu un caracter parti- 
cular şi cu mari nume ca s'o facă pentru totdeauna strălu- 
cită. Dar cui suntem oare datori o astfel de inventiune ? Să 


întrebăm pe Quintilian, carele ne va răspunde astfel : «Satira 


e cu totul a noastră; întrînsa Luciliu mai întăiu a dobândit 
laude însemnate». lar Pliniu cel bătrân se întinde si mai de- 
parte zicând: «Poezia satirică a fost aflată mai întăiu de 
Luciliu» 1. 

Într'adevăr Luciliu întemeit felul curat literar ce poartă 
acest nume şi care, dela cei vechi, trecu la moderni în mâ- 
nile lui Regnier, lui Boileau şi altora. 


1) În prefața Istoriei Naturale. 

 Luciliu, născut din clasa patricilor cu 148 de ani înainte de 
Christos, la Sussa, în ţara Aruncilor, şi mort la Neapoli în 
103, liber fiind prin înalta sa pozitiune de a cenzură şi oa- 
menii şi faptele, şi de a ofili mârşevia, plin încă de cucer- 
nicie pentru vechile virtuţi ale Romei, vărsă fără preget al 
său geniu ferbinte şi puternic într'o mulţime de lungi bucăţi 
exametre, „unde biciuiă şi dărâmă tot ce i se păreă vrednic 
de cârteală si de dojană în religia, în politica, în institutiu- 
nile şi în năravurile ţării sale. Dar-pe lângă această censură 
a relelor, el dă märete şi sănătoase învățături. Dacă, pe de 
o parte, cu versul său aspru dar vârtos, ruşină zgârcenia şi 
desfrânarea, de cealaltă, el făceă o neasemuită laudă a vir- 
tuţei zmerite si solide: 

Virtutea, Albine, e d'a şti să pretuim după adevăratul lor pret, trebu- 
rile în care ne amestecăm şi în mijlocul cărora trăim ; virtutea e pentru 
om de a cunoaşte ceea ce este în sineşi fieşce lucru ; virtutea pentru om 
e de a deosebi ce e drept, folositor, ceea ce e onest, care lucruri sunt 
bune, care sunt rele, ceea ce e netrebuincios, ruşinos, necinstit; virtutea 
e de a pune o margine şi un sfârşit dorinţei de a dobândi; virtutea e 
da @äntäri cu balanţă dreaptă preţul avuţiilor; virtutea e de a face 
onoarea cuvenită la ceea ce este onest, de a fi protivnicul Si vrăjmaşul 
relelor năravuri şi răilor oameni, de a fi, din contră, apărătorul bunelor 
năravuri şi al oamenilor buni; de a mări pe aceştia, de a le voi binele, 
de a trăi prieten cu dânşii; de a se socoti mai întâi la binele patriei, 
pe urmă la al părinţilor, şi tocmai intral treilea rând la sfârşit, la al 
nostru» 1). i 


Cel ce urmă lui Luciliu, Varron din Atace, nu prea lăsă 
urme despre talentul său satiric. Quintilian ne zice că el na 
avut mult merit. Dar după dânsul veni ilustrul Oratiu, scriitor 
plin de spirit şi de graţie; el apucă în mâna sa măiastră, 
armele lui Luciliu, îndreptă şi alungă ceea ce eră prea aspru 
şi prea gloduros în limba şi în exametrul părintelui satirei 
si, luându-si şi el asupra de a critică relele generale ale so- 
cietätei, ştia să pună, în locul amărăciunei şi mâniei lui 
Luciliu, o ironie glumeaţă şi delicată. Cu o minte veselă, cu 


1) Lucilii Saturarum reliquiæ, et Gerlach. Fragm. p. 79; Ch. Labitte. 
Les Satires de Lucile. 7 


a 

o formă modestă dar isteaţă, cu o limbă mlădioasă şi dulce, 
/ + Le v v -v v id 
el glumi asupra poeţilor fără talent, asupra bădăranilor bo- 
ieriti, asupra parazitilor nesäturati, asupra răsipitorilor şi 
asupra zgârciţilor ; dar foarte rar se ridică satira lui până 


) la o puternică răscoală în contra mârşăviei şi a desfrânării. 


E şi adevărat că el träià într'o vreme,când multe trebuiau 
cruţate ; el însuşi nu prea eră om care să voiască a şi jertfi li- 
niştea pentru orice preţ; eră numai un poet plin de gust şi 
de vioiciune. Când citeşte cineva satirele lui, i se pare că 
aude o conversatiune plină de gratii si de spirit. Ele ne-au 
rămas ca un eco din acele ospete ale lui Mecena, unde 
cântau şi râdeau, lungiti în triclinile bogatei ville de pe Es- 
cuilin 1), Virgil, Oratiu, Varru şi amicii lor. 

Mult mai silite şi mai putin curgătoare sunt cele sease 
satire lăsate de Persiu; dorinţa acestui autor de a intră 
mereu în dezbateri filosofice şi gustul său pentru stilul strâns, 
fac ca ale sale scrieri să fie un şir de enigme pe care cri- 
ticii îşi pun toată iscusinta spre a le descurcă. 

Insă satira nu se cufundă cu Persiu în întuneric; un nou 
Luciliu o aşteptă, sub puternica pană a lui Juvenal. Cât de 
mare ar fi fost gloria acestui poet de n'ar fi uneori pătată! 
Cât foc e intr'insul! Ce bogăţie în imaginatiune ! Ce putere 
în expresiuni! Dar epoca de degradare în care el a trăit s'a 
resfrânt asupra acestui frumos geniu. Înfuriat de desfrânările 
şi de ticăloşiile ce vedeà împrejuru-i, cu un cinism învier- 


“sunat, el se apucă a le descrie, blestemându-le. Limba lui 


inveninatä, înfruntânde orice desgust, spuse curat cele mai 
scârboase adevăruri şi, aprinzându-se în acea beţie de des- 
frânări, ea se prostitui în tabelurile cele mai respingătoare. 
Astfel sunt scrise satirele lui Juvenal, împreunare minunată 
de descrieri ruşinoase si de nobile inspiratiuni. 

Aşa, purtată din mâni în mâni de trei mari geniuri, Lu- 
ciliu, Oratiu şi Juvenal, satira poate să dea drept rezumare 


» 


1) Satir. L 8. 


[a] 

a scopului şi a îndatoririlor sale, aceste versuri ale poetului 
din urmă: 


pi 
# 


Quidquid agunt homines, votum, timor, ira, voluptas, 
Gaudia, discursus nostri est farrago libelli. ` 


«Orice mişcă pė oameni, urări, temeri, mânie, dorințe, 
bucurii, strădări vor fe materii amestecate în cărticica noastră». 
Si spre a explică mai pe larg această definitiune, zicem că 
satira ajunsese a fi, în Roma, un fel de poezie al cărui scop 
eră da trece sub censură defectele comune ale societăţii, 
culegând ici şi colea exemple personale, şi de a prezentă 
totdeodată învăţăturile unei morale tari si sănătoase. Acest 
fel de poezie s'a născut chiar în Roma; într însa nu se ivește 
nici un semn de imitaţiune d'a dreptul dela Greci ; însă dacă 
ar voi cineva să-l semuiascä negresit cu ceva din literatura 
elenă, atunci ar putea găsi, în cele după urmă, că /ambele 
şi Syllii au oarecare analogie cu critica relelor, şi Gromele 
cu învăţăturile de morală, cari amândouă întrunite compun 
genul satiric latin. 

Însă sy/lii 1) lui Timon din Fliunta, filosof sceptic carele 
trăiă pela 279 înainte de Christos, precum şi iambele lui 
Archiloch 2), poet liric din Paros, între 714 şi 679, nu aveau 
acel caracter de generalitate al satirilor romane. Acesta. din 
urmă, cu versu-i iute şi artägos, cu limba-i muscätoare şi 
înveninată, îşi vărsă fără cumpăt veninul asupra nenoroci- 
tului Licamb, care nu. voiă să-l ia de ginere. Celalt, deşi se 
servi cu versul exametru şi întrebuinţă, în două-trei cărţi 
ale sale, forma dialogului, care se găseşte câte odată şi în 
satira Latinilor, însă criticele lui se atingeau numai şi numai 
de filosofi, atât räposati, cât şi vieţuitori, şi de ale lor sis- 
teme, pe care le luă în râs. 

Aşa dar nu putem zice că Luciliu, Oratiu şi Juvenal au 
luat drept model nici pe Timon, nici pe Archiloch ; mai puţin 


1) Woelke, De Græcorum Sylliis ; Paul, Disputatio de Sylliis 
2) Liebel, Archilochi reliquae; K. Ot. Müller, Geschichte der grie- 
chischen Literatur, |. 

încă putem zice că ei sau adäpat în gromele Grecilor. In- 
tr'adevăr aceste versuri, culese sub numele celor şapte înţe- 
lepti ai Greciei!), sub al lui Solon, lui Teognis şi altora, sunt 
nişte scurte maxime şi învățături de morală, de politică, de 
economie, precum se găsesc pe ici pe colea în satirele Lati- 
nilor ; dar ele mai adesea sunt scrise într'unul sau două ver- 
suri şi le lipseşte cu totul acel cadru care dă satirei romane, 
caracterul său de originalitate. A 

Deci să nu mai căutăm în zadar imitatiune acolo unde totul 
e original roman, şi să primim numai că satiricii latini au 
putut negreşit să se folosească de unele idei, de unele ex- 
presiuni glumete si iscusite, pe care le culesese în scriitorii 
eleni şi pe care au nimerit la urmă a le întrupà în compu- 
nerile lor. - 


IV. 


Pe de altă parte, de vom aruncă cătarea asupra fragmen- 
telor rămase din adunarea de satire ale lui Terentiu Varro?), 
născut la anul 216 înainte de Christos, nu trebue să ne amă- 
gească titlul lor, care poartă numele filosofului Menip. Invä- 
fatul amic al lui Cicerone compusese, în ceasurile-i de răgaz 
când intrerupeà adâncile şi serioasele sale studii, o mulţime 
de bucățele despărțite, în proză şi în versuri de deosebite 
măsuri, în care el critică mai cu seamă feluritele sisteme ale 
şcoalelor filosofice, astfel precum făcuse mai înainte filosoful 
cinic şi crovĉoyshotoy (iubitor de râs) Menip, discipol al lui 
Diogen. Deci, între scrierile lui Varro şi ale lui Menip nu erà 
decât o asemănare de subiect, iar nu de formă. Safirele Me- 
nipee, de şi purtau un nume de jumătate grecesc, de şi erau 
pline de cuvinte elineşti şi negreşit de o mulţime de nume 
proprii de ale filosofilor greci, cu toate acestea ele erau nu- 
mai o adunătură de felurite lucrări, precum fusese satirele 


1) Orelli, Opuscula Graecorum sententiosa et moralia. 
2) Oehler, Terenti Varronis Saturorum Menippearum reliquiae. — Ch. 
Labitte, Varron et ses Ménippées. 

lui Enniu şi ale lui Pacuviu. Tot atâta deosebire va fi fost 
între scrierile lui Menip şi satirele lui Varron, cât între ace- 
stea şi La Satyre Menippee a Francezilor, scrisă de Rapin, 
Passerat şi alţii, în timpul războaelor de religiune din secolul 
al XVI-lea, împotriva Ligei catolice. 

Dela Varron încoace, -— afară numai dacă vom numără şi 
pe împăratul lulian, autorul unei poeme greceşti, numită M:- 
soroyhv, satiră încontra bărbii cetăţenilor din Antiochia, — nu 
mai avem cunoştinţă, multă vreme, despre nici un autor care 
să fi scris satire de felul acesta. Insă la moartea împăratului 
Claudiu, filosoful Seneca, părtaş lesnicios şi lingusitor slu- 
garnic al crimei săvârşite de Agripina, prenoi vechia satiră 
şi compuse, in versuri şi în proză, o povestire glumeaţă şi 
batjocoritoare a morţii şi a apoteozei nenorocitului împărat. 
Apokolokyntosea pare a fi una din urmele cele mai târzii ale 
satirii romane sub vechea ei formă. Trebue însă să mărtu- 
risim că, dela Enniu până la Varron, se făcuse mari schim- 
bări într'acel fel de compuneri; negreşit că dela Varron până 
la Seneca, schimbările nu fură mai putin însemnate. Insfârşit, 
în epocele ce urmară, închipuirile capriţioase înmulţiră în tot 
chipul aceste lucrări de fantazie, ce nu erau strâmtorate de 
nici o lege, de nici o regulă; printre cele mai de însemnat 
vom numi scrierea Satyricon a lui Petroniu, care ne descrie 
viața unui sibarit din vremile imperiului şi pe care, mai mult 
titlul decât cuprinderea, ne face a o prenumără printre scrie- 
rile satirice. 

Asà dar, afară de satira în versuri exametre, inaugurată 
de Luciliu, Romanii avură totdeauna o satiră lipsită de re- 
gule şi născută, ca şi cealaltă, îu societatea romană. Nu tre- 
bue dar să tăgăduim cuvântul lui Quintilian, «Satira tota 
nostra est». El aveà drept a-l zice şi mândria cu care il ros- 
teşte, se vede că o câştigase chiar în analele literare ale Ro- 
mei. Acolo puteă să se incredinteze că satira sa născut şi 
s'a dezvoltat în cetatea nemuritoare. Precum am văzut, ea 
treci prin trei fete deosebite ; mai întâiu fù o mică comedie 
poporană; la urmă, o scriere unde se amestecau tot felul de 

spuse mai mult sau mai putin glumețe ; însfârşit o poezie cu 
regule statornice, cu forme măestrite, cu märete îndatoriri. 

Sub această din urmă înfăţişare, a trecut ea în literaturile 
moderne; mai toate naţiunile civilizate ale Europei au culti- 
vat, cu mai mult sau mai puţin succes, această ramură a 
poeziei. La noi, Românii, avem bune începuturi şi speranţe 

- de a merge mai departe. Nepoţii învaţă lezne meseria stră- 

bunilor ! 

Paris, 1853. 


Din România Literară, foaie pe- 
riodică sub redactarea D-lui V. Ale- 
csandri. Iaşi, 1855. — Reprodusă în Re- 

‘vista Română pentru Științe, Litere 
Arte. Vol. 1, 1861, Bucureşti. 








Traducerea Comentarielor lui luliu Cezar 
premiată cu premiul „Alexandru loan l-iu Cuza“ 


EXTRACT DINTR'UN, RAPORT, PREZENTAT ÎN SESIUNEA ANULUI 1873 





Societatea Academică Română, în şedinţa sa din 3 Sep- 
temvre anul 1871 a pus la concurs 7raducfiunea în limba 
română a Comentarielor lui luliu Cezar de Bello Civile, 
împreună cu anexele (lui Hirţiu şi altora) de Bello Alexan- 
drino, Africano et Hispaniensi, anunțând pentru acest con- 
curs tot aceleaşi condițiuni ce se pusese pentru traductiunea 
Comentarielor de Bello Gallico, precum şi un premiu de 
una mie două sute lei noui, din fondul Alexandru loan I 
Cuza, ce are a se decerne traductiunii celei mai bune. 

Mai nainte de 15 lulie, anul curgător, termin fixat pentru 
depunerea manuscriptelor prezentate la concurs, sau primit 
estimp două elaborate, ce s'au însemnat cu literile A şi B. 

Comisiunea însărcinată de d-voastră cu examinarea acestor 
manuscripte, şi compusă de d-nii Laurian, Maxim şi sub- 
semnatul, a cercetat aceste lucrări după metodul comparativ, 
întrebuințat acum doui ani în examinarea manuscriptelor din 
traductiunea Comentarielor de Bello Gallico, şi ea na în- 
cercat greutate spre a se convinge că manuscriptul cu lit. 
A este superior celuilalt, cel puţin sub raportul înlesnirii şi 
corectiunii stilului românesc. 

In privinţa exactităţii cu care înţelesul autorului latin e 
produs în limba română, comisiunea n'ar puteă da precădere 
nici unuia din ambii concurenţi; dar fiecăruia i-ar putea îm- 
pută de a se depărtă, adese ori fără necesitate, de la structura 
frazeologiei latine, spre a produce fraze româneşti mult mai 

impedecate si mai putin elegante decât ar fi fost o traduc- 
tiune simplă şi fidelă a textului latin. Printre erorile de această 
natură, s'a observat mai cu seamă prea deasa schimbare a 
timpurilor în traducerea verbilor şi aceasta mai adesea fără 
să fie necesitate de diversitatea sintaxei ambelor limbi. 

In manuscriptul lit. B, provincialismii neîndemânatici si 
expresiunile de un caracter putin literar abundă; dar nici 
manuscriptul lit. A nu este ferit de oarecare forme grama- 
ticale incorecte, care, deşi sunt uzitate în unele părţi ale Ro- 
mâniei, nu pot fi admise în limba scrisă, în limba /iferară. 

Pe lângă aceste generalităţi vom adăogă cum că termenii 
technici, şi mai ales cei de resbel, adesea întrebuinţaţi în 
textul latin, sunt traduşi româneşte întrun mod foarte nere- 
gulat, adică amestecând ziceri vechi din limba română, dar 
foarte rar adaptabile la obiecte de strategie antică, cu expre- 
siuni latine transportate d'a dreptul în limba română. 

Convenim de îndată că aceştia din urmă sunt mai totdauna 
preferabili celor dintâi; dar, în orice caz, ne simţim nevoiţi 
a recomandă o mai scrupuloasă exactitate în întrebuinţarea 
celorlalţi. e 

Pe de altă parte, observăm că, în manuscriptul lit. A, al 
cărui stil este cu neasemänare mai lesnicios, mai elegant si 
mai corect decât cel din manuscriptul B, nu se mai simte 
aşa tare, ca în traductiunile cele preferite acum doui ani, in- 
fluența galicismilor nejustificabili, cari s'au introdus la noi 
prin uzul cuotidian al traductiunilor servile din limba franceză. 

Precum se vede din citatiuni (aci omise), comisiunea nu 
poate acordà o deplină aprobatiune, nici chiar manuscriptului 
lit. A., care, fără îndoială, însuşeşte mai multe calități decât 
cellalt. Pre lângă o destul de mare exactitate în reproducerea 
intelesului din textul latin, primul manuscript se prezentă 
mai adesea cu un stil românesc pe care-l poate citi cineva cu 
oarecare plăcere. Să adăugăm încă cum că notele, desi scurte, 
sunt totdauna nemerite, si că introductiunea la Comentariul 
despre Belul civil este un bun conspect de situatiunea Sta- 
tului. roman în momentul când încep evenimentele narate. 

Manuscriptul, lit. B, prezentă drept introducere o prescurtare 
din viaţa lui Iuliu Cezar; notele dintr'insul au şi ele valoare 
critică, şi nu se pot trece cu vederea două bune accesorii 
ce s'au pus la sfârşitul operatului, şi adică, o tabelă alfa- 
betică de numiri şi de obiecte, şi o tabelă cronologică (cu 
anii şi zilele) de evenimentele coprinse în naraţiunea lui 
Cezar. 

Fără dar de a recomandă manuscriptul lit. A, ca o tra- 
ductiune ce nu lasă nimica de dorit, comisiunea crede însă 
că aceasta nu este câtusi de putin mai prejos de lucrările 
ce s'au prezentat acum doui ani. Pe acest temei şi conside- 
rând marea necesitate ce se simte de a stimulă cât se poate 
mai mult în sânul naţiunii noastre aplecarea şi gustul la lu- 
crări literare serioase, comisiunea nu crede că este oportun, 
de această dată, a refuză nici chiar a amână decernerea pre- 
miului propus. 

Societatea noastră, domnilor, a lucrat până acum în mod 
de a deschide tuturor bărbaţilor laborioşi şi cu cunoştinţe, o 
cale lesnicioasă spre a înavuţi limba cu opere de o mare 
valoare literară, fără de a le prezentă alte dificultăţi de în- 
vins, decât ale unei traduceri din limbile clasice în limba 
noastră. ý 

Lucrările de această natură ce s'au propus de către Aca- 
demie ofereau concurenţilor încă şi retributiuni din cele mai 
cuviincioase. Să constatăm că în anul trecut, sau prezentat 
pentru asemene lucrări un număr mult mai considerabil de 
concurenţi, de cât în anul de faţă. Oare această imputinare 
a aspiratiunilor nu provine în mare parte, din împrejurarea 
că Societatea Academică n'a putut aprobă lucrarea nici unuia 
din concurenţii de an? 

Ne temem ca nu cumva, printr'o exigentä prea riguroasă, 
Societatea să nu facă alt de cât a micşoră şi mai tare pu- 
tinul îndemn la asemenea lucrări lungi şi anevoiase, ce se 
simte printre bărbaţii noştrii de litere. i 

Cugetäm asemenea cum că rigoarea ce Societatea trebuie 
neapărat să arate, când este cestiunea de a pune în execu- 

tare o idee provenită din propria sa inițiativă, când voeste, 
bună oară, să scoată la lumină, cu spese însemnate şi prin 
acord mut, traduceri româneşti de pe autorii clasici antici, 
acea rigoare, credem se poate îmblânzi atunci când, precum 
este in cazul de faţă, Societatea nu are altă funcţiune decât 
cea de a îndeplini vointele unui generos donator, recom- 
pensând lucrările, care relativamente se vor crede cele mai 
bune la timpul când este prescris a se decerne premiul. 

Chiar acel premiu, pus astăzi sub arbitrul d-voastră, fiind 
mai cu seamă un premiu de încurajare, de îndemn şi de 
stimulafiune la produceree de lucrări serioase în limba ro- 
mână, în atare calitate mai vârtos, comisiunea se crede în 
destul indreptätitä a vă- propune şi de astă dată a lui de- 
cernere. 

Ea dară, intemeiată pe consideratiunile de mai sus, invită 
pe Societate să acorde premiul fixat de 1200 lei din fondul 
principelui Alexandru loan I, persoanei care a prezentat ma- 
nuscriptul (A) cu deviza: «Non solum armatis, sed interdum 
«etiam otiosis minabantur (Pompeiani), nec quid, quisque 
«sensisset, sed ubi fuisset cogitandum esse dicebant».—Ci- 
ceronis pro M. Marcello.) 

Asa dar, domnilor, azi pentru a doua oară, Societatea A- 
cademică Română se vede în pozitiune de a decerne premiul 
literar instituit de răposatul marele Domnitor al României, 
Alexandru loan l, si azi ne aflăm în ziua de 30 August, 
ziua onomastică a fostului Domnitor, in care pentru întâia 
dată estimp, avem a deplânge perderea sa dintre muritori. 

Sunt acum: zece ani domnilor, de când avusei fericirea de 
a fi organul prin care Alexandru loan I, fundä îh România 
întâiul premiu de încurajare literară, deschizând astfel primul 
avânt al activităţii viitoare a Societăţii noastre, tot dânsul ca- 
rele a pus piatra fundamentală la cele mai multe acte prin 
care se înalță patria. 

Am socotit domnilor că nu putem trece în tăcere această 
coincidenţă întâmplătoare, şi că este o datorie solemnă, pro- 

videntialä a noastră de a ridică glasul aci, împreună cu ţara 
întreagă, spre a rosti azi, cu o pietoasă durere, cuvintele: 
«Eternă să fie memoria marelui Domnitor al României A- 


«lexandru loan I Cuza!» | e 


Bucuresti, 1873. Din Analele Societätei Aca- 
á demice Române. Tom. VI, 1873. 








Conditiunile unei bune traduceri românesti din 
autorii Eleni si Latini. 





RAPORT ASUPRA TRADUCERII ROMÂNE DIN DIONE CASIU, 
PREZENTAT ÎN SESIUNEA ANULUI 1874. 





Domnilor, 


Pentru a treia oară Societatea noastră, mereu stăruitoare 
în dorinta-i de a da publicului român traductiuni bune de 
pe autorii clasici, a pus la concurs, în sesiunea anului trecut 
seria de scriitori eleni şi latini, asupra cărora de două ori 
repeţitele noastre incercäri au rămas fără de rezultat multu- 
mitor. Şi nu s'a înşelat întru această obstinată răbdare a So- 
cietăţii, căci al treilea rând de probe, adică cel de estimp, 
iată-l că ni se prezentă cu câteva lucrări care nu prea sunt 
aşa tare depărtate de conditiunile ce se pot impune, în mo- 
mentul de faţă, traducătorilor români de pre scrise antice. 

Ținând seamă de fluctuatiunile la care limba noastră este 
încă expusă în procesul ei de limpezire, ştiind cât de greu 
este a se feri cineva atât de exageratiunile adimenitoare ale 
sistemelor limbistice, cât si de incorectiunile consimtite de 
usul zilnic al vorbirii şi al tiparului românesc, nu este oare 
permis domnilor, a cere de la scriitorii români, pre care da- 
toria şi dorinţa noastră ne duc a-i imbärbätà la lucrări lite- 
rare, o perfecțiune de stil clasică, totdeauna în raport cu 
aceia a autorului pe care ei au a-l români? Să mai cugetăm 
apoi că chiar şi literaturele cele mai bine cultivate ale Eu- 
ropei moderne posedă puţine, foarte puţine traductiuni per- 
fecte de pre autorii antici. 

Adevărul e că dificultatea unei traduceri creşte în propor- 


. 

țiune cu diferenţa ce există între vocabularele, sintaxele şi 
constructiunile bine întemeiate şi bine statornicite a două 
limbe ce se încearcă la lupta fnfrätitoare a traducţiunii, aşa 
dar, ca principiu general, se poate zice că cu cât o limbă 
are cuvinte şi regule mai temeinic stabilite, cu cât ea a a- 
juns a fi mai de sineşi stătătoare, cu atât ea este mai puţin 
priincioasă, mai putin înlesnitoare la translatiuni dintr'o limbă 
rivală; şi din contră limbele nu încă de tot formate, limbele 
încă slabe şi sărace, dar care însă aspiră la înavuţire, au si 
folos şi îndemânare de a se mlădiă, prin mijlocul traduceri- 
lor, după chipul şi asemănarea limbelor celor mai corecte. 

Acesta este fără îndoială cazul limbei noastre, şi pentru 
aceea mai cu seamă, — s'o declarăm încă odată, domnilor, — 
stăruim noi aşa tare ca să îndemnăm pe scriitorii noştri la 
dese şi inmultite cercări de transferire a modelelor antice în 
limba românească. 

Pentru ca să atingem însă scopul şi să facem ca traduc- 
tiunile propuse şi premiate de Societatea Academică să fie 
cu adevărat folositoare la înavuţirea treptată a limbei şi la 
sporirea, bunei literature române, nu cred că putem de o 
cam dată cere dela concurenţii noştri altceva decât: 

Mai întâiu, ca ei să se pătrunză bine de înţelesul auto- 
rului ce le stă în faţă, fără ca să nesocotească nici una din 
nuanțele, uneori foarte delicate, ale cuvintelor şi ale frazelor. 

Apoi ca ei să se silească a reprezentă pre româneşte, în 
mod clar si cu fidelitate, atât intelesul general al frazelor şi 
al cuvintelor, cât şi toată acea minunată varietate de nuanţe, 
care este podoaba cea mai admirabilă a frumoaselor si mă- 
iestritelor limbe antice, în fine, ca ei să nu piarză şi să nu 
răsipească cu totul, în acea strămutare a materiei, a ideilor 
şi a impresiunilor sirăine pre românie, caracterele care con- 
stitue însăşi originalitatea limbei noastre, semnele distinctive 
care fac dintr'însa o fiinţă limbistică a-parte; în câteva cu- 
vinte, să nu nesocotească nici calităţile, nici virtuțile, nici 
farmecul ei propriu. 

Dacă, după experimentele făcute întrun sir de mai mulţi 

ani, vom căută astăzi a consemnă principalele defecte la care 
se află mai cu seamă expuşi traducătorii noştri în raport cu 
fiecare din aceste trei norme pe care, în mod tacit, Socie- 
tatea le-a fost impus chiar din ziua când, pentru întâia dată, 
a deschis cariera concurselor de traduceri, şi pe care ea le-a 
delineat din ce în ce mai lămurit în criticele publicate după 
fiecare concurs, dacă vom face astăzi inventarul substanţial 
şi explicit al pericolelor de traductiune, credem că astfel ne 
vom fi îndeplinit cu totul aatoria noastră pentru viitor şi că 
de acum înainte, la fiecare nouă probă ce se va prezentă, 
rolul Societăţii se va puteà märgini întru a constată numai 
până la ce punt nouii concurenţi au putut şi au ştiut 
să se ferească de primejdiele, pe care noi le vom fi arătat 
ca semănate în calea lor. 

Această schimbare de procedere în criticele noastre ne éste, 
pare-mi-se, prescrisă chiar prin simtitoarele progrese ce, cu 
o învietoare mulţumire, am putut constată estimp într'o bună 
parte din probele ce ni s'au infätisat. Rămâne acum înve- 
derat că ale noastre consilii nau fost nici greşite, nici sterpe. 
Ca o sămânță vie, ele nu s'au spulberat în vânt, ci au picat 
in ţărână roditoare. Precât însă o asemenea idee ne poate 
insuflà şi mulţumire, şi mângâiere, şi bun augur pentru viitor, 
tot atât trebuie dânsa să ne întemeeze a recunoaşte că con- 
curenţii cari răspund la chemările noastre nu sunt şcolari 
indärätnici, cărora trebuie fără preget şi fără îndurare să le 
repetim mereu şi neincetat învățături elementare de grama- 
tică, de logică şi de estetică, ci in mare parte sunt bărbaţi 
instruiți şi literați cari stau, — iertati-mä, domnilor, a o zice, — 
ca şi noi, in nedomerire asupra multor cestiuni de limbistică 
română şi cari cer numai să li se arate directiunea cea mai 
bună, pentru ca ei să o urmeze cu paşi siguri şi fără şovăire. 

Apoi oare, astfel stând lucrurile, nu este de ajuns, dom- 
nilor, ca în câteva trăsuri generale să schițăm aci, odată 
pentru tot periodul actual al culturii noastre filologice şi li- 
terare, care sunt pericolele ce trebuesc ocolite de către scrii- 

torii români, în calea pe unde ei urmăresc, traducându-i, pe 
autorii eleni şi latini? 

Mai nainte de toate, — am mai zis-o, — se cade ca tra- 
ducătorul să cunoască bine limba din care se apucă a tra- 
duce, aşa de bine încât să nuci scape nici una din acele de- - 
licate nuanţe ale înţelesului cuvintelor, nici una din acele 
constructiuni “sintactice care fac să varieze până la infinit 
tendinţa principală a conceputului unei fraze. Ar fi, negreşit, 
a cere prea mult, dacă am pretinde ca, în lupta traducerii, 
el să nu intre cu altă afmă decât cu acelea pe care i le dau 
cunoştinţele sale limbistice de mai nainte dobândite ; dar însă 
nu e mai putin adevărat că o traducere bazată numai pe ` 
neîncetate cătări în dicţionar, pe continue räsfoiri prin gra- 
matici, pe ajutoare mereu împrumutate dela traduceri în alte 
limbe moderne, acea traductiune nu poate nici odată să fie 
nici o reproducere exactă a autorului tradus, nici o operă 
literară în limba traducătorului. Puntul de atac către care 
privirea traducătorului va să fie direct tintitä, este însuşi 
textul autorului antic şi numai acel text; de aceea, mai nainte 
de a-l atacă, zelosul traducător să-şi cerce bine puterile, să 
se incredinteze bine dacă se află în stare a învinge dificul- 
tăţile limbei originalului chiar şi fără de ajutoare străine; şi 
numai atunci când va fi sigur că limba şi stilul autorului de 
tradus nu conţin pentru dânsul prea numeroase arcane, 
atunci numai să cuteze a se apucă de lucru, ajutorându-se, 
în mod accesoriu, cu dicționarele cele mai complete, cu scho- 
liele şi adnotatiunile cele mài erudite, cu traducerile cele mai 
perfecte. Asemenea ajutorinte sunt chiar şi de recomandat ace- 
lora cari înţeleg bine pe autor şi fără sprijinul lor, căci din con- 
fruntarea unui material variat se naşte o critică ce va aveà 
nai adesea rezultate folositoare pentru noua traductiune. 

Ceea ce este limpede şi lămurit în mintea omului, el poate 
s'o si exprime cu claritate şi cu preciziune. Această axiomă 
a logicei literare este tot aşă de adevărată în privinţa tradu- 
cătorului, cât şi în a scriitorului care dela sineşi compune; 
dacă acestuia se cere ca să-şi lămurească propriele sale cu- 

getări mai nainte de a le enuncià, celalalt trebue să se pătrunză 
bine de gândirile modelului său, să-şi însuşească tot com- 
plexul de idei ce să văd şi se străvăd în stilul lui. Când va 
fi căpătat acest dar, cu care studiul singur îl poate înzestră, 
sarcina îi va fi foarte imputinatä. El va şti cu cine are a face, 
cunoscând şi puterile şi subtilitätile modelului său, pretuindu-i 
frumusetile si cumpänindu-i släbiciunile; unica lui grijä de 
traducător va rămâne a fi, cum mai bine să le strămute, toate 
netrunchiate, toate nevătămate, toate vii, în limba nouă d'a- 
supra căreia el voieşte să altoiască anticul model. 

Aci naşte fără îndoială adevărata luptă. Lupta se arată ne- 
greşit grea şi periculoasă celui ce nare la îndămână decât 
o armă slabă, imperfectä şi stângace. La prima incercare, la 
primul atac, fiecare se va inspäimântà de neputintele sale; 
dar să nu se amăgească cutezătorul luptător, să nu-şi piardă 
curajul. In mii de cazuri, chiar acea nestatornicită flexibilitate 
a elementului plăpând, de care el dispune, îi va veni întru 
ajutor; ea îi va permite a urmări de aproape, pas cu pas, 
pe trufasu-i antagonist; ea îl va învăţă să-i soarbă, — de aş 
puteă zice aşă, — virtutea, lipindu-se de el, precum văşcul de 
stejar; ea îl va face să-l învingă, supunându-se şi asemuin- 
du-se lui, precum odinioară. 


Cræcia capta ferum victorem cepit et artes 
Intulit agresti Latio... 


Intru această insinuire victorioasă a perfecțiunii clasice în 
puţin, până acum, cultivata noastră limbă, întru acea bună 
şi solidă directiune ce modelele antice pot da născândei noastre 
literature, constau principalele foloase didactice ce avem să 
tragem din traducerile pe care societatea academică le pro- 
pune; aşă dar, să nu fugă aspirantul la premiele noastre de 
temerea ce preocupă mai cu seamă pe francezi, că va sta 
prea. mult servil în traducere ; din contră, traducătorii români 
să nu piardă nici o ocaziune priincioasă de a rămâne fideli 
constructiunilor frazeologiei antice, de câte ori ei vor simţi 
încă că, făcând astfel, înţelesul frazei nu se perde pe româ- 
neşte. Când se prezentă dar asemenea cazuri, să se ferească 

mai ales şi cu tot dinadinsul a traduce prin perifraze împru- 
mutate din alte limbe străine. 

E ştiut că junele studios dela învățătorul bun mai mult 
câştigă, şi cine poate fi mai bun învăţător pentru limba noastră, 
aşă spornic şi aşă felurit vlăstărită, decât scrierile clasice ale 
antichftätii ? 

Nu € rău, — o repetim — ca traducătorul român să con- 
sulte şi pe cei cari, mai nainte de dânsul, s'au cercat a in- 
terpretă în limbe moderne pe autorii vechi; dar cât de în- 
demânatici şi cât de experimentați ar fi aceia, nu se cuvine 
ca noul cercător să-i ia orbeşte drept călăuze, şi urmând. 
poteca lor laturală şi poate chiar mai lin aşternută, să pără- 
sească calea cea largă şi adesea mai accidentată a textului 
original. = 

Insistăm asupra acestui consiliu, căci ne-am putut cam des 
încredinţă cum că, în momentele de oboseală ale nevoioasei 
lor sarcine, unii din concurenţii noştri cei mai meritoşi îl pun 
cam lesne la uitare. Le aducem dar aminte că este cu putinţă 
a face într'altfel; şi dacă nu e mai uşor, în orice caz este 
mai bine. 

Ceea ce este însă şi mai puţin uşor, chiar pentru cei cari 
ştiu bine limba din care traduc, pentru cei cari se tin strânşi 
legaţi de înţelesul autorului şi cari se silesc a traduce cu 
exactitate, toate ideile, toate nuanțele stilului său, este de a 
scrie tot deodată si frumos româneşte. Cu toate însă, aceasta 
este a treia şi poate mai de toți simțită şi prețuită conditiune 
a unei bune traduceri. Ce foloseşte în adevăr publicului ci- 
titor dacă un erudit, carele netăgäduit cunoaşte foarte bine 
limbile antice si poate chiar gustà în sineşi toate finetele 


scrierilor clasice, s'a opintit a transvasà, — mi-aş fi permis. 
a zice îndată a pritoci, de n'ar fi fost vorba de-nobilele crea- 
fiuni ale geniului antic, — a scălămbă cel putin acele crea- 


tiuni într'o limbă trivială sau extravagantă, greoaie sau pre- 
tenţioasă ? 

Cărţile se scriu spre a fi citite, şi numai acele citiri pot 
fi profitabile cititorului pe care el le înţelege şi care, conti- 

nând idei sănătoase, prezentate într un mod logic, sunt scrise 

intr'o limbă de toți pricepută, de toți gustată, întro limbă 

care nici desgustă mintea prin formele si expresiunile ei po- 

cite si înjosite, nici o osteneste prin a ei frazeologie nomo- 

loasä si încălcită, nici o spăimântă prin netrebuincioase şi 

nejustificabile inovatiuni. 

lată dar o nouă şiră de stânci, printre care traducătorul 

cată să-şi prefire vasul, fără de a-l periclità, izbindu-l prea 

tare de vreuna din ele. Aceste pericole, care se înfăţişează 

nu totdeauna aşă amenințătoare pe cât eie adesea se arată 

pline de înlesniri şi de adimeniri, sunt provincialismii sau 

formele şi expresiunile necorecte care se întrebuinţează nu- 

mai în câteva localităţi, cu disprețul bunului uz mai general; 

sunt vulgaritățile sau creatiunile hibride ale graiului poporan 

şi familiar, care adesea sunt şi contrarii spiritului limbei na- 

tionale, sunt p/afitudinile de stil sau lipsa de vigoare, de 

| eleganţă si de corectiune în alegerea cuvintelor şi mai ales 

în constructiunea frazelor, care se destramă sau se împlete- 

cesc fără spor şi fără gust, sunt archaismii nevoiaşi sau cu- 

| vintele sterpe care au imbätrânit şi au răposat fără de a lăsă 

sămănţă în limba cea viie; sunt în fine neo/ogismii prisosi- 

tori, sau formele şi vorbele din nou create care, pe lângă 

dificultatea de înțeles ce prezentă cititorului, mai au şi neier- 

tatul păcat de a fi făurite fără de necesitate practică, sau 

numai dintr'un simplu capriciu, sau chiar şi ca o consecinţă 
riguroasă a unei sisteme personale de reformă limbistică. 

Aşa dar, traducătorului i se cere a fi limpede, corect, ele- 

gant, cumpănit şi mai cu seamă inteligibil în limba sa; cău- 

tând formele literare el nu trebue să scape din vedere nici 

puritatea şi demnitatea stilului, dar nici folosul ce pot trage 

cititorii din claritatea cărţii lui. Cu cât vor fi ideile mai simplu 

Si mai lămurit expuse, cu atât ele vor fi mai apreţuite şi mai 

Spornic semänate în inima lectorului ; cu cât cuvintele vor fi 

mai alese, cu atât ele ii vor susţine mintea în sfere mai no- 

bile şi mai înalte; cu cât mai mult vor lipsi din limbă ziceri 

hibride, gârbovite şi scăpătate, cu cât mai puţin vor răsări 

intrinsa superfetatiuni neologiste, cu atât scriitorul va fi mai 
gustat de public, si totdeodată mai folositor şi limbei si li- 
teraturei naţionale. 

In perioadele cele mari ale culturii omeneşti, scriitorii cei 
buni au fost luminătorii epocei lor ; ei au scris pentru oamenii. 
din timpul lor; au scris ca să fie pricepuţi de dânşii, şi numai 
astfel au reuşit chiar a face ca razele răspândite de ei în 
timpul vieţuirii să se răsfrângă şi asupra depărtatei posteri-- 
täti. A scrie limba trecutului este un joc retrospectiv, o pe- 
trecere de anticar care, chiar când e perfect executată, rămâne 
a mulţămi numai un foarte mic număr de amatori. A voi din 
contra să scrie cineva limba viitorului, este o utopie fără de 
niciun temeiu, este a cercà după calculele iluzorie viitorul 
limbelor, precum necromantii şi vrăjitorii cearcă în zodii şi cu. 
bobii viitorul sufletelor. 

Dar este timp acum, domnilor, să rezumăm toate celece- 
am luat voie a dezvoltă dinaintea d-voastră, sub proaspăta: 
impresiune a traducerilor de pre autorii latini şi eleni, cari 
ne-au venit estimp la concurs. 

In câteva cuvinte, vom zice dar, adresându-ne către aceia: 
din studioşii români cari vor voi să traducă pe limba lor 
scriitori clasici, că ei trebuie mai întâi să cunoască bine ambele: 
limbe pe cari vor a le pune în luptă, şi apoi să nu uite, că, 
ținându-se pe cât se poate mai alăture cu textul original, ei 
au datoria de a scrie o limbă românească aleasă, dar tot de- 
odată şi înţeleasă. | | 

Cu aceste premise şi ţinând seamă de toate justele si finele: 
observatiuni pe care le-a consemnat colegul nostru d. Nicolae: 
lonescu în ingeniosul şi măiestritul său raport asupra traduc- 
tiunilor de pe autorii latini, venite în sesiunea aceasta la So- 
cietate, vom deschide acum dinaintea d-voastră pe rând cele- 
patru manuscripte de traductiuni din limba elenă cari sau: 
dat în cercetarea comisiunei noastre. Onorabilii mei. colegi,. 
d-nii Sion, Maxim şi Caragiani, mi-au delegat favoarea de a: 
strânge în snop pentru adunarea Societăţii ceeace noi în co~ 
misiune am spicuit prin manuscriptele de probă. 





* 

Ca şi în anii trecuţi, autorii eleni propuşi la concurs nu au 
fost aleşi cu privire la perfecțiunea lor de stil, ci mai mult: 
la materiele ce ei au tractat. Patru istorici ai analelor romane, 
"toţi din epoce mai mult sau mai putin scăzute ale clasicitätii, 
intocmesc lista concursului. Dacă o asemenea alegere ne 
obligă la oarecare condescendentä în privinţa corectiunii de 
stil a traducerilor, ea pe de altă parte ne atrage atentiunea 
asupra înlesnirii mai mari ce oferă translatiunea urior scrieri 
lipsite de un riguros caracter de perfecţiune clasică. Aceste 
consideratiuni se răsfrâng neapărat în proportiuni inegale 
asupra autorilor puşi la concurs, cari au fost: 

Polibiu, cu 16 capitole din cartea I a /sforiilor sale ; 

Dionisiu din Halicarnas, cu 12 capete dela începutul Ax- 
tichităților romane ; 

Dionie Casiu, cu o parte din domnirea lui Tiberiu (cap. 
98, § 1—12 din /sforia romană); şi în fine: 

Plutarc, cu câteva paragrafe din viaţa lui Tiberiu Grachu. 

Niciun concurent, estimp n'a mai cutezat să înfrunte fra- 
€ zeologia prolixă şi complicată a biografului din Cheronea, cel 

mai popular, dacă nu şi cel mai corect din scriitorii propusi 

spre încercare. i 
| Polibiu, pretuitul istoric al politicei romane, ni s'a prezentat 

întrun specimen românesc de 8 coale, primit de delegatiunea 

noastră la 24 Iulie 1874, cu epigraful : 


Vos exemplaria græca 
Nocturna versate manu, versate diurna. 


Se vede că traducătorul a urmat cu sfinţenie povata lui 
Oratiu, pe care o ia drept semn distinctiv al lucrării sale. Se 
simte că el cunoaşte limba elenă şi că s'a pătruns bine de 
înțelesul autorului său, pe care-l urmăreşte foarte fidel, poate 
prea foarte mult fidel, în frazeologia lui. Dacă acest tradu- 
cător ar şti să scrie aşa corect si aşa elegant româneşte pre 
cât pricepe de bine elineste, comisiunea ar fi fost fericită că 
a găsit de îndată intr'insul pe traducătorul lui Polibiu. Dar 
citirea unui capitol, în care am subliniat numai unii provin- 

cializmi. şi unele expresiuni rău alese, va dă îndestulă dovadă 


‘de neîndemănarea stilului: ~- 

«Pre acestu tempu!), Romanii încercara cea de antaiu trecere cu po- 
tere armata în lIllyri'a, 2) si în aceste parti ale Europei, unu evenimentu . 
acesta, preste care nu potu trece usioru, ci trebue se persevereze pre 
lenga acela cu attentiune, acelia, carii voiescu intru adeveru, a si-pro- 
cură idea intentionata dein "partea nostra, despre incrementulu si con- 
solidarea domniei romane. El se determinara a trece în Illyria, cam dein 
urmatoriele cause: 

«Agron, regele Illyriloru, fù fiulu lui Pleuratu. si dispuned preste cea 
mai mare potere pedestra si navale deintre regii lIllyriei, carii domni- 
sera în ainte de elu. Acesta fiindu induplecatu cu bani dein partea lui 
Demetriu, tatalu lui Philippu, promise ajutoriu Medionenilor 5), carii erau 
impresurati dein partea Etoliloru. Etolii adeca, dupa ce nu putura nici 
decatu persuadă pre Medioneni, că se participe la confederatiunea loru ; 
intreprinsera pre aceia, a si-i subjugà cu forti'a. Deci scotiendu-si afora 
tota poterea armata -impresurasera cetatea acelora, si continuara a o im- 
presură, folosinduse de orice midilocu al' poterei si a! artei. Veniendu 
inse tempulu alegerei magistratilor si fiindu de a se alege unu nou stra- 
tegu, chiar pre candu assediatii se aflau intro pusetiune atatu de pre- 
carie, catu pre tota dio'a se asceptă supunerea loru: Strategulu de pono 
aici, fece propunere Etolilor, dicundule: câ de orece elu a suferitu greu- 
tatile si periculii assediului, este de cuvenintia cd deca voru occupa ce- 
tatea, se-i-se adjudece lui si impartirea predii, cum si inscrierea numelui 
pre arme. Dar unii si mai alesu acelia, carii compefira pentru locuri de 
onore, se oppusera acestei pretensiuni, si admoniara pre poporu, câ se 
nu preocupe, ci se. lase nedecisu acea, ca cui va imparti fortun'ă acest'a 
distinctiune. Deci Etolii decisera, câ Strategulu care se va denumi, daca 
ar'ocupâ cetatea, se aiba impreuna cu Strategulu de mai nainte, dreptulu 
de a imparti pred’a, cum si onorea de a si-inscrie numele pe arme». 


Comisiunea vă încredinţează, domnilor, că traducerea de 
pe Polibiu este minunat de exactă; cât despre stilul românesc, 
ati putut înşi-vă judică. Cred dar că ne veţi aprobă, căci re- 
ferindu-ne la frumoasele versuri ale epigrafului acestui probe, 
vom zice: «Împarţă-şi orele de ziuă, impartä-si si pe cele de 
noapte între răsfoirea exemplarelor grece, şi deprinderea la 


1) adecă: 231 a Ch. (523 urb. cond.). 

2) Illyri?a era tiera de lenga marea Adriatica în Albania si Dalmati'a 
de astadi. 

5) in Acarmani'a lenga confiniele Etoliei. 








. 

scrierea corectă şi elegantă a limbei româneşti, si cercătorul 
de azi al lui Polibiu va deveni mâne demnul său traducător!» 

Mai puţin norocos încă decât părintele istoriei pragmatice 
ni s'a arătat retorul din Halicarnas, în cele 6 coale de probă 
românească, venite la 5 lunie. 1874, sub scutul rău apărător, 
dar de mai nainte mângâios al următoarei strofe din Oraţiu : 


Virts repulsæ nescia sordidæ 
Intaminatis fulget honoribus, 
Nec sumsit aut ponit secures 
Arbitrio popularis auræ. 


Luarăm si aci un capitol, pre cel dintâi, spre a-l transcrie 
pentru d-niile voastre; dar el dela început ne ese înainte cu 
o frază rău înţeleasă de traducător şi încă si mai grea de 
inteles pentru cititorul traductiunii. De aci înainte, urmarea 
lasä tot aşa mult de dorit si sub raportul stilului românesc, 
şi sub acela al fidelității traducerii. S'ar puteà zice că con- 
curentul n'a ştiut a se feri de nici una din acele trei serii de 
pericole pe care noi le-am semnalat inai sus ca semănate în 
calea traducătorilor. Ar fi de dorit, în interesul său propriu, 
<a să caute întărirea sa prin studiu şi să nu prea pună temeiu 
pe semeafa şi amăgitoarea mângâiere că meritului nu-i pasă 
de ruşinea unei respingeri: Virtus repulsæ nescia sordideæ. 

Am însemnat unele defecte mai aparente subliniând cuvin- 
tele în acel prim capitol: 

«Contra voientiei mele, me vedu necesitatu /a limba indatinata pentru 
precuventarile istorice de a vorbi mai antaiu despre mene insumi ; totusi 
nu voiu excedă nece in lauda propria, carea, cum sciu, pre auditori!) 


i-obosesce, nece n'am de cugetu, de a defaimä pre alti scriitori, —cum 
Jecera Anaxilau si Theopompu 2) in precuventarile la istoriile lor, — ci 





1) (Scriitorulu si-representeza mai antaiu unu cercu de auditori si nu 
de cetitori, caruia elu si a perlesu opulu seu, dupe datina romana de 
pre atunci.») d | 

2) «Anaxilau, unu istoricu necunoscutu. Theopompu, unu istoricu forte 
bunu, sa nascutu in Olimpiadu. 100 (377 a. Chr.). Desi opulu seu «is- 
toria Greciloru» nu s'a pastratu pana la noi, totusi acelă a sierbitu ca 
isvoru principale pentru istoricii mai tardii.» 

voiescu numai a arată motivele, care me indemnara la compunerea 
acestui opu, si ami dá seam'a despre isvorele, dein care mi-am luatw 
cunoscientia pentru descrierea istoriei insesi. Sum adeca convinsu, cumca 
fiacare, carele se determineza a lasă posteritatei monumente a le spi- 
ritului, pre care tempulu nu le pote nemici de odata cu corpulu, mai 
alesu istoriculu, la care noi presupunemu adeverulu, acestu fundamentu 
al'totei intieleptiunei si prudentie, trebue inainte de tote, se sialega ma- 
terii demne, distincte si aducatorie de folose abundente pentru cetitoriu, 
si dupe acea pentru prelucrarea acelorä, se si adude cu multa grigia si 
incordare mediloce corespondietorie. Coci carii seau dein pofta de a 
se face cunoscuti, si a-si pastra oresicare nume, seau spre a si-aratâ 
talentele loru eminente de scriitori, scriu tractate istorice despre obiecte: 
neinsemnate seau rele, seau despre atari obiecte, care nu meriteza nece 
una atentiune, aceli dein partea posteritatei nece voru fi invidiati pentru 
cunoscienti'a loru, nece voru fi glorificati pentru talentulu loru. Si acesta 
pentru acea, coci eli lasa prin acea cetitoriloru séi, una presupunere, 
cumca insusi au dusu o vietia conforma scrieriloru, ce le-au edatu, fiendu 
ca cuventele scriitoriului mai in generalu, se considera câ icon'a spiri- 
tului seu.» 


Ed 


Ne mai rămâne acum Dione Casiu, spre a pune capăt la 
răpedea ochire ce arunc dinaintea d-lor voastre asupra manus- 
criptelor, pe care însă comisiunea, în şedinţele sale, le-a exa- 
minat şi le-a studiat cu o atentiune mult mai specială şi mult 
mai minuțioasă decât cum este rezumatul opiniunilor ei pe 
care am onoare a vi-l transmite. 

Dintre toţi autorii eleni, Dione fu în rândul acesta cel mai 
favorit de soartă. Pentru dânsul doui concurenţi intrară în 
luptă, venind unul la 20 iunie cu un manuscript de 5 coale, 
însemnat cu un vers archaic al vechiului poet Neviu: 


Provenibant oratores novi 
Stulti adolescentuli... 


altul, şi cel din urmă sosit, la 30 iulie, cu epigraful: 


Fortes creantur fortibus et bonis, - 


coprinzând 22 pagine, în mare parte ocupate de bune note 
critice şi istorice. 

Nu putem şi nu voim a -defăimă pre cea dintâi din aceste 
probe; dar mulţimea de-ziceri rău întrebuințate şi o mare 

stângäcie in enunciarea ideilor, ne-au făcut a-l rândui cam 
între traductiunea de pe Dionisiu din Halicarnas şi aceea de 
pe Polibiu, prin urmare cu mult mai jos de treapta pe care 
se cuvine a ‘sta traducătorii premiaţi de Societate. Transcrie- 
rea primului capitol, însemnată după cum au fost şi celelalte, 
ne va sta dovadă de cele ce ziserăm; dar totdeodată ea 
va arătă că, dacă cumva concurentul, în extrema-i -modestie, 
a gândit să-şi aplice siesi epitetele versului Nævian din fruntea 
încercării sale, apoi adolescentul incă noviciu şi nedeprins cu. 
arta de a zice şi de a scrie bine poate prin studiu să ajungă. 
a fi un bun orator, un scriitor de merit !): 


«Tiberiu 2) fu dein generatiune vechia nobila, si avuse crescere buna, 
fu inse de unu naturelu forte particulariu. Elu nu permited a se ob- 
serva ca ce doresce, si cuventele sale nu corespondeau intentiunei sale,. 
ma inca vorbele sale adese ori steteau in contradicere directa cu acesta. 
Tote acele, la care nisuia, le nega, si se pareâ a dori aceea, ce elu 
chiaru urea; se simula irritatu asupră lucruriloru, ce chiaru le avea în 
cugetu, si se aratâ bunu, candu eră mai reu; se pareä misicatu de com- 
patimire, candu pedepseâ mai tare, si se mania, candu ertă cuivâ; pre 
celu mai urgisitu inaintea-lui, lu priviă cu faciă cea mai amicabila, si 
tractă cu cea mai mare recela, pre amicii sei cei mai incrediuti. Princi- 
piul lui eră, că unu domnitoriu nu tfebue se si vedesca semtimentele sale. 
Prein aceea deveni nenorocit în multe si mari lucruri, pe când pe cale: 
contraria cu multu mai multe si mai mari lucruri ar'îi potutu conduce la 
scopu. Deca tienuta lui ar'fi fostu totu deunâ ună si aceeasi, atunci 
acela carele a avut de a face cu densulu, lesne sarfi potutu padi de- 
densulu. Arfi trebuitu să presupuna totudeun'a numai contrariulu ; ori ce 
manifestare de antipatia câ dorentia, si ori ce dorentiă câ antipatia. Daru. 
elu se manià, candu cinevä apparea ai îi nemeritu adeverat'a intentiune, 


1) Ne-am silit a transcrie toate manuscriptele citate în acest raport cu 
ortografia fiecăruia din ele. Societatea Academică nu poate încă luă a-- 
supră şi de a impune o sistemă oarecare de ortografie; ea admite dar 
de o cam dată fără de a le judică orice fel de scriere; însă nu ne pu- 
tem opri de a semnală subliniându-le acele erori de ortografie care sunt 
chiar erori gramaticale şi care mai cu seamă se găsesc în prezentul spe- 
cimen de traductiune de pre Dione Casiu. 

2) «Tiberiu fiulu adoptivu a imperatoriului Augustu nascutu în 712 a. 
urbis condite (42 înainte de Christosu) a domnitu dela 767—790 a. 
U. C. 14—37 d. Chr.» 

si multor'a nemicu alta le a.servitu spre séricare, decatu nefericita imi 
pregiurare, ca ei lu pricepura. Asiadara erâ de o potriva reu a/nulu pri- 
cepe, coci multi cadiura prin aceea, că eli sia datu consentimentulu loru 
dupa vorbele lui er nu dupa cugetulu lui celu ascunsu; dar ’mai pericu- 
losu erâ' ai nemeri cugetulu lui celu adeveratu. ... .. 


In privinţa. manuscriptului al douilea de pre Dione Casiu,— 
cel care a căutat a se întări făcându-se fiu şi discipol la cei 
tari şi la cei buni, fortibus et bonis, — noi, domnilor, în co- 
misiune ne-am simţit îndată dispuşi a-l declară ca demn de 
a fi adoptat drept fiu român al scriitorului antic. Nu doară 
că este cu totul lipsit de abateri nejustificabile dela textul o- 
riginal, în care abateri se simte poate'cam des cum că tra- 
ducătorul a fost răpit de adimenirile ce-i prezentau admira- 
bila traductiune franceză a lui Gros şi Boissé; nu doară că 
nu se împiedică uneori într'o frazeologie întortochiată, şi alte 
ori alunecă în perifraze fără folos; nu doară în fine că nu-i 
scapă pe ici şi pe colea câte un neologism de acelea pe care 
necesitatea nu-l reclamă şi pentru care cititorul român se 
va află cu nedrept cuvânt nevoit a recurge la dicţionare la- 
tine sau francezé. | 

Dar de am voi chiar să alepem cu obstinatiune şi fără cru- 
tare toate aceste pete oacheşe de pre faţa manuscriptului, nu 
rămâne mai puţin adevărat că el prezentă o lectură lesnicioasă 
şi plăcută, că înţelesul textului original este în genere repro- 
dus cu exactitate şi preciziune, că limba este aleasă şi cur- 
gătoare, într'un cuvânt, că Dione Casiu, sub această formă, 
pare a nu se simţi strâmtorat şi desfigurat în traductiune, şi 
că cititorul român va pretui într'insa la dreapta sa valoare 
pe scriitorul elen. Tradusă într'astfel, sau poate şi ceva mai 
binişor, Istoria romană a lui Dione Casiu va fi o operă li- 
terară recomandabilä a limbei române. 

Dati-mi voie de a vă demonstră aceasta prin citirea ace- 
luiaş prim capitol, în care ne-am încercat a însemnă cu ri- 
goare toate greşelile şi toate slăbiciunile. 


«Tiberiu se trageâ d'in parenti nobili si priimisse una educatione po- 
rivita cu nascerea lui, dero eră de un#fire cu totulu singularia. Nu 

declară nimicu din gelle ce doriă si nu voiă mai nimicu din câte diceä 
că voiă; ci vorbindu contr'a intentionii selle, desapprobă, totu ce-i pla- 
ceâ si propunea totu ce uria; se infuriă candu erä pre putinu suparatu, 
si se aretâ blandu candu erâ forte interitatu; deplangeä pre cei-ce “i 
punia cu asprime si se irritâ contra acellora pre carii iertâ; câte una 
data, priimiâ pre cellu mai mare inimicu allu seu cá pre unu amicu 
intimu, si cotra cellu mai bunu amicu se portă câ cotra celu mai stra- 
inu 1). In scurtu, credeä ca unu domnitoriu nu se cuvine se ‘si dee pre 
facia cugetarile ; câci, dicea ellu, din acesta se nascu numerose si mari 
nenjunsuri, pre candu sistem'a contraria offere mai multe si mai mare: 
folose. Si de ar fi avutu numai acesta, ar fi fostu usioru cui-va se se 
feresca de ellu2), deco i afflä una data firea; (căci, luandu togmai con- 
trariul coventeloru lui, conchidea din aceea ca n oesce unu lucru, că 
lu doresce forte tare, si din aceea că cere cutare lucru, că nu le recom- 
manda de locu); dero se maniâ indata ce sentiá că este intellesu, si pre 


1) Cauta se distingemu in conduit'a lui Tiberiu, câ in a celloru mai 
multi din imperatorii cei rei, trei elemente: influenti'a tempului si a si- 
tuationei si a caracteriului, lucruri pre cari le au neglessu toti istoricii 
anticitatii. Se nu uitamu, pre de alta parte, citindu pre Dione Cassiu, ce 
ne spune Tacitu (de oratoribus, 35) despre educationea oratoria a juni- 
loru romani. Caracteriul litteraturei imperiului este unu tonu de decla- 
matione si fortiatu, care essageredia tote, ingentia verba. Petroniu (Saty- 
ricon, Í) 'si bate jocu de acesti atleti ai scoleloru cari, candu se presenta 
pentru prima ora la tribunale, vorbescu parc'ă ar fi cadiutu din alta lume; 
atâtu suntu de straini de viueti'a reale. Chiaru sub Augustu, Strabone se 
plangeâ de acea inflatura orientale ce incursä Rom'â. D. Duruy, merito- 
sulu es-ministru alu instructionii publice din Francia, publică la 1853 una 
these in latinesce (de Tiberio imperatore) unde cauta nu a scusâ crudi- 
mile lui Tiberiu, ci a restabili caracteriulu acestui imperatoriu, asiă de: 
desnaturatu de scriitorii anticitatii mai cu sema. Opinionea ce eminentele 
istoricu sustineä in acea tese a predomni in Anglia, in Germania si 
in Olland'a.—Cîf. Merivale (History of the Romans under the Empire, 
1875); Stark (Tiberius, 1863); Sievers (Tiberius und Tacitus, 1870) ; Kar- 
sten (de Taciti fide), etc.—Freytag (Tiberius und Tacitus, 1870 si Hoeck 
(Roemische Geschichte) mergu si mai departe; celu din urma a dissu: 
„Wer die Reiche der Imperatoren durch lahrhundert verfolgt hat, und 
wem Hass und Gunst fern liegen, der muss Tiberius Principat den 
ehrenxerthesten zuzaehlen“. (T.NI, p. 190). 

2) Citimu 500270, ero nu &wózatoç, că in editionea Tauchniti- 
ana; pentru cà, dice Reimar, nu esistu essemple in cari AyDAAXTOS se 
aiba intellesulu cerutu de mersulu ideeloru si pentru-çà agbksxtos 
ar fi ambiguu si fora claritate. 


- 

multi i ucisse, fora se aiba a le imputä altu-ceva decâtu că lau intellesu 
Periculosu erâ si de nu lu intellegeai (multi in adeveru se compromit- 
teau sustinendu ce dicea, ero nu ce voia ellu), dero si mai periculosu 
de lu inteligeai;... 


Pagina care o auziräti şi care împreună cu cele ce urmează 
ne-au inspirat conditiunile ce am avut onoare a le expune mai 
sus, ne-a îndemnat, domnilor, a lepădă în favoarea acestui 
ultim manuscript reserva ce ne-a fost impusă de imperfecti- 
unile mai vădite ale celor trei anterioare. 

Să le lăsăm dar pe acelea in misterul anonimului, invitând 
pe autorii lor a se sili să păşească gradat pe treptele mai 
mult sau mai puţin numeroase, ce-i despart de culmea unei 
bune traductiuni româneşti; iar celui din urmă, să-i tindem 
o mână bine-voitoare ca să-l săltăm până pe pragul dorit şi, 
rupând aci între noi sigiliul care ascunde numele meritosului 
concurent, să rescumpărăm această legitimă indiscretiune, 
dând premiatului nostru însărcinarea de a traduce, în cursul 
anului ce vine, porţiunea reglementarä din /sforia romană 
a lui Dione Casiu, în condiţiunile de îndemnizare ce sunt 
prescrise prin deciziunile Societätei Academice. 

Crez, domnilor, că abia va mai fi trebuintä de a se mai 
adaogă recomandatiuni speciale în privinţa negligentelor sem- 
nalate. Studiosul scriitor, care va aveă dela noi sarcina să 
traducă pentru publicul român pre istoricul carele ne-a păs- 
trat cele mai numeroase şi mai pretioese datine des- 
pre augustul întemeietor al coloniilor romane în Dacia, a- 
cela va simţi fără îndoială în sineşi nobila emulatiune de a 
lucră opera cu mult mai bine încă de cum a lucrat proba. 
Demn şi pietos strănepot al coloniilor divului Train, el va 
cătă neapărat să nu desmintä deviza ce însuşi şi-a ales: 

Fortes creantur fortibus et bonis! 


Bucureşti, 1874. 


Din Analele Societății Academice, T. 
VII, 1874, şi reprodus în Columna lui 
Traian din 1874. 











Traducerea română din Erodot 


a ES 


RAPORT PREZENTAT ÎN SESIUNEA ANULUI 1878 





P 


Domnilor, 


«Erodot trebuià tradus înnainte de a se fi format limba 
prozei, înnainte de a fi dispărut din limbă acea frägezime, 
care este fermecătoare în acest autor». 

Această idee, susținută la începutul secolului nostru de 
ingeniosul elenist francez Paul Louis Courrier, a fost în- 
scrisă, drept epigraf, în fruntea unia din cele cinci probe de 
traductiune română de pre Erodot, care ne-au venit în äst- 
timp la concurs. 

Aceasta ne dovedeşte cel puțin că concurenții noştri, — 
căci putem adăogà că, din studiul tutulor probelor in genere, 
se constată că acelaşi spirit a mânat pre toți în lucrările lop, 
ne dovedeşte, zic, cum că toți concurenții noştri au fost pă- 
trunşi de gingăşia întreprinderii lor; ei şi-au zis că, în cazul 
special de faţă, le este impus a se folosi de .naivele si nen- 
strunatele porniri ale stilului lui Erodot, spre a mlădiă după 
dânsele mersul încă şovăit al prozei noastre româneşti. 

Din cele zise s'ar crede poate că dificultăţile pentru tra- 
ducător scad acolo unde o limbă, încă nu pe deplin stato- 
rită, are numai să'şi aştearnă gratiele sale copiläresti în lea- 
gănul plin de farmece al unei vechi şi ilustre literaturi. 

Dar în realitate sarcina este cu mult mai anevoioasă de 
pe cât s'ar crede. 

A respică şi a pătrunde cu deamănuntul toate räsfätärile 
de stil ale unui autor, carele ca Erodot, prin întorsăturile 
capricioase ale graiului familiar din timpul său, a ştiut să 
descrie cu pană măiastră toate faptele şi toate lucrurile 


Pi 

sträine, cu care el minunà pe contimporanii säi, este mai 
tot aşa de anevoie — fie mi permis această comparatiune cam 
exagerată — cât de a'şi dă cineva bine seama de toate acele 
infinite inflexiuni ale gungănitului unui prune, când mintea 
lui vede şi închipuieşte câte abia vocea lui ştie să le exprime. 
Drept exemplu de această mobilitate, specială prozei lui Ero- 
dot, vom cità numai acea mulţime néspusä de particule cu 
care el își împestriţează fraza, astfel încât să i se strecoare 
mai lin înţelesul în mintea ascultătorului, prin modulatiuni 
mai totdeauna foarte delicate. 

Negreşit că este o greutate capitală pentru un cititor, des- 

pärtit acum prin secoli şi prin deosebiri radicale în graiuri, 

de a urmări fără sniinteală acea cale împletecită, ale cării 
nenumărate cotituri anticul povestitor elen le-a însemnat numai 
prin tärusii pläpânzi ai particulelor sale. 

Dar şi mai greu este de a înzestră cu dânsele reprodu- 
cerea într'o altă limbă, a acelui stil aşa de räsfätat, fără de 
a pierde nimic din naiva lui complicatiune. 

Aceasta eră însă sarciha pe care părù a o fi înţeles mai 
toţi concurenţii noştri şi dinaintea căria ei mai cu osebire 
au rămas foarte adesea neputincioşi. 

E Si nu este lucru de mirare. Li s'a cerut să ne dea pe ro- 
mâneşte, nu numai o reproducere erudită a lui Erodot, cu 
explicarea filologică, geografică, istorică şi archeologică a fap- 
telor consemnate în cărţile părintelui istoriei, ci mai cu seamă 
li s'a cerut să păstreze farmecul acelui stil naiv şi curgător, 
lipsit de orice pretentiune, de orice emfază, gratioasä şi ne- 
măiestrită simplitate care a născut, nu dintro stäruitoare 
voință a autorului, ci din însăşi natura graiului cu care el 
s'a servit. - 

EI a aflat şi ne-a păstrat proza elenă în gingăşia prunciei 
sale. Pruncul, prin creşterea ce el a ştiut să-i deă, a de- 
venit în curând acel strălucit semi-zeu, ale cărui fapte cons- 
tituie pentru eternitate una din cele mai mari glorii ale li- 
terilor omeneşti. 

Noi cerem dela traducătorii români ai lui Erodot ca, pe 

urmele înflorite ale istoricului elen, să dea pruncei noastre 
limbe o creştere ce-i va deschide cale largă şi frumos bă- 
tută pentru viitor. l 

Aşa dar, nu puțin cerem dela dânşii. 

Să vedem acum ceeace ei ne-au adus deocamdată. 


Sunt cinci, ziserăm, cari au venit la concurs; şi dela în- * 


ceput caută să mărturisim că cu toţii cinci se yăd a se fi 
aplicat tare mult la demna îndeplinire a sarcinei lor. Pare 
că le-a plăcut tuturor a traduce din Erodot ; si aci ne putem 
felicità, domnilor, cu alegerea acestui autor, care singur din- 
tre scriitorii eleni puşi până acum la concurs de Societatea 
noastră, a putut produce o aşa meritorie emulatiune. 

Sunt dar cinci concurenți, din care unul (manuscriptul în- 
semnat cu litera F) poartă epigraful citat la începutul acestui 
raport. 

Altul (Mns. Lit. £) 'şi-a ales drept moto, următoarea frază 
din Cartea V, Cap. 44 a lui Tucidide: Tò y%p giériuo 
AYÚPOV MÓVOY, ZAL GD% èY TO Aypi Tis faias tÒ xepõarvsr 
@STEp Tès pasi. păhhov tépT:!, adi TÒ TwăoVar. 

Al treilea (Mns. Lit. G) se servä, spre’ a se distinge, cu un 
vers al lui Bolintineanu : 


«Fericirea tärei dela noi s'aşteaptă». 


Următorul (Mns. Lit. FI) iea drept deviză fraza latină: 
Mens cujusque id est quisque». 


In fine ultimul (Mns. Lit. 7) are drept moto cuvintele: 
Moro håpe. À 

Ca să le judicăm dinaintea d-voastră în mod comparativ, 
le vom deschide pe fiecare pe rând la acelaş loc, şi anume 
(fără nici un fel de precugetare) la capitolul 311). 

Să cităm dar acest capitol de a rândul, în câteşi cinci 
probele noastre: 

Textul lui Erodot, Cartea VI, 81. — Ilep} îi töv rep 





1) Suprimăm aci alte mai multe capitole care au fost studiate compa- 
rativ în raportul complect. 

toy Dubdar héyoust 'avăzhsov etvar Toy TÉpA, Zal TOTEY AVEXEV 
ODA olá te sivat ora tăsetwy tò Tpázæ Tis Telpon oÙtE OLebtévar, 
r \ p - , s r ? a r 
Tývðe čyw mepi adtõv yvównv. tà xatbmepte tabte Tis OPNS 
aiel viwerat, ëháoovt 68 Tod yemnbvos, orep zal tx. VON Ov 
Borg Ayyhdev yiéva dăpijv Tirrovoay etde otðs to Aéyw. otme yàp 
Ý {UV Treporoi pal Oh Tov yerpva Tobtoy èúvta TOtODTOV Avoixnta 
ză npòç Bopény sri tic mreipou rabrns. Ta ov nrepă sixäalovrac 
Thy ytóva robe Xxhðas re xal robe nepioiuonc doném hEţety, Tanta 
av VOY TA AŠYETAL WORpĂTATA, siptat. 


Manustriptul E. — În privința fulgiloru de zăpadă :), cu cari dicu Sciţii 
că este plin aerulu, şi din causa cărora nu potu vedea înainte prin férä, 
nici pătrunde, am părerea următoare : în părțile care, sûntu din susu de 
această tearä, ninge necurmatu, mai putin véra decât iarna, precum este 
şi natural. Cine a vězutu din apropiare cazându multa zăpadă, acela înțelege 
ce dicu eu, pentrucă zăpada este asemenea peneloru. Si din causä cå dom- 
neste acolo o atare iarnă, pärtile acestei regiuni, care suntu spre meazä- 
noapte, nu se potu locui. Eu credu că Scitii, şi cei ce locuiescu în jurulu 
loru, numescu zăpada pene din cauza asemänärei. Aceste sûnt relatările 
mele peste acea, ce se vorbeşte despre țările cele mai depărtate. 


Manuscriptul F. — In ce privesce penele de care. cum dic Scythii, e 
plin aerul, şi care nu lassă pe cineva nici să vază térra de dincolo, nici 
să uă străbată, părerea mea este astfel. In părţile care sunt mai sus de 
acest pămănt, ninge necontenit, mai putin énsé vara decât ierna, precum 
e firesc lucru; cine a v&dut de aprâpe cădend străns ninsorea, înţelege 
cele ce dic; ninsôrea semână în adevăr a pene. Şi din causa acestei 
ninsori, care este cum dic, părţile dela miadă-npte ale acestei ţări nu 
sunt de locuit. Prin comparatiune dar, dupe părerea mea, Scythii şi vecinii 
lor numesc ninsôrea pene. Am spus cele ce se dic despre aceste locuri . 
depărtate. | 


Manuscriptul G. — laru despre fulgii de cari dicu Scythii că este plin 
vézduhulu şi din pricina loru nu se pâte nici vedé mai departe pe con- 
tinentu nici străbate, acâstă părere am despre ei. In părţile de susu alle 
acestei téri ninge într'una, mai putinu vera decât ‘iérna, precumu e şi fi- 
rescu. Deci acumu cine a v&dut de aprôpe zăpada désä cădându, scie ce 
spunu eu. In adevăru s&mănă zăpada cu fulgii ; şi din pricina acestei zăpezi 
ţinuturile din spre mézä-nôpte ale acestei părţi de pământu sunt nelo- 
cuibile. Deci credu că Scythii şi vecinii loru numescu zăpada, din causa 





II Vezi, IV, 7. 

aseménérii, fulgi 1). lată spusele melle asupra aceloru férri ce se dicu că 
sunt fOrte depărtate. 

Manuscriptul H. — Acum, in privinţa fulgilor, de care dic Sciţii că 
aerul e plin, şi că din causa lor nu sunt nici visibile nici de străbătut 
părţile mai înaintate ale terrii. acesta este părerea mea: în părţile mai 
depărtate ale ţării aceştia, ninge continuu, mai puçin însă, se intelege, vara 
decât iarna. Căci ori cine a vădut zăpada cădend cu desime lăngă sine 
scie ce voi să dic: fiind că zăpada semănă cu fulgii ; şi din cauza aceste; 
ierne, fiind astfel (de aspră) părţile medinoptiale ale acestei terri nu pot 
fi locuite (de om). Eu cred ca Scitii şi vecinii lor chiamă acelea fulgi, 
fiindcă compară zăpada cu fulgii. Atit (ajunge) să spunem despre aceste 
locuri dise cele mai depărtate. 


(223) 994 ot% vezi nota la cap. 7. Manuscrisul Florentin are aci 09% otoi. 

(224) £hă550y. cu acest cuvént se sub-intelege ‘tv! sau mai bine 
VUCETÉ. 

(225) T4 OY TTPA. Trebue să observăm aci puterea articolului 
«Acelea, îulgi», adică de care e vorba aci. 

(226) stxáčavtaş Tv ytóva. Se subinfelege TOs TTepoic. 

Manuscriptul 1. — Ear despre penele. de cari Scytii spun că este plin 
aerul şi că din cauza lor nu este cu putinţă nici a vedea cineva conti- 
nentul de mai încolo nici al percurge, eu despre ele am opiniunea ur- 
mătoare ; în părţile deasupra a acestei ţări totdauna ninge, se înţelege 
mai puţin vara decât earna, după cum şi este natural; acuma dar cine 
vezu de aproape zăpadă căzend în abondentä, ştie ceace spun; căci ză- 
pada seaminä cu pene; şi din cauza acestei erni care este astfel părţile 
despre mează noapte ale acestui continent sunt nelocuite; cred dar că 
Scytii şi vecinii lor vorbesc de pene înțelegând prin aseminare zăpada. 
Atâta dar despre naţiunile, cari se dice că sunt cele mai îndepărtate. 

Auzirăţi, domnilor, cum sună fiecare din traductiuni. 

Negreşit că niciuna nu se abate mult dela înţelesul general 
al autorului, dar apoi iară, luându-le cu de-amăruntul, nici- 
una nu reproduce cu destulă simplă fidelitate, toate acele 
inflexiuni de inteles (de a-şi puteă zice aşa), care sunt în- 
semnate de autor prin multiplele şi diversele lui particule. 

Asemenea la niciunul din traducători, stilul nu se vede de 
a fi tare incorect; dar apoi iarăşi, niciunul nu satisface pe 


1) K. Abicht traduce această frază aşa: «Scythii numescu, precum am 
arélat mai sus (tt), întrun mod figurativ (ziyaGovrss), zăpada fulgi». - 

deplin auzul românesc al aceluia mai cu seamă care ştie să 
pretuiascä proza elenă a lui Erodot, aşa de mult netedă şi 
de neîmpedecată. 

S'a putut constată oarecare stângăcie la legătura frazelor 
şi la unele expresiuni nepotrivite în Mns. £E. 

Cel cu lit. F. are negresit un stil mai curgător, dar el pä- 
cătueşte prin intrebuintarea frecuentä de galicismi. 

Mns. cu lit. G., aşa de bogat provăzut cu note explicative 
a faptelor, culese de prin cei mai renumiți comentatori ai 
lui Erodot, se poticneşte foarte des în alegerea cuvintelor 
româneşti, şi astfel vrând să fie prea mult elenic, el devine 
neînțeles pre limba noastră, o 

In Mns. cu lit. H, care posedă meritele unei cercetări şi 
limpeziri scrupuloase a textului elen pre care îl reproduce în 
față cu bogate adnotatiuni critice împrumutate din cele mai 
renumite editiuni străine, se recunoaşte, fără îndoială o mare 
preocupatiune despre adevăratul înţeles al autorului, pre care 
de sigur traducătorul l-a pătruns adânc, fără ca, din neno- 
rocirea, sa, el să ştie a mânui limba românească cu destulă 
agerime, spre a reproduce lămurit pre româneşte ceia ce 
dânsul pricepe foarte bine în textul elen. 

In fine Mns. 7 dovedeşte asemenea o deplină străbatere în 
înţelesul autorului şi în finetele limbei lui; el destäinueste 
tot de o dată şi dorinţa de a preface fără smintealä textut 
original pe limba noastră ; dar aceste silinte se văd cam des 
nimicite prin aplecări stranii ale traducătorului către unii 
provincialismi neautorizati, aparţinând uneori ținuturilor de 
peste- Milcov, alte ori s'ar crede chiar graiului Românilor de 
decindea Dunărei. Apoi încă se mai găsesc pe ici pe colea 
neologismi de aceia cărora le-am puteă zice banali. 

Din toate aceste răpezi apretuiri, pe care urechia d-voastră 
le-a simţit tot aşa de bine cât şi studiul nostru le-a cântărit, 
ce răsare oare mai clar în minţile noastre ? 

Aceea că mai toţi concurenţii noştri s'au silit a face bine, 
că unii au dovedit chiar o constiintioasä aplicare la pătrun- 
derea adâncă a autorului antic, dar că nici unul, nici chiar- 

cei cari l-au înţeles mai bine, nau nimerit a ni-l da pe ro- 
mâneşte astfel cum el în realitate este în elineşte, ba nici 
chiar cum par a-l fi şi priceput unii din traducători. 

Ne-ar fi plăcut a vedeă, în nenumărate locuri, mai multă 
fidelitate în amănuntele de stil, de care am vorbit mai sus, 
şi pretutindeneă ne-ar fi plăcut a vedeă mai multă simplitate 
în stilul românesc. | 

Nu pretindem a impune rândurile urmätoare, ca un model: 
dar credem cä si stilul elen al lui Erodot si limba noasträ 
românească ar fi mai putin trădate, când traducătorii sar 
menţine în limitele de fidelitate şi de simplitate, ce am impus 


acestor câte-va fraze din acelaş capitol: | 


3. «Cât despre fulgii de care Scitii spun că plin este aerul şi că din 
cauza lor nu este cu putintä nici a vedeà mai departe, nici a pătrunde 
in acea ţară, iată părerea ce am eu despre dânşii: în părţile din sus de 
aceste locuri ninge totdauna, dar mai puţin vara decât iarna precum 
este şi (lucru) firesc; deci acum, cel ce a văzut zăpada căzând deasă de 
sus, pricepe ce am zis; căci zăpada seamănă a fulgi, şi din cauză că 
iarna este, acolo, intr'astfel, părţile despre miază-noapte ale acestei ţări 
sunt nelocuite. De aceia cred că Scitii şi vecinii lor vorbesc despre fulgi, 
asemănând (cu dânşii) zăpada. Acestea sunt acum de spus despre locu- 
rile ce se zic (a fi) cele mai depărtate.» 


Repetim că aceasta este un exemplu, şi nu un model; şi 
aşteptăm ca alţii să prefacă în viitor modestul nostru exemplu 
in adevărat model. 

Ziseräm în viitor... şi cu aceasta pare că ne şi deteräm 
verdictul asupra probelor de traductiuni din Erodot, ce ne-au 


venit estimp la concurs. 


Totuşi cată să mărturisim că ele rele nu sunt, că ele do- 
vedesc o emulatiuné ce nu poate face alta decât a ne bu- 
cură şi a ne da tari speranţe pentru viitorul literilor noastre 
clasice. 

Să lăudăm dar pe concurenţii noştri, pentru ca lauda 
noastră să-i îndemne a face încă şi mai bine. 

Si aci aflu ocaziune de a rezumă în câteva cuvinte, ob- 
servatiunile ce colegul nostru, d-l Caragiani, ne-a comunicat 
înainte de plecarea sa, în urma studiului ce d-lui a făcut 

asupra unicului manuscris care ne-a venit estimp la concurs, 
ca probä de traducere de pre viata lui Mariu din Plutarch 
(cap. L—XVIIID), purtând epigraful : 
«Ah, vorbiti, scrieţi româneşte, pentru Dumezeu »! 
G. Sion. 

Cel, carele a prescris aceste versuri în fruntea încercării 
sale, s'a folosit fără îndoială de consiliele coprinse în raportul 
nostru de-acum un an, asupra traducerilor din ilustrul bio- 
graf elen ; dar fie că lucrarea sa de estimp a fost făcută în 
mod cam pripit, fie că na ştiut pretutindeni să nimerească 
în buna sa limbă românească, adevăratul înţeles al textului 
original, ne simţim şi aci împinşi a cere ca traducătorul 
nostru să cerce la anul a săltă cu o treaptă şi mai sus pe. 
scara progresului în exactitudinea traducerii. 


Acesta a fost, domnilor, spiritul ce a condus estimp jude- 
cata noastră în toate operaţiunile capitale ale acestei sesiuni. 
EI nu se va desminti nici în ultima noastră lucrare. 

Am avut mereu ocaziunea de a constată că, în toate cer- 
curile de activitate de care Societatea noastră se atinge, e 
adevărat progres, e multă silinţă spre bine. 

Dar poate chiar aceasta ne-a făcut să ne ridicăm cu gân- 
durile încă şi mai sus, şi să cerem ca totul să se facă încă. 
şi mai bine. 

N'am mai voit de estimp, ca adese ori în anii trecuţi, să 
remunerăm un bine relativ. Meritoasele silinti dovedite de 
concurenţii ce ni s'au prezentat, ne-au întemeiat în nobila: 
cutezare de a le cere întru toate o perfecţiune neîndoioasă. 

Aşă fiind, Societatea noastră nu poate face nici părintelui 
istoriei, nemuritorului prozator ionic Erodot, nici ilustrului bio- 
graf şi moralist din Cheronea, umilirea de a primi pe sama 
lor o pârgă de o valoare negreşit egală, dar totuşi nu supe- 
rioară atâtor alte obiecte pe care le-a respins, nu doară ca 
rele, ci numai că nu întru toate perfecte. 

Dar poate că nu toţi în sânul Societăţei noastre au fost 
dispuşi, dela început, a călcă chiar de îndată cu paşi aşă de 

tare apăsaţi pe această cale semeatä. Au fost — si märturi- 
sesc că sunt si eu unul dintre aceia, — cari au crezut că tot 
încă este timpul de a ne arătă mai îngăduitori, spre a nu 
descuragiă pe concurenţii ce abia de curând au început a veni 
cu ceata, şi nu rari şi izolaţi ca mai anii trecuţi, 

Dar aşă s'a croit dela început, prin voinţa celor mai mulţi ; 
aşă rămână până la capăt! | 


Aici, permiteti-mi, d-lor, după ostenitoarele lucrări si as- 
prele pretuiri, ce cu toţii am avut, acum în curs de şease 
lungi săptămâni, permiteti-mi, zic, a vă descrefi fruntile preo- 
cupate, cu o mică istorioarä din timpii trecuți. 

Ea va servi poate de comentariu propunerii de respingere, 
cu care ne încheiem şi noi acest raport. 

Deci, pe la finele ultimului secol, pe la 1789, biata feara 
noastră se află intr'o situatiune politică cu totul de plâns. 
Poarta declarase războiu Rusiei şi Austriei de-odată. Kazacii 
Ecaterinei erau la laşi şi Nemţii cu coadă în munţii noştri. 
Turcia alesese atunci un caikgiu din Constantinopol ca să-l 
pună Domn peste ţara Românească şi dânsul, Mavrogheni- 
Voevod, ridicase ostiri de ţară spre a se luptă, aici la noi, 
cu inamicii Sultanului. 

Dar ticnitii noştrii boieri din Protipendadă, fiind mereu 
luaţi în râs şi în răspăr de fantasticul grec, îi stau la toate 
împotrivă şi în tot chipul se cercau a-i pune piedeci şi a-l 
depărtă din scaun. Foarte puţini din fruntasii färei se arătau 
îngăduitori pentru silintele lui Mavrogheni de a reînviă ve- 
chea vitejie a Românilor. Printre rarii apărători ai lui, se află 
şi Mitropolitul Cosma, Român de neam din Curtea de Argeş, 
(pe care ţin minte că bunica mea îl numeà cu mândrie un- 
chiul mare al ei). 

Cosma nu voiă să se unească cu boierii, când ei se tot 
plângeau la Poartă şi cereau depărtarea Domnului; prin ur- 
mare arz-mahzarurile sau voturile de blam date de boierime, 
se porneau la devlet, fără de subscrierea mitropolitului. 

Aşă merse câtva timp; dar în fine Mavrogheni, desperat 

de necurmatele sale insuccese, începu cu mânie a stoarce din 
țară mai mult decât ea puteă să dea. Atunci credinţa lui 
Cosma începu şi dânsa a soväi, şi când i se prezentă o nouă 
ocaziune de a cere respingerea lui Mavrogheni, el luă con- 
deiul în mână şi subscrise, zicând în gura mare: 


«"Ozov o xésuos xal o hoouăe»! 
Unde merge o lume, hai să meargă şi Cosma! 

Fie dar, şi din parte-ne, respinse cercările de traduceri de 
pe Erodot şi Plutarch, precum au fost şi alte lucrări, cu scop 
însă numai, — bine înţeles, —ca la anul să ne vină altele, 
încă şi mai bune. 


Bucureşti, 1878. Din Analele Societății Academice 
Române, Tom. XI, 1877. 

Din Herondas! 


MIMUL I. 
Verigaşa sau Meretricea. 
PERSOANELE: 


METRICHE. à 
GYLLIS. 
THREISSA, servitoarea Metrichei. 
METRICHE. — Threisso, bate cineva la uşă; iea vezi, n'a 
venit la noi cineva dela ţară? 
THREISSA. —- Cine-i la uşă? 


GYLLIS. — Eu. 
TH. — Cine, tu? Ce, ţi-e frică să vii mai aproape? 
GYL. — lacă-mă, am venit mai aproape. 


> 


TH. — Cine eşti tu? 

Gyr. — Gyllis, mama lui Philaenios. Du-te înăuntru de 
spune Metrichei că sunt eu. 

TH. — Auzi-o, chiamă. 

MET. — Cine e? 

TH. — Gyllis. 

MET. — Mama Gyllis! (către servitoare) Hai! Carä-te de 
p aci, fă! Ce ursită te-a făcut să vii pe la noi, Gyllis ? Oare 
din cer picaşi pe pământ? Fiindcă mi se pare că, iacă sunt 
vre-o cinci luni, de când, pre legea mea, nici prin vis nu 
te-a văzut cineva venind până la astă uşă. 

GYL. — Şez departe, fata mea, şi prin mahalale noroiul 
stă mereu până la glezne; iar eu abia pot cât o muscă, căci 
bătrâneţele mă trag la vale şi umbra mi-e cât colea. 





1 Vezi /lerondas, studiu literar de Const. Litzica, cu o traducere ro- 
mână a mimilor de A. I. Odobescu. Bucureşti. 1901. 

MET. — la taci; nu-ţi mai da vârsta de minciună, căci tu, 
Gyllis, ai destulă putere să sugrumi şi pe alţii. 

GyL. — ţi baţi joc de astea. Bine vă vine vouă, celor mai 
tinere... 

MeT. — Hai nu mi te aprinde aşa. 

GyL. — la spune-mi, fetico, de câtă vreme väduvesti acum, 


muncindu-te singurică în -culcusu-ti pustiu? De când sa 
pornit Mandris în Egipt, sunt acum zece luni, si nici carte 
nu-ți trimite ; te-a uitat cu totul. Se vede ca şi băut din 
apă ne'ncepută. Vezi că acolo e chiar casa zeiţei dragostelor, 
că toate câte se află şi se întâmplă undeva, în Egipt se gă- 
sesc: bogăţie, jocuri de palestră, putere, traiu senin, cinste, 
spectacole, filosofi, aur, bäetandri, templul zeilor frati, regele 
cel bun, Muzeul, vin, bunätäti ori câte ai pofti, muieri, câte 
— zău, pe mireasa dracului — nici cerul nu se poate mândri 
că poartă atâtea stele, iar la vedere tocmai la fel cu zeițele 
de s'au dus odată la Paris, ca să le judece frumuseţile; 
a parte) de n'ar auzi ele ce spusei. (Tare). Ce minte ai tu dar, 
vai de tine, ‘să tot clocesti pe scaun? Aşa ai să mi te to- 
peşti cu încetinelul, pănă-i îmbătrâni, şi ca cenuşa o să mi 
ti se mistueascä tineretele. Mai trage şi tu în altă parte, mai 
mută-ţi gândurile pe două trei zile şi mai petreci şi tu cu 
vre-un alt prieten ; corabia, numai cu o ancoră, nu stă te- 
meinic proptită. Unul ca acela de-ar veni !... Numai cu unul 
nu e viață... şi mai ales când e iarna grea... şapoi, vezi, 
nimeni nu stinfice are să ne-ajungă. La noi, biet, viaţa e 
nestatornică... 

MET. — Şi adică? 

GyL. — Oare n'o fi cineva aci, pe aproape de noi? 

MET. — Nu-i nimeni. / | 

GyL. — Ascultă dar treaba despre care am venit aci să-ţi 
dau de ştire. Feciorul Matachinei a lui Pataekios, Gryllos, ştii 
cel care de cinci ori a eşit biruitor la întreceri, odată ca copil, 
la Pytho, apoi de două ori în Corint printre tinerii, cărora. 
le incoltesc tiuleele, şi însfârşit în Pisa printre bărbaţi, la 
lupta cu pumnul, un flăcău bogat, blând de nu sar îndură 

nici un piron “Să infigä în pământ, şi apoi nici măcar atins 
de pecelia Venerii ; acesta te-a văzut pe tine la serbarea Misei; 
îndată toată firea i sa turburat de dragoste; l-ai pătruns 
până la inimă, şi de atunci, fata mea, din casă dela mine 
nu mai ese nici noaptea nici ziua; se roagă de mine cu la- 
crimi şi mă giugiuleşte... şi iacă aşă, moare de dorul tău. 
Metricho, fata mea, fă-mi şi mie atâta hatâr, cu acest singur 
păcat; lasă-te şi tu în voia zeiţei; vezi să nu te prinză bä- 
trânetile fără veste. Apoi, drăguță, ai să fi îndoit mulţumită 
de ce vei face; ai să capeţi mai mult decât crezi. Gândes- 
te-te, ascultă-mă, ştii că eu te iubesc, zău, să n'am parte de 
soarta mea. 

MET. — Gyllis, dacă părul ţi-a albit, apoi şi minţile ți s'au 
întunecat; uite, să nam parte de intorsul lui Mandris si de 
buna zeiţă Demetra, dacă dela altă femee as fi primit să 
ascult astfel de vorbe; cu picioarele şoldiş-grăpiş, şi zbierând 
ca vai de ea, aş fi învăţat-o să se uite pe viitor cu groază 
la pragul uşei mele. Tocmai de aceea, draga mea, nici tu să 
nu mai vii pe la mine cu aşă treburi; vorbe care se potri- 
vesc femeilor pe tocmeală, spune-le numai tinerelelor; iar pe 
Metriche a lui Pytheas las-o să clocească pe scaun: astfel, 
de Mandris nimeni nu-şi va bate joc. Dar pe tine, Gyllis, 
cum vine vorba, n'am să te învăţ eu carte. Threisso ! [a şterge 
năstrapa cea neagră şi toarnă într însa trei cinzeci de vin curat 
şi după ce-i pică niţică apă, dă-i să beă în bună voe. Na! 
Gyllis, beă. 

GyLuIS. — Ad-o! că doară nam venit să te înduplec, ci 
pentrucă e sărbătoare. 

MET. — Oricum o fi, Gyllis, să-ţi fie de bine. 

GyL. — Belşug să-ţi fie, fata mea, în cadă, că mult e dulce, 
pe Demetra; ca vinul Metrichei mai dulce n'a băut Gyllis 
vin niciodată. Ei! rămâi cu bine fata mea, şi poartä-ti sin- 
gură de grijä, (a parte) iar mie să-mi rămâie tinerèlele Myrtale- 
şi Sima, cât o trăi şi Gyllis. 

MIMUL II ` 
Votru. 


PERSOANELE : 


BATAROS. 
MIRTALE, persoană mută. 
UN GRĂMĂTIC. 


BATTAROS. — Boeri judecători, despre neamul nostru nu 
aveţi de sigur a judecă, nici despre cinstea noastră, iar dacă 
acest Thales are o corabie în pret de cinci talenti şi eu de 
abia pâinea, nu va să zică, că dânsul va întrece la judecată 
pe Battaros, pe care l-a păgubit!). . . . . . T En 


A 
À $ 


Apoi dacă el, pornindu-se din Ake, a adus în corabia ce 
are, gräunte şi a.curmat foametea cea rea, apoi şi eu ca ne- 
gustor de fete, am adus aci din Tyr câte-ceva pentru popor. 
Că doar de geaba nu-şi dă nici el gräuntele pentru mâncare; 
aşa nici eu pe ale mele pentru petrecere. Ce! adică fiindcă 
el călătoreşte pe mare şi poartă pe dânsul o bondă de lână 
în preţ de trei mine atice, iar eu stau aci în ţară cu o treanfä 
pe mine şi târşiind nişte papuci scâlciaţi, i se cuvine lui să-mi 
iea cu de-a sila şi fără de-a se înţelege cu mine, una dintre 
ale mele, şi aceasta chiar noaptea! Va să zică la noi, boieri 
Dumneavoastră, sa dus siguranța cetăţii, şi neatârnarea 
noastră, de care aşa tare ne mândrim, a desfiinţat-o un 
Thales, carele ar trebui să ştie cine este şi din ce prost gu- 
noiu este plămădit, mai ales când mă vede pe mine cum 
trăiesc cu frica tuturor cetăţenilor şi chiar de a celui mai 
umilit. Aci însă chiar cei cari sunt ocrotitorii cetăţii şi care 
din neamul lor au aci altă vază, nu pe potriva lui, nu perd 
legea din vedere. Şi pe mine străinul, nici un cetăţean nu ma 
bătut, nici a venit la uşa mea noaptea, nici mi-a dat foc 


1) Versurile 5—16 sunt foarte lacunoase; nu le traducem, deşi Crusius 
s'a incercat să le reconstituească. 

casei cu masalalele ce aveă, nici n’a plecat luând cu sila vre- 
- una din fetele dela mine. 

Dar, boeri judecätori, Frygianul acesta, care acuma sä nu- 
meste Thales, iar mai înainte Artimmes, a făcut toate astea 
şi nu sa temut nici de lege, nici de prostat, nici de stăpân. 
lea scoate-mi, grămătice, legea despre schingiuiri şi zi-o pe 
de rost. lar tu scumpule, astupă gaura clepsydrei până va 
zice, pentru ca nu cumva, măre, să se brodească tocmai acum, 
aşa vine vorba, ca tisnitoarea să se deà gata aci pe lăicerul 
nostru. 

